
INTRODUCERE 


Cine pătrunde în universul fastuos şi facinant al basmului popular românesc, este surprins 
şi încîntat să descopere lumile de frumuseți ale graiului şi imaginaţiei strălucite a poporului 
român, fiorile spiritului, ale sensibilităţii și înțelepciunii multimilenarului neam românesc, unele 
dintre cele mai originale și specifice întruchipări artistice ale geniului său creator. Cartea de faţă 
este — cù toată modestia pe care se cade să o manifest, în calitatea mea de culegăror — o nouă 
revelaţie şi atestare a geniului spiritual inepuizabil, al poporului român, înfățișind talentul său 
povestitor şi arta sa narativă în admirabile și semnificative ipostaze şi creaţii. Prin marca bogăție 
şi varietate a temelor și motivelor poveştilor populare prezente in această carte, provenind 
dintr-o străveche şi înzestrată zonă etnofolclorică, de la ramul sud-durărean al neamulu: româ- 
nesc, al românilor din Timoc, o distinctă vatră a Romaniei orientale, spiritualitatea populară 
românească ni se dezvăluie în noi filoane și cristalizări estetice şi morale. 

Înscriindu-se în primul rind în sfera imaginarului artistic românesc, a concepţiilor şi 
viziunii artistice specifice neamului românesc, prin substanța spirituală şi morală, ca și prin 
modalitatea de a povesti, basmul românesc din această colecţie poartă şi marca influențelor străine, 
a infitrațiilor motivelor narative balcanice, indeosebi al folclorului sudslav, aparținind sîrbilor 
şi bulgarilor, alături de care românii din Timoc şi-au dus existenţa. 

Volumul Poveşti populare românejti este O carte reprezentativă Şi expresivă a tuturor 
genurilor şi speciilor prozei populare româneşti, prezentindu-ic într-o proporţie echilibrată, cores- 
punzător ponderei pe care o au în realitatea folclorică general românească, in această privinţă 
fiorilegiul de faţă rezistind comparaţiei, prin multitudinea motivelor şi: arta de a le îmbina, cu 
două dintre colecţiile fundamentale ale basmului românesc: culegerea Legende sau basmele româ- 
nilor a lui Petre Ispirescu şi Antologie de proză populară epică a lui Ovidiu Birlea. 

Era parcă de aşteptat, de prevăzut ca o zonă etnofolclorică așa de prodigioasă cum este 
aceasta.pe care O .cercetăm, în care eposul popular, cintecul cpic a avut o nestinsă vitalitate şi 
a cunoscut o înflorire maximă, în confluență cu balada celorlalte popoare balcanice, ca și epica 
populară în. proză să exceleze. Și într-adevăr, v:gurosului talent epic al rapsodumi popular din 
Timoc îi corespunde o rară artă de a nara 2 povestitorului popular. Dacă balada fantastică are 
o însemnată pondere în eposul popular 2l românilor din sudul Dunării, asupra căreia şi-a pus 
pecetea, în cadrul prozei populare din această zonă, basmul fantastic, care cunoaşte cele mai 
variate întruchipări, excelează în primul rind, imprimindu-şi efigia specifică. 

Este momentul să amintim definiţia revelatoare pe care o formulează G. Călinescu pentru 
basmul popular: 

4 Basmul e un gen vast, depăşind cu mult romanul, fiind mitologie, etică, ştiinţă, observaţie 
morală etc. Caracteristica lui este că eroii nu sînt numai oameni, ci și anume fiinţe h merice, 
animale. Şi fabulele vorbesc de animale, dar acestea sînt simple măşti pentru felurite tipuri de 
indivizi. Fiinţele neomenești din basm au psihologia şi sociologia lor misterioasă. Ele comunică 

cu omul, dar nu sint oameni. Ciad dintr-o narațiune lipsesc aceşti eroi himerici, n-avem de-a 
face cu un basm ai. 
Basmul fiind — după expresia aceluiași G. Călinescu — «o oglindire în orice caz a vieţii 
în moduri fabuloase » — şi din această nouă carte de poveşti populare româneşti se poate revela 
existenţa, universul spiritual şi moral al poporului român, atitudinea și reacţia sa în faţa vieţii şi 
istoriei, năzuinţele şi aspiraţiile sale, reflecțiile şi expresiile sale favorite, structurile şi modalităţile 
artei sale narative. 
O mai cuprinzitoara dzfiniţie, a bogăției de semalificații şi ipostaze compoziționale a 
basmului popular, ași cum se infăţişează in aczastă carte, găsim la Ovidiu Biriea: 
« Basmul este o narațiun: puternic schematizată, dar verosimilă, în care protagonistul 
umin aviare toate piedicile şi este răsplătit la urmă prin ciştigarea tronului împărătesc sau prin 
îmoogățire. Verosimulitatza caracterizzază atit basmul nuvelistic, cit şi cel fantastic, decit că are 
alte coordonare. Aporzoza eroului din fiaal este atit de caracteristică, încît acolo unde lipseşte, 
nacaţiunea îşi pierd: profilul de basm, devenind o specie mixtă, basm-legendă, chiar dacă peri- | 
paţiile s2 desfăşoară intocmai după canonul basmului. Lipsa acelui happy ending e semnul cel | 
mai vizibil că varianta respectivă reprezintă o abatere, de cele mai multe ori un fenomen singular 
în ansamblul variantelor tipului... În opoziție cu legenda, basmul este o naraţiune:optimistă | 
care insuflă ascultătorilor vigoare şi încredere în viață. În ciuda traiului lor zbuciumat, avind a | 
înfrunta atitea calamităçi şi a îndura spolierile atitor exploatatori din lăuntrui şi din afara 
graniţelor, păturile populare nu şi-au pierdut nădajdile într-un viitor mai luminos pe care l-au dorit 
mereu, trsasmiţiad visul generaţiilor urmitoare. Mobilul care a generat basmul ca specie literară 
a fost tocmai (tendința d: a arăta cum trebuie să fiz orinduită viața pe pămint după jaloane 
drepte, cel bun fiind răsplătit, iar cel rău pedepsit în chip ex=mplar, morala ce se desprinde din 
toate basmele ilustrează cea mai generală normi etică: binele învinge întotdeauna răul. Spre 
ilustrare, basmul! tratează conflictele cele mai frecvente în societatea umană din toate timpurile. 
Cel mai pcegnaa: oglindește această trăsătură basmul fantastic. În ciuda sceneriei sale cu atitea | 
elemnte miraculoase, adesea dzrutante, basmul fantastic reficctă problemele mari ale societății, 
cu vechina: multimilenară, pe care le-a amalgamat în conturul unei lumi ideale, lipsită de orice 
m=tehne. Acţiunea din basme are întindere biografică, dar spre deosebire de epopee şi roman, 
eroul e urmărit numai pină la nuntă, care de obicei coincide şi cu obținerea tronului, reprezentind 
deci punctul culminant nu numai al acţiunii din basm, ci și apogeul ce se poate închipui în 
viața unui om sî. 
Dacă aşa cum arăta G. Călinescu, basmul este o creaţie literară de o mare compiexitat= 
şi de o mure iazărcătură de simboluri şi semaifizaţii, totodată povestea populară este, aşa cum 
sublinia Orid.u Birlea, ua raczptacol şi o oglindă a visurilor şi năziinţelor poporului, din care 
se pot recoastitui filozofia, morala şi idzalul sau de frumuseţe, existenţa sa reală și făpturile 
închipuirii sale originale. Avusesa perfectă dreptate primul exeget monografi: al basmului româ- 
nesc, Lazăr Şăineanu, arătind specificul naţional pe care îl exprimă mitologia fi:cărui popor, aşa 
cum poate fi ca refăcută din poveștile poporului: 
s Fiinţele mitice din poveştile populare, deși pretutindenea fundamentul, aceleași, imbracă 
însă o formă particulară şi variată, după diversele grupuri etnice. Alăturea cu zmeii şi balaurii in 
vecinică luptă cu elementele bune, apar fetii-frumoşi şi Ileana Cosinzeana, apoi zînele şi diferitele 
lor manifestațiuni bune sau rele (Telele, Rusalii, Vilva, Mama-Pădurei), uriași și pitici (Strimbă- 
Lemne, Sfarmă-Piatră, Statu-Palmă), monștri de diferite categorii (ca Jumătate-de-Ora) şi întregul 
acel complex de p=rsonificări ale fenomenztor luminoas2 (Soare, Luceafăr, Zorilă) sau intunecoase 


1 G. Ciliazscu, Ares ficerari in folar. Apsi: Prumeosul ramlmesc in concepția şi Viziunea poporului, 
1977, p. 315. 

* Ovidiu Birlea, Mici emriclepelis a poneștilo” rom bueyti. Apud: Frumosu! romimzsc în concepția p oiziunas 
poporului, 1977, p. 235-256. 

(Miazănoapte, Murgilă) şi chiar ale unor abstracțiuni (Ursitoarele, Norocul, Moartea), cari 
constituie fondul mitologiilor poporale »? 

Provenind dintr-o zonă marginală a graiului romanesc, care totuşi constituie puntea de 
legătură dintre dialectul dacoromân şi cel macedoromân, spiritualitatea populară a românovia- 
vilor din sudul Dunării fiind una dintre cele mai păstrătoare de motive mitice străvechi, a avut 
în acelaşi timp rolul de a vehicula continuu subiectele şi temele folclorice dintre nord şi sud, 
între diferite graiuri şi popoare. 

Dacă cineva şi-ar exprima dorinţa să cunoască basmul popular românesc și ar citi mai 
întîi această carte, şi-ar face o imagine cvasicompletă despre tipurile cele mai productive, mai 
caracteristice şi mai răspîndite ale poveştilor populare românești, care circulă mai frecvent, atit 
pe plan intern cît și pe plan internațional. O simplă trecere în revistă a principalelor tipuri de 
basme, cu episoadele şi motivele lor caracteristice, din această colecţie ar fi în măsură să convingă 
de acest lucru. Să purcedem la această sumară analiză tipologică cu basmul fantastic, cu care 
se deschide colecţia, în cadrul cărei categorii sint selecționate unele dintre cele mai tipice şi înche- 
gate narațiuni populare. Astfel, primul tip al Basmului propriu-zis, tipul A. Th. 300, cuprinzind 
episodul cu omorirea balaurului stăpinitor al unei fîntîni, fiind unul dintre cele mai frecvente în 
poveștile româneşti — după cum arată Ovidiu Birlea în notele Antologiei sale — şi care de obicei 
se combină cu alte tipuri, precum A. Th. 301, 302, 303, 304, 315, 318, 326, 327 etc.il întilnim 
în basmul Iovan Iorgovan, din colecţia noastră (pe aceeaşi temă ca și balada cu același titlu), 
combinat cu tipul A. Th. 301. Ep:sodul luptei voinicului cu zmeii, din cadrul tipului A. Th. 301 
apare în primul basm al colecţiei noastre, Patru Făt-Frumos, precum şi în povestea Fiul vacii. 
În combinaţie cu alte motive, episodul omoririi balaurului din cadrul tipului A. Th. 300 poate fi 
găsit, de asemenea, în basmele timocene Muma Pădurii, Robinson şi Peştișorul rosu, ultimul cuprin- 
zind şi episodul cu frații gemeni născuţi în mod miraculos, motiv cunoscut în toată ţara, din 
cadrul tipului A. Th. 303. De alfel, motivul nașterii miraculoase se întrețese cu alte motive şi 
în cadrul basmelor Petrişor cel iubit şi Împăratul cu doi feciori. Tipul A. Th. 306, pe motivul 
fetelor împăratului care rup la joc incălțămintea în fiecare noapte, este intilnit în basmul Floarea 
grădinarului, fiind cunoscut şi răspîndit în toată ţara, în forma sa clasică, fiind povestit de Petre 
Ispirescu în Cele 12 fete de împărat și palatul cel fermecat, tip frecvent în toată Europa. Tipul 
A. Th. 315, pe tema mamei trădătoare, este întilnit în douădin poveştile colecţiei noastre: Pyves- 
tea lui Pipăruș Pătru şi Cerbul fermecat. Tipul A. Th. 325 pe motivul copilului cedat diavolului, 
care îl învață « magia autometamorfozărilor în felurite animale şi obiecte + (O. Birlea, Antologie) 
este întâlnit în colecţia noastră în basmul Of! În Antologia lui Ov. Birlea, varianta se cheamă 
Băiatu la școala diavoului. Basmul, originar din India, este destul de răspindit la noi şi se întilneșre 
frecvent în'toată Europa. 

Narațiunea Poveste de o muiere cu un om, precum și Moarteu-nașe, ambele din colecția 
noastră, se încadrează în tipul A. Th. 332, pe motivul naşului (Sfintul Arhanghel Mihail, Moar- 
tea, Dumnezeu) care își ajută finul să se îmbogăţească, sau care îi amină luarea vieţii — fiind unul 
dintre tipurile cele mai răspindite la noi şi în Europa, în genere. 

Narațiunea Geamfichia şi cei nouă frați, încadrindu-se în tipul A. Th. 365 E, pe motivul 
Lenore, pe aceeaşi temă ca şi cintecul epic, este unul dintre cele mai productive și răspindite 
tipuri pe plan naţional și european, 

Basmul Copilul născut cu cartea-n mină, din colecția noastră, este o variantă frumos poves- 
tită a basmului din colecţia lui Petre Ispirescu, Legende sau basmele românilor, întitulat Voinicul 
cel cu cartea în mînă născut, despre care cercetătorul C. Bărbulescu arată: « Basmul Voinicul cel 
cu cartea în mînă . . . face parte dintr-un grup de basme în care este vorba despre eroismul unui 
tinăr care a rezistat în trei rinduri la nişte încercări foarte grele şi a salvat o prinţesă din puterea 
unui farmec (Tip A. Th. 401), contaminat adeseori cu alt basm asemănător despre tinărul soţ 
care, călcind o interdicţie, şi-a pierdut soția pe care a trebuit să o caute infruntind multe greutăţi 


3 Lazir Şăineanu, Basmele române, 1978, p. 33. 

(Tip A. Th. 400). În folclorul internaţional aceste basme sînt foarte cunoscute și răspindite — 
amestecate între ele, combinate cu alte tipuri din pricina afinității unor motive. În folcloru} 
românesc am întîlnit pînă acum 20 de variante din întregul grup, între care circi variante sînt 
foarte asemănătoare cu basmul povestit de Petre Ispirescu (Tip 401 B*), dintre acestea cea mai 
veche variantă fiind culeasă de F. Obert inainte de 1856 » 4. 

Basmul Broasca-Roasca, din colecţia noastră, reprezintă naraţiunea în proză pe același 
motiv ca şi cintecul epic, cu acelaşi titlu, din primul nostru volum de folclor: Poezii populare de 
la românii din Valea Timocului. 1943, balada fiind colecţionată de la cel mai talentat rapsod popu ar 
timmocean, Sima Prunaru. Povestea Broascu-Roasca se încadrează în tipul A. Th. 402, pe motivu? 
soţie:-animal, reprezentind c variantă a poveștii lui P. Ispirescu, Broasca zestoasă cea fermecată. 
În lucrarea lui Lazăr Șăineanu, Ba+mele românilor, 1895, această poveste se încadrează în 
Secţiunea I Povejti mitico-fantastice, la cap. I Ciclul păsărilor sau om-animal, B. Tipul Melusina. 

Basmul! Fiica florilor. din această colecţie, pe tema substituirii soţiei împăratului de către 
o soră vitregă (verișoară) a sa. încadrîndu-se în tipul 402, este aşa cum arată Ov. Birlea, in norele 
Antologiei sale, unul dintre cele mai rispindite la noi, fiind atestat în toate provinciile în peste 
80 variante. 

Povestea Cele trei roade de aur, d.n acest volum, este o variantă povestită foarte simplu și 
succint, a poveştii lui P. Isp rescu, Cele trei rodii aurite, incadrindu-se în tipul A. Th. 408, fiind 
atestată îndeosebi: în sudul țării, cunoscută şi sub titlul Fara din Dafin. 

Unul dintre tipurile cele mai productive şi mai frecvente şi anume tipul A. Th. 425, pe 
motivul căutării « soțului pierdut » sau a « soțului monstruos » este prezent și în colecția noastră 
în trei variante: Povestea cu poarca, Douletele şi Dinu Făt-Frumos. De asemenea şi în colecția 
lui P. Ispirescu se găsesc trei variante ale acestui basm: Porcul cel fermecat, Docleacul cel năz- 
drăvan şi Făt-Frumos şi fata neguțătorului. În lucrarea lui L. Şăineanu basmul este clasificat la 
primul tip A. Tipul bărbat-anima! sau Amor și Psyche. Cităm din comentariul lui C. Bărbulescu 5 
la acest tip de poveste: 

« Basmul Porcul cel fermecat, ascultat de povestitor (P. Ispirescu. n.n.) în copilărie de la 
mama sa, și publicat în Columna lui Traian în anul 1876, cu cîteva săptămini mai inainte de 
a-şi publica Ion Creangă Povestea porcului în revista Convorbiri literare. face parte dintr-un ciclu 
de basme cu o mare răspindire la popoarele europene, fiind semnalat şi la alte cîteva popoare în 
Orientul Apropiat, India, în Canada, La Zuni în Noul Mexic sau în Jamaica. Vechimea basmului 
pare să fie foarte mare, deoarece o variantă literară a lui se găsește inclusă în lucrarea lui Apuleius» 
Măgarul de aur, scrisă în secolul al II-lea al erei noastre. Specialiștii i-au acordat o 
atenție mai deosebită, din pricina asemănării sale cu legenda lu; Cupidon și Psyche, făcind studii 
întinse asupra a peste o mie de variante culese din folclorul a 62 de popoare din toată lumea. În 
folclorul românesc sînt cunoscute pînă acum 52 de variante tipărite şi 10 variante culese pe 
bandă de magnetofon în ultimii ari ». 

Unul din basmele cele mai închegate, mai dezvoltate și mai frumos narate din colecţia 
noastră, care se încadrează în tipul A. Th. 465 A, pe motivul soțului invidiat şi persecutat pentru 
soţia frumoasă, este basmul Andrei. Tipul A. Th. 480, cuprinzînd în colecţia noastră 3 variante 
ale basmului despre fata babei și fata moşneagului, apărut în formă clasică, la P. Ispirescu şi; 
I. Creangă, este des intilnit în ciculaţia vie și cules pină în zilele noastre din toată ţara. 

Tipul A. Th. 510 al Cenușeressei, persecutată de mama vitregă, combinat cu tipul A. Th. 
511, pe motivul mamei metamorfozate în vacă năzdrăvană şi care își ajută fata persecutată, le 
găsim şi în două din poveştile colecției noastre: Pipilcuța şi Vaca neagră. Tipul acesta de basm 
este unul dintre cele ma: cunoscute și răspindite la noi, ca şi la toate popoarele. La P. Ispirescu 
sînt două poveşti pe aceeași temă: Zina munților şi Găinăreasa. În lucrarea sa Basmele române 
L. Şăineanu remarcase de aproape acum un secol popularitatea și marea frecvență a basmului: 


« C. Bărbulescu. Introducere la Petre Ispirescu, Opere, 1, 1979, p. LXI—LXII. 
1 Ibidem, p. LXI— IRU. 

+ Cenușereasa e unul din basmele cele mai populare şi în toate colecțiunile se află repre- 
zentat acel exemplar de copilă blindă, supusă, prigonită şi înjosită, dar căreia îi este rezervat un 
splendid viitor. La diferitele popoare acest ideal al inocenţei şi frumuscţei pozrtă un nume derivat 
de la vorba «cenușă », după faţa-i minjită şi mai ales după ocupaţiunea-i înjositoare (ea spală 
vasele și curăţă vatra), la care e condamnată de mama-i vitregă sau și (în basmele străine) și de 
surori invidioase. La italieni Cenușereasa se numeşte Cenerentola, la francezi Cendrillon, la spanioli 
Cenicienta şi Ventafochs (a Sufiă-n foc»); la grecii moderni XSauepayovcooviav (+ Balegă- 
samar »). La popoarele slave Cenușereasa e asemenea reprezentată printr-un derivat din pepeli 
«cenuşă » (sirb. Pepeliuga, cf. Pipelcuţa), ca şi la cele germanice: Aschenbrodel, Aschenputtel, 
Cinderella etc. Trăsătura caracteristică a' acestui tip e pantofu! sau condurul, care revelează ade- 
vărata mindrețe a eroinei, mult timp ascunsă sub un exterior respingător »*. 

În aceeaşi lucrare, L. Șăineanu descrie tipul sirbesc al Cenușeresei, care într-adevăr sea- 
mănă cu cele două variante din colecția noastră, după cum va putea oricine face comparația, 
problema împtumutului sau a influenţei de la un popor la altul răminind deschisă, de rezolvat 
poate într-o cercetare monografică viitoare: 

« Varianta sirbească cu acelaşi nume conţine o introducere — vaca năzdrăvană — care se 
rapoartă la tipul precedent, şi pe care o întîlnim şi în unele versiuni romanice de mai la vale. 
Mama vitregă dind fetei să toarcă o întreagă traistă de lină, vaca o ia în gură şi mestecind-o, firul 
ieşea tors din ureche. Apoi mama vitregă porunceşte s-o taie, vaca sfătuieşte pe fată (ca şi într-o 
poveste rusească de mai sus) să nu mănince din carnea-i, ci să stringă oasele şi să le înmormin- 
teze sub o piatră. Într-o duminică, mama vitregă, înainte de a merge cu fata ei la biserică, vărsă 
în toată casa o strachină mare de mei şi o amenință cu moartea, de nu-l va culege pină la 
intoarcere. Ducindu-se la mormintul vacei, Cenuşereasa găsi o ladă deschisă plină cu hainele 
cele mai scumpe şi deasupra-i două porumbițe albe, cari o povăţuiră să se îmbrace cu una din ele 
şi să meargă la biserică, iar ele vor culege meiul. Aşa se arăta ea în trei rinduri şi cea din urmă 
oară pierdu pantoful drept. Pornind din casă în casă să-l cerce, feciorul de împărat ajunse şi la 
casa mamei vitrege şi, nebrodindu-se în picioarele fetei sale, o întrebă dacă se mai află cineva 
în casă şi ea tăpădui. Atunci cocoşul, zburind pe albia pe care mama vitregă o ascunsese pe Cenu- 
şereasă, strigă: « Kikiriki ! Fata sub albie e virită aici ! » Pantoful i se potrivi în piciorul drept și 
feciorul de împărat o luă de soţie»?. 

Tipul A. Th. 510 B, pe motivul tatălui incestuos, care după moartea soţiei doreşte să ia de 
nevastă pe fiica sa şi care fugind în lume de teama păcatului se căsătoreşte, după multe peripeții, 
cu un împărat, are două variante în colecţia noastră: Pielea de măgar şi Giscărira, fiind unul dintre 
cele mai răspindite basme populare româneşti. 

O variantă a basmului lui Ion Creangă, Harap Alb, poate fi socotită povestea din colecţia 
noastră Gerbul de la baltă, care cuprinde combinările celor două tipuri: tipul A. Th. 531, pe motivul 
spinului (al omului roșu) şi tipul tovarăşilor năzdrăvani (tip A. Th. 513). Ov. Birlea în volumul 
Poveștile lui Creangă (1967) arată că tipul A. Th. 531 (spinul) este atestat în întreaga Europă. dar 
şi în India şi în America, iar tipul A. Th. 513 (al tovarășilor supranaturali) este răspîndit in 
Europa, precum şi sporadic în Africa (cf. catalogului Aarne-Thompson, ed. 1964). 

Tipul de basm A. Th. 545 B, pe motivul căpătuirii unui tînăr sărac de către un animal, 
prieten (vulpe, pisică etc.) este reprezentat în colecția noastră de două variante frumos povestite: 
Vulpea lui Rogojel şi Mirtanul năzdrăvan. Fiind cunoscut şi atestat în folclorul european, în Asia 
şi Africa, tipul acesta de basm este frecvent întîlnit şi în literatura noastră populară, fiind cunoscute 
20 variante, după cum afirmă C. Bărbulescu în studiul amintit. 

O variantă a poveștii lui P. Ispirescu, Pasărea măiastră, care se încadrează în tipul 
A. 'Th 550B am inclus şi noi în colecția noastră şi anume: Pasărea Zambilă. În folclorul românesc 
basmul este atestat în vreo 40 de variante. 


* L. Şăinianu, Basmele române, 1978, p. 475. 
? Ibidem, p- 476. 


În lucrarea Basmele române, L. Şăineanu rezumă lapidar şi extrem de limpede tipul 
basmului acesta: 

« Un împărat cu trei feciori are nevoie de o pasăre măiastră spre a împodobi o clădire 
măreaţă (mănăstire, biserică, turn). Feciorul cel mai mic izbuteşte s-o ia, ajutat fiind de un animal 
recunoscător. În cale, întilnindu-se cu fraţii săi, dinşii îi răpesc pasărea şi caută din invidie să 
prăpădească pe voinic, aruncindu-l într-o prăpastie. Dar el scapă, fraţii perfizi sunt pedepsiţi şi 
pasărea care rămăsese mută din momentul răpirei, începe iarăşi a cînta » 1, 

Tipurile de basme A. Th. 566 şi A. Th. 567, care de obicei se combină în poveştile 
populare româneşti, primul pe motivul fructelor producătoare de stare animalieră (şi « doctor 
bun », vindecător), iar al doilea, avind episodul găinii miraculoase sint prezente şi în această colet- 
ţie a noastră. Primul tip 566, ars, în acest volum, 2 variante: Ghiunea Ghiuzel sau Ghina cea fru- 
moasă şi Doctor bun, iar al doilea tip 567 are, de asemenea, două variante: Cei trei frați împărați 
şi Doi frati. Ambele sint cunoscute şi răspindite la noi, în Europa şi în Asia, dar al doilea este 
muk mai frecvent şi productiv. 

Basmul Dreptatea şi Strimbătatea, din colecţia noastră, încadrindu-se în tipul A. Th. 613, 
tip foarte răspindit şi popular în folclorul românesc şi universal, se impune printre cele mai fru- 
moase basme povestite în limba română, prin limpezimea şi voiciunea stilului, prin dramatismul 
situaţiilor şi prin valoarea morală exemplară pe care o degajă. La P. Ispirescu basmul se cheamă 
Dreptate şi Nedreptate. 

Tipul A. Th. 670, atestat in foicloru! românesc în numeroase variante, precum şi pe plan 
internaţional, este reprezentat în această colecţie de basmul Omul care știe graiul animalelor, care 
se circumscrie în linii mari episoadelor şi motivelor tipului. 

Mai dorim să consemnăm din cadrul capitolului Basmului fantastic, din colecţia noastră, 
două variante ale tipului 707 C*: Doi feri logofeți şi Trei fete mari în cînepă, tip atit de specific 
folclorului românesc, cunoscut îndeosebi din varianta lui P. Ispirescu, Înşir-ze mărgăritari, pre- 
lucrat şi de V. Alecsandri în versuri, şi care diferă atît de mult de tipul internaţional Copiii cu 
părul de aur. Sint cunoscute pină azi peste 70 variante româneşti ale tipului 707 C*. Basmele din 
colecţia noastră, fără să fie în vreun fel tributare lui Petre Ispirescu, să fie reflexe ale basmului 
Înşir-te mărgăritari, se apropie foarte mult de narațiunea povestitorului muntean, provenind 
din acelaşi fond popular comun, general românesc. 

Capitolul Basmelor nuvelistice, din colecţia noastră, fără să aibă aceaşi pondere însemnată 
ca Basmele fantastice, cuprinde totuşi o seamă de tipuri dintre cele mai specifice şi caracteristice 
pentru basmul popular general românesc, dintre care dorim să comentăm doar citeva mai 
populare şi frecvente. 

Astfel, basmul Fata înzeleaptă din acest volmun se încadrează în tipul A. Th. 875, unul 
dintre cele mai răspindite în toate provinciile, atestat în peste 60 variante, centrat pe motivul 
conflictului dintre bogat şi sărac şi a o serie de întrebări, la care fata săracului dă răspunsurile 
potrivite. Cercetătorii tipului au conchis că basmul este o creaţie europeană, care are însă la bază 
unele motive şi elemente orientale. 

Tipul A. Th. 910, pe motivul sfaturilor primite drept simbrie, este atestat în colecția 
noastră prin varianta Ivanciu cel sărac. Acelaşi tip A. Th. 910, în combinaţie cu tipul A. Th. 613, 
pe motivul dreptății şi nedreptăţii, e prezent în colecția noastră prin basmul Binele și răul, coerent 
şi frumos povestit. 

Tipul A. Th. 930, pe motivul destinului de care nu te poţi feri, orice ai face, apare iz 
colecţia noastră atit în narațiunea populară Ursitorile, cât şi in cintecul epic Srăncuța sau Ursitorile, 
balada fiind culeasă de la rapsodul popular timocean Sima Prunaru. O comparare a celor două 
piese, una în proză, cealaltă în versuri, ridică interesante probleme privind procesul de creație 
in folclor, creativitatea populară in genere. 

Basmul lui Petre Ispirescu Flozu împărat, făcind parte din tipul A. Th. 950, are un frumos 
corespondent, în colecția noastră, in basmul Împăratul hoț, care deşi se circumscrie motivului 


* L. Şiineanu, op. cit., p. 358. 


i a camee a i 


a ii 


întilnit atit în folclorul românesc, cît şi în folclorul universal, nu este creat pe baza izvorului 
scris, ci poartă, profund imprimată, pecetea autenticităţii populare. În studiul despre basmele 
lui P. Ispirescu, C. Bărbulescu arată privitor la acest basm amintit mai sus: 

« Hopu împărat (Tip A. Th. 950) este unul din puţinele basme pe care le găsim consemnate 
literar în antichitate. Este vorba despre comoara lui Rampsinitus, întemeietorul dinastiei a XX-a 
egipteană, în jurul anului 1200 î.e.n. Basmul este foarte răspîndit în întreaga lume datorită în 
mare parte includerii lui în istoriile lui Herodot în sec. al V-lea î.e.n. Herodot însuşi l-a auzit 
însă din sursă orală cum mărturiseşte: « să dea crezămint surselor egiptenilor cel care le socoteşte 
vrednice de crezare. Cit despre mine, în toată povestirea mea, nu fac decit să scriu cum am 
auzit spusele unuia şi ale altuia +. În folclorul românesc am consemnat pină acum 14 variante » °, 

Un alt basm despre dracul (zmeul) cel prost, reprezentind o combinare a mai multor tipuri 
A. Th. 1072-+-1071+4+1094+1149, frumos povestit din colecția noastră, este Stan leneşu. 

Un alt basm, de o mare frumuseţe poetică, care se încadrează în tipul 2014, din acest 
volum, este Gingărașul. 

Al treilea capitol al colecției noastre, Basme despre animale, fără să exceleze prin bogăţia 
temelor şi forma artistică, cuprinde totuşi citeva poveşti demne de menţionat, ca Ariciul şi vulpea, 
Capra şi lupul, Cum a păcălit vulpea lupul, care prin universul lor fabulos şi viziunea artistică 
simpatetică, ne amintesc caracterizarea acestei specii făcute de Ovidiu Birlea: 

+ Basmul despre animale se vădeşte mai arhaic decit basmul propriu-zis, întrucit are la bază 
o viziune mai primitivă despre lume. Ea presupune credinţa că animalele au nu numai un suflet, 
similar celui uman, dar chiar şi un limbaj propriu prin care ele se înţeleg şi pe care il poare 
descifra şi omul, mai ales cel dotat cu însuşiri speciale. La început, omul s-a apropiat cu sfială 
de unele animale, le atribuia puteri miraculoase. Un fel de mister încununat de un nimb 
plutea în jurul celor cu manifestări mai ciudate. De aci pină la venerarea lor nu era decit 
un pass P, 

Mult mai bine reprezentat, în colecţia noastră, este cel de al IV-lea capitol, Snoave, in 
care sînt reținute texte închegate şi frumos povestite, din tipurile cele mai originale şi specifice 
din repertoriul românesc, precum şi unele piese caracteristica pentru slavi şi popoarele balcanice, 
în genere. Astfel, în cadrul acestui capitol apar 5 snoave din cunoscutul ciclu al lui Păcală: Păcală 
și taica popa, Păcală şi popa, Păcală și hoţii, Păcală cu purcelu, Cum a vindut Păcală vaca, la 
care trebuie să adăugăm snoava Păcală, din capitolul Anexe, înregistrată şi transcrisă fonetic de 
R. Marcovici. Astăzi se cunosc peste 100 variante ale ciclului Păcală, răspindite în toate provin- 
ciile ţării, mai frecvente fiind întilnite în Transilvania. Tot Ovidiu Biriea trasează conturul 
acestui ciclu în cadrul universului snoavei populare româneşti: 

«e Există totuşi snoave în care în centrul atenţiei stă personajul pozitiv, dar acesta este de 
obicei figura care întruchipează istețimea populară menită să dejoace planurile împilatorilor de 
toate categoriile, pedepsind fără cruţare chiar exponenţii claselor dominante din trecut. Aceştia 
sint personificarea aspiraţiei necurmate a straturilor populare spre dreptate şi echitate socială, 
întruchipate de Păcală (Pepelea) la noi, Giufă in folclorul italian, Till Eulenspigel în cel german, 
Cioha în O mie şi una de nopți etc. În repertoriul nostru, figura lui Păcală (Pepelea) se vădeşte 
mai complexă, rezultată din suprapuneri şi contaminări. El apare în unele snoave ca întruchipare 
a prostiei funciare care, după păreri unanime, fac parte din stratul cel mai arhaic, prezent şi la 
popoarele primitive, unde eroul civilizator este in acelaşi timp şi personajul bufon, manifestindu-se 
în formele tipice ale neghiobiei, care în fapt se dovedeşte aparentă după atare viziune arhaică. La 
noi, Păcală uneori simulează prostia prin faptul că isprăvile săvirşite presupun o isteţime sub- 
terană, trădată de împrejurarea că exploatează sensul propriu al unor exprimări figurate sau chiar 
cuvinte, numai cu intenţia de a provoca risetele cele ma: nestăvilite » Li. 


* C. Bărbulescu, op. cita p. LXVI. 
1* Ovidiu Birlea, Folclorul românssc, |, 1981, p. 211. 
ut Ibidem; p. 235. 

După Păcală, cele mai frecvente personaje ale snoavelor şi din această colecţie sint popii, 
țiganii etc, după cum 'se satirizează şi unele defecte morale şi deficienţe fizice ale oamenilor. Sint 
prezente în citeva snoave din colecția noastră şi unele personaje care întruchipează pe. Păcală la 
popoarele balcanice: Bai Giora şi Bai Ganea la bulgari şi Naszrarin Hogea la turci. 

Ultimul capitol al volumului Poveşti populare româneşti cuprinde Legendele ce circulă la 
românovlahii din sudul Dunării şi care au în centrul lor figuri populare ale istoriei, mitologiei şi 
spațiului popoarelor balcanice: Alexandru Macedon, Solomon împăratul, Împăratul Traian trece-n 
țară, Prinţesa de la Gamza, Împăratul Constantin cel Mare, Craleviciu Marcu și Mircea cel Mare, 
şi Poveste despre Baba Novac din vremea turcului. 

Desigur că cea mai puternică şi sensibilă rezonanţă în sufletul şi tradiţiile poporului român 
a produs personalitatea cuceritorului Daciei, cea mai vie şi nestinsă amintire în memoria locui- 
torilor Romaniei orientale se păstrează în jurul figurii istorice a împăratului Traian, după cum 
arată şi tolcloristul Ovidiu Birlea: 

« Cea mai veche amintire despre o figură istorică este cea despre împăratul Traian (Marcus 
Ulpius Traianus). E drept că in unele colecţii, incepind cu Tradițiile lui: Marian şi-unele răspun- 
suri la chestionarul lui Densuşianu, sint pomeniţi şi dacii, dar nu mai încape îndoială că e la 
mijloc o intruziune livrescă, din manualele şcolare. Doar impăratul Traian face excepţie, dar sub 
forma Troian, împrumutată de la slavi după părerea unanimă (deşi Schuchardt atestă forma 
Troiano în latina vulgară), după ce aceştia au luat-o de la populaţia romanizată din bazinul dună- 
rean. Legendele despre Traian constituie un capitol aparte al folcloristicii pentru considerente de 
pondere unică. Exceptind pe Alexandru cel Mare, Traian este singurul monarh a cărui amintire 
a trecut dincolo de granițele statului pe care l-a cîrmuit, dar spre deosebire de cel dintii, a cărui 
amintire a fost copios alimentată de faimosul roman popular, cea a lui Traian a dăinuit numai 
pe cale orală şi mai cu seamă pe o perioadă excesiv de lungă, de aproape două milenii. Această 
împrejurare a dat naştere altui fenomen folcloric neobişnuit de rar: amintirea s-a canalizat în 
două direcţii total opuse, evoluind pină la limitele absolute, spre cufundarea în nimic, prin trans- 
formarea numelui într-un substantiv comun, iat pe de altă parte spre divinizare, prin ridicare 
în panteonul zeilor păgini » 12. 

S-a putut observa cum în spaţiul spiritual al basmului popular românesc din sudul Dunării, 
în categoria snoavei s-au infiltrat personaje specifice folclorului bulgar, ca Bai Ganea şi Bai 
Giora, iar în categoria legendei au pătruns personaje specifice eposului popular sîrbesc, precum 
Marcu Cralevici şi Baba Novac (ultimul prezent deopotrivă şi în cintecul epic românesc nord- 
dunărean). 

Dacă pină acum cercetătorii şi-au putut forma o imagine revelatoare despre marealbogăție 
şi vitalitate a eposului popular românesc care circulă la românovlahii din Timoc, în fapt despre 
geniul poetic epic al poporului român, din această colecție specialiştii vor avea revelaţia aceleaşi 
înzestrări spirituale excepţionale şi pe tărimul epicii populare în proză, multe teme şi motive 
străvechi, mitice circulind într-un gen sau altul, într-o formă compoziţională sau alta. Cum mai 
arătam, între balada fantastică şi basmul fantastic s-a petrecut o osmoză genetică continuă, multe 
motive mitice străvechi traco-getice și greco-romane refugiindu-se în aceste specii conservatoare, 
dar de o mare vitalitate pină în zilele noastre. Ca o dovadă a infiuenţei reciproce între aceste 
genuri viguroase ale creaţiei populare româneşti, eposul popular şi epica în proză, este şi exis- 
tența, chiar în cadrul acestei cărți a multor basme cu o frazare cadenţată, a pătrunderii în miezul 
poveştilor a numeroase versuri populare, care fac mult mai expresive şi gradate momentele acţi- 
unii, precum şi replicile personajelor. La fel se poate explica ajungerea pînă la noi în cîntecul 
epic a unor subiecte mitice antice, numai printr-o confluență neîntreruptă cu tradiția orală a 
basmului, care, se ştie, conservă de-a lungul mileniilor reminiscenţe şi relicve ale mentalităţii 
populare arhaice, ale unor concepţii animiste şi totemice, ale unor civilizații şi creații spirituale 
de mult dispărute, ale gindirii şi artei celor mai vechi locuitori ai acestor meleaguri. 


11 Ovidiu Birlea, Folclorul rominesc, I, 1981, p. 130—131. 

Un basm nuvelistic, Poveste de băiatul milos (tip A. Th. 981) care poartă nealterată marca 
autenticităţii populare, orale, povestit de Prunaru Dobrilă, fiul celebrului lăutar Sima Prunaru, 
din comuna Zlocutea, judeţul Craina, Jugoslavia, narează despre un străvechi obicei, din preistorie» 
din timpuri imemoriale (şi care în naraţiune este plasat în vremea împărăției turcești), acela al 
omoririi bătrînilor, care nu-şi mai pot face rost de hrană, nu-şi mai pot purta de grijă. Venind 
ordinul. de la împărăție să-şi omoare bătrinii, toți îl implinesc, numai un băiat milos îşi 
ascunde tatăl: 

« Colo într-un sat, su poala la un munte, erea un băiat cuminte și milos, avea un tată 
bătrîn, care crescusă copilul tot din cerşie, pină la-ncălțătură şi îmbrăcătură. Băiatu era mult 
sărac şi rămas de sătenii lui. Veni poziv din sat, roc de-o săptămînă să-şi omoare bătrinul, şi 
să ivească în sat cînd îngroapă. Porni el mare plins şi milos cum erea nu îndrăjnea să omoare pe 
tată] lui. Într-o zi, plingind, vorbi cu tată-su și zisă: Tată, taicuțul meu, ai auzit, cum ie rînduj 
l-ai bătrîni? Da tată-su-i zisă: — Taică, mai bine tu pe mine, decit gelaru pe tine, căci eu 
sînt bătrin da de tine îmi pare rău că eşti tînăr. Băiatu vorbeşte plingind şi-i zice: — 
“Tată, aide cu mine să te pitul, că trag nădejde că s-a schimba ăsta zacon ». 

În basm se povesteşte, în continuare, cum venind vremuri grele, de foamete, dispărind 
chiar sămința grinelor, împăratul cere să aducă fiecare bucate împărăției, sub pedeapsa cu moar- 
tea, şi cum numai acest om, care şi-a cruțat tatăl, sfătuit de acesta, a putut împlini porunca. Ceea 
ce îl determină pe împărat să nu mai omoare pe bătrîni, care s-au dovedit oameni înţelepţi. Poves- 
tirea e condusă cu multă dibăcie şi meşteşug artistic, cu momente dramatice, tensionate, iar 
înțelesul şi morala, fără să fie explicite, se degajă cu pregnanţă. 

De la acelaşi povestitor, Prunaru Dobrilă, provine naraţiunea Poveste de un moş cu o 
buturoagă (tip A. Th. 503), pe motivul celor trei obiecte miraculoase pe care le primeşte omul 
sărac de la un personaj mitologic (în alte variante fiind Dumnezeu), text redat în acelaşi stil 
arhaic tradițional şi într-un limbaj regional: 

s Moşul s-a năcăjit să trăiască aşa greu, ama fără lemne n-a putut, aşa că moşu într-o zi, 
iel loa de acasă o traistă pe umere şi un topor şi pleca după buturoage de-ale mici, ceva să să 
spargă cu toporul. Mergind moşu prin pădure, ciocănind prin buturogi, ajunsă la o buturoagă 
mare şi cam putredă. Moşu, cum o văzu, să-nchină, s'făcu o cruce cu mina a dreaptă, să ruga 
lu Dumnezeu aşa: « Doamne, cu puteria ta, ajută-mă să sparg cu toporul buturoaga asta, să-mi 
umplu şi eu traista ! > După ruga moşului ridică toporul sus şi dete o dată în buturoagă, sparsă 
o aşchie bună ! Mult i-a fost drag la moş că din buturoaga aia mare umple moşu traista. Moşu 
iar ridică toporu şi-l înfige în buturoagă; sparsă un nod bun, pină moşu să bage nodu de butu- 
roagă în traistă, iacă iasă din buturoagă altu moș luminos ca soar’li şi luminosu de moş zice la 
alălant moş aşa: « Bine moşule, ce rău ţi-am făcut ţie, de spargi cu toporu casa mea. Moşul 
sărac porni să povestească la alant moş cum e rindu, cum a rămas fără babă, fără copii, nepoți, 
aşa: «că mult ieu sînt şi sărac, n-are care să vadă de mine, bani n-am să cumpăr lemne şi nu 
pot să duc, mă doare picioareli şi şelili, mă năcăjesc cu o traistă, ce pot, să adun». Da moşua! 
luminos se roagă de săracul de moş să nu-i spargă casa că-i dă ce cere săracul de moș. Săracul 
de moş spune: « dă-mi ce vreai tu, luminosule ! + Moşul cel luminos îi dăruie mai întii moşului 
sărac un măgar năzdrăvan care face bani, apoi o găină miraculoasă care ouă galbeni şi la urmă o 
măciucă magică, de fag, ce-i da mincare. Și povestea sfirşeşte prin pedepsirea celor care rivniseră 
la sărăcia moşului, dorind să-i ia măciuca: „De-aci încolo moşu-i judeca «nu după graiul lor, 
ci după faptele lor », că « păsărica vicleană dă singură-n laţ». 

Într-unul dintre basmele narate cu rară artă din această colecție, Mustăciosul (tip A. Th. 
650), apare o figură mitologică străveche, un monstru uriaş straniu, produs al unei imaginaţii 
populare bogate şi originale, pe care trebuie să-l înfrunte eroul uman al poveştii: 

« După ce se săturară, odiniră cîta şi o luară la taină. — Vreți voi să măritați fata asta după 
mine? — Vrem, amă se ţine de ea o hală. Vine la amiaz întotdeauna la ea. — Astăzi vine? — 
Vine. — Ce ală e aia? — Mustăciosul | — Unde şede> — Care ştie? Mai stai cita să-l vezi. — Mă: 
băiete, dincotro vine el? — Vine de la scăpătat. — Şi cum vine? — Vine cu o mustață pe pămînt 


XIII 


de mătură drumurile şi ogaşele, iar dealurile le doboară şi face cimpii; iar cu alălaltă mustață 
şterge stelele pe cer, le tulbură, le mestecă, le rupe. Într-o parte de mustață are 365 de cuiburi 
de arăţi, prefecători, bufniţe, berze, golumbi, toate moadele de păsări. Şi cînd vine, vine ciripină, 
fringe pădurile, făcînd larmă mare, rupe ciocile, astupă ogaşele, opreşte apele. Stă băiatul şi să 
gîndeşte: aşa ceva n-a mai auzit. — Baş o să stau să-l văd la amiaz. — Să stai numai pitulat, 
colo-n tufă, acolo fă-ţi crovu şi stai pitit, că urlă ca un cutremur. Să pierde lumina de pe pămînt. 
Cînd porneşte din slăvile cerului e mare, dar cu cit s-apropie să face mic ca un voinic. Să dă jos, 
şede cu ea cit vrea şi iar pleacă-n sus». 

În basmul Muma Pădurii, basm întîlnit în numeroase variante în folclorul românesc, pe 
lingă figura Mumii Pădurii, mai apare o ființă mitologică monstruoasă, care prin înfăţişarea-i ne 
aminteşte de Sfinxul mitologiei antice, pe puterea căreia îşi ţese faima Muma Pădurii, care amă- 
geşte voinicii şi le răpeşte viața. Plecînd în căutarea fratelu: mai mare omorît de Muma Pădurii, 
fratele cel mic, mai isteţ şi mai viteaz, o ameninţă cu moartea: 

+ — Nu mă omori, voinice, că nu eu l-am făcut pe frate-tu stană de piatră, ci ala sălbatică 
din pod. Dacă mă scapi, eu își spun cum s-o omori pe namila din pod. — Bine, mătuşă, spune 
şi eu mă ţin de vorbă şi ridică baba de pe jeregai. — Ala cea mare n-are putere decit cînd pune 
ghiarele ei pe pămint. În miinile ei poartă două bite fermecate. Cum dă-n om, şi-l preface stei 
de piatră, da cu alta dă-n om şi-l înviază pe loc. Vezi fratele tău stă aci de vreo doi ani şi dacă 
ai avea bitul fermecat, l-ai putea-nvia. Voinicul, ţinind calul de friu, intră în bordeiul babei cu 
sabia-n mină. Cum intră, o ală mare cu ghiare ca de zmeu se lăsă-n jos gemind aşa de tare că 
se cutremura pădurea de fugeau speriate toate lighioanele. Da voinicul, cînd văzu că şi-a scos 
afară picioarele, trase o dată cu sabia de-i reteză picioarele dintr-o lovitură. O ală mare căzu 
jos pe pămint, ama nu mai putu să facă nici un pas şi cînd înstinsă ghiarele de la miini să-l 
prindă pe voinic, el trase încă o dată şi-i tăie minele. Mai trasă încă o dată de-i căzu capul, 
la pămînt, dindu-se de-a berbeleacul ca un dovlete scoţind foc şi otravă pe gură. Din mîinile 
alei căzură două bite. Voinicul luă bitele şi le privi cu băgare de seamă. Dete cu una-n cîine şi 
cîinele se prefăcu într-o stană de piatră. Îi dete din nou în cap cu celălalt bit şi copoiul începu 
să se gudure lingindu-i de bucurie mîinile ». 

Din aceeaşi familie a monșştrilor mitologici, moşteniți în basmul popular din mitologia 
antică, păgînă, poate chiar dintr-un substrat mai vechi, al miturilor primitive, apare Cerbul de 
baltă în povestea cu acelaşi titlu, pe care trebuie să-l infrunte eroul, ajutat de o bătrină, care-i 
dă o piele vrăjită: 

« Cerbul era o fiară mare cu coarnele ajungind prin virfurile copacilor şi cu o gură mare 
cît o șură. Se cutremura pămintul cînd trecea spre baltă să bea apă, să se scalde. După ce se 
scălda, se-ntorcea cu fața spre voinicul din groapă. Pătru trasă cu gida şi-l lovi la partea stingă, 
chiar la casa sufletului. Cum îl lovi, fugi spre un deal mare cu pielea fermecată intr-o mină. 
Cerbul sorbi apa din baltă şi o azvirli după Pătru ca să-l doboare. Dar el se prinsă de tulpinele 
copacilor şi apa să-ntoarsă cu pietre mari şi copaci la vale, fără să-l smintească din loc. Cerbul 
însă cu gida infiptă în cap nu-l lăsă. Cind fu gata-gata să-l ajungă, îi aruncă in față pielea cea 
fermecată, cerbul se-mpiedică de un ciutac, căzu şi muri. E! îi tăie capul şi-l duse împăratului. 
Se miră împăratul de curajul slugii ginerelui său, iar omul cel roșu se bucură că de-acum înainte 
cerbul de baltă n-are să-i mai omoare oastea lui Verde-mpărat şi el va putea face nunta cu 
frumoasa crăiasă a acestuia e, 

Spre deosebire de ființele fantastice descinzind în universul basmului popular românesc 
din mitologia păgină sau poate chiar dintr-un fond antropologic mult mai vechi, care inspiră 
omului sentimente de groază, terifiante, figurile mitologiei creştine, Dumnezeu, Arhanghelul 
Mihail, Sfîntul Nicola sau chiar Moartea, care apar în tipul A. Th. 332, al naşilor supranatu- 
rali, sint mult mai familiare omului în poveștile româneşti, mai accesibile şi mai binevoitoare, 
eroul apropiindu-şi-i sau respingindu-i cu nonşalanţă. Astfel, in basmul Moartea-nașe, omul sărac 
pornit în căutarea unui naş care să-i boteze copilul, se înttineşte mai întii cu Dumnezeu: 

e Iată că într-o zi, pe la chindia mare, se-ntilni cu un om. Era îmbrăcat în aine cam neo- 
bişnuite şi cu barbă albă, ce-i ajungea la genunchi. Se dete-n vorbă cu moșu. Moşu începu să-l 
ispitească: — Ce vinturi te-a pus pe astfel de drumuri fără căpătii, pe unde picior de om incă 
n-a îndrăznit să calce? Omul nostru se uită cu băgare de seamă şi nu văzu alte urme decît 
pe ale moşului. Lăsă capul în jos, apoi zise: — Moşule, sint om sărac, vin de la marginile lumii 
şi caut un om drept care să-mi fie naş, ca să-mi boteze copilul, de curind născut într-un bordei 
sărac. — Cu voia ta eu aş putea să-ţi fiu naș, zise moşul. Fruntea săracului se lumină de bucurie, 
apoi zise: — Dacă-i așa, atunci este drept să te-ntreb pe cine am ales ca naş? — Da, răspunse 
moşul, eu sînt Dumnezeu ! — Cum, dumneata eşti Dumnezeu? O, ce nenorocire, zise săracul. 
— De ce nenorocire, omule? Nu re bucuri că Dumnezeu ţi-a ieşit în cale să te ajute? — Nu 
mă bucur ! Dacă eşti Dumnezeu, atunci nu-mi eşti naş, fiindcă dumneata nu eşti om drept! Dacă 
ești Dumnezeu, pentru ce ai lăsat în lumea asta atitea rele şi pacoste? Pentru ce pe unii i-ai 
făcut bogaţi, da pe alții săraci lipiţi pămintului? Aaa .. . nu, nu, dumneata nu eşti un om drept. 
Şi unui cine i-ar fi milă de trupul meu, gol şi plin de răni, da ţie nu ţi-e milă, cum nici la cei 
avuți nu le este milă de cei săraci». 

A doua zi omul sărac se-ntilni cu Sfintul Nicola, care se oferi să-i fie naş, dar pe care il 
refuză iar. A treia zi se întilni cu Moartea: 


« Omul acesta era deosebit față de alți oameni. Era un vlăjgan mare şi urit, fața păroasă, 
ochii negri schinteitori, care te sfredeleau cu privirea crudă ca de fiară sălbatică. Vorba lui era 
scurtă şi lovea ca o săgeată. Pe şoldul sting atirna o sabie mare îngrozitoare, pe care se prelin- 
geau picături mari de singe încă cald. Îl cuprinseră fiorii privindu-l încă o dată din creştet pină-n 
călcîie. Nu mai cuteza să spuie nici o vorbă. Stătea puţin ca să-i vină curaj. Ba să-l intrebe cine 
este? Îşi luă inima-n dinţi şi-i zise: — Bine, naşule, drept ar fi să ştiu şi eu pe cine am ales 
să-mi fie naş? De aceea te-aş ruga spune-mi cine eşti dumneata? — Chipul meu şi sabia ar putea 
să te facă să ghiceşti: Sint moartea ! — Dumneata moartea? zise tremurind de frică săracul. — 
Da, chiar eu, întări ea. — Atunci să ştii că este bine! Mă învoiesc să-mi fii naşe, pentru că eşti 
un om drept. Dumneata nu sprijini nici pe cel bogat, nici pe cel sărac. Mergi la fiecare şi fără 
îndurare curmi firul vieţii şi celor bogați şi fericiţi şi celor săraci şi oropsiţi. Apoi mă bucur că 
am făcut o alegere bună, am avut mare noroc. Un lucru n-o să-ţi placă, fiindcă sint sărac şi 
n-am nimic în afară de petecele de pe mine şi acest toiag. — Tot una este pentru mine, avut, 
ori neavut, tînăr ori bătrîn, sabia mea nu alege, cînd vine sorocul. Lasă tu sărăcia Ja o parte, că 
te voi ajuta să ajungi om bogat, zisă moartea. După o cale lungă și întoarsă, săracul ajunge cu 
naşul său la bordeiul unde muierea lui îl aştepta cu fiul său nebotezat. Boteză naşul pruncul! şi 
se făcu o mică veselie, la care ceilalți oameni din sat nu veniră, din miîndrie, în casa săracului.ce 

Acţiunea basmului continuă prin îmbogățirea omului sărac cu ajutorul naşei, pe care finul 
o păcăleşte, aminindu-şi moartea în mai multe rînduri, la fel ca şi în povestea lui Ivan Turbincă 
şi în alte versiuni din tradiția orală. 

Supravieţuirea mitului antic elin al lui Oedip, pe tema fatalităţii, a destinului, în tradiţia 
orală (din care l-a preluat şi prelucrat în teatrul său Sofocle) a popoarelor balcanice, în dubla 
ipostază, a cîntecului epic şi a naraţiunii în proză, aşa cum se întilnesc şi în colecția noastră, este 
după noi un adevărat miracol al creativității populare în genere şi în special al spiritualității populare 
româneşti. Dacă naraţiunea în proză Ursitorile — basm nuvelistic (tip A. Th. 930) — s-a schimbat 
de-a lungul vremii, cu fiecare nouă povestire, ajungind pină la noi o copie palidă a mitului grec 
antic, cîntecul epic Srăncuța sau Ursitorile — colecționat de noi de la cel mai talentat rapsod timo- 
cean, Sima Prunaru — interpretat cu multă grijă față de tradiţia orală şi memoria colectivității, 
păstrează în liniile lui mari conturul mitului literar din opera marelui tragic grec, fără să vedem 
în el un reflex al creaţiei culte antice, ci doar izvorind din aceeaşi sursă inepuizabilă a culturii 
populare, din care-şi au sorgintea şi piesele lui Sofocle. 

Pentru comparaţie cităm, în paralel, un fragment din poveste mai întîi şi apoi un fragment 
din baladă, în care este surprins momentul ursitului, care arată atit confluenţa, cit şi diferența 


XV 


dintre cele două creaţii populare, precum şi modalitatea diferită de a păstra şi transmite mitui 
iui Oedip: 

« Muierea și omul ei, cum rostiră masa pentru ursitori, adormiră duşi, de puteai toca 
lemne pe ei. Negustorului îi pierise somnul şi se tot văita, ce piază rea i-o fi-ndemnat să bată 
la ăst bordei sărăcăcios şi murdar. Gîndindu-se ce-o să se facă de ruşine la ziuă, auzi uşa bor- 
deiului scîrţiind. Deodată căscă ochii mari şi zări trei zine intrind pe uşe-n sobă. Cele trei zine, 
cu pletele de aur răsfirate peste umăr, cu aripi şi cămăşi subţiri ca pinza de păianjen, se aşezară 
pe lingă masa pusă şi se-ntrebară una pe alta, ce să facă cu copilul? Ce soartă să aibă? Să aibă 
noroc sau să fie nefericit şi fără noroc pe lume? Care mai de care-şi da cu părerea, iar negustorul 
sta cu urechile ciulite ca iepurele şi asculta. Cea mai mare zînă grăi către surorile cele mai mici: 
— Surioare  bălăioare, cu cosiţele din soare, haide să-l ursăm, acum să nu-l luăm. Dar cind o 
creştea, cînd s-o însura, chiar la cununie, calu-i poticnească, capul să-i răpească, să se pome- 
nească. Cea mijlocie auzind aşa, o apucă mila de bietul copilaş, rugindu-le astfel pe surori: — 
Hai, fă surioare, ce păcat, ce jale, la vreme de tinereaţă, să-i curmăm frumoasa viață ! Mai bine 
să moară pruncu — acum, să n-ajungă pe-aşa drum. Dar zina cea mică, cea mai frumuşică, sta 
şi chibzuia, apoi le grăia: — Voi suratelor, surioarelor, fermecatelor ! Staţi, nu vă grăbiţi, copil 
să-l ursiţi. Că este sărac, cu o cergă-n pat, hai noi să-l ursăm şi să-l procopsăm. Pe negustor să-l 
moştenească, avuţia-i izidească şi frumos să îmi trăiască, negustorul prăpădească. Surorile aşa 
se ogodiră, aşa şi-i ursară. Puseră mina pe trocul cu apă şi pe busuioc şi-i stropiră fața prun- 
cului. Toate se-nchinară, aşa mi-l ursară şi-afar' îmi plecară. » 

S-a putut observa ritmarea frazei poveștii, desigur sub infiuența baladei populare, care 
circulă în acelaşi mediu folcloric, cum se va putea compara cu fragmentul poetic pe care îl cităm: 

e Cînd copilul mi-l năştea, | Şi trei zile se-mpiinea, / Stăncuţa pe strat şedea. | Lină verde 
de-o lalea, / Iacă sara să-nsera, / De pe strat mi se scula, / Trei turte de pine făcea / Şi masa mi-o 
intindea: / Cîrpă albă peste masă, / Trei steble de busuioc, / Iubeşte copii cu foc, / Şi un troc cu 
apă rece / Aşa lucru-şi isprăveşte. / lar pe strat mi s-aşeza, / Lingă copil s-aşeza, | Lingă copil 
să culca / Mina sub cap îi punea, / Ţiţişoara-n gură-i da, | Da pe ea somnu-o fura. / Cu copil 
la piept uidea, / Dar omu-su ce-mi făcea? / El în ginduri că-mi intra, / Toată noaptea nu-mi 
dormea . . . / Lină verde trei granate, / Doamne, la mijloc de noapte, / Baş cu sudori'li de moarte, / 
Ursători”li îmi veniră / La soba mare intrară, / Ocol mesii că deteră; / Dar ursoaica a mai mare 
| Busuiocu-n mină-l lua / Şi-n trochiţă mi-l muia, / Cu apă rece stropea, / Da Stăncuţa imi dor- 
mea. / Iar ursoaica a mai mare / La capul copilului să trăgea / Și ceva bolborosea. / A mijlocaşe la 
buric, / De-a mai mică la picioare. / Dar ursoaica cea mai mare / Deştiu-n sticlă mi-l băga, / Pe 
copil mi-l miruia / Şi din gură-aşa-mi vorbea: / Voi, surorile mele, / Iubite cu dor şi jele, / Ai 
copilul să-l ursăm, / Ş-acuşi cu noi să-l luăm. / Mijlocaşa-aşa-mi vorbea: / Ai copilul să-l ursăm, 
Į Copilaşu să trăiască / Vacul să şi-l văcuaiscă, / Cinşpe ai cind s-o-mplinea, Tum-te-atunci s-o 
cununa, / Atunci copilul să-l luăm, / Toată nunta s-o stricăm, / Inima să le-o rupem! Dară 
ursoaica a mai mică, / Bat-o Maica Precista / Şi Sfinta Duminica f Şi ziulica de mine / Cu toate 
zilele bune, / Că nu-mi vorbea nici un bine: /-Surorilor ursitorilor, / Zinilor, visătorilor, / Las? 
copilul să trăiască, / Vacul să şi-l văcuiască; / De la optşpe ai de zile, / Să se-ntimple o minune: 

mumă-sa s-o-nsura, / Baş cu ea s-o cununa, / Să se ducă pomina j Piste toată lumea ! J. 
Numa-atita că-l ursară / Și cocoşii îmi cintară, / Da ursoaicele-mi plecară ». 

În fiecare creație populară este înfăţişată implinirea ursitei, aşa cum o rosteşte zina cea 
mai mică. S-a putut deja observa, din premizele ursitului, îndepărtarea de forma clasică a mitului, 
pină la degradare şi demitizare, în basmul popular, şi urmărirea îndeaproape a tiparului mitului 
antic în balada populară şi în acest caz cu diferenţele specifice fireşti. 

Acelaşi fenomen al coexistenţei aceluiaşi motiv atît în cintecul epic, cit şi în narațiunea 
în proză l-am putea urmări în cazul subiectului Broască-Roasca, din care se vede pe de o parte 
poetizarea poveştii sub influența baladei, cit şi supraviețuirea fabulosului, ai elementului miraculos, 
fantastic, specifice epicii în proză, în eposul popular. 

Prezenţa masivă a versului popular în cuprinsul prozei epice din acest volum, nu numai 
in formulele iniţiale, mediane şi finale ale narațiunilor, ci şi în alte secţiuni ale lor, este desigur 
nu numai un rezultat al osmozei dintre genuri, mai ales în cazul cadenţării, ritmării şi rimării 
cuvintelor, ci o dovadă sigură a vechimii povestitului şi a poveştilor pe care le-am ales spre a fi 
publicate acum. 

Şi totuși există numeroase basme în această colecție, în care asistăm la desfăşurarea unui 
epic pur, dintre care se detaşează povestea Andrei, o compoziţie desăvirşită din acest punct de 
vedere, în care acţiunea curge neimpiedecată de nici o intruziune lirică sau poetică, după cum 
se poate observa din tonul precipitat al începutului narațiunii: 

«Andrei, băiat sărac, s-a băgat la împărat argat cu pușca pentru mincare de vinat. Să 
vineze în pădure ce pofteşte împăratul: iepuri, golumbi, iribițe, mistreți. Merge Andrei într-o 
zi şi găseşte o pasăre pe creangă, o guguştiucă. Întinde Andrei puşca s-o împuște, ea se roagă: 
— Stai, Andrei, nu mă împuşca că dacă nu m-oi impuşca are să fie ferice de tine cit oi fi tu viu 
pe lume. Andrei a pus arma la picior şi pasărea a scăpat. Da girlița îi spune: să mă iei acasă 
la tine. A luat-o acasă. Cînd s-a dus cu ea acasă, a pus-o la fereastră că aşa a cerut ea: — Pune-mă 
la fereastră. Cind vezi că cucăi, să dai cit poți cu pumnu-n masă, o să te găsească mare noroc. 
A pus-o acolo, şi cînd ea a cucăit, a dat cu pumnul în masă şi ea s-a speriat şi s-a prefăcut în 
femeie frumoasă, ca ea alta nu s-a mai văzut pe pămint. — Andrei, eu nu sint pasăre, eu sint 
fată de împărat. Cum putuşi să mă capeţi, să dai de mine? Să m-asculți, şi să vezi ce bine o 
să fie de tine! Auzi, noi aici n-o să putem trăi la împăratul, să te duci să faci o colibă cit de 
proastă. Aici sint multe slugi. Acolo vii la coliba ta, te spăl, te cîrpesc, te arănesc, aşa ca la 
casa noastră. El a ascultat, s-a dus deasupra de sat, a făcut o colibă, a luat-o pe Măria şi-a dus-o 
la coliba lui ! Da el tot l-a ascultat pe împărat și i-a adus vinat. Însă el doar dormea la nevasta 
lui în pădure la colibă!» 

Poveştile cele mai autentice din această colecție excelează nu numai prin arta narativă pură, 
Ci şi prin modalitatea unică de a minui dialogul, care înviorează ritmul acţiunii, îi dă un accent 
mai dramatic, contribuie la tensionarea şi dezlegarea conflictelor dintre personaje, la armonizarea 
relaţiilor lor. În acelaşi basm, Andrei, intilnim un adevărat modei al dialogului, ca o dovadă în 
plus a oralităţii nealterate a poveştii. 

« — Deloc să-l iei pe Andrei să-l duci acolo la Cum Naum. Arăţul s-a dus şi el pe nisi- 
pină în pustietate la Cum Naum — era între nişte grăbari într-o pustie şi acolo se opresc. — Aici 
nu e nimic! — Bagă-te-n grăbar şi strigă: — Cum Naume, ieşi afar’ la mine. Arăţul s-a întors 
şi el a uidit singur. Strigă el: — Cum Naume, ieşi incoa'la mine, aşa cum te-a învățat arățu. 
Da Cum Naum nu se vede. — Iată-mă, aicea sint. — Păi nu te văd. — Nu cutez să mă arăt. 
Mă vede împăratul. Dar dacă vrei îţi dau să măniînci. S-a pomenit cu un astal încărcat de bună- 
tăţi. — Mănincă, Andrei. — Cume Naume, ieşi la mine la masă. — Nu cutez, eu doar lucru, dar 
nu mănînc. Împăratul mă vede. — Las’ că nu te vede! Șezi de mănîncă. — O să mă omoare! — 
Nu te spun eu. — Cine te mai vede? — De ani de zile îl slujesc şi nu-mi dă mîncare. De-ar fi 
bun şi să mă roage ca tine ce l-aş mai păzi. — Bine, şezi cu mine că nu te spune nima. — Ce 
Caţi aici? — Am venit după tine. — Hai, ce-aş mai pleca! Numai să-mi dai mincare. Vezi pe 
mine nima nu mă vede şi fac orice. Apoi a mincat. — Bodeaproste că mă săturai şi eu o dată. 
Vrei să fii tu stăpinul meu? — Vreau. Piec cu tine. Lasă-ţi calul şi te duc eu zburind sus în 
vint, numai să-mi dai să mănînc. » 

Întreprinzînd această analiză a valorilor etice şi estetice ale universului basmului românesc, 
am reuşit, sper, să relevăm citeva dintre multiplele fețe ale mitologiei naţionale, să circumscriem 
specificul imaginarului artistic românesc, să oferim o idee despre ipostazele artei narative româ- 
neşti, să sugerăm dimensiunile impresionante şi izvoarele inepuizabile ale geniului epic al 
poporului român. 

Această « mare carte» a prozei populare româneşti ar merita, desigur parcurgerea celei 
de a treia etape a cercetării şi anume o minuțioasă analiză a valorilor lingvistice şi stilistice pe 

care le revelează tezaurul spiritual al românovlabhilor timoceni. Este prea bine cunoscut faptul că 
urme ale unei unitare vetre lingvistice, rămăşiţe ale acelei Romanii orientale în sudul Dunării 
pot fi intilnite la tot pasul in toponimia întregului spaţiu balcanic. Chiar şi din limitata analiză 
estetică întreprinsă s-a relevat, cred, unitatea indestructibilă a limbii române în nordul şi sudul 
Dunării, marea bogăţie şi puritate a graiului românovlahilor, cu toate că se află la marginea spa- 
țiului românesc, rara forță expresivă a cuvîntului în narațiunile populare care provin de la cei 
mai talentaţi creatori şi povestitori populari. Fiindcă o analiză adîncită a valorilor lingvistice şi 
stilistice pe care le cuprinde volumul Poveşti populare româneşti ar presupune o cercetare aparte, 
pentru a oferi totuşi o imagine plastică, nuanţată, autentică şi sintetică asupra graiului româno= 
vlahilor suddunăreni, ne mărginim a realiza un florilegiu expresiv a două specii folclorice prezente 
în această carte, datorate profesorului Ratomir Marcovici, provenind din Homole, în transcriere 
fonetică (pe care noi le vom cita în transcriere literară). Iată citeva ghicitori care excelează ca 
produse ale unei fantezii originale şi prin magia cuvîntului poetic: 

+ Am o mioriță cu maţele pestriţe. (Pepenele verde). | Ce nu stă-n cui? (Oul). | Am o 
coşarcă plină de cai — toți îs cu coadels dinafară. (Szrachina cu lingurile). | Am o găină cu min- 
tea-n coadă (Cintarul). |] De la munte pin” la punte tot zale mărunte. (Furnicile). | Ce e mai 
iute pe pămînt? (Gîndul). | Nu te culci pină nu-l uci. (Uiciorul). | Am o sită plină de alune 
şi am o nucă-n mijloc. (Luna cu stelele). | Am doi bumbiți, cît gode le dau, atit se duc, hotar | 
nu mai au. (Ochii). Joacă un iepurel sub un curpinel. (Fusul cu caierul la furcă). Am zece 
fetițe, toate zece-mbrăcate-caciuliță. (Degetele la mină). Reproducem citeva proverbe şi zicători | 
pentru spiritul de observație, experienţa de viaţă şi înţelepciunea pe care le concentrează şi pentru | 
forța lor plastică şi nuanţa expresiei lingvistice: 

«Nu e bun cu rău, dar şi mai rău fără rău; La pomul al lăudat nu te duci cu traista; 
Conacul e de oameni făcut; Tot natul cu zănatul; Pe drumul al din ocol mai iute ajungi; Dacă 
te-ai prins în joc, ori joacă, ori nu te nici prinde; Din foc mai uideşte ceva, a din apă nu uide- 
şte nimic; lepurul să-ntoarce la cirtog; Pasărea să-ntoarce la cuib; Omul cînd se-neacă şi de 
pai se prinde; Mutu! ştie toate limbile; Tot va fi, dar noi n-o să mai fim; Omul e ca oul; 

Omul e ca frunza din lemn; Fierul se bate pînă e cald; Mai întîi sări, apoi zi hop; După-nvăţ 

şi dezvăț; Nu e foc fără de fum; Să te păzeşti de omul al tăcut ca de cărbunele al potolit; | 
Ce-a fost am văzut, ce va fi o să vedem; Nu e cum vrem noi numai cum e scris; Ban la ban 

merge; A trăit traiul şi-a mincat mălaiul; Dracu nici nu ară, nici nu grapă, numai impreună | 
d-ai nebuni; Oaia care nu-şi duce lina, lupii e mănîncă; Care nu ve face nu moare; Şi sămința 

bătrină răsare; Nu te încălzsști la focul al de putregai; Limba de la mumă nu se zauită; Omul 

se plinge de trei ori: după ţiță, cind vrunu îi fură fata şi cînd e bătrin după tinerețe; Cum e 
părintele, aşa e şi copilul; Îi dai un deget şi-ţi ia mina-ntreagă; Cum ţi-aşterni, aşa te culci; 

Acuma haiducii nu-s în pădure numa în canțelarii; Tot natul trage cărbuni pe turta lui; Şarpele 

nu-şi arată picioarele; Una spune, alta gindeşte; Al urit nici la moară nu prinde rînd; Al frumos 

cum se duce toarnă-n coş; Minte de zvintă pămîntul (sparge, rupe pămîntul, stă soarele-n loc); 

Cît scaperi cu amnarul; A tunat în mintea copilărească; Ş-a pierdut moşul baba; Să suie-n pod 

să sară-n cioareci; Nu-l prinzi nici de cap nici de coadă; Ploaie ca cu găleata; Cască din gură 

ca puiul de cuc; La cimpul al roşu cînd va oua cocoşul; I-a pus mina-n cap s. 

Altădată, din eposul şi lirica populară, din cintece bătrineşti şi doine, iar acum din epica 
populară în proză, basme, legende şi snoave, am căutat să relevăm contribuţia creatoare inesti- 
mabilă a umanităţii românovlahilor timoceni la patrimoniul spiritual național şi în genere la 
cel universal. Dăinuind de milenii în vatra strămoşilor lor, românii şi-au gravat şi transfigurat, 
spre neuitare, crimpeie din viaţa şi istoria lor zbuciumată într-o spirirualiate mirifică, singulară, 
cintecul, povestea şi graiul fiindu-le cele mai nobile şi perene blazoane şi insemne ale trecerii 
urmaşilor lui Orfeu şi ai Meșterului Manole pe pămînt, întru cinstirea şi eternitatea neamului 
românesc, a întregii umanități. 


CRISTEA SANDU TIMOC 


NOTĂ ASUPRA EDIŢIEI 


Volumul Poveşti populare românești reprezintă un florilegiu al prozei populare pe care am 
colecţionat-o de mai bine de o jumătate de secol de la românii din sudul Dunării, din Timoc 
(vatra mea de obirşie), care vine să completeze imaginea pe care am dorit să o ofer asupra spiri- 
tualităţii lor prin culegerile anterioare pe care le-am consacrat poeziei populare: Poezii populare 
de la românii din valea Timocului, cu o introducere de N. Cartojan, 1943 şi Cîntece bătrinești şi 
doine, cuvint înainte de Tudor Arghezi, E.P.L., 1967. 

Doresc să amintesc că opera de cercetare şi culegere a graiului şi folclorului românovlahilor 
din valea Timocului cunoaşte o istorie centenară şi ea a fost ilustrată şi animată de o pleiadă de 
învăţaţi români şi străini şi care au tipărit o seamă de lucrări valoroase, din care amintim: Emil 
Picot, Chants populaires des Roumains de Serbie, Paris, 1889; Gustav Weigand, Die rumänischen 
Dialekte der Kleinen Walachei, Serbien und Bulgarien, Leipzig, 1900; G. Giuglea şi G. Vilsan, De 
la românii din Serbia, culegere de literatură populară, Bucureşti, 1913; C. Cvijic, Les Roumains 
de Serbie, 1918; Emanoil Bucuţa, Românii dintre Vidin şi Timoc, Bucureşti, 1923; Silviu Dragomir, 
Vlahii din Serbia în sec. XII—XV, Cluj, 1923; Emil Petrovici, Românii dintre Timoc şi Morava, 
Sibiu, 1941; Ion Părruţ, Folclor de la românii din Sirbia, Bucureşti, 1942. Avind exemplul acestor 
mari înaintaşi şi a atitor cercetători valoroşi, istorici, lingvişti şi folclorişti, ne-am străduit să colec- 
ționăm folclorul, autentic popular, poetic și în proză, îndeosebi eposul şi epica românovlabhilor 
din stinga şi dreapta văii Timocului (ei îşi spun români, iar sirbii şi bulgarii le zic vlahi), circulină 
într-un frumos grai popular, amintindu-ne particularitățile lingvistice ale Oheniei și Banatului, 
ținuturile româneşti norddunărene cu care s-au aflat permanent într-un strins contact. 

Dacă eposul popular românesc, provenind din sudul Dunării, aşa cum s-a putut constata 
îndeosebi din culegerile lui Giuglea şi Vilsan (din 1913) şi ale mele (din 1943 şi 1967), este deo 
mare bogăție şi varietate tematică şi de o mare frumusețe artistică, fiind prezente şi o seamă 
de tipuri şi motive folclorice balcanice, care se explică prin conviețuirea cu popoarele sudslave, 
epica populară din volumul de față, Povești populare românești, exprimînd, ca şi eposul popular, 
în plenitudinea sa, universul imaginar românesc, cunoaște şi unele infiltrații tipologice şi de artă 
narativă specifice creaţiei populare meridionale. 

Predomină în cadrul colecției noastre antologice de poveşti tipurile principale care circulă 
în spaţiul est-european, şi: îndeosebi în spațiul românesc, ponderea cea mai însemnată avind-o 
basmul fantastic, ca o dovadă în plus a vitalităii artei narative la aceşti grăitori de limbă româ- 
nească, deşi este bine reprezentat şi basmul nuvelistic, iar snoava şi legenda cunosc întruchipări 
artistice, în circulația vie, dintre cele mai interesante şi demne de consemnat. 

Am început culegerea naraţiunilor populare prezente în această carte în tinerețea mea. 
prin 1933, odată cu poezia populară, în primul rînd din mediul familial, al satului natal, cu timpul 
lărgind orizontul cercetării la întregul spaţiu al satelor româneşti din valea Timocului (din stinga 
şi dreapta riului, din Serbia şi din Bulgaria), continuind activitatea, în mai multe etape, pină 

prin 1980. Dacă unele poveşti, auzite în copilărie de la membrii de familie sau; de la bătrinii 
satului, le-am consemnat mult mai tîrziu, repovestindu-le cît mai apropiat de autenticitatea 
folclorică şi graiul popular, majoritatea narațiunilor populare le-am înregistrat direct pe teren, 
la dictarea povestitorilor, neintervenind în nici un fel. Totuşi unele texte mi-au fost trimise în 
ţară scrise de mină, cu litere chirilice, de povestitorii înşişi, pe care m-am străduit să le transpun 
cit mai fidel față de modalitatea artistică şi lingvistică a originalului. Pot spune că deşi mi-a 
venit mult mai greu să alcătuiesc colecţia de proză populară în comparaţie cu culegerile poe- 
ziilor populare, am avut bucuria descoperirii unor povestitori talentaţi, cu nimic mai prejos 
decît a cîntăreților populari şi a lăutarilor de la care am cules creația poetică. Adeseori am colec- 
ționat basmul popular de la aceeaşi informatori de la care am înregistrat balada populară. 

Avind ca model cercetările şi culegerile de naraţiuni populare româneşti realizate de cerce- 
tătorii de la Institutul de cercetări etnologice şi dialectologice, din care Ovidiu Birlea a publicat 
o importantă lucrare: Antologie de proză populară epică, 3 vol., 1966, dar şi colecţiile valoroase 
ale unor folclorişti ca Gh. Vrabie, Basmul cu Soarele şi fata de împărat, 1974 şi Ion Nijloveanu 
Basme populare româneşti, 1982, în acelaşi timp bucurindu-mă şi de sprijinul autorizatului cerce- 
tător al basmului popular românesc (autor al catalogului acestuia, aflat în manuscris), C. Bărbu- 
lescu, am adoptat următoarea clasificare a textelor din volumul Poveş:i populare româneşti: 
I. Basme fantastice — 64 texte; II. Basme muvelistice (şi alte basme) — 28 texte; III. Basme 
despre animale — 6 texte; IV. Snoave — 34 texte; V. Legende — 9 texte. 

Se poate afirma că prin tipologia sa, prin structura sa tematică şi motivică, prin ejuezsqns 
ideatică şi sensibilă, prin substratul mitologic şi universul personajelor, prin arta narativă, prin 
valorile etice şi estetice, dar mai ales prin expresivitatea stilistică şi lingvistică, basmul popular 
din această colecție se ataşează universului spiritual românesc şi în genere celui romanic, apar- 
tinind acelei Romanii orientale despre care vorbesc lingviştii, deşi unele texte interferente pot fi 
socotite ca rod al contextului istoric, cultural şi lingvistic balcanic. Căci românovilahii din 
Timoc; deşi aparțin prin obirşie comunităţii romanice orientale, avind un contact strins şi 
neîntrerupt cu trunchiul neamului românesc din nordul Dunării, conviețuiesc de secole alături 
de sirbi şi bulgari, constituind o punte de legătură şi prietenie dintre poporul nostru $i 
popoarele sud-slave. 

Credem că prin editarea acestei colecţii de poveşti populare româneşti tradiționale se va 
îmbogăţi patrimoniul nostru cultural cu o operă care atestă marea bogăţie spirituală a poporului 
nostru, timbrul specific, original al universului imaginarului românesc, în contextul sud-est- 
european, frumusețea morală şi strălucirea creativității omului simplu, simţul înnăscut al fru- 
mosului, umanismul şi înțelepciunea populară. 

Deşi am fost preocupaţi noi înşine de selectarea în cadrul acestei colecţii în primul rînd 
a naraţiunilor populare autentice, de redarea basmului popular în graiul originar al povestito- 
tului — am transcris fonetic, fără semne diacritice, unele texte după înregistrări pe bandă de 
magnetofon — în secţiunea Anexă facem loc unor texte dialectale (narațiuni, proverbe, ghicitori 
etc.) culese şi transcrise fonetic, cu semne diacritice, de profesorul Ratomir Marcovici, cu scopul 
de a surprinde evoluţia graiului popular din ultimele decenii. 

Volumul Povești populare româneşti se va încheia cu un indice al informatorilor. 

Dorim să mulțumim pe această cale, în primul rind folcloristului C. Bărbulescu, pentru 
sprijinul acordat la clasificarea narațiunilor populare, precum și lectorului de carte Ioan Șerb 
pentru ajutorul dat la definitivarea şi editarea acestei colecţii de folclor românesc. 

PĂTRU FĂT-FRUMOS 


Au fost odată trei frați. Cel mai mic şi mai viteaz se numea Pătru. S-au 
insurat ei pe rînd și câteșitrei au avut fiecare cîte un copil. Într-o zi le zic 
la femei să vie cu demîncare că ei se duc departe, departe la plug. Se mirară 
ele și-i întrebară: 

— Unde să vă aducem mîncare că nu cunoaştem locul de arat? 

— Uite ce e: o să tragem o brazdă lungă pînă la capul pămîntului, voi 
să veniţi cu oalele-n cap cît mai fuga cu mincare. 

S-au sculat femeile cu noaptea-n cap, au fiert ce au fiert şi au plecat. 
Pleacă cu prînzul cea mare. Cind colo, vede două brazde, una veche şi alta 
proaspătă că aburea pămîntul. Fa o luă pe brazda nouă, care fusese trasă 
de zmeu. 

Brazda a dus-o pînă la ușa ce s-a deschis în pămînt. S-a deschis ușa, 
iar ea a trecut sub pămînt în lumea zmeilor. Celelalte două cumnate așteaptă, 
așteaptă, dar ea nu se mai întoarce! 

— Vai, surată, ce-o fi? se întrebau ele una pe alta. 

Îi veni rîndul la cea mijlocie. Luă oalele şi cotărița cu mîncare și se duse cu 
mincare la oameni. Cînd colo i se fac şi ei două brazde. Una veche şi alta nouă. 
O apucă și ea pe cea novă, pînă ajunsă și ea în lumea cealaltă, în lumea zmeilor. 

Sara așteaptă, așteaptă, să-i vie cumnata dar nici ea nu se mai întoarce. 

— Doamne sfinte, ce-o fi cu leica mea de nu mai vine! Căzu pe gînduri 
şi a treia zi se duse ea cu merinde la bărbaţi. Cum ieși pe poartă, în față 
i se fac două brazde. Nu ştia pe care s-o apuce. Hai s-o apuce pe cea nouă 
că e făcută de bărbatul ei de Pătru Făt-Frumos. Și se duse pe brazda nouă 
pină ce ajunse la ușa ce despărțea lumea albă de lumea neagră. Un zmeu 
mic o trase de mînă pe lumea cealaltă și o duse la palatul său. Copiii rămaseră 
flăminzi și pling de foame pe vatră. 

Da bărbaţii ară de zor ogorul dar şi ei nemincaţi şi nebeuţi de trei zile. 
Se miră ei ce-o fi cu muierile de nu mai vin cu mincare. Lasă plugul pe 
brazdă și dau fuga acasă. Cîrd acasă, văd în loc de o brazdă, două brazde. 

— Măi fraţilor, să știți că muierile noastre au fost furate de zmei. 

— Hai după ei să-i cmorim, zise cel mic, Pătru Făt-Frumos. 

— Hai! Ascuţiră săbiile, luară baltagul cu dinșii şi o funie lungă și duși 
au fost. Dau de poarta aceea zidită în pămînt, pe care o deschideau și intrau 
in lumea lor, cu fetele și femeile frumcase. Deschid ei poarta şi se înțeleg 
să se lase spre fundul pămintului pe rînd. Începe cel mare și le cere să-l 
tragă-n sus dacă vor simţi că se mișcă funia. 


ÎI legară pe cei mare şi dă-i cu el în fundul pămîntului. Pe la mijloc se 
sperie, zbici de friînghie și cei doi frați îl traseră sus la lumina soarelui. 

Îi veni rindul mezinului. Se duse și el jos dar mișcă funia să-l scoată 
afară că se speriase. 

Aşa îi veni sorocul să-și încerce norocul și cel mai june, Pătru Făt- 
Frumos. 

El le zise: 

— Mie să-mi dați drumul tot mai jos! Şi-i dădură zor de ajunse pină 
jos. Cînd acolo sub pămînt, se deschidea o altă lume, cu grădini luminate și 
palate frumoase de aur și argint. Se plimbă el printre trandafiri și-l zări 
cumnată-sa cea mare. 

— Lele, frateo, fugi că te mănîncă zmeul şi-ţi rămine copilul sărac. 

— Leică, lasă tu frica și spune-mi pe unde vine zmeul tău de la vinătoare. 

— Pe la podul de aramă, frateo ! 

— Ai să vezi ce poate fratea al tău! 

Se duce el la podul de aramă și se pitulă după un picior. 

Vine zmeul călare pe un armăsar, care varsă foc și pară. Ajunge la pod. 
Se oprește, sforăie şi nu mai face un pas. 

Zmeul îl îndemna să pășească fără frică înainte: 


— Hai, leu, paraleu, 

De ce-ţi este podul greu? 
Ce-ți văd friul tare ros, 
N-o fi Pătru Făt-Frumos? 
Că cioara i-a dus osciorul 
Iar vintul, perișorul ! 


Pătru cum îl vede îi sare înainte. 

— Cum vrei să ne luptăm? 
În săbii să ne tăiem, 
Mai bine ne săgetăm. 
Eu aleg luptă direaptă, 
Pe ea Pătru o așteaptă! 


— Vreau și eu luptă direaptă îi grăi zmeul. 

Îl apucă zmeul și cînd îl ridică-n sus şi-l dete-n jos, îl viri în pănuuut 
pină-n genunchi. 

leşi Pătru din pămint, se opinti şi-l înfipse pe zmeu pină-n git în 
påmint. Apoi scoase paloșul și-i tăie capul. 

De aci se duse la leică-sa mezină la palatul de argint al zmeului. Ea cum 
îl văzu se sperie. 

— Lele, frateo, cum ai ajuns aici? Dacă te prinde zmeul te omoară şi 
rămîn copiii săraci! Fugi, Petre, nu mai sta. 

— Nu mă tem de zmeul tău, spune-mi doar pe unde vine zmeul de la 
vinătoare? 

— Vine pe la podul cu zale de argint, arcuite în vint. 

El se duse și se ascunse sub pod. Cum se apropie zmeul aruncă din 
depărtare buzduganul pînă la pod. Ieși Pătru Făt-Frumos și i-l aruncă îndărăt. 

— Hei, ce drăcie! Cine se-ncumete să se ascundă sub podul de argint 
din ţara zmeilor? 

Calul de frică nu urnește din loc. 
— Hai, leu, paraleu, 
De ce-ţi este podul greu? 
Ce-ţi văd friul tare ros, 
N-o fi Pătru Făt-Frumos? 
Că cioara i-a dus osciorul 
Iar vintul perișorul. 


- Eu sint şi vreau să ne luptăm! Să vedem, care pe care! 
În săbii să ne tăiem, 
Mai bine ne săgetăm ! 
Eu aleg lupta direaptă, 
Pe ea Pătru o aşteaptă! 


„_„ — Luptă direaptă vreu, pe viață și pe moarte, zise zmeul turbat de 
miînie. 

Se repezi zmeul și-l înfipse în pămînt pe Pătru pînă la briu. Sări Pătru, 
îl prinse pe zmeu și-l înfipsă pînă la nodul lui Adam pe zmeu. Trase paloșul 
şi-i tăie capul. 

Şi pleacă el de aici pe calul zmeului pînă la palatele de aur unde ştia că 
este iubita lui, cu care s-a cununat. 

Cum îl văzu muierea îl întrebă: 

— Petre, cu cine ai lăsat copiii? Fugi, Petre, că rămîn copiii şi fără 
de tine. 

— Nu te speria ! Spune-mi repede pe unde vine zmeul de la vinătoare? 

— Vine pe la podul cu zalele de aur și picioarele de taur. 

Se repezi la pod și se ascunse. Din depărtare vine zmeul. Calul sforăie 
şi se oprește speriat. 

Zmeul cade pe gînduri și îşi îndeamnă calul: 

— Hai, leu, paraleu, 

De ce-ţi este podul greu? 
Ce-ţi văd friul tare ros, 
N-o fi Pătru Făt-Frumos? 
Că cioara i-a dus osciorul 
Jar vîntul perişorul ! 


Se repezi Pătru de sub pod la zmeu zicîndu-i: 
— Eu sînt Pătru Făt-Frumos, 
Care-n lume n-a mai fost. 
Vrei în săbii, ne tăiem, 
Mai bine ne săgetăm ! 
Eu aleg lupta direaptă, 
Pe ea Pătru o așteaptă! 


— Aleg lupta direaptă ! Și porniră lupta, din zori și pînă-n sară, galbeni 
ca turta de ceară. Dar nici unul nu se putea birui. 
Trece-n zbor pe deasupra capului lor un vultur, iar zmeul setos îl 
roagă: 
— Vulture, stăpin pe zări, 
Peste zări şi peste mări; 
O să-ți dau un stirv de om, 


Și năramze dintr-un pom! 
Stropeşte-mă cu apă rece, 
Pînă puterea nu-mi trece ! 
Pe Pătru cu apă caldă, 

Capul la pămînt să-i cadă! 
Pătru Făt-Frumos cînd văzu vulturul, se rugă şi mai frumos: 
— Eu îți dau trei stirvuri mari, 

N-o să poți să le mai cari! 
Dă-mi un strop cu apă rece, 
Cind cu aripa vei trece, 

C-am să-ți urc pe virf de stei, 
Numai capete de zmei! 

S-a lăsat vulturul din zbor și l-a stropit cu o picătură de apă rece de 
î-au venit puterile la loc. A tras paloşul și i-a tăiat capul zmeului. Apoi s-a 
dus la muierea lui şi i-a spus: 

— Am tăiat toţi zmeii, cheamă cumnatele şi să ne întoarcem în lumea 
albă la copii și la frați. 

— Petre, Petre, mare curaj ai avut, binecuvîntat să fii pentru bunătatea 
şi vitejia ta. Să ieşim din împărăția zmeilor, însă pînă atunci să te-nvăţ şi 
eu ceava. 

Ia de pe polița zmeului biciul ăla cu fire de aur și păr de balaur. Este 
biciul fermecat. Învirteşte-te de trei ori şi pocnește o dată, că palatele de 
aur ale zmeului se prefac într-o nucă de aur. 

Aşa a și făcut. A luat biciul fermecat și nuca de aur şi au plecat la 
leică-sa mijlocie. Acolo s-a învirtit de trei ori, a dat cu biciul fermecat și 
palatul de argint s-au făcut mici, mici, cît o nucă de argint. 

De aci s-au dus la leica cea mare. A tras şi aici cu biciuşca și a luat 
palatele de aramă ale zmeilor, prefăcute într-o nucă mică de aramă. Pusă 
nucile în pozănari şi se duseră la poarta pămîntului, pe unde intră şi 
ies zmeii. 

Roagă vulturul să se ducă în lumea albă să-i caute fraţii să le lungească 
funiile, să-l scoată la lume și la ţară. 

Veniră frații, sloboziră funiile de scoaseră muiterile. Mai rămăsese Pătru 
Făt-Frumos, care-n lume n-a mai fost. 

Acum ce se gîndi Petrişor. Ia să pun eu la încercare credinţa fraţilor 
mei ! Şi în loc să se lege de funie legă un pietroi şi în virf îi puse fesul. 
Traseră frații traseră, şi cînd ajunsă la mijloc, dintre lumea albă şi lumea 
zmeilor, îi dădu drumul bolovanului și se facu praf. 

Se întristă cînd văzu că fraţii săi îl urăsc şi începu să plingă. Numai la 
asta nu s-ar fi aşteptat. 

ÎI jeli muierea şi copiii mulți ani și ridicară mina de el. Cu cît timpul 
trecea ei sărăceau, iar cei doi frați haini se îmbogățeau. 

Copiii erau chinuiţi, după porci prin ciulini şi mărăcini că n-aveau și 
ei pe nimeni să-i ocrotească, să-i apere. Mama copiilor ajunse şi ea în zdrențe 
argată la cumnaţi. 

Dar Pătru Făt-Frumos nu se lăsa şi se tot ruga să scape din pustietatea 
de sub pămînt. 

Îi crescuse barba pînă-n glezne și îi albise părul. Credea că în lumea 
zmeilor o să-i putrezească oasele. Dar într-o zi, văzu un moșneag în pustiu 

călare pe o iapă năzdrăvană cu douăsprezece ărpii. Stătea la marginea drumului, 
se gîndea la copii, la muiere şi plingea. 

— Ce plingi, băiete? 

— Plîng că frații m-au părăsit şi m-au lăsat să mor în pustietatea asta. 

— Nu te teme, eu te-am văzut că eşti drept şi bun și de aia am venit 
să-ți dau iapa asta năzdrăvană cu douăsprece arpii. Încalecă și du-te sănătos, 
El i-a sărutat mîna moşneagului, i-a mulțămit, a sărit pe iapă şi a zburat. Trei 
zile şi trei nopți a zburat pînă a ieşit sus prin poarta deschisă a pămîntului. 

S-a dus drept la bordeiul lui să-și vadă copiii şi muierea. Cînd i-a văzut 
slugi la frații săi, chinuiți, flămînzi şi goi, a luat nuca de aramă, a scos biciul 
fermecat s-a învirtit de trei ori şi atras o dată și s-a facut un palat mare de aramă. 

A chemat-o pe cumnata cea mai mare şi i-a zis: 

— Aici să stăpinești tu cu copiii fratelui meu cel mare. 

— Dar de ce nu şi cu el? 

— Cu el nu, el o să se prefacă în porc, așa cum se și cade după direptate. 

Cînd se uita ea, vine spre ei un porc colţos și negru grohăind: goh! 
goh! goh! şi rima prin gunoaie după demîncare. 

Ia nuca cea mică de argint, se învirte de trei ori și trage cu biciul fermecat. 
Cum trase, odată din nucă răsări ca din pămînt un palat mare și frumos de 
argint. O cheamă pe cumnata cea mezină zicindu-i: 

— Cumnată, ăsta e palatul tău şi al copiilor, căci frate-meu e blestemat 
să se prefacă în porc. Așa i-a fost lui ursita, precum i-a fost și sufletul. 

— Vai, cumnate, ce bun eşti, dar iartă-l pe frate-tu să fie și el cu noi 
stăpîn în palatul de argint. 

— Nu eu l-am blestemat, ci un moș cu barba albă! Asta i-a fost jude- 
cata după ce m-au părăsit în acea pustietate, în împărăția zmeilor. Uite-l cum 
rimă în gunoi. 


Apoi a chemat muierea lui şi copiii, s-a învirtit de trei ori într-un picior, 
a tras cu biciul și din nucă a răsărit un palat mindru de aur, că la soare te 
puteai uita, dar la el ba! 

Au tunat în palatul lor și l-au stăpinit în voie bună și înțelegere, îndes- 
tulați cu de toate. 


De la mare, pin’ la mare, 
Toată lumea privea-n zare. 


IOVAN IORGOVAN 


A fost odată ca niciodată... 

A fost odată un om sărac lipit pămintului. Într-o argea trăia, înghesuit 
cu doi copii frumoşi nevoie mare și cuminţi. La nașterea lor muma le sădi 
în semn de aducere aminte cîte un măr. Copiii rămeseră săracide mumă, 
căci într-o zi mumă-sa fu prinsă de o furtună groaznică în pădure după surcele 
şi cînd să se-ntoarcă acasă un puhoi de apă de munte o izbi de stinci şi o 
purtă pină departe spre mare de se arăniră peștii cu trupul ei. 

Sărmanul om cu mare greutate își crescu copiii aducîndu-le mîncare: 
poame din pădure şi carne de fiare sălbatice. Cu doru-n piept de soţia lui pier- 
dută, se-mbolnăvi. 


Cei doi fraţi își îngrijeau merii, îi săpau pe lingă rădăcină, le culegeau 
omizile de pe frunze, îi udau cînd era secetă și în timp ce creșteau copiii, 
creșteau şi merii. Fiecare se lăuda spunînd: 

— Mărul meu este mai frumos decit al tău! 

— Ba al meu este mai mare și mai drept! 

Tatăl copiilor care între timp își pierduse minţile, se stinse într-o zi. 
Copiii rămaseră singuri fară nici un ajutor! Își adunară merele din meri le 
așezară în foale din bordei și plecară în pădure după poame sălbatice pe caii 
lor albi ca zăpada, însoțiți de niște cîini iuți ca bătaia viîntului. 

Copiii se-nvățară aci nu numai să culeagă poame, dar începură să vineze 
iepuri, vulpi și mai tirziu lupi și urși. Pe lingă bordeiul lor creșteau pui de 
lupi pe care îi arăneau cu carne de cerbi și căprioare. Cinii lor se-mprieteniră 
cu lupii și așa mergeau la vinătoare de urşi, cerbi, boi sălbatici, vulturi, cocoși 
și găini de munte. 

Cei doi fraţi crescuseră gogeamite măgădani mari şi le veni așa pe nesim- 
ţite vremea de-nsurat. Cercetară mari întinderi de pămînt și ape şi nu găsiră 
vietate omenească. 

Atunci fraţii se-nțeleseră să pornească amindoi în lume să-și cate neveste. 
Cel mare să meargă spre soare-răsare, iar cel mic spre soare-apune. Ei se mai 
înţeleseră că cine se va întoarce mai întîi să privească frunzele de la mărul 
fratelui plecat în lume. Dacă frunzele vor fi verzi, înseamnă că fratele său este 
în viaţă, dar dacă frunzele mărului se vor usca, înseamnă că fratele îi este mort. 

Cei doi fraţi aveau merii, caii, săbiile și cîinii la fel. După ce-și făcură 
jurământul de credință cu fața spre sfintu soare, caii năzdrăvani se avintară 
pe întinderile fără margini ale pămintului și merseră, merseră fără să dea 
de izvor sau picior de om. 

Ama după citeva stămini fratele cel mic merse spre apus, dete de o 
fîntînă cu apa rece și curată ca lacrima. Își adăpă calul ostenit de drum și 
beu şi el. Da-n sus de fîntină auzi un glas omenesc. Deschisă mai bine ure- 
chile și auzi un suspin. Se sui pe cal și văzu o fată mare despletită cu fața 
la pămînt plingînd. S-apropie de fată şi-o întrebă: 

— Fată mare și frumoasă, ce caţi în sălbăticie și ce ţi s-a-ntimplat de 
verşi lacrimi de sînge? 

— Sînt fată de-mpărat. 
Di la Țăligrad. 

Băiatul cel sărac scoase un ţăruș, priponi calul și după ce căută-n toate 
părțile din împrejurimi și căile pe care ar putea veni balaurul să-nghită fata 
de-mpărat, se așeză lingă fată şi o rugă să-i cate-n cap pînă el se odihnește 
puţin, că e dubărit și ostănit de drum. 

Băiatul durmia pe poala fetii, iar fata plingea. Lăcrămile fetii erau așa 
de fierbinți că unde picau pe obrajii voinicului, fața i se opărea, ama el nimic 
nu simțea de ostănit ce eria. 

Da-n răsărit de soare, se vede-o ală mare, vine șerpuind limba-ascuțind, 
copite ardicînd, oichii schinteind, flăcări aruncînd. Fata zo, îmi plinge cu 
lăcrămi de sînge, voinicul simți, flăcărili ca-n vis, sări-n picioare, dezlegă roibul, 
s-aruncă pe el îşi luă vînt şi cînd îl văzu ala de balaur vine şi spune voini- 
cului: 

— Voinice călare, vrei să te-nghit cu cal, ori să-l arunc după mal? 
Câţi voinici au fost pe lume și mi s-au împotrivit, iată oasăle lor jos în Valea 
Plingerii. 

Voinicul aruncă o privire în jos şi cînd văzu acolo mormane întregi de 
capete şi oase, se-ngrozi și se gîndi la frati-său. Ce-i dete lui în gind: să 
scoată arcul. Voinicul cînd slobozi o săgeată, trei capete-i zbură de la trup 
şi cînd își luă zborul peste namilă dintr-o lovitură cu sabia, încă trei mai 
taie. Ala se zbătea în ghearele morţii, pe nări și pe gură vărsa foc şi venin, și 
grăbea spre fată s-o-nghită. Fata tremura de groază, zbiera, codrii clătina, iarba 
să usca, păsările-ngheţa de mila fetii. Voinicul însă cînd sări o dată de pe 
un stei de piatră îl izbi pe balaur atit de tare că-i aruncă la pămînt încă două 
capete, care se zvircoleau sărind din copac, în copac, din virf, în virf, de 
brad pînă picau la pămint blestemind. 


Ala după ce pierdu opt capete tot mai vru să prindă-n ghiarele sale pe 
frumoasa fată, ama voinicul sleit de snagă avu grijă de scoase din timp arcul 
său fermecat și cînd trase o săgeată i se-nfipse drept în cap, că năpraznica 
arătare cutremurîndu-se de frică-n fața morţii, se-ntoarse cu coada ciormănită 
de voinicul cel sărac și să ascunse în valurile Dunării. 


Voinicu-l urmări pînă ce balaurul de-acum fără opt capete se lăsă la 
fundul apei înroșind cu sîngele veninos care cura țuțuroaie pînă ce ieși din 
apă şi tună în peștera di la Golumbăț. Cînd intră balaurul în peșteră iar 
îl blestemă. 

Voinicul să-ntoarnă, tăie limbile de la ale opt capete, le băgă-n traistă 
şi mearse la fată. Fata îi da înainte cu plinsul, credea bag seama că de lacrămi 
balaurul se va îndura. Cînd aruncă privirea, văzu grămezi de carne făcute loman 
pe cîmpul din fața fintinii. Fata de-mpărat sări-n braţele voinicului, mulțu- 
mindu-i fericită că i-a dăruit viață. Merse la o baltă de sînge umplu palma 
miinii drepte cu sînge, apoi îi făcu sămn pe spate. Fiica-mpăratului îl rugă 
pi voinic să treacă pi la-mpărat, pentru a-l cisti cu un lucru mare, pentru 
vitejia lui. Voinicul fagădui frumoasei fete că-n trei zile va trece și pe la 
palatul împăratului și schimbă inelele cu fata. 


Ajunsă la palatele sclipitoare ale tatălui său şi-i povesti. Batrinul împărat 
se minună de isprava voinicului care a răpus șerpele și trimeasă vorbă-n toa- 
tă-mpărăția să vie voinicul ca să-i dea pe fie-sa de soție și să-l facă împărat. 

Auzind de treaba asta şi un țigan căldărar merse de-și umplu disagii 
cu cele opt capete şi le aduse la-mpărat. Împăratul se bucură nespus de 
mult şi nu ştiu cum să-i mulțămească pentru vitejia lui față de singura lui 
fiică. De aia împăratul hotări să-și căsătorească fiica cu țiganul tuciuriu ! 

În zadar plingea şi să văicărea biata fată spunind împăratului, că adevă- 
ratul voinic care-a scăpat-o de la moarte este un dănac înalt și sărac, cu calul 
alb, că împăratul nu-i da crezare și începu nunta. 

Țiganul odată ajuns împărat își rupsă tălpile la joc şi multe pozne făcu 
de se minunau nuntașii. Da fiica-mpăratului sta tristă, plingea, să văicărea și 
la țigan nici că să uita. Împăratul o certa și-i da sfaturi să se poarte frumos 
cu bărbatul ei. Fata degeaba-i arăta împăratului inelul primit de la voinic că 
el ținea ca un catîr că numai țiganul este viteazul care-a scăpat-o și pe fie-sa 
Şi-ntreaga împărăție de namila spurcată de balaur care minca în fiecare zi 
cite-un cap de om. 


Baş cînd nunta eria-n toi, intră-n curtea-mpăratului, voinicul cel viteaz 
pe un cal alb ce mergea în buestru și scotea flăcări pe nări. Voinicul sări jos, 
merse drept la-mpărat, apoi îi spuse că el este cel care a scăpat fata de 
la moarte. 

Împăratul mînios i-a arătat cele opt capete de balaur şi pe tiganul cel 
viteaz, după care dete ordin să-l spînzure pe voinicul mincinos în grădina de 
alături. Se pregăti spinzurătoarea, s-adună oștirea şi călăul fu gata, ama voinicul 
rîdea de toate pregătirile astea. 

Nuntaşii să opriră din joc să-l vadă pe voinicul necunoscut cu lațul de 
git. Împăratul porunci să-l prindă pe voinicul cel sărac şi să-l ridice pe un 
scaun sub spinzurătoare, Voinicul rise şi de treaba asta și se sui să fie 
spînzurat. 

În timpul ăsta auzi şi fata-mpăratului că-n grădină o să fie spinzurat 
un voinic. Se repezi şi ea acolo ca o nălucă şi cînd ajunsă mare-i fu mirarea 
văzîndu-l baş pe voinicul cel sărac subt spinzurătoare zimbind nepăsător, în 
timp ce călăul se pregătea. Fata văzînd toate astea dete un țipăt de groază și 
pintre lacrămi abia-i putu spune împăratului: 

— Tată, ăsta este voinicul cel viteaz care a omorît balaurul. Uite pe spatele 
lui sămn făcut de mina mea cu sîngele alei. 

— Nu să poate fiica mea, dovada cea mai bună n-o are nici el şi nici tu. 
Capetele balaurului aduse de ţigan sînt dovada. 

— Mărite împărate, unde s-a pomenit pe lume capete de şarpe fără limbi, 
întrebă ficiorul. 

Împăratul cătă capetele şi le găsi fără limbi! 

Apoi mireasa-i arătă-mpăratului inelul pe care l-a schimbat cu voinicul 
la fîntînă unde s-a dat lupta cu namila de șarpe. Băiatul aruncă scaunul de 
sub spînzurătoare şi veni la mireasă de schimbă inelul. Împăratul văzînd că 
țiganul l-a-nșelat, porunci să fie prins şi spînzurat în locul voinicului. Ama 
ţiganul fugise şi abia-l putură soldaţii găsi pitulat prin niște grădini. Țiganul 
după ce fu spinzurat, fu legat de patru cai și spintecat în bucăți, iar carnea lui 
fu aruncată s-o mănînce păsările ceriului. 

Mare nuntă-mpărătească s-a facut după întimplarea asta. Voinicul cel 
sărac căpătă ţoale mîndre-mpărăteşti și sabie de aur, iar mireasa lui eria atît 
de bucuroasă şi fericită, că tot timpul să vita și zimbea la iubitul ei soț. 
Ginerile şi mireasa îmbrăcaţi în poale de nuntă păreau că sînt frumoși ca 
niște luceferi. 

Veselia ţinu ca pe vremuri cîte-o lună şi-o săptămînă de cînd să punea 
luna şi uidia cît secera. 


MUMA PĂDURII 


Trăia-n voie bună şi-n pace o pereche-mpărătească. Într-o zi, plecară 
tinerii călări departe prin cuprinsul împărăției și deteră piste o grădină de 
pomi şi de flori așezați în rînduri. Erau rînduri cu flori albastre, alte rînduri 
numai cu flori albe şi roşii, iar altile cu flori galbine. Un rînd înflorea, da 
alălant se-nchidea. Pe urmă pomii tot aşa, cînd unii-nfloreau, ailanți dau în 
pîrg de-și puteau tinerii culege mere, smochine, năramze, lămii, struguri şi 
câte şi mai câte altele. De aci voinicul vru să intre într-o pădure-ntunecoasă cu 
niște copaci groși şi-nalți, de nu putea trece o rază de soare la pămînt, plină 
de tot felul de ale sălbatice. 

___ În pădurea asta n-a intrat pînă azi cap de om. Cine intră aici nu să mai 
întoarce, doar oasăli-i rămîn risipite de alele sălbatice şi sub rădinele pădurii 
îi spuse-mpărăteasa tinărului împărat, oprindu-l să mai calce pin ale-mpre- 
jurimi ! 

Tînărul împărat nu putea răbda să nu vadă ce s-ascunde în tainele acestei 
păduri. Ispitit de frumusețea pădurii adinci, într-o zi, fără ştirea împărătesii, 
intră aci cu calul și cîinele său. 

Cum făcu un pas în pădure, copacii începură să se clatine, de să loveau 
virf de vîrf şi ramură de ramură. Alele sălbatice spăimîntate fugeau care-ncotro. 
iar în faţa voinicului ieși o babă răzimindu-se de un bit. 

— Bine-ai venit, muică, că de cînd trudesc şi tot gătesc și de-o mie 
de ani nime nu-mi mai vine să-l ospătez. 

— Da cine eşti, mătușă 2 

— Eu sînt Muma Pădurii, ce dau ajutor la tot natu. 

După un drum îndelungat, tînărul împărat înflăminzi și ceru o frînghie 
să lege calul și cîinele. După ce-i legă, întră-n bordeiul babei şi-ncepu să 
mănînce. 

Tocmai cînd mîncau și beau, scobori din pod o ală mare și turbată, 
n-apucă nici s-o vadă că să pomeni lovit cu ceva-n cap de se prefacu într-un 
stei de piatră. Namila de ală merse dete-n cal şi-n cîne și-i prefăcu şi pe ei 
în stei de piatră. 

Cînd sara-mpărăteasa văzu că soțul ei nu mai vine, înțelese că a intrat 
în pădurea fermecată și a pierit. A dat veste-n toată-mpărăția, doar se va 
afla vrun voinic care să-l poată găsi și învia, ama nima nu s-afla. 

La un rînd de vreme, fratele voinicului cel mic să-ntoarce la argea şi 
mare-i fu mirarea văzînd frunzele din mărul fratelui său uscate ! Nici nu mai 
scobori de pe cal și plecă să-i caute-n lume mormîntul. Merse la miazăzi, nu-l 
găsi, o apucă la apus, iar nu-l găsi, porni spre soare-răsare, cătînd de-a lungul 
şi de-a latul împărăției şi-ntr-un oraș se-ntilni cu o femeie tînără plingind, 
îmbrăcată-n negru călare pi-un cal roşu ca focu. 

— De ce plîngi, nevastă, ori tata-i pierdut ori soţul te-a lăsat? 

— Nici tată n-am pierdut, nici soțul nu m-a lăsat, numai că soțiorul 
meu a intrat într-o pădure fermecată şi zinele l-au omorît. Din vorbă-n vorbă, 
fratele desluși că femeia aceasta este soția fratelui său. 


Înnoptară la palatul împărătesc și mult se bucură cînd află că frateie său 
se-nsurase cu fata-mpăratului, ama păcat că murise. Toată noaptea nu dormi 
de grije. Făcu tot felul de planuri. 

Abia cintară o dată cocoșii și să sculă, îşi ţăsălă calul, îl arăni, îşi luă 
Cinele şi să-ndreptă spre pădurea cea fermecată. Cumnată-sa îi spusă că, 
pădurea aia mănîncă cap de om dacă intri-n ea; cine-a tunat acolo, nu s-a mai 
întors. 

Voinicul, cum s-apropie. de pădure, scoasă sabia, privi pe subt desișul 
pădurii. și nu văzu nimic. Intră în pădure cu cînele înainte. N-apucă să facă 
cîțiva pași că văzu un foc cu.o bălbătaie mare ce lumina toată pădurea ca 
ziua. Cu băgare de seamă s-apropie și văzu un bordei iar lingă bordei o babă 
cu dinții de lină, bătrină şi cocoșată abia ţinîndu-se de un bit. 

. _— E, muică, bine c-ai venit că de o mie de ani gătesc şi nime nu-mi 
vine la masă, să bem și să mincăm împreună. 

„„.— Maică, n-am venit de flămînd aici în pădure, eu îl cat pe frate-meu, 
voinicul cel care a ajuns din copil sărac împărat. 

— Pe aici, muică, de cind eu Muma Pădurii stăpinesc pădurile de o 
mie de ani de cînd aici îmi fac veacul, n-am văzut picior de om. 

Cînd baba s-aplecă să puie niște tăciuni pe foc, el aruncă pe fereastră 
o privire și-l văzu pe frate-su prefacut într-un stei de piatră, cu cal și cîine 
cu tot. Atunci împinsă baba cu ochii pe jeregai de să aprinsă. Baba începu 
să se văicărească spunînd: 

— Nu mă omori, voinice, că nu eu l-am facut pe frate-tu stană de piatră, 
ci ala sălbatică din pod. Dacă mă scapi, eu îți spun cum s-o omori pe namila 
din pod. 

: — Bine, mătuşă, spune și eu mă țin de vorbă și ridică pe babă de pe 
jeregai. 

— Ala cea mare n-are putere decit cind pune ghiarele ei pe pămînt. 
În miinile ei poartă două bite fermecate. Cum dă-n om și-l preface stei de 
piatră da cu alta dă-n om și-l înviază la loc. Vezi fratele tău stă aici de vreo 
doi ani și dacă ai avea bitul fermecat l-ai putea-nvia. 

Voinicul, tinind calul de frîu, intră în bordeiul babei cu sabia-n mină. 
Cum intră, o ală mare cu ghiare ca de zmeu se lăsă-n jos gemînd așa de tare 
că se cutremura pădurea de fugeau speriate toate lighioanele. Da voinicul, cînd 
văzu că și-a scos afară picioarele, trase o dată cu sabia de-i reteză picioarele 
dintr-o lovitură. O ală mare căzu jos pe pămînt, ama nu mai putu să facă 
nici un pas şi cînd întinsă ghiarele de la miini să-l prindă pe voinic, el trase 
încă o dată şi-i tăie minile. Mai trasă încă o dată de-i căzu capul la pămint 
dindu-se de-a berbeleacul ca un dovlete scoţind foc şi otravă pe gură. Din 
minile alei căzură două bite. Voinicul luă bitele și le privi cu băgare de 
seamă. Dete cu una-n ciîine și cîinele se prefăcu într-o stană de piatră. Îi dete 
din nou în cap cu celălalt bit şi copoiul începu să se gudure lingindu-i de bucurie 
mîinile. 

Văzind el care este bitul vieții, dădu cu el în capul fratelui prefăcut în 
stană de piatră și frate-su deschisă ochii; rămasă mirat cum de calul său şi 
ciinele sint prefăcuţi în piatră. 

Fratele său mai dete o dată-n capul calului și cîinelui, și calul de foame 
începu să pască, iar cîinele începu să alerge după niște pui de căprioare ce 
treceau pe lingă bordei. 

— Frate dragă, lung vis am mai visat și rămîn mirat cînd văd prefacut 
în piatră calul şi cîinele, iar tu te afii lingă mine. 

— Dacă nu eria Muma Pădurii, să te ospăteze, nu visai doi ani aici și 
erai împreună cu împărăteasa ta. 

Fratele cel mic acum înviat, văzind-o pe Muma Pădurii o băgă-n colibă, 
o închisă, adună surcele şi lemne uscate şi-i dete foc. Focul ardea şi baba 
gemea blăstămînd şi cînd fu focul mai în toi s-auzi o mugitură ca de o vacă 
sălbatică, o pocnitură așa de tare, că eria să le plesniască urechile. Crăpă fierea 
babei răutăcioase și focul fu aruncat prin pădurea care s-aprinse de-a curme- 
zișul, de eria să-i prindă şi pe cei doi voinici. Pădurea arsă şi toate lighioanele 
sălbatice trecură în grădina împăratului cu pomi și cu fiori. 

Voinicii să-mprieteniră cu alele sălbatice și curățară-mpărăţia de vrăji- 
toare. Plecară cu lighioanele sălbatice din pădure-n pădure şi arseră pe foc 
toate mumele pădurilor. 

Supușii împăratului trăiau acum fără frică de ale şi de vrăjitoare. 

La o vreme împăratul cel bătrîn muri şi atunci fiul cel mic ajunsă-mpărat. 
El văcui sub soare-n pace şi-n sănătate-n țara sa cu muierea lui, iar pe fratele 

lui cel-mai mare îl făcu gheneral. Ama fratele cel mare nu să mulțumi cu 
cinuri mari și plecă iar în lume să ajute pe ai săraci. Ajunsă iar acasă şi văzu 
mărul fratelui cu frunzele verzi, pe urmă colindă lumea-n tung și-n lat. 
Și-ncălecai pe-o şea, 
Şi vă spusăi povestea așa. 


FIUL VACII 


A fost un împărat care avea trei feciori mari şi frumoși. Al treilea fecior: 
fiind mai cuminte și mai isteț la minte era cel mai mult iubit. Moare într-o 
zi mama lor și toţi o pling, însă el nu se putea despărți de lingă ca. Mamă-sa, 
deși moartă, sufletul nu-i ieșise afară din casă și vedea pe fiecare cit se omoară 
după moartea ei. I se arătă în vis și-i zise să se gindească la ea oricînd s-ar 
=fla în supărare și greutate că ea va veni la el prefăcută-n vacă și-l va ajuta. 
Împăratul după moartea împărătesii era tot mai trist. Pe faţa lui era numai 
supărare și adiîncă întristare. 

— De ce stai, tată, trist? îl întrebară copiii. 

— Aţi avut și voi o soră şi a bătut într-o zi un vint turbat, a învăluit-o 
într-un nor și dusă a fost de acel vint în loc necunoscut. 

— Noi o s-o găsim! Se lăudară feciorii cei mari. 

Toţi trei își aleseră cai, își luară de-ale gurii pentru cale lungă și ple- 
cară-n lume s-o caute pe sora lor furată de mult de vint. Merg împreună pină 
ce ajung la o groapă mare, ce ducea undeva în altă lume. Fratele cei mai 
mare zice că el este cel mai viteaz și curajos și se scoboară pe frînghie în 
lumea neagră s-o caute pe sora sa. Coboară el pe fringhia de cerpen și pe la 
mijloc se sperie şi miccă fringhia să-l scoată afară. Fac o nouă fringhie din 
cerpen și mai lungă. Încearcă de data asta şi fratele mijlociu. Se spăimintă 
însă de adincime şi întunecime și face semn să-l scoată la lumină. Noaptea îi 
veni la cel mic în vis, mamă-sa și zise să facă fringhia de zece ori mai lungă 
sı să coboare că acolo va da de sora lui. Așa făcu și cobori pînă la fundul 
prăpastiei, pășind în lumea cea neagră. Merse el inainte să-și caute sora 
încins cu sabie și fără cal. Cînd colo, dă nas în nas cu un zmeu negru şi urit 
ca ciuma. Cum îi zări ascunzişul sări pe zmeu şi-l tăie în bucăți. În față simte 
nişte uşi grele de fier. El sparge ușa și intră. S-aprinde o lumină și vede o 
fată frumoasă ca o zină și strălucitoare ca o stea. Mai vede o uşă. O sparge și 
pe aceea. Dă iar de o fată frumoasă ca o zină. Mai dă de o ușă, o sparge și pe 
aceea şi ce credeţi, chiar acolo sta sora lui legată de zid ca să nu fugă. 

— Tu eşti Fiul Vacii2 

— Da, eu sint, răspunse el. 

— Am ştiut că ai să vii să mă scapi! 

— De unde? 

— Mamă aå venit în vis și mi-a spus că tu ești un frate isteț și curajos. 
Ce bine e că m-ai găsit ! Acum să vedem cum ieşim cu toţii din gura zmeiior ! 

Pe drum mai scăpară o zină din ghearele unui zmeu care-i sugea sîngele. 
Acum erau patru fete și un băiat. Ajunseră la locul de urcare în lumea cea 
albă pe fringhic. El le făcu semn fraţilor săi şi pe rind urcară fetele la lumina 
soarelui. 


Lă 


Mai trebuia să se suie şi el. Se gindi el, că fraţii lui ar putea să-l pismu- 
iască -pentru curaj și frumusețe și l-ar putea omori ca să nu se facă de ris 
față de împărat că ei n-au izbutit nimic. 

Ca să le încerce credința de frate, leagă un pietroi de fringhie şi face 
semn să-l tragă în sus. Îl trag pină la jumătate, apoi îi dau drumul și bolo- 
vanul se face bucăți. Iată ce încredere poți să ai și-n fraţi, își zise el în gînd 
şi porni înainte. Mergînd prin a lume neagră vreme lungă să-i ajungă dete 
față-n față de un moș. 

— Moşule, spune-mi ce să fac să ies la lumea albă, că m-am uscat de viu 
în lumea cea întunecată. 


— Băiete, băiete, cine te-a-ndemnat să calci în lumea asta capul ţi-a 
mîncat. Încearcă să urci nouăzeci şi nouă de scări care duc spre poarta cerului. 
În drum dacă vei da mai întîi peste un berbec negru eşti pierdut. Pe-aici îţi 
rămîn oasele. Dar dacă vei da peste un berbec alb, eşti scăpat şi poţi ajunge 
în lumea albă de unde ai pornit așa cutezător cum eu n-am mai pomenit. 
Băiatul urcă din scară-n scară, pînă ce ostenește şi adoarme. A trecut pe lîngă 
el berbecul cel alb, dar nu l-a văzut. Deodată s-a pomenit cu berbecul negru 
că-l împunge. Se scoală și suie înainte pină ce dă de o țară pustie numai cu 
nisipuri, mărăcini, vînturi turbate și scorpii. I se facea pielea de giscă pe unde 
călca, însă trăgea nădejde că Vaca Neagră, mumă-sa, îl va scoate odată şi 
odată la lumină. Acolo oamenii de foame se mîncau unii pe alţii, țipau, chirăiau 
și se băteau. În vis veni mumă-sa și-i zise să caute un copac mare putred că 
acolo este pasărea măiastră. Să-i scape puii de la șarpe şi ea o să-l treacă în lumea 
albă. Ajunse el la acel copac putred şi vede un balaur care este gata să-i 
înghită puii. El trage sabia și-l taie pe balaur. Puii se bucură și-l sfătuiesc să 
se pitule undeva că muma lor e lacomă și mare și din el nu-i ajunge o înghi- 
țitură. Se înspăimîntă cînd auzi și se pitulă printre tufe de spini. Pasărea 
măiastră cobori din nori ca o vijelie. Cînd văzu balaurul mort, întrebă cine l-a 
omorît. Puii tac nu vreau să spună, ca să nu-l mănînce pe băiat. Pasărea măiastră 
nu se lasă, îl caută, și dă de băiat. 

— Mi-am dat eu seama că numai un voinic putea să omoare balaurul. 
De ani de zile îmi mănîncă puii și o să ajung bătrină fără lăstar pe lume. 

— Eu am omorît balaurul fiindcă știu că ai să mă ajuţi să mă scoţi din 
pustie în lumea albă. 

— Să-mi dai nouă vaci fripte, nouă buţi de vin, nouă cuptoare de piine 
și nouă cară de lemne pentru foc. 

— Vai de mine, Pasăre măiastră, de unde să găsesc eu aici în pustia 
asta atîtea bucate? Și începu să se plingă și să se vaite. Veni noaptea, şi cum 
adormi, mumă-sa merse la acel moșneag de sub poarta cerului și ceru ajutor 
pentru fiul ei. Cînd se sculă, toate erau gătite, numai să zboare. Mîncă bine, 
bău bine pasărea, încărcă pe ea cuptoarele de piine, buţile cu vin, vacile tăiate 
și carăle cu lemne ca să facă foc în zborul lor pînă acolo sus. Şi-au luat zborul. 
El prăjea fleici de carne şi i le băga-n gură și pîine după pine, îi azvirlea pe 
gitlej, ca într-o peşteră adincă. Zburară zile, săptămîni şi luni de zile pînă ce 
mîncară tot. Pînă şi cel din urmă butuc de lemn fu înghiţit. 

— Băiete, mi-e foame! Nu mai avem mult, ori îmi mai dai ceva ori 
picăm în adînc şi murim amindoi. El luă sabia și tăie două bucățele de carne 
din talpa piciorului și i le viri pe gură. Cum înghiţi bucăţile întări zborul 
şi ieși pe lumea albă. 

— Băiete, acuma să-mi spui de unde ai avut carnea cea de pe urmă, că 
tare a fost dulce. 

— A fost din tălpile picioarelor mele! 

— Dacă știam că este așa de dulce carnea de om, te înghițeam și nu te 
mai scoteam pe lumea albă. Acum că am sosit osteniți să mă ospătezi iar cu 
nouă cuptoare de piine, nouă buţi de vin, nouă vaci, bine fripte la frigare ca 
să mă pot întoarce în lumea mea. El ajunse la împărat, îi povesti cum l-au 
înşelat cei doi fraţi şi au vrut să-l omoare ca să se însoare cu zinele cele frumoase. 
Împăratul ospătă bine Pasărea măiastră cu bunătăţile cele mai alese de pe fața 
pămîntului, o încărcă cu de toate pentru drum lung şi pasărea se întoarse în 
ţara pustie. 

Apoi îi luă pe cei doi fii netrebnici, îi sui pe cîte un măgar și-i mînă în 
împărăție cu tobele să afle lumea de ce fel de fapte sînt buni. După care i-a 
pedepsit, legindu-le cîte un pietroi de git şi înecindu-i în văzul mulțimii. Pe 
Fiul Vacii îl căsători împăratul cu zîna cea mai frumoasă și toți nuntașii o 
făcură lată, bind şi petrecind pînă ce le ieși părul prin căciulă şi cămașa prin 
cioareci. 


ROBINSON 


A fost un împărat care n-avea copii. La urmă i-a dat Dumnezeu o fată. 
La a treia zi cînd se pun ursitorile, mamă-sa a visat că o s-o fure cineva cînd va 
împlini 20 de ani şi pe urmă ea s-a întristat. Da regele a încurajat-o că o va 
păzi şi n-o s-o poată nimeni s-o fure. I-a facut palat separat cu învăţători, cu 
profesori şi învăţă fata că nu mai era proastă. 

Părinţii îi spuneau că nu mai e lume decit ei sînt, însă din cărți citea ea 
că mai este lume, că mai sînt oameni. Într-o zi, vine mă-sa la ea și-i zice: 

— Voi ce ziceți că nu mai e lume pe pămînt? 

— Păi uite în geografie, în istorie ce scrie? 

Pe urmă se duce la împărat şi-i zice ce s-a întîmplat. Da împăratul zice: 

— Lasă că nu e nimica; să ducem fata acasă ca s-o păzim şi n-o s-o fure 
nima. Și-a potolit-o. Fata s-a facut mare și a învăţat și a văzut că sînt și alți 
oameni pe pămînt. Şi aveau două fete care o păzeau, fete de onoare. Palatul 
era lingă mare, da ea zise: 

— Aaaa, uite barca, uite barca ! Şi s-a pus o punte pînă la zid. Și le zice 
fetelor: ai să vedem barca. Și ea înainte: tico, tico, și ajunsă în barcă şi puntea 
s-a ridicat. Fetele rămaseră în grădină şi vasu să dusă cu fata. Spuseră împă- 
ratului, iar el răspunsă: 

— De bre, așa o fi fost să fie ! Da a dat ordin în toată țara, că cine va găsi 
fata, îi va da 30 de arginți. 

Care va pleca s-o cate? S-a adunat lume, tineret, armată, Lumea tace, 
nima nu zice nimic. De trei ori strigă asta, dar a treia oară un ostaș sărac zice: 

— Eu plec, împărate ! Da a zis cu o gură mai moale. Da vecinii au zis 
că el a zis. 

— Tu ai zis, mă, că pleci? 

— Eu! 

Şi i-a dat 30 de arginți. 


— Să mă lași şasă zile răgaz să mă gîndesc cu ce să plec în căutarea ei. 
Da el a luat banii, a luat vro cinci-şasă ajlaci și a plecat cu ei din crîșmă-n crișmă 
şi în ale şasă zile nu le-a ajuns banii. Pe urmă s-a dus la împărat şi i-a zis: 

— Îmi dai pentru trei ani mîncare, beutură, muzică, și doişpe marinari. 

I-a dat şi au plecat pe mare. Ei s-au pus pe beutură și pe chefuri și-au 
mers cât au mers pînă s-au săturat de beutură și de toate. Într-o zi i s-a părut 
că vede un punct negru pe mare şi a îndreptat vaporu într-acolo. Da el mer- 
săsă numai trei luni. Da punctu tot să mărea. Era un ostrov. S-a dat jos cu tot 
ce a avut. Să duc în pădure, dau peste o căsuţă. Acolo, un moş. Au lăsat acolo 
cazanu în care găteau. ÎI întreabă pe moș de ce nație e? Da căpitanul era deș- 
tept, îl întrebă în toate limbile și nu le-a răspuns. Au pus cazanul şi-au plecat 
la vînat să mănînce ceva proaspăt. Cind cazanul fierbea, moșul se trage lingă 
cazan și-l soarbe. Cind vin ei n-au ce mînca! Da ei nu-l cred şi-l ceartă pe 
bucătar. A doua zi, iar după vînat şi ei au plecat. Alt bucătar a rămas. Moşul 
cînd a văzut că e gata mincarea, a luat cazanul de urechi l-a ridicat la gură 
şi l-a sorbit. Da Robinson era militar, i-a zis să rămînă el. Cînd se trage moșu 
să soarbă i-a dat una-n cap şi l-a omorît. El l-a bircăit pe moș în pozănare și 
a dat de o cheie de aur. Da în odaie nu era nici un loc pentru cheie. A cătat 
şi a găsit în dușumea şi a sărit de acolo în copac. Pe scări în jos, o cameră cu 
perdele şi canapele. Nu e nima în ea, altă uşă vede, intră, vede oglinzi și o fată. 
Ea cînd l-a văzut s-a speriat și i-a zis: 

— Ce caţi aici, că e un zmeu care la trei luni vine la mine şi te omoară. 

— Noi sintem plecaţi în cătarea ta. 

Iese el afară, vin cu toţii, văd cazanul plin şi pe moş mort. Pe urmă o 
duc pe fată la vapor, să plece cu toate bogăţiile și au plecat cu vaporul ! După 
trei zile fata și-a adus aminte că a uitat inelul pe geam cu monogramul lui 
tată-său. El se întoarce cu vaporu, iar coboară, găsăşte inelu pe geam. Se-ntoarce 
la vapor, da căpitanul de vapor a luat vaporul şi-a plecat. El a început să se 
plîngă ce-o să se facă el singur aici în insulă. 

Pe mare căpitanul a pus-o pe fată să jure că el a găsit-o. Da Robinson 
stă singur și plinge şi se plimbă prin pădure. Avea o pușcă şi împuşca păsări» 
da n-avea pine. În ostrov, dă de-o baltă, cu sălcii mari, cu ierburi și cuiburi, 
cu scări pînă la cuib, de parcă era acolo un sat. Intră în baltă şi pe scară în cuib, 
cînd acolo două babe sălbatice. Stă el cît stă și aude oameni. Vede sălbatici 
cu lănci pe umeri, cu nuci cu lapte de cocos; veneau cu demîncare acasă. 
Fiecare s-a dus la cuibul lui. A venit și aci unul. Le-a dat la babe da i-a dat 
şi lui; nu i-au facut nimica. A durmit toți. 

A doua zi, iar s-a dus la vinat și-i mergea lui bine cu laptele ăla. Ziua la 
amniază să făcea că doarme, iar babele îl încercau să vadă dacă e tare carnea 
să-l mănînce. A scos sabia şi le-a tăiat şi a fugit. S-a suit într-un copac stolos 
şi cînd au venit sălbaticii nu l-au găsit ! Toţi l-au cătat. Au trecut pe subt el 
da nu l-au găsit. S-au dus pînă la margine și iar nu l-au văzut. S-au întors 
înapoi şi el s-a dat jos de acolo. A venit la marginea mării, a tăiat cămașa, a 
legat-o de-o prăjină, a pus prăjina la marginea mării și a facut sămne, că dacă 
va trece vrun vapor să-l vadă. Și a trecut un vapor și l-a văzut, a tras la margine 
s-a dat el jos și l-a luat și pe el. Da vaporu era din altă țară. Acolo el nu știa 
limba din aia țară. Da s-a cunoscut că € un străin. L-a văzut un moș. 

— Tu eşti strin? 

— Ai cu mine acasă! 

L-a povestit ce i s-a întîmplat. I-a dat cheile, ama i-a spus să nu umble 
într-o odaie. Moșu a plecat şi el a rămas cu cheile. 

Băiatul, cum a plecat moșul, drept la odaia unde a zis moșu s-a dus. 
Cum a deschis-o, a început să bată tunuri, puști, mitraliere. A închis ușa, dar 
degeaba. A auzit moșu. 

— Nu ţi-am spus să nu umbli acolo? 

— N-am umblat! 

— Ei, n-ai umblat! 

— Uite nu mai poţi sta aici, n-am milă de tine. Da îţi dau un băț, un 
portofel, o floare galbină, şi o sabie. Şi i-a mai spus: 

— Pe băț încaleci şi unde te gindeşti acolo ajungi. Cu sabia, la ce te gîn- 
dești, ea singură taie capete de oameni răi, da floarea de oi mînca-o te prefaci 
în orice vietate ce te gindești. Jar portofelul, cînd te gindești la bani, îţi vin 
banii- ca pe apă. 

I-a dat şi-a plecat; da el n-a crezut în ce spune moşu. Da ia să facă o 
încercare ! S-a încălecat pe băţul ăla şi s-a pomenit în orașul la care s-a gîndit. 
Pe urmă să pune și face grămezi de bani, să îmbracă bine, merge la otel, trăiește 
bine. Mănîncă bine, bea bine. Pusă el afară o firmă cît o conservă și trece într-o 
zi împăratul și se miră că el are bani şi nu ştie ce face cu ei! Îl cunoaște pe 
împărat și să împrietenesc. 

După cîtva timp veni şi fata cu vaporu! Se scoală într-o dimineaţă și 
vede orașul tot împodobit. Otelierul îi spune tot ce s-a întîmplat: 

— A sosit fata împăratului, vine azi în port. A venit armată, muzică și 
era mare veselie. Da căpitanul cu ea la braț şi muzica le cîntă. E] se uită şi nu 
zice nimic. Ajunge să se facă și nunta, să se cunune. Cheamă el împăratul, 
cheamă și pe cei de Ia otel. Vine și el. 

Cum e obiceiul mireselor să se servească ea întîi; serveşte pe toţi invi- 
taţii, da cînd a ajuns la el, a luat paharul a băut şi inelul l-a pus în pahar. Ridică 
ochii la el, da ea a leșinat și a căzut jos, pe urmă a înviat. 

Pe urmă ea a povestit cum s-a jurat ca să n-o arunce-n mare căpitanul 
şi cum l-a lăsat pe el în pădure. Împăratul, supărat zice: 

— Să-l închidem, or să-l omorim? 

Da Robinson zice să-l lase liber, să nu-i facă nimic. Şi-a facut nuntă 
frumoasă. Da în timpul nunţii ea s-a îndrăgostit de un alt împărat care era 
Chemat la nuntă! 

Împăratul acela îi scria lui ta-su că va face război, împăratul vede răvaşul, 
plinge și merge la Robinson să-i arate. Da Robinson nu era sigur încă, dacă 
taie sabia. Merge la graniță cu sabia și se gîndeşte pină-i taie pe duşmanii 
toți. Vin acasă și împăratul vecin îi scrie la fată că soțul ei are o sabie fermecată 
și să i-o ia că altfel nu mai tună-n casa ei. 

Da ea nu ştia care e sabia. Robinson durmea cu ea subt cap. Cercetează 
ea și să duce să i-o ia ! Da cată prin sclad o alta şi i-o schimbă şi-i scrie împă- 
ratului străin că i-a schimtat sabia și din rcu începe răztoiul. 

— Da impăratul şi Robinson pleacă fără grijă că o să-l bată pe împă- 
ratul vecin. Cînd Robinson strigă: 

._  — Taje sabie, taie, sabia nimic | Şi i-a luat robi pe împărat, împărăteasă 
şi la pușcărie cu ei. Da Robinson a scăpat cu fuga. Acum fata s-a dus cu acel 
împărat, iar Robinson mai rămăsese numai cu floarea galbenă. Ce să facă el 
se duce pe picioare la împăratul duşman, înghite floarea. Da împăratul avea 
un lac frumos în fața palatului; s-a uitat cum în lac răsărea soarele. Cum a 

înghițit floarea s-a prefacut în rățoi. A venit împăratul și împărătița în balcon 
şi să uită la răţoi și să miră. 

— Ce răţoi frumos! Ce rățoi frumos! 

Da nu se depărtau de sabie. Se dezbracă și fuge după răţoi; strigă cît 
îl ținea gura: 

— Prinde-l viu, prinde-l viu! 

Da rățoiul fugea pînă la mijlocul lacului. 

— la sama să nu fie vro ispită! 

— Ce ispită, fămeie, nu vezi că e răţoi? 

Răţoiul la mijlocul lacului s-a dat de-a scufundișelea a pus mina pe sabie 
şi iar s-a prefăcut în om. Şi fugi prin palat după ea. L-a omorît pe împărat, 
da ea fugea. Şi el a zis: 

— Nu fugi, că pe tine nu te omor! 

Da ea nu credea și fugea de să omora cu firea de spaimă. A prins-o. 

— Spune unde e închisă mumă-ta și tată-tu? 

Atunci ea i-a dat portofelul și banii şi el a iertat-o. Da mumă-sa şi tată-su 
au cerut s-o omoare, pentru trădare și au și omorît-o, iar el s-a însurat cu altă 
împărătiţă. 


PEŞTIŞORUL ROȘU 


A fost un pescar sărac lipit pămintului și toate îi mergeau de-a-ndoaselea, 
El avea un bordei cutrupit cu paie, fără leauri, fară vite în bătătură. A venit 
ziua de Paști! Toată lumea s-a premenit frumos, a roşit ouă, s-a îmbăiat cu 
«rodul pămîntului » să nu-și piardă neamul, a mîncat și s-a veselit frumos, 
numai el a stat trist că nu-i dăduse Du:nnezeu nici o bucurie. Hai să se ducă 
de Paști să arunce năvodul, poate cade vreo mreană să-și facă ciorbă de mîncare, 
că-i chirăiau copiii de foame. Se duce, se-nchină, aruncă năvodul și cînd colo, 
năvodul gol. Da în fundul năvodului un paștișor roșu plinge. 

— Omule, ai milă de mine, că poate vei fi odată la grea cumpănă şi eu 
am să te scap de la nevoi. Am să te-nvăţ să dai cu năvodul unde tulbur eu apa, 
că acolo se adună mii de peşti şi ai să te faci bogat. 

— Ei, peștișorul taichii, sărac sînt eu şi așa, n-am să mă îmbogățesc numai 
cu solzii tăi de aur ! Şi l-a aruncat în apă. Peştișorul roșu a tulburat apa, omul a 
aruncat năvodul şi a umplut luntrea cu crapi și somni, de nu mai știa ce noroc 
a dat peste capul lui. 

Săriră copiii şi muierea cu coşurile de deșertară luntrea și se umplură de 
bănet. A fost bucurie mare şi mulțumire, față de Cel de sus, în ziua întîia de 
Paşti. A doua zi de Paști iar umplu luntrea cu peşte și a treia la fel. 

Începu să prindă omul cheag. Mai întîi își cumpără o iapă, pe urmă se 
puse să-și ridice casă şi pe lingă casă leauri mari pentru vite și grine. Ceilalţi 
pescari se mirau. Ei nu se alegeau din balăit mai cu nimica, iar ăsta se procop- 
sise în scurtă vreme. Îi ieși vorbă-n sat că umblă cu măghii, că altfel nu se poate. | 
Cînd se înţoli muierea și nurorile și se duseră la horă-n sat, muierile alelante, 
le ispiteau în ciudă zicîndu-le: 

— Fă, voi știți ceva de prindeți pește. Bărbatul tău umblă cu necuratul 
de prinde atita pește, faceți măghii, că altfel nu se poate. 

— Nu facem, fa daică, măghii, de unde să ştim noi să umblăm cu diavolul ! 
Cu ucigă-l toaca, neam de neam din neamul nostru nu s-a dat de partea necura- 
tului și am ajuns noi să facem o așa rușine ! Muierii însă îi intră în cap că băr- 
batu-su face ceva şi ea trage rușinea lui după ea. Vine bărbatul de la bălăit, 
ea o să-l ia deoparte pe cornul casei şi cu inima-n dinţi o să-i zică: 

— Măi bărbate, pune mina pe piept şi te jură că tu nu umbli cu măghii? 
Spune cum de se poate acuma să umpli năvodul cu peşte și înainte cînd trăgeai, 
prindeai cîţiva juveţi, pe care-i mîncam cu măruntaie cu tot? jură-te, măi 
bărbate, jură-te ! 

— Măre, să-ţi vezi tu de treabă cu măghiile, că de nu pun joarda pe tine. 

— Nu se poate, măi bărbate, lumea vorbește pe la colțuri că ești în slujbă 
cu necuratul, să nu pățim ceva?! 

— Auzi, muiere, dacă nu-ţi pui friu la gură şi lacăt la inimă, te iau toți 
dracii din baltă, să ştii! 

Femeia, n-are ce face, tace şi rabdă. 

Altă dată iar se duce la horă, muierile dau buluc peste ea și-i zic în faţă: 

— Fă, nu te mai fă, că bărbatu-tău umblă cu vrăji! Dar cînd s-o sătura 
dracul de el, o să rămii fără avere şi fară bărbat. Ai să te saturi tu! Vine femeia 
acasă supărată cu nurorile şi fetele și toate se pun pe laviţă şi pling parcă l-ar 
fi bocit pe un mort. Sosește și bărbatul cu copiii, le vede, tac, dar şi ei căzuţi 
pe ginduri. Muierea iar îi zice: 

— Nu te mai duci de azi înainte la peşte că te îneacă dracul. Știi bine că 
cine-şi vinde sufletul dracului pînă la urmă se duce după el. Dracul își bagă 
coada în toate și atunci cînd crezi că doarme în poala mă-sii. Nu crede, mă, 
în măghii, că-ţi prăpădești casa şi copiii! 

— Fă muiere, nu fac vrăji, dar dacă mă las de pescuit o să ajung iar un 
nemernic, de o să-și lase găinații ciorile pe capul nostru. O să te văd eu atunci 
cînd o să dai la Timoc cu ciobul ca să iese peştele la mal descîntînd: 

leşi, rău, 
Din pirău; 
Că-i mai rău, 
Făr'de rău! 

— Măi bărbate, lasă-te de măghii că mult este pină la rai, dar de iad, 
un pirleaz te desparte. 

Ce era să facă bietul om? Dacă l-a tocat atita la cap, el n-a avut încotro 
şi i-a spus taina cu peștișorul roşu. 

A doua zi, a pus virșiile, a aruncat năvoadele și n-a picat nici un juvete. 
De acum fugeau peştii de el cum fuge dracul de tămiie. 

— Să prinzi peştişorul roșu și să-l bagi în oală, auzi? 

Aşa i-a poruncit muierea. El nu se poate pune în colți cu ea și se duce 
să prindă peștele. Îi părea rău, dar n-avea ce face. Cu muierea şi cu dracul nu te 
poţi pune. Peștișorul roșu îl vede, iese la oglinda apei şi-i grăieşte: 

— Ştiu că muierea ta ţi-a poruncit să mă omori ! Dacă crezi că așa se cade 
să-mi mulțumești, fă-o ! Dar mai întîi și-ntii am și eu o rugăminte, zise peşti- 
șorul roşu. Să mă prinzi şi să mă tai în patru bucăţi. Căpăţina s-o dai s-o mă- 
nince femeia ta. Bucata ce vine o dai la iapă și o alta la căţea, iar coada, s-o 
îngropi în grădina cu flori pe strat. 

El a făcut întocmai cum l-a rugat peştişorul roșu. La nouă luni, ce să 
vezi? Muierea i-a născut doi gemeni frumoși ca doi luceferi de pe cer. Iapa i-a 

născut doi minji frumoși și cățeaua doi căţei dolofani şi jucăuși. Din coadă au 
răsărit două trestii înalte. Tot ce s-a facut, născut și crescut erau la fel de ase- 
mănătoare, cum seamănă două picături de apă. 

Creşteau copiii și mumă-sa nu-i putea deosebi unul de altul, pînă ce 
ajunseră dănaci, tocmai buni de însurat. Crescură mînjii, crescură căţeii și 
crescu trestia. Fiecare și-a ales un cal și cîte un cîine de vînătoare. Într-o zi, 
unul dintre fraţi îi spune celuilalt: 

— Frăţioare, simt că se mișcă pămîntul sub picioarele mele. Simt un dor 
de ducă ! Trebuie să plec în lums, fără știrea părinţilor. Tu să ai grijă, să mergi 
pe stratul din grădină și să vezi dacă s-a pălit un fir de trestie să ştii că mă aflu 
la strimtoare mare. Dacă s-au pălit amindouă firele, să știi că nu mai am scă- 
pare. Iar dacă te-i uita pe batistă şi vei vedea trei picături de sînge să ştii că 
eu am murit. 

— Ba, că nu e cu putință să mă despart de tine, a zis celălalt, dar el n-a 
ascultat, a dat pinteni calului şi dus a fost. A plins mamă-sa şi tată-su că l-au 
pierdut şi l-au uitat. Ajunge el într-un oraș mare şi frumos numai din mar- 
mură albă. Acolo, trage la un han să conăcească. Leagă calul și-i dă zob, își 
ia cînele şi cere hangiului să-l ospăteze cu ceva bunătăţi. Lîngă el la o masă 
stau doi moșnegi cu bărbile atîrnînd pînă în pămînt, cu lulelele lungi cît o 
schioapă și măciucile mari cît pumnul. Se tăinuie ei ca să n-audă băiatul şi 
povestesc despre fiica împăratului că este lunatică. Îi fură luna sufletul noaptea 
şi se urcă pe burlanul palatului sus pe creasta castelului, merge, ridică miinile 
spre lună şi o cheamă s-o ducă sus, acolo la ea. Lumea de jos o priveşte, se 
minunează, stă împietrită de frică să nu cadă, ea parcă are aripi de pasăre, 
dansează pe virful palatului, un glas din cer se coboară şi îi cîntă şi nimeni nu 
ştie ce taine se ascund în toate întimplările astea, şoptesc bătrinii. 

El trage cu urechea, dă pinteni calului şi se duce drept la palatul poleit 
cu aur al împăratului. Sosi mijlocul nopții, se adună mulțimea să vadă minunea 
cu suflarea oprită de frică și o văzu și el pe fiica cea frumoasă dansînd pe coama 
palatului. 

Într-o altă seară își leagă copoiul și se furișă în curtea palatului. Se sui 
într-un balcon şi se pitulă acolo. Era la mijloc de noapte, cu fiori de moarte. 
Pe burlanele palatului se sui prințesa într-o cămașă albă ca spuma de mare. 
Luna era mare și se vedea un cap de om în mijlocul lunii. Cind trecu de streșini 
mergea cu ochii-nchiși și mîinile îndreptate spre lună. Dansa și parcă săruta 
un Făt-Frumos coborit dintr-o stea. Se auzeau trîmbițe și un glas cîntînd 
cu dans frumos te făcea să uiţi că ești pămiîntean. Ea îmbrățișă iubitul şi se 
lăsă pe burlan să intre în palat. El îi trase două palme, ea se sperie cînd se deş- 
teptă şi fugi rușinată la patul ei. 

Oştenii simțiră băiatul, îl legară fedeleș şi-l aruncară în temniţă să-l 
spînzure într-o sărbătoare mare, ca să se sperie mulțimea să nu mai sară peste 
gardul împăratului. ÎI bat, îl schingiuiesc și el nu spune nimic. Se plinge fata 
că cineva a bătut-o. Împăratul e foc și pară. Dar cine este bătăușul? Dă poruncă 
să se aducă toți tinerii din împărăție şi să treacă prin fața prințesei, doar, doar 
l-o recunoaște pe careva. 

Se adună întregul tineret, cîtă frunză şi iarbă și pe nici unul nu l-a recu- 
noscut. Unde să fie nebunul se gîndiră mai marii împărăției, vraci și filozofi 
şi aflară că mai este unul singur, un spion prins în iscoadă noaptea în grădina 
împăratului. Cum l-au dus pe ăsta, fata l-a recunoscut. Atunci împăratul l-a 

pus la cazne și mai mari. El le-a suferit pe toate, cum le sufere cînele și măgarul. 
Din sara aceea, fata nu se mai suie pe casă. Doarme liniștită și nu mai vedea 
luceferi în lună care o cheamă să se mărite cu ei. Se făcură pregătirile de scoa- 
tere la spînzurătoare a flăcăului. 'Trecuseră cîteva zile de atunci. Cînd colo, la 
palat mare bucurie că fiica împăratului nu mai este lunatică. Scoaseră băiatul 
în tîrg să-l spînzure în văzul norodului, că cică e spion ticălos şi păcătos. E tot 
numai zdrenţe și pielea de pe el vînătă de bătăi. Sunară trimbiţele, călăul vru 
să-i puie ștreangul la gît, cînd s-aude din depărtare strigînd împăratul să 
oprească, să oprească spinzurătoarea. Cînd ajunse împăratul, drept la flăcău 
se duse. Îl dezlegă de lanțuri zicîndu-i: 

— Măi băiete, or ce-o fi dar tu mi-ai scăpat fata din mîinile diavolului, 
nu mai are sufletul robit de lună. Să mergi la palat să te înţolesc precum e un 
fiu de împărat şi să ţi-o dau de soție. Să facem nuntă să se ducă pomina peste 
mări şi peste țări. 

— Nu se poate, prea înălțate împărate, că eu am alte ginduri, alte tre- 
buri, am poruncă să fac ceva și trebuie să colind lumea. Fratele care-i rămăsese 
acasă, vede frunzele pălite la o trestie și își dă seama că ceva rău s-a petrecut 
cu el. A căzut pe gînduri şi s-a pregătit să plece să-l caute. Dimineața, vede 
că trestia s-a înviorat. Şi-a dat el socoteala că din încurcături mari a scăpat 
frate-su teafăr și a rămas pe loc: de aceea a reînviat trestia. Împăratul îl umplu 
de bani, băiatul își luă calul și pe aici ţi-e calea neică. 

Merse el cît merse și ajunse într-un oraș mare, cu case înalte, poduri 
mari şi lume frumoasă. Dar toate casele erau cernite și lumea tristă. 

Leagă calul şi intră într-o cafenea. Niscai oameni stau la o masă și se 
vaită că s-a aflat o ală mare de balaur, care le bea toată apa din fîntînă și pe 
deasupra o vrea de soție pe cea mai frumoasă fată din împărăție, pe fiica 
împăratului. 

Într-o văgăună numai capete și oase de voinici care s-au încumetat să 
se lupte cu balaurul. Nu era om și oştire pe lume care să-l înfrunte pe acest 
diavol ce dărîma copacii, prăvălea bolovanii şi pirjolea totul pe unde trecea. 
Tremura lumea de groaza lui şi în chiar acea zi lingă fîntină fiica împăratului, 
frumoasă ca o zînă şi tînără, aşteptă să vie balaurul, să-şi facă seama cu ea. 

Flăcăul îngenunchie în faţa ei rugind-o să n-aibă frică și să-i ţie capul 
în poală să se odihnească fiind ostănit de drum. Fata îl lăsă să-și așeze capul 
pe şoldurile ei albe și să-i cate în cap. Flăcăul adormi dus, în timp ce se auzi 
balaurul dărîmînd pădurile și scoțind flăcări din cele douăsprezece guri, cu 
limbile lungi ca niște sulițe. 

Fata înmărmuri de frică. Îl mişcă pe băiat: 

— Scoală-te că vine fiara şi ne mănîncă. Scoală ! El nici vorbă să audă, 
Fata începu să plingă şi lacrimile ei erau atit de fierbinţi încît îi arseră fața 
flăcăului şi acesta sări drept în sus, parcă ar fi fost opărit. Puse mina pe gidă 
şi sabie, se azvîrli pe cal şi zbură în văzduh după zmeu. S-au luptat, de la prînz 
pînă la chindie şi numai şapte capete i-a tăiat. Se umpluse văile şi pîraiele de 
sînge. Îi ceru balaurul fetii un ulcior cu apă, dar ea îi dădu apă voinicului 
necunoscut. Cînd se lăsă sara îi slăbiră puterile, îi mai tăie două capete, apoi 
încă două și mai rămase cu unul. Vărsa pară şi otravă, dar voinicul se ferea, 
răsucea sabia și-i reteză cel de pe urmă cap. Prinţesa răsuflă de bucurie și-i 
dădu ulciorul cu apă voinicului. El scoate limbile cu otravă, le pune în disagi, 
îşi ia rămas bun de la fată și pleacă, fiindcă așa e scris lui să colinde lumea și 

s-o apere de necuratul. Prinţesa se întrista că nu merge la împărat să-l dăru- 
iască pentru vitejia lui, dar lui de asta nici că-i păsa. La fîntină mai întîi sosi 
un general trimis de împărat să vadă ce a mai rămas din fiica sa. El tăie capetele, 
luă fata călare şi-i arătă împăratului, de ce este în stare. Împăratul de bucurie 
zor nevoie să mărite fata după el! Ei i-a scăpat viaţa și norodului i-a dat apă. 
Peste tot era o mare veselie. Numai fata nu vrea să se mărite ! Zice că nu este 
el viteazul. Generalul arătă capetele şi împăratul își face socoteala că biata 
fată și-a pierdut mințile de teamă şi de groază. 

Împăratul nu ia în seamă văicăreala prințesei și dă înainte cu pregătirile 
de nuntă. Auzi, colindînd prin împărăție și voinicul că un ofițer împărătesc 
să cunună la mănăstirea de aur cu fiica împăratului, că el a fost singurul care 
a facut zob namila de balauri. 

Se supără voinicul şi își zise în gînd: ia să-i învăţ eu minte pe oamenii 
vicleni şi ticăloși ! Întoarse calul şi se opri drept în fața altarului unde sta prin- 
tesa plingînd lingă mire; amindoi: cu coroanele pe cap. Deodată bătu pintenii, 
se aplecă în fața măriei sale împăratul şi grăi: 

— Prea înălțate împărate, aflu că sinteți un împărat înțelept, ceru-vă 
să-l întrebaţi pe acest mire viclean şi ticălos, care se dă drept viteaz fără pereche, 
cu ce drept ia soţie pe o fiică de împărat așa de frumoasă? Atunci ginerele 
răspunse: 

— Eu am omorit balaurul! 

— Cu ce dovedeşti? 

— Cu cele douăsprezece capete! 

— Să le arate limbile, măria-ta ! 

— Unde sînt limbile, băiete? îl întrebă impăratul. 

— Limbi n-a avut, că așa sint balaurii ! răspunse mirele. 

— Iată limbile, prea înţelept împărat ! Dezleagă desagii şi le izidi pe jos. 
Atunci împăratul se minie foc şi strigă la popi, protopopi şi mitropoliți: 

— Staţi, fraţilor, staţi. Opriţi nunta ! Pînă acum acest dregător a spîn- 
zurat tilharii cei mici, iar pe cei mari i-a făcut scăpați, acum a venit vremea să 
fie spinzuraţi tilharii cei mari și să scape cei mici. A poruncit să ridice spin- 
zurătoarea şi în văzul lumii, necredinciosul general a fost spînzurat, de s-a 
dus vestea despre cinstea împăratului. 

— Ce să facem, măi băiete, acum cu tine? Eu zic să fac o mănăstire de 
pomină cu virful în nori şi acolo să vă cununați. Așa a şi făcut și pe amindoi 
i-a cununat, de ajunse voinicul ginerele împăratului. Flăcăul prinse gustul 
dragostei şi toată ziulica se juca cu prințesa prin păduri şi poienile cu flori 
încît uitase de taţi și de fraţi. Într-o zi, rămîne în palat şi-i cricește muierea: 

— Mäi, în soba asta să nu intri niciodată dacă vrei să fie bine. 


— N-am să intru, îţi jur ! zise el, dar de la o vreme îl muncesc gindurile 
ce-o fi în odăile acelea? Işi băgă dracul coada în oala lui şi-l îndeamnă să des- 
chidă odăile să vadă ce minunăţii zac ascunse acolo? ! Deschise uşa și de-aci 
intră într-o grădină, la grădină o poartă de aur și o babă îl pofteşte: 

— Intră, maică, intră, că aici e raiul pe pămint. Trece un pod peste un 
rîu şi acolo o pădure și mese întinse cu ulcioare cu vin și bunătăţi pentru d-ale 
gurii. Cîntau lăutarii şi fetele se omorau jucînd și iubindu-se cu băieții. Dracul 
nu-l lăsă numai așa, ține capul în poala mă-sii și-l îndeamnă să se așeze pe chef. 
Vin nişte zine şi-l poftesc undeva în Pădurea Fermecată şi cum îi dau să bea 
vin fermecat se împietreşte şi rămîne stană cu cîne cu tot. 

Îl aşteaptă soţia, îl așteaptă împăratul, însă ia-l de unde nu-i ! Cotrobăiră 
şi-n gaură de șarpe, dar nimic! Se lăsă peste toţi o tristeţe ca de moarte. 

Fratele său vede trestia cum se pălește și i se-ndoaie, scoate batista și 
pe ea trei picături de sînge. Înseamnă că e mort. Şi-a zis în gînd, a sărit pe cal 
şi-a pornit-o în lume ca fulgerul. Cînele nu se lasă nici el și tot după el pină 
ce dă de palatul împăratului. Cînd îl vede fata se bucură, crezînd că este soțul 
ei și-l mustră. 

— De ce n-ai ascultat şi te-ai dus în pădurea fermecată că acelea nu sînt 
zine, ci e zmeoaica vrăjitoarea care te stropește cu apă fermecată, te adoarme 
cu vin și te împietreşte pe veci. Dar bine că n-ai ajuns la ea. Se culcă el cu ea 
dar stă bosumflat. Se întoarce şi ea cu spatele la el și adorm supăraţi. El se 
preface că doarme. Se scoală și își ia cînele, deschide ușa la odaia cu pricina, 
merge tot înainte și o babă numai osul și pielea cu un dinte-n gură îl tot pofteşte 
să treacă puntea în Pădurea Fermecată. 

— Babo, zise el, dau drumul cînelui şi te face praf, spune unde l-ai 
împietrit pe fratele meu? 

— Ba, păcatele mele, nu știu nimic! 

— Bine, atunci să te sfișie-n bucăţi, că umbli cu măghii. 

Se repezi cînele şi-i rupse o bucată de carne din pulpă. 

— Ba, maică, lasă-mă că spun și laptele ce l-am supt de la muma ! Uite 
acolo e Pădurea Fermecată şi pe poienile cu fiori, pe lingă fîntîni și izvoare 
numai Feţi-Frumoşi şi fiice de împărați, împietriți de mii de ani, de cind a 
fost potopul. 

— Să-l înviezi pe fratele meu dacă vrei să scapi cu zile! Îl trecu puntea, 
luă apă fermecată într-un ciob, îl stropi de cîteva ori, apoi îngenunchie și spuse 
nişte vrăji şi descîntece, aruncă apa printre picioare pe statuie şi piatra se pre- 
făcu în carne și porni pe picioare. Se văzură frații față-n faţă și cînii lor cre- 
dincioşi la fel. Se sărutară și porunciră vrăjitoarei să învieze toate pietrele ador- 
mite, că altfel o spînzură de limbă. 

Cînii amindoi sar pe ea și de voie, de nevoie, toţi tinerii care visaseră 
atitea mii de ani în Pădurea Fermecată, căpătară glas și se puseră pe jocuri și 
cîntece, iar pe zmeoaică o sfișiară cînii în bucăţi de o mincară ciorile şi vulturii. 

Se deschiseră atunci porțile spre palat, căzură zidurile mari de piatră 
dintre cele două lumi și veniră aci toți împărații să vadă minunea și zinele 
rămase pe pămînt. Veni şi soția voinicului nostru. Dar mare a fost încurcătura ! 
Ea vede doi soți la fel de frumoși. Plinse de bucurie că l-a regăsit iar el îi po- 
vesti pățania cu vrăjitoarea şi suferințele îndurate de Peştișorul Roșu. 

Sosi atunci şi fiica împăratului care iubea luna, stelele şi Juceafărul care îi 
furase sufletul. Atunci el îi povesti soției sale de ce l-a așteptat pe fratele său. 
Știa că are să vină în Pădurea Fermecată, se pregătiră de nuntă mare între 
fratele său gemen şi prințesa pe care o vindecase de boala lunii, cu două palme. 

Jar cînd văzură moșşnenii atitea fete frumoase neiubite în Pădurea Ferme- 
cată, se puseră pe joc și veselie, că vorba bătrinească, o viaţă are omul și: 

Cit e moșul de bătrin, 
Tot ar mînca măr din sîn! 
Iar apoi: 


Făcură o nuntă împărătească, 
Mii de ani să pomenească, 
La buni fraţi ca dumneavoastră ! 

PETRIŞOR CEL IUBIT 


A fost odată un împărat şi o împărătiță care n-aveau copii; erau trişti 
şi tot palatul era trist că n-aveau copii. Într-o zi trece pe acolo un moș cu un 
urcior în mînă cu apă şi strigă: 

— Apă vie pentru copii! Apă vie pentru copii! Aude şi împăratul și 
servitorii lui, spuseră reginei şi a trimes după el să-l aducă pe moș. Da moșul 
era galbin şi slab ca un sfint. I-a dat regina vin și mîncare; i-a umplut traista 
cu bunătăți și i-a dat şi el să bea apă din urcior și aimîndoi au beut apă din 
urciorul fermecat și a plecat moșul. După nouă luni regina moare și moare, 
tot palatul e trist că moare regina! 

Dădură veste în țară că moare regina, apoi a luat ea o plapumă în cap 
şi apoi a născut ! Pe urmă a născut o fetiță şi i-a pus numili Luminiţa. Pe urmă 
la geamul ei a crescut un măr cu două mere. Creștea fata, creștea şi măru fară 
alte crengi și în vîrf eria un măr de aur. Creştea așa de repede că se ridicase 
sus de tot și numai mărul din vîrf strălucea. 

Fata se făcu frumoasă și tatăl ei se numea Ciutură-împărat. Cînd îi veni 
vremea de măritat, împăratul a zis că ăluia îi va da fata care să va sui în virf 
să ia mărul. Da cine să suia cădea şi murea, pînă nu mai veni nima la fată și 
lumea să spămîntă şi nima nu mai îndrăznea. 

Da găinăreasa împăratului avea un fiu numit Petrişor. Într-o sară visează 
că vine moşul al cu apa vie și-i zice: 

— Tu Petrişor, ai să iei merele de aur, să te sui că tu ai să le iai. 

— Fugi, muică, nu încerca că toţi s-au prăpădit și nu l-a lăsat. El s-a 
dus la fierar şi-a făcut două fiare de legat şi a plecat la rege că el vrea să ia 
merele. S-a pregătit în săcui cu mîncare, a adurmit și a uitat să se scoale. Da 
moșu în somn i-a zis: 

— Scoală, Petrişor, sări, ce mai stai! 

El s-a sculat, s-a dus la rege şi i-a spus. S-a dus și la pom să se suie și 
s-a suit pînă nu s-a mai văzut așa de înalt crescusă. 

S-a dus Petrişor şi mumă-sa a rămas plîngind. Da pomul tot să îngroșa 
și în virf cu trei crengi groase. El a apucat-o pe cea din mijloc. A mers el trei 
zile şi trei nopți pe craca aia şi acolo dă de o căsuță mică. Bate la ușă: 

— Cine e? 

— Om bun. 

— Dacă ești bun intră că de nu, dau drumu la cățelușă cu dinți de oţel, 
te face prau și te aruncă jos din ceri. Da el a spus că a plecat după merele de 
aur. I-a dat pîine, azimă, brînză şi i-a arătat drumul la sora Sînta Vinerea. I-a 
dat să mănînce şi pe urmă nici ei n-a ştiut încotro. Şi încă după trei zile a ajuns 
la Sînta Duminica, ea a zis: 

— Dacă ești om bun intră, de nu dau drumul la căţelușă cu dinți de oțel. 

L-a culcat pe un pat de flori pe ramura aceea şi a visat că s-a deschis 
cerul şi moșul i-a dat două mere de aur în mînă. Cînd s-a trezit a văzut merele 
de aur lingă el. Le-a luat, a mulțămit la Sinta Duminica, care eria toată albită 
şi a luat merele să le ducă acasă. Da Sinta Duminică i-a zis să nu bircăie la ele 
pînă acasă şi a plecat el pe jos. Mergînd el în jos, zice o cioară: 

— Petrişor, Petrişor, tu mergi, da ţi-au ruginit merele-n sìn. Da el tace 
şi n-o bagă-n seamă. Da a doua oară a bircăit la mere n-a ascultat-o pe Sinta 
Duminica. S-a făcut ceață, n-a mai văzut nimic, încotro s-o ia. El eria acum 

la locul în care se desfaceau crengile şi el în loc s-o ia în jos a greșit direcția 
şi cînd colo, se termină drumul și dădu acolo de un palat mare. Bate la ușă 
şi iese de acolo un zmeu. Ce să zică el acum? 

— Ce caţi, băiete? i 

— Să mă bag argat. 

— Bine, vino la mine argat. Uite ce ai la mine de făcut? Eu am trei cai, 
le dai fîn să mănînce, îi țăsăli, și la douășpe noaptea le dai o tavă de järatec 
de foc. Băiatul a primit că n-avea ce să facă ! 

Îi plăcea zmeului de el că avea grijă de cai. Și într-o zi zmeul îi spune 
că are de gînd să meargă la o nuntă în pustietăți peste mări. 

— Petrişor, eu plec la nuntă, tu să nu scoţi caii din grajd că dacă eu aflu, 
de acolo prau s-alege detine. Da cînd a ajuns el la cai, caii au început să vorbească: 

— Ei, săracu băiat, dacă ar şti el ce să facă, ar scăpa şi el de zmeu, am 
scăpa și noi. 

— Păi ce să facă? zisă un cal mai tînăr. 

— Să ia 90 de mături și să măture de 90 de ori măidanu să nu rămiie 
fir de pai și atuncea să ne ia să ne scoată afară și pe noi. 

Atunci el a facut așa: a găsit 90 de mături, a măturat de 90 de ori şi paiele 
le-a adunat, că paiele strigau la zmeu. A scos apoi un cal, pe al doilea şi cînd 
să-i scoată pe al treilea, calul a călcat pe un pai și l-a îngropat la o piatră în 
pămînt. Atunci calul a auzit cum chirăie, da calul i-a zis: 

— Fuga, aruncă-te și au scos ărpiile și au zburat cu Petrişor. Zboară ei 
și în zbor văd îndărăt o cioară. 

— A, nue cioară, e zmeul ! Şi au scos alt rînd de ărpii şi mai iut’ au zburat. 
Ia uită-te ce să vede? 

— Să vede o roată de foc după noi. 

— Atunci a scos a treia arpie și au trecut otarul. Atunci zmeul a căzut 
şi a murit, facîndu-se cărbune şi caii au scăpat cu Petrişor. El drept la mă-sa-n 
bătătură. Caii au zis: 

— Ia-ne, Petrişor, căpestrele şi dă-ne drumul, da cînd oi avea nevoie să 
scuturi din frîul galbin, vînăt şi negru. Şi a plecat Petrişor acasă, a ascuns merele 
pe masă și casa s-a luminat de mere. Nu se duce la împărat. Da aude că s-a 
facut război. A venit vestea că trebuie să se ducă la graniță. 

— Lasă, mă, să se ducă cei mai tari ! 

El s-a suit pe o mirțoagă și s-a împotmolit în imală. Cind trec ostașii, 
vitejii pe lingă el, rîdcă s-a împotmolit. După aia el a ieşit de acolo, a 
zdrăncănit din căpăstrul galbin şi a venit galbina. 

— Petrişor intră în ureichea mea a stingă şi ieşi pe dreapta și a ieșit în 
toale de argint, a ardicat ărpiile și pe front. Şi Lingură-împărat s-a pus pe fugă 
și-l bătu el pe Lingură-împărat de-l făcu loman. Da împăratul îi spune reginei: 
că un înger a trimis Dumnezău de l-a bătut pe Lingură-împărat. 

El să duce acasă, dă drumul calului. Da unu Furtună-iîmpărat, declară 
şi el război; zdrăncăne el căpăstrul negru, să bagă pin urechea stingă şi iese 
pin dreapta, zboară la frontieră și-l face zob şi pe ăsta. Era în aur îmbrăcat, 
da cind să întoarce mirțoaga lui, iar în noroi. Soldaţii, ofițărimea rid de el. 

— Ce faci, mă, cu mirțoaga, ai fost și tu la război, hai? 

— Am fost, mă, am fost. Şi atunci împăratul iar a zis că un înger de 
aur l-a ajutat. 

Acuma vine şi Roșu-împărat și-i declară război. El zdrăncăne căpăstrul 
vînăt şi merge la rege, da nu-i da calul, fură calul, ajunge la mlaștină, iar se 

pun cu ris şi batjocură. La urmă zdrăncăni de frîu, intră în urechiea stingă și 
ieși prin dreapta, numai în haine de aur, cu pietre nestemate pe el, cu sabie 
de aur, ce strălucea. Cînd ajunsă la Roșu-împărat, îl birui şi pe ăsta, da cineva 
îl atinsă cu sabia și sîngeră. Mergînd pe drum ajunse pe rege îi trase batista 
și se legă la dești. 

Regele îl văzu şi crezu că el este îngerul; ajunsă iar la mlaștină îi luă 
căpăstru, intră în mlaștină cu miîrțoaga lui. 

Se face acum nuntă la un împărat; îl cheamă pe rege, regină şi o iau și 
pe fată. Da Petrişor cheamă calul cu căpăstrul galbin, zboară în horă și se 
prinde lingă Luminița. Da el soarele ca de frumos ! Pe urmă el pleacă, da Lumi- 
nița zice: 

— Mumă, tinjesc după îngerul ăla. 

Vine altă nuntă în altă țară, merge regele cu regina şi cu Luminiţa și el 
ia friîul negru, la fel coboară-n horă, joacă cu ea și dispare. 

— Mumă, eu mă îmbolnăvesc cu gîndul la el; are oichii negri ca ai lui 
Petrişor. 

— Bine, maică, tu să iei o sticlă de apă de crin şi cînd joci cu el să-i torni 
pe păr că el n-o vedea. 

A treia oară iar nuntă, a chemat pe vinătul, iar trece prin ureichea stingă 
şi dreaptă, iar în ţoale de aur. Apoi iar lingă Luminiţa joacă şi ea cu sticluța îi 
toarnă pe păr, da pe părul lui a crescut o floare de crin. Lumea vede, dar el nu 
vede la şale nimic. Iar a dat drumul la cal și s-a dus acasă. Da fata cade bolnavă. 
Într-o zi, găseşte batista regelui cu sînge pe ea, o spală, o pune pe gard. Cind 
văd ele, cred că găinăreasa a furat-o. Pe fereastă văd sirmele de aur ele luceau 
ca o lampă aprinsă. Atunci s-a dus la rege şi a zis că găinăreasa i-a furat batista. 
El se duce. 

— Nu, eu am dat batista îngerului în război! 

Da cum au văzut două mere de aur pe masă, a zis fata: 

— Să vină Petrişor să vedem ce este? 

Cînd vine Petrişor el cu crinul crescut în păr! Atunci văd ei că el e 
îngerul care a biruit armatele. 

— Eu sint! 

Arată caii să-i vadă şi ei. A luat el căpestrele, a zdrăncănit au venit toți 
trei caii și s-a băgat în ureichile ălui vînăt, a ieşit în ţoale de aur cu pietre 
nestemate. 

— Vrednic eşti, Petrişor, să iai fata mea, zice împăratul. Da găinăreasa 
sta în fruntea mesii, cînd colo, ea eria soție de împărat, că pe omul ei l-a omărit, 
da ea a fugit cu copilul la Ciutură-împărat, unde s-a băgat slugă ca să scape şi 
n-a spus nimic. 

A fost nuntă mare şi bună. 


ÎMPĂRATUL CU DOI FECIORI 


A fost odată un împărat și împărăteasa lui, care nu aveau copii. Ce să 
facă ei, ce să dreagă ca să aibă copii? Au umblat ei pe la toți doftorii, dar depeaba. 
Au dat sfoară în țară să vină și ghicitori. Un ghicitor le-a spus că ei au un măr 
în grădină care rodește numai un măr. Dacă ei vor minca din măr, împără- 

teasa va naște un băiat. Au trimis ei atunci bucătăreasa să culeagă mărul, care 
tocmai se copsese. Curăţă ea mărul de coajă şi îl duce împăratului și împără- 
tesei: Mănincă ei din măr miezul și bucătăreasa mănîncă și ea cojile. La un an 
și bucătăreasa și împărăteasa nasc cîte un băiat, care creșteau frumoşi ca doi 
braji și creșteau împreună, fiindcă se născuseră în aceeași zi și în același ceas 
şi minut. Băiatul împăratului fu botezat Simon iar al bucătăresei Gheordache. 
I-a dat împăratul pe amindoi la şcoală. Cînd au terminat ei şcoala, au fost de 
20 de ani. Umblînd ei așa prin ţară, au auzit că într-un județ din împărăția 
lor se află o comună, unde o dăscăliță are o școală unde învaţă două fete pe care 
le ține închise și ziua și noaptea și sînt frumoase ca soarele. 

Auzind ei treaba asta, vin la tatăl lor și-i cer bani mulți să plece pin țară 
să vadă lumea. S-au dus ei în satul cu pricina și au tras la o babă lîngă școala 
dăscăliții. Spun ei babei de ce au venit şi că vrea să vadă cele două fete 
ale dăscăliței. 

Baba le spune că e greu, fiindcă sînt închise, dar ca să poată intra trebuie 
să sape o galerie de la casa babei pe sub drum pînă la şcoală. Să cumpere haine 
de femeie şi să meargă să-și tundă părul fiindcă fetele sînt tunse. 

A tocmit baba oameni de au săpat galeria pînă la școală, a mai cumpărat 
patru cai din cei frumoși și iuți şi apoi a vorbit cu dăscălița că i-a venit două 
nepoate din alt sat și ar vrea să le dea să înveţe cu fetele ei la școală. 

Dăscăliţa a primit să le aducă la ea să doarmă şi să înveţe, dar întîi să le 
controleze dacă sînt fete şi nu băieți. Ea a pus într-un lighean cenușă cernută 
și le-a cerut ca peste noapte se-și facă lipsa mică în ligheanul cu cenușă şi dimi- 
neața să controleze dacă-s fete sau ficiori. Se spune că dacă or fost băieţi ar fi 
risipit cenușa. Feciorul babei Gheordachi mai isteț decit Simon, cînd auzi, 
luă cu el o ţeavă de stuf de la babă și acolo o tăie în două și jumătate o dete 
fratelui său și și-au făcut lipsa mică prin țavă ca să nu se cunoască în cenușă 
că sînt băieţi. 

Dimineaţa baba s-a dus la dăscăliță şi a întrebat cum sînt. Dinsa a spus 
că sînt fete și nu băieţi. Trăind ei acolo împreună cu fetele, două luni, s-au 
destăinuit că ei sînt feciori de împărați şi ar vrea să le ia. S-au înțeles să fugă 
peste noapte, fiindcă fetelor le-a plăcut băieţii. Cînd doarme dăscălița au plecat 
toți patru prin galerie pînă la casa babei, au luat caii şi-au plecat peste munţi. 
Cînd să treacă ultimul munte în virful lui, un pui de pasere a început să cînte: 
« mult sînteţi buni și frumoși, dar cînd vă veţi duce acasă, împăratul are să 
vadă nevasta lui Simon așa de frumoasă, are să-i facă cafă cu otravă să-l otră- 
vească şi să-i ia nevasta. Dacă vei spune asta te vei face stană de piatră » Gheor- 
dache, fratele lui Simon, care cunoștea limba păsărilor, opri calul și ascultă şi 
se întristă, 

Cind au ajuns la al doilea munte, şi cînd să-l treacă în virful lui, puiul 
de pasăre a început iar să cînte: « sinteți frumoși și buni, dar cînd veţi ajunge 
acasă împăratul are să-i pună otrava în ciorbă dacă nu poate cu cafea să-l otră- 
vească şi să-i ia nevasta ». Auzind aceasta Gheordache, a oprit calul și a ascultat 
mai bine, fiindcă Dumnezeu îl dăruise să cunoască limba pasărilor. Simon 
atunci l-a întrebat: De ce a oprit calul şi ce a ascultat. Dinsul i-a spus: 

— Nişte pui de păsări cîntau frumos despre noi. 

Au ajuns la al treilea munte, pentru că aveau de trecut trei munți, puiul 
a început iar să cînte: 

« Sinteţi buni și frumoși, dar cînd veți ajunge acasă, împăratul are să 
vadă nevasta lui Simon așa de frumoasă și are să dea drumul la un șarpe să-l 

muște cînd va dormi în cameră cu nevasta şi să i-o ia, dar dacă nu reuşeşte cu 
cafea sau cu ciorbă ». 

Gheordache a frinat calul a oprit şi a ascultat ce spune puiul. După ce 
au trecut munţii au mers ce au mai mers toți patru călări pe cai şi au ajuns acasă. 

Împăratul, de bucurie, a întins o masă și a pus cafea pe masă să mănînce. 
Gheordache a lovit cu genunchiul în masă și a vărsat cafeaua pe masă, s-a 
sculat apoi și a sărutat mina împăratului și a zis: 

— Jartă-mă, tată, că am greșit de bucurie că am sosit acasă cu nevestele 
noastre. Împăratul l-a iertat. Atunci s-a adus piine și ciorbă, iar Gheordache 
a început să vorbească tare să ridă de bucurie şi ca din întîmplare a dat cu cotul 
în masă de a răsturnat toată ciorba din toate străchini. S-a sculat de la masă 
şi a sărutat iar mîna împăratului şi a zis: 

— Să mă ierți, tată, că de bucurie mare că am luat fetele cele mai fru- 
moase şi nu ştiu ce fac. Împăratul îl iertă. 

Sara cînd se culcară, Simon şi Gheordache aveau camerele una lingă 
alta. Gheordache luă o sabie și se furişă în camera fratelui său sub pat și cînd 
veni şarpele pe o gaură din zid îi tăie capul și trase șarpele afară din gaură. 
Simon, cînd s-a trezit a aprins lumina şi l-a văzut pe fratele său cu sabia scoasă 
şi i-a strigat că vrea să-l omoare ca să-i ia nevasta că e mai frumoasă ca a lui. 

Gheordache i-a arătat că i-a fost trimis șarpele să-l muște să moară și 
împăratul să-i ia nevasta. Simon nu l-a crezut. Atunci Gheordache i-a spus: 

— Eu am să-ţi spun cum este treaba, dar atunci am să mă fac stană de 
piatră albă. Simon i-a zis: 

— Spune-mi ca să te cred. Atunci el i-a spus: 

— Cînd am trecut peste întîiul munte, ne-a cîntat un pui care spunea: 
« sînteţi buni şi frumoşi, dar cînd veţi ajunge acasă împăratul o să vadă nevasta 
lui Simon așa de frumoasă, are să-i facă cafea cu otravă, să-l otrăvească să-i 
ia nevasta. Dacă vei spune aceasta şi la alții, te vei face stană de piatră albă. + 
Dar eu am vărsat cafeaua cu genunchiul de pe masă și te-am scăpat de la 
moarte. Cînd am ajuns la cel de-al doilea munte, iar a cîntat: « sînteţi buni și 
frumoși, dar cînd veţi ajunge acasă împăratul o să vadă nevasta lui Simon aşa 
de frumoasă, are să-i facă ciorbă otrăvitoare, să-l omoare și să-i ia nevasta ». 
Atunci eu am dat cu cotul, am răsturnat ciorba și te-am scăpat de la moarte. 

Cînd am ajuns la al treilea munte, puiul iar a cîntat: «e sînteți buni și 
frumoşi, dar cînd veţi ajunge acasă împăratul o să vadă nevasta lui Simon așa 
de frumoasă, are să dea drumul la şarpe să-l muște, să moară şi să-i ia nevasta s. 

Atunci eu m-am ascuns aci şi cînd a venit șarpele, l-am omorit și te-am scăpat 
de la moarte. Pasărea a mai cîntat că dacă voi spune mă voi face stană de piatră. 

Şi în acel moment s-a făcut stană de piatră. Dimineaţa, cînd împăratul 
s-a sculat s-a dus să vadă ce s-a întimplat, l-a găsit pe Simon cu nevasta sănă- 
toşi ! I-a povestit împăratului că Gheordache a vrut să-l omoare și să-i ia nevasta, 
dar el s-a facut stană de piatră. Împăratul a luat atunci stana de piatră și a 
pus-o la poartă că de pe ea să încalece pe cal. 

După un añ, nevasta lui Simon a născut un băiat, tocmai în ziua de Paști. 
Dimineaţa, cînd tocmai împăratul era la biserică, nevasta lui Simon a luat 
copilul, s-a dus la poartă să-l dea de stana de piatră să-l omoare pentru sufletul 
lui Gheordache. În timpul cînd era să-l dea cu capul de piatră, Gheordache s-a 
sculat viu, a prins copilul și-a întrebat-o ce vrea să facă? 

— Pre sufletul tău vreau să-l dau jertfa. El a cerut hainele noi să se îm- 
brace să meargă la biserică. După ce s-a îmbrăcat s-a dus la biserică și a intrat 

în biserică cîntînd psalt, de la ușă, căci era dăruit de la Dumnezeu și cu glas 
din ceruri. 

Împăratul s-a mirat şi a spus la cîntăreți că dacă era Gheordache n-ar fi 
întîrziat aşa de mult cu slujba. Gheordache avea în mînă și un stat de busuioc. 
Cînd a trecut pe lingă împărat i-a sărutat mina și i-a dat busuiocul spunîndu-i: 


— Cinstit nepot ai din partea lui Simon și a mea şi trece mai departe în 
strană lîngă cîntăreţi. Aci a cîntat aşa de frumos că slujba s-a terminat și împă- 
ratul rămăsese pe loc de frumuseţe şi de mirare că e Gheordache sau e sufletul lui. 

După ce s-a oprit slujba, împăratul a plecat acasă și la poartă n-a mai 
văzut stana de piatră și atunci a înţeles că el a înviat şi a venit la biserică. 

A venit și Gheordache, şi-a luat nevasta care se cernise şi au petrecut 
şi poate mai petrec și azi, dacă n-or fi murit. 


FLOAREA GRĂDINARULUI 


A fost odată un împărat care avea douăsprezece fete. Și măcar că erau 
de neam mare și vestit, dar oriunde, fetele multe sint sărăcie la casa omului. 
Împăratul le ținea pe toate închise la un castel și în fiecare dimineață le scotea 
cu rîndul să le plimbe prin grădină ca să nu le fure vreun vrăjitor ori zmeu 
aciuat prin tufe. În fiecare dimineaţă, împăratul le aducea douăsprezece perechi 
de papuci de aur și douăsprezece rochii albe de mireasă. 

Fetele le luau, le îmbrăcau și pină seara le rupeau, că făceau mare pagubă 
la casa împăratului. Orice ar fi facut împăratul cu ele, nu le putea stăpini să-l 
asculte şi pace. 

Un băiat sărac, ce mergea din stăpîn în stăpin, fuge de la boier într-o 
zi pentru că nu-i plătea simbria și se opri drept în fața florăriei împăratului. 

— Ce te uiţi, măi gură-cască și nu vii să lucri, îi zise mai marele gră- 
dinarilor. 

— Ba cum să nu viu, stăpîne, chiar asta este şi pofta inimii mele! Îi 
ogodi ajutor de grădinar de flori, zicîndu-i: 

— Uite, băiete, ce ai să faci în fiecare zi. Să sapi douăsprezece răzoare, 
să plivești douăsprezece straturi de flori şi să le uzi și în fiecare dimineață să 
duci la fiicele împăratului douăsprezece buchete de flori. 

De aci înainte, cum se vărsau zorile, el culegea florile cele mai frumoase 
și le ducea la geamul frumoaselor prințese. Fetele voioase, primeau florile, 
îl priveau, îi zimbeau și-i mulțămeau, iar el pleca tot ruşinat, cu capul în jos. 

ntr-o noapte îi vine în vis o zînă și-i spune: « du-te în colțul fiorăriei, 
ai să găseşti o nuia de putregai care străluceşte noaptea, s-o ștergi bine şi s-o 
pui în pămînt. Din ea au să răsară trei flori galbene. Ele înfloresc în fiecare 
noapte într-o clipă și tot într-o clipă se închid. Dacă ai să prinzi clipa aia și ai 
să săruți pe una din ele, atunci nu se mai inchide şi rămîne să se pălească. 
Tu s-o înghiți dacă vrei să te.faci nevăzut şi să vezi tot ce e pe lume, dar lumea 
pe tine să nu te vadă». 

Pîndeşte o noapte, pindeşte două, pîndeşte nouă şi nu poate să prindă 
clipa ca să sărute floarea cînd se deschide. Dar o dată-i izbutește și după ce o 
sărută, înghite floarea galbenă, se face nevăzut și zboară te miri pe unde. 

Dimineaţa le duce cîte o chită cu flori şi busuioc, să le fie cu noroc, și 
după ce le dă, iese afară, făcîndu-se nevăzut. Apoi iar intră în odaia lor să vadă 

ce îndeletniciri au. Își dă el seama că nu-l simt deși sta pe lampa ce atîrna pe un 
cinghil de aur în mijlocul odăii. Cea mai mare le poruncește o dată celor mici: 

— Îmbrăcați-vă, dea să scoborim să nu întirziem, 

S-au îmbrăcat cu rochii albe de mireasă, s-au legat una de alta să nu se 
piardă și pe o scară adincă au scoborit în fundul pămîntului. Au intrat prin 
peșteri şi tunele pînă ce au ieşit la un luminiș, era aci o altă lume, se vede 
treaba, și-a zis băiatul, care se ținea scai după ele. 

Acolo se opresc la o fîntînă, beau apă, chiotesc și joacă pînă ce le prinde 
seara la joc. Coboară încet soarele spre asfințit și atunci abia bagă el de seamă 
că pădurea are frunzele de argint. N-are răbdare, se-ntinde şi rupe o creangă. 
Pădurea simte, se-nfurie şi se mișcă să prindă hoțul care a rănit-o dar nu 
vede nimic ! El se urcă în virful pădurii și scapă. Prinţesele stau îngrozite la 
fintină, văzînd că pădurea are picioare și merge. Apoi se pune o furtună și dă 
un potop de apă, că abia scăpară bietele fete cu viaţă. 

— Fa, aici nu este lucru curat. Cineva ne-a simţit, zise una dintre ele! 

— O fi, că pînă acuma așa ceva nu ni s-a întimplat, răspunseră alte surori, 

Se potoleşte furtuna, se culcă pădurea și tac păsările. Ieși o lună mare 
şi frumoasă de se vedeau oamenii lucrînd pe ea la ogoare. Ajung la marginea 
unui lac mare și frumos strălucitor ca oglinda. Acolo la mal le aşteaptă două 
corăbii de aur cu patru marinari la fiecare. Se sui și el în corabie și poposiră 
la un castel minunat la poalele unui munte de argint strălucitor ca soarele. 
Mai mulți flăcăi le veniră în ajutor să coboare din corăbii şi cum puseră piciorul 
pe pămînt se încinseră nişte dansuri drăcești de-și prăpădiră şi papucii şi 
rochiile. Îşi face băiatul socoteala că băieţii ăștia nu sînt oameni, ci mai îndată 
sînt diavoli sau zmei prefăcuţi în piele de om. După ce ostăniră şi rămaseră 
desculțe, în nişte rize de rochii de li se vedeau pulpele și șoldurile, se-ntoarseră 
precum veniseră. Apoi se culcară şi adormiră buştean. El se duse în grajd 
şi adormi de asemeni. Dimineaţa, cînd le aduce florile, strecoară în chita prin- 
ţesei celei mai mici ramura de argint ruptă din acea pădure fermecată. Prin- 
ţesa primește chita, zimbește și nu zice nimic, 

În seara următoare iar pindește pînă ce înflorește floarea cea galbenă 
şi iar rupe o floare, o sărută şi o mănîncă. Apoi iar se face nevăzut. Stă în odaia 
lor şi așteaptă să coboare în altă lume cu ele. De data asta corăbierii le duc la 
nişte izvoare cu apă fermecată care dădeau tinerețe fără bătrinețe omului. 
Beură ele apă, apoi niște flăcăi le purtă cu cîntecele pînă ce le momi într-o 
pădure cu frunzele de aur. El iar n-are de lucru, rupe o crenguță și o păstrează, 
Se cutremură iar pădurea, ţipă, pornește să caute dușmanul și dacă nu-l găseşte 
se pune cu potopul şi furtuna. Prinţesele abia scapă cu viață pe sub steiurile 
de piatră. 

— Trebuie să fie ceva cu noi, nu este lucru curat, zise o fată. 

— "Trebuie, dar de horă şi de petrecere nu ne lăsăn, micar de rămînem 
în pielea goală, zise cea mai mare. Și iar se puseră pe chiote şi joc, de făcură 
ferfeniță papucii, rochiile albe de mireasă. Apoi se întorc acasă. A doua zi, 
băietul pitulă frumos în chita micuţei prințese, ramura de aur ruptă din pădurea 
cu pricina. 

În noaptea a treia, sărută floarea a treia galbenă și o înghite și pe aceea, 
după care se face nevăzut. Fetele iarăși se iau de mină, coboară scări, trec prin 
tunele și peşteri, se urcă pe corăbii și ajung într-o poiană cu flori albe şi roşii, 
lîngă o pădure cu frunze strălucitoare ca diamantele și în loc de lămpi, luminau 
mii de licurici pînă ce coboară aproape de ei luna. 


32 


A a 20 ce a RI, O A a a N a E i E a aa 


Zmeii veniră la fete. Le cîntară cîntece frumoase de se înduioșa pădurea 
şi izvoarele și le poftiră să se mărite cu ei. Ele n-au vrut şi iar s-au pus pe joc 
şi petrecere de și-au făcut rochiile zdrenţe și papucii bucăți de iapă moartă. 

Pe el nu-l răbdă inima și din nou rupe o creangă cu frunza de diamante 
ascunzind-o în sîn. Să fi văzut acum cutremur în pădure, vaete și pipete. Copacii 
dădeau cu crengile se aplecau în jos să omoare pe cel ce-i rupe din trupul ei, 
însă băiatul zboară deasupra și nimeni n-are ce-i face ! Vine cutremur, furtună 
şi iar potop de ploaie ca și mai înainte. Se întoarseră acasă frînte de oboseală, 
iar dimineața grădinarul, ascunse în chita cu flori, ramura cu frunze de dia- 
mante. Cum i-a dat-o prințesa s-a roșit ca racul. 

— De cevă roşiţi, stăpînă ? Parcă v-aţi încălzit prea mult la dansul cu zmeii. 

— Dar de unde știi? 

— Ei, ştiu eu de undeva! 

— Dumneata stii să cînti si să dansezi frumos? 

— Ştiu! 

— Bine, atunci să cînt eu la ghitară și tu să joci. Ea cîntă şi el dansă mai 
frumos decit zmeii. Dete împăratul peste ei dansînd și se răsti: 

— Hei, de aceea am sărăcit că voi cu dansul și cîntecul vostru nu mai 
conteniţi de o să mă duceţi la sapă de lemn cu atiția papuci și rochii rupte. 
De data asta am să vă fac pentru cea din urmă oară pantofi de nuntă și rochii 
de nuntă. Fiecare să vă măritați cu cine vă e pofta însă una să rămîneți cu mine 
să am şi eu stîlp la bătrîneţe. 

Se lăsă iar noaptea și ele s-adunară pe mormintul lui mamă-sa ca să dea 
la noroc, cine să moștenească împărăţia și să ia scaunul de aur după moartea 
împăratului. Toate ar fi dorit să ajungă împărătese. Grădinarul iar se făcu 
nevăzut, se vîrî printre ele și făcu în așa fel ca norocul să-i pice micei prințese. 
Așa se şi întîmplă. Ea rămase pe pămînt cu tînărul grădinar, iar surorile cobo- 
rîră jos în lumea zmeilor și făcură acolo nunta jucînd pînă ce rămaseră în 
pielea goală. De acolo niciodată nu s-au mai întors pentru că poarta le-a închis-o 
grădinarul şi ele s-au măritat cu zmeii. lar feciorul, s-a căsătorit cu fiica cea 
mai mică și mai frumușică a împăratului, pînă ce din grădinar și florar, ajunse 
împărat. La nunta lui tot poporul a fost chitit cu flori din grădinele împărătești 
şi s-a făcut o nuntă mare, cum alta n-a mai fost sub soare. 


FETELE DIN MOARĂ 


Era un morar și avea trei fete și era bogat. Într-o zi, a plecat muma 
cu ele la bilci. Trec prin pădure și ajung la un loc, se-ntilnesc cu un domn 
bine îmbrăcat şi domnul a vorbit cu ele ca şi cînd le-ar cunoaște, l-ar cunoaște 
şi pe morar. Ele au plecat la bilci, iar domnul în altă parte. Cînd s-au întors 
de la bilci, s-au întîlnit cu domnul și le-a zis: 

— Să-i spuneți domnului morar, că o să-i fac o vizită, da el cu inele 
de aur; da muierile zic: 

— Sinteți cunoscuţi? 

— Nu zise morarul. 

Și să dusă. 

— Uite de ce am venit, să vă cer pe fiica a mai mare în căsătorie, da 
să mi-o dați cu mine să vadă și ea averea mea. Fata a plecat cu el cu trăsura. 

Merge în pădure fata, merge, cînd colo, s-abate pe un drum întunecat şi ajung 
la o casă mare. 

— Aci ţi-e palatele? 

— Da aci ! Da ea a văzut că lucrul nu este curat ! El facu pe seriosu și zice: 

— Na cheile colea, că plec, după două-trei zile vin. Da să nu intri în 
camera asta, zise el şi plecă. 

— Bine, zise ea şi rămasă aci. 

Fata curioasă să duce drept la odaia aia, să vadă ce este? 

Cînd colo, aci numai capate de fete înfipte în țăpi. A început ea să plingă 
da nu poate fugi că e încuiată. 

— Ce ai umblat acolo? Și o aduce acolo și-i taie capul! Pe urmă iar să 
duce la morar, să maschează și-i cere fata mijlocie. Zice: 

— Bună ziua, am venit să cer fata mijlocie, că ailaltă e ferice de ea! 
Pe urmă să venim cîteși patru să facem nuntă. Și-a dat-o morarul. 

O duce el cu trăsura în fundul pădurii; se-ntristează ea şi i-a dat şi ei 
cheili să nu umble în odaia aia. Şi ea curioasă vede capul lui soru-sa a mare! 
A pornit să plingă. Cînd vine el iar zice: 

— Ai fost acolo? Te tăiem, se duce şi o taie și pe ea. Jar să preface pînă 
o ia și pe-a mică; au dat-o și pe-a mică, da ea era mai deșteaptă şi să face veselă. 

— Ia cheili și să nu intri în camera asta. 

A intrat și ea și a văzut capetele la surorile ei. Cum să scape ea de aci? 
Desface şi alte camere şi găsește numai lăzi cu aur, giuvaieruri şi altele. Zice ea, 
scap eu de-aici! A golit o ladă cu pietrele nestemate şi le-a pus în ladă și 
deasupra a pus giuvaierurile. A luat cheia și a pus-o la fel ca să nu priceapă el. 

Cînd el vine, ea veselă, îl pupă că a venit el. 

— Ştii ce, m-am gîndit s-o aducem și pe mama și tata să vadă şi ei pala- 
tul tău. Am văzut că ai scumpete mare, să luăm o ladă și s-o ducem s-o vadă. 

A pus ei lada în trăsură şi s-a dus la ta-su veselă. Ajunşi, au dat lada jos 
şi i-a zis să meargă și el acolo; a desfăcut ea lada şi s-a uitat, da lui muică-sa 
îi face sămn să cheme miliția și casa morarului să umple de armată! Cînd a 
intrat miliția, fata deșchide lada și să văd capetele fetelor. Şi-l duce pe el mili- 
ţia, pe urmă o duce pe ea să vadă casa lui. Da el avea o haită de criminali. 
S-au dus acolo şi în cale au ieșit tovarășii lui cu armile. Au omorît ei din mili- 
ţieni și au ajuns criminalii și au legat-o de un pom, fugărindu-i pe alți mili- 
ţieni. Cînd colo, trece un om cu un butoi în car. 

— Moșule, dezleagă-mă, că hoţii m-au legat. Bagă-mă-n butoi. Da 
s-au întors ei la fată, da n-o găsesc. Ajung ei pe moș. 

— Moşule, n-ai văzut pe fată? 

— N-am văzut. 

Și-au ajuns acasă şi fata a scăpat în butoi. 


ÎMPĂRATUL FĂRĂ COPII 


A fost odată ca niciodată, că dacă nu era, nu se povestea. A fost un împă- 
rat care nu avea copii. Şi dacă nu avea copii, se plingea la toți sfetnicii săi şi-i 
întreba, ce să facă ca să aibă copii. Sfetnicii îl sfătuiau să dea sfoară prin țară 
să caute vraci care să facă ca împărăteasa să nască copii. A mai umblat încoace 

şi încolo, pe toate drumurile prin toate părțile lumii și nu putea afla nimic 
care să poată face ceva ca împărăteasa să aibă copii. 

Într-o bună zi, trece un om pe acolo prin comuna unde era împăratul, 
căci auzise și el de povestea împăratului fără copii, şi începu să strige: 

— Leacuri de copii, leacuri de copii! 

Cînd auziră oamenii de acolo, sfetnicii și tot satul ziseră: 

— Ce vorbă este asta, dacă ăsta are leacuri de copii, numai împăratul 
ar vrea să facă un copil. Au dat fuga şi i-au spus împăratului. Cînd auzi împă- 
ratul, zise: Să-l aduceţi la mine să vedem, ce leacuri de copii are omul ăsta. 

Se duce omul la împărat și cu plecăciune zice: 

— Să trăieşti, înălțate împărate. 

— Bună ziua, mă omule. Ce este? Aud că dumneata ai leacuri de copii. 

— Da, împărate ! Am leacuri de copii. 

— Ce, și anume! 

— Uite, mărul ăsta, cine-l va minca va face un fecior de mare ispravă. 

— Bine ! Mă omule ! Ia împăratul mărul, și-l dă împărătesei să-l mănînce. 
Ea zice: 

— Da, multe mere am mai mîncat eu și n-am facut copii, dar din mărul 
ăsta ! Da! să-l mănînc şi pe ăsta, n-o'să fie rău. 

Ia mărul, iese afară cu el în curte, îl curăță frumos şi se apucă să-l mănînce. 
După ce mănîncă ea mărul, o gloabă de iapă care umbla pe-acolo prin curte, 
vine și mănîncă și ea cojile. 

Împărăteasa nu i-a dat nici o seamă că iapa a mîncat sau n-a mîncat 
cojile. La un timp, după trei, patru luni de zile, împărăteasa se simte că o să 
fie rost de copil şi zice: 

— Mă împărate ! o să fie rost de copil, după cum mă simt eu. Mare bucurie 
pe împărat, fiindcă avea să aibă și el un fecior acum la bătrîneţe, ca să-i moşte- 
nească tronul. Trecu cinci luni, trecură șase, trecură opt, la a noua lună se 
aude în toată curtea că moare şi moare împărăteasa. 

— Măi, da ce are să moară? zic unii! 

Nu mai trece mult și se aude că împărăteasa a născut un fecior. 

— Băăă! 

Bucurie mare în toată împărăția că împărăteasa a născut un fecior. În 
timpul ăsta, cînd împărăteasa a născut un fecior și gloaba de iapă născu și ea 
un minz cu un corn. 

Băăă ! Fată şi iapa un mînz cu un corn. De minune, un mînz cu un corn 
nu s-a mai văzut. 

La palatul împărătesc, veselie mare că împăratul are un copil care să-i 
moștenească împărăţia. Supuşii împăratului se întrebau ce va fi cu copilul, 
fiindcă copilul creştea și creştea și cîrlanul. Copilul crescu frumos cu părul de aur, 
un fecior voinic de toată frumusețea. Cîrlanul crescu şi el și se făcu mare și 
năzdrăvan, că nu mai putea nimeni să-i dea de mîncare și nici să pună mina pe el. 

Împăratul porunci slujitorilor săi: 

— Închideţi cîrlanul, acolo într-un grajd undeva și lăsaţi-l în plata lui 
Dumnezeu. Vedem noi ce o fi şi cu el. Cind avu copilul opt ani se ducea și 
punea mina pe cîrlan, îi dădea de mîncare. Cîrlanul nu-i face nimic copilului. 
Cînd copilul avu nouă ani, se trezi împăratul că nu-i nici copil, nici cirlan. 
Supușii împăratului se întrebau: 

— Băăă! unde e copilul, unde e copilul, nu-i nici calul. Calul, calul, 
dar nu e copilul. Dă-i sfoară-n țară după copil. Bietul împărat era cu jale mare, 

n-a avut ce să mai facă. L-a pierdut din urmă pe copil, s-a dus, s-a dus, copilul 
l-au luat zmeii și l-au băgat slugă la ei acolo şi pe cal l-au băgat la grajd. Copilul 
rănea la cal şi vedea şi de alți cai, aducea apă, toca lemne, făcea tot ce trebuia 
prin curtea zmeului. Calul era năzdrăvan. Copilul se ducea lîngă cal, acolo 
şi se plîngea. 

— Măi calule, măi, om mai scăpa noi de aci, ori ba, ori zmeul ăsta 
ne-or mînca și oasele nouă la amindoi. 

Într-o bună zi calul îi zise: 

— Noi o să scăpăm de aci dacă o vrea Dumnezeu și uite cum: Ne tre- 
buiesc multe lucruri. 

— Ce ne trebuie? zise copilul. 

— Mie nu mi-ar trebui așa multe, dar ţie îţi trebuie multe. Tu te fă 
bărbier și să bărbierești prin curte. Mai are zmeul și alte slugi și odată și odată 
are să te cheme să-l bărbierești și pe el. Cînd l-oi bărbieri să faci în așa fel să-l 
atingi cu briciul și iute să dai cu batista ta, să iei sîngele zmeului. Să mai iei 
şi cîteva fire de păr tot din barba lui. După aia să vii la mine şi să-mi spui. 

După aia, copilul s-a declarat bărbier. A bărbierit încoace şi-ncolo, 
pe unul mai bine, pe unul mai rău, pînă s-a învăţat. 

Cînd auzi zmeul că e un bun bărbier, l-a chemat la el să-l bărbierească. 
S-a dus copilul și l-a bărbierit. S-a făcut o dată, de două ori, de trei ori ca să 
nu bănuiască zmeul nimic. În sfîrșit, odată pe cînd îl bărbierea pentru a nu 
ştiu cîta oară, l-a atins cu briciul. Repede a scos batista, l-a șters, i-a luat și 
citeva fire de păr din barbă și-a băgat batista în buzunar. 

Zmeul nici n-a băgat de seamă lucrul ăla. El bucuros s-a dus și i-a 
spus calului. 

— Uite măi, calule! am și din sîngele zmeului și din barba zmeului. 

— Bine ! zise calul, lasă că tot ne mai trebuie ceva. Tu la care fintînă 
te duci și aduci apă? Ce fîntîni sînt? Una este sleită cu aramă, alta de jur împre- 
jur cu argint şi una cu aur... Tu să te duci să bagi deștiul într-a cu aramă 
şi te legi la deşte: unul într-a cu argint și unul într-a cu aur, dar să te legi 
la deşte. Cînd te-o întreba cineva, să spui că te-ai tăiat. Să bagi seama să nu 
te vadă cineva că s-a sfîrșit cu noi. 

Copilului atit i-a trebuit, s-a dus şi a băgat deștiul unul într-a cu aramă, 
unul într-a cu argint și altul într-a cu aur. La aia cu aur a dat şi pe cap şi și-a 
facut şi capul tot de aur. Cînd s-a dus la cal! 

— Măi! zice — băgai mîna, am deştele și cu argint și cu aramă și cu 
aur, da dădui și pe cap! 

— Ce făcuși, mă? 

— Păi ce să fac, îmi făcui şi capul de aur. 

— Caută o beșică şi pune-o în cap. 

El a căutat o beșică şi a pus-o în cap. De aci înainte l-a numit chelu. 

— Ei! zice — tot mai trebuie să avem ceva. 

— Ce mai trebuie să avem? 

— De acolo unde se culcă zmeul, zice — de unde doarme el, de sub 
patul lui, de acolo să faci tot ce-i putea să iei o pietricică cît de mică și s-o 
bagi în poznari. Cînd le-oi avea pe astea toate, să vii la mine și să-i dăm drumul. 

El a făcut cum a putut și a luat și pietricica aia. 

— Calule, luai şi pietricica. 

— Ei bine, găteşte-te şi la noapte, cînd om socoti noi că toate slugile 
dorm și o dormi și zmeul, tu vii la mine și nu mài pui mîna să mă iei de friu, 

îmi tragi căpăstrul din cap, sui pe mine din grajd și s-o luăm, că are zmeul o 
iapă bălană, care, cît fug eu de tare, da aia mă întrece încă o dată. Dacă ne 
prinde cu aia, e cam rău de noi pînă trecem de hotarul zmeului. Cînd om trece 
de hotarul zmeului, nu mai are putere asupra noastră. Zice băiatul: 

— Om trăi, om muri, noi tot fugim. 

Sara cînd au socotit ei că s-au culcat toate slugile și s-a culcat și zmeul 
şi au adormit, s-a dus în grajd și a tras căpăstrul de pe capul calului, a încă- 
lecat şi-au luat-o la fugă şi dă-i bătaie! Japa năzdrăvană, care o avea zmeul 
a început să necheze. Zmeul a sărit din somn și a fugit la grajd. Zise: 

— Ce-i, bălană? 

— Ce să fie? Săi pe mine și întinde-o repede! 

— Păi ce e? 

— A fugit băiatul, chelul cu cal cu tot și avem timp să-l prindem, poți 
să şi măninci, poți să și bei că tot trecem de el pînă la hotarul tău. Se duce 
zmeul înapoi, ce să mai mănînce, ce să mai bea, lui nu-i era de copil, îi era 
necaz de cal — că era năzdrăvan. A pus mîna pe iapă și a întins-o după el. 
Mină, fugi, dă-i bătaie şi copilul cu calul năzdrăvan şi zmeul cu iapa năzdrăvană. 

La un timp copilul zice: 

Măi calule, mă arde în spate! 

— Ei, zice — să ştii că e zmeul după noi. Cînd te-o arde rău de tot, tu 
Să arunci piatra aia jos. 

— Măi! zice — mă arde rău. 

— Aruncă piatra. 

Cînd a aruncat piatra, s-a făcut un zid de piatră. Cînd a ajuns zmeul 
la el, s-a pus cu paru pe el, cu pumnu, a ros, a trecut prin el și după copil. 
Bietul copil a zis: 

— Iar mă arde în spate! 

— Te arde rău !? 

— Mă arde rău! 

— Aruncă firele de barbă ! 


Cind a aruncat firele de barbă s-a făcut o pădure deasă, de nici pasărea 
nu putea să treacă prin ea. Cînd a ajuns zmeul la ea, s-a pus și roade, şi roade 
și roade la ea, taie și cu paloșul pînă cînd o trecu. 

— Ei! zice — mai avem decit sîngele. Cu ăla scăpăm noi că nici mult 
nu mai e pînă trecem de hotarul zmeului. Iar zice copilul: 

— Măi! mă arde în spate de nu mai pot! 

— Aruncă sîngele, că nici mult nu mai e pînă la hotarul zmeului. A arun- 
cat batista şi s-a facut un piriu de sînge. Cind a ajuns iapa acolo s-a oprit. 
Zice zmeul: 

— Dă-i bătaie, bălano, că trece de hotar și nu mai avem putere asupra lui. 

— Mai dă-i și tu — zice — că uite, ăsta acum e singele tău. 

Cind a auzit zmeul că e sîngele lui, de ciudă a crăpat. 

Cînd auzi copilul: 

— Măi zice, auzii o bubuitură? 

— Măi zice, zmeul crăpă. Și acum sintem liberi. De aci înainte i-a dat 
drumul şi mînă și mînă pînă au dat de livezi mîndre, pline de fiori și miresme 
— calul zice: 

— E! mă copile eu rămîn aci. Tu să ştii că aci în comuna vecină este o 
împărăție mare. 

Tu te duci, ia de la mine căpăstrul ăsta, te bagi slugă la împărat. El are 
trei fete. Tu să nu pui ochii, nici pe-a mare, nici pe-a mijlocie și numai pe a 
mică. Cînd vei avea nevoie de mine să scuturi căpăstrul, că eu sînt lîngă tine. 

— Binee ! 

Luă copilul căpăstrul şi plecă. Se duse în sat acolo, cine are nevoie 
de o slugă? 

— Cine să aibă decit împăratul, ziseră oamenii. 

Se duse el, se înfațişă împăratului şi-l rugă să-i fie slugă. 

Împăratul îi zise: 

— Măi băiete, aş avea nevoie de slugă și n-aş avea nevoie, da, zice: te 
bag la grădina de fiori că am un grădinar bătrîn şi ar fi timpul să-l schimbăm 
şi să rămîi tu. 

— Bine, împărate. Unde e nevoie, acolo intru şi eu. 

Se duce la grădinar să-l pună la lucru. 

— Bine ! mă copile, zice grădinarul, rămii aci cu mine, te învăţ aci un an, 
doi şi pe urmă eu plec și tu ai să rămii în locul meu să îngrijești de grădina 
împăratului. 

Eee ! stătu el un an de zile, se arăta un băiat destoinic, priceput şi mergea 
de minune că era o mindreţe. Se duce bătrînul grădinar la împărat şi-i spune: 

— Mărite împărate, sînt bătrin, nu mai pot, ar fi bine să mă lăsaţi să 
plec că băiatul care mi l-aţi dat la grădină este foarte priceput, lucrează bine 
şi grădina este o frumusețe cum n-a mai fost niciodată. Dacă vreţi să o vedeți | 

— Bine! Nu e nevoie să merg să o văd. Să meargă fetele. 

S-au dus fetele, s-au uitat și niciodată n-au văzut grădina mai frumoasă 
ca acum, plină cu fel de fel de flori ce nu le mai văzuseră. Spuseră tatălui lor 
de minunăţiile de flori din grădină şi cerură ca băiatul să fie mai departe grădinar. 

Fu chemat la împărat şi-i zise: 

— Bine tu rămii de azi înainte grădinar. 

— Bine, împărate ! 

Stătu el cît stătu, un an, doi, în care timp în fiecare duminecă împăratul 
se ducea la biserică. La un timp, cînd îi veni lui odată bine. 

— Măi, zice, copilul da tot stînd eu pe aci calul meu și-o aduce aminte 
de mine ori ba? Scutură căpăstrul, într-o duminică pe cînd era împăratul la 
biserică, veni calul, lepădă besica din cap, rămase cu părul lui de aur, sare pe 
cal și face grădina toată praf. In timpul ăsta, împăratul lăsa cîte o fată în fiecare 
zi acasă. Fata mică rămasese acasă. Cum face el, cum nu face că fata cea mică 
îl vede. 

— Măi! cine să fie ăsta și ce e cu el? 

Nu zise nimica, se uită bine la el, cum face grădina praf, apoi cum îi dă 
drumul calului. Cind vine împăratul de la biserică, trece prin grădină și cînd 
se uită, o vede făcută praf, 

— Măăă! da ce e aici? 

— Împărate, a venit o herghelie de cai și degeaba m-am ţinut la ei că 
mi-au facut-o praf. Şi mi-au rupt şi straiele de pe mine ! Erau să mă și omoare. 

— Măi se poate? 

Fata cea mică era pe acolo pe-aproape şi zice: 

— Da, tată și eu văzui, veni toată herghelia, şi ce facuuu! prăpădul 
lui Dumnezeu, era să-l omoare, săracul | 

— iii ! potopul împărate, da dregem noi altă dată, punem iar alte flori, 
să facem o grădină tot mai frumoasă de cum a fost. Ei, acum fetei celei mici 

îi intră la inimă, grădinarul. Gindi ea că aici nu e curat. Că nu e un om de 
rînd, dar nu spuse nimănui și nici la surorile ei și-și zise: 

— Mă ăsta de face lucrul ăsta nu-i om prost. 

Cind făcu el grădina şi mai frumoasă, în fiecare dimineaţă, ducea la cele 
trei fete, trei buchete de flori. 

El se uită la fetele împăratului şi zise: 

— Mă! asta mare s-a trecut, asta mijlocie e numai bună de măritat și 
asta mică e ca gingia. 

Face el trei buchete de flori, una trecută, una gata să treacă şi una numai 
îmbobocită: Le duce şi le dă fetelor; pe a trecută, o dă la a mare, pe a care e gata 
să treacă o dă la a mijlocie şi a mai frumoasă o dă celei mai mici. Cînd văd 
treaba asta fetele mai mari, că dă ăleia mai mici florile mai mîndre le iau și 
dau fuga la tatăl lor şi-i spune: 

— Uite ce mi-a adus grădinarul ăsta. 

— Ce v-a adus? 

— Uite ce floare mi-a adus mie, spune a mare, cea mijlocie spune: 

— Uite ! ce flori mi-a adus mie. 

A mică spune şi ea: 

— Tată, uite ce flori mi-a adus mie. 

— Ei, cu omul ăsta nu e lucru bun, zice împăratul. 

— Ia chemaţi-l încoace la mine. Trimite după el şi-l aduc în faţa 
împăratului. 

— Mă omule, ce flori ai adus în dimineața asta la fetele mele. Uite, asta 
e trecută, asta e gata să treacă și asta abia începe. 

— Împărate să-mi fie cu iertare. Eu am adus florile aşa cum sînt fetele. 
A mare e cam trecută, a mijlocie e gata să treacă și asta mică e gata îmbobocită 
şi eu aşa le-am adus florile. 

Cînd aude împăratul zice: 

— Biii ! şi asta e o idee bună a omului ăsta. Înseamnă că eu am întirziat 
cu fetele mele și ele s-au ajuns că n-au să se mai mărite ! Eu am să dau sfoară 
în ţară că-mi mărit fetele. N-a mai trecut mult și împăratul aşa a facut, a dat 
sfoară în țară că îşi mărită fetele. Dar cum? Să se stringă toți feciorii, care 
vreau să se însoare și fetele să-și aleagă pe cine vrea. Au venit mulţi feciori 
şi s-au sfătuit cum să facă. Să dea fetelor cîte un măr în mînă şi zice: 

— Fetele le punem sus, şi care fată i-o place de băiat să dea cu mărul în el. 

Fetele şi-au luat cîte un măr, s-au urcat în foișor şi prin faţa lor treceau 
în rînd, feciorii. A mare își alese unul, mai mare, mai frumos, așa cum i-a 
plăcut, a mijlocie și-alese şi ea altul. A mică cum sta cu mărul în mînă, trecură 
toți feciorii şi nu alese nici unul. 

— Mă tată, tu nu aleseși nici unul? 

— Tată, nu trecu al meu. 

— Păi unde e al tău? 

— Păi, dacă mie nu-mi place nici unul. 

— Ehei | mă cu asta avem bucluc. Să mai treacă o dată. 

— Tată, nu trecură toți! 

— Cum nu trecură toți? 

. — Să treacă şi din curte. 

Ei, atunci împăratul zice: 

— "Toată curtea să treacă prin naintea fetii. 

Numai că ea mai era sus. 

Trecea toată curtea, văcar, porcar, treacă şi grădinarul. El n-avea căciula 
decît beșica aia în cap. Trece și el pe acolo ghebejit. Fata pac! cu mărul în 
cap la grădinar. 

— Au! capu, au capu. 

— Ce-ai făcut mă, întrebă împăratul, tu ai greșit. 

— Tată, n-am greşit. De ăsta-mi place. 

— Nu se poate, zice împăratul. Îi dă alt măr și zice: 

— Să mai treacă o dată toată lumea. Mai trece o dată și iar îl pocneşte 
cu mărul în cap. 

— Nu se poate, să mai treacă o dată. A treia oară iar trece grădinarul 
şi iar îl pocneşte cu mărul în cap. 

— Al tău să fie, zice împăratul, şi ieşi cu el afară din împărăţia mea. 
Să te duci unde oi vedea cu ochii. La mine n-ai ce mai căuta. Mă făcuşi aci 
de rușine cu cea mai cebăluită slugă, cu chelu, n-are nici un fir de păr pe cap. 
Îşi ia bărbatul și pleacă. Îi știa ea rostul lui. Unde să ducă, unde să ducă, dă 
într-o margine a împărăției. În marginea împărăției intră și ea acolo într-un 
bordei. Cum intră, ce amar găsește în bordei, mai nimic. Dă cu deştiu pe pereți 
şi-i face de aur, se umple bordeiul cu tot ce trebuie numai şi numai de aur. 
Pe afară rămîne tot un bordei prăpădit. Făcură surorile ei nuntă împărătească, 
fără ca pe ei să-i bage în seamă, fără ca să poată da pe acolo, că nu i-ar fi 
primit nimeni. 

— Stai pe pace, zise el către nevasta lui, vedem noi ce facem. Nu trecu 
mult după asta și un împărat vecin plecă cu război împotriva tatălui său, că 
de ce n-a dat fetele după feciorii lui. Împăratul își strînse oastea, veniră şi cei 
doi gineri cu oastea lor. Atunci zise băiatul către nevasta lui: 

— Mă, lasă-mă să mă duc și eu. 

Ea zice: 

— MĂ, tu nu te duci! 

El zice: 

— Mă, lasă-mă să mă duc și eu, că dacă nu sint eu acolo să ştii că-l 
biruie. Încălecă şi el pe un măgar şi se ia după ei. Merge ce merge călare pe 
măgar, pînă ajunge la o mlaștină și se nămoleşște cu măgar cu tot. Trece oastea 
pe lingă el. Il arată împăratului zicînd: 

— Împărate ! uite ginerele ! 

— Lasă, nu mai spuneți de el, lăsaţi-l aci. Trec ei înainte, se duc vitejii. 
După ce trec, el scutură friul, și măgarul se preface în calul lui năzdrăvan, 
lapădă el beșica din cap; încalecă pe calul lui, și zboară ca vîntul pînă acolo. 
Acolo era în toiul luptei. Intră și el în luptă aproape de împărat cînd gata unul 
era să-i taie capul, el iute pune mîna și-l taie pe el la dești. Împăratul, cînd 
vede cine l-a scăpat şi e tăiat la dești, scoate iute batista și-l leagă. Împăratul 
crede că-i un înger care i-a sărit într-ajutor. I-a biruit pe dușmani și au 
plecat înapoi. Băiatul a dat pe altă parte, a venit și iar s-a înămolit tot acolo 
cu măgarul. 

— Mă, ăsta tot aci este, zise împăratul, cît dinspre partea lui, dacă Dum- 
pezeu nu ne trimetea îngerul pe toţi ne omora și mie îmi lua gitul. 

lasă și el din nămolul ăla și se duce la bordeiul lui. 

Ei, nu mai trece mult și împărătesei i se face dor și ei de fie-sa. S-ar, duce 
pe la ea și nu s-ar duce, și frică-i era de împărat şi ruşine îi era şi rău îi 
părea. Pînă la urmă se duce. Cînd ajunge la bordei, o cheamă afară s-o vadă. 
Fata zice: 

— Mamă, vină înăuntru. 

— Nu intru în bordeiul tău, zice mama. 

— Mamă, numai pînă la ușă vină. 

— Nu intru, vină să te văd, să vorbesc cu tine. 

— Vină, mamă încoace, pînă la ușă. 

Face ea doi pași și intră la ușă. Cînd să intre înăuntru, numai aur peste tot. 

— Mă, da ce e aci la tine? 

— Tu nu vezi ce e, mamă? 

— Păi cine a făcut astea? 

— Păi chelu ăla. 

— De unde are el putere să facă tot în aur? 

— Iaca! de unde! El are şi capul de aur și dești de aur, de argint şi 
de aramă. 

— Nu se poate. 


— Ba e adevărat, mamă. 

Cînd aude împărăteasa, intră la grijă. 

— MĂ, cum se poate că eu n-am lucruri de astea în împărăția mea şi 
nici n-am văzut la nimeni. Se întoarce împărăteasa acasă și vrea să-i spună 
împăratului, frică îi era, să nu-i spunăăăă, sta cu gîndul acolo. La o petrecere 
mare, cînd împăratul se veselea cu cei doi gineri ai lui, împărăteasa îi zice: 

— Mă omule, dar n-ar fi bine, dacă ar fi și fata noastră a mică aci? 

— Unde să vină aia ca să ne facă de rușine, zice împăratul. 

— Ea să vină, el nu! 

— Mă omule! ar fi bine să vină și el! 

— Nici cum n-are ce căta el aci, nu merită să stea la masă cu noi. 

— Şi ea e fata noastră și el e ginerele nostru și pe urmă nici nu știi bine 
cine e el? 

— Bine! Să vină numai fata ! Se duce împărăteasa și trimete după fată 
să vină la petrecere. Fata îi trimite vorbă prin slujitori şi zice: 

— Eu nu pot să viu fără bărbatu-meu, că şi el este cineva și e mai viteaz 
şi decît tata și decît cumnaţii mei care țin pe surorile mele. 

— Păi cum? 

— Iaca așa, spuneţi-i lui tata așa cum vă spun eu. Războiul nu l-au 
terminat ei și n-au fost ei învingători și a fost bărbatu-meu. Mă îngerul care 
a venit și a omorît toată oastea aia, și i s-a tăiat un deget cînd l-a apărat pe 
tata de nu i-a tăiat gîtul, bărbatul meu a fost. 

— Cum a fost el cînd noi l-am lăsat împotmolit cu măgaru-n baltă la un 
pod şi cînd ne-am întors, l-am găsit tot acolo. Ala a fost un înger trimes de la 
Dumnezeu. Merg slujitorii și spun împăratului toată tărășenia. Cînd aude 
împăratul toate astea le zice: 

— Mergeţi și spuneţi-i să vină încoace şi dacă el se face așa cum a venit 
în război, îl ţin. Se duc slujitorii înapoi și-i spun: 

— Uite, mă: cum e vorba, împăratul spune, că dacă te faci aşa cum ai 
fost în război și dacă îi arăţi batista care ţi-a dat-o el cînd te-ai legat la dește, 
înseamnă că ai fost tu. 

Băiatul le zice: 

— Duceţi-vă de îndată înapoi că eu vă ajung. 

A ieșit el afară, a scuturat de căpăstru şi a venit calul şi-a lepădat haina 
de pe el, şi-a lăsat pletele de aur pe spate, a luat sabia, a încălecat pe cal, a 

zburat drept la împărat cu nevastă cu tot. Cînd l-a văzut împăratul, i se 
făcu frică și zice: 

— Mă, cine e ăsta? Ăsta e tot ăla care l-am văzut, îngerul. 

El a coborit de pe cal cu nevasta şi zise: 

— Să trăieşti, înălțate împărate. Eu sînt ginerele dumitale ăl mic și 
fata a mică. 

— Mă, fata da! dar tu cine eşti? că te-am văzut cînd am fost în război 
cu împăratul vecin. 

— Eu sînt, împărate, ginerele d-tale. 

— Păi cu ce dovedeșşti? 

— Batista asta o cunoşti, împărate? 

— Păi asta ar cam fi batista care ţi-am dat-o eu. 

— Asta este, împărate, şi eu sînt ăla care te-am scăpat de la moarte. 

— Şi acum ce e de facut? zice împăratul. 

— Păi uite ce e de facut! Să ne măsurăm puterile. Dacă ginerii ăștia 
ai dumitale va avea puterea pe care o am eu, va face ce fac eu să fie ei moşteni- 
torii tronului, dacă nu să plece de unde au venit și rămîn eu împărat în locul 
d-tale. S-a uitat şi el la gineri şi ginerii la el și împăratul zice: 

— Păi cum să vă măsurați puterile? 

— Uite, eu încalec pe calul meu, și ei să-și dea drumul după mine şi să 
se ție după mine. Dacă m-o întrece rămîn ei, nu m-o întrece, să nu mai aibă 
nici o pretenţie la tron. 

— Bine! a zis împăratul! 

A ieșit afară, a încălecat pe cal, au încălecat şi ei pe caii lor. Al lui era 
năzdrăvan. Cînd au pornit, al lui vînt! Ai lor, dă-i pe aci, dă-i pe dincolo, ce 
să-l mai ajungă. La un timp s-au întors înapoi și au zis: 

— Cu omul ăsta nu ne putem măsura, se duse de nu-l mai văzurăm. 
N-au apucat să isprăvească vorba bine, că a și fost înapoi. 

— Ce făcurăți mă cumnați, de ce nu vă ținurăți după mine? 

— Păi nici nu te mai văzurăm ! 

— Şi atunci ce e de făcut? 

— Păi noi nu mai avem pretenţie la tron și rămii tu moștenitorul tronului. 

Şi așa a fost. S-a facut apoi o nuntă mare la care au fost chemaţi şi părin- 
ţii lui, după care se află că el este fiu de împărat. A fost mare bucurie cînd părin- 
ţii lui îşi găsiră fiul şi calul năzdrăvan. S-a facut împărat a două împărăţii, a 
trăit în pace și cu cumnații lui și poate că mai trăiesc şi azi, dacă n-or fi murit! 

Şi încălicai o şea şi vă spusei povestea aşa, și mai încălecai o mătrăgună 
și vă spusei o mare și gogonată minciună. 


POVESTEA LUI PIPĂRUŞ PĂTRU 


Trăia odată un bărbat şi o femeie și aveau un băiat. După un .impa 
murit tatăl. După moartea tatălui, femeia s-a măritat și a luat un alt tată la 
băiat. După ce s-a măritat, omul ăla a vrut să omoare pe băiat ca să scape de 
el şi a zis către femeia lui: 

— Femeie, eu nu pot să sufăr copilul tău pe lingă casă şi eu am să-l omor. 

Femeia fu și ea de părere ca să omoare copilul. Vorbele astea le spuneau 
noaptea în șoaptă pe cînd dormea copilul. Pe cînd ei vorbeau, el încă nu ador- 
mise, după cum crezuseră şi auzise tot ce vorbise tatăl său vitreg. După ce 
adormi a visat că dacă maică-sa îi va da un fir de păr din conciu ei cu ce 
să-și poată face o puşcă cu care să meargă la vînătoare și numai așa va fi 
bine de el. Dimineaţa, cînd s-a sculat, a rugat-o pe mama lui zicînd: 

— Măicuţă ! te rog să fii bună şi să-mi dai un fir de păr din conciul 
matale. 

Atunci măicuţa sa i l-a dat. El l-a pus la umăr la mîna stîngă și s-a 
rugat aşa: 

— Doamne Dumnezeule ! fă-mi și mie o puşcă din firuțu ăsta de păr 
de la măicuța mea. Atunci Dumnezeu i-a făcut pușcă. Dacă i-a făcut pușcă 
a doua zi a și plecat la vinătoare. În drumul luu i-a ieşit un iepure în cale. Şi 
dacă i-a ieşit iepurele el a spus: 

— Stai că te-mpuşc! că el nu știa mai mult decit atit. 

Atunci iepurele i-a zis: 

— Nu mă împușca, Pipăruş, te rog frumos, că am să-ți dau un pui de-al 
meu, Și care-ţi va fi de mare folos. 

— Bine ! a zis băiatul, să mi-l aduci la mine acasă. Dacă nu, cu viață 
nu mai scapi. A doua zi de dimineaţă, iepurele i-a adus puiul acasă. El a luat 
puiul fi acesta s-a luat după el ca un cățeluș. 

n zilele următoare a plecat iar la vinătoare, lăsînd puiul de iepure acasă. 
Dacă a plecat la vînătoare, s-a întîlnit cu o vulpe. Cînd văzu vulpea îi zise: 

— Stai, vulpe, nu mușca, dacă muști eu te împuşc și ai să rămii fără 
viaţă. Vulpea speriată îi răspunse: 

— Nu mă împușca, voinice, că am să-ţi dau un pui de-al meu, că așa 
pui frumoşi am eu, roșii şi vărgați, cum n-ai mai văzut sub soare. A doua zi, 
dis-de-dimineaţă, vulpea i-a adus puiul, aşa cum se învoise. Pînă atunci el 
nu avea nici un cîine afară decit puiul de iepure și puiul de vulpe care se luau 
după el cînd pleca la vinătoare. 

A doua zi, a plecat din nou la vînătoare, lăsînd acasă cei doi pui care 
creșteau văzînd cu ochii. Era bucuros că acum avea un pui de iepure şi un pui 
de vulpe cu care se juca, aşa cum se joacă copiii. 

Plecînd la vînătoare, în cale se întîlni cu un lup și-i spuse: 

— Stăi, lupule, că eu am să te împușc. 

Atunci lupul îi zise: 

— Te rog nu mă împușca, că am să-ți aduc un pui de-al meu, care o 
să-ți fie de mare folos și o să crească și el pe lîngă puiul de iepure şi de vulpe. 

Auzise lupul că el avea un iepure și o vulpe. 

— Bineee, a zis băiatul, să mi-l aduci la mine-acasă, mîine la crăpatul 
zorilor. 

Şi a doua zi lupul îi aduse puiul. 

I-a lăsat pe toţi trei acasă și a plecat iar la vînătoare și cînd a plecat, 
s-a întilnit cu cumătrul urs în cale și îi spune și lui: 

— Stai, cumetre urs, dacă nu stai am să te împuşc și ai să vezi ce blană 
frumoasă am să fac maicuții mele din blana ta! 

Ursul s-a oprit și i-a zis: 

— Te rog, voinice, nu mă împuşca, că am să-ți dau un pui de-al meu 
şi o să-ţi fie la timpurile grele de mare ajutor. Fără de el cîinii ceilalți ai tăi 
n-au să poată face mare ispravă. 

Zis şi făcut, a primit puiul de urs și a mers mai departe. 

Tatăl său vitreg nu vedea cu ochi buni lighioanele astea care se gudurau 
pe lingă băiat şi-l păzeau, așa că le puse gînd rău să le omoare. Așteptă timpul 
să plece băiatul la vinătoare, ca să le închidă în coteţ şi să le puie o piatră mare 
la uşă, să le facă de petrecanie. 

În acelaşi timp voia să-l omoare şi pe băiat, dar nu ştia cum? Îşi aduse 
aminte că într-o pădure trăiau niște căpcăuni cu două coarne în cap și la pi- 
cioare cu copite de cai. Merse la ei și se înțelese cum să omoare pe băiat. 

Căpcăunii se învoiră, după ce aflară că vînează băiatul cu câinii lui. 

Tatăl cel vitreg le spuse pe unde şi că are un iepure, o vulpe, un lup 
şi un urs care-l apără. Atunci căpcăunii îi spuseră să-i închidă în coteţ și să 
le pună o piatră grea la ușă. Ca de obicei băiatul plecă iar la vînătoare în pădure 
lăsîndu-și chiar atunci ciinii acasă. Mergînd el prin pădure se întîlni cu căp- 
căunii. Ei îl văzură și-i ziseră: 

— Stai că te mincăm! 

Atunci băiatul le răspunse: 

— Lăsaţi-mă numai un pic să mă urc în copacul ăsta şi să-mi cînt un 
cîntecel să mă audă vintul, ca să-l audă măicuța mea că este cel din urmă 
cîntec al meu pe care îl mai cînt. Ei se învoiră şi-l lăsară de se urcă în copac 
şi începu să strige către ciinii săi. 

Botezase pe iepure și pe vulpe, uşureii vîntului; iar pe lup și urs, greii 
pămîntului. 

Puse mina la gură și strigă pe aripa vintului: 

Uiu-iu-iu, uiu-iu-iu, na-na, 
Uşureii vîntului 

Și greii pămîntului !. 

Săriți de mă scăpaţi 
Căpcăunii să-i mincaţi ! 

— Dă-te jos acum să te mincăm, ziseră căpcăunii. 

El se desculță de opinci, le aruncă căpcăunilor, iar aceştia le roaseră 
într-o clipită. Tatăl viterg închisese cîinii în coteț și le pusese o piatră grea 
la ușă. 

Iepurele care auzi chemarea stăpinului zise: 

— I-auziţi, că ne strigă stăpînul că e la mare primejdie. Vulpea care 
era lingă iepure îi lipi o labă peste ureche şi zise: 

— Taci, urechilă şi lasă-mă să dorm că n-ai auzit bine! 

După ce căpcăunii, mîncară opincile îi porunciră să se dea jos să-l mănince. 
Atunci băiatul se dezbrăcă de haine şi le aruncă căpcăunilor, care într-o clipită le 
făcură fărimiță şi le înghițiră. 

El în timpul ăsta strigă din nou! 

— Uiu-iu-iu, uiu-iu-iu, na-na ! 
Uşureii vintului, 
Și greii pămîntului. 
Veniţi de mă scăpaţi 
Căpcăunii să-i mîncați. 

Atunci auzi și vulpea şi zise: 

— Ne strigă stăpînul fraților, dar lupul care era lingă vulpe îi trînti 
o labă, spunînd că îi strică somnul și că n-a auzit bine. După ce căpcăunii 
miîncară și hainele, ziseră băiatului: 

— Dă-te jos să te mîncăm, că nu mai avem răbdare. 

Băiatul, nemaiavind ce să le dea, îşi tăie o bucată de pulpă de la piciorul 

drept și le-o aruncă căpcăunilor zicînd: 
— VUiu-iu-iu, uiu-iu-iu ! 
Uşureii vîntului 
Şi greii pămîntului. 
Veniți de mă scăpați 
Căpcăunii să-i mincaţi ! 

Atunci auzi şi lupul zicîndu-le: 

— Auziţi că ne strigă stăpinul, hai la el, dar ursul care era lingă lup, 
îi trînti o labă de-l ameți că nu-l lasă să doarmă. Căpcăunii acum porunciră 
băiatului: 

— Acum dă-te jos să te mincăm că așa ne fu învoiala. 

Băiatul își tăie şi pulpa de la piciorul stîng și le-o aruncă căpcăunilor 
şi strigă din nou: 

— Uiu-iu-iu, uiu-iu-iu |! 
Uşureii vintului 

Și greii pămîntului. 
Veniţi de mă scăpați 
Căpcăunii să-i mincați ! 

Atunci auzi ursul, sări din bîrlog şi zise: 

— Într-adevăr ne strigă stăpînul. Fuga după mine. 

Iepurele nu se lăsă și se repezi în ușă cu capul, dar își jupui pielea din 
cap şi ușa nici nu se mişcă... Se aruncă și vulpea și păţi și ea la fel. Cînd 
se repezi lupul, ușa abia se clătină. Acum veni şi rindul ursului și cînd se repezi 
aruncă și ușă şi piatră de nu se mai văzură de-a rostogolul. Apoi o luară la 
goană spre pădure la stăpînul lor. Cind ajunseră, căpcăunii se suiau în copac 
să-l mănînce. Cind văzură căpcăunii ciîinii lui Pipăruş Petru, se prefăcură 
într-o rădăcină. Pipăruş Pătru zise cîinilor: 

— Roadeţi rădăcinile astea că sînt căpcăunii care au vrut să mă mănince. 
Ciinii roaseră toate rădăcinile, el se dete jos din copac şi împreună plecară 
acasă şi-l mîncară și pe tatăl său cel vitreg și răutăcios. 

Şi de aci înainte Pipăruş Pătru trăi pe țară-n pace, că n-are nima ce-i face. 


CERBUL FERMECAT 


Avut-a odinioară un bărbat şi c-o muiere mulți feciori și fete. Bărbatu 
era leneș şi nu sîrbea la țarină ca toată lumea, în schimb, se ducea la vinătoare, 
cum se duce mița la gaura şociţilor şi nicicînd nu se plictisește. Omul ăsta 
de rău ce era, nici carne pe el nu avea. În casă toți îi tremurau de frică. Aduse 
într-o zi un iepure şi-i porunci la muiere să-l frigă. Muierea îl fripse în tipsie 
așa cum se cuvine. Dar feciorii erau mulți. Venea unul, venea altul și cereau: 

— Mumă, dă-mi şi mie carne că mi-e foame ! Și așa, lua unul, lua altul 
şi iepurele se găta. Cind a văzut că nu mai este carne, ce să facă de frică să 
n-o omoare bărbatul cel rău și veninos ca un șarpe? Să-și taie sînul și să-l 
puie-n oală la fiert. 

Veni bărbatul flămind și fără vinat de la pădure: 

— Gata, muiere, mincarea? 

— Gata! 

— Vino să mîncăm ! 

— Mănincă tu că eu sînt cisnovită şi nu mă simt bine. 

El scoase din oală, puse-n blid și mîncă. Deodată i se păru că mănîncă 
carne dulce și-o întrebă pe muiere: 

— Da ce carne-i asta? 

— Di iepure, îi răspunse femeia! 

Dar feciorii mai mici n-au de lucru și-i spun că muma lor de frică şi-a 
tăiat sinii ca să aibă el ce minca. 

Atunci el zise: 

— Aşa-i dulce carnea di om? 

— Eu nu ştiu, i-a răspuns muierea. După asta, ce-i mai trăsni prin minte: 
să se-nveţe la carne de om. 

— Muiere, noi avem prea mulți copii. Hai să punem un ficior, să-l 
arănim, să-l junghiem și să-l miîncăm. Așa ziseră, aşa făcură. O luară pe fată 
şi o închiseră într-o cocină şi cătară s-o îngrașe. Feciorul mai mic rămînea 
tot flămînd, se tot ducea pe lingă fereastră la soru-sa de-i cerea mîncare: 

— Dă-mi, soro, mîncare că-ți spun de ce eşti închisă-n cocină. 

— Da, îţi dau, spune di ce? 

— Pe tine te arănesc ca să te înjunghie de Crăciun. Fata cînd auzi se 
înfioră şi se gîndi ce să facă? 

— Frăţiorule scump, tu ascultă de mine ! Mergi, caută o piatră de ascuţit 
brice, şi un brici, apoi vino miine dimineață cu ele la mine să-mi deschizi 
şi amindoi să fugim de aici. Frate-său, o ascultă și așa făcu. 

Dis-de-dimineaţă, pînă nu se sculă tată-su şi mumă-sa, cei doi copii 
fugiră. Părinţii, cînd în vărsatul zorilor, văd că nu e fata şi nu-i feciorul. Speriat, 
tatăl, plecă prin vecini întrebind: 

— N-aţi văzut ficiorii noștri? 

— N-am văzut, au răspuns vecinii. 

Merse el mai departe într-un cătun, alergînd după ei cu muierea şi cineva 
le spuse că s-au dus încolo pe drumul de cară, copiii. Atunci alergară după 
ei într-acolo. Copiii fugeau, da și ei fugeau după copii, pînă se apropiară de 
urmele lor. 

Fata văzînd că o să-i prindă, îl rugă pe frate-su: 

— Tu frate, aruncă cheptaru. Şi se facură niște rugi mari încluceați. 
Cînd ajunseră părinții se încurcară şi se zgiriară în .rugi pînă ce își rupseră 
cămășile și pielea şi-o făcură mii de înțepături, cu răni singerate, însă 
de copii nu se lăsau și totuna după ei, după ei, gata-gata să-i prindă. 

Cînd se văzură copiii iar la spatele lor cu părinții turbaţi de minie, să-i 
piardă și să-i omoare, aruncară cutea şi se facură în urma lor mici plăci care 
smiciiau. 

Atunci copiii o luară pe un drum și mai lung și se îndepărtară mult 
de primejdie. Dar tată-său și mumă-sa după ei, ca ogarul după iepure, cît 
pe aci iar să-i prindă din urmă. Cînd văzură ei că sînt pe urmele lor, aruncară 
briciul și se făcură în urma lor nişte cuțite cu tăişurile-n sus ascuţite de-și 
tăiară părinţii picioarele și căzură leşinaţi peste cîmpia pe care crescuseră cuțitele 
ca iarba. Copiii fugiră, fugiră, pînă ce ajunseră într-o pădure şi se opriră os- 
teniți lingă un izvor. 

— Eu o să beau apă din izvorul ăsta, zise sora. 

— Ba eu am să beau apă din urma cerbului. 

— Ba să nu bei, că cine bea apă din urma cerbului se preface în cerb 
şi ce mă fac eu fără de tine în pustietatea asta. 

— Ba am să beau și ce-o fi, o fi! 

Şi cum bău, se dădu peste cap şi se prefăcu într-un cerb mare cu coarnele 
cît prăjinile, noduroase şi stoloase. Fata cînd văzu cerbul începu să plingă 
şi să suspine în zadar. 

Întristată şi amărită în pădure cu alele sălbatice o porni încotro zări 
o lumină cătră un mic cătun de oameni. 

Cînd acolo se opri la o ceșmea, înnoptind aci de frică. Ce să facă să n-o 
mince lupii şi urșşii care mişunau primprejur, să se suie în plopul de lîngă 
fîntină. Tocmai atunci trecea pe acolo feciorul împăratului să-şi adape calul. 
Cum ajunse calul la ceşmea se sperie, iar împăratul nu pricepea pentru ce? 
Cînd se zăuită în virful plopului, zări o fată frumoasă ca o zină din poveşti. 
Atunci îi porunci: 

— Fată, dă-te jos ! În schimb fata nu se mişca de loc şi nici nu-i răspundea 
nimic. Văzind el atîta nesupunere se duse la palatele sale, puse doi oameni 
cu baltiile ca să taie plopul şi pe fată s-o doboare jos. Oamenii tăiară, tăiară, 
pînă se-nnoptă, căci plopul fiind gros nu pridideau cu tăiatul. Așa plecară 
ei acasă la împăratul și-i spuseră că mai este de tăiat încă un neac şi cade plopul 
mîine dimineață. Noaptea, se duse cerbul la plop și linse, linse pînă ce se 
făcu plopul şi mai gros, iar tăietura se vindecă ca şi cînd nicicînd n-ar fi fost 
înfiptă securea în trunchiul său. Cînd ajunseră tăietorii şi văzură plopul și 
mai mare iar fata rizind de ei în virf, se speriară și o luară la fugă să-şi piardă 
urma să nu-i pedepsească împăratul. 

Potera însă îi prinsă și iar în dimineața următoare merseră să taie plopul. 
Tăiară ei, tăiară şi seara mai rămase încă un neac şi plopul se prăvălea. Rămase 
ca miine să mai taie puțin şi să-i fie pe plac împăratului. Noaptea veni cerbul 
din nou, linse tăietura şi plopul se vindecă, crescînd și mai mare. Cînd văzură 
dimineaţa tăietorii se supărară şi-i spuseră împăratului că nu e chip de tăiat 
plopul, că ce se taie ziua, noaptea se vindecă la loc, cum se vindecă carnea 
omului, ba şi mai gros se face. Asta e o minune și nicidecum altceva, ziseră 
speriați tăietorii. 

Merse de încercă și împăratul, dar fără nici un folos. Ce să facă de aci 
încolo? Nu mai ştia ce. Îi dete-n gînd că babele pe toate le-ncurcă şi le descurcă, 
să se ducă la o vrăjitoare gîrbovită să-l ajute ea dacă voinicii cu puterea lor 
nu sînt în stare. Baba se învoi să scoboare zîna de fată din plop pentru un mic 
bacșiș. Luă de acasă podniţa pentru copt piine și făcu focul la tulpina plopului. 
După ce se încintă vatra, frămintă piinea şi o puse pe vatră să se coacă, gata 
să puie peste ea podnița. Baba cum era de felul ei vicleană, în loc să puie podnița 
cum se cuvine, o așeză pe dos încît nu acoperea turta de piine. Fata privea 
de sus din plop şi se mira de prostia babii, zicîndu-i: 

— Pune, fa muică, țăstul cu gărdinarul în jos. 

— Cum fa, o întrebă baba. 

— Pune dealtminteri, nu cu apucătorul pe pită. 

— Zău maică nu pricep! Şi se prefăcu baba că nu ştie să așeze țăstul 
pe pine. 

Fata văzind-o că este proastă, ca aceea care pune laptele-n oală dar 
întinge pe dinafară, nu mai avea răbdare s-o înveţe, cobori încet jos din vîrful 
plopului şi aşeză ea podnița peste azimă. 

— Aşa, muică, se coace pinea, dar se vede că prostia din născare, lecuire 
n-are. Baba rise de bucurie, iar împăratul cu oştirea sa ieşi din pădure, prinse 
fata şi-i dădu o bacica de bucurie. 

— Tu ai să fii soţia mea, să mergi cu mine să facem nuntă împărătească. 
O luă călare pe calul său alb înaripat și zbură ca gîndul la palatele de marmură 
unde-l așeptau nuntașii. Și se făcu o nuntă mare cum numai fețele împără- 
eşti au știut s-o facă. 

Cînd veni noaptea cerbul fermecat s-o vadă pe soru-sa în plop, sora ia-o 
de unde nu-i. O apucă el după urme și ajunse la poarta împăratului. Se repezi 
cu coarnele în poarta cea mare și o rupse. Dimineaţa, cînd se sculă împăratul, 
găsi poarta frîntă şi nu ştia de cine. Chemă maistori și o dreseră la loc. Sara 
închise poarta şi se culcară. Cerbul veni din nou şi frînse poarta. Dimineaţa, 
împăratul iar găsi poarta ruptă. Supărat, porunci să se ungă poarta cu smoală 
şi să se lipească de poartă răufacătorii care fărîmă noaptea poarta. Cînd veni 
cerbul și lovi cu coarnele în poarta împăratului, i se lipiră de smoală și rămase 
cu capul lipit de poartă pînă la revărsatul zorilor. Împăratul, cum se sculă, 
găsi cerbul cu coarnele lipite de poartă. Îi prinse și-l înjunghie fără să ştie 
împărăteasa. Cînd văzu ea cerbul mort, plinse amarnic și pe zi ce trecea, tînjea 
şi se ofilea ca o floare. Bucătarii fripseră cerbul, iar oasele le aruncară în gră- 
dină. Toţi mîncară din carnea cerbului numai împărăteasa nu. Din oasele 
aruncate crescu un măr mare și frumos cu merele de aur. Cînd se ducea împă- 
răteasa să culeagă mere, mărul își apleca virful în jos, iar cînd se ducea împăratul 
îşi înălța crengile și virful şi mai sus. Împăratul se supără, chemă lemnarii, 
îl täie și-l arse, iar cenușa o aruncă în grădină şi din ea răsări un trandafir 
stolos cu mulți boboci de toate culorile. 

Cind se ducea împărăteasa în grădină florile se lăsau în jos, iar cînd 
se ducea împăratul florile se lungeau în sus, iar spinii se întindeau de-l înghimpau. 

Împăratul iar se-nvenină de minie, porunci să se taie trandafirul, iar 
cenușa să fie aruncată în grădină. 

Din cenușă crescu un calapăr frumos, mare și stolos. Cînd se ducea 
la el împărăteasa lăsa florile în jos și din ele curgeau picături de lacrimi. Fata 
ştia că sînt picăturile de la fratele ei şi plingea și ea sărutind florile de calapăr. 
Cînd venea împăratul să-i miroasă florile, calapărul creștea înalt ca un copac 
şi împăratul n-avea ce-i face. Mirat de asemenea întîmplări, într-o zi, o întrebă 
pe soţia sa: 

— Mereu la tine se lasă-n jos mărul de aur, trandafirul și calapărul, iar 
la mine toate se-nalță. Pe tine toate te iubesc, pe mine toate mă urăsc și nu 
pricep pentru ce? Atunci împărăteasa-i răspunse: 

— Măria ta, astea nu sînt nici flori, nici meri; sînt sufletul fratelui meu 
prefăcut în cerbul fermecat, pe care tu l-ai înjunghiat făcînd un mare păcat, 
de Dumnezeu neiertat. 


OF! 


A trăit odată un moş care avea nouă copii. Moşul, sărac cum era, s-a 
trudit şi pe toți i-a dat la învăţătură, numai cu unul din ei n-a avut ce face. 
Era tare de cap și nu era bun nici pentru o ceapă degerată. 

Și-a pus în gind de supărare să scape cumva de el. Să-l ia pe prost de 
mină și să-l ducă-a lum= ca să-i piardă urma. 

Ca să nu-l facă de ris cînd s-a ridica băiețţandru și i-a veni de însurat. 
A luat traista cu de-ale gurii și-au plecat în lume. 

A mers mult moșnsagul cu feciorul, pînă ce de osteneală au poposit 
la o fintînă să bea apă şi să se odihnească. 

S-a așezat unchiașul pe jgheab și s-a pus pe oftat de supărare. În timpul 
ăsta, iată un om necunoscut se iveşte în fața lui, întrebindu-l: 

— La ce m-ai chemat, moșule? 

— Nu te-am chewat, omule ! 

— De ce ai oftat? 

— Aşa oftez eu, de inima rea şi necaz că uite am plecat cu tontu ăsta 
să-i caut căpătuială ! 

— Bine bine, dar eu am venit fiind chemat pe nume. |Pe mine mă cheamă 
Of! Unde te duci cu băiețanul ăsta? 

— Mă duc în lume să i se piardă urma, că e prost şi-i tare de cap și nu 
poate învăța ca ceilalți opt feciori ce-i mai am. 

— Moșule, dă-mi mie copilul ucenic, pe un an de zile și dacă nici la 
mine nu învață, atunci poţi să dai cu el peste gard, că niciodată nu va fi in 
stare să prindă de căpățină mai mult decit la mine. 

— Bine omule, fie voia ta, numai să nu mă înșeli! 

— La anul vii pe jgheab, dai de trai ori cu bățu în fintînă și zici de trei 
ori Of! OF! Of! Eu am să te aud și îndată ies din fîntînă şi-ţi aduc copilul 
teafăr precum mi l-ai dat! 

Da moșul a zis: bodeaproste că scăpai de dracu și s-a dus acasă. 

Omul i-a luat copilul, l-a legat la ochi și s-a scufundat cu el în fintină 
pină în fundul pămintului. De acolo a pornit cu el pe fundul unei ape mari 
pînă ce a dat de casa dracilor. Cum a sosit, nu l-a lăsat pe băiat nici să răsufle 
şi l-a pus la învățătură. 

Tartorul cel mare îl luă la ispiteală. 

— Ce știi, tu măi băiete, pînă acuma. 

— Păi ştiu și eu cutare și cutare trebușoară. 

— Lasă, măi flăcău, nu-l învăţa tu pe dracu să tragă cu pușca ! Că scot 
eu om din tine de-o să-ți meargă fulgii dacă nu mă asculți. 

Băiatul se întristă, văzînd dinţii și ghearele înfiorătoare. Apoi îl duse 
în țarina diavolilor să-i sădească vie într-o zi și a doua zi s-o și culeagă singur. 

i puse-n mină tîrnăcop, sapă, greblă, cazma și viţa. 

Băiatul ieşi afară din casa dracilor, se rezimă de un gard şi începu să 
plingă. Fiica tartorelui iadului îl văzu pe sub sprinceană şi cum îi plăcu de 
mutra lui, se duse la el întrebindu-l: 

— Ce-i cu tine, măi băiete, de ce plingi? 

— Uite, tată-tu l-a păcălit pe tata şi m-a adus aici la talpa iadului ca să-i 
sădesc vie într-o zi şi în alta să i-o coc și culeg. Ori eu nu pot să fac nimici 
Nici nu mă pricep și nici nu pot! Sus pe pămînt eram vestit în prostie, aici 
cum o să mă descurc eu cu așa nații de tartori înţelepţi? 

— Lasă nu te speria că fac eu în locul tău tot. Numai tu să-mi spui 
cine te ajută. Astăzi mergem şi punem via și miine mergem s-o culegem. 
Zis şi făcut. 

A doua zi ia tîrna pe mînă și se duse de culege via și-i puse împăratului 
diavolilor struguri timpurii pe masă. 

Se miră diavolul și o-nghiţi-n sec. 

— Acum să te prefaci în iepure şi să te sui în al nouălea virf de munte, 
ehe, sus de tot și să joci în două labe şi cît ai bate din palme să fii după mine, 
altfel te arunc şi te fierb în cazanul cu smoală. 

— Am să mă duc, stăpine ! zise el și iar se porni pe plins. 

Fata iar veni la el, chemă duhurile din fundul mărilor care-l prefăcură 
iepure și pe toate le isprăvi precum i se poruncise. Mai tirziu l-a pus să se 
prefacă în cîne şi să mănince lupii din pădurile dracilor. Iar a plins şi iar l-a 
ajutat fiica împăratului. 

Mai la urmă i-a poruncit să se prefacă armăsar și să-i aducă inelul de 
la capul pămîntului, unde o înecase tartorele iadului pe mă-sa pentru că-l 
înşelase. Fata iadului iar i-a venit în ajutor, au călătorit împreună și au adus 
inelul tartorelui. De toate aceste isprăvi s-a mirat dracul, dar n-a avut ce face. 

Odată rămîne el singur acasă și dă într-o sobă de două femei spinzurate. 
Una spinzurată de limbă și alta de picioare. 

O întrebă el pe cea spiînzurată de picioare: 

— De ce v-a spinzurat? 

— Fiindcă am sărit multe garduri și am alergat mult, iar pe ea fiindcă 
a vorbit mult și multe. 

— Şi ce-i sinteți voi lui? 

— Muierile lui sîntem amindouă. Și pe tine are să te spinzure. Uite 
in sobele de dincolo, toate sînt pline de scăfirlii de oameni ! Din ghearele lui 
nici diavolii din baltă nu scapă, damite tu un pămîntean prost. 

— Şi ce-ar trebui să fac eu ca să scap? 

— Să-i spui că n-ai învățat nimic și n-ai priceput de la el nimic! 

— Așa am să fac ! Le-a slobozit din spinzurători pe drăcoaice și s-a făcut 
că nu știe nimic. 

Vine împăratul tartorilor şi vrea acum să-l puie la încercare dacă a prins 
ceva într-un an de învățătură. Și-ncepe așa: 

— E-he, băiatule, acum iar să te mai văd cum îmi pui vie și cum o culegi? 

— Nu ştiu nici s-o pun, nici s-o culeg. 

Dracul cum auzi îl luă la bătaie. 

— Fă-te iepure ! 

— Nu mai pot! Și iar îl luă la bătaie. 

— Prefa-te în cîine! 

— Nu ştiu, stăpine, nu ştiu! Din nou îl bătu zdravăn. 

— Dacă nu te prefaci în cal, te omor cu bătaia. 

— Omoară-mă, dar nu pot! Îl zvîntă în bătăi şi fiindcă se împlinise 
anul, îl apucă de git și-l dusă la tată-su, pe jghiabul fîntînii auzind Of! de 
trei ori. 

Se ţinu de vorbă, dindu-i îndărăt copilul, așa cum l-a luat. 

— Moșule, ține-ți odrasla că e neam prost şi pune oala-n cap în loc 
s-o puie la foc. Dă-i cu el în birlogul lupilor să scapi de el că e păcat să facă 
umbră pămîntului. 

Plecară ei spre casă mîhniți, iar tată-su dojenindu-l și înjurîndu-l. 

Deodată îi zise el lui tată-su: 

— Tată, uite, vezi, se apropie de noi doi vinători. Eu am să mă prefac 
într-un copoi ștrengar, alb cu pete negre, ei o să ceară să vinzi copoiul, 
însă tu să le ceri pe mine 500 lei. Zgarda să nu le-o dai nici în ruptul capului. 
S-apropiară vinătorii şi s-au mirat de copoi. 

— Vinzi, moșule, copoiul? au întrebat ei. 
— Îl vind, taică! 

— Cit ceri pe el? 

— 500 lei! 


Vinătorii i-au dat pe loc banii și i-au cerut și zgarda. 

— Zgarda n-o dau! 

— Lasă că-l legăm noi și cu o sfoară! 

Moşul a apucat-o înainte, iar vinătorii de zor s-au afundat în pădure 
după vinat. l-au dat drumul la copoi să prindă iepuri. Iese un iepure, fuge 
iepurele după ta-su, el aleargă, prinde iepurele și i-l dă lui tată-su, apoi se 
preface iar în tăiat așa cum fusese pînă aici. 

În drumul lor trebuiau să treacă pe lîngă cetatea de aur a împăratului. 
Era un oraș mare, bogat şi frumos. Atunci el iarăşi îi zise lui tătîne-su: 

— Tată, eu am să mă prefac în armăsar; cînd vom trece prin fața pala- 
tului, tu să te sui pe mine, împăratul are să mă vadă și i se va lăsa inima la 
mine. Să-i ceri 1000 de lei. Nici în ruptul capului să nu-i dai căpăstrul. Ajun- 
seră la marginea orașului. Tară-său îl ținea de friu, iar împăratul făcea zimbrii, 
uitindu-se la armăsar. Iese afară împăratul şi-l întreabă: 


— Moşule, de vinzare ţi-e armăsarul ăsta frumos? 

— Nu este, dar pentru un cumpărător de neam ca dumneata este de 
vinzare. 

— Şi cît ceri pe el? 

— O mie de lei! 

— Numai atit? 

— Da, numai atit, însă fără căpăstru! 

— Ba dă-mi și căpăstrele! zise împăratul! 

Un negustor se amestecă prin gloată şi zise: 

— Negustorule, eu îţi dau două mii de lei, dacă mi-l vinzi mie. Dacă 
împăratul s-a zgircit pentru nimic, se tocmi cu geambașul. 

— Îți vind calul pe două mii de lei, dar fără căpăstru. 

— Moşule, îți dau încă pe atît, numai să-mi dai şi căpestrele. Îţi dau 
4000 de lei, sînt bani ăștia, nu jucărie.! 

Moşneagul se lăcomi la bani şi vindu şi căpestrele. Cui i-ar fi dat în 
gind că geambașul era chiar tartorele iadului, care ieșise pe pămînt să vadă 
ce face flăcăul cel prost. 

Băiatul a simțit numaidecit că dracul este negustorul și la o nebăgare 
de seamă, se zbicește şi căpestrele sar peste gard în curtea împăratului. Să 
moară dracul de ciudă. Se văita de burtă şi de ficați, plînge și oftează, doar 
i-o da împăratul, căpestrele ! Însă nu i le dă de zgircit ce era. 

În fața palatului din căpestre crescu o floare albă frumoasă, cum nu 
se mai văzuse pe lume. O văzu împăratul și împărăteasa, o mirosiră și se 
bucurară. 

Gezmtaşul vrea să cumpere floarea cu tot dinadinsul. 

— Mărite iîmpărate, îmi vinzi mie floarea asta? 

— N-o vind! 

— Dau pe ea zece mii de lei, măria-ta ! 

Împăratul lacom şi el după bani, ca şi tatăl băiatului, vinde floarea cea 
frumoasă diavolului, îi ia bami și vrea să plece. 

„Cind să se despartă de geambaş, din floare se rupe o frunză și se lipește 

pe cizma împăratului. Dracul, care ştia ce este cu frunza se repede s-o ia. 

Împăratul trage piciorul și din frunză iese o dublă de seminte de mei. 
Dracul iar cu gura să adune meiul. 

El se ascunse într-un bob de mei. Se gindea: dacă mă înghite diavolul 
siat pierdut. Şi tocmai atunci, vede cocoșul semințele sprînjite şi dintr-o 
lovitură înghite un bob. El pe loc iese din bobul de mei şi se preface în vulpe. 

Cocoșul vede vulpea și fuge. Vulpea aleargă, prinde cocoșul și-l mănîncă. 
Din bobul rămas în cocoș scoate opincile fermecate, se încalță cu ele şi pleacă 
a T de-l procopseşte pe tată-su şi pe toți frații, cu învățătura furată de 
a dracu. 


POVESTE DE O MUIERE CU UN OM 


Eria ua om cu'ojmuiere; avea paișpe copii şi toți a trăit, a crescut mari 
şi i-a-nsurat pe toți. Omul cu muierea mai avea și paișpe nurori şi paişpe nepoți, 
aşa că toată nora avea cîte un copil. Toţi a trăit bine zdraveni. Da după puțină 
vreme porniră să se îmbolnăvească copiii, care cum să îmbolnăvește din nepoți, 
moare, așa muriră top paişpe, după ce muriră nepoții porni moartea în nurori, 
așa că porniră să sărăcească din pomeni pe cum ie obiciaiu. Muriră nurorli 
toate paișpe. Tot îngropă omul cu muierea, așa porni boala în copiii omului și 
ei muriră toț treișpe, aşa că rămasă numai omul cu muierea şi un singur copil. 
Aci pe loc se înbolnăveşte muierea la om şi în puţine zile muria și ea. Omul ce 
să facă? Vindu casa cu măidanul, o îngropă, făcu pomana pe obiciaiu nostru. 

Omul lo copilul ce rămasă viu şi plecă la odină, drumuind. Omu, el vi- 
sează un vis aşa: « să ia copilu să să ducă la mormintu lu Dumnezău, să botează 
din nou copilu, să-i pună alte nume». Mergind omul cu copilul pe drum în 
pădure să-ntîlnește cu un moș în cale. Moşu întreabă pe om, îi zice: «bună 
calea, băiete », și întreabă: « und” te duci băiete cu copilu?» Omul spune ia 
moș așa: «mă duc la mormîntul lu Dumnezău să-i schimb numele copilului 
că așa am visat». 

Moşu spune omului așa: « tu băiete, nu poți să te duci pină la mormintu 
lu Dumnezău că e rău departe, piste ape mari și tu n-ai bani să plătești, sărac, 
dar dă-mi mie copilu să-l botez eu». Băiatul spune la moș: «cum să-l dau 
copilu să-l botez, că ieu nu te cunosc, poate m-oi fi vun duș man și nu-ţi dau 
copilu să-l botez». 

Băiatu luă copilu şi plecă iar la drum la mormîatu lu Dumnezău. Mergînd 
omu cu copilu la drum pin păduri pustiniacuri, iară să-ntilnește cu un altu 
moş în cale și iară moşu îi dă bună ziua la băiat. Băiatu mulțămea moşului şi 
întrebă moşu pe omul: « unde te duci cu copilul»? Omul spusă că: cam avut 
paișpe copii şi paişpe nurori şi paişpe nepoți, toți a murit, aşa am rămas numai 
eu şi copilu ăsta la o odină drumuind, da eu visam așa, să mă duc la mormîntu 
Domnului să schimb numele copilului, barem să trăiască ! ». Moşu spusă omului 
aşa: « băiete, nu poț să te duci la mormîntul Domnului că e mult departe piste 
mări şi tu n-ai bani să plătești că eşti sărac, da terog dă-mi să botez eu copilul ». 

Mai mergind pe drum, incă un moș mai întilni în cale, iar așa spusă, 
ca şi al dintii moș. A fost Dumnezeu, ama băiatu nu l-a cunoscut, da al de 

doi moș a fost Svete Aranghel; băiatul văzu că amindoi moşii tot o vorbăfspun 
şi băiatu odobri, să boteze moșu copilu. « Bine, moșule, aicea în pădure n-avem 
unde să botezi copilu? ». Moşu spusă la băiat: «aide tu cu copilu cu mine că 
eu știu colia un sat și mergem să botezi copilu la biserică ». Și tunară în biserică 
cu copilu, îl botezară pe nume 'Trăilă, să trăiască. Acuma ieșiră din biserică, 
băiatul strigă numele, unde eu mă duc cu copilu, că eu aicea pe nima nu 
cunosc. Moşu spune la fin: « mergem să cat o casă să şezi cu chirie ». Mersără 
pin sat și găsiră o casă la un bogătaș și nașul vorbi cu bogătașul așa: «dai la 
finul casa la chirie, să şadă în ea ». Bogatul dete casa la fin fără nici o chirie, 
pă face bani. După ce s-a mai cunoscut cu lumea finul, porni să lucreze pe 
bani, la unul și la altul, după vreme mai delungată, iacă vine nașu pi la fin 
să vadă ce face finul? Finul ie om sărac n-are nici scaun să-l roage pe nașu 
să şadă; porni fiaul vorba cu nașul, așa finul să văita la nașul: « nasule, mult 
sînt ieu sărac dar cum să fac, să mă îmbogăţesc că vezi cum sînt nasule!» 
Spusă finului așa: « lesne fă-te un doctor să lecui lumea ». Finul spune lu nașu 
așa: «ieu n-am învățat de doctor!» Ama nașu zice: « pornește de te duce pin 
sate și intreabă de lume bolnavă ca să lecui, tu că ești doctor, să ştii cînd oi 
tuna la omul al bolnav în sobă, jeu sînt acolo, ama pe mine nima nu mă vede, 
decât pe tine te vede toţi ». « Finule, fă așa tunînd în sobă l-al bolnav, dacă mă 
vezi pe mine la picioarele bolnavului, cere de la omul bolnav bani cît vreai 
tu, că să scoală. Dacă mă vezi, finule, la capu omului bolnav, nu ceria nimic 
bani, finule, am venit să-l iau ». 


Finul făcu așa cum i-a zis nașul. Umblă ca un doctor multă vreme, 
multă blagă ridica, să îmbogăți finul şi însură băiatul, pe Trăilă. 

După cîtăva vreme iacă vine moșul pe la fin să vadă ce face finul? Finul 
s-a îmbogăţit, nu mai e sărac! Vorbind finul cu nașul, întreabă finul pe nașu: 
« nasule, te rog spune-mi mie din ce o să-mi fie mie moartea mea!» 

« Finule, să cat în cartea mea!» 

Moşu scoasă o carte, porni foaie după foaie, și găsi că finul, moartea 
lui este din ureiche; o să-l doară ureichea ! Și întrebă cît mai ieste pănă atuncia? 
Nașu spusă că mai ieste trij ani. Da în carte scrie trii zile. Nașul plecă, de pe 
urmă, la o zi noaptea să pomenește cu o durere finul în ureiche. Văitindu-să 
finul şi plingîndu-l finul, să pomeni cu nașul la capu lui. 

Finul văzu că nașu şede la capu firului, finul să-ntoarsă cu picioarele 
unde i-a fost capul, da nașul iar să trasă la cap. Văzînd finu că nașu a venit 
să-l ia pe finu, văzind că ie naşul sprimit să-l ia pe finu, finul porni să-l roage 
pe naşu așa: « mult te rog, nasule, lasă-mă barem trii zile; mult îmi pare rău 
de averea ce am făcut, s-o văd, da şi am veresie la lume c-am lecuit lumea la 
veresie, să mă duc să adun veresia!». 

Auzind nașul ruga finului, să mili și-l lăsă trii zile pe finu-su, îi lo 
durerea din ureiche, rămasă zdravăn finul trii zile. Ce făcu el? În loc să-și 
adune banii, veresia, din sate, jel să dusă la piaț cu mulț bani şi cumpără 
ce-a fost mai bun cal în piaț şi mai gras şi mai frumos; după aia, mai să dusă 
şi mai cumpără o sabie mare, frumoasă și pe urmă mearsă de-şi cumpără un 
rînd de poale turcești. Mai lo și un fes, așa de să îmbrăcă în ţcale turceşti, 
cu fesul roșu în cap şi a plecat călare pe calul albu, fugind jel de-acasă, să 
nu-l mai găsească nașu. 

Finu mergînd iel pe drum, pin păduri, pustiniacuri, să tijnește cu nași-su. 
În drum nași-su zice: «oco ! finule, unde te ducei? » Da finu-su încură calul 
cît peate, să face că nu-l cunoaşte pe nași-su și trece repede pingă nașu măs- 

chirit în ţoale turceşti. Nu cere să ştie că ie nașu! Văzind nașu pe fin așa 
călare pe cal, nașul știe und= să duce finul. Nașul piere de-acia și să duce 
mult înaintea lui fiau-su și șed=> nașu də odină. 

Stă odinind naşul, văzu întru alt loz nişte oameni la săpat la un om 
bogat. Nașu să dusă la bogatu și să rugă d2 bogatasul sa-i dea trii lucrători 
să-i facă o groapă ! Bogătașul îi dete trii lucrători, pleză nașul cu trii lucrători 
pînă colea în marginea drumului unde vine călătorul pe drum. Nașu spusă la 
lucrători așa: «faceţi aicea groapa, doi metri de lungă, da una de lată, da 
de adincă iar de o metră. După ce făcură lucrătorii groapa, nașu mină lucrătorii 
iar l-al bogat. Da nașu să pitulă colea după un tirșog stolos. Adăstă să ajungă 
finu-su călare dindărăt, cînd ajunsă călătoriul aproape d2 groapă să spaimintă 
calu și nu merge neam înainte, sforăie pe nări. Atuncea călătoriul să cubări 
di pe cal jos. « Ce e groapa asta în marginea drumului de să spăimintă calu? », 
da, iar să gîndeşte: « baş astă groapă de mine-i gătită » şi să dubăra de pe cal 
jos şi sări în groapă, să culcă să moară, da măsură groapa; « baş də mine vine 
groapa », zise. Şezind în groapă, văzu călătoriul la capu lui p= nași-su și-i lo 
sufletu la călător! Da călătoriul rămasă în groapă! 

Atuncea, nașu strigă l-al bogat să sloboadă p= ai trii lucrători să vină să 
le plătească lucrătorii. Ei veniră și nașu le spusă: «Jote, veni călătoriul pe 
drum și să spăimîntă calu de groapa-asta, căzu călătoriul jos în groapă şi muri, 
voi trageţi pămint pe el, îngropaţi-l, luaţi-i calul, sabia, vindeți-le și împărțiți 
banii frățește. 


GEAMFICHIA ŞI CEI NOUĂ FRAŢI 


A fost odată ca niciodată, cînd morţii veneau din groapă să-şi vadă fraţii 
şi surorile și umblau pe lume de se speriau şi cocoșii la miezul nopții, cind 
sufletele lor fugeau în groapă, atit erau de mulți și cocoșii vesteau miezul 
nopții. Erau mulți pentru că la fiecare casă trăiau mulți frați și surori. 

Așa că într-un sat de munte trăiau nouă frați care aveau o singură soră, 
ce se numea Geamfichia. Ei țineau la sora lor ca la ochii din cap pentru că una 
singură era la părinți. A crescut ea între frații ei și-i iubea întocmai cum și ei 
o iubeau ca soră. Nici unul nu se gindea că-i va veni și timpul de măritat. 
Într-o zi se pomeniră cu un străin s-o ceară de nevastă. Frații nu se învoiră 
să-și dea sora din mijlocul lor. Cel mai mic dintre fraţi, care se numea Dinci 
Costrici, se gîndi că Geamfichia nu va rămîne multă vreme cu ei şi tot va trebui 
să se mărite, dar nu zise nimic. Cind venzau alți pzţitori, tot la fel frații nu se 
înțelegeau ca să-și mărite sora. 

Azi așa, miine așa, fata creștea şi se făcea tot mai mare și mai frumoasă. 
Fratele cel mic se tot gindea cum să facă ca să-și mărite sora. 

Într-o zi, el zise către surioara sa: 

— Soră dragă, eu am să te mărit departe în Grada Limonia, fără să mai 
întreb pe frații mei. 

Cind frații lui erau plecaţi, unii la agri, alţii la vinuri la lucru, puse pe 
Geamfichia pe cal şi plecară amindoi în Grada Limonia unde o lăsă pe soru-sa 
la o casă mare, unde trăia un flăcău chipeș și voinic nevoie mare, dar care se 
omora după Geamfichia fiindcă şi ea era chipeșă și frumoasă. 

Fraţii cînd se întoarseră acasă, aflară de fapta lui Dinci Costrici. Merseră 
şi spuseră mamci lor care stătea bolnavă în pat, că Gzamfichia a plecat cu Dinci 
Costrici s-o mărite departe. Mama se supără așa de tare că zise: 

— Să dea Dumnezeu să intre virla în casa mea și să uscă tot. Dumnezeu 
auzi blestemul mamei și trimise virla. Muriră cei nouă fraţi, iar mumă-sa ră- 
mase singură în cășile vechili. Dinci Costrici, cînd muri, ceru voie de la Dumne- 
zeu ca după trei ani să-l lase să viască și să se întoarcă pe pămînt să vadă pe 
soru-sa. După ce trecură cei trei ani, Dinci Costrici fese năsălie și-o prefacu 
în cal. 

El învie, se sui pe cal și se duse peste nouă munți la soru-sa în Grada 
Limonia. Cind se apropie din picioare prau se-a-aridica şi din nor rouă cădea 
şi Geamfichia Pitimia la horuri danțul trăgea. 

Cind vede rouă peste lume, începură lumea să fugă la adăpost iar ea zise: 

— Staţi, nu fugiţi, că s-au apropiat zilele cînd frati-meu trebuie să vină 
să mă vadă. Nu isprăvi bine vorba, cînd și fratele ei sosi și ea-i spuse: 

— Bine că venişi frate după trei ani la căşile mele să le vezi. 

Fratele atunci îi răspunse: 

— Soră dragă, să mă ierți că nu pot veni la cășile tale, că eu tare mult 
mă îngurisesc că mama suflet trage. Soru-sa plinse că nu poate veni la cășile 
ei, dar el îi spuse: 

— Geamfichia, vii colea pe calul meu şi cît mai curînd să plecăm ca să 
apucăm pe mama cu suflet. Ea încălecă pe cal și chimisira ! 

Cind sosiră la un munte, se auzi cum cînta o pasăre care zicea: 

— Doamne, ce nu am mai văzut, văzui mortul ghiu la poartă. 

Dinci Costrici, care știa limba păsărilor, se făcu că nici nu aude, dar 
soru-sa îl întreabă: 

— Frate, ce spune puiul de pasăre? 

— Ia ce spune; ce nu am văzut-văzui mortu-ghiu la poartă — şi zise mai 
departe. Puiul ca puiul, cîntă cîntecele lui, noi să ne grăbim să vedem pe mama 
cu suflet. Mai merseră ce mai merseră și trecură și de alt munte şi fratele incepu 
să miroase a mort. Atunci fata-l întrebă: 

— Frate! De ce miroseşști a pămint? 

Dinci Costrici îi răspunse: 

— Soră dragă, eu cînd te-am dat pe tine, fără știrea fraţilor, a intrat o 
ceartă între noi și ne-am apucat să ne facem nouă case şi tot eu am facut lut 
şi de aceea mirosește corpul meu a pămînt. Tot mergind ei au ajuns la agrile 
lor şi cind fata le văzu pirloază, întrebă: 

— Frate dragă, de ce toate agrile noastre so pirlează ? 

Atunci Dinci Costrici îi răspunse: 

— Cind te-am dat fără voia fraților mei a intrat cearta între noi și pină 
am facut cele nouă case, pămintul a rămas nelucrat. 

Cînd ajunseră la vinurile, fata iar întrebă: 

— Frate dragă, de ce vinurile noastre so pirlează și ale vecinilor so sorbite 
şi el răspunse: 

— Soră dragă, eu cind te-am dat pe tine fără să întreb frații a intrat 
cearta între noi şi case făceam. Am lăsat atunci agrili şi vinurile la o parte. 

După ce ajunseră în graduri, fratele îi zise: 

— Soră, să te desfaci de pe cal și să te duci la vechile porți de la casa noas- 
tră să te lase în casă că eu rămin aici. Ieri cînd mă jucam cu firtații mi-am pier- 
dut dăvitu și vreau să-l aflu. 

Fata plecă, iar ficiorul intră-n mormint și calul se prefacu în năsălie. 
Fata se duse la poarta de la vechili-case şi strigă: 

— Mamă, mamă, deschide, deschide ! 

— Dar mama zise: 

— Virla ! du-te de la casa mea că-mi muriși nouă ficiori, nouă nurori şi 
nouă nepoți și începu să plingă. 

— Mamă, mamă, nu e virla, ci sînt cu Geamfichia. 

— Pitimia din nouă frati mai mică? 

— Da... 

Mema, auzind glasul fiicei sale, se duse şi deschise şi cum se îmbrăţi- 
şară pentru totdeauna, muriră îmbrăţişate, implinindu-se blestemul mamei. 


POVESTEA ȚIGANULUI 


A fost odată un ţigan care avea atîția copii cite găuri sînt pe un ciur și 
cu unul mai mult, dar nici o fată n-a fost între ei. 

Şi-a zis așa ţiganul la nevastă-sa: 

— Dragă nevastă, ncuă nu ne mai trebuie copii. Primul copil care o să-i 
avem acum o să-l dăm la pădure să fie copilul pădurii. 

Şi cum a născut nevastă-sa, a născut o fetiță, aşa de frumoasă a fost că 
cică, cînd venea răsăritul dimineața stătea soarele un ceas pe loc şi să mira, ce 
frumoasă e fata ţiganului. 

Și într-o noapte, s-a pomenit tiganul că cineva îi tate la ușă. 

— Cine-i, intră ! 

Zice dinafară: 

— Nu vrem să intram, numai îți mai aminteşti, că atunci cînd va fi nevas- 
tă-ta grea ai zis că ultimul copil o să-l dai să fie al pădurii. 

— O Doamne, Dumnezeule, nu știu ce e la pădurea mea ! Cum o să dau 
eu fetița mea, da cum o să-ți dau pe singura mea fetiță, dacă vrei poţi lua 5—6 
copii? Da a zis cineva de la uşă: 

— Nu ne trebuie alţi copii, ne trebuie fetița aia ! Dacă nu ne dai fetița . 
asta, am să jau viaţa de la toți copiii tăi şi viaţa ta. 

— Doamne Dumnezeule, nu știu cine este, da eu am să duc fata la pădure 
acolo unde am spus. 

A luat fata și a dus-o la marginea pădurii, a lăsat-o acolo și a plecat. 

A venit Sf. Maică a pădurii şi s-a dus în cer cu ea. Şi fata cînd a fost de 
zece zile, a fost așa de mare cit alta de zece ani. Cînd a fost de 14 ani, ea ştia 
să spele, să îngrijească, să gătească şi i-a spus Sf. Maică la fată că poate merge 
în 99 de odăi, da la a suta să nu intre, că dacă intră în a suta, atunci îi dă drumul 
jos pe pămînt de unde a venit. Fa a făcut ce i-a zis Sf. Maică. Şi într-un timp 
a zis ea: 

Oare ce o să fie în a suta cameră, ce o avea Sf. Maică acolo ca să nu intru 
în ea? 

Și s-a hotărit să intre în a suta cameră. A mers și a deschis uşa. Cînd a 
intrat înăuntru a văzut că Sf. Dumnezeu stă la o masă și scrie, a dat înapoi 
şi a închis ușa şi a plecat. A venit Sf. Maică acasă şi-i spuse: 

— Vezi, maică fetiţă, ai intrat în odaia a suta, acum te dezbrac și te duci 
pe pămînt. 

Şi ea cînd s-a coborit pe pămînt goală, a fost o șireadă de fîn şi s-o ascuns 
în şireadă de fîn şi ea a stat acolo și în timpul ăsta a venit un fiu de împărat 
la vînătoare şi că el a avut plan să se însoare cu o fată a altui împărat în săptă- 
mîna viitoare și voia să vineze ceva animale pentru nuntă, să aibă carne proas- 
pătă. Şi copoiul lui a dat de un miros în fîn și a lătrat. A început să sape ca s-o 
scoată pe fată afară. 

Şi ea a strigat: 

— Dacă e om cu suflet pe aici, să ia copoiul, să nu mă măniînce, că și eu 
sînt o fată cu suflet. Și atunci a răspuns fiul de împărat: 

— Cine e acolo? Că dacă o fi femeie tînără şi să nu fie de virsta mea, o 
iau ca sora mea, dacă e în vîrstă o iau ca mamă, dacă e și mai în vîrstă o iau ca 
bunică, iar dacă-i o fată de virsta mea, o iau de nevastă, că și eu sint un fiu 
de împărat. Şi oricine să fie să iasă afară din fin. 

— Aş ieşi, numai mi-e rușine să ies că sînt în pielea goală. Dă-mi ceva 
haine ca să mă acopăr că atunci am să ies. 

Împăratul i-a împins paltul în fin la ea. 

Şi a luat paltul pe ea și a ieșit afară din fîn şi a văzut-o fiul de împărat, 
n-a mai putut-o privi, parcă răsărea soarele din obrazul ei. Și a luat-o și s-a 
dus acasă cu ea. Și-a pus-o într-o cameră singură, s-a dus la croitorii lor au 
făcut haine frumoase, apoi s-a dus la tatăl său la împărat şi i-a spus: 

— Tată! eu am găsit ceva ce nu-ți poţi tu închipui. Eu nu am să mă 
însor cu fata logodită, ci cu fata găsită de mine. 

— Să văd și eu ce ai găsit) Arată-mi și mie! 

Au mers. și au dus-o în cameră la tată-su. Cînd a intrat în cameră la îm- 
părat era întuneric și fata așa de frumoasă era că s-a luminat camera. Cind a 
văzut-o tată-su s-a bucurat şi a zis să facă nunta cu asta și s-au cununat amindoi. 

După 2—3 săptămîni moare împărăteasa și împăratul: Au rămas ei doi 
tineri și Crăiasa gravidă și el în fiecare săptămînă se ducea la vinătoare, 

În vecinătatea lui stătea o moașă. El a fost la vinătoare, da moașa a ob- 
servat că împărăteasa trebuie să nască. Şi s-a dus la ea. 

— Fată! tu n-ai avut copii, da tu ai să te urci la pod și de acolo îți va 
cade copilul şi eu ţi-l voi arăta. 

S-a urcat sus şi-a născut doi copii. Cum i-a prins pe copii, ea s-a dus 
şi i-a îngropat în gunoiul de la grajd şi o căţea avînd trei căţei mici, i-a luat 
i-a pus în coș și i-a dus în casă. Pe ea a dat-o jos. Cind s-a coborit a arătat 
împărătesei că are trei căţei. Ea a plins, da n-avea ce să facă. Moașa îi spune 
împăratului că nevasta lui are trei căţei. Atunci împărăteasa spune cum s-a 
urcat la pod, cum a născut și împăratul a întrebat-o: 

— Spune, ce nație, ce femeie ești, că tu nu ştii cum trebuie să naști? 

— Eu nu pot să-ți spun, de unde sînt că Sf. Maica pădurii mi-a spus că 
rămîn oarbă și șchioapă. Și totuşi a povestit ea cum a ajuns pe pămînt și din 
ce cauză. 

Şi cînd ea a povestit că ea a intrat în camera a o sută, a rămas oarbă; 
mută, surdă şi fără miini și fără picioare, 

Atunci a luat-o moașa, a pus-o într-un cearceaf și a dus-o la o baltă fără 
fund și-a aruncat-o acolo. Și s-a însurat împăratul cu fata moașii, căci avea ea 
O fată și voia s-o mărite cu împărarul. 

După jun an aukrescut doi brazi din cei doi copii, în locul unde au fost 
îngropaţi, că ajungeau cu virful la cer. 

Mama lor, din fundul apei, Sf. Maica a dus-o tot la ea în cer. Şi după 
un timp a dat fiecare din cer ei cîte un lucru; luni i-a dat o cloşcă cu pui de aur, 
marți i-a dat o furcă cu fus de aur, joi i-a dat puterea înapoi ce a avut-o, vineri 
i-a dat picioarele, mîinile. și ochii-napoi și vedea, sîmbătă i-a dat părul de aur 
și Sf. Duminică a intrat în camera ei. Şi Sf. Maria a dus-o la loc în fundul apei 
şi i-a dat acolo un scaun de aur ca să stea pe el. Și a fost învoită ca să meargă 
la ușa bărbatului ei ca să-i cînte și să-i spună unde-i sînt copiii ei îngropați. 
În cele trei nopți ea trebui să cînte la bărbatul ei la ușă. Și ea în a treia zi 
s-a dus în fața porţii cu toate darurile și a început pe scaun să toarcă. Şi nevasta 
împăratului, fata moașei a văzut-o pe geam ce femeie frumoasă toarce în fața 
porţii şi are o cloşcă cu pui de aur. Și ea spune: 

— Du-te, mamă, cumpără-mi mie furca aia de tors. lasă afară moaşa 
cînd a văzut-o a recunoscut-o cine-i și s-a dus înapoi şi i-a spus cine-i 
femeia aceea. 

— Du-te şi cumpără-mi mie furca aia de aur. 

S-a dus moașa și a întrebat cît cere pe furca de tors. A spus către moaşă: 

— Uite, nu-mi trebuie nici un ban, numai deseară să mă lase să cînt un 
cîntec la ginerele d-tale împăratul. I-a dat furca de aur și i-a spus că o lasă să 
cînte la ușă. 

Decuseară a început cîntecul, însă moașa bătrînă a pus în vinul lui mor- 
fină ca să doarmă şi el să nu înțeleagă ce cînta ea. A cîntat ea despre copiii ei 
şi despre îngroparea lor și că n-a avut ea trei căţei, ci doi copii, care sînt cei doi 
brazi crescuţi pină-n cer. N-a auzit bărbatul nici un cîntec în noaptea aia. 
A doua noapte ia moașa cloşca cu puii de aur și iar a cîntat și a doua noapte, iar 
a băgat la ginere în vin morfină şi a adormit. Și nici atunci n-a auzit nimic. 
Da împăratul ăsta a avut un bătrîn care îngrijea giştele la pășune și a auzit 
cind a zis către bărbatul ei că mai am o noapte de cîntat şi dacă nu mă vei auzi, 
copiii tăi vor rămine tot așa lemn și eu am să rămin în fundul apei. Și bătrinul 
a auzit şi miine zi cînd a venit de la vînătoare împăratul, a venit la grajd şi i-a 
spus cele auzite, cum două nopți a cîntat femeia aceea și el a băut morfina, 
da cei doi brazi sint copiii dumitale ! Deseară iar o să cînte şi iar o să-ți dea vin 
cu morfină, da dumneata să nu bei. Atunci a spus împăratul: 

— Eu mă duc în casă, îmi iau o haină plină cu cenuşă şi cînd s-a pune 
mincarea la masă, mă scutur şi dumneata să te faci supărat să răstorni tot şi 
vinul şi apoi o să aducă alt vin tot cu morfină și iar să te faci supărat pe mine 
şi să te duci să te culci în camera ta şi peste puţin o să sosească nevastă-ta şi 
iar o să cînte: 

Frumosul lumii 
Mina de fier! 


A fost un împărat şi împăratul s-a însurat fiind de 24 ani și n-a avut copii 
pînă la 48 ani și tot socotea cum se face că pînă acuma nu a avut copii cine să-l 
moștenească? Adică n-a avut copiii la 48 ani, că pînă aci nu găsea medic s-o 
facă pe soția lui să nască, 

Da în vis el a văzut că va avea un copil ce se va numi Frumosul Lumii, 
care va avea luna în ceafa și răsăritul în frunte. La miezul nopții s-a trezit din 
somn și cu mare bucurie i-a povestit la nevastă-sa visul. După un timp nevasta 
lui a rămas gravidă şi la timp s-a născut un copil de 9 kg. greutate. Într-adevăr 

că a avut luna în ceafa și răsăritul în frunte, a fost chiar Frumosul Lumii așa 
de frumos era. Cind a avut o zi, era mare cît alții de doi ani. Scria şi citea la 
timp de zece zile fără ca să umble la şcoală. Şi la un timp tatăl lui umbla cu 
suita la vinătoare. Şi tatăl lui la vinătoare întinde masa la prinț, a stat sub un 
copac, sub care stătuse și unchiul lui pe vremuri și copoiul lui de vinătoare 
s-a apropiat de împărat. A dat porţia lui de mincare și cîinele s-a dus după 
copac, şi de-acolo s-a întins o mină de fier și a luat porția de mincare de la 
cîine. S-a întors cîinele la împărat şi a cerut din nou mîncare că-i e foame și 
zice împăratul către oamenii lui mai bătrîni: 

— Ce s-a întîmplat cu cîinele ăsta ca a doua oară să mai vină să ceară 
încă o porţie de mîncare. Și spun sfetnicii: 

— Împărate, să nu vă fie de mirare că azi a alergat cîinele foarte mult. 
Atunci i-a mai dat. Și iar așa s-a făcut cum a spus, și a venit nevasta. A început 
cîntecul. Cum i-a luat moașa copiii, cum i-a îngropat în gunoi, că ei sînt cei 
doi brazi și dacă nu o va scăpa din greutatea asta să fie el bătut de Dumnezeu, 
să ajungi şi tu ca noi în fundul lacului, iar copiii tăi vor rămîne toți de lemn, 
aşa cum sînt prefăcuţi acum în brad. 

El atunci a auzit și a deschis ușa și în momentul acela copiii au ieșit vii 
din gunoi. El cînd a văzut pe copiii lui şi nevasta lui s-a mirat nespus. O povestit 
şi copiii şi nevastă-sa şi pe copii și le-a cerut cum s-o pedepsească pe soacră. 

Pe cea tinără nu ne supărăm, n-a fost pe același loc, numai pe cea bătrină 
s-o legi la coada unui armăsar, să urce călare şi să pornească unde va cădea un 
drob de pecină, acolo se va face un izlaz cu pășune și unde o să cadă un strop 
de singe se va face un piriîu, unde va cădea un drob de os se va face un deal 
mare. Și el a legat-o de coada calului și s-a întîmplat aşa cum a spus ea, iar ei 
au trăit mai departe fericiți. 


COPILUL NĂSCUT CU CARTEA-N MÎNĂ 


A fost odată o pereche de oameni care n-aveau copii. Se rugau la culcare 
şi la deşteptare să le dea Dumnezeu un copil, că sint bătrîni și n-au un stilp 
la bătrineţe. Azi s-au rugat, mîine s-au rugat, pină ce Dumnezeu le-a dat un 
copil. Cînd să se nască feciorul, s-a născut cu cartea-n mină. 

Părinţii căutau să-i ia cartea din mină, să i-o puie sub căpătii, dar în zadar, 
el nici mort nu lăsa cartea din mină, nici ziua și nici noaptea. Se puseră a treia 
zi ursitorile. Mumă-sa cu grija în spinare n-a închis ochii toată noaptea, să 
audă ursitorile cînd coboară din cer, ce noroc dau copilului ! 

Veniră ele pe vatra focului și-l ursară ca la opt ani să-l fure un duh 
necurat și părinţii să rămiie cu inima friptă. Copilul, cum începu să vorbească, 
începu să citească și cine era bolnav, îi citea din carte și îndată se înzdrăvenea, 
de i se duse vestea în lume că este un mare vraci. Cînd mai erau trei zile pînă 
să împlinească opt ani, mumă-sa dă de veste la toacă suflarea din sat, să vie tot 
natu să se roage pentru scăparea copilului de la necuratul. S-au adunat cu mic 
cu mare în mînăstire, sătenii și se rugau să le scape vrăjitorul care ştie tot ce e 
pe lume! 

Copilul sta în biserică și citea, iar lumea asculta. Deodată, se umplu ca 
din senin mînăstirea de șobolani, care începură să sară, să muște oamenii și 

muierile. Copilul sta în mijloc și citea neluînd în seamă șobolanii. Măi ce să 
fie cu asta ! Se gîndeau oamenii, fără să se urnească din loc. Veni a doua seară. 
Copilul rămase tot în mijlocul sătenilor, citind. Deodată se umplu mînăstirea 
de lilieci ! Liliecii săreau pe lume şi o mușcau, doar-doar, va fugi speriată din 
mânăstire. Dar oamenii răbdau orice și de copilul cu cartea-n mînă nu se depăr- 
tau. A treia sară se împlinea opt ani. Acum e acum, își zicea tot natu în gînd 
şi fiecare se aștepta la cine ştie ce alte îndurări și întîmplări. Cum se înseră, se 
cutremură pămîntul. Din cer începură să cadă trăsnete și fulgere care doborau 
şi ardeau copacii. Lumea s-a speriat, dar de copilul minune nu s-au depărtat. 
A venit atunci, pe neașteptate, un popă, care era duhul necurat, a luat copilul 
în subsioară și s-a făcut cu el nevăzut. După cea zburat cu copilul, s-a luminat 
cerul și s-au aprins făcliile în mănăstire. Dar cînd se uită lumea, copilul se făcuse 
nevăzut și nimeni nu ştia cum ! Îl căutară în zadar peste tot, dar copilul nicăieri ! 
Măi, ce minune o fi şi asta, se miră lumea întristată. Părinţii rămaseră la uşa 
mănăstirii plingînd și oitind zile în șir doar doar, va mai veni copilul îndărăt. 
Dar copilui nu mai venea. 

Duhul cel rău cum a zburat cu copilul, a încercat să-i ia cartea cea ferme- 
cată din mînă, dar copilul nu s-a lăsat. 

Luptindu-se ei printre nori, îi scăpă necuratului copilul şi căzu pe o 
claie de paie, într-o arie. Văzînd că nu s-a vătămat, a luat cartea și a plecat la 
întimplare în lume, încotro a văzut cu ochii. Merse el zile şi nopți prin pustiuri 
şi din ce mergea da numai de oase albe spălate de ape şi arse de soare. Din ce 
mergea, oasele se îndesau iar casele din oase erau dărimate. Vede într-o noapte 
numai o casă nedărîmată cu o lumină la o fereastră şi cu un gard din capete de 
oameni. Ajunse la poartă, își luă inima-n dinți și bătu. Deschise ușa un moșne2g 
cu barba pînă la călcîie, care mai rămăsese pe lume de la potopul cel mare. 

— Ce cauţi aici, măi băiete, între oasele astea ? 

— Iată, m-a adus moșule şi pe mine soarta pe-aici. 

Moşul l-a poftit în casă, iar copilul i-a povestit cum a fost furat de necu- 
ratul. Apoi moșneagul i-a povestit zile şi nopți, altele. 

— Aici a fost un oraş mare și mindru ca soarele. Împăratul avea o vrăji- 
toare care îi făcea toate voile, fiindcă era frumoasă. Totdeauna i-a făcut pe plac 
şi numai odată nu i-a făcut și ea l-a blestemat să dea potopul și cutremurul 
peste el și os peste os să nu rămiie, aşa cum vezi că este. N-a scăpat vietate pe 
pămînt ! Numai fata împăratului cea cu părul de aur a scăpat că era prea fru- 
moasă şi i-a fost milă vrăjitoarei de ea. 

— Unde e fata? A întrebat copilul. 

— Este aici în casa mea. 

— Lasă-mă s-o văd! 

— E păcat de tine s-o vezi şi să mori. 

— Măcar s-o văd odată şi pot să mor! 

— E păcat de frumuseţea şi tinereţea ta; pleacă de aici de vrei să mai 
trăieşti, i-a zis cu rugăminte fata. 

— Nu plec, măcar să mor pe loc, a zis copilul. 

— Te mai rog odată, pleacă-n lume dacă vrei să te las cu zile. 

— Nu plec şi de moarte nu mă tem. 


Fata însă n-a avut ce-i face, că el toată noaptea a citit din cartea cea fer- 
mecată. În zori; ce să vezi? Se adunară oasele, înviaseră oamenii, de dinainte 
şi de după potop și orasele se ridicaseră la loc ! S-a adunat pe lingă casa moş- 


60 


neagului dis-de-dimineață o mulțime strigînd și lăudind fapta copilului cu 
cartea în mină. 


— El să fie împăratul, el să fie împăratul ! Că el ne-a dat lumină și viață. 
După doi ani i s-a facut dor copilului de mumă și de tată. ÎI rodea dorul şi nu 
putea sta locului. Atunci fata cea frumoasă, fiica împăratului, văzindu-l mohorit 
Şi atit de dorit de părinți i-a zis: 

— Du-te în sat la părinții tăi, dar să vii îndărăt. Să-i aduci și pe eiaici ! 
Iar dacă nu vor să vină, să te uiţi prin inelul ăsta și să le faci palate înalte și 
luminate cum n-au mai fost alte. Să-i lași stăpîni peste ele şi tu să vii să nu 
m-apuce dorul de tine. Cum i-a zis prințesa aste vorbe, el dus a fost. A mers 
cît a mers, un an, doi, pînă ce a dat de urmele satului. Cînd l-au văzut părinții 
îmbrăcat împărat, s-au speriat. 

Le-a povestit pățaniile și i-a rugat să vie cu el să fie fericiți şi toată viaţa, 
pai să nu ridice de jos. Tot îi roagă el pe părinți să plece împreună la împără- 
teasa să-și petreacă bătrinețele acolo, dar părinţii în ruptul capului nu vreau 
şi nu vreau. Ce era să facă acum? Să rămiie cu părinții, îi părea rău de împără- 
teasă ! Să plece la împărăteasă, i se rupea inima după mama şi tata ! Dar într-o 
zi, se hotări să plece așa precum s-a înțeles cu împărăteasa. A luat inelul cel 
fermecat, s-a uitat odată spre soare prin cercul lui și deodată s-au făcut palate 
împărăteşti numai din aur și argint. Apoi a zis către bătrinii săi părinți: 

— Astea sint palatele voastre, să le stăpiniți și să se mire lumea şi țara ce 
a fost în stare să vă facă fiul vostru. 

— Ba, taică, zise tată-său să rămii cu noi, să ne bulguim şi uoi de tine. 
Destul am plins și am oftat de cînd te-a furat necuratul și te-ai pierdut în lumea 
albă. Dar în zadar, părinţii nu-l puteau îndupleca să rămîie. Își pregăti calul 
cel alb să-și ia zborul și să plece unde-l chema dorul. 

Pe cînd se pregătea el să plece, un boier îl văzu şi se miră de palateie 
ridicate pentru ai săi părinți, Îl rugă în genunchi să intre în palatele sale să-i 
vadă bogăţiile și mai la urmă să se ospăteze împărătește. 

Băiatul n-avu încotro, se duse în casa boierului. Aci fu poftit la o masă 
numai cu bunătăţi și purcei fripţi. Ca să-i fure inelul îi puse în vin afion şi-l 
adormi, de puteai tăia lemnele pe el. I-a scos inelul din dești și pe braţe l-au dus 
slugile la părinții săi. Cînd s-a pomenit a doua zi, era în bordeiul tatălui, căci 
palatele se pierduseră. Boierul s-a bucurat că numai el are palate, iar inelul 
fermecat l-a pus bine. Rămase băiatul supărat în pragul bordeiului: gindindu-se 
la prinţesa lui. Ea s-a uitat prin alt inel și l-a văzut cum stă mîhnit, iar inelul 
fermecat în chesaua boierului. Stînd supărat numai cu cîţiva galbeni în pungă, 
se pomeneşte cu doi arapi negri buzaţi, care i-au adus alt inel de la împărăteasă. 

Suflă odată în inel, se uită prin el și iar răsar ca din senin palate mîndre 
împărăteşti numai din aur şi argint. Jese lumea la răscruci, se miră şi vine iar 
boierul, să se mire şi el. Îl văd argaţii, sar pe el, îi iau inelul fermecat, îl burdu- 
şesc bine, fringîndu-i oasele. Își luă după aceea rămas bun și dus a fost. Pe drum 
poposește lingă un izvor să se odihnească, trage la o umbră, priponește calul și 
adoarme. Arapii se duseseră de mult să-i spuie împărătiţei că-i vine împăratul. 

În acest timp, boierul pitiș, pitiș, pînă ce-i fură a doua oară inelul din 
dești. Cînd se pomeni din somn, inelul fermecat nicăieri ! Măi, cine să-mi fure 
inelul fermecat? Se gîndea el și nu știa că tot boierul cel viclean era cel care-i 
purta sîmbetele. Împărăteasa iar priveşte prin alt inel fermecat şi-l vede supărat. 
aomi pn nou doi arapi, care-l prind pe boier, îi dau o bătaie bună și-i 
iau inelul. 


61 


Băiatul încalecă și zboară spre ţara unde era soția lui împărăteasă. Mer- 
gind el așa zile, săptămîni și luni de zile, iată că se-ntilnește cu doi lăutari, 
care-i grăiră: 

— Împărate luminate, facă-ţi domnu multă parte, de mertic, de sănă- 
tate ! De trei ani de cînd drumuiţi s-a abătut un împărat rău vecin, peste îm- 
părăța voastră şi peste trei zile vrea să facă nuntă să vă ia împărătița cu sila, 
să-i fie mireasă. Ne-a robit pe toţi cu armata lui și sîntem la grea încercare. 

Cind auzi una ca asta se supără şi mai rău, dădu pinteni calului şi ajunse 
cu lăutari cu tot. Porniră lăutarii să cînte ca la nuntă. Împărăteasa lui mergea 
spre minăstire plingind, lingă împăratul cel străin şi îngîmfat. El cum îi vede 
coboară de pe cal, scoate sabia și-i taie capul împăratului străin. Mulțimea 
se bucură şi de data asta făcu el nuntă mare ca-n poveşti de se duse vestea 
peste mări şi ţări. 

Şi trăiesc şi azi în pace, 
Că n-au împărații ce-i face : 


BROASCA — ROASCA 


m fost odată, ca niciodată, pe cînd mergeau ciinii cu colaci în coadă, 
curgea laptele girlă, iar lupii durmeau cu mieii la tirlă. 

Cică a fost un om sărac, ce-și închidea poarta cu paru și gardu cu malu. 
Avea omul trei ficiori, frumoşi ca trei bujori, dar de săraci ce erau nici o fată 
din sat nu-i lua în seamă, așa că le trecu vremea băieţilor, iar tatăl nu le purta 
nici o grijă. 

ntr-o zi, cel mare, pe nume Dinu Făt-Frumos și-a luat inima-n dinți 
şi i-a zis: 

— Tată, poate tu m-ai blăstămat, ori ursoaica m-a ursat de-am rămas 
eu neinsurat? 

S-a întristat bătrinul auzind înfruntarea și i-a răspuns: 

— Măi Dumitre Făt-Frumos, care-n lume n-a mai fost. Taica nu v-a 
blăstămat, nici ursoaica n-a ursat, cînd oi zice peliniță să pui mîna pe poliţă 
trei suliți, taică, să luaţi cu ele în cer să daţi. Unde sulița-o fugi Mireasă-acolo 
veţi găsi ! 

Se urcară cei trei fraţi pe un munte, întinseră arcurile, sloboziră săgeţile-n 
văzduh şi porniră-n căutare. Fratele mijlociu şi cel mic găsiră sulițele într-un 
sat apropiat, facură nuntă și se căpătuiră, însă Dumitru Făt-Frumos, nu-și 
găsea nicăieri sulița. Îşi luă rămas bun di la tată, di la fraţi, di la cumnate și 
plecă la drum, în lume să-și cate sulița! Mergea pe roșu-mboiestrind, tot de 
suliță-ntrebind. Însă pe cine-ntreba, nici vorbă să-i dea de urma suliţii. Merse 
el mai departe spre soare răsare și se-ntilni cu un moşnezg cu barbă albă, de 
mătura pămîntul. 

— Bună calea moşule! Ă 

— Mulţam tale, nepotule! ce mergi pe roșu plingind, din ochi negri 
lăcrimind ? 

— De trei ani și jumătate, povirnii pe astă parte cat sulița picată, n-o s-o 
aflu niciodată | 

Moşu îi răspunse că i-a văzut acum un an sulița într-o dimineață în 
coadele mărilor, în răsăritul soarelui; la cea salcă cocoțată ce stă cu burta pe 
apă, sta sulița pe o piatră! 

Se întristă el auzind că sulița i-a căzut pe o piatră şi că asta e usrita 
lui, trebuind să facă nuntă cu o piatră. 

— Oi sărac de maică-mea, piatra este scrisa mea! zise el. 

După ani şi ani, ajunsă la sala culcată cu burta pe apă. Cînd colo pe 
salcă, o broască verde ca iarba, cu solzii de aur strălucitori, îi sări drept pe 
opincă și-i zise: oac, oac, oac! cu tine-o să mă-mpac! 

El de supărare puse piciorul pe ea, gata s-o strivească. Ea începu să 
chirăie și toate broaștele mării săriră pe el. Dacă văzu că n-are noroc pe lume, 
sări pe cal și fugi unde-o da Dumnezeu, numai să scape de ea. Ajunse la o fin- 
tină, adăpă calul şi se culcă la umbră să se hodinească de atita drumuială. După 
ce se trezi mare-i fu mirarea și supărarea, văzînd broasca urită și boboșată 
lingă el. Începu iar să se vaite și să plingă: 

— Oi sărac de maică-mea, broasca este soața mea; cum să merg în sat cu 
tine, să fiu eu de ris pe lume! 

Că tu eşti o boboşată, de picioare-ncrăcănată, iară eu sînt Făt-Frumos, 
care-n lume n-a mai fost. 

Mergea calul-mboiestrînd, iară broasca ţopăind și după ei, pînă ce le 
sări în obor. Cînd îl văzu tată-său că vine din coadele mărilor împreună cu o 
boboșată, urită și-ncrăcănată luă securea şi-l dudăi de acasă pe Dumitru Făt- 
Frumos. Se lăsă noaptea și Dumitru veni pe furiș în grajd de se culcă în ieslea 
calului. Broasca îl văzu supărat și-ndurerat, dar nu se lăsa de el. Se apropie, 
corconi odată s-o audă din fundul pămîntului mumă-sa Salomia și aceasta 
îndată se făcu la picioarele ei. Atunci Boasca-Roasca începu să se jeluiască la 
stăpina pămîntului, zicîndu-i: 

— Pîn’se varsă zorili, tu să-mi faci conacili, cu argint le poleieşti, ele-n 
soare să lucească, Făt-Frumos să mă poftească ! 

Adună muma ei, toată suflarea apelor şi zidi conace, palate, ce nu s-au 
mai pomenit pe lume. Apoi luă cheia fermecată, şi-i deschise cojile răminînd 
o crăiasă frumoasă, sub soare mai aleasă. Cînd se vărsară zorile, Dumitru Făt- 
Frumos, se pomeni într-un palat strălucitor ca soarele și cu o zînă frumoasă 
şi zimbitoare lîngă el. 

— Cine eşti tu zina zinelor, frumoasa frumoaselor; că eu am fost sortit 
deunăzi, să am o broască urită să-mi fie ursită? 

— Eu sînt Broasca-Roasca, aceea riioasă, boboșată şi-ncrăcănată de care 
fugeai de ruşine ! De acum n-ai să mai fugi, că trebuie să ne pregătim de nuntă. 
Se pregătiră și făcură o nuntă pe sub soare mai frumoasă și mai aleasă de ajunse 
vestea şi la urechile împăratului. 

Pe cind le era lumea mai dragă, se pomeniră cu lăncieri și împăratul, 
să-l tragă la socoteală și la ispiteală: 

— Măi Dumitre Făt-Frumos, care-n lume n-a mai fost! Să-mi faci 
palate frumoasă; ale mele mai aleasă ! Şi-n față de palate, stele de pe cer picate ! 
Cu șir de pruni înfiuriți ca argintu poleiţi. Să orbească soarele. Să-l lase picioarele ! 

Dumitru cum auzi porunca începu să plingă şi să suspine, așteptind ca a 
doua zi, să i se taie capul de către călăii împăratului. Cine poate isprăvi pe 
lume asemenea minuni, se gindea el. L-a prins Broasca-Roasca suspinînd şi 
l-a întrebat ce are pe suflet, ori nu-i mai place de ea și vrea să-și ia lumea-n cap? 

— Taci Dumitre Făt-Frumos care-n lume n-a mai fost, cit trăiește muma 
mea, de nimic nu te grijea ! 

Îl aşteptă pe Făt Frumos pînă ce adurmi iar în cumpăna nopții, luă 
inelul adus de la talpa apelor, privi odată pin el, văzu tot ce se zbate pe sub 
pămînt și-i făcu săma lui mumă-sa Salomia să-i vină în ajutor că se află la 
mare strimtoare. Veni mumă-sa pe pămint și-i isprăvi tot ce-i poruncise împă- 
ratul. Împăratul cînd zări palatele poleite, cu pruni înfloriți, rămase înmar- 
murit. De răutate tot nu se lăsă și-i porunci să-i aducă ţoalele lui taică-su cu 
care s-a cununat și din lume a plecat! He, he, dar taică-su de cind putrezise! 
Ce era să mai facă acum ! Îşi da sama că i se cere să facă lucruri peste putințele 
omeneşti numai să-l omoare și să-i ia pe cea pe care i-o dăruise soarta. Începu 
să ofteze şi să se întristeze. Îl văzu Broasca-Roasca şi din nou îl întrebă ce alte 
necazuri îl pasc să-l scape de ele. 

Cind auzi ea, îi rise: 

— Haa, haa, ha! ce mai cere şi-mpăratul; i-nfig eu în cojoc acul! 

Cum se apropie de cumpăna nopții, iar se uită pin inelul fermecat să 
vadă pe mumă-sa Salomia. Acolo toate lighioanele pămintului mişună şi cată 
de lucru să facă minuni. Mumă-sa cum o văzu, sări sus p2 fața pimintului 
să afle porunca. În vărsatul de zori, Dumitru Făt-Frumos, se ducea în traistă 
cu ţoalele de la nunta tatălui împăratului, să i le dea împăratului Barbă-Roșie. 
Cind îl văzu împăratul că și pe asta a isprăvit-o cum s2 cuvine, turbă de minie, 
dar n-avu încotro şi ascunzindu-și minia zise: 

— Măi Dumitre Făt-Frumos, care-n lume n-a mai fost, îţi dau toată- 
moarăţia, în schimb, tu să-mi dai soția! 

— Împărate luminate, să ai noroc de sănătate şi mai puține păcate. Eu 
nu schimb broschița mea, pe toată-mpărăţia ta. Ca nu-ţi şade cu ea bine. E 
buboasă, e rîioasă și la ochi e fioroasă. Dar dacă ţi s-a lăsat inima la ea, am să 
mă învoiesc, numai dacă te-nsori cu ea şi la nuntă porţi hainele cu care s-a 
dus pe lumea ailaltă, răposatul tată-împărat. 

Se învoiră și se porniră ca la orice nuntă mare, forfotelile, rînduielile și 
chemarile de nuntaşi, cu trimbițe și tobe. 

Dar cum se îmbrăcă împăratul în ţoalele purtate de tată-său pe cealaltă 
lume, se aprinse palatul și arse împăratul de viu. 

Așa rămase în palatele strălucitoare Dumitru Făt-Frumos și Broasca- 
Roasca și ajunse împărat, piste lums-adevărat; trăia cu broschița-n pace, că 
n-au dușmanii ce-i face! 


FIICA FLORILOR 


"A trăit odată o fată săracă, fără mumă şi fără tată. Fata era frumoasă cu 
părul de aur și fața mindră ca soarele. Pe unde pășea, pe-acolo creștea iarba 
şi înfloreau bujorii și trandafirii. O chema lumea pe locurile sterpe numai 
ca să crească în urma ei florile. Și tot ce răminea în urma ei era numai miros 
şi flori cît vezi cu ochii. 

Se mira lumea şi se bucura de puterea pe care o are fata asta frumoasă 
să crească pe urmele ei floricele şi ocheșele și să moară dănacii după ele. 

A trecut cică odată pe acolo împăratul şi a văzut-o cu ulcioarele la fîn- 
tină; cum a zărit-o, i-a căzut fata la inimă, că nu mai avea stare la culcare şi 
nici poftă de mîncare. 

Încăleca armăsarul alb și drept la fîntina aceea se opri, așteptind să vie 
la apă fata cea frumoasă, Fata florilor, cum o poreclea el. Cum ajunse fata cu 
ulcioarele, el nici una, nici alta, îi zicea de-a dreptul: 

— Fetiţo, știi că-mi eşti dragă și vreau să-mi fii mireasă ! 

— Vai de mine şi de mine, cum se poate una ca asta? Eu sînt o fată 
săracă și sînt singură pe lume numai cu mine și cu Dumnezeu ! 

— Chiar de aia îmi place de tine şi vreau să ne cununăm; să se mire 
lumea și tara de frumusețea și bunătatea ta. 

Îi făcu împăratul rochii frumoase din fir de aur și mătasă, papuci din 
linărie poleiți cu argint și o împodobi cu pietre scumpe. 

Sosi împăratul cu nuntașii să-și ia mireasa și pe unde mergea ea creş- 
teau bujori şi trandafiri. Calea era lungă şi se văzură deodată în neguri, de-ți 
dădeai cu deștele-n oichi. Deodată, s-aprinsă pe cer un luceafăr şi le lumină 
calea pînă la palatele de cleștar ale împăratului. 

După ce s-a isprăvit nunta, a trimes-o împăratul într-o zi să se plimbe 
cu mătușă-sa şi verişoară-sa. Vizitiul le-a dus undeva într-o pădure frumoasă 
cu cerbi și căprioare, cu licurici şi păsări cântătoare. 

Au intrat mai adinc în pădure, pînă ce s-au ademenit după fragi şi 
cuiburi de păsărei, apoi bunica lor a zis: 

— Dă-i şi lui verișoara ta să încerce rochia ta de mireasă. Să vedem 
cum o să-i stea! 

— Se poate vară-mea, să nu-ţi dau ție rochia mea de mireasă? Poftim ! 
Şi i-a dat rochia. 

Atunci bunica şi verișoara a pus mîna pe ea, i-a scos ochii, au legat-o 
şi aruncat-o într-o groapă plină cu urzici. Țipa biata împărăteasă, dar ce folos, 
cine să-i vie în ajutor? A rămas acolo în glodul broaștelor multă vreme, chi- 
răind și olicăind. 

Cînd se întoarse vizitiul, împăratul văzu că pe unde trecea trăsura cu 
verişoara ei ce sămănâu ca două floricele, iarba se pălea și trandafirii se ofileau. 

— Măi, ce să fie asta, îşi zise împăratul. Nu este lucru curat! 

În vremea asta în groapă se zbătea de moarte împărăteasa adevărată. 

Pe la un timp trece într-acolo o babă cu o tirnă pe mină să culeagă 
bureţi şi ciuperci. Aude-n vîlcea în jos chirăit. 

— Cine eşti, fa, acolo? Dacă ești fată, fată să-mi fii toată viața, iar de-i 
fi fecior, să-mi fii fecior toată viaţa. 

Fata şi de-ar spune ceva nu poate de leșin și de groaza ce o apucase. 
Stă şi numai suspină. 

Baba coboară pe frînghie de mătasă jos la împărăteasă și cînd aci vede 
o fată frumoasă între bujori şi trandafiri, plină de noroi şi cu sînge pe față 
şi-ncolo, toată-n pielea goală ! 

Scoate baba fata din prăpastie și umple tîrna cu trandafiri. Însă împără- 
teasa nu mai vede nimic! O ia baba de mină şi o duce la o pasăre măiastră 
zicîndu-i să zboare şi să-i aducă în cioc apă fermecată din fîntînile cerului, că 
este o împărăteasă mîndră orbită de o bunică și o verișoară. Că dacă se va 
duce îi va înverzi ciongarul şi iar va căpăta frunze ca altădată. 

Își luă vînt pasărea măiastră şi se duse la poalele cerului unde erau finti- 
nile cu apa fermecată. Aduse apa, picură în fiecare vedere şi deodată iar se 

făcu ziua pentru împărăteasă ! Dar cînd se văzu în pielea goală, iar începu să 
plingă. 

Atunci baba îi zise: 

— Lasă, maică, nu te mai olicăi şi dolicăi, vezi cum pling păsările şi se 
apleacă florile de mila ta? Am să te duc eu la izvoarele neîncepute şi am să 
te fac frumoasă. 

Ajunse acolo, o spălă și din florile de trandafiri şi bujori îi făcu cît ai 
bate din palme, o rochie mindră să-ți dai sufletul pentru ea, 

Apoi se duseră la casa din pădure a mătuşii. Cum intră fata, în casă 
crescură numai iarbă şi flori. 

După aceea a trimis-o pe babă să vindă flori împăratului și să strige: 

— Trandafiri pe ochi, trandafiri pe ochi! 

Împăratul i-a cumpărat florile şi s-a dus la un rîu să se spele pe ochi 
cu trandafirii ca să-i meargă bine şi cum s-a spălat pe faţă i-a căzut şi lui 
şi împărătesii ochii în apă. 

Mătuşa a luat ochii, i-a legat în basma şi s-a dus la fata cea frumoasă 
din pădure. A-nceput împăratul să se vaite şi mare tristeţe s-a abătut peste 
toată împărăţia. 

Fata Florilcr l-ar lăsa orb pe împărat, dar n-o rabdă inima și să duce 
cu baba la fintîna cu apă moartă și fintina cu apă vie. lau un troc cu apă 
moartă și altul cu apă vie. O învaţă pe babă să bată la poarta împăratului și să 
se prefacă în vrăjitoare. Mătușa ia apa moartă şi apa vie și drept la împăratul 
se oprește. 

— Ce vrei dumneata? zise împăratul cel orb, mihnit pînă la măduva 
oaselor. 

— Am auzit că te vaiţi de lipsă de vdere, eu am leacuri şi vreau să-ţi 
pun ochii la loc. 

ÎI spălă cu apa moartă, îi puse ochii la lec în scăfirlia capului, apoi îi 
spălă cu apa vie şi-i veni vederea. 

O rugă să-i dea vederea şi împărătesei. Şi cînd să o spele cu apa vie 
căzu trocul jos şi se sparse, aşa că rămase împărăteasa mai departe, plingind 
și chirăind. 

— Ce-mi ceri, doftoroaie, pentru marea bunătate, a întrebat-o împăratul. 

— Nu-ţi cer nimic, decit calul cel bubos din grajd ce trage să moară 
de slab. Și mă rămășesc cu măria-ta că într-o săptămînă ţi-l aduc gras ca 
un pepene. 

Împăratul îi dădu mirțoaga cu care făcuse vitejii în războaie şi nu-i 
veni să creadă în spusele mătușii. Luă baba calul de dirlogi și încet, încet, 
ajunse la casa ei pitulată in pădure ! Cum l-a băgat în obor, a ieșit Fata Flo- 
rilor şi a-nceput să cînte de răsunau văile. Creştea iarba și răsăreau florile pe 
unde păşea această făptură omenească. 

Calul cum auza glasul ei, mînca pină se umfla ca foalele şi într-o stămină 
de zile se făcu frumos, gras și tînăr. Apoi se duce la împărat și-i zice să vie 
să-și ia armăsarul că-i dotoară gardurile. 

— Cum se poate, mătușe, glumeşti ! Mai dăunăzi îl ţineam în proptele 
şi acum te vaiți că mă dă de belele?! 

— Așa este, măria-ta, cal ca al dumitale nu se află pe faţa pămîntului. 
Pun capul la rămășag că nu-l poți prinde de dirlogi. 

— Hai să vedem. 

Încălecară pe nişte cai vineți și se opriră în pădure la casa singuratică. 
Calul fugea prin obor şi nici un oştean nu se încumeta să se apropie, pe toți 
îi lovea cu copitele sau îi mînca cu dinţii. 

Atunci mătuşa a strigat să vie Fata Florilor să-l prindă. A coborit fata 
cea frumoasă și i-a dat calul. El îndată a recunoscut-o că este soţia lui. I-a 
căzut în genunchi şi i-a cerut iertare luind-o din nou la palat. 

— Nu face nimic, dar soţiei tale ticăloase trebuie să-i dăm vederea și 
măcar o povaţă. 

— Eu zic s-o ucidem! 

— Eu zic nu, a zis Fata Florilor. 

Au încălecat toţi pe cai şi s-au oprit la palatele poleite cu aur, străluci- 
toare ca soarele, 

— E, verișoară, vino să-ţi pun ochii la loc și să vezi din nou lumina lui 
Dumnezeu ! Tu mi-ai luat și ochii și bărbatul. Eu îţi dau în schimb şi ochi 
şi bărbat, căci așa se cuvine să fim oameni pe pămînt şi nu fiare! I-a spălat 
ochii cu apă moartă, apoi cu apă vie și i-a venit vederea. 

— Acum vezi, verișoară bună? 

— Văd și te rog iartă-mă ! Sint o păcătoasă ! 

— lertată să fii de la mine și de la Dumnezeu, dar nu ştiu dacă te va 
ierta împăratul, care este aşa de bun! 

Uite se ofiliră florile, se uscară copacii, grinele și secară izvoarele, de 
cînd tu ajunseşi prin farădelegi împărăteasă, 

Și acum o povaţă: nu fă rău altuia, că ţie ţi-l faci! Să înveţi ca lucrurile 
rele să le scrii pe valul apei ce curge la vale şi să le uiţi fără să te gîndești la 
răzbunare, iar facerile de bine să le scrii pe piatră să înveţe lumea să facă bine. 

Atunci în casa împăratului iar răsări soarele și în cuprinsul împărăției 
sale din nou crescură florile, înverziră copacii, se porniră izvoarele să curgă 
şi păsările să cînte. 

Ferice de împăratul care își alege o asemenea nevastă : 


CELE TREI ROADE DE AUR 


A fost un băiat orfan, necăjit și pe deasupra lepros. Într-o zi, a luat 
ulciorul şi s-a dus la apă. Aude un glas din adincul fîntinii nedeslușit. Aşează 
urechea pe fintînă și ascultă iar. Cineva de jos din fund strigă: 

— Pînă ce nu te vei duce în țara fermecată să iei cele trei roade de aur, 
n-ai să te vindeci de lepră. Cum auzi, parcă cineva-l înălță-n sus de bucurie. 
Încinsă sabia, luă sacul de merinde şi calul şi se duse-n lume. Ca să ajungă 
în țara fermecată, a trecut peste trei prăpăstii, peste trei văi cu zîne, care omoară 
călătorii şi-i prefac în stană de piatră. El a trecut peste trei ape mari la mij- 
locul nopţii cînd apele dormeau şi a ajuns la grădina cu poamele de aur. Aci 
zînele păzeau pomii, care ziua înfloreau şi noaptea se coceau. A pîndit pe cînd 
era cumpăna nopţii, cînd toate apele și sufletele de pe lume tac, a furat trei 
mere de aur, le-a pus în sîn şi a plecat. Trece peste toate apele, munții și 
văile teafăr. Ajunge la o fintînă să adape calul. N-are răbdare și vrea să vadă 
cum arată merele de aur. 

Cînd scoate mărul, din el sare jos o zînă frumoasă ca soarele de pe cer 
şi strigă: 

— Apă, apă, apă că mor. Cum strigă a treia oară căzu jos şi muri. El se 
întristă, o îngroapă şi pleacă mai departe. 

Ajunse iar la fintînă. Iar descălecă, adăpă calul și din nou scoase un măr 
să-l vadă. Din nou, din măr sări jos o zină frumoasă cu părul lung de aur şi 
începu să strige: 

— Apă, apă, apă că mor. El n-apucă să-i dea apă că zina căzu jos și 
îşi dete sufletul. Plînse el după zînă, dar ce era să facă, o îngropă lingă fîntînă 
Și merse înainte. Ajunse din nou la o fintină. Adăpă calul, apoi îl priponi în 
apropiere. Ar vrea să se uite şi la cel de-al treilea măr de aur, dar se teme 
să nu pățească ca mai înainte. Luă apă-n gură și stropi mărul din sîn. Așa se 
gindi el că este bine și așa a și fost. Cum a stropit mărul, din el a răsărit o 
zînă frumoasă, parcă ar fi fost picată din soare. Zina rămase cu el și-i spuse 
să se spele pe față cu apa din acea fîntînă, că este apă din țara fermecată. Cum 
se spălă căpătă o piele frumoasă albă ca laptele şi pieri lepra. Merg ei împreună 
pină ce ajung aproape de satul lui. Ea îi dete pungi cu aur ca să-și cumpere 
trăsuri şi Cai și să vie cu argaţii s-o ia de la fintina din marginea satului. Băiatul 
își ia calul, îşi cumpără palate, cai, trăsuri şi argaţi și se întoarce la zină. Cînd 
acolo, zîna murise şi-n locul ei îl aștepta o ţigancă. Ce se întîmplase? Pe cînd 
zina se urcase într-un pom deasupra fîntînii, vine o tînără țigancă cu ulciorul 
să ia apă. Vede în oglinda apei un chip frumos de fată cu părul de aur, mai 
frumoasă decît lumina soarelui. Țiganca pînă aci nu mai văzuse oglindași 
credea că ea este atît de frumoasă. Lăsă ulciorul la fîntînă și alergă la mamă-sa 
spunindu-i ce odraslă frumoasă are, încît se va putea mărita după fiu de 
împărat. Mamă-sa, o vrăjitoare care făcea măghii își dete cu părerea ce este 
şi fugi cu sufletul la gură la fintînă. Cînd pe o creangă de copac se odihnea 
o ziînă cu părul de aur. 

— Ce stai cocoţată ca o găină în virf de copac, fetițo? zise țiganca. 

— Aştept pe mirele meu să vie să mă ia! îi răspunse zina. Țiganca 
auzind că este vorba de o procopseală, dobori zina, o omori şi o aruncă prin 
buruieni. În locul zinii se cocoță pe creangă fata țigăncii. Cind veni mirele cu 
tobe și lăutari să-şi ia mireasa și s-o ducă la palatele cumpărate, nu este zîna. 
Sus pe creanga copacului era o țigancă urâtă. 

— Tu ești miresa mea zina? îi zise băiatul mirat. 

— Da, eu sînt! Uite ce păr frumos de aur am, atirnă pe spinare. Și 
se uită în oglinda apei din jghiabul fintînii. Cînd se văzu neagră și cănită pe 
fara de pacerneală neagră îşi pierdu firea și căzu grămadă peste pietre de își 
dădu sufletul. 

De din vale auzi glasul zînei, care înviase pentru că un arici îi adusese 
iarba fiarelor şi i-o pusese peste rană. 

Băiatul, cum o văzu, o sărută de bucurie, se duse cu fata la-mpărat să-i 
Cunune și făcu o nuntă mare și mindră, cum se făcea odinioară în poveşti. 


MERELE DE AUR 


A fost odată un om care avea trei feciori, frumoși și toți voinici. Singura 
lor avere era un măr care rodea poame de aur. În fiecare noapte cît au fost 
copiii mititei, mărul era păzit de tată. După ce crescură mari copiii, le veni 


68 


rindul lor, mai ales că tatăl îmbătrinise şi cineva îi fura în ultima vreme 
merele de aur. 

Pomul acesta era fermecat. Nici împărații nu aveau noroc de așa ceva. 
El dimineaţa înfiorea, la prînz lega, la chindie se cocea și noaptea se culegea. 

Îşi adună tatăl feciorii într-o zi şi le zise: 

— Ei, taică, vedeţi bine că eu am îmbătrinit, mai văd ca prin ciur, așa 
că o blestemată de fiară în fiecare noapte îmi fură merele de aur și eu nu 
sînt în stare, nici s-o văd nici s-o prind. A venit rîndul vostru să vă-ncercați 
puterile și cine va pune mina pe gadina aia, al lui va fi pomul cu merele de aur. 

— O prindem, o prindem ! răspunseră într-un glas toți feciorii și îndată 
ce veni seara începură pinda. 

Mai întîi fu la rind feciorul cel mai mare. El îşi luă săcuiul cu nuci, 
brînză și pine, își ascuţi cuțitul, pregăti un ciumag și se aşeză sub măr la 
pîndă. Da noaptea era pe atunci mai mare decît acuma. 

Stătu el cît stătu şi pe la mijlocul nopții îl apucară nişte fiori, pe urmă 
un somn îl dobori la pămînt şi adormi. Cînd se deşteptă din somn, ia merele 
de unde nu-s. 

Plecă el trist la tată-su şi-i povesti din fir în păr întimplarea, plingînd de 
necaz că fiara sălbatică le-a furat merele de aur. 

Veni în sara următoare rîndul celui mijlocaş. Pregăti și el merinde ca 
şi nene-su mai mare, luă ciumagul și cuțitul și o porni la treabă. 

El fiind mai isteț decît primul, tot timpul da ocol pomului de aur ca 
să nu-l doboare somnul. Ocoli el cît ocoli, dar pe la mijlocul nopţii, cînd pe 
pămînt coboară și se plimbă toate duhurile necurate, adormi sleit de oboseală 
sub pomul de aur! Cind se crăpă de ziuă ia merele de unde nu-s! 

Și lui îi furase gadina cea sălbatică merele de aur. 

Jn zadar plinse el de ciudă că l-a furat somnul, că tată-su îi zise cu 
mihnire mare în suflet: 

— Ei, taică, cît am mai fost eu cu ochi buni și braț sănătos, fiara sălbatică 
n-a cutezat să se apropie de pomul cu merele de aur. Dar acum de cînd vă 
păziţi voi averea pe toate le fură, fiindcă voi nu sinteți buni de nimica. 

— Tată, să-ncerc și eu! zise cel mai mic şi dacă nu voi putea nici eu 
dovedi, înseamnă că aşa ne-a fost nouă soarta, să nu mai vedem merele de aur ! 

Feciorul cel mic își luă merinde și ciumagul, iar în loc de cuţit ceru 
de la tatăl său sabia. Ascuţi el bine sabia și scoase din pămînt un mărăcine de 
înălțimea lui pe care-l înfipse bine în pămînt. Se așeză cu barba deasupra 
mărăcinelui și cum cucăia puţin da cu barba-n mărăcini și sărea în sus, pînă 
ajunsă la mijloc de noapte, cu fiorii de moarte ! 

Atunci somnul îl apăsa la pămint ca o piatră de moară, însă mărăcinele 
îl făcea să tresară de fiecare dată, ținind strinsă sabia-n mină. 

Deodată auzi un vuiet, un foşnet și la lumina lunii văzu apropiindu-se 
un balaur cu nouă capete. Cum venea el scotea limbile roşii vărsînd pară de 
foc la dreapta şi la stînga, apoi se apropie de pomul cu merele de aur și încercă 
să fure merele. 

Feciorul cel mic trase cu sabia și-i tăie pe nesimţite trei capete, Balaurul 
nici nu simți căderea capetelor crezînd că și acest fecior doarme ca și ceilalți 
doi. Ridică cele şase capete să culeagă merele de aur iar feciorul cel mic, 
se repezi şi trase cu sabia doborind încă trei capete. 

Balaurul se-nfurie și cînd cu capetele, cînd cu coada, căuta a-l lovi pe 
voinic. Dar voinicul se dădu după tulpina mărului de aur și cînd îl izbi încă 

o dată cu sete îi taie și celelalte trei capete; gadina răminind moartă pe loce 
El adună cele nouă capete și aleargă în revărsat de ziuă să-i vestească întîmplarea 
lui tată-su. 

Cînd îl văzu tatăl său alergînd îi grăi: 

— Ei, taicule, ce facuși? 

— Am omorît balaurul cu nouă capete, uite-le şi i le arăta. 

— Şi merele de aur sînt în pom? 

— Sînt, tată, nici un măr n-a putut fiara să fure, că sabia mea i-a dovedit 
puterea. 

Merse tatăl să vadă isprava și cînd văzu pomul încărcat cu merele de aur, 
zimbi de bucurie, iar fiara fu încărcată în cară şi dusă la pădure unde fu 
aruncată în foc să-i piară urma și neamul și să se sature de sînge. 

Apoi bătrinul, simțind că i se apropie sfîrşitul își adună feciorii zicîndu-le: 

— Iacă simt că muma voastră mă cheamă să mă odihnesc lîngă dinsa. 
N-am nici o avere să vă las în afară de pomul cu merele de aur. Ți-l las 
ție, moştenire, deşi eşti cel mai mic, fiincă cu mintea şi brațul tău ai dovedit 
că poţi apăra cu cinste averea strămoșilor noștri. S-o stăpînești sănătos ! 

Apoi bătrînul închise ochii și-și dete duhul, iar feciorul cel mai înțelept 
şi viteaz stăpinește și azi pomul cu merele de aur. 


UN OCHI RIDE, ALTUL PLÎNGE 


A fost odată un împărat care avea trei copii voinici și frumoși. Împăratul 
se purta aspru cu ei și nicicînd n-au cutezat să intre în odaia lui. Copiii au 
luat seama la ochii tatălui și tare s-au mirat văzind că unul ride și altul plinge. 
Mult timp s-au sfătuit ei cum să afle taina asta, dar n-au izbutit. 

Atunci cel mai mare își luă inima-n dinți și intră în odaia cea mare a 
împăratului. Feciorul cum păşi pragul îi zise tatălui: 

— Sărut mîinile, tată-mpărate ! 

— Ce caţi în odaia mea? De cînd ești n-ai îndrăznit să intri şi acum cum 
de ai îndrăznit? 

— Tată, iartă-mă, am venit să te-ntreb, de ce la dumneata un ochi ride 
și altul plînge, îi răspunse băiatul cel mai mare. 

Atunci împăratul, supărat, luă un cuţit de pe masă și aruncă după el 
fără a-l nemeri. Băiatul, de speriat, nici nu le-a spus celorlalți ce a zis împă- 
ratul și le-a zis doar atita: 

— Duceţi-vă şi voi să vedeți și să auziți. 

S-a hotărît cel mijlocaș să încerce și el să afle taina ce le rodea inimile 
și-i ţinea ca pe ghimpi. A deschis ușa de aur și a zis: 

— Sărut miinile, slăvite tată-mpărate ! 

— Da ce caţi de dimineaţa la mine, că de cind ești n-ai cutezat a-mi 
păși pragul iar acuma te văd plin de-ndrăzneală. la spune ce este? 

— Tată, am venit să te rugăm să ne spui și nouă, de ce la dumneata 
un ochi ride, iar altul plinge? 

— Afurisitule ! şi luînd un cuţit îl aruncă în copil că fu cît pe-aci să 
i se-nfigă-n inimă dacă nu se da la o parte. A fugit şi el speriat fără să poves- 

tească fraților pățania, zicîndu-i celui mic să meargă și el să-și vadă visul 
cu ochii. 

Cînd a intrat altă dată cel mic, s-a închinat aplecîndu-se pină la pămînt 
în faţa împăratului, zicindu-i: 

— Sărut mîinile marelui împărat și tată. 

— Ce caţi, băiete, la mine fără voia mea, că de cind te-ai născut, nu 
ţi-au călcat picioarele pe la mine şi acum te-ncumetași să-mi calci porîncile ! 
Luă un cuțit şi ca şi la ceilalți îl aruncă cu miînie să-l străpungă pe fecior. 
“Cuţitul s-a înfipt într-o blană pe care o avea uşa. Copilul, supărat, a luat 
cuțitul şi l-a aruncat înapoi înfigindu-se în masa împăratului. 

mpăratul a rămas mirat de curajul feciorului şi mulțămit că are un 
fecior îndrăzneţ, îi zise: 

— Bravo, băiete, se vede că ai singe de împărat în tine, eşti tînăr, fru- 
mos și viteaz, pot să-mi pun nădejdea în tine ! 

Acum îţi voi povesti și pentru ce un ochi ride și altul plinge! Şi-ncepu 
a-i spune: Vezi tu pomul acela din mijlocul grădinii palatului ? 

— Văd! 

— Acest pom noaptea înflorește, noaptea se coc poamele de aur. La 
mijlocul nopţii înflorește, iar la cocoşi se coc merele de aur și tot atunci 
cineva vine şi-mi fură roadele și de aceea pling că nu găsesc omul care să 
prindă hoţul. 

Un ochi ride pentru că pomul face flori și roade, iar celălalt plinge 
fiindcă pier pînă la ziuă poamele. În zadar am păzit nopți de-a rîndul să 
prind zinele care mă fură în fiecare noapte că m-am lăsat păgubaş. Nu le-am 
putut nici vedea, nici prinde. 

Acuma este rîndul vostru să vă-ncercaţi norocul şi cine va prinde hoţul, 
va moșteni tronul împărăției. 

Zis şi facut, feciorii se rînduiră să păzească pomul, începînd cu cel mai 
mare. Se îmbrăcară acesta în foale de zale și arme grele și păzi toată noaptea, 
văzu pomul cum înflorește, dar după mijlocul nopţii adormi, iar ziînele coboriră 
nestingherite, umplură coşuleţele cu fructele de aur şi se-nălțară spre ceri. 

A doua seară îi veni rîndul celui mijlocaș. Văzu și el cum înfloreşte 
pomul, dar ca prin minune adormi dus și nici nu văzu cine-i furase merele. 

A treia seară veni rîndul celui mai mic. El își luă sabia, se aşeză sub pom 
şi de jur împrejur pusă mărăcini. La mijlocul nopții văzu cum înflorește pomul, 
cum leagă și apoi cum se coc poamele. Cind dădură poamele în pirg, el adormi 
din picioare, dar cînd căzu jos se înțepă de mărăcini și se ridică. Atunci, deo- 
dată auzi un filfiit de aripi și din cer se cobori îmbrăcată în rochie de aur 
strălucitoare ca soarele o zină, cu un coş pe mină, care-i zise: 

— Ioane, Ioane, mai bine să te fi bătut Dumnezeu să fi murit cînd te-a 
păscut, cînd ajunseşi tu să mă prinzi și să-ți fiu soție. 

Tatăl tău, toată viața m-a urmărit sub acest pom să mă prindă, dar n-a 
putut și de aceea un ochi îi plinge, iar altul îi ride. lată, mănîncă din aceste 
mere ca să nu mai mori niciodată și să trăieşti cu mine cît o veșnicie. Băiatul 
minci un măr și-i veniră puteri nevăzute de parcă era gata să zboare spre soare 
şi stele. 


După ce se crăpă de ziuă, merse cu zina cea măiastră la palatul tatălui 
său; ducîndu-i un coş cu mere de aur. I-a dat un măr bătrinului să mănince 
și îndată ce a mincat i-a surîs și ochiul ce plingea, apoi a început a întineri 

bătrînul. Mult s-a bucurat împăratul că fiul cel mic este isteţ și a pus mîna 
pe zîna cea frumoasă ca să-i fie mireasă. 

Și se pregătiră de nuntă. Nunta fu mare şi vestită încît s-adunară aci 
toți împărații de pe pămînt. Toți erau mulțămiţi, numai mireasa zîna cerului 
nu era în toate voile. Nu-i plăcea felul cum se fac nunțile aici pe pămînt. 
De aceea îi și zise ginerelui: 

Soţioare, tu ştii că eu nu sînt din lumea asta. Eu sînt învățată să trăiesc 
nu cu păminteni, ci cu alte ființe. De aceea, eu acum îmi iau zborul spre stele. 
Tu să nu mă cați în alt loc decit în spatele soarelui unde dogoarea nu este mare 
şi se poate trăi. După ce mă voi da de trei ori peste cap și voi prinde ărpii, 
tu să rupi o pană din arpia mea, iar cînd vei dori să zbori cătră mine, s-o 
arunci spre pămînt și vei prinde ărpii şi putere de a zbura. 


POVESTEA CU POARCA 


Nişte oameni aveau o poarcă și ei găsiră un bordei cu paie; poarca face 
zece purcei, unul era mai frumos. Purceii s-au făcut de vînzare, de tăiat. A 
venit vremea şi la al zecelea purcel şi el a vorbit: 

— Tată, pe mine nu mă tăia! 

Și nu l-a tăiat, da el crește și să face frumos, de drag să te uiţi lael 
şi într-o zi i-a spus: 

— Tată să te duci împețit la fetița împăratului şi să-i ceri fata de soție. 

— Cum o să-i cer eu fata? 

— Zici așa, tată, că nu te taie şi s-a dus! Ajuns acolo s-a ploconit 
şi a zis: 
— Am venit împețit pentru băiatul meu porcul. 

— Bine, da cum ai îndrăznit? 

— I-am spus că ai să-mi tai capul, da ce să fac? 

Atunci împăratul a zis că e ceva la mijloc şi a zis: 

— Să vii cu băiatul la mine, cu porcul. Și a venit cu porcul, a intrat 
porcul, da porcul era frumos de minune ! 

— Iote, împărate luminate, ăsta este porcul meu. 

— Cum mă, tu vorbeşti? Mai întîi să faci pod di la tine pînă acasă la 
mine, pînă la palatul meu, pod de aur, atunci îți dau fata. El s-a dus acasă la 
el. Casa lui a făcut-o palat, da podul l-a făcut noaptea. Şi i-a dat fata. Fata 
nu vrea, da împăratul o sili să facă acolo nuntă. 

După nuntă, împăratul a plecat acasă. Da porcul ziua era porc; da 
noaptea, da pielea jos de rămînea un Făt-Frumos. Şi se duc ei la palat şi poves- 
tește ea că noaptea porcul se face frumos, ca Făt-Frumos. 

Mumă-sa a învăţat-o: 

— El când duarme, tu să faci focul în cuptor şi să-i arunci pielea-n foc, 
s-o arzi. 

Ea a crezut că aşa e bine, a ars cuptorul, a aruncat-o, da putoarea a umplut 
casa de miros. Cînd s-a trezit din somn a zis: 

— Ah nenorocito, ce-ai făcut? Să ştii că ai să umbli după mine pînă oi 
rupe nouă părechi de opinci de fier, atit ai să năcăjeşti. El a plecat acasă, 
care s-a prefăcut în bordei, fără podul de aur și își pierde urma ! Ea a rămas 


72 


acolo şi a așteptat că doar o veni. A făcut ea opinci de fier şi mergind în lungiş 
și-n curmeziș, pînă a rupt nouă părechi de opinci și a ajuns la Sinta Vineri 
şi a întrebat-o unde este omul ei? 

— E-n mijlocul pădurii, într-o grămadă de buturoagi și s-a dus și l-a 
găsit în buturoagi, că acolo își făcusă casă. Mergînd ea pe drum, născuse copi- 
lul şi cu el în brață s-a dus. Cînd a văzut el, a zis: 

— Vezi, ţi-am spus eu să asculți? 

Şi-au plecat acasă şi au găsit iar palatele facute la loc şi podul și iar 
au rămas să trăiască fericiţi. 


DOVLETELE 


Trăia un moș și-o babă şi n-aveau copii, dar tare mult ar fi dorit să aibe 
şi ei un copil, ca să se bucure la bătrinețe. Și au hotărît să plece, să cate ceva 
şi ce vor găsi să fie nărocul lor, să-l aducă acasă. 

Baba a găsit o sămînță de dovlete; s-au întors zicînd: 

— Moșule, aide acasă, ia-ţi toiagul că am găsit sămînța de dovlete și 
oi s-o punem în pămînt. Și unde să-l pună, să-l pună în colțul cășii. L-au udat 
și a crescut un vrej mare și a facut un singur dovlete mare. Moşu îl vede și-i 
dă cu piciorul, întrebînd-o pe babă să-l rupă, să-l coacă. 

Într-o zi, cînd i-a dat moșul cu piciorul, i-a răspuns cu grai omenesc: 

— Nu-mi da, moșule, cu piciorul, ia-mă-n casă ca să-ți fiu fecior. 

Azi aşa, mîne așa, pînă moșu îi spune babii. 

— Babo, ia vezi ce e cu dovietele ăsta că-mi vorbeşte în grai omenesc. 

S-a dus baba, l-a văzut că vorbește, l-a luat și l-a dus în casă. I-a pus în 
colțul cășii așternut de astrucat dovletele. Într-o noapte, se trezește moșul și 
vede un dovlete de toată frumuseţea. A trezit-o şi pe babă și l-au văzut, dar 
n-au zis nimica! A doua zi de dimineață dovletele îi zice babei: 

— Mumă, eu vreau să mă-nsor cu fata ţarului nostru. 

Babii i-a fost rușine, cum o să-i spuie ea că vrea să-nsoare un doviete cu 
fata ţarului? Dar dovleacul nu a lăsat-o-n pace; n-avea pace pînă nu i-o 
căta mireasă ! 

S-a dus la împărat și i-a spus: 

— Am venit în peţit, să-mi dai fata după dovletele meu; i-a povestit 
cum s-a născut dovletele. Țarul, știind că asta nu să poate, a zis: 

— Bine, babo, uite, dau fata, dacă într-o zi şi o noapte să-mi construiască 
o şuşea, pe de o parte și alta numai cu pomi de aur și argint de toate felurile, 
cu poame, unii să-nfiurească, alții să imbobocească, unii să aibă poamele coapte, 
alții să aibă poamele legate. 

Baba, cînd a auzit, să-i vie rău, a plecat şi s-a dus la dovlete, dar dovletele 
a întrebat-o: 

— Ei, mumă, ce ţi-a zis țarul? 

— Lasă, muică, n-ar trebui să mai știi, şi i-a spus ce i-a cerut țarul. 
Atunci dovletele a zis: 

— Culcă-te, mumă, că noaptea multe să pot întîmpla, noaptea înțeleaptă 
mai este. Cînd baba s-a trezit dimineața, a rămas mută de uimire, văzînd că 
tot ce ceruse ţarul erau îndeplinite. 

Dovletele a rugat-o din nou să se ducă la ţar şi să-i ceară fata. Țarul i-a 
cerut să-i facă un castel din cleştar și să fie mai strălucitor decît al împăratului 
cutare. S-a-ntors ea la dovleac şi i-a spus că nu-i dă fata dacă nu-i face palatul 
de cleştar. Dovletele a răspuns la fel și dimineața a văzut palatul de cleștar 
cînd s-a trezit. 

Iar a trimis-o la ţar, iar a refuzat-o țarul și-i spune că nu-i dă fiica decit 
dacă-i face o caleașcă din aur şi pietre scumpe cu roate de aur, trasă de cai 
neîntilniți pe lume, cu potcoave de aur, cu hamuri de diamante. 

A venit acasă baba şi-i spusă ce i-a mai cerut ţarul și a treia zi s-a dus 
cu caleașca de aur la fiica ţarului şi s-a făcut nuntă, dar el era tot dovleac, da 
fiica țarului tot supărată şi plingea. Da împărăteasa îi spunea: 

— Lasă, mamă, nu plingea că poate n-o fi dovlete, dacă a putut să facă 
atitea minuni. Și or făcut-o mireasă, au urcat-o în caleașcă, iar dovletele: tăfălog, 
tăfălog pe lingă caleașca de aur, pînă au ajuns la castel. Și-a luat mireasa ră- 
mas bun de la rude, iar sara pe întuneric în odaia de nuntă a intrat un Făt- 
Frumos cu părul de aur ! Da ea a zis că e măritată cu dovletele. Atunci el i-a 
povestit că el este dovletele şi că este blestemat de o vrăjitoare și va trebui 
să-și ducă povara. Încrezîndu-se crăița, el a adus cojile de doviete și așa 
să-ntimpla în fiecare noapte. Ziua, dovlete, noaptea, Făt-Frumos !. 

După o stămină vine muma ei s-o vadă; a-ntrebat-o cum o duce? Ea 
multămită, a răspuns că el nu este un dovlete, este un Făt-Frumos. Ziua e 
dovlete, da noaptea, Făt-Frumos. Mumă-sa a sfătuit-o să se scoale de noapte, 
să încălzească țăstul și să bage coveţile de la dovlete în țăst și să le ardă. Și a 
doua zi cînd omul ei durmea și a copt coveţile. Cînd a mirosit el cojile, s-a 
trezit şi i-a grăit: 

— Vai, ce-ai făcut, te-ai pierdut pe tine și pe mine; eu eram blăstămat 
să stau nouă zile de la cununie dovlete, după aceea rămîneam pe vecie Făt- 
Frumos. l-a pus la burtă un cerc și a încins-o, că Dumnezău a blăstămat-o 
să nu poată naște pînă nu o pune el mîna pe cerc. 

Da prințesa era grea şi n-a putut naște și a plecat să-l cate și s-a întîlnit 
cu o babă în pădure. 

— Unde ai plecat, maică? 

— Să-l cat pe bărbatul meu, a zis ea. 

Baba era Sinta Vinerea şi i-a zis: 

— Maică, eu nu ştiu, dar am să-ţi dau un dar și am să te trimit la Sinta 
Simbăta. I-a dat darul o cloță cu şase pui de aur şi i-a arătat drumul. A mers 
cît a mers, au trecut patru-cinci ani, da ea fără să nască copilul şi a ajuns la o 
babă care torcea din furcă, tort din lină de aur, cu fus și furcă de aur. I-a dat 
bineţe și i-a spus că vine de la Sinta Vinerea, care o roagă să-i spună dacă nu 
ştie ceva despre omul ei. Baba i-a spus că nu știe, da i-a dat și ea un dar, că 
poate Sînta Duminica îl va găsi și i-a dat în dar furca cu fusul, ca s-o recunoască 
omul ei. A trimis-o la Sînta Duminica, care lucra la o rișniță și măcina ceva 
boabe de aur. A întrebat-o și ea i-a spus că el este în vale într-un sat, căsătorit 
acolo cu o prințesă şi a învățat-o să se ducă la fintină, la care prințesa ia în 
fiecare zi apă, sara. Da ea pune lucrurile ca să se vadă şi să nu i le vîndă după 
spusele Sintei Duminici. Doar să ceară noaptea să doarmă lîngă bărbatul 
prinţesei. Și s-a dus la fìntînă și a făcut aşa, s-a dus apoi la omul ei și a adurmit 
şi nu a trecut cu mîna peste ea. A doua noapte la fel, n-a putut să nască, pentrucă 
în fiecare sară muierea lui îl adurmea. În a treia sară n-a mai venit la fîntînă 
prinţesa, ci o slujnică, de a cerut morișca, ultimul dar ce-l mai avea, ea i l-a dat, 

dar prințului să nu-i mai dea mîncare acasă şi a adurmit fiecare, aşa că el n-a 
mai adurmit şi a început să-l strige pe nume și să-l mingiie, iar el s-a trezit și 
a trecut mina peste muierea lui adevărată și cordonul a plesnit și copilul s-a 
născut. Atunci prinţul și-a dat sama cine este. Dimineaţa s-a dus la a doua lui 
muiere și i-a spus cum s-a chinuit nouă ai de zile, pentru a naşte, iar prințesa 
a doua fiind bună la inimă, a înţăles și nu s-a supărat și l-a lăsat să plece cu 
daruri multe în ţara lui. 


DINU FĂT-FRUMOS 


A fost odată un moș și o babă, încovoiaţi de ani, fără copii. Stăteau miîh- 
iți şi aşteptau Dumnezeu să le ia sufletul. 

Într-o dimineaţă s-au vorbit să plece în lume. Unul la apus, altul spre 
zăsărit şi prima vietate ce le va ieşi în cale, aceea să le fie copil. 

Moşul o-apucă pe deal, iar baba spre vale. Moşul nu a găsit nimic, iar 
baba a găsit un pui micuț de şarpe. L-a pus pe o frunză de căftalan și a strigat 
moșul de pe deal și s-a dus cu puiul acasă să-l crească, ca să le fie copil și ajutor 
la bătrineţe. 

Mai întîi l-a pus în lingura cu lapte. După ce a crescut l-a pus în stra- 
chină, din strachină-n oală şi din oală în ciubăr. 

A crescut puiul de șarpe mare și din ciubăr l-a pus în stran, iar din stran 
într-un ardov mare cit o odaie. 

Chiar atunci șarpele ajunsese de douăzeci de ani, tocmai bun de însurat, 
Șarpele scoase capul pe vana ardovului și-i zise lui mumă-sa: 

— Mamă, mi-a venit vremea de însurat, mă apucă fiorii şi simt cum tot 
mă perpelesc! Ia-ţi toiagul și du-te împeţit la fiica-mpăratului. 

— Vai de mine, muică, cum o să cutez eu să cer pe fiica împăratului să 
se mărite după fiul meu, care nu e om ca toți oamenii, ci e ală mare spurcată, 
e un șarpe mare cît bivolul. 

— Mumă, nu e nimic, tu numai du-te şi-i spune împăratului că eu sînt 
un șarpe. 

Își luă baba toiagul și desaga şi hai pe cale pe drumul ăl mare ia paiatele 
împăratului împeţit. 'Tremura inima-n ea de frică şi de rușine. La urma urmei, 
ce-o fi o fi, îşi zise ea și se duse. O luasă înainte cu curaj. 

Cînd ajunse la ușa-mpăratului, îi povesti din fir în păr cum l-a găsit 
pe şarpe şi cum l-a crescut. Iar acuma n-are ce se face, o vrea mireasă tocmai 
pe fiica-mpăratului, zor nevoie! Împăratul, cum auzi, nu se supără cu nimic, 
dar îi ceru: 

— Să te duci, babo, la fiu-tu şi să-i spui că o dau pe fata mea sa-i fie 
mireasă, dar să-mi facă de ia mine pîn’ la el drum de aur să merg cu căruța 
de argint pe el. 

Să-ntoarsă baba mulțămită și-i spusă șarpelui ce-i poftește sufletul impă- 
ratului dacă vrea să-i dea fara. 

Dar ce-mpăratul poruncea, șarpele-ntr-o noapte furșea. lar o mînă pe 
babă la împărăție să-i dea fata şi să vadă drumurile poleite cu aur. Împăratul 
însă nu vrea să-i dea fata şi-i cere să-i mai facă o minune și mai mare și anume 

un palat mai mândru și mai înalt ca al lui. Pe dinăuntru poleit, dinafară zugrăvit. 
Iar se-ntoarse baba la șarpe şi-i spuse cum sta tărășenia. 

Noaptea șarpele ieşi din butoi, chemă toţi șerpii pămîntului și ridică 
palatul mai lucitor decît soarele și decit luna. 

Cînd o isprăvi şi pe asta, împăratul n-avu ce să mai facă şi-i dete fata. 
În zadar plinse fata, că hotărîrea împăratului era luată. Merseră şi ei ca toată 
lumea de se cununară la mănăstire, iar omenirea se minuna de ce vedea. O 
mireasă frumoasă ca o zînă, se mărită cu o ală, cu cîrtojul în ardov. 

Cînd se lăsă noaptea, ieși șarpele afară, de trei ori se suci, se-ncolăci, se 
dete peste cap, se învîrti și rămase luminos și frumos ca un adevărat Făt-Frumos, 
care-n lume n-a mai fost, nici călare, nici pe jos ! Mireasa îl privea ca pe un 
soare; nu-i venea să creadă ochilor despre cele ce-i vedea, parcă soarele răsărea. 

Cum cântau cocoșii, ginerele cel frumos intra în cămașa de șarpe și iar se 
prefăcea în ală mare care se-ncolăcea peste ardov şi ziua se băga înuntru de 
parcă ar fi intrat în fundul pămîntului. 

Iară seara cînd venea, iar din ardov afar’ ieșea, cămașa o lepăda, de trei 
ori se-ncolăcea, de trei ori se învîrtea și mai mîndru rămiînea, ca soarele strălucea, 
iar fata se bucura. 

Și-aşa se-ntimpia în fiecare seară, pînă ce într-o zi dis-de-dimineaţă se 
sculă fiica-mpăratului cu noaptea-n cap, făcu focu-n vatră și o năpădiră gîndu- 
rile, să ia cămașa bărbatului şi s-o ardă-n foc, că așa e muierea nemernică, 
n-are de lucru, pofteşte și la urdă de curcă și la lapte de cuc. 

Făt-Frumos cînd se văzu rămas fară cămașe, supărat îi zise: 

— Căţa afurisită, eşti o drăcoaică împodobită, numai coarnele-ţi lipsesc ! 
De ce m-ai nenorocit pe ăst pămînt blestemat? 

— N-am știut ce fac, iartă-mă ! l-a rugat nevastă-sa. 

El însă îi dă un pumn vîrtos peste nas şi peste cămașa lui arsă picară 
trei picături de sînge. 

— Siîngele ăsta spurcat să nu se ia, pînă ce eu nu mă voi întoarce după 
nouă ani de zile la tine. Nouă ani și jumătate copilul să nu-l naști ! Să te chinui, 
burta să-ți crească, și blestemul să se împlinească ! 

Plecă Făt-Frumos la capul pămîntului, la scursorile apelor, la-mpără- 
teasa zînelor. Nouă ani și jumătate rămase în țara zînelor şi a florilor. 

Dar nevasta lui de dor şi de greu nu se mai putea ţine, își blestema zilele 
şi suferea. Trecea anu, burta îi creştea, cercul mi-l punea şi nu isprăvea. Punea 
unul, punea două cercuri, punea frate pîn’ la nouă. La nouă ani și jumătate, 
de greu nici că se mai putea ! Biata de ea întreba pe soare, soarele de-o-auzea, 
raze îndrepta, pămint lumina și ei îi vorbea. 

Şi de-aci-mi pleca, pe căi mi-apuca, la vînt se ducea, și ea mi-l ruga, 
din gură-i zicea: vînte cel mai mare, vînte frățioare, pe unde-ai umblat n-ai fi 
oare-aflat, pe al meu bărbat, care m-a lăsat? 

Sărmana nevastă cum auzea, începea de plîngea cu lacrimi de sînge doar 
l-o-ndura pe Dumnezeu să n-o mai pătimească. 

Dumnezeu de sus o vedea, de ea se-ndura, cobori pe o scară de aur din 
cer şi-i dete: o cloță de aur cu cinci puişori toţi de aur, o virtelniță de aur și 
cu o motcă din fire de aur. Şi-l rugă pe vînt s-o ia pe-o aripă și o luă vintul să 
colinde pămîntul în lungiș și-n curmeziș să-l cate pe Făt-Frumos. 

Peste nouă zile şi jumătate vintul se opri la o poartă minunată de palat, 
în jur numai cu flori și trandafiri. Și aci o lăsă vintul şi se-ntoarse și el la casa 
lui, spunîndu-i că în palat stă bărbatul ei. 

Se aşeză la poartă şi începu să învârtă la vîrtelniță adunînd motca din 
fire de aur, iar cloşca cu puii pigulea pe lîngă ea. 

Împărăteasa zînelor dis-de-dimineață dete o raită pe la poartă în plim- 
bare. Cind văzu cloșca cu pui, i se lăsă la pui şi de dragul lor nu mai putea. 
Atunci zîna o întrebă: 

— Cit să-ţi dau pe cloșca cu puii de aur, frumoaso? 

— Nimica, ia-o dacă-ţi place, numai să mi-l arăţi și mie să-l văd pe împă- 
ratul ! Făt-Frumos ieșea afară, pe nevastă-sa o vedea, dar n-o cunoștea! A 
doua zi, ieşi iar la poartă cu vîrtelnița adunînd firele de aur. Împărăteasa zînelor 
o vede, se miră şi-i zice: 

— Frumoasă vîrtelniță ! Ciţi bani îmi ceri, atiția îţi dau, 

— Nu-ţi cer nimica ! la-o, numai să mi-l dai pe împărat să stau de vorbă 
cu el o noapte. 

Zina luă virtelniţa şi aşa se învoiră îndată. Noaptea veni împăratul şi se 
culcă cu dosu la ea, iar ea de greu nu mai putea, durerile facerii o apucară şi 
din gură aşa-i zicea: 

— Dine, Dine, Costandine, 
Întinde mîna-ncet la mine; 
Să nască fiul din mine, 
Fiul facut cu tine! 

Bărbatu-su însă tăcea şi nimic nu-i răspundea. 

Atunci ea din nou îl ruga: 


Ai, mă Dine Costandine, 
Fie-ţi milă şi de mine, 
Întinde mîna peste mine, 
Să nască puiul din mine, 
Fiul cel făcut cu tine! 


Abia atunci-nţelegea, mîna peste ea-ntindea, cercurile îmi plesnea, iar 
copilul se năștea, 

Şi era așa frumos cum în lume n-a mai fost. Domnul de sus îi vedea și 
el mi se bucura ! Dacă vintul îmi venea, aripa o întindea, ei copilul şi-l lua, pe 
arpie s-aşeza şi prin nori că îmi zbura, la coadele mărilor şi la cîmpul florilor. 
Pe zine le părăsea şi copilul şi-l creştea, blestemul s-adeverea. 


ANDREI 


Andrei, băiat sărac, s-a băgat la împărat argat cu pușca pentru mincare 
de vinat. Să vineze în pădure ce pofiește împăratul: iepuri, golumbi, iribiţe, 
mistreți. Merge Andrei într-o zi și găsește o pasăre pe creangă, o guguştiucă. 
Întinde Andrei puşca s-o împuște, ea se roagă: 

— Stai, Andrei, nu mă împuşca că dacă nu m-oi împușca are să fie ferice 
de tine cît oi fi tu viu pe lume. Andrei a pus arma la picior şi pasărea a scăpat. 
Da girlița îi spune să mă iei acasă la tine ! A luat-o acasă. Cind s-a dus cu ea 
acasă, a pus-o la fereastră că așa a cerut ea: 

— Pune-mă la fereastră. Cind vezi că cucăi, să dai cît poţi cu pumnu-n 
masă, o să te găsească mare noroc. 

A pus-o acolo, şi cînd ea a cucăit, a dat cu pumnul în masă şi ea s-a spe- 
riat şi s-a prefăcut în femeie frumoasă, ca ea alta nu s-a mai văzut pe pămînt. 

— Andrei, eu nu sînt pasăre, eu sînt fată de împărat. Cum putuși să mă 
capeţi să dai de mine? Să m-asculți, și să vezi ce bine o să fie de tine! Auzi, 
noi aici n-o să putem trăi la împăratul; să te duci să faci o colibă cît de proastă. 
Aici sînt multe slugi. Acolo vii la coliba ta, te spăl, te cîrpesc, te arănesc, așa 
ca la casa noastră. El a ascultat, s-a dus deasupra de sat, a făcut o colibă, a 
luat-o pe Măria, și-a dus-o la coliba lui ! Da el tot l-a ascultat pe împărat şi 
i-a adus vînat. Însă el doar dormea la nevasta lui în pădure la colibă ! 

— Măi Andrei, omul meu, fiincă primeşti plată de la împărat, du-te-n 
piață ia-mi doi metri de cădăfea, arnici 5—6 motche, ca să cos şi eu ziua să 
nu mă plictisesc. 

— Bine, Mărio, cădăfeaua a fi scumpă şi arniciu la fel! 

— Mai ia nişte bani pe o lună înainte de la împărat și du-te la tirguit ! 

Se duce Andrei la împărat mai cere bani pe o lună înainte și se duce 
la piață și-i cumpără cădăfea, arniciul şi i-a dat în mînă la colibă. 

Ea a început să coasă, a cusut după voia ei. Andrei nu s-a amestecat. Dar 
împăratul nu știa nimic. Ea a cusut cîteva luni de zile, dar fără să știe ce face 
Maria. Maria umpluse somotul de cusături pe cidăfea. Cind a fîrşit de n-a 
mai avut ce să mai coasă, i-a spus: 

— Andrei, mîine e plata, ia chilimul ăsta și du-te-n piață. Să baţi doi 
pari în pămînt şi să-l pui cu fața unde tună lumea-n tirg. El așa a făcut. Lumea 
s-a oprit și nu s-a mai băgat în piaţă și s-a împins om pe om, muiere pe muiere; 
să vadă ce e acolo. Da i-a spus Maria lui Andrei: dacă te-ntreabă cît costă; 
tu să zici, tu, să-mi dai cît vrei, eu nu cer nimic! Așa a și făcut. Atita lume 
s-a oprit că nima n-a mai intrat în piață. Nima nu-l întreabă ce costă. Da Andrei 
se uită. Lumea se uită, mirată de frumusețea chilimului. Vine aghiotantul 
împăratului prin piață. El ca mai mare vrea să vadă de ce e lumea grămadă. 
Se bagă şi-l vede pe Andrei sluga lui. 

— Ce, măi Andrei, tu eşti cu chilimul? Cine l-a cusut? 

— Maria mea de la colibă ! 

Cînd se uită mai bine să vadă ce e cusut de e toată lumea cu gurile căs- 
cate? Şi ce credeţi că era? Era palatul împăratului, iar pe scări, împăratul cu 
împărăteasa, dar la spatele lor el, aghiotantul. Mai în vale vede curtea, în lături, 
grădina cu mere, pere, gutui, turme de oi, herghelii de cai, vaci grase, gişte, 
curci, caii împăratului. Pe de lături scrie armata împăratului: infanteria, cava- 
leria, artileria, muzica militară. Mai încolo livezi, piraie, păduri, ţarini, bucate, 
lucrători pe semănături și mai departe un munte cu orașe, cu poduri, mări, 
oceane, peștii de mare, cerul cu stelele, luna cu soarele. Toate orașele și pădu- 
rile cusute pe chilimul ăla. O să-l intrebe iar pe Andrei: 

— Ce costă, Andrei? 

— Mi-a spus muierea care-l vrea el să-l preţuiască și cît imi dă atit iau. 
Aghiotantul stă uluit și-l priveşte ce n-a mai văzut zice: 

— Andrei, eu din capu meu îți dau 2000 de taleri de aur. Andrei a luat 
banii şi s-a dus la colibă și i-a dat Măriei. 

— Mărio, îl luă aghiotantul pe 2000 de taleri. 

Aghiotantul se duce cu chilimul la împărat şi la împărăteasă. Cum vede 
împăratul frumusețea asta, stătu și se gindi: 

— Ce mină, ce minte putea să le facă pe astea? 

— Maria, muierea lui Andrei! 

— Dă-mi-l mie eu îţi dau 4000 de taleri pe el. Şi i-a dat banii. Dar aghio- 
tantul face socoteală că se duce și comandă altul de 2000 taleri şi-i rămîne şi 
cu cîştig. Şi face ea alt chilim, și comandă chilimul. Cînd acolo a troncănit 
la uşă: tronc, tronc, tronc şi a pășit peste prag cu piciorul, unul înăuntru și 
altul afară. Dar cum ea era așa de frumoasă, nu a mai știut să tragă picioarele, 
nici să vorbească, a rămas înțepenit, stană de piatră. Însă ea l-a cunoscut 
cine era: 

— Hai, intră ! Dar el e împietrit, nu se mișcă ! 

Ea l-a mîngiiat că doar o intra. A băgat ea de seamă că el și-a pierdut 
mințile și abia atunci a băgat piciorul din lăuntru și l-a tras afară și nu i-a mai 
spus de ce-a venit că uitase la ce-a venit ! Se-ntoarse îndărăt. Cînd s-a dus la 
împărat şi iar l-a slujit, a uitat de toate. Însă de atunci nu mai mănîncă, nu-i 
mai e foame. Se năpirleşte cmul, slăbeşte. 

— Ce, măi aghiotantule, ai slăbit rău! 

— Hei, măria-ta, este ceva. 

Au trecut două stămîni și nu mănîncă nimic. Stă bolnav. Îl întreabă 
împăratul ce are. 


— Împărate, să spun. Chilimul ce l-am vindut l-a cusut Maria şi am fost 
la ea să cumpăr altul și cînd am văzut-o cît e de frumoasă, n-am mai ştiut pe 
ce lume sînt şi pe toate le-am uitat, nici chilim n-am poruncit. Cînd oi vede-o 
ai să mori ! Cînd te gindești că e muierea la o slugă prăpădită, muiere pe care 
n-o au împărații ! Cînd ai vedea, ai să cazi şi ai să mori! Și tot așa el a slăbit 
şi e gata să moară. 

— Împărate, și dumneata dacă ai s-o vezi, ai să mori. 

— la să mă duc s-o văd, că doar n-o fi aşa cum zici! 

Și s-a dus s-o vadă și împăratul. Da împăratul mai cu autoritate, dar şi 
el cum a pășit şi cu un picior afară şi altul înăuntru. El stă înlemnit, nu știe 
nici înainte, nici înapoi, stă cu ochii beliți. 

— Vino, să bei o cafea! 

Dar el a tras piciorul afară și s-a întors îndărăt. Vine și aghiotantul după 
el, dar nu-l întîlnește. S-a întors și s-a culcat în pat. 

— Ce e, împărate, întreabă aghiotantul. 

— Ce e, ce nu e, ai direptate. Așa frumuseţe nu e pe pămînt. 

Au mai trecut zile și-l cheamă pe aghiotant. 

— Măi aghiotantule, tu cum oi şti să-l omori pe Andrei, s-o iau eu de 
muiere. Eu împărat să n-o iau cînd mi se poate? În zece zile să-l omori pe 
Andrei, asta-ți cer. 


Aghiotantul ce să facă? Altfel îl spinzură pe el? N-are încotro. Au trecut 
6 —7 zile, opt, vine a de zece şi el să gîndeşte cum și de ce să-l omoare pe 
Andrei. Dar de silă n-a mai putut şi a ieşit pe drum. A intrat în cafenea şi 
pune capul între pălmi şi se gîndeşte ce să facă? Da, un beţiv cu poale rupte 
pe el, beat, dă cu pumnu în masă. Se uită la aghiotant cum șede trist şi zice: 

— Bine mă, tu ofițir, aghiotant, di ce nu ești vesel ca mine? Na de bea. 
Plată ai, tînăr ești, om mare ești, ce stai trist? 

— Fugi măi, încolo, că tu nu ştii ce griji am eu. 

— Ce griji ai tu cînd eşti bogat. Dă-mi mie un pahar de vin că-ți spun 
eu ce ai şi te vindec de tristeţe. Zău dă-mi! 

— Fugi de-aci. 

— Dă-mi vinul și ai să vezi. Aduce vinul negustorul, bea. 


— Hei, mi-ai dat un pahar de vin, l-am băut, ia să-mi spui dirept ce 
grije ai, ce-ai pățit? El s-a gîndit și i-a spus tot cum e treaba. Beţivu îi spuse: 

— Ce-ţi poruncește el, cînd și el poate să-l omoare că nima nu-l trage 
la socoteală. Du-te de-i spune să-l cheme pe Andrei împăratul. Atunci împă- 
ratul să-i spună lui Andrei: 

— Du-te, Andrei, peste nouă mări și nouă țări, că este un mîrtan într-un 
lemn înalt, un mîrtan care vede tot ce e pe pămînt. Şi nima nu-l vede. Pe toți 
i-a mîncat, i-a omorît şi pe Andrei o să-l mănînce. 

Se duce aghiotantul şi-i spune că nu-l omoară. 

— Omoară-l dumneata și dă-i ordin să-ți aducă mirtanul care a mîncat 
luna de a făcut munți de oase şi cîmpii de capete de oameni. Împăratul îl cheamă 
pe Andrei: 

— Andrei, du-te și omoară-mi mîrtanul peste nouă mări şi nouă ţări, 
că dacă nu, te duc la spînzurătoare. 

Andrei s-a întors trist seara acasă la colibă. Îl rugă să cine dar nu mai cină. 

— Ce e cu tine? 

— Hei, Mărie, împăratul îmi cere să-i aduc mițul de peste nouă mări 
şi nouă țări. 

— Culcă-te şi fără fioare, că sara e capul plin de ginduri, iar dimineața 
e mai limpede. S-a culcat și se scoală dimineața. Zice ea: 

— Du-te la fierari la ţigani să faci trei bite: de fier, de aramă şi de oţel, 
să vii cu ele la mine. 

Andrei s-a sculat, a făcut bitele trei și a încălecat calul şi ia bitele și pleacă. 

— Vezi, ai un bit de fier, oțel și altul de aramă. Să ispitești din lume pe 
unde e drumul spre mîrtan; să nu zminteşti drumul. A încălecat și să dusă! 
Da i-a mai dat şi un peșchi să-l aibă la nevoie: de o să-și piardă capul să se 
spele și să se șteargă şi să gindească la ea. 

— Mirtanul are să sară cum te-o vedea. Tu te aperi cu bitul de fier. 
Dacă se fringe al de fier, să-l iei pe-al de oţel şi dacă şi el s-o frînge să-l iei 
pe-al de aramă că el nu se frînge, e! se-ndovigă. Cu bitu ăsta, ăl de aramă, ai 
să-l dobori și ai să-l duci la împărat să-l vadă. 

Încalecă calul, ia bitele și se duce. Pe drum, pe cîmpii, dealuri, munți și 
ajunge la o răscruce. Un drum la dreapta, altul la stînga, da altul drept înainte. 

ntre drumuri o piatră băgată-n pămînt și-n piatră scrie în trii locuri, trii scri- 
sori așa: « drumașule, pînă aici, ai drumuit bine, da de aici încolo, dacă apuci 
la dreapta, ai sa pierzi capul, dacă apuci la stinga ai să pierzi calul, dacă o ţii 
dirept înainte ai să te însori. Hei, acuma ce să facă? Ce-ar face oricine s-ar 
afla în locul lui Andrei? De, unde s-o apuce? Stă el şi se gindeşte: s-o ia la 
direapta, pierde capul şi fără cap nu se poate. Dacă o ia la stînga, pierde calul 
şi fără cal ce naiba mai face? S-o ia drept, n-a plecat să se însoare ! Dar ce să 
facă? S-a gîndit că e mai bine drept, că doar nu-l pune nima cu sila să se 
însoare. Așa rămîne cu capul şi calul şi tot e mai bine. Şi-a luat-o drept înainte, 
ce o fi, o fi! S-a dus drum îndelungat pînă a ajuns la o casă, casă bună, pusă 
peste drum, jumătate într-o parte, jumătate în alta şi drumul trece prin ușa 
căşii. Da casa are o ușă; deasupra de ușă scrie: « Casă, întoarce-te cu șelile 
la mine ». Omul cum citește, casa se întoarce de-a-ndoaselea şi mai are un geam 
de sticlă mare. Cînd priveşte-n geam vede o muiere cu dinți lungi ascuţiţi de 
zmeoaică lungi, da păretele de sticlă, nasul de un pas, ochii cît roata carului, 
miinile cit prăjinile, picioarele ca birnele. El a belit ochii la ea: 

— Hei, nepărticitule, de cînd te aștept că n-am mincat nimic de trei 
zile: dă-te jos de pe cal. Se dă jos, dar acolo mai erau capete de cai şi de oameni. 
S-a speriat. A legat calul și ea l-a luat înuntru, l-a băgat într-o sobă. 

— Dezbracă-te ! Şi s-a dezbrăcat. Tună în albie și scaldă-te să te am de 
cină, Se scaldă el, a tanat în albie şi s-a spălat bine. Atunci și-a adus aminte 
de peşchir și s-a șters cu peșchirul. 

— Măi băiete, de unde ai tu peşchirul? Peșchirul e de la mine, băiete! 
De unde-l ai? De la Măria fiica mea?! 

Eu cunosc peșchirul. Bine că nu te miîncai, muică! Stăi, şterge-te. Și 
vine imbrăcat în țoale mîndre de aur, dar prefăcută în muiere mîndră şi vine 
cu toate mîndre de el. 


— Na, muică, de îmbracă-te ! Se imbrăcă și se iau la vorbă. El a povestit 
tot cum a fost. Ce cați aici? El s-a plins de porunca împăratului. 

— Muică, nu te teme, eu te îndirept la mirtan. Și să treci peste mare. 
Îţi dau de aici o oală cu lapte, să iei calul cu tine. La mare să lași calul în pădure 
şi să dobori în marginea Dunării cu oala-n mînă de lapte. Să strigi de trei ori: 

— Cușa, crechetușa ! De trei ori. 

Şi are să iese din mare muma mea. Ea este o broască mică. Să-i spui 
de unde vii și unde mergi. Ea are să se umfie cît plastru de fin și are să te 
treacă marea. Să iei oala de lapte pînă să vie ea să aibă ce minca! Cînd ieși 
dincolo la mal se face mică; să dai cu ea în oală. Acolo ea o să mănînce și iar 
la întoarcere o să se umfle și o să te aducă pe unde-ai plecat. 

El s-a dus cu oala şi a facut cum i-a spus. A lăsat calul, a luat biteleși 
cum l-a văzut pe mirtan, l-a bătut cu bitul de fier, s-a frint apoi cu cel de oțel 
şi i s-a rupt apoi cu cel de aramă și l-a dărîmat. L-a luat şi îndărăt pe broască 
peste mare la împăratul cu mirtanul viu ! A venit cu mîțu și i l-a dat împăratului. 

Împăratului nu i-a fost de mîp ci de Măria. Ce să facă? Îl cheamă pe 
aghiotant. 

— Ce fac, a tunat dorul în mine și nu mai pot după ea. Omoară-l că 
„L-fel te omor eu pe tine. Se duce”el în cafenea şi acolo iar bețivu se leagănă 
și cade peste mese, 

— Ce, iar stai trist? 

— lar a dat ceva peste mine. Iar mi-a poruncit să-l omor pe Andrei. 

— Dă-mi un vin şi-ţi spun că împăratul trebuie să-l omoare, că e servi- 
torul lui, nu al aghiotantului. 

Se duce iar şi-i spune de ce nu poate să-l omoare, 

Împăratul iar îl cheamă pe aghiotant: 

— Cum oi putea pină miine să-l omori pe Andrei. 

— Mai bine omoară-l dumneata, că e omul dumitale! 

Îi cheamă împăratul pe Andrei: 

— Andrei, pînă acuma, îți poruncesc să te duci pe lumea ailantă, la tatăl 
meu, să-i spui să dezbrace oalele ce i le-am dat eu pe toamnă de pomană. 
Şi să te întorci cu ele la mine. Dacă nu te duci, nu mai scapi viu. Andrei se 
întristează și se duce la Măria. 

— Ce e, Andrei, cu tine? Şi-i spune despre tatăl împăratului din 
cealaltă lume. 

— Nu te supăra, că sara e plină'de ginduri, iar dimineața e pună de nă- 
dejde ! A tors ea toată noaptea şi a facut un ghem. 

Măria i-a mai spus: să te duci la împărat și să-i spui: 

— Împărate, n-o să mă crezi că am fost pe lumea cealaltă. Dă-mi un 
om de încredere ca să vadă că am fost. Împăratul pe cine să-l dea, îl dă pe 
aghiotant. Și-au plecat ei amindoi cu ghemul în mînă l-au aruncat pe cîmpie 
şi ghemul a mers de-a tăfăloaga pînă la groapă, într-un ogaş mare. S-a furișat 
ghemul pe un drum mare, mindru. Aud ceva dudaind și pocnind. Se pomenesc 
cu o căruţă plină de piatră trasă de împărați, care au judecat strimb pe pămînt. 
Şi-i bat cu biciurile dracii de scapără scîntei din pielea lor. Cînd acolo, la car 
îl vede şi pe tatăl împăratului la jug, în faţa lui el zice în glumă: 

— Hei, fraţilor ! Ce staţi ! Uite ăsta mi-e un cunoscut am ceva treabă 
cu el! 

— Hei, fratele meu, spune mai repede ce ai de spus că-n urmă e tarto- 
rele al mare și ne-o bate că nu facem şi noi planul și nu putem să trăim. 

— Mă rog, de voi, fraţi, oţiră, baş dacă vă grăbiţi, vă dau pe ăsta pe 
aghiotant pînă vă întoarceţi. Şi-l dă și-l înjugă şi dă-i cu bicele pe aghiotant 
de-l zmintesc. 

— Împărate, dezbracă-te repede şi dă-mi ţoalele că le cere fiu-tău și i 
le dă. Vin dracii şi-l dejugă pe aghiotant și-l înjugă pe împărat şi se duc 
cu carul, iar ei se-ntorc cu ţoalele îndărăt după aţa ghemului. 

— Na, împărate, ce mi-ai poruncit ţi-am furșit. 

— Hei, voi cine ştie de unde le-aţi luat? 

— Întreabă-l pe aghiotant ce-a pățit de la draci. 

Aghiotantul i-a arătat coastele frînte. Însă împăratului nu-i e de țoale 
îi e de moartea lui Andrei! 

Împăratul slăbește, nu mai mănîncă şi iar îl cheamă pe aghiotant. 

— Să-l omori pe Andrei că nu se poate altfel. 

„_ Jar se duce în cafenea aghiotantul și stă trist, citov. Iar vine beţivul 
şi-i spune: 

Iar te-ai întristat. Dă-mi un pahar cu vin şi-ţi spun ce-a poruncit? 

— Du-te și spune să-i dea ordin lui Andrei să plece-n lume să-ntrebe, 
să ispitească, să-l găsesască, pe du-te-ncolo nu știu unde, adu pe-aia nu 
ştiu ce? Du-te-n colo, nu știu unde, adu pe-aia nu ştiu ce?! Cum Naum? 

Andrei vine acasă trist. Măria îl cunoaște pe faţă. 

— Ce e Andrei? 

DE dat grijă mare iar. 


__—Să mă duc să-i aduc: « du-te-n colo, nu știu unde, adu pe-aia nu 
ştiu ce!? Cum Naum?» 

— Hei, Andrei, abia acuma am ajuns la strimtoare mare. Că eu nici 
n-am auzit de asta că ai mei au fost zmei. Nu ştiu dacă oi putea să scap 
capul tău. 

— Culcă-te, că e mai cuminte dimineaţa decît seara. S-a culcat şi miine 
zi s-a sculat. 

A luat calul şi a plecat, da i-a zis Măria: 

— Du-te dar cu cine te-i întîlni întreabă: 

— Du-te-ncolo, nu ştiu unde, adu pe-aia nu știu ce? / 

Cum Naum! Întreabă şi ispitește că de-aici încolo vine lucrul greu. 
A mers pînă s-a pomenit prin pustietăți, a rătăcit. Dă de o potecă-ntr-o pădure. 
Vede că a mers ceva pe ea, dar se vede că e umblată, ajunge la o poieniţă, 
acolo un lemn rotat, dar sub lemn o mogildeață neagră, culcată la påmint, 

muicăăă e suflet de om ! Cînd acolo o babă culcată cu faţa-n jos. Strigä la ea 
se-ntoarse, da nu are decît un ochi în cap. Se uită unul la altul: 

— Ce e, copile, cu tine de mă găsiși aicea pe mine? 

— Hei şi mie-mi pare bine că te văd, poate-ai văzut, ai auzit: « du-te-n- 
colo, nu știu unde? Adu pe-aia nu știu ce? Cum Naum?» 

— Hei, maică, eu sînt aici stăpină, peste toate lighioanele și n-am auzit 
de aste nume. Dar dacă vrei să-ntrebi o să adun toate juavinele să le-ntreb. 
El s-a mai liniștit. I-a-ntrebat dacă știu: « Du-te-ncolo»! 

— Uitaţi-vă, sînteți toate? Cind colo vine și arătul. 

— De ce cînd am strigat n-ai venit cu ceilanți? — N-am putut că am dat 
de un om şi m-am luat la taină cu el. S-a jeluit că n-are bere și mîncare, da 
slujeşte la împăratul cu toată snaga lui. 

— Cum n-are? 

— Nu-i dă împăratul? Ce slujbă are? 

— Îi strigă împăratul așa: «Cum Naum, fuga să faci mîncare de rîş- 
niță de morișcă. El se mai întinde astalele şi pune bunătăţile, nu-i satură. 
Şi după ce mănîncă zice: 

— Astrînge-te mîncare, adunați-vă mese. Dar nu se vede nimic şi-l 
cheamă Cum Naum. De-ar găsi alt stăpîn ar pleca. Andrei aude. N-are casă, 
n-are ţoale, doar pe împărat îl slujeşte. 

— Deloc să-l iei pe Andrei să-l duci acolo la Cum Naum. Arăţul s-a 
dus şi el pe nispină în pustietate la Cum Naum —era între nişte grăbari într-o 
pustie și acolo se opresc: 

— Aici nu e nimic! 

— Bagă-te-n grăbar și strigă: 

— Cume Naume, ieși afar’ la mine. Arăţul s-a întors și ela uidit singur. 
Sirigă el: 

— Cume Naume, ieși încoa la mine, aşa cum te-a învăţat arăţu. Da Cum 
Naum nu se vede. 

— lată-mă, aicea sînt. 

— Păi nu te văd. 

— Nu cutez să mă arăt. Mă vede împăratul. Dar dacă vrei îţi dau să 
măniînci. S-a pomenit cu un astal încărcat de bunătăți. 

— Mănîncă, Andrei. 

— Cume Naume, ieși la mine la masă. 

—Nu cutez, eu doar lucru, dar nu mănînc. Împăratul mă vede. 

— Las’ că nu te vede! Șezi de mănîncă. 

—O să mă omoare! 

— Nu te spun eu. Cine te mai vede? 

— De ani de zile îl slujesc şi nu-mi dă mîncare. De-ar fi bun şi să mă 
roage ca tine ce l-aş mai păzi. 

— Bine, şezi cu mine că nu te spune nima. 

— Ce caţi aici? 

—Am venit după tine. 

— Hei, ce-aș mai pleca ! Numai să-mi dai mîncare. Vezi pe mine nima 
nu mă Vede și fac orice. Apoi a mincat. 

— Bodeaproste că mă săturai şi eu odată. Vrei să fii tu stăpinul meu? 

— Vreau. 

— Plec cu tine. Lasă-ţi calul și te duc eu zburind sus în vint, numai să-mi 
dai să mănînc. 


83 


A lăsat calul și l-a luat Cum Naum în spinare; a suflat peste el și 
nici el nu se mai vede. 

— Vezi, noi zburăm peste ţări și peste mări, unde rătăcesc în lege alte 
neamuri. Fac demîncare și ne ospătăm. 

Așa au zburat pînă la un loc. Atunci trec peste o mare și-i spune Cum 
Naum lui Andrei: 

— La mijloc de mare, Andrei, ne dăm jos, acolo-n mare să vede oraș 
cu cafenele, lăutarii cîntă şi faci ce vrei tu pe pămînt. Are să vie englejii cu 
vapoarele, ei au să vadă cafenelele și lumea miîndră şi au să zică: 

— Ce e asta? Că am trecut pe aici şi nu era nimic? Dar tu ai să fii gazdă. 
Englejii au să te întrebe: 

— Şi noi am trecut pe aici dar nu era nimic, era apă. 

— Al cui e oraşul? întrebă marinarii. 

— A răspuns Andrei. Dar cum Naum era tot cu el. Eu îl am pe Cum 
Naum care face orașe pe apă. Tu să mi vinzi englejilor dacă mă cer. Au să-ţi 
dea bani cu vapoarele, dar tu să nu mă vinzi pe bani, numai să ceri trei lucruri 
de la ei: o seceriță mică, o britvă și o piştalcă. Pe alea ei n-o să vrea să le dea. 
Dacă dau, mă vinzi, dacă nu-ți dau, nu. 

— Bine, dar tu mă lași pe mine, Cum Naum? 

— Nu te las, că tu m-ai săturat pe mine. Eu o să-i las, o să zbor iar după 
tine, dar tu să strigi în tot ceasul: Cum Naum! 

Vin englejii cu vapoare să vadă oraşul, negustorii, cafenelele ! Andrei 
stă pe schelă, privește: 

— Care e gazdă aici? 

— Noi tot am trecut pe aici și n-am văzut asemenea oraş frumos. 

— Nu vrei să-l vinzi, avem vapoarele pline de bani. 

—L-aş vinde dar nu pe bani. 

— Dar pe ce? 

— Îmi daţi trei lucruri: o săcuriță mică, o britvă şi o piștalcă. 

—Pe alea nu le dau. 

— Nu-mi daţi, nu vi-l dau! 

— Unde este el? 

— Cheamă-l ! 

— Cume Naume, oamenii ăștia flămiînzi vreau să se ospăteze cu astalele 
pe apă. Tirrrr ! şi pun astalele pe apă pline cu bunătăți. După ospăț au văzut 
ce poate. 

— Cume Naume, striga Andrei de pe apă. Cum Naum a suflat peste 
oraș și orașul a dispărut. 

— Cume Naume, fă orașul la loc, cu palate luminate. 

Iar a făcut orașul la loc. I-au dat cele trei lucruri și au plecat întîi englejii. 

— Cume Naume, plecăm cu vapoarele? 

— Hai, că aici e vai de voi. 

Andrei a luat cele trei lucruri şi a plecat și el. Şi ca pe apă merse înainte, 
dar uneori dorm. Cum au adormit, Cum Naum fuge la Andrei. 

— Andrei, uite-mă aici. 

— Cume Naume, nu te întrebai ce e cu cele trei lucruri? 

— Cind întorci securița cu gura-n sus iese armată cită frunză şi iarbă, 
cînd deschizi britva iese armată cu pistoale cît vezi cu ochii, dar piștalca e 
muzica armatei. — Şi dacă cineva face ajutare cu securița îi bate pe toți. Ni- 

men! nu i se poate împotrivi. Merg cu tine, dar nu la împăratul tău. Au coborit 
pe o cîmpie unde avea împăratul moşie. S-au dat jos şi l-a întrebat: 

— Andrei, ce palate vrei aici? De aur, argint? Şi-a facut palate strălu- 
citoare ca soarele. S-a dus vestea-n lung şi-n lat că a venit pe moşia lui și a 
ridicat palat mai mindru ca al lui. A venit şi a văzut că e al lui Andrei. 

— Andrei, să vii să-mi slujeşti mie. 

N-a vrut să se ducă. A venit împăratul cu voiscă să-l bată să-i ia pala- 
tele. Dar Cum Naum întoarce securița şi iese armată, deschide britva altă 
armată, cîntă din piștalcă, vine muzica militară şi-l calcă pe împărat. 

— Andrei, nu mă omorî, vreau să fiu şi eu slugă la tine cum ai fost tu 
la mine, că de aveam minte sănătoasă, duceam o viață mai frumoasă! Dar 
așa cu lăcomie, Doamne, Doamne, nu se știe! 


PICATĂ DIN CER 


A fost un împărat vestit peste lume, care se însurase şi era trist şi poso- 
morît fiindcă împărăteasa lui nu avea copii. Și sta el de se topea din picioare 
de grije şi necaz, fără nădejdi şi bucurii. 

Dar pe cînd nu se mai aştepta la nimic decît la moarte, iată că împără- 
teasa cea frumoasă-i rămîne greoane și aștepta să nască un prunc de viță împă- 
rătească. 

Veni timpul să nască; dar nu putea sărmana, chinuindu-se în zadar. 
Trecu o zi, trecură două, trecură nouă şi nu-l putea face pe prunc şi gata. 
Trimisă împăratul după descîntătoare şi vrăjitoare, dar cu neputinţă. Pină 
cînd copilul ţipă în pîntecele mamei să-i dea drumul. 

Mamă-sa-i făcu vrerea să vie pe lume grabnic şi cînd îi va veni vremea 
de căsătorit să se însoare cu o fată care să nu fie: 

Nici din mamă, nici din tată, 
Numai zină din cer picată. 

Cind zise aceste cuvinte, născu un copil frumos cu părul de aur și ochii 
strălucitori ca doi luceferi. Întreaga împărăție se veseli trei zile, trei săptămîni, 
trei luni şi trei ani de marea fericire ce dase peste capul împăratului. 

Cele trei ursitoare veniră și ele ca după obicei și bine îl încondeiară, 
pe fiul împăratului. 

Cit creșteau alţi copii într-un an, el creștea într-o zi, așa că în curind 
îi veni vremea de însurat. 

Trimisă slugi și oştire în cele patru cornuri de lume să-i găsească fată 
frumoasă precum i-a făcut vrerea maică-sa la naștere, dar toți se-ntoarseră 
cu feţele triste și capetele plecate. 

Dacă văzu el ce văzu, luă sabia şi traista cu merinde și o porni la întim- 
plare în lume. Merse, merse, luni și ani, prin sate și orașe, prin ţări și peste 
mări, însă fata pe plac nicidecum nu găsea. 

Ce să facă? Hai să treacă printr-o pustie mare fără apă, bintuită de 
vânturi, nisipuri și prin care mișunau șerpi şi balauri. 

După multe chinuri, sleit de puteri, ajunsă la o margine de împărăție, 
oprindu-se la o fintină să-și potolească setea. 

Cum bău apă, îi veniră puterile la loc. Își aruncă din întîmplare privirea 
pe ramura unui artore din apropierea cumpenii fintinii. Cînd colo sus, sta 

o fată în haine de sărbătoare, frumoasă, frumoasă, că întreg copacul şi apa 
fintinii străluceau de măreţia ei. Un soare scînteietor parcă poposise să se odih- 
nească o clipă pe ramură. Era o zină ! Ea îl privi și îi zimbi, apoi îl întrebă: 

— Pe cine cauţi, voinice, prin această sălbatică pustie. 

— Pe tine te caut, pe zîna zînelor, fata ce nu este nici di-o mumă, nici 
di-un tată, numai din cer picată. 

— Eu sînt aceea şi aici te-aștept de cînd mi-a venit vremea de măritat 
nemişcată. Bine că soarta ţi-a îndreptat calea pe aceste meleaguri pustii că 
altfel eram blestemată să mă prefac în şarpe de nisip, ca să mă tîrăsc nefericit 
toată viața. 

Îşi îmbrățișă el aleasa inimii şi se înțeleseră că trebuie să se pregătească 
de nuntă. Dar zina așa fusese blestemată că numai din acest loc pustiu trebuie 
să fie luată cu nuntașii mirelui. 

Plecă el în grabă la împărat, vestindu-i marea bucurie și pornind cu 
nuntașii şi mare alai spre acele ţinuturi seci pirjolite de arșiţa soarelui și fără 
apă. Un an merse la dus, și altul la întors, iar dintre nuntași abia jumătate 
mai rămaseră în viaţă. 

Zina picată din cer rămase ca o făclie strălucind în acel copac singuratic 
lăsat de Dumnezeu să străjuiască pustiul în bătaia viînturilor sălbatice. 

Ca să-i puie piedici în calea căsătoriei, tartorele iadului trimise pe lume 
o vrăjitoare, o țigancă, bătrină, numai cu un dinte-n gură. Vrăjitoarea o ade- 
meni să coboare de pe ramură ca să-i dea babii apă că e sărmană, chinuită 
de căldura de jăratec a pustiului şi să-i fie milă să-i scoată o găleată cu apă. 
Se induioșă zîna picată din cer şi cobori pentru întiia oară pe pămînt, călcînd 
porunca zinei cerului că numai după ce va veni mirele cu nuntașii să puie 
piciorul pe pămîntul trecător și înșelător. Dar ea de milă uită o clipă poveţele, 
cobori pe nisipul care ardea ca focul şi se aplecă să scoată apă babei. Baba 
atunci o împinsă în fîntină și o înecă. Cerul se-ntunecă și tocmai atunci sosiră 
nuntașii cu mirele cel frumos, cu veşminte numai de aur și argint. 

Baba așeză pe ramură în haine albe de mireasă pe fiică-sa, o țigancă 
oacheşe și frumoasă, dar nu ca zina cea picată din cer. 

Mirele nu luă seama că-l aştepta o altă mireasă şi porni de aci spre zările 
împărăției sale, cu alai și veselie, dar într-un vas luă apă pentru drum din 
fîntînă și cînd colo, în găleată prinse o mreană cu solzi de aur și argint, încît 
la soare te puteai uita, dar la ea ba. O duse cu grije şi o crescu într-un eleșteu 
anume făcut de tată-su. 

Împăratul și împărăteasa mureau de dragul acestei mrene de aur și 
chemă toți împărații şi stilpii pămîntului să vie să vadă minunea dumnezeiască. 

Se mirau fețele împărăteşti şi nu le venea ochilor să creadă cele ce vedea. 

Țiganca la toate aste întîmplări era numai ochi și urechi. Își da ea seama 
că zina picată din cer n-a murit și că-i poartă cine știe ce pocinoage. De aceea, 
nici una, nici alta, cu gura toată Ziulica pe bietul prinţ să taie mreana de aur 
şi s-o frigă pe cărbuni că altfel îi ard ficaţii de poftă de mreană. Ce să facă 
bietul prinţ de atita cicăleală? Nu avu altă scăpare decit s-o taie și s-o frigă 
pe cărbuni. Așa și făcu. Chemă o babă prinsă mreana din eleșteu, o tăie şi 
o mincă țiganca friptă. Dar babii i se dădură porunci un solz să nu scape pe 
pirîu cînd va spăla-o că unde-i va sta picioarele acolo-i va sta capul. Dar oricît 
de băgătoare de seamă au fost slujnicile, un solzișor a picat la fund și nebăgat 
în seamă s-a dus purtat de ape pînă ce valurile l-au aruncat la un țărm în acea 
mare împărăție. 

Cind colo, într-un revărsat de zori din solzul de aur crescu un măr 
stolos cu mere de aur și alături un palat strălucitor de cleștar. Cum auzi de 
una ca asta împăratul, cu prințul şi ţiganca, pune-te neică pe drumuri istovi- 
toare să vadă altă minune ! Erau cu adevărat lucruri frumoase ca-n povești. 
La soare se mai putea omul uita, dar la măr și la palat, nicidecum. 

"Țiganca însă trăia ca dracu pe drăcilă. Nu mai avea astîmpăr. Avea ea 
presimțiri rele și căuta din vreme să ia măsuri, Dar vorba aceea, de ce-i era 
frică nu scăpa. Şi se puse pe capul prințului și al împăratului să taie mărul, 
iar merele de aur să le dea la porci că sînt vrăjite și după cum i s-a arătat ei 
în vis mărul este piază rea pentru împărăție. Ce erau să facă sărmanii, că de 
gura babelor şi a muierii nici dracu nu te scapă. Găsiră omul potrivit să taie 
mărul. Tocmai atunci, pe o rază de lumină Maica Precista, nemaiputindu-i 
răbda mojiciile, trimise o cerșetoare jos pe pămînt îmbrăcată în zdrențe, abia 
ţinîndu-se într-un toiag și se rugă de pădurar să-i dea o ramură să-şi facă 
umbră sub arșita de foc a soarelui. 

Lemnarul care ciopîrțea la pomul de aur şi-l făcea grămezi să-i dea foc, 
nefiind văzut de nimeni, de milă îi dădu o rămurea din pomul de aur. 

Baba puse rămureaua în sîn și lîngă un izvor cu apă rece cu surcele și 
crengi își făcu o colibă să n-o măniînce fiarele sălbatice din pădure. 

Ramura de aur din măr o aşeză cu luare-aminte la cap, temîndu-se 
să nu i-o fure niscaiva răufăcători. 


Cînd colo, dimineaţa lingă cerșetoare sta o fată frumoasă ca o zină din 
povești. Bătrina o binecuviîntă şi plecară ele la clacă să despoaie porumbul 
împăratului de foi și chică. Zina picată din cer ca să nu-i fie văzută fața așeză 
pe față un voal alb, așa că nimeni nu-și da seama că este picată din cer. 

La clacă veneau numai fete, una și una, care mai de care mai frumoasă, 
cu glas frumos și pricepute la spus basme și poveşti. 

În fiecare seară, povestea o fată. Și la o lună le venea o dată rîndu. Cine 
nu știa să povestească, împăratul chema un călău îmbrăcat în roșu mînjit cu 
singe și-i lua dintr-o lovitură capul. 


Toate fetele se-ntreceau care mai de care să rostească povești mai fru- 
moase făcindu-i pe plac împăratului și prinţului. 

Mai la urmă i-a venit rîndul zinei picate din cer. 

Deși i s-a dat porunca să arunce voalul de pe ochi ea a refuzat ordinul 
împăratului. Atunci împăratul supărat a cerut să i se taie capul pentru nesu- 
punere. Zina însă l-a liniștit zicindu-i să aibă răbdare s-o lase şi pe ea ca să 
spuie o poveste, cum le-a lăsat şi pe celelalte fete şi după aceea-i poate 
lua capul. 

Zina şi-a început povestea aşa: 

A fost odată ca niciodată, că de n-ar fi nu s-ar povesti. A fost un crai 
împărătesc vestit frumos ca soarele şi cum i-a venit vremea de căsătorit a scos 
calul din grajd şi a pornit în lume, în lungiș şi-n curmeziş să-și caute aleasa 
inimii. Dar cu cît mergea, cu atîta se ostenea în zadar. O zînă din cer ascunsă 
sub poala unui nor vedea toatea acestea și pe cînd prințul era gata să piară 
singur în pustiu cobori pe ramura unui arbore, iar prinţul îi văzu chipul măreț 
în fîntină. Apoi a zărit-o în copac şi după cum le era scris de ursită, se înţele- 
seră să vie cu mare alai s-o ia pe cea zină: 

Nici de-o mamă, nici de-un tată, 
Numai din cer picată. 


Zina fu însă inșelată de o zgripțuroaică de țigancă, mare vrăjitoare, care 
o înecă pe zînă, iar nunta se făcu din nebăgare de seamă cu fata țigăncii. 

De aci încolo povesti pe rînd și cu tilc întimplările petrecute, fără nici 
o zminteală, spre marea mirare a prințului şi a împăratului. 

După ce s-a terminat firul povestirii, și-a aruncat vălul de pe faţă, iar 
ei au rămas încremeniţi de frumuseţea ei. Era cu adevărat picată din cer de 
frumoasă ce era și atunci a grăit: 

— Eu sint zîna picată din cer! Acum puteţi să-mi tăiați capul ! 

— Cum o să-ți tăiem capul, fata tatii, a zis împăratul, tu ești lumina 
ochilor şi viața noastră. Capul să-l tăiem celei ce ne-a înşelat prin meșteșugite 
şiretlicuri, iar fiul meu de-abia acum să se pregătească de nuntă. 

Pe zăvrăcioacă o legară de patru armăsari și o rupseră în bucăţi, iar nunta 
craiului și zînei picată din cer se porni de cînd se punea luna şi uidea ca 
secera: și ţinu trei zile, trei luni, trei ani și trei sute treizeci de ani. 


FATA BABII 


A fost odată un moș și moșului i-a murit baba și-a rămas cu o fată. 
Ce să facă moșul, cocoșul, să-și ia altă muiere! Şi ia o muiere mai tînără. 
Femeia asta avea şi ea la rindul ei o fată! Așa se pomeni moşul pe vatră la 
bătrineţe cu două fete! Fata moşului era vrednică, cuminte şi blindă ca o 
mielușică, iar fiica muierii sale rea, leneșă și proastă. Într-o sară, pune ea mîinile-n 
șolduri şi-i zice moșului: 

— Moșule, dacă vrei să mîncăm împreună dintr-o lingură să-ți iei fata 
şi s-o duci în pădure că mănîncă mult. Ce să facă bietul om, începu să cadă 
pe gînduri. Ba s-o ducă, ba să n-o ducă, ba să rămiie cu fata, ca să-i dea cu 
piciorul la muierea cea rea. Se frămînta zadarnic sărmanul că de muierea 
tînără nu se putea dezlipi, cum nu se dezlipeşte scaiul de oaie. Îşi luă fata 
de mină şi-i zise: 

— Taică, ne-a bătut Dumnezeu, hai să mergem în pădure să culegem 
bureţi, că nu mai avem de-ale gurii cu seceta asta. Merseră ei cît merseră 
împreună şi într-adins moșul se depărtă şi-o lăsă în voia soartei. Țipă ea în 
zadar prin pădure, dar nimeni nu o auzea, numai frunzele se cutremurau 
de plinsul ei şi de mila ei. Ajunse la o răscruce de drumuri. Încotro s-o ia? 
Asta era greu de ştiut! Hai s-o ia drept înainte. Merse cît merse și dădu de 
o fintină împotmolită de nisip și nămol. — Fată mare, fată mare, zise fintina, 
vino de mă curăţă că la nevoi îţi voi da apă să bei. Fata sumete mînecile și 
curăță la repezeală fintîna. 

De aci plecă iar drept înainte către miazăzi. Cînd colo, pe urma ei, abia 
se tirăște o cățelușă, bolnavă și plină de bube. — Fată mare, fată mare, fii blindă 
şi miloasă, curăță-mă și pe mine de bube, că abia îmi mai trag sufletul și poate 
vreodată la nevoie, îţi voi fi de vreun ajutor. S-a oprit, a curățat căţelușa de 
bube, a spălat-o frumos şi a mers tot înainte. Ajunse la un cuptor de pine, 
care gifiia de cenușă și gunoaie. 

— Fată mare, fată mare, zise cuptorul de pîne, curăță-mă de cenușă 
că ţi-oi da pine caldă. Fata a sumes minecile și a curățat cuptorul de gunoaie 
şi cenușă. Merge ea înainte să afle un corn de țară cu suflet de om, dar nicăieri, 

nimic, doar nemărginita pustietate și singurătate. Se opreşte sub un păr de 
ostănită și aude părul plingind. 

— Fată mare, fată mare, fie-ţi milă de mine. Mai am citeva ramuri cu 
frunze şi mă mănîncă omizile, scapă-mă de la moarte și curăță-mă de omizi, 
Că-ţi voi da vreodată pere. Fata se urcă în păr și îl curăță frumos de omizi, 
se plinse și ea părului că n-are pe nimeni şi o dor picioarele, apoi plecă înainte, 
în voia soartei, Într-o noapte vede ea undeva în pădure o scânteie luminind. 
Cînd acolo dă de o căsuță în pădure. Bate la ușă bucuroasă că a dat de picior 
de om. 

— Cine bate, întrebă un glas de femeie. 

— Eu, fata cea cuminte şi pierdută! 

— Intră, maică, eu sint Sfinta Duminica, stăi şi conăceşte la maica, 
poate vei fi ostănită şi flămindă. 

— Sînt, Sfîntă Duminica, de ani de zile tat căi necunoscute în pădure, 
dorm în copaci de frica fiarelor şi mă hrănesc cu ierburi. Sînt blestemată de 
Dumnezeu să n-am și eu noroc pe lumea asta. 

— Lasă, maică, nu te văita de noroc! Ai să vezi tu că cineva de sus, 
are grijă de oamenii buni la suflet. Se spălă fata, cină și se culcă, adormind 
buştean, după atita cale. Dimineaţa se sculă, iar Sfinta Duminica îi zise: 

— Fata mamii, eu mă duc la mănăstire, să mă rog, tu rămii să dai mincare 
la orătăniile mele. 

— Sfintă Duminica, mergeţi fără zăbavă, că am eu toată grija casei. 
Deschise la curtea cu păsări, le aruncă boabe, iar la şerpi le dădu lapte. Cînd 
se întoarse de la mănăstire Sfînta Duminică, găsește casa curată, măturată, 
zugrăvită, păsările și jigăniile sătule. 

— Maică Sfintă, scoate-mă la lume și la țară din pustia asta și am să-ți 
fiu roabă toată viața! 

— Te scot, maică, însă mai întîi să-mi cauţi în cap, că de mult nu mi-a 
atins mînă de fecioară, vița de păr. Se aşezară pe pragul casei şi fata începu 
să-i caute în cap. Maica îi spuse: 

— Să ai grijă, maică, eu m să adorm în poala ta, tu să mă lași să dorm 
şi să visez. Peste noi va trece o apă mare neagră ! Să te ţii bine de prag să nu 
ne ia apa și să nu te sperii. Mai la urmă va trece o apă albă. Atunci să mă scoli, 
că altfel amîndouă trecem pe valuri în altă lume. Fata aşa facu precum i s-a 
spus. Trecu peste ele o apă neagră cum este păcura, ea se îngrozi de asemenea 
apă dar se ţinu bine şi torentul n-o mișcă din loc. După accea, se abătu o apă 
frumoasă albă, cu valuri line şi peşti de aur, frumoasă ca cerul înstelat. O deș- 
teptă din somn pe Sfinta Duminică și aceasta se sculă ca după o călătorie lungă 
de zeci de ani. Cum se sculă, luă fata-n braţe și o aruncă în rîul acesta alb. 
Fata ţipă că se-neacă. 

— Nu te teme, fata mamii, prinde acuma ce vrei tu din valuri: peștișori 
de aur, fluturi sau cutii pline cu lucruri. Fata prinse o cutie și ieși la mal. Cînd 
se uită în oglindă, era albă ca zăpada, iar părul ei strălucea ca aurul. Era acum 
așa de frumoasă, încît soarele se oprea în loc şi o privea rivnind la chipul ei 
nemaiîntiinit. Își luă cutia şi plecă spre un ochi de pădure cu Sfinta Duminică. 
Aci i se arătă calea și o porni iar singură. 

Merse ea vreme lungă să-i ajungă, pină căzu ostenită de foame și de 
sete. Părul o văzu chinuindu-se și-i zise: 

— Fată mare, vino şi astimpără-ți fcamea. Își astîmpără foamea și cu 
puteri noi porni mai departe. 

Pe drum o apucă iar foamea și o părăsiră puterile. Cuptorul o văzu chi- 
nuindu-se şi o strigă: 

— Fată mare, fată mare, nu mă mai cunoşti? Vino de mănîncă pîine, 
că tu m-ai curăţat de cenușă! Fata se sătură de pîne și se duse înainte. 

Ducîndu-se înainte îi iese-n cale o cățelușă cu o salbă de pietre scumpe 
şi mărgele. Îi întinde salba și dădu să treacă un rîu. Cînd dincolo de rîu, niște 
lupi urlă, se rinjesc la fetiță și vreau s-o mănînce. Căţelușa latră de zor, sperie 
lupii și fata trece rîul. 

Multă vreme a fugit de-aci încolo cu cățeluşa după ea, pînă ce o podi- 
diră apele de oboseală și căzu ostenită. După ce se odihni, aude un glas din 
pădure: 

— Fata mamii, fata manii, vino să bei apă că tu m-ai curăţat de nomuol. 
A băut apă, s-a răcorit și a mai mers o zi, pînă ce au cîntat cocoșii şi a ieșit 
dintre sălbăticiunile pădurii. S-a văzut lumina printre tulpini de copaci şi 
a alergat bucuroasă la tată-su. Cînd a deschis cutia, acolo, numai aur şi argint; 
numai pietre prețioase, de luminau noaptea ca ziua. S-a mirat muma vitregă 
şi fără zăbavă îi zise fiicei sale să pornească și ea pe urmele ei să se procopsească, 
precum s-a procopsit fiica moșului. I-a arătat poteca şi s-a dus. Păsările, copacii, 
florile, toți simțeau că ea are suflet rău, de aceea tremurau de frica ei. O văzu 
o fîntînă sleită și-i ceru s-o curețe, iar ea o înfruntă şi întinse pasul grăbită 
după podoabe. O rugă o cățelușă s-o curețe de bube, ea luă un bit și o alungă. 
Plinse un cuptor de pîine că este înfundat de funingine şi de cenușă și-i ceru 
să-l curețe, iar ea se facu surdă. O mai rugă şi părul plin de omizi să-l curețe 
că se usucă, îl afurisi și nu se abătu de lacomă ce era. 

Ajunse în cele din urmă la o casă. Bătu în ușă și-i deschise Sfinta Dumi- 
nică. Se odihni aci şi se sătură de bunătăți că drumul i-a fost greu şi lung. 
A plecat Sfînta Duminică la mănăstire şi a rugat-o să aibă grijă de păsări 
şi de oare, să le dea apă și mîncare. Ea încălzi mlatul așa de mult că arse gitul 
păsărilor, şerpilor și năpircilor. Cînd sosi acasă, se plinseră păsările şi toate 
jigăniile din oborul ei că le-a ars gitlejurile. Maica se supără şi tăcu. O puse 
pe fată să-i caute-n cap dacă vrea să se întoarcă la lume și la țară. Îi căută-n 
cap și nu-i găsi nimic. 

— Să ai grijă, zise Sfinta Duminica, că are să treacă peste noi o apă 
mare albă. Tu să te ţii de mine şi să nu mă scoli din somn; numai cînd va 
trece o apă neagră să mă scoli. 

Trecu un șuvoi de apă albă ca spuma de mare, fata se sperie, dar n-o 
deşteptă pe Sfinta Duminica. 

Cînd trecu apa neagră, o deșteptă. Fata ieşi din apă, neagră cum este 
catranul, iar Maica albă cum a lăsat-o Dumnezeu. De pe rîul negru culeasă 
o ladă mare de lacomă ce era. Sfinta Duminică îi arătă poteca şi plecă acasă. 

Pe drum înapoi o apucă foamea şi seta. Părul nu-i dădu pere şi o bătu 
cu ramurile, cuptorul nu-i dădu pîine și spuza-i umplu ochii. Căţelușa o lătră, 
nu-i dădu salba de aur și lupii o muşcară. Fîntina nu-i dădu apă; toate se 
revarsă din jgheab şi-i seacă izvorul. 

Ajunse acasă neagră, ruptă şi flămîndă ca vai de ea cu lada cea mare pe 
spinare gifiind de bucurie, că-i duce lui maică-sa pietre preţioase şi 
bogăție mare. 

Cind o întimpină mumă-sa, dădu un chiot de bucurie. Se vedea cea 
mai bogată şi fericită muiere din lume. Ca nu cumva să ia ceva din averea lor, 

fata pe furiş deschisă lada. Din ladă săriră șerpii și năpircile, le supse sîngele 
și le miîncă de vii. 

Fata moşului cea cuminte, rămase cu bogăţiile primite, se mărită după 
un Făt-Frumos, făcu o nuntă mare, încît și azi nuntaşii chefuiesc, cîntă și 
joacă-n horă de-şi rup călciiele, de aceea rămaseră toți desculți. 


MOȘUL ȘI BABA 


A fost odată un moș cu o babă și cu o fată. La un timp îi moare baba 
moșului şi rămîne moșul numai cu fata. Moşul însă cît de moș, dar nu putea 
fără de muiere şi se-nsură cu o babă. Baba avea şi ea o fată. Şi de colo, pînă 
colo, ajunseră moșul cu baba și cu două fete pe vatră. 

Stau ei cît stau și într-o zi îi zice baba moșului: 

— Moșule, să-ți dai fata-n argăţie dacă vrei să mănînci dintr-o lingură 
cu mine. Moșul, ce să facă? Să se despartă de fată îi e greu. Pînă la urmă îi 
zise fetii să plece în lume să-și cate de lucru la vreun stăpîn. Își luă fata săcuiul, 
furca şi fusul şi o luă-nainte plingînd. Merge ea, cît merge şi cînd colo ajunge 
la niscaiva porci, mulți imoși, fugind și coicăind pe cîmpie după lături calde. 
Porcarul o vede pe fată şi-i zice: 

— Du-te, fată, de-ntoarce porcii că-ți voi da un purcel cînd te vei în- 
toarce pe-aici. Ea alergă, întoarse porcii şi se grăbi pe drum mai departe. Merse 
cît merse şi întilni un văcar cu o cireadă de vaci. Pe unele le apucă strechea 
și fugeau de parcă ar fi scăpat de la cuţit. Văcarul văzu fata și-o rugă: 

— Aleargă, fată, aleargă, de-ntoarce vacile, că-ți voi da o junincă cînd 
te vei întoarce. Ea le-ntoarse și prelungește calea înainte să-şi cate un stăpin. 

Cînd colo, aci dete de o turmă de oi. Nişte oi se răsfirară pe cîrd şi fugiră 
de parcă-ar fi căpiate. 

— Fată, du-te de-ntoarce oile, zise păcurarul, că-ţi voi da o mielușică 
atunci cînd te vei întoarce. Ei nu-i fu lene, alergă de-ntoarse şi oile, pe urmă 
plecă-nainte. Merse iar cît merse şi dete de o herghelie de cai, iuți, nărăvaşi 
şi neîmblînziţi. Ciobanii cum o zăriră o rugară: 

— Du-te de-ntoarce caii că-ți vom da cînd te vei întoarce un cirlan, 
bun de-ncălecat. Fata-ntoarse caii și hai înainte. Merse ea, merse, cale lungă 
să-i ajungă pînă ce se opri ostenită sub un măr într-o grădină. Mărul o văzu 
şi o rugă: 

— Vezi, fata mea, lumea la umbra mea stă și se răcorește, iar toamna 
merele mi le culege şi la nimeni nu-i dă-n gînd ca am și eu frunze și mă usc, 
dacă omizile mă mănîncă. Fie-ţi mile de mine şi culege omizile de pe ramurile 
mele și cînd te vei întoarce pe aici am să-ți dau mere să mănînci. 

Fata se urcă-n măr, îl piguli de omizi şi plecă-nainte. Era vară călduroasă, 
cu mare zăpușeală. Se aplecă să bea apă dintr-o fîntină. Fîntîna însă n-o lăsă 
zicîndu-i: 

— Vezi, fata mea, toţi se apleacă şi beau apă din fintină, dar unul nu 
mă curăță de imală că mă-nec de tot! Hai, tu, inimă bună şi arănește-mă de 
imală că-ţi voi da apă rece cînd te vei întoarce pe aici. Arăni fîntiîna de imală, 
bău apă rece şi prelungi drumul mai departe. Îndată dete peste un cuptor 
cu pine cu vatra părăsită plin de cenuşă. Vru să caute o pită, dar cuptorul 
îi grăi: 

— Fată dragă, toţi cer să le coc pîne, dar nimeni nu mă curăţă, nimeni 
nu-mi șterge vatra. Curăţă-mă tu, dacă vrei să-ți dau pine cînd te vei întoarce. 
ÎI curăță şi pe ăsta şi pleacă mai departe. Ajunsă într-o pădure mare şi frumoasă 
cu izvoare şi poiene cu flori. Acolo, un moş creştea nişte ale în nişte lăzi. Se 
tocmi aici să arănească alele moșului să le dea apă şi mîncare, nici prea caldă, 
nici prea rece. 

Odată se întilni în pădure cu o bătrină fermecătoare care-i spuse să 
ia seama că în lăzile noi crește şerpi și năpirci, iar în lăzile bătrine creşte vietăți 
de pe lingă casa omului și cînd îi va ieşi-sorocul să ceară de la moș o ladă bătrină 
să nu ia una nouă. Fata arănea alele pădurii şi luă seama cum șerpii şi năpiîrcile 
intrau în lăzile noi, iar celelalte în lăzile vechi. Trecură anii și veni vremea 
să ia simbria şi să plece. Într-o zi moşul îi zise: 

— Fata mea, cuminte ai fost, bine m-ai slujit, alege-ți o ladă dintre cele 
care-ţi vor plăcea mai mult şi să-ți fie de alal ! 

— Eu îmi aleg lada asta bătrină, răspunse fata. Cum şi-a luat lada, i-a 
pupat mîna stăpinului şi s-a dus îndărăt. Avea cale lungă și grea de mers. 
Soarele ardea ţărîna sub picioare de-i frigea tălpile, iar tilharii țineau calea 
călătorilor pe la colnice. Călătorii zăceau lihniți de foame şi de sete pe cărare, 
gata să-și dea duhul, dar fata mergea-nainte cu gîndul la Dumnezeu. 

Ajunse la cuptorul de pîine pe care-l curăţise, și acesta o chemă: 


— Fetiţă, fetişoară, 

Cu cosița gălbioară; 

Cu ochi plini de lăcrămioară, 
Ja-ţi şi tu o azmioară! 


Fata dădu spuza la o parte, îşi luă o azimă și plecă mai departe, înfule- 
cînd din azima cea caldă. 
Ajunse la fîntîna cu apă curată, pe care o arănise de imală. Fîntina o 
zări şi grăi: 
— Fetiţo ce porţi mult dor, 
Adapă-te la izvor; 
Ca să ai tu sănătate, 
Mult mertic și bunătate. 


Fata bău din izvorul fîntinii, sărută fîntîna că n-a uitat-o, şi i-a dat zor 
înainte. Merse, cît merse şi o zări mărul, încărcat de mere mari, roşii-aurii, 
pe care-l curăţase de omizi. Mărul cum o văzu din departe-i făcu cu o rămurea 
semn să se abată să culeagă un sîn de mere. Drumeaţa nu stătu mult pe gînduri, 
umplu sinul! cu mere, mulțămi de bunătate și hai înainte. 

Trecuseră ani de zile de cînd pornise la o așa cale lungă, să-i ajungă, 
cale mare, fără de zare. La o vreme ostenise de tot și căzuse leşinată, cu 
picioarele zgâriate și tălpile pline de răni şi băşici. Cum făcea doi paşi cădea. 
În zadar se opintea să meargă că o lăsaseră picioarele. Era pierdută-n pustie- 
tăți, tocmai bună s-o mănînce păsările cerului şi alele. Dar tocmai cînd își 
pierduse nădejdea, o ajunse o herghelie de cai, răsăriți ca din pămînt. Muma 
hergheliei îi zise: 

— Fată bună, fără de mumă, 
Alege-ţi un căluşel, 
Să zbori ca vintul cu el. 

Aleasă un cal mindru și voinic, se urcă în seaua de aur și-i dădu pinteni. 
Merse ea, merse, cînd atingind cu copitele pămîntul, cînd amestecîndu-se 
cu norii şi iar scobori pe pămînt să se hrănească. 3 

Cum ajunse la o turma de oi, păcurarii îi deteră o oaie. Ea luă 
oaia și merse-nainte. Nu mai avea mult şi se apropia de bordeiul ei. Se-ntilni 
cu un gelep, care mîna la tirg o cireada de vite care-i grăi: 


— Hai fetiţo, fetişoară, 

Ia în dar o văcușoară; 

Ca să-ţi fete o viţişoară, 
Să-ţi umpli obor de oară! 


Fata luă o vacă, mulțămi la stăvari și o porni tot înainte. 

Mai avea puţin şi ajungea acasă. În cale se-ntilni cu nişte porcari care 
păzeau o mirie cu porci. Porcarii îi dădură şi ei drept mulțămire o purcelușă, 
ea o luă, le mulțămi și se grăbi să ajungă după cîntatul cocoşilor. Cocoşii cum 
o văzură săriră pe garduri şi dădură de veste să se ştie cine vine, bătind bucuroși 
din aripi și cîntind: 


— Cucuriguu, maguu ! 
Vine fata moşului, 

La argeaua dosului, 
Înţolată, îmblăgată, 

De aur e încărcată; 

Cu blaga legată-n spate, 
Și cu vitele de-o parte! 


Cind auzi una ca asta mumă-sa, .măștioai-sa, o secă la ficaţi vestea 
cocoșilor. Luă o pălcată și după ei prin maidan să-i zvînte-n bătăi: 


— Uşi, uși, uşi! 
Pină-n ziua să te uști; 
Că zo-mi eşti mincinos, 
Afurisitule cocoș ! 


Și nu încetă să blesteme cocoşii de pe mahala să-i ia holera şi să-i fure 
noaptea vulpile. Fata moșului cum ajunse, puse lada jos, o deschise și ce 
credeţi că era înnuntru? Numai aur și argint, podoabe nenumărate. Dacă 
văzu măștioană-sa o avere așa de mare, rămase mută şi năucă și zor nevoie 
s-o miie și pe fata ei să se procopsească. Fata ei cum auzi de unde a căpătat 
atitea avere, nici nu-și mai luă rămas bun. Își luă un toiag, disagii cu mîncare 
și o zori-nainte. 

Ajunse la miria cu porci; porcarii o rugară să le-ntoarcă porcii, ca să-i 
dea un porc cînd s-o întoarce. Ea i-a drăcuit cu porci cu tot văzîndu-și de 
drum, și gîndind la avere. Ajunse la cireada de vaci. Văcarii o rugară să 
le-ntoarcă vacile că-i dau o vacă cînd s-o-ntoarce. Ea se minie, îi drăcui şi afurisi 
şi din cale nu se opri. Merse ce merse și ajunse la o turmă de oi. Păcurarii 
o rugară să le-ntoarcă oile că-i vor da o mioriță cînd se va-napoia. Îi drăcui 
și pe ăştia şi merse-nainte. Cînd colo dete de herghelia de cai. Stăvarii o ru- 
gară să le-ntoarcă caii, că-i vor da un cîrlan cînd s-o-ntoarce. Ea-i luă în ris, 
afurisindu-i cu cîrlan cu tot și-i dete grăbindu-se-nainte. Se opri sub un măr 

plin de omizi. Mărul o rugă să-l curețe de omizi, că se usucă, iar cînd se va 
înapoia-i va da mere să mănince. Fata a drăcuit mărul și și-a văzut de drum. 
Mărul dacă a văzut-o atît de rea și de îndărătnică a blestemat-o și el: 


— Drum bătut ca bumbacul, 
Unde-oi ajunge să-ţi frîngi capul; 
Drum bătut ca fuiorul, 

Unde-oi ajunge să-ţi rupi piciorul. 


Ajunse la o fîntină-necată de imală. O rugă fîntîna s-o curețe de imală 
dacă vrea să-i dea să bea apă cînd se va-ntoarce. Ea o-nfruntă și pe fintînă 
şi merse setoasă și flămîndă-nainte, lacomă după avere. Mai la urma urmelor 
se opri la cuptorul de pîine, moartă de foame. Cuptorul o rugă să-l curețe 
de cenușă, că-i va da pîine caldă şi bună, cînd se va-ntoarce. Ea însă izidi 
cenușa de pe vatra cuptorului, iar pîinea de sub spuză se prefăcu în scrum, 
că nu putu găsi nici o coajă de piine. Iar plecă și de aci drăcuind și bleste- 
mind prin glionțane și spini pînă ce ajunse la o pădure mare, unde stăpi- 
nea un moșneag mulțimea de ale în lăzi închise ca să nu fugă. Se tocmi la 
moş pe o ladă să-i slujească un an de zile. După ce i s-a isprăvit sorocul mo- 
şul i-a zis să-și aleagă o lacră din cele ce le avea. Ea, s-a sucit, s-n-virtit, pînă 
ce s-a hotărît. A pus ochii pe lada cea mai mare și mai nouă. Moşul i-a dat-o, 
a legat-o-n spinare şi a plecat la mumă-sa fericită de atita bogăție. Dru- 
mul e lung și greu. Ajunse la cuptorul de piîne, ceru o pită, dar cuptorul 
îi azvirli cu cenușă-n ochi de o orbi. Ajunsă setoasă la fîntina cu imală, vru 
să bea apă, dar fintina o umplu de imală. Se opri sub mărul stolos cu merele 
mîndre, coapte-n pirg, vru să ia mere, dar mărul o luă la bătaie lovind-o cu 
ramurile, darmite să-i mai dea şi mere rumene să mănînce! 

Ajunse la herghelia de cai, ceru un cal că nu mai poate merge, caii 
o loviră cu copitele de-i frînseră oasele și-i rupseră țoalele. Ajunse la turma 
de oi şi se rugă de ele să-i dea o ţiră de lapte că moare de foame. Berbecii însă 
n-o lăsară şi o burdușiră cu coarnele, de o dădură de-a dura prin țărină, gata- 
gata să-i spargă lada cea frumoasă. Ajunsă la cireada de vaci, vacile o cunoscură 
și parcă le apucase strechea, fugeau, se broșcăiau și cu coarnele o împungeau 
de-şi rupse picioarele. Tiriş-grăpiş, ajunse miria cu porcii. Porcii cum o zăriră 
o-ncolţiră și cu dinții gata s-o rupă-n bucăţi. Abia scăpă și de ăia și a doajuns 
acasă toată ruptă, sîngerată, cu oasele frînte, mai mult moartă decît vie. 

Cocoșul cum o văzu, sări pe o leasă și cîntă: 


Cucuriguu, maguu ! 
Vine dracuu, 
Toată ruptă, 
Şi bătută! 
Baba cum îl auzi, grăi: 

— Fugi, cocoș, 

cocoloş, 

că te taie moș! 


Cocoșul însă bătea din aripi și vestea din bordei în bordei întimplarea 
cu fata cea rea ! Cum tună fata-n casă, mumă-sa alergă după fată şi deschise 
lada. Cum o deschise, ţișniră în toate părţile șerpi, năpiîrci, iar pe ele le mîncă 
şi le morfecară, păn'-se săturară. Și așa pe cei răi îi săturară de avere, iar 
alele de atunci se liberară și nu mai trăiră-n ladă ! 

MOŞU ŞI BABA 


A fost vrodată vrun moș cui i-a murit baba și a rămas văduvoi cu o fată. 
El a luat altă babă care a avut iar o fată. 

Baba nouă a minat pe moș să-și dea fata ca slugă. Fata merge pe drum 
şi ajunge la niscai porci. 

— Du-te, fată, întoarce porcii, cînd te vei înapoia o să-ți dau un porc. 

Ea întoarce porcii şi pleacă mai departe pe drum. Ajunge la vaci, iar o 
mînă să-ntoarcă vacile, că, cînd se va întoarce o să-i dea o vacă. Ea le întoarce, 
prolungeaşte drumul. Ajunge la oi, iar o mînă să-ntoarcă oile, că, cînd să va 
întoarce o să-i dea o oaie. Ea le întoarce și pleacă. Ajunge la cai, o mînă să-i 
întoarcă că, cînd se va întoarce o să-i dea un cal. Ajunge la mărul cu meră: 

— Cură-ţă-mă, fată, de omidă că, cînd te vei întoarce o să-ți dau meră 
să mănînci; ea îl curăță de omidă. Ajunge la fintîna cu apă: 

— Răneaște-mă, fată, de imală că, cînd te vei întoarce o să-ți dau apă 
rece să bei. 

Ea o răneaște şi prolungeaște mai departe. Ajurgela cuptoru cu pini: 

— Curăţă-mă, fată, de cenușă că, cînd te vei întoarce o să-ți dau o pîne 
să mănînci. 

Fa îl curăță de cenuşă şi pleacă; ajunge la vrun moș cu care să tocmeaște 
să-i fățuiască niscai lăzi cu ale cărora să nu le dea apă nici prea caldă, nici 
prea rece. Vro babă învaţă fata: 

— Fata mea, tu să iai sama în care ladă să bagă alile alea. 

Ea ia sama şi vede că șerpii intră în lăzile cele noi și spune babii. Baba 
i-a spus cînd va pleca să ia o ladă veche că aia i-a fost plata. Cînd ea i-a ieșit 
sorocul să pleace acasă, stăpînu i-a zis: 

— a-ţi, alege-ţi o ladă şi pleacă. Ea ia o ladă veche și pleacă. Ajunge la 
cuptoru cu pini și-i dă o pîne; ajunge la fintîna cu apă, bea apă; ajunge la mărul 
cu meră, îi dă mere; ajunge la erghelia cu cai, îi dă un cal, ajunge la turma cu oi, 
îi dă o oaie; ajunge la gelepul cu vaci, ia o vacă; ajunge la miria cu porci, îi 
dă un porc. 

Cind doajunge acasă, cocoșul a cîntat: «cucurigu, vine fata moșului, 
înţolată, îmblăgată, cu blaga în spate şi cu vite după ea.» 

Mură-sa măștioaică strigă: 

— Cecoș, lovi-te-ar colera, că nu știi nimic. 

Cînd intră fata-n casă și deschide lada care e plină de blagă de aur. Cînd 
vede măștioaica așa aveare și atita blagă, mînă pe fică-sa şi ea să slujească să 
aducă bogăţie. 

Fata măștioaicii pleacă, ajunge la porci, iar așa o mînă să întoarcă porcii, 
că, cînd să va întcarce o să-i dea un porc. Ea n-a vrut. Ajunge la vaci, o mînă 
să-ntoarcă vacili, că, cînd să va întoarce o să-i dea o vacă. Ea n-a vrut. Ajunge 
la oi, iar o mină să le întoarcă că, cînd se va înapoia o să-i dea o oaie; ea nu 
vrea. Ajunge la cai, acolo o mînă să-i întoarcă că, cînd să va napoia o să-i dea 
un cal. Ea nu vrea. Merge mai departe, ajunge la mărul cu mere, care o mînă 
să-l curețe de omidă că, cînd să va întoarce o să-i dea meară să mănînce, ea 
n-a vrut. ; 

Ajunge la fintîna cu apă rece, o mină să o rănească de imală că, cînd să va 
întoarce o să-i dea apă rece să bea. Ea nu vrea. Ajunge la cuptorul cu pini 
care o mînă să-l curețe de cenușă că, cînd să va întoarce o să-i dea pîne să 

mănince. Ea nu vrea. Mai la urmă a ajuns la stăpînul la care a servit soră-sa 
vitregă și acolo să tocmeaște să slujească un an de zile pe o ladă pe care va vrea 
s-o ia cînd va pleca, din cele pe care le păzeaşte. 

Cind a plecat, a luat o ladă nouă, gîndind că în aia e mai mare blagă. 
Ajunge la cuptoru cu pini, care o umple de cenuşă, ajunge la fintînă, care o 
umple de imală, ajunge la mărul cu mere, o bate cu crengile, dar nu-i dă meară 
să mănînce. Cînd ajunge la cai, ei o bat cu copitele de toată o rup. Ajunge ia oi, 
o împung berbecii cu coarnele. Ajunge rău, ne bine la vaci; vacile dau cu coar- 
nele în ea. Cind ajunge la porci, porcii toată o încolțăsc cu dinţii și or vrut să o 
mănînce de tot. Abia a scăpat de acolo și abia doajuns acasă toată ruptă şi 
omorită şi singeroasă. Cocoșu iar cîntă: 

— Cucuriguuu, vine fata babii, toată ruptă şi bătută, dar cu lada plină 
de ale. | 

Baba zice: 

— Ici, cocoș, ce ştii tu! 

Cînd fata tună înlăuntru, baba alergă și deschide lada din care ţişnesc 
în toate părţile plin de șerpi, lupi, urși, mistreți și alte ale. De atuncea au rămas 
alili libere, dar pină atuncea au fost închisă. 


TREI FRAȚI ÎMPĂRAȚI 


A fost odată un om sărac care avea trei copii şi atît de sărac era că nu se 
temea de tilhari că-i vor smulge averile. De aceea el se purta ca omul: 

cel ce n-are nici haină, 
nici la inimă vreo taină |! 

Încr-o zi, simți că-i vine sfîrșitul, îşi adună copiii pe lîngă vatră și-ncepu 
a le da poveţe, doar-doar, îi va învăța cum să scape de sărăcie. Și începu bietul 
tată a le grăi de la inimă ca să le meargă drept la minte: 

— Heeei, copiii msi, sărăcia cînd s-a-ncuibat pe vatră, e ca o stană de 
piatră ! Și eu aș vrea sărăcia, lucia, să nu se ție de voi, precum o viață s-a ținut 
de mine, ca scaiul de oaie! Nu vreau să vă aud întrebiînd-o mîine, poimiine: 

— Sărăcie, ce-ai cu mine? 

— M-am avut cu tat-tău bine, 

Şi nu mă-ndur nici de tine! | 

De aceea, plin de amărăciune, acum, la despărțirea cea mare, îi blestămă 
pe fiii săi, să n-aibă parte de noroc și sănătate, dacă vor mai aprinde focul 
pe vatra bordeiului, ci să-și ia fiecare traista-n băț şi s-o urnească în lumea 
albă să-și caute norocul și binele fiecare, după priceperea lui. 

Tatăl îşi dădu sufletul împăcat în mîinile lui Dumnezeu, iar ei pustiiră 
casa, lăsind-o numai cu un cotoi pe vatră și astfel plecară-n lumea albă. 

Trecură peste munţi și văi, rîuri și pustiuri, căutînd demîncare şi pome- 
turi, ca să nu piară de foame, căci era o mare foamete. Cînd se opriră într-un 
munte se vorbiră să facă focul și-l minară pe fratele cel mic după lemne și 
surcele prin pădure. Fratele cel mare și mijlocaşul se înțeleseră că nemaiputînd 
răbda de foame, cum s-o ațița focul să puie mina pe cel mic, să-l taie și să-l 
frigă-n  frigare la foc şi apoi să-l mănînce. 

Cel mic, nici nu visa ce soartă-l paşte ! Însă adunind surcele prin pădure, 
văzu în zare o casă mare, cu ferești în soare. Şi se gîndi el că la o casă aşa 
mare și frumoasă, trebuie să fie și ceva mîncare, căci tare flămînzi erau. 
Se-ntoarsendărăt la frații lui şi le spuse noutatea cu casa cea albă-n zare. Fraţii cei 
mari cum auziră că pot găsi de-ale gurii, lăsară cuţitele-n teacă și nu-l mai 
tăiară, grăbindu-se la casa cea părăsită din pădure, poate vor da peste ceva de 
mîncare. Cînd ajunseră la poartă, bat în zadar ! Casa era pustie. Nimeni nu 
răspundea ! Intrară înăuntru, aci țipenie de om! O masă lungă la mijlocul 
cășii goală. Ce să se facă ei osteniți şi flăminzi? Să se aşeze la masă de oste- 
neală. Dar cum se așezară pe săndălii şi cu coatele pe masă, deodată, masa se 
umplu cu bunătăți. Numai purcei fripți, prăjituri, cafele şi supe. 

Cei mari, cum văzură atita belşug se cruciră şi se mirară că ce să fie asta ?: 
Dar de mincat se temeau. Cel mic însă îi îmbie: 

— Fraților, ce staţi, hai să mîncăm, că de-o fi să murim n-o fi mare 
pagubă. Din pustiul ăsta nici dracul nu ne scapă ! Și se aşezară pe mincare şi 
pe bere pînă ce se săturară bine gata să le crape burţile. Cînd vrură să plece, 
în mijlocul casei veni un moș cu barba albă pînă-n pămînt zicîndu-le: 

— Uite, copii, mîncarăţi și băurăți, dar bani nu plătirăți ! Aşa o să staţi 
aici un an de zile. La sfirşitul anului bani n-o să vă cer, că ştiu că nu-i aveți, 
dar o să vă pun să răspundețţi la trei întrebări. Dacă veţi răspunde; bine va fi, 
dacă nu veţi răspunde, o să vă tai, o să vă omor și o să vă mănînc fripți. 

Cînd auziră copiii ce-i aşteaptă li se făcu părul măciucă-n cap și-ncepură 
să tremure de frică. Cel mai mic şi mai isteț la minte se gîndi, zicîndu-le: 

— Fraţii mei, ia să stăm noi să mincăm și să bem, că mare e anul și pînă 
la anul, ori moare măgarul, ori piere samarul, dar una tot se-ntimplă. Fraţii 
se-nvoiră și căzură pe gînduri ce-ntrebări ar putea să fie alea şi ei să nu le 
nimerească. Așa stau, se gîndeau, miîncau, beau și se plimbau. Dar zilele tre- 
ceau și anul se-mplinea. Într-o zi veni moșul zicîndu-le: 

— Copii, un an ați șezut la mine. Un an v-am arănit, şi v-am omenit ! 
Acum a sosit vremea să-mi brodiţi vorbele mîine și bine să vă gîndiți! Dacă 
o să-mi răspundeți bine încă un an am să vă mai ţin să vă arănesc ca pe copiii mei. 

Fratele cel mic cînd văzu că mai este o zi pînă se-mplineşte sorocul, zise: 

— Măi fraţilor, hai să fugim, că moșu ăsta ne prăpădeşte. Fraţii cei mari 
se temură și nu fugiră. Rămaseră noaptea-n casă să-și vadă norocul la ziuă. 
Cel mic, temindu-se peste noapte să nu-l mănînce moșul, plecă pe furiş şi se 
culcă sub un stejar mare stolos. Noaptea zburară şi se lăsară pe copac trei 
păsări măiestre. Fiecare începu să se laude cu isprăvile făcute. Una din ele zise: 

— Eu am puiat boală într-o fiică de-mpărat și acum îmi am cuibul în 
trupul ei. Șed degeaba şi mănînc din ea, iar de lecuit toți vracii din lumea 
nu fac nici o ispravă. O altă pasăre măiastră nerăbdătoare o întrebă: 

— Bine, soro, dar tu nu spui unde-i leacul ascuns? 

— Leacul, leacul este de negăsit și de nebănuit, chiar subt spinzură- 
toarea împăratului. Acolo este o pată de singe de om. Din sîngele ăla crește o 
floare galbenă. Floricica-nflorește la mijlocul nopții. Dacă ar şti zăvrăcioaicile, 
doftoroaicele s-o păzească noaptea și s-o culeagi. înainte de a se face ziuă 
cînd se-nchide floarea, ar scălda-o şi vindeca fata !. Dar așa, sapa şi lopata ! 
Copilul era numai ochi şi urechi, toate auzea şi pricepea. O altă pasăre măiastră 
începu să se laude astfel: 


— Eu am adunat toate izvoarele din cutare împărăție şi le-am încuiat 
bine, bine, să moară de sete şi foame oamenii. Împăratul a căzut la pat de 

necaz. A chemat meșteri şi ingineri să sfredelească măruntaiele pămîntului ca 
să izvorască apă. Dar în zadar s-au străduit că la toți le-a tăiat capetele și a 
zidit o culă mare din capete de ingineri să rămiie de pomenire, dacă va pieri 
omenirea din lipsă de apă. Acuma nimeni nu mai cutează să caute izvoarele de 
apă ascunse. Stau toți și pier cu zilele de sete, oameni, vite, păsări, iarbă, păduri, 
tot se usucă și numai vintul șuieră a pustiu. Una dintre păsări, dornică de a 
afla care este cheia slobozirii izvoarelor, o-ntrebă: 

— Spune, soro, cum se poate găsi cheia de slobozirea izvoarelor, dacă 
te lauzi că ştii atitea? 

— Subt vatra împăratului stă ascunsă de mine cheia cu care se deschid 
izvoarele. Dar cum împăratul nici nu visează că sub vatră este leagănul izvoa- 
relor, o să-i dea popa cu cădelnița la cap, că n-are-ncotro. 

Cea de-a treia pasăre măiastră auzindu-le lăudindu-se, porni și ea să-și 
arate scofala: 

— Voi aţi făcut, ce aţi făcut, însă eu v-am întrecut. Am prins de un an 
trei inşi, trei copii. I-am arănit degeaba de un an și miine ori scapă, ori pier. 
Am să-i întreb trei întrebări, trei vorbulițe, dacă le-o zgodi bine va fi, de 
nu, am să-i mănînc de vii. 

— Ce ai de gînd să-i întrebi? zise una. 

— Ascultaţi ce o să-i întreb: 

Din ce ați mîncat un an de zile? Dacă vor răspunde din scăfîrlia lui 
tata, e bine. Pe urmă: 

— Din ce aţi beut vin și apă un an de zile? De vor răspunde din pot- 
coava de cal, iar e bine. Și mai la urma urmelor o să-i întreb: 

— Cu ce ați mincat bucatele și mîncărurile un an de zile pe de-a boda- 
proste? De vor răspunde cu deştili lui tata, au scăpat. Iar dacă n-o brodi-o 
sărmanii, avem să-i mincăm și să ne veselim. Păsările măiestre, mai zburară 
prin copaci, îşi piguliră aripile şi se pieptănară, pe urmă-și luară zborul și se 
duseră. Copilul sta jos pitulat, cu inima cît un purice de frică să nu-l simtă 
măiestrele și să-l omoare. Acum răsuflă usurat și se-ntoarse la frații săi. Cînd 
ajunse la ei, ăştia mai mult morţi decit vii. Se gîndeau la ziua de mîine cînd 
nu vor putea răspunde și-i va minca moșul. Cum ajunse cel mai mic le grăi: 

— Staţi, măi, ce vă perpeliţi așa, ascultați la mine, eu am să răspund 
și pentru voi. Am aflat taina! Dacă n-ascultați de mine sîntem pierduti. 
Aţi auzit? 

— Am auzit! îi răspunse frații ca niște glasuri mai mult stinse. Cum 
s-a crăpat de ziuă, moșul a intrat pe ușă gata să-i întrebe, așa precum le-a 
fost înţelegerea. 

— Măi copii, v-am arănit pînă acuma, v-am dat de toate ielea, toate 
bunătățile, dar voi din ce ați mincat, cînd ați mîncat?! Copiii încremeniră 
și tăcură ca nişte muţi. 

— Din scăfirlia capului tatălui nostru, răspunse îndată cel mai mic și 
cel mai isteţ ! 

— Taci, măi băiete, nu te grăbi, unde ai văzut tu scăfirlia lui tată-tu, 
mort și-ngropat cine ştie unde... 

— Ba din ea am mincat să știi. Ziceţi și voi măi fraţilor ca mine. 

— Așa, e moșule, din scăfirlie am mincat. 

— Bineee, să nu vă pară rău ! Însă cum și frații întăriră că așa e, moșul 
înnegri într-o parte, de sus pînă jos. După asta moșul iarăși îi întrebă: 

— Eu v-am dat de aţi beut din pahare mindre, iar voi să-mi răspundeți, 
cu adevărat din ele aţi beut? 

— Am beut din potcoava de cal, îi răspunse cel mic cu hotărire. 

— Unde aţi văzut voi potcoavă de cal? Luaţi aminte, că de nu chibzuiţi 
bine, de vii o să fiți mîncaţi. 

— Ba așa este, răspunseră și ceilalți doi nătăntoci. 

Cum grăiră fraţii, moşneagul, de necaz, înnegri și pe cealaltă parte de 
sus pină jos și uidi cu totul negru ca smoala. 

— Heeei, copii, mai rămase unaaa ! V-am dat de ați mîncat cu furculiță 
şi cu linguri, voi spuneţi-mi cu ce aţi mincat? Fratele cel isteț, în grabă-i 
răspunse: 

— Am mîncat cu deștili lui tata. 

— Măi, ce proști! Unde aţi văzut voi deştili lui tatăl vostru mort de 
atît ani și putrezit? Voi amîndoi nu daţi crezare la nărodu ăsta, nu-l vedeţi 
că este smintit? 

— Ba este adevărat, cu deștili lui tata am mincat, mai întăriră şi ceilalți 
doi fraţi, tremurind de frică. 


Moşul cum auzi și pe-al treilea răspuns, începu de se umflă, se umflă, 
mult, mult și deodată plesni atît de tare că răsunară munții și se mișcă pămîn- 
tul din furca lui. Din moș se făcu praf, pulbere și țărînă neagră, iar casa lui 
se risipi în cele patru vinturi. Copiii se pomeniră azvirliţi tocmai în munte, 
risipiţi prin copaci cu cîte un stei de piatră în mină. Cînd se desmeticiră ca 
după un vis urit, se văzură între munţi pustii și steiuri de piatră, pe care 
mișunau șerpi şi balauri. 

Se-nchinară lui Dumnezeu c-au scăpat cu viaţă și au coborit de pe 
virful muntelui în vale. 

Colindind ei şi umblind prin munte după pometuri, fratele cel mic, 
iar se pierdu de cei mari. 

Rătăci fără rost zile și nopți fără să-și găsească fraţii. Într-o zi se slobozi 
într-o joacă mai în jos, auzind o larmă mare, cu bătăi şi înjurături. Ce-o mai 
fi aici? Se întrebă bietul copil şi cobori să vadă. Cînd în japcă, vede trei 
cocoşi roşii mari și dolofani, cu crestele aplecate, cu pintenii-nodate. Cum îi 
zări rămase-ncremenit. Așa ceva nici în vis n-ar fi putut să vadă. Cocoşii erau 
mari cît oamenii, săreau unul pe altul cu cioacurile cît țeglicele, cu picioarele 
cît crecanele, cu penele aurite, cu capete zdrobite. Copilul îşi luă inima-n dinţi 
puse mîna pe o moacă şi sări să despartă cocoşii. 

— Stati, măi fraţilor, ce vă certaţi, ce vă mincaţi, seama v-o luaţi și vă 
împăcaţi? Unul dintre ei plin de sînge cu penele zdrențuite îi răspunse: 

— Noi sîntem trei frați, în japcă blestemaţi, să trăim, să ne batem şi să 
murim. De trei ani ne batem, de trei ani ne certăm și nici cînd pace n-avem, 
pe trei lucruri fermecate, de tata la moarte lăsate, 

— Ce lucruri nene, v-au rămas, de vă ciocniţi şi sîngeraţi parcă ați fi 
niște turbați, fär’ de minte scăpătați ! Atunci un alt cocoș, ţanţoș cu pinteni 
de aur la picioare-i zise: 

— Băiete, logofete, trei lucruri ne-au rămas, pe vrajbă am pornit, rău 
ne-am războit ! 

— Spuneţi odată ce lucruri vă-nvrăjbiră, ce lucruri capul vi-l ciocăniră ? 

— Asta-i una sabie, cu a doua o chesa şi niște foale învechite, de la 
tata-s moștenite. 

— Nu văd ce scumpete zace în dănănăile ăștia, vechi și împuţite, de nu 
fac două parale? ! 

— Ba fac ! zise un alt cocoş. Cînd vei lua sabia-n mînă toate oștirile din 
lume ţi se adună-n față gata să pornească la luptă, și ce gîndeşti, aia faci cu 
oştirile. Calci în picioare orice împărăție, orice avuţie o iei cu sila și nici un 
împărat nu cutează să zică împotrivă o vorbă. Ba te mai și laudă că trecînd 
prin foc şi sabie omenirea, ai eliberat-o de la tiranii, ce nu sînt și nici n-au fost. 

Iar chesaua fată bani. Cum o scuturi și te gindeșşti să se umple de poli 
de aur, ea îndată face bani, așa că, niciodată nu stă goală, cum nu stă omul 
fără griji. 

— Da foalele, ce e cu foalele, nene? întrebă nedumerit copilul. 

— He! cu foalele nu este un lucru prea mare. Cum vei vedea că eşti 
la strimtoare, te sui călare pe foale și zbori ca vintul și ca gîndul la capul 
pămîntului, în slava cerului, ori la talpa iadului. Unde gindești, acolo ajungi. 
Dacă văzură cocoșii ce văzură, îl rugară pe copil să le-mpartă el, ca un om 
cinstit lucrurile pe direptate. Copilul luă lucrurile și chibzui că bine i-ar 
prinde ele la nevoie. 

— Hai să scoborim mai în jos în Valea Plingerii, lingă acel rìu minu- 
nat, bun de adăpat dar și de scăldat. 

— Hai ! Și cum ieșiră din japcă cobori copilul cu cocoșii în Valea Plin- 
gerii. Ei rămaseră pe țărmul rîului iar el se așeză pe foale în mijlocul rîului. 
După asta le grăi: | 

— Voi să vă grăbiţi, iute să-naintaţi lucrurile să le luați. Cine ajunge 
întîi sabia o ia, cine ajunge al doilea, cheseaua de bani, iar al mai din urmă 
foale ciuruite, foalele învechite. 

El le facu semn să pornească cocoșii, faloşii, o porniră, dar cum se repe- 
ziră şi s-apropiară, el ridică sabia şi gîndi pe rînd ca fiecare să se prefacă într-un 
stei de piatră și să rămiie pe vecie la fundul apei. Așa gindi, așa se șifăcu. 

şti trei cocoşi se vedeau a fi cocoşi, dar ei erau trei zmei care se 
certau pe lucrurile ce le lăsase tatăl lor. 

Cum rămase singur, pusă mina pe sabie, băgă cheseaua-n sîn, se așeză 
pe foale şi se gîndi unde sînt frații lui pierduţi. Dar cum porni într-acolo, 
în Valea Plingerii, năvăliră zmeii, balaurii, năpircile, păsări cu cioc de oțel, 
gata-gata să-l piardă şi să-l înghită de viu. El cum se văzu la strîmtoare, se 
așeză pe foale, ridică sabia și cum dete o dată și gîndi toate fiarele astea să 
se prefacă-n steiuri de piatră negre, toate încremeniră pe vecie, așa cum 
copilul cel isteţ gindise. Acum plecă să-i caute pe frații pierduţi. Cum se 
gîndi și ajunse la frățiorii lui flăminzi și rupți ca vai de ei. Mai întîi le spuse 
tot, cum e rîndul, mai pe urmă le zise să se suie pe foale, să se țină bine 
că o să zboare în slava cerului. 


Dar cum zburară peste Valea Plingerii, alți zmei, alți balauri cu fălcile-n 
cer şi altele-n pămînt, îi fugărea scoțind foc şi pară, gata să-i înghită. Copilul 
cel mic cum ridica sabia le tăia capetele, din zori și pină-n înserare, pînă ce 
pe Valea Plingerii curgea acum un rîu de singe de zmei și de balauri, iar dea- 
lurile şi cimpiile erau pline numai de carne de ale spurcate. Nu se mai auziră 
vaiete şi urlete şi toate alele sălbatice își găsiră pieirea în Valea Plingerii. Valea 
Plingerii răsuflă liniştită şi de aci încolo pe luncile cu florile, sosiră ciobănițele 
să-şi pască oițele. Se bucurară cei trei fraţi, dar deodată tresăriră amintindu-și 
cel mic, de cele auzite de la păsările măiestre despre prinţesa cea de pe patul 
de mcarte. Se suiră călări toţi trei pe foale și cît se gîndi al mic, atît tinu 

călătoria ! Deodată mai iute ca vintul zburară și se pomeniră la palatul de 
cleștar strălucitor ca soarele, unde trăgea fiica-mpăratului să moară. 

Cum pusă piciorul pe pămînt, bătu la poarta palatului. 

— Cine eşti, tu măi puștiule! îl întrebă răstit un ostaș înarmat din 
tălpi pînă-n dinți. 

— Eu sînt un doctor şi viu s-o lecuiesc pe fiica-mpăratului. 

— Du-te, măi băiete, pe pustie, că te-aude-mpăratul și-ţi pune şi ţie 
capul uite colo-n cula aia-naltă zidită numai din capete de doftori și doftoroaie. 

— Eu te rog să mă laşi pe mine să intru la-mpăratu, că ştiu eu ce spun. 

— Bineee ! să nu-ţi pară rău dacă ţi-oi pierde capul. 

Veni ofițărimea și-l duseră la-mpăratul: 

— Împărate-luminate, facă-ți domnul multă parte, de noroc, de sănă- 
tate, eu mă prind așa cum mă vezi mic pipernicit să-ţi scol fata de pe boală 
şi să nu-ți cer nici o para chioară. Împăratul şi curtenii săi, socotiră că ăst 
copil glumeşte sau e-ntr-o ureche. Însă copilul nu se lăsa și-i dă-nainte că dacă 
n-o va putea vindeca, să poftească împăratul să-i ia şi lui capul și să-l aline 
pe vîrful cetății zidită numai din capete de oameni doftoriți. Împăratul se-nvoi 
şi-i dete trei zile, să facă dovada științei sale. Cum veni seara merse de culese 
floarea ce înflorea o dată pe noapte din sînge sub spinzurătoarea împăratului, 
o pusă-n sîn şi merse s-o scalde pe prințesă cu ea. Cum o scăldă o dată fata 
căpătă roşeaţă-n obraji şi chip de om înviat din morţi. A doua seară de sub 
altă spînzurătoare pîndi pină-nflori floarea, o culese și iar o scăldă pe prin- 
țesă. Prinţesa căpătă viaţă şi glas să grăiască. A treia noapte mai culese o 
floare și încă o dată o mai scăldă și fata se-nzdrăveni de-a binelea, de parcă 
n-ar fi fost bolnavă niciodată. 


Împăratul se bucură foarte de isprava istețului copil şi-i zise: 

— Măi băiete, băiețele, pentru foteli mari ale tale, îți dau fiica de 
mireasă, să-ți fie soție-aleasă, iar în marele palat, să fii chiar împărat! 

— Împărate şi-nălțate, prea eşti bun şi-mi dai de toate! Eu sînt fiul 
cel mai mic, nu mă pricep la nimic ! Mai am doi frățiori mai mari și s-or mînia 
și m-or blăstăma, c-am luat-o-nainte şi nu ne-am însurat pe rind, precum ne-am 
făcut pe rînd. S-ar cuveni să-ţi măriți fiica după fratele meu mai mare și nu după 
mine cel mai mic! Străjele merseră în oraș pe la dughene de-l chemară pe 
fratele său mai mare să fie mire. Şi se făcu o nuntă mare și frumoasă ca-n 
poveşti, precum numai la crai și-mpăraţi se poate face. Fratele cel mic și 
mijlociu n-au timp de pierdut. Se puseră pe foale și zburară ca gîndul în 
țara însetată unde erau încuiate izvoarele. Cum gindiră se pomeniră în acea 
împărăție arsă de dogoarea soarelui, vitele și oamenii lingeau roua ce le-o mai 
da Dumnezeu dimineaţa. Întrebară lumea din cetate dacă de mulți ani nu mai 
au apă şi spre mirarea lor, aflară că de peste un veac izvoarele au secat, iar 
viața se stinge cu fiecare zi ce trece. Palate și orașe mari rămîn pustii. 

A douazi, copilul cel isteţ nu mai putea răbda nici el de sete și drept la poarta 
împăratului se opri şi ceru să-i vorbească. Împăratul îl primi, iar băieţașul îi grăi: 

— Slăvite-mpărate, mare-luminate, Văd că împărăţia ta este topită de 
arşița soarelui. Pier vite, pier oameni, piere viaţa ! Eu mă leg, ca un inginer de 
izvoare ce sînt, să vă slobod izvoarele și iar să aveţi apă și viața ca odinioară. 

— Măi băiete, vezi tu cetatea aceea-naltă, e făcută numai din capete 
de ingineri de paie ca de-ai de tine. Mai bine vezi-ţi de cale să n-am păcate 
şi cu un fecior necopt ca tine. 

— Împărate-luminate, eu nu mă tem de moarte! Eu am venit hotărît 
să scap lumea de la sete, să-i dau apă cu izvoare și să crească florile iară. Și 
se-nvoi împăratul să-l lase să descuie izvoarele încuiate. Porni băiatul prin 
palat, priveşte-n deal, priveşte-n vale, dă-i şi prin oborul împăratului, se face 
că-ncearcă, caută şi nu găseşte căpătiiul. 

Împăratul după el, gîndeşte că ăsta e mic, dar e inginer isteț. Nici prin 
gînd nu-i trecea că el este un bondoc de om, ce nimic nu știa! Mai la urmă 
se opri lingă duvar la vatra focului așa cum auzise de la zinele măiestre. 
Ridică pliocii de piatră și săpă în vatra focului adînc. Oamenii săpară și porniră 
să curgă izvoarele. 

— Vezi, mărite împărate, aici sînt legate, înnodate și-ncuiate izvoarele 
din împărăţia ta. De-acum înainte vor porni izvoarele să curgă în toată țara. 
Ca prin farmec, toate fîntînile, toate lacurile, riurile cu izvoarele, se umplură 
cu apă și începură să curgă la vale spre marea bucurie a împăratului. Atunci 
împăratul, plin de drag și de bucurie îi zise: 

— Ascultă, măi băiete, fiindcă este treaba așa, că descuiași izvoarele, 
se umplură mările, înverziră cimpurile, înfloriră florile și viața-mi luminași 
da și-mpărăţia-mi luași ! Și de-acum pină-n vecie s-o stăpinești tu cu fiica 
mea, care o să-ți fie mireasă și-mpărăteasă ! 

— Ba, mărite împărate, că am un frate, m-o bătea și m-o certa, că el 
e mai mare și nu se-nsoară, iar eu mă leg la cap cînd nu mă doare. Noi 
trebuie să ne-nsurăm pe rînd precum ne-am născut. Să-l chemaţi pe el şi 
lui să-i faceți nuntă. 

Cum îl găsiră gură-cască prin oraş, îl chemară la palat și-i spuseră că e 
ginere și va fi-mpărat. Mijlocariu căscă ochii, credea că visează, dar nunta 
şi veselia-ncepu și ţinu luni şi ani, iar el tot nu-nțelegea prin ce minune 
i-a pus tocmai lui Dumnezeu mina-n cap. 

Fratele cel mic n-are răbdare să petreacă și să veselească. Își încinse 
sabia, ascunse chesaua fermecată-n sîn se urcă pe foale şi zbură peste cimpii 
şi-împărăţii pînă ce se scobori tumite la capul pămîntului la niște palate mîndre 
împărăteşti de marmoră și de cleștar. 

N-are de lucru şi trage la o crişmă să ia ceva de-ale gurii. Cînd la crișmă 
fiica-mpăratului juca cărți cu un curtean înzorzonat, îmbrăcat numai în ţoale 
de aur și de argint. Măi și se miră copilul de prințesă că se joacă la cărți prin 
birturi. Ce-ar fi să intre-n vorbă cu ea şi să se joace cu ea. Tocmai ofițerul 
de la curte golise portofelul şi plecase supărat. Ia s-o-ntreb eu nu joacă cu mine? 

— Văd că vă place jocul de cărţi și mie-mi place dar dacă n-am cu cine 
juca, stau și rabd. 

— Ai bani? 

— Am. 

— Hai să jucăm, zise prințesa. Și se puseră pe joc frate să-i facă de petre- 
canie paralelor. Pînă dimineaţa fiica-mpăratului pierdu toți banii. Dar ea lua 
seama că punga băiatului fată bani, îndată ce nu mai avea. Cum să facă ea 
să-i fure chesaua cea fermecată care fată bani ! Pune la cale cu crișmariu să-i 
dea vin să bea să-l îmbete pînă și-o pierde de tot mințile. Și crîșmarul se puse 
pe el cu vin vechi de nouă ani și băiatul de bucurie că i-a luat toți banii crăiței, 
hai cu ea la băutură: 


Bea cu oala 
Să fugă boala, 


Şi cu ploschiţa 
Să-și ude guriţa ! 

Şi aşa beu cu sete pină-şi îneacă pipota, de căzu lat la pămînt. Fiica-mpă- 
Tatului atit aşteptă. Cum îl văzu, băgă mina-n sînul băiatului și-i fură che- 
saua cu bani. Vru să plece, dar necuratul n-are de lucru de-și viri coada și 
o-ndemnă să-i ia sabia cu care înfrunți oştirile lumii și foalele cu care zbori 
ca vintul şi ca gindul. Ca să nu simtă că l-a-nșelat i-a pus la loc altă chesa, 
altă sabie și foale, asemănătoare ca picăturile de apă. Băieţașul dormi un somn 
bun şi se sculă amiînat, cînd prinţesa hehe, de mult se dusese la palat. 

Cum se sculă vru să-ncerce sabia. O ridică-n sus şi gîndi să se adune oștire 
câtă frunză şi iarbă, dar oştire ioc. Îi furase sabia și alta la fel îi pusese la loc. 
Cînd văzu una ca asta, simți cum îl lasă picioarele. Hai să-ncerc și chesaua 
dacă mai fată bani! Da de unde, în zadar o scutura că parale nu mai fata! 
Tiii! zise el în gîndul său, şi pe asta mi-a luat-o! Să crape de ciudă, nu 
alta! Ce-i mai rămînea de facut? Să se urce pe foale şi să zboare la palat 
să se plingă. Dar cum se sui pe ele, foalele nu mai au nici o putere să 
zboare ca odinioară. De-acum se văzu pierdut şi se gîndi la vorbele lui 
taică-su, că mintea de-ar crește pe toate cărările, ar paște-o măgarii. Plingea 
de necaz şi-şi da cu pumnii-n cap fară rost. 

De-acum sărac şi gol puşcă își luă lumea-n cap și plecă la voia-ntimplării 
unde o da sorocul şi norocul. Umbla din sat în sat, din cătun în cătun, cerşind 
de mîncare. Țoalele, i se rupseseră de se făcuseră ferfeniță pe el. Îi era rușine 
să mai treacă-n halul ăsta prin lume. Dar e mai bine să meargă-n munte şi să-şi 
caute de-ale gurii. ca jiganiile sălbatice prin păduri. 

Urcînd şi scoborind pe potecile neumblate ale munţilor, deodată găsi 
un măr cu mere neobișnuit de mari și frumoase. Hiii! îşi zise el, bine că 
cel puțin am ce minca, să nu mor de foame! Dar cum mușcă dintr-un măr, 
să vezi drăcia dracului, îi crescură coarne ca la ţap. Cind văzu una ca asta încre- 
meni de frică. Colac peste pupăză, asta-mi mai lipsea își zise-n gînd băiatul. 
Ce să facă acum să scape de coarne? Se suci, se-nvirti, dar coarnele-i atîrnă-n 
cap, ca la un țap. N-are ce să facă, trebuie să rabde și să le poarte dacă așa 
l-a pedepsit Dumnezeu că n-a avut minte să-și păstreze lucrurile ca ochii 
din cap. Acum să sufere ! Ridică mîna de coarne şi merse prin pădure speriind 
ca o arătare cerbii și căprioarele ce se adunau la izvoare să-și stîmpere setea. 
Mergind după izvoare cu apă curată de munte, în cale dete de un păr, încărcat 
de pere. De sete luă o pară, o mincă și-i căzură coarnele jos, parcă le-ar fi 
luat cineva cu mina. Heeei, dar fiindcă la minte era isteț, luă seama că din 
mere ies coarne, din pere pică coarnele, ca și cînd n-au fost. Stai, frate-meu, 
dacă-i aşa că-i vin eu de hac prinţesei, s-o usture la ficați, dacă a cutezat să-mi 
fure lucruşoarele mele! Se-ntoarse la măr, umplu săcuiul de mere, iar sinul 
de pere. De aci plecă drept la curtea-mpăratului. Se plimba prin fața palatului 
şi striga ca negustorii, doar, doar, o veni şi fiica-mpăratului să cumpere şi să-i 
vie de hac. Şi cum mergea şi se-nvirtea striga: 

Hai la mere, 
Hai la pere, 
Hai la mindre floricele ! 

Fiica-mpăratului, n-are iar treabă. Ridică capul peste gard să vadă ce 
vinde băiatul. El cum o zăreşte o recunoaște și mai tare strigă să-i iese sufletul 
din boşogi. Prinţesa cînd văzu merele mari și frumoase nu-i păru rău de bani, 
patru galbeni numără şi umplu şorțul. Îi dete lui ta-su şi mă-si și toţi se mirară 

de așa mere frumoase mari și aurii. Fiecare în palat ședea-n ogeacul lui cu slu- 
gile lui. Prinţesa cum muşcă din măr îi crescură coarnele ca la țap. Degeaba 
țipa, în zadar se zvîrcolea, că de coarne nu scăpa. De ruşine se ascunse sub 
pat; sta acolo pitulată zi și noapte să n-o vadă împăratul și sfatuitorii acestuia. 
Mare rușine căzuse pe capul ei. Împărăteasa veni în odaia lui fie-sa s-o vadă, 
dar n-o găsi. Luă și ea dintr-un măr și-ntr-o doară muşcă din el. Cum mușcă 
îi crescură coarnele. De rușine fuge și ea sub pat să n-o vadă împăratul. Cînd 
pe sub pat se găsi cu fiică-sa și ea ca naiba-ncornorată. Stăteau aci ca slutele 
şi ca mutele. Le caută slugile, da nu le găsesc. Zarvă mare! A fost furată 
împărăteasa și fiica de niscaiva zmei îşi dau cu părerile doftoroaiele și vrăji- 
toarele. Porni împăratul să le cate. Cînd în odaia lor vede mărul pe masă și 
mușcă de sete și inima rea din măr. Cum mușcă, îndat-i crescură coarnele ca 
la ţap. Începu să tragă de ele să le rupă dar în zadar. De ruşine să nu-l vadă 
generalii și mareșalii în halul ăsta, ţiști și el sub pat ! Cînd acolo, soţia și fiica, 
amîndouă cu coarne. Începură toţi să se vaite și să-l blesteme pe acel copil 
afurisit care i-a păcălit. 

Dacă văzu împăratul că n-are ce se face, că la deal e greu, iar la vale-i 
rău, îşi dojeni muierea și fata să iese de sub pat, că doar n-o fi cu bănat să stea 
tot pitulaţi cu coarnele-n cap: 

— Hai, bre, ieşiţi, zise-mpăratul, că n-avem ce ne face ! De-acum ne-am 
făcut de pomină şi Dumnezeu de niscaiva păcate ne-a pus miîna-n cap. leșiră 
și femeile ascunzîndu-și de rușine fața. 

Ce era să mai facă sărmanul împărat? Dete veste prin lume că se caută 
doftoroi și vrăjitori care să le taie coarnele. Se iviră o mulțime. Căci la mămă- 
liga mare, vin multe haimanale. Dar cum le tăiau şi mai mari creșteau. La 
cîtăva vreme, destul de aminat veni și copilul cel isteţ, dar de data asta nu 
mai era îmbrăcat în haine ponosite și zdrențuroase. Se îmbrăcase frumos, parcă 
era pui de vraci. Îşi puse-n poznare doftoriile şi veni la-mpăratu să-i doboare 
coarnele. 

Mai întîi, şi-ntii, împăratul îl pofti în palat îl cinsti şi-l omeni ca pe un 
doftor priceput, cum se părea. După aceea, băieţaşul zise: 

— Mărite-mpărate şi prea luminate, toți avem păcate ! Eu nu voi putea 
să vă dobor coarnele dacă mai întîi n-o să vă spovedesc. Dacă nu o să ascundeți 
nimic și o să vă mărturisiţi păcatele, atunci eu o să pot lucra și coarnele or cădea. 
Altfel nu facem nimic ! 

Trecu într-o altă odaie şi-n taină se puse să-l ispitească pe împărat ce păcate 
a făcut. Împăratul, ca orice împărat este fără de păcat ! N-o să-şi recunoască 
el că are şi păcate. Şi așa se vedea pe față că este un mincinos. Veni rîndul la 
împărăteasă. Și asta la fel de mincinoasă, că oprea apele-n loc şi soarele, cu 
prefacătoriile și minciunile. O scoase afară să intre fata cea cu pricina. Se 
uită la ea și-o-ntrebă, parcă ar fi fost călugăre nu copil. 

— Spune-mi frumușel; ai vreun păcăţel, pe cel suflețel? 

— Vai de mine, Doamne, sînt curată băiete, ca roua dimineaţa, ca stea- 
ua-n cer, ca strugurile din vie, ca Maica Stămărie. El o văzu şi pe asta că e 
dintre alea ce dacă spune adevărul se-mbolnăvește. O scoase afară zicîndu-i 
că e mincinoasă și prințesa știindu-se cu musca pe căciulă ieși. 

Pe urmă iar le grăi la toţi trei: 

— Fac cea din urmă-ncercare, cinstite fețe-mpărăteşti, de nu-mi spuneţi 
adevărul gol-goluţ, în loc de coarne pe cap o să-mi purtați coarne ca necuratul 
din baltă și să luați aminte bine că: 

Minciuna a umblat, 
cît a umblat 
şi-acum i s-a-nfundat ! 

Şi ca să le arate că toţi sint mincinoși, le dete la fiecare cîte o linguriţă 
din zamă de mere și cum beură coarnele le crescură mari ca la cerb. Cînd 
se văzură ei în halul ăsta, de voie de nevoie, intrară pe rînd în odaia lătural- 
nică să se spovedească în fața băiețașului. 

Împăratul din fir în păr spuse cum l-a omorît pe frati-su ca să-i ia locul, 
cum a spînzurat oameni sau pe alţii i-a-nchis și lăsat să moară de foame între 
ziduri. Pe urmă a spus cu cine s-a ţinut și tot ce god a mai păcătuit. După asta 
l-a poftit afară şi-a venit împărăteasa. 

Împărăteasa mărturisi că din pricina ei a murit cutare general, cutare 
om învăţat și mai la urmă spuse şi cu cine din palat s-a ținut fără să afle-mpă- 
ratul. Văzind că şi ea a spus dirept o pofti afară să intre la spovedit și 
frumoasa prințesă. 

Crăiţa-i zise că ea este fără de păcat ca florile cîmpului, ca Maica Pre- 
cista. Mai la urmă-i mărturisi că are totuși pe suflet un mare păcat. Și-i povesti 
din fir-în păr cum l-a-mbătat pe un copil sărac, i-a luat chesaua care făta bani, 
i-a luat o sabie şi niște foale. Atunci băiatul a mai întrebat-o: 

— Ascultă, fată, mai ţii tu lucrurile alea? 

— Le ţin, cum să nu! 

— Ştii tu la ce sînt bune? 

— Ştiu că doar chesaua puiază parale din senin dar de alelante 
n-am habar. 

— Uite ce-ţi zic eu. Dacă vrei să-ţi fie bine și să ai noroc în viaţă să nu-l 
înșeli nici pe-ăl sărac, nici pe-al bogat şi cînd vreodată copilul ăla, îți va cere 
lucrurile să i le dai, că sînt ale lui. Așa să faci! 

— Aşa voi face! Ieşiră-apoi afară-ntr-o odaie mare luminoasă, numai 
cu pietre scumpe-mpodobită. 

Luă sticluța cu zamă de pere şi la fiecare-i dădu o linguriţă. Cum înghi- 
țiră coarnele picară. Cînd văzură minunea, săriră-n sus de bucurie, iar împă- 
ratul începu să joace strigind: 

Hopa, hopa, 
joacă popa, 
niniu 
şi cu dascălu! 

După ce se desmetici, zise către băieţaş: 

— Măi băiete, logofete, de-acum să-mi fii ginere, dau fata mea să-ți 
fie mireasă și-apoi împărăteasă ! Că o armată de doftori mari nu ne-au doborit 
coarnele, iar tu cu zamă dintr-o sticluță, facuși minuni! Eşti băiat isteț, om 
de mare preţ! 

— Slăvite-mpărate şi iar luminate, ca să le faci bine, fă și pentru mine, 
la nuntă să-mi vie, din dalbă-mpărăţie, cei doi frați, ce-mi sînt împărați, la 
margine de pămînt, unde n-aţi fost nicicînd. Împăratul trimise oştire şi corăbii 
în cele două-mpărăţii să vie și frații lui să se veselească la cea nuntă-mpără- 
tească ce n-o mai fi pe lume altă. Pînă să se pregătească de nuntă, el fuge 
din palat și cumpără niște poale ponosite și zdrențuite, ca s-o-ncerce pe mireasă 
dacă e om; ori e porc de cine. 

Trecu pe la poarta palatului, desculț și zdrențuros, cerînd străjerului 
s-o cheme pe fata-mpăratului că are să-i spuie ceva. Abia au chemat-o la ăst 

coate-goale pe crăiță. Dar pină la urmă tot au adus-o. Cînd a văzut-o a şi-n- 
trebat-o: 

— Măria-ta, mă mai cunoști? 

— Ba, te cunosc. 

— De unde mă cunoşti? 

— Din sara aceea cind am jucat cărţi împreună. 

— Frumos din partea unei împărătese să mă-mbete şi să-nșele un copil 
sărac, ca să-i fure lucrurile? Spune, așa e? 

— Aşa e! Te-am îmbătat şi te-am înşelat, dar să mă ierți. 

— Te iert, dacă-mi întorci lucrurile mele. 

— i le-ntorc. Şi fata se ţinu de cuvînt. Îl luă în palat și-i dete sabia, 
chesaua şi foalele. El îi mulțămi. Luă sabia-n mină și se gîndi să se umple 
curțile şi tirgurile de oştire ca să petreacă de nunta lui şi se umplură. Pe urmă 
trecu prin faţa ostașilor și scutură chesaua, ca să adune oștirea parale să se pro- 
copsească şi ostașul că destul e de amărît săracul. După aia se sui pe foale, îi 
arătă prinţesei inelul primit de la ea de logodnă și-i zise: 

— Iată eu sînt ăla pe care m-ai înşelat şi tot eu sînt ăla care ţi-am pus 
coarne-n cap, ca să te-nvăţ minte să nu mai înșeli. Dacă mă mai vrei să-ţi 
fiu soţ, spune-mi ca să zbor să-mi aduc frații la nuntă. 

Ea îl privi cu uimire și-i grăi: 

— Vai iubitul meu mire, cum să nu te vreau, vorba mea e sfîntă şi este 
legămiînt înaintea lui Dumnezeu pentru mine ! Du-te și să vii repede că ard 
de nerăbdare să te văd pe veci lingă mine, stăpinul acestei mari împărăţii. 

Băiatul se sui iar pe foale și cum se gîndi zbură ca gîndul și ca vîntul 
la fraţii lui împărați și tot ca gindul se-ntoarse la nuntă cu ei tot călări pe foalele 
fermecate înainte de a se-ntoarce oștirile şi corăbiile trimise de tată-su. Și 
de aci înainte unde se porni o nuntă frumoasă ca-n povești, la care sosiră și 
jucară şi fraţii lui ajunşi şi ei împărați prin istețimea lui, precum și tot norodul 
și toți craii şi-mpărații lumii. De cum se punea luna nouă, jucau nuntașii 
şi se veseleau, pină rămînea alinată pe cer ca o andrea. Şi dă-i nainte cu: 

Hopa, tupa! 
cît ţine nunta! | 
chiote și trai! 
patruzeci de ai! 
Și poate că tinerii-mpărați, se vor veseli și nuntașii chiui, și astăzi! | 


PIPILCUȚŢA 


A fost odată 
ca niciodată ... 
că de n-ar fi! 
nu s-ar povesti, 
A fost undeva departe un om lucrător care toată viaţa a fost argat mun- 

cind pe la unu, pe la altul, fără să agonisească vreo avere. În măidanu lui avea 
| 
| 


două-trei găini şi un cocoş frumos, țanţoş și voinic de-ţi era mai mare dragul 
să te uiţi la el, cutcurezind. 

Omul trăia ca pe vremuri în sărăcie, dar se-nţelegea bine cu muierea și, 
în scurt timp, avură o fetiță frumoasă cu părul strălucitor ca soarele. Fetiţa 

creştea, iar lumea se mira de frumuseţea ci. Pe fată au botezat-o Pipilcuța. 
Pipilcuţa nu numai că era frumoasă, dar era şi vrednică. Toată ziua lucra și 
mai puțin se juca. De mică învăţa să gătească, să țese și să toarcă, lumea o lăuda 
iar dănacii cum scoaseră capul, puseră ochii pe ea, gata s-o ceară. 

Unele dintre văruicele ei se mîndreau că sînt prietene cu ea, iar altele 
o urau pentru cinstea și cuminţenia ei. 

Cum era obiceiul pe atunci, fetele se adunau seara la clăci; cînd la una, 
cînd la alta pînă torceau lina şi cîlții. Fetelor le plăcea să fie împreună, fiindcă 
la clacă povesteau, cîntau, se jucau și veneau după ele să le mai stringă dănacii. 
Pipilcuța nu se îngrijea de băieţi, avea ea grija casei și a furcii. 

S-a întîmplat să fie clacă la o văruică. Fetele cele rele o pismuiau pentru 
vrednicia și cuminţenia ei şi se vorbiră în taină, să-i poarte simbetele. Făcură 
legămînt ca pînă la miezul nopții să furşească toate caierele de lină, iar cine va 
rămîne pe urmă, aceleia să-i moară muma şi să i se prefacă vacă neagră. Pipil- 
cuţa știindu-se vrednică torcea; neluînd în seamă nebuniile celorlalte. 

Fetele se întreceau care mai de care să-și termine caierele de lină şi de 
miţe mai îndată. Dar nici Pipilcuţa nu se lăsa, mai ales cînd știa că este pus 
preț pe capul mumei. Da zor şi nu prididea cu lucrul fără a lua în seamă că 
celelalte fete aruncă lina din caiere după ușe, pe subt pat şi o pitulă unde pot. 

Pe cînd trăgea de zor cu gura din caier iar fusul i se învîrtea ca un titirez, 
deodată văruicele ei aruncară fusele, furcile goale, iar Pipilcuţa rămase încre- 
menită văzîndu-se cea de pe urmă. Își luă fusul și furca şi plecă plingind acasă. 
Cînd ajunsă în pragul casei strigă: 

— Mumă, deschide ! 

— Muu!...muu!...Muu!.,.îi răspunse un glas din casă. Era un glas 
ca de vacă. Fata se spămintă și nu-i veni să creadă, cînd auzi cum bate cu 
coarnele-n uşă. După ce se deschise ușa, ieşi din casă o namilă de vacă neagră 
care mugea înfuriată, dărîmînd și spărgînd tot ce-i ieșea în cale, pînă se duse 
la iesle in grajdul vitelor. 

Tată-su nu se temea de vacă, ci dimpotrivă o ţesela cu grije, îi așternea 
paie în coșere, îi da apă și o arănea cu multă băgare de seamă. Dar Pipilcuța 
rămase tristă și abătută; plingea știind că a rămas fără mumă pentru că şi-a 
furşit cea din urmă lucrul. Nu-şi putea ierta acest mare păcat care o chinuia 
făcînd-o să verse multe lacrimi. 

Tatăl ei nu ştia cine a făcut să vie moartea s-o ia pe soţioara lui și s-o 
prefacă în vacă neagră. Pipilcuța ştia dar nu cuteza să-i spuie nimic. 

Cu timpul, Pipilcuţa se împreieteni cu vaca! Începu să stea de vorbă 
cu ea să se înţeleagă și află că nu este vinovată de moartea mumei. 

Ar fi trăit ea și așa cu mumă-sa prefacută în vacă neagră, cu coarne mari 
ascuţite, dacă tată-su într-o zi, nu se însura cu o altă muiere. Și nici asta n-ar fi 
fost prea mare lucru dacă muma ei vitregă nu-i făcea două surori pe care ea 
a trebuit să le legene, să le dea lapte de capră, să le spele, să le cîrpească și 
cîte altele, pînă crescură mari împreună. 

Odată vaca neagră a vrut să le ia pe surorile Pipilcuţii-n coarne să le 
omoare, dar tată-su le-o scăpat. De atunci muierea îi da zor lui tată-su să taie 
vaca, să facă din ea pastramă și din piele foale. Tatăl Pipilcuţii tot amina şi 
nu vrea s-o taie. Muierea dacă văzu se prefăcu într-o zi că pleacă cu fetele. 
Necăjit bietul om îi făgădui că are s-o taie. 

Auzind Pipilcuța toate pregătirile de moarte, merse la mumă-sa și-i 
spuse, tot ce avea de spus. Vaca cea neagră auzind îi zise: fata mea, tu nu 

trebuie să mănînci din carnea mea ! Să adui toate oasele, să le îngropi la tîrla 
din deal sub rădăcina de buturugi găunoase iar coarnele să le lași puţin ieșite 
afară din pămînt. Cînd cineva te va certa, te va bate, ori te va chinui, tu să vii 
la mine, să dai cu nuiaua de trei ori în coarnele mele și eu am să-ţi vin în aju- 
tor. Ai înţeles ! 

— Înţeles, mumă și iar plinse. 

După ce tăiară vaca, Pipilcuţa adună cu grijă oasele şi coarnele, le îngropă 
sub buturuga cea mare. 

Da muma vitregă o punea la munci grele, n-o lăsa să se hodinească și 
lucra pînă la miezul nopţii. O bătea şi la horă niciodată n-o lăsa. Muncea 
sărmana ca o roabă și tot n-o mulțumea. 

ntr-o duminică, cu năravul dracului în ea, îşi luă fetele şi plecă la horă 
să se veselească. Înainte de a pleca, vărsă în vatra focului în cenușă o baniță 
de făsui şi-i spusă să-l aleagă, să aducă apă şi să facă de mincare pînă se întoarce 
cu fetele de la horă. Pipilcuța n-adăstă mult și-alergă la mumă-sa. Dete 
de trei ori cu nuiaua în coarne și mumă-sa-i trimeasă o mulțime de fete 
mari, băieți și neveste şi pe-a fuga adună tot făsuiul din cenușe, îi făcu 
de cină și-i adusă apă. 

Apoi se întoarsă din nou la mumă-sa, îi dădu iar în coarne cu bitu și 
lumea care o ajutase intră din nou în scorbură. Mumă-sa îi scoasă apoi niște 
țoale frumoase de mătase şi după ce o premeni, Pipilcuţa căpătă ărpii și zbură 
pînă aproape de horă. Pe cap purta basma de borangic strălucitoare, cămașă 
albă cu flori alese și dantelă, cu pistelci negre cusute cu trandafiri de aur, 
papuci albi, iar la git cu mărgele şi salbe. Ochii dănacilor erau îndreptați numai 
la Pipilcuța. Vinise în ziua aia la horă feciorul împăratului. Se prinsă în horă 
lingă feciorul împăratului. După horă, zbură la trunchiul găunos, lăsă ţoalele 
scumpe întorcîndu-se acasă ruptă și zdrenţuroasă așa cum se purta. 

Cind sosiră acasă, surorile vitrege începură s-o batjocorească aruncînd 
cu cenuşă spre dînsa. Îi povestiră că 2u văzut pe fiul împăratului jucînd cu o 
zînă, privea la ele şi ridea. 

— Tu ai de lucru și bineînțeles că n-ai cînd să mergi la horă, îi zise 
muma vitregă. Pipilcuţa la toate astea asculta cu nepăsare. 

n duminica următoare, muma vitregă plecă iar la horă cu fetele, înainte 
avu grija să-i dea lui Pipilcuţa nouă caiere de lină pline cu bondreci să le 
treacă prin dărac, să le toarcă pînă ce se-ntoarce, să mai facă pe deasupra 
mîncare, să aducă apă, să arănească toate oarăli din curte și abia după aia, 
să măture prin casă. 

Pipilcuţa îndată alergă la mumă-sa, dădu de trei ori în corn cu nuiaua 
și numaidecît mumăsa îi trimisă în ajutor fete mari, muieri, neveste care 
muriseră de curînd, şi pe-a fuga îi toarseră caierele de lînă, îi aduseră apă în 
găleți, dădură la orătănii și veniră de să băgară iarăși în scorbura de unde 
ieșiseră. După aceea, mumă-sa îi scoase din nou alte țoale și mai mîndre de 
mătasă. Papuci frumoși cu fir de aur, fustă ca o grădină de fiori, iar cămașa 
strălucitoare ca cerul înstelat. 

Fiul împăratului veni iar prinzindu-se în horă lingă Pipilcuţa. Toţi ochii 
erau aţintiți asupra lor. Părul ei sclipea ca firele de aur, strălucea ca soarele, 
iar zimbetul ei de o bunătate fără pereche. Pipilcuţa juca frumos şi nu vorbea 
ci numai ridea. 

Cum tăcură lăutarii, Pipilcuţa își luă zborul lăsîndu-i mumei vestmintele. 
Piecă acasă facîndu-se că dichiseşte prin tindă. 

Muma vitregă rămase mirată de vrednicia Pipilcuţei, îşi luă fetele la 
bătaie că ele nu torc un caier de lină într-o stămină în timp ce Pipilcuţa toarce 
nouă caiere într-o sară. 

A venit o mare sărbătoare și se făcu iar horă-n sat. Veniră fete din multe 
sate, din alte ţări, care mai de care mai frumoase, fiindcă ştiau că vin fii 
de împărați să-şi caute mirese. 

Surorile i se gătiră frumos în rochii noi, în papuci de lac, iar muma 
vitregă îi dădu poruncă Pipilcuţii să adune un sac de porumb și altul de linte, 
răsturnaţi de inat în cenușă, să toarcă zece caiere, să vînture porumbul, să spele 
lintea și s-o usuce, să aducă apă, să adape vitele să dea la găini, să facă de mîncare 
și rinduială pin casă. Dușmanele plecară la horă, soarele se lăsase spre 
asfințit; mai are cît o roată de car pînă apune; atunci Pipilcuța aleargă la 
mumă-sa plingînd: 

— Mumă, au plecat la horă și mi-au dat de lucru ca să nu furșesc o 
lună de zile. 

— Nu te teme, fata mea, îi zise mumă-sa, îndată, toate vor fi gata. 

Din scorbură ieșiră fete, băieți, muieri nenumărate, care alergară ca 
gindul la treabă. Unele începură să gătească, altele să adune boabele de porumb 
și linte, unele vinturară și spălară, altele adăpară vitele și toarseră, apoi plecară 
la iuţeală de se băgară în scorbură la mumă-sa. 


Pipilcuța dădu din nou cu nuielușa în cornul mumii și vaca neagră îi 
dădu alte primenele și mai frumoase cu papuci din fir de aur, fustă din fire 
de aur și de argint, cămașă de mătasă împodobită cu fiori. De aci își luă zborul 
şi ajunse înaintea surorilor vitrege în sat la horă. 

Fii de împărați jucară tot timpul lingă ea. O priveau și se minunau de 
frumuseţea ei. După ce se termină cu hora, vru să zboare la scorbura mumei 
să-i ducă hainele îndărăt ca să i le puie-n lacră, dar tocmai cînd să se ridice, 
fiu unui împărat vru s-o prindă și abia-i putu scoate din picior un păpuc. 
Pipilcuţa rămase cu un singur păpuc și zbură la scorbură. Mumă-sa n-o certă 
cînd îi așeză pe coarne poalele ale scumpe. 

— Am pierdut un păpuc, mumă, zise. 

— Lasă, fata mea, ăla ţi-aduce năroc. 

Da fiul împăratului a și pornit din bordei, în bordei, din casă în casă, 
prin împărăție să încerce papucul ca să-i fie soție acea fată pe al cărei picior 
se va potrivi păpucul. 

Să opri o trăsură de aur trasă de patru telegari toţi cu ărpii mari. Tele- 
garii sforăiau și faceau praf pămîntul de sub picioare; din nări le ieșea foc, 
iar din ochi scîntei. 

Pipilcuța mătura pin casă, cînd muma vitregă o luă cu de-a sila, o urcă 
în pod, îndesînd-o ca pe un căpătii cu pene într-un uloi plin cu cenușă. Biata 
fată nu schinci. Tăcu şi rămase-n pod neștiind nimic din cele ce se 
petrec afară. 


Nebuna crezu că împăratul a venit să-i ceară în căsătorie pe una din fete. 

— Fiţi bineveniți în casa noastră, mărite împărate. Fetili mele vă 
aşteaptă, sînt frumoase ca soarele, vrenice şi curate nevoie mare. Împăratul le 
privi şi văzindu-le despletite, mucoase şi somnoroase, urite ca muma pădurii, 
scoate dintr-o straiță de argint un papuc alb cu fire de aur și zise: 

— Am venit să incerc păpucul ăsta. Asară la horă am jucat cu o fată 
frumoasă; fata a zburat iar eu abia i-am luat papucul. 

— E păpucul fetei mele, ălei mari, zău ce samănă cu păpucul ei nevoie 
mare, slăvite împărate ! Ia să-ncercaţi să vedeţi! i 

— Să-ncercăm, răspunse-mpăratul. 

Fata cea mare s-apropie, îşi şterse cu podul palmii nasul şi-ntinse piciorul 
sting, gros şi noduros ca un butuc. Piciorul botocănos nu intră în papuc nici 
cu vîrful, da-mi-te cu tocul. 

— Hai încercaţi, măria-ta, că ieri i-a intrat, acum o mai fi crescut fetiţa ! 

— Nu vezi, femeie, că nici vorbă, nu-i intră nici labele, vrei să stric o 
frumuseţe de păpuc? 

n timpul ăsta fata cea mică să primenisă în rochie albă de mireasă, cu 
mărgele și grimnă la mină, însă tot mucoasă şi urîtă rămase. 

— La mică se potriveşte fiindcă papucii ăştia i-a purtat mai mult ea 
decit soru-sa | 

— Lasă-ne-n pace, femeie, că știm noi ce vrem, nu ne înveţi dumneata ! 
Iată că și piciorul ășteia e prea mare! 

— Ba mai încercaţi, bunule împărate, că păpucul a fost de la fata mea, 
zău, mai încercați o dată! 

Curtenii bufniră-n rîs, fetele se ruşinară și se ascunseră după ușă, iar 
năroada îi da cu cleanţa înainte că păpucul a căzut de la fata ei numai că împă- 
ratul e rău şi nu vrea să facă direptate. 

— Ai încă vreo fată? 

— Nu mai am nici o fată, măria-ta! 

— Atunci să mergem dar, curteni ! Și cînd împăratul să se suie în trăsură 
și caii erau gata să plece pe poartă, zbură un cocoș cu pene roșii, galbene și 
verzi, cu o creastă roșie ca sîngele şi cu o coadă mai mare decit o secere, bătu 
de trei ori din arpii cîntind: 

Cucuriguuu, magu, 
Pipilcuţa este-n pod, 
Ascunsă după obod; 

În butoiu cu cenușă, 
Plînge Pipilcuţa, plinge ! 

Cocoșul sări jos, se dădu de trei ori peste cap şi după aia îşi luă zborul 
și intră sus în deal în scorbura copacului. Fusese muma Pipilcuţii, care se 
îngrijea ca un înger păzitor, de soarta ei. 

Împăratul auzind glasul cocoșului se miră cum de ştie să vorbească o 
pasăre așa de frumos. Baba începu să tremure de frică, o apucaseră frigurile 
morţii. Își smulgea de ciudă cu dinţii unghiile de la mîini și sîngele cura. 

— De ce-ţi dirdiie dinţii-n gură, muiere, hai ne arată ce ai ascuns în pod? 

— Jartă-mă că de frică nu v-am arătat-o! Pipilcuța este o fată urită, 
murdară, plină de bube, păduchioasă şi leneșă. De aia a și fugit în pod ca să 
n-o vedeţi şi pedepsiţi pentru necurăţenia în care-şi face veacul, pentru rochiile 
ei ce curg zdrențe din ele, pentru ca să nu-i vedeţi picioarele botocănoase, 
mari şi urite în care nu ar intra Cizmă bărbătească da-mi-te un păpuc. 

Acuma, muma Pipilcuţii îi trimisese pe sus cu o întreagă oaste, ălalt 
păpuc din fire de aur, o rochie albă cu razele soarelui, ţesută de păienjenii 
pămîntului şi-mpodobită cu stele de aur; care eria atît de frumoasă, încît prin 
acoperișul casei străbăteau razele de lumină, ca şi cînd din podul casei ar fi 
răsărit soarele ! Pe cap suratele pămîntului care muriseră nemăritate, îi așezară 
o coroană din diamante și rubine ce vărsau raze încît se lumina podul casei. 

Împăratul îi ceru muierii să se urce-n pod s-o scoboare jos. Răutăcioasa 
se preface că se urcă în pod dar se întoarce zicîndu-i: 

— Nu vrea, mărite împărate, se fereşte ticăloasa ! V-am spus eu? Doar 
vă vreau binele, măria-ta ! 

— Bine, dacă nu vrei, mă urc eu! 

Cind începu împăratul să se suie, scara se lumină, iar cînd ajunse la 
gura podului de strălucire nu putea privi în sus. După ce se frecă bine la ochi, 
lingă coșul casei văzu o fată subțirică parcă ar fi fost trasă pintr-un inel, cu 
părul căzut pe spate în valuri de aur, cu ochii blinzi albaștri ca cerul, cu o rochie 
albă mai subțire decît o pînză de păianjen, împodobită cu funigei de aur care-ţi 
luau ochii, încît la soare te puteai uita dar la Pipilcuţa ba. Fata rămase 
nemișcată ! În timp ce împăratul sta încremenit locului și tulburat. Îmbătat 
de înfățișarea ei minunată uită pentru ce s-a urcat în pod și deodată hotărît, 
se-ndreptă spre Pipilcuţa, mai frumoasă decît o zînă din poveşti. Cînd vru 
s-o îmbrăţişeze de bucurie, că a găsit o soţie pe plac, abia atunci văzu că 
ține în mînă un papuc alb pe care ar trebui să-l încerce. Cum însă îi plăcuse 
atît de mult de Pipilcuța se gîndi că s-ar putea ca papucul să nu se potrivească 
şi atunci ar însemna să părăsească o fată așa de frumoasă ce nu văzuse de-a 
lungul şi de-a latul împărăției sale. Pipilcuţa îi văzu păpucul pe care el îl vîrî 
în buzunar și-i zise cu un glas ca de înger: 

— Pentru ce nu-l încercaţi? Datoria măriei voastre este să încercați 
păpucul şi la fetele bogate și la cele sărace și la cele urite ca mine și la cele 
frumoase ca ale mumii mele vitrege ! Daţi-mi-l să-l încerc, așa cum l-aţi dat 
la toate fetele din împărăție ! 

— Mă tem că nu se va potrivi, iar eu mă mulțumesc să te iau soție pe 
tine aşa cum eşti! 

— Nu te teme, măria-ta, încearcă-l și abia atunci ai dreptul să mă cer 
să-ți fiu soție. 

Împăratul tremura de teamă, scoase păpucul şi cu sufietul la gură îl 
încercă. Păpucul nu numai că se potrivea de minune dar și se semăna cu celălalt. 
Atunci împăratul fu atit de fericit, încît zvicni bucuria în el așa de tare că își 
luă mireasa de mijloc și o sărută. 

Începu să sară în sus de fericire, să joace cu Pipilcura, nebăgînd de 
seamă că se află în pod încît își umplu capul de cucuie, din loviturile în căpriorii 
şi bîrnele podului. Podul de jocul lor mai, mai era să cadă-n capul răutăcioasei 
şi al curtenilor săi. Unii fugiseră pe-afară de teamă să nu li se dărime podu-n cap. 

Atunci, împăratul îşi luă mireasa de mînă și începu să scoboare. El sco- 
bora, iar Pipilcuţa pe urmă. Cînd Pipilcuța fu în gura podului, casa se lumină 
ca de un soare, iar muma vitregă fu apucată de friguri şi, speriindu-se, se îm- 
piedică de căldarea cu lături fierbinți pentru porci, căzu în căldare de se opări. 

Împăratul își luă mireasa, o sui în trăsura de aur și se pregăti de plecare. 

Muma vitregă văzindu-se plină de răni și opărită, dindu-și seama că e 
cu sufletul gata să-i iasă, dădu foc casei de ciudă că i s-au dat peste cap 
socotelile. 

Pipilcuţa ajunse la palatul de cleştar, de la marginea mării albastre, 
unde împăratul făcu o nuntă mare și frumoasă, care ţinu trei luni și trei săptă- 
mini, numai în cintece, chef și voie bună. 

Şi iată cum se răsplăti fata lucrătoare şi înțăleaptă și cum se prăpădi 
în flăcări lăcomia și nedreptatea. 

VACA NEAGRĂ 


A fost odată un om și c-o muiere care trăiau fericiţi iubind-o nespus pe 
fiica lor cu părul de aur. 


La un rind de vreme, se abătu ciuma prin satul lor şi-i luă viața mamei 
frumoasei fecioare. Dar cum mama o iubea mult pe fiica ei, rugă pe stăpînul 
cerului să nu-i ducă sufletul laolaltă cu cei morţi ci să-i îngăduie a se întrupa 
într-o viţică ce se născu la moartea acesteia. Stăpînul cerului și al pămîntului 
chibzui că e dreaptă cererea sărmanei și-i îndeplini dorinţa. 

Viţica era neagră, dar frumoasă şi zburdalnică ca un copil. Fetiţa cu 
părul de aur o păștea pe plaiuri cu flori mirositoare şi izvoare, jucîndu-se 
împreună, ca doi copii. 

Fetiţa luă capul viţelușei între miîini îmbrățişind-o şi sărutîndu-i ochii 
şi gura îi povestea cum a venit ciuma și i-a răpit ce a avut ea mai scump pe 
lume, mama. 

La rîndul ei vițelușa plingea şi lacrimile i se prelingeau de-i ardeau 
obrajii. Fetiţa creştea și se făcea tot mai mare și frumoasă iar vițelușa 
ajunse. vacă. 

Tatăl fetii rămas fără muiere, se însură cu o femeie văduvă, care avea o 
fată de seama frumoasei cu părul de aur. 

Mama vitregă însă o ura pe sărmana orfană văziînd-o cît e de frumoasă 
și de cuminte, față de fiica ei care pe lîngă că era urîtă ca muma pădurii, mai 
era neascultătoare și leneşșă. 

Ce se gîndi vipera-ntr-o zi? S-o puie la munci istovitoare și s-o omoare. 

Şi-i dădu să toarcă întîi zece caiere de lină într-o noapte. Tată-su, muma 
vitregă şi sora vitregă mîncară și se culcară, iar frumoasa cu părul de aur ajunsă 
de-acum o zdrenţuroasă, merse la vaca neagră îi luă capul în braţă și-ncepu 
să plingă. 

Mare-i fu mirarea; cînd vaca îi vorbi cu grai omenesc zicîndu-i: 

— Nu plinge scumpa mea, că eu sint mama ta, îți văd suferința și de 
aceea m-am prefăcut în vacă neagră ca să te ajut! Adu-mi tu lîna că eu ţi-o 
torc ! Frumoasa cu părul de aur auzind că vaca neagră este mama ei şi mai 
rău o podidiră lacrimile. 

Apoi, îi aduse caierele de lină și la ziuă i le şi arătă toarse scorpiei de 
mamă vitregă. Femeia asta cînd le văzu, parcă turba de ciudă. Într-o altă seară 
îi dădu să toarcă un caiere de lină, de zece chile de lină. Și de data asta vaca 
neagră îi toarse lina și la ziuă mama cea vitregă rămasă împietrită văzînd că 
fata este atit de îndemînatică și nu i se împotriveşte poruncilor. 

Îşi puse în gînd să-i dea să toarcă un car de miță într-o altă noapte. 
Şi frumoasa cu părul de aur îi aduse ghemele de lină mirindu-se foarte de 
minunea asta zgripțuroaică de mamă vitregă. 

Stai, își zise răutăcioasa ! voi afla eu cine o ajută pe zdrențuroasa asta 
de fată ! 

Și într-o altă zi, îi porunci să toarcă un car de fuior de cînepă, pîndind-o 
toată noaptea cum lucrează. 

La mijlocul nopții fata luă fuioarele de cînepă și le duse la muma ei, 
vaca neagră care le toarse cu coarnele la iuțeală. 

Vicleana de mumă vitregă văzînd-o că toarce în grajd cu vaca neagră, 
merse la bărbat zicîndu-i: 

— Omule, dacă ţii la mine, am să te rog să-mi faci voia mea și să tai 
vaca neagră? 

— Da de ce, măi muiere, că lapte berechet dă, frumoasă este, grasă este 
şi nici un rău nu face! 

— Rău nu face, da are de gînd să facă, mă prostule! Tu nu te uiţi ce 
privire are cînd se uită la fata mea și la mine? Așa că ori tai vaca, or eu plec 
din casa ta. Din două una. Azi vreau să mi se aleagă, ori e laie ori bălaie, că 
n-o mai pot suferi-n ochi. 

Auzind frumoasa cu părul de aur că-i va tăia-o pe mamă-sa, merse plin- 
gind şi-i povesti vestea cea tristă. Vaca neagră, auzind, îi grăi: 

— Maică, dacă mă va tăia, tu să furi părul din coada mea și să-l ascunzi 
în salteaua ta, iar coarnele să mi le-ngropi în grajd sub iesle. Oasăle să le aduni 
şi să le-ngropi pe lunca cu flori, aproape de izvorul unde ne jucam împreună 
ca doi copii, iar din carne să nu mănînci ! 

I se făcu pe plac răutăcioasei femei şi tăiară vaca neagră. Fata nu uită 
să ducă la bună îndeplinire dorinţa mamei sale, vaca neagră. Ascunsă coada 
în saltea, coarnele le-ngropă sub iesle oasele pe măsură ce se aruncară, le adună 
şi îngropă unde-i plăcuse la vaca neagră să pască. Apoi iar începe cu noi chinuri 
şi osînde muma vitregă. Şi dădu alte caiere de lînă să i le toarcă. 

Frumoasa zdrenţuroasă lua caierele de lină, mergea la iesle şi cum plin- 
gea, mama ei, vaca neagră, venea, o mingiia și luîndu-i caierele i le torcea și 
astfel scăpa de cearta acrei mame vitrege. . 

Odată, s-a întîmplat ca mama cea vitregă să dea peste coada de vacă 
ascunsă în saltea și răstit o întrebă pe zdrențuroasa: 


— De ce ai ascuns coada vacii în saltea, prăpădito? 

— Mi-e dor de mama mea şi de aceea am ascuns-o, răspunsă fata. 

— Las’ că o să-ți arăt eu! Şi iar începea cu chinurile fără de sfîrșit. 
Cînd cu torsul lînei, ori miţelor şi cu cilții. După ce le termină pe toate astea, 
începea cu altele. Îi da orez amestecat cu volbură și neghină să-l curețe apoi 
mei cu neghină şi cenușă să-l aleagă şi cîte altele! Ea sta lingă grămada de 
orez sau de mei și plîngea gindindu-se la vaca neagră. 

Atunci vaca neagră venea, o mingiia și-i spunea: 

— Taci, fata mamii, că pînă la ziuă toate poruncile vor fi implinite şi vei 
scăpa de pedeapsă ! Merse ea la împăratul furnicilor, adună toate furnicile 
pămîntului și la iuţeală orezul cît şi meiul se afla curățat. 

Cînd vedea mumă-sa vitregă atita îndemînare, o apucau boalele și furia, 
că n-avea cum s-o mai chinuiască ! Și cădea la pat de zăcea de amărăciune că 
nu se poate răzbuna așa cum îi dă puterea și dorința, căci, vorba aceea, mai 
îndată poți tămădui pe un nebun, decit pe un îndărătnic de înverșunare. 

Şi orice încerca ea împotriva blindei şi înțeleptei fetiţe nu putea duce 
la bună îndeplinire. 

S-a întîmplat odată, ca o față împărătească, un prinţ Făt-Frumos, să 
“dea o serbare, la care putea veni și bogat şi sărac. S-a dus la joc mama cea 
vitregă cu fiică-sa îmbrăcată în rochii frumoase şi strălucitoare, nădăjduind 
că frumosul prinţ va pune ochii pe fiica ei. 

Ce să facă acum frumoasa zdrențuroasă 2 S-a înțolit cu o rochie mai veche 
şi scăpătată și a alergat și ea la joc cum fac toate fetele în astfel de-ntîmplări. 

Frumosul prinț, îndată ce o văzu îi plăcu şi o chemă la joc. După aceea 
temind-a-se de mama ei vitregă că O va certa, spunîndu-i vorbe grele de ocară, 

fugi acasă. Prințul o urmări, iar ea în grabă îşi pierdu papucul din 
piciorul drept. 

În seara a doua nemaiavînd papucul rămase acasă plingînd. 

Mama vitregă cu fiica ei merseră din nou la joc și mai frumos îmbrăcate, 
însă prințul nici nu le băga-n seamă. 

Dădu el veste în toiul jocului că pe acea fată o va alege să-i fie mireasă, 
care şi-a pierdut papucul pe care-l arătă mulțimii. Atunci fetele se-mbulziră 
fiecare a-și încerca norocul cu pantoful, dar spre dezamăgirea lor la nici una 
nu se potrivi. 

Se scremu şi fiica mamei vitrege, dar fiindu-i piciorul mai mare rămase 
fără noroc, tristă. 

Prințul necunoscut, trimeasă vorbă în toate părțile împărăției că va 
porni din sat în sat, în căutarea celei rinduite de soartă. Auzind vicleana de 
mumă vitregă, una ca asta, merse la niscaiva vrăjitori şi-i tăie din piciorul 
cel drept fiicei sale, carnea pînă la os, doar se va potrivi pantofiorul pierdut. 

Mare-i fu şi ei dezamăgirea atunci cînd ajunse prințul la casa lor și 
încercă pantoful. Pentru nimic în lume nu intra. În zadar o apucară sudorile 
pe răutăcioasa mamă vitregă încercînd, că totul fu cu neputinţă. De necaz 
îşi dau cu pumnii-n cap. Atunci prințul întrebă că dacă mai are în casă şi 
alte fete, la care se-nţelege că ele răspunseră că sînt singure, nemaifiind și 
altele. Apoi, frumosul prinț își văzu de cale, iar ele rămaseră tinguindu-se. 

Într-o zi, se nemeri frumoasa zdrențuroasă cu gălețile la apă şi chiar pe 
aci trecea suita împărătească. Prințul merse la fată să-ncerce pantofiorul, iar 
aceasta lăsă gălețile fugind speriată. După ce fu prinsă i se vorbi care este rostul 
pantofului și ea nu avu încotro încît prințul încercă pantofiorul, care se potrivi. 
de minune pe piciorul zdrențuroasei. 

Prinţul se bucură că aleasa inimei sale este atît de gingașă și frumoasă 
cu părul de aur, încît de îndată merse la părinții acesteia spre a o cere de mireasă. 
La care muma cea vitregă îi răspunse: 

— Mărite-mpărate, n-avem fată de măritat, iacă asta e fată de măritat, 
nu prăpădita aia zdrenţuroasă. 

— O fi şi dînsa de măritat, însă eu o aleg pe aceasta, fiind mai zdrențu- 
roasă, dar pe pofta inimii mele şi nu pe brezaia dumitale. 

Făt-Frumos o luă atunci de mireasă pe frumoasa cu părul de aur și 
făcu o nuntă împărătească de se dusă vestea peste nouă ţări şi nouă mări; 
iar mama cea vitregă rămasă plingiîndu-se şi zvircolindu-se de ciudă, ca o găină 
jumulită de vie. 

Şi așa răutăcioasa se prăpădi şi se topi, ca ceara de para focului, iar fru- 
moasa cu părul de aur, cu răbdarea trecu marea, ajungind împărăteasă. 


PIELEA DE MĂGAR 


A fost un crai și o crăiță care aveau o fetiță cuminte și frumoasă. 

Într-o zi, se imbolnăvi regina şi-şi dădu sufletul. Înainte de a muri, 
lasă cu limbă de moarte o dorinţă către soțul ei. Să se însoare după moartea ei, 
culacea fată frumoasă la care i se va potrivi condurul ei din piciorul drept. 

Împăratul rămase trist şi fetița asemenea. Trecu o vreme și mai marii 
ţării se pun pe capul împăratului să se însoare şi gata. Da craiul n-are încotro. 
Iau ei condurul crăiței şi pornesc să-i cate potrivire prin ţări și mări, dar 
nu găsiră. 

Craiul, care numai la căsătorie nu se gîndea, se bucura. Cătară pe rînd 
fetele de boieri, de plugari și mai la urmă roabele şi ninic. Se lasă o tristeţe 
peste dregători și o bucurie peste împărat. 

Într-o zi, fetiţa lui se joacă prin palat, dă de condur şi-l vîră în picior. 
Condurul se potrivește de minune. 

Cind văzură dregătorii minunea, se bucurară și ziseră că sînt scăpaţi. 
Să se însoare împăratul cu fiică-sa că așa i-a fost scris. 

Împăratul nu vrea și nu vrea, iar fiica lui cînd a văzut, a căzut bolnavă 
de nu s-a mai pomenit din plins. 

A văzut-o îngrijitoarea ei cum se topește ca turta de ceară și a învățat-o 
să poruncească trei rochii. Una de argint, alta de aur şi alta numai din pietre 
nestemate. 

Zis şi făcut ! Și s-a apropiat vremea de nuntă. 

Cind toate au fost gata sluga a îmbrăcat-o în piele de măgar, i-a pus 
rochiile frumoase într-o traistă și a dus-o pînă a trecut graniţa în altă împărăție 
de i s-a pierdut urma. 

A mers ea singură plingînd și suspinind prin păduri şi printre sălbăticiuni 
pînă ce a văzut într-o noapte un palat mare şi frumos. A bătut la poartă şi i-a 
răspuns o muiere: 

— Ce cauţi noaptea, fetiţo, la porțile împăratului? 

— Caut de lucru, măicuţă, să mă arănesc. Sînt fată săracă ! la-mă și pe 
mine argată ! 

A luat-o bucătăreasa împăratului de milă și într-o sară de sărbătoare 
şi-a cerut voie să iasă și ca în oraș pentru scurt timp. A lăsat rochia din piele 
de măgar, s-a îmbrăcat în rochia de argint şi s-a dus la joc acolo unde venea 
și împăratul. 

Împăratul, cum a văzut-o i-a plăcut de ea și a jucat cu ea de bucurie. 
Apoi cînd i-a plăcut mai mult împăratului, ea s-a furișat prin mulțime și a 
fugit îmbrăcîndu-se iar în piele de măgar. 

Altă dată iar s-a cerut de la bucătăreasă să se ducă în oraș. Lăsă pielea 
de măgar și se îmbrăcă în rochia de aur. Cînd o văzu împăratul, numai cu ea 
juca, numai cu ea glumea și numai la ea privea. 

Cum o scăpă din priviri puţin împăratul, ea fugi făcindu-se nevăzută. 
Se iîmbrăcă din nou în rochia de măgar și nimeni nu bănuia că ea ar putea fi 
atit de frumoasă ! 

A treia oară, împăratul își puse în gind să dea o serbare mare să vie tot 
poporul doar, doar, va veni și ea. 

S-a îmbrăcat de data asta în rochia de pietre nestemate, că era atit de 
frumoasă, încît la soare te puteai uita, dar la ea ba. 


Cind a văzut-o impăratul, a chemat-o la masa lui şi i-a pus în dești un 
inel de logodnă, luindu-i inelul ei în schimb. Acum craiul şi-a pus în gînd să 
nu-i mai dea drumul, ci s-o ducă drept la palat ca să facă nuntă cu ea. 

Fata însă nici ea nu se lăsă ușor. Găseşte timpul potrivit şi-i scapă ca printre 
deşte împăratului. Se duce la odaia ei, se îmbracă în piele de măgar ca nimeni 
să nu știe cine este. Cînd s-a văzut împăratul singur şi fără inel, a căzut bolnav 
la pat. A trimis dregătorii de la domnie să încerce inelul, poate vor da peste 

fata cea frumoasă. Şi au luat-o din sat în sat, din oraș în oraș și n-au găsit cui i 
se potriveşte inelul ! 

Au plecat prin alte țări și împărăţii, dar fără de rost că n-au găsit nici 
acolo fata. Mai la urmă cineva n-are de lucru și zice să se încerce inelul la 
roabe şi la argatele palatului. Așa au şi făcut, însă n-au găsit nimic. Mai la 
urmă, pe cînd împăratul trăgea să moară, bucătăreasa împăratului zise că are 
şi ea o fată urîtă îmbrăcată în piele de măgar. 

Cum o văd mai marii împărăției, încearcă inelul și ca prin minune i se 
potrivi ! O dusără în fața împăratului, dar împăratul cînd o văzu în piele de 
măgar rise că nu este ea şi iar căzu bolnav la palat. 

Mama împăratului luă fata cu binişoru, o pusă să se spele şi să se îmbrace 
în rochia cu pietre preţioase, apoi o dusă la palatul împăratului. 

Împăratul cînd o văzu, sări în picioare ca vindecat de privirea fru- 
moasei fete. 

— Ea este, zise el, o îmbrăţişă de bucurie şi se făcu o nuntă mare, care 
tinu o lună şi o săptămînă, de cînd se punea luna și se uidaa ca secera. 


GÎSCĂRIȚA 


A fost odată ca niciodată, un împărat vestit, care trăia fericit cu împă- 
răteasa și fiica lui frumoasă ca o zînă picată din cer. Prințesa semăna cu mamă-sa, 
cum seamănă două picături de apă. 

La o vreme se-mbolnăvi rău împărăteasa și simțind că-i va ieși sufletul, 
chemă la iertăciune pe-mpărat și pe fiică, grăindu-le: 

— Eu simt că sfîrşitul îmi este aproape. Tu, împărate, rămii văduv. 
Aș avea după moartea mea, dacă te mai însori încă o dată să cauţi o femeie 
care să-mi semene mie. Dacă nu vei găsi, nici să nu te-nsori. Și cum vorbi, 
sufletu-i ieşi, iar împăratul şi fiica rămaseră trişti şi îndurerați cu întreg norodul 
din marea lor împărăție. 

Nu trecu mult și-mpăratului îi veni de-nsurătoare. Trimise în întreaga 
împărăție să-i caute mireasă, să-i semene la fosta împărăteasă. Plecară soliile 
prin cetăți, oraşe și-n sate, colindară împărăţia în lung și-n curmeziș, însă fără 
nici un folos. Mireasă așa cum dorea împăratul nu se găsea. 

Pe împărat, ca un om stat şi bine mîncat îl apucară frigurile după nevastă 
şi zor-nevoie să trimită sute şi mii de solii cu potretul împărătesii ca să-i găsească 
una asemenea, colindind pe alte împărăţii şi alte moșii. 

Se îmbrăcară soliile împărăteşti numai în aur şi argint și colindară lumea, 
însă mireasă la fel de frumoasă, asemenea împărătesii nu găsiră. Se întristă 
împăratul şi se imbolnăvi, căci negăsind mireasă asemenea fostei împărătese, 
o să rămiie văduv toată viaţa și fără muiere. Și cum sta el în jelțul împărătesc 
căzut pe gînduri, își zise în sine: vai de boierul ce se roagă mojicului, mai 
bine-mi căutam eu mireasă şi mi-o găseam. Plecă și el în lume de căută în zadar; 
căci el căuta una și da peste alta. Istovit și amărit se culcă în pat să moară de 
ciudă nu alta. Cînd mai luă o dată-n mînă potretul împărătesii băgă de seamă 
că numai fie-sa-i seamănă. Sări-n sus de bucurie și o chemă îndată spunindu-i 
ce a poftit pe patul de moarte mumă-sa: 


116 


— Iacă, n-am găsit în lume împărăteasă asemenea ei în afară de tine. 
O fi ăsta vreun semn dumnezeiesc, te iau de muiere. 

— Doamne, înălțate-mpărate, deie-ți Domnul multă parte, de mertic, 
de sănătate; unde s-a văzut şi s-a pomenit, să ia tatăl pe fiică și fiica pe tată, 
Că va fi păcat, îl lucru blăstămat şi mai bine moartă, decît măritată ! Începu 
biata prințesă să plîngă și să tînjească, cum tînjesc florile bătute de brumă 
toamna. Într-o zi, o vrăjitoare o văzu cum se ofileşte, îi ceru trei parale să-i 
ghicească norocul. Îi ghici, dar prinţesa n-o crezu. Și o rugă să-i dea o povaţă 
ca să scape din ghearele-mpăratului. Atunci vrăjitoarea-i zise: 

— Du-te la-mpăratul și cere-i dacă vrea să-i fii mireasă să-ţi facă rochie 
şi papuci din pele de purec — inele, mărgele și brățară din aur și vei vedea că 
n-are să poată şi ai să scapi. 

Îi mulțumi prinţesa şi plecă cerîndu-i împăratului să-i ducă la 
îndeplinire. dorinţa. 

Împăratul porunci curtenilor şi generalilor, ostașilor, croitorilor și ciz- 
marilor, să plece-n lume, prin oboare, prin birloage, prin bordeie și argele să 
adune pureci, să argăsească și să croiască pentru prințesă rochie şi papuci 
pentru nuntă cum n-au mai fost pe pămînt şi pe subt pămînt. Se făcu o vilvă 
mare şi-ntreg poporul plecă la clacă să-i caute pureci, pînă ce-i îndeplini 
dorința prinţesei. 

Cind văzu prinţesa rochia și papucii, rămase uimită şi se miră cum de 
este cu putință așa ceva ! Dar începu să ofteze și să se tinguiască rugind-o pe 
vrăjitoare s-o scape de năpastă. 

— Să-i spui împăratului să-ți facă rochie din pinză de aur şi ai să vezi 
că ai să scapi. 

Se-ntoarse la-mpăratul şi-i spuse dorinţa crezind că nu o să i-o poată 
duce la îndeplinire. 

Împăratul adună pe loc mărimile, le porunci şi-ntr-o zi rochia și papucii 
erau gata. Cind văzu prinţesa că şi ăștia sînt gata și mai rău se-ntristă și mai rău 
se puse pe plins şi pe jelit, de parcă avea mortul pe masă, gata de dus la groapă. 

Vrăjitoarei i se făcu milă de ea și cu ghicitul, cu cerșitul îşi făcu cale 
iar pînă la poarta-mpăratului, sfătuind-o de astă dată să-i ceară să-i aducă rochie 
din rază de soare şi papuci din raze de lună. Așa ceva e cu neputinţă să-i facă 
şi se vedea scăpată ! Dar împăratul dete vestea-n ţară, că jumătate din împărăție 
îi va da aceluia care-i va aduce rochie pentru nunta prinţesei făcută din raze 
de soare și papuci din raze de lună. Plecară voinicii, pe cai înaripați, înălțin- 
du-se-n văzduhuri, alții minați de aripa vintului cel mare, spre casa zinelor 
şi spre casa zmeilor din cer, căutînd să le fure asemenea rochiță şi asemenea 
papuci. După multă așteptare i se aduse împăratului tocmai ce ceruse. De data 
asta prințesa nu mai avea ce să mai poruncească să-i facă și se vedea pierdută. 
Vrăjitoarea iar își facu drum şi-n taină mare-i șopti prințesei să-și lege într-o 
pinză toate rochiile și papucii de nuntă și noaptea să fugă, că lucrurile ce i le-a 
făcut împăratul, au să-i aducă noroc. Prinţesa nici gind să se pregătească de 
nuntă. Într-o noapte-și luă bocceaua cu lucrurile cele minunate, se îmbrăcă 
întocmai ca o fată săracă, prinse de un toiag să se apere de răi, se mînji pe faţă 
cu funingine și dădu birul cu fugiţii. A mers, a mers, pină ce a trecut în altă 
împărăție. Acolo s-a sucit, s-a-nvirtit, tot pe lingă palatele-mpărătești pînă ce 
într-o zi un curtean o tocmi giscăriță, la gîștele împăratului. Toată ziulica se 
plictisea prinţesa cu giștele pe cîmpie şi se chinuia să le scoată din baltă. Ea își 
ținea lucrurile scumpe pitulate intr-o șură de paie și cu gîştele umbla zdren- 

țuroasă și murdară ca vai de ea. Într-o mare sărbătoare, împăratul, care era un 
flăcău chipeș, frumos şi voinic, gata de căsătorie, porunci să se facă la curte un 
mare bal şi să fie chemaţi și împărații din lume cu fiice şi rudenii să-și aleagă o 
soţie să-i fie pe plac. 

Giscăriţa, auzind de bal, ca orice fată o ardeau tălpile să se ducă şi ea la 
joc. Ca să plece noaptea trebuia să-și ceară voie de la bucătăreasă. Își luă inima-n 
dinți şi-i ceru voie: 

— Măicuţă, fii bună, dă-mi şi mie voie să merg la balul împăratului. 

— Cum, giscăriţo, ai înnebunit de tot, să te duci la un bal tocmai tu o 
fată-n zdrenţe și murdară ca scroafa din coteţ, să ne faci de rușine?! Ea plecă 
Plingînd în odaia ei gîndindu-se ce-i mai rămîne să facă. 

Celelalte slugi după ea s-o ademenească să meargă la bal cu ei: 

— Giscăriţo, mergi cu mine să te joc la noapte, îi zice un fecior apoi 
altul şi altul. La rugile lor ea se făcea că e proastă și le răspundea: 

— Nu ştiu, n-am văzut, nu știu, n-am văzut. Și cine a auzit, n-a crezut! 
Dacă o auzeau grăind așa flăcăii de la grajdurile împărătești rîdeau de ea zicînd 
în batjocură: 

— Las-o, bă, că-i nebuna din răstoacă, 

tot ea cîntă, 
tot ea joacă ! 

Văzînd ea că bucătăreasa n-o ia-n seamă ba o mai și înfruntă, își ia inima-n 
dinți și intră la împăratul: 

— Înălțate, împărate, 

Facă-ţi Domnul multă parte, 
De noroc, de sănătate ! 

Am venit să te rog să-mi dai și mie ca la o fată săracă și proastă voie să 
merg diseară la bal ! Împăratul cînd o auzi și o văzu în halul acela murdară și 
ciufulită îi trase o palmă și-i porunci să vadă de giște că n-a tocmit-o să joace-n 
horă. Fata plecă mîhnită, dar nu-și pierdu nădejdea. Cînd afară, bucătăreasa 
începu s-o ia la trei păzeşte pentru cutezanţa ci să intre la-mpăratul de capul ei 
fără voia mai marilor curteni: 

— Ai, fă, ce ai înnebunit, să mă faci de pomină față de împărat că n-am 
grijă de slugi, cînd tu nu trebuie nici prin față să-i treci măritului împărat. 
Dacă se lăsă noaptea și nimeni n-o mai bagă-n seamă, pe sub ascuns merse la 
şira de paie, scoase încet din bocceaua ei, rochia și papucii din piele de pureci, 
îşi puse cercei cu pietre scumpe strălucitoare, inele și brățări, se spălă și se 
făcu frumoasă ca o zină. 

Pe cînd era jocul în toi, iar la bal sosiseră fiice și crăiese împărătești, care 
mai de care mai frumoase, doar-doar, pe ele va pune ochii împăratul, iată că 
deschise ușa gîscărița și păși încet în mulțimea ce se veselea și chiotea de bucurie. 

Numai împăratul sta trist pe un scaun de aur la o masă, nefiindu-i nici 
una dintre crăiese pe placul inimii. Dar cind o zări pe giscăriță în prag, deodată 
i se însenină fața și fără să vrea alergă la ea dîndu-i mina să coboare scările. 
Mulțimea căscă ochii la frumoasa necunoscută mirîndu-se de rochia şi papucii 
minunați, dar şi de pietrele preţioase de la cercei, inele și mărgele. Tot timpul 
împăratul a dansat cu giscărița și de frumoasă ce era o sorbea din ochi, neputind 
să-și mai azvîrle ochii și la alte fețe frumoase venite de la mari depărtări pentru 
a-şi găsi aici norocul. Ea ştia să se poarte frumos și-i vorbea numai frumos 
și cu tilc de-l făcea pe-mpărat s-o preţuiască și mai muit. 

La un timp o-ntrebă: 

— Frumoaso, de unde ești? 

— De la Pălmiș! 
| — Las'că te caut eu miine la Pălmiş. Vom veni călări în satul tău și nădăj- 

duiesc că părinţii tăi te vor da să fii mireasa împăratului. Ce zici? 

— Poate că da, poate că nu ! Doar ştiţi înălțimea voastră cum sînt părinții, 
| care vreau să-şi mărite fetele pe aproape! 
| — O să-i aduc şi pe ei la palat şi tot n-am să te las. 

Cam pe la cîntatul cocoșilor cînd balul era-n toi, gîscărița fuge fără ca 
împăratul sau slugile sale să bage de seamă. La şira de paie îşi aşeză hainele 
şi podoabele și din nou se îmbrăcă în toale rupte și zdrențuite de nu-ți venea 
să arunci nici mucii pe ea. Împăratul cînd se văzu singur, rămas cu buzele 
umflate își puse în gînd, că va răscoli pămîntul, îl va da cu fundu-n sus și cu 
susu-n fund și tot va găsi-o el pe fata cea frumoasă de la Pălmiș. A doua zi 
caută pe hartă satul Pălmiș, care lipseşte. Trimise atunci oștirea s-o caute pe 
fată și din iad de-o fi sus pe pămînt s-o scoată și să i-o aducă. Plecară oştirile 
în lungiş şi-n curmeziș, de răscoliră fața lumii în zadar. Cînd soseau acasă, 
curtenii și oștenii cu vești proaste, toți erau trişti că le taie-mpăratul leafa și 
nici capetele nu îndrăzneau de rușine să le ridice în fața împăratului. Și rapor- 
tau: că-i laie, că-i bălaie, ba că-i una, ba că-i alta, fără una nu e asta! Numai 
giscăriţa sta de mătura curtea împărătească și-i ridea inima de isprava ce-o 
făcea. Împăratul căzu la pat de trist și de necaz. Un sfătuitor mai înțelept | 
îl scoase din încurcătură, povățuindu-l să facă un alt bal şi să cheme pe toți 
împărații și pe toate crăiesele lumii că între ele trebuie să dea de frumoasa fată 
necunoscută, cu rochia din piele de pureci. 

Băieţii de la curte iar începură să dea tircoale pe lingă giscăriţă, ca lupul 
pe lingă tîrlă, îndemnind-o şi ademenind-o să meargă cu ei la balul împăratului. 

Dar ei ziceau, ei auzeau. Mai la urmă-n batjocură-i grăiau: 

— Baba-i surdă 

că a mincat urdă ! 

Giscărița din nou merge la stăpina slugilor, la bucătăreasă, rugînd-o | 
frumos s-o lase să meargă la balul împăratului. l 

— Fugi, fa, nu vezi că taci ca o mută şi te porți ca o slută, tu ești de nasu- 
mpăratului să te duci la un bal ca de-al de ăsta?! Aici vin fețe-mpărătești şi 
împărătese, nu mucoase ca tine ? Dar cum văd, caprei îi pică coada de riie şi ea 
tot în sus o ține. Fugi fa și şterge-ți mucii că nu ești tu pentru bal. Și o împinsă 
afară ca pe o năroadă aflată-n cerșeală. 

După atita dăscăleală, ea rămase ca mai înainte. Pe-o ureche-i intra, pe 
alta-i ieşea. Pîndi pînă ce străjerul plecă de la uşa împăratului și buzna în palat 
la măritul împărat: 

— Înălțimea voastră, daţi-mi voie și mie la balul de deseară, că am aflat 
că vin băieți frumoși? Împăratul tocmai își trăgea cizmele. Luă cizma și 
azvirli-n gîscăriță de supărat ce era. 

— Să te duci unde-a dus mutu iapa şi să nu te mai văd în fața ochilor, 
că pun slugile să te tundă, auzi? Fata lăsă capu-n pămint și nu scoase o vorbă. 
Plecă rușinată, dar facea tot ce-o tăia capul. Se spălă, se scăldă și se îmbrăcă de 
astă dată și mai frumos în rochia și papucii din pînză de aur. La gît puse alte 
mărgele, alte brățări și inele, alte podoabe strălucitoare-n părul ei bălai. Și 
plecă așa tiptil tiptil, fără s-o simtă nimeni la balul împăratului. 

Împăratul sta trist, de parcă era lovit de praştie şi nu ştia cine l-a lovit. 
Sta posomorit și-şi făcea planul, ca țiganul cum să nu-i mai scape din miini 
frumoasa necunoscută. Dar în zadar aştepta că fata așteptată, nu mai venea. 
Pe cînd își pierduse orice nădejde, iacă intră şi necunoscuta. Tot palatul se 
lumină de strălucirea și podoabele ei care luminau ca lumina soarelui. Toţi 
împărații, împărătesele și crăiesele rămaseră cu gurile căscate la ea. Giscărița 
era cea mai frumoasă și cea mai aleasă. Împăratul cînd o zări își zise în gînd: 
asta-i și mai frumoasă decit aia de la Pălmiș. Și se jură că n-o să-i scape. O pofti, 
la masa lui și toată vremea dansă cu dînsa povestindu-i cîte-n lună şi-n stele, 
iar ea cîteodată-i răspundea: 

— Așa e, împărate, zise necunoscuta: 

Păsările se momesc cu grăunțe, 

Fetiţele cu vorbulițe ! 

Şi tot natu cade-n laţ, 

Cind cere minte de la-ailanți ! 

Ascultindu-i cuvintele-nțelepte, împăratul şi mai mult o iubea, de i se 
scurgeau ochii după ea. Așeză pînde ca să o urmărească ce face. Împăratul se 
simţea alături de frumoasa fecioară venită din popor, de parcă ar fi în al nouălea 
cer. Începu s-o coase și s-o descoase, ca să vadă din ce neam este şi din ce loc? 

— Sînt din neam 

Ce trage-n ham! 
Și din spiță 
far” de viţă! 
Din Cizmiși 
Unde-l izbişi ! 

— Ahaa ! va să zică ești din Cizmiș? Acolo am să mi te caut şi să mi te 
cer părintilor să-mi fii mireasă, să-mi fii crăiasă, peste lume mai aleasă. 

— Inălțate împărate, facă-ți Domnul multă parte, de noroc de sănătate 
şi de muiere bărbată, ca ea-n lume nu-i altă. Mi te văd înfumurat, parcă te-ai fi 
îmbătat. Mai bine măsoară de multe ori şi croieşte o dată să nu ni se întîmple ca 
celui din poveste, cind un împărat l-a-ntrebat: 

— Măi chiorule, vezi tu acu-n virful șurii? 

— Acu-l văd, măria-ta, dar şura ba! 

Împăratul, ca-mpăratul, era dus cu gîndurile-n altă parte şi ce-nțelegeau 
pereţii şi tobele, înțelegea și el. Și-n mijloc de noapte, cînd se-ntîmplă toate, 
frumoasa fată din Cizmiș, se strecură prin mulțime și ca o nălucă se făcu nevă- 
zută ! Împăratul cînd văzu, porunci generalilor, ofițerimii, oștirii, să i se caute 
frumoasa fată în satul Cizmiş și să i se aducă nevătămată la palat. În zadar 
se osteniră, degeaba se-nvîrtiră, că de fată nu dădură. 

De data asta împăratul căzu bolnav la pat şi se topea ca un muc de lumi- 
nare, de dorul frumoasei fete necunoscute din Cizmiş. Acuma își da cu pumnii 
în cap că n-a pus mina pe ea cînd a putut, dar fară folos. Dorul îl usca și la 
faţă se pirlea văzînd cu ochii. Ce erau să facă sfetnicii? Toți dădeau din colț 
în colț şi nu găseau leac. Porniră după ichimi, babe şi vrăjitoare și vorba aceea: 
« mai puţin leac, dar babii un colac ». Așa își irosea el cu mai marii împărăției 
după leacuri. Împăratului nu-i ieșea din minte. 

Altă scăpare de la boală nu era, decit să facă un nou bal, poate va veni 
din nou frumoasa necunoscută și de data asta jura că nu-i va mai scăpa, cum 
nu-i scapă șocitele din gheare motanului. 

Şi după obiceiul împăraţilor, dă-i frate cu alt bal, alte cheltuieli, alți 
împărați, împărătese și prințese, venite de pe întreaga față a pămîntului. 

Băieţii de la grajdurile împărătești, herghelii, păcurarii şi porcarii, mer- 
seră la giscăriţă rugind-o pe rînd şi fiecare să meargă cu ei la bal. Giscăriţa 
făcea pe proasta. 

Flăcăii văzînd-o într-o ureche, o credeau zurlie de tot şi cu toată frumu- 
seţea ei o lăsau în pace să rămîie acasă cu giştele ei gîlcevitoare. Pe partea ailaltă, 
nici ea nu se da bătută. Mai întîi cerea voie să meargă la bal, de la bucătăreasă. 
Bucătăreasa o lua la goană cu linguroiul cel mare plin de zeamă. Ea nu se lăsa. 
Făcea ce făcea şi drept la uşă la împăratul. 

— Mărite-mpărate, deie-ți Domnul sănătate şi noroc la îmbătate, lasă-mă 
și pe mine la bal. 

— Să-ţi pui lacăt la gură și fiare la picioare și-n palat să nu mai calci, cu 
toale din găinați, tuni în case de-mpăraţi, n-ai puţin obraz pe aici să nu mai 
calci? Apoi supărat luă un bit și o lovi cu el în spate. Fata mihnită, fugi 
afară supărată. 

Împăratul plecă mai devreme s-o aştepte pe frumoasa necunoscută. 
Sta la intrare, își holba ochii și-și frîngea gitul în zadar. Necunoscuta nu venea. 
De necăjit ce era, parcă-i tuna și fulgera, iar ghineralii și mai marii curții tre- 
murau de frică temindu-se să nu facă împăratul vreo poznă nefiind în toate 
apele lui. Toți împărații, împărătesele cu crăițele jucau și se veseleau, numai 
tînărul împărat tînjea și se-ntuneca de inima rea. Deodată, în prag cine răsare 
pe neaşteptate? Tocmai giscăriţa ! Palatul se umplu de strălucire cînd necunos- 
cuta fată păși pragul. Rochia și papucii ei din raze de soare luminau ca soarele 
în miez de vară. 

Întreaga suflare o sorbea din priviri de mindră ce era. Unii o asemănau 
cu luceafărul, alții cu stelele, iar împăratul de bucurie îşi pierdu minţile. Îi 
ieși înainte, îi sărută mîna și o pofti la bal. N-au lăsat un joc să le treacă și 
să nu-l danseze împreună. Iar la cîntatul cocoşilor a pus străji s-o păzească 
să nu-i mai scape. Intrebată de e fiică de-mpărat, ea a răspuns că nu e fiică 
de-mpărat şi nici de viţă boierească. Este o fată săracă, făr' de mamă, făr’” 
de tată, crescută din piatră! 

Împăratul a mai întrebat-o din ce sat este ca să știe unde s-o caute dacă-i 
va mai scăpa. Giscăriţa i-a răspuns că este de la: 

Bitiş, 
Bitiş, 
Pirporiş; 
Împărate, Optsăriş ! 

Împăratul nu-i lua în seamă glumele, căutînd a-i face toate voile iar 
ca să fie mai sigur de ea schimbară inelele. De acum ridea şi se veselea împă- 
ratul ca și cînd era sigur că frumoasa fată este a lui. Dar la cîntatul cocoșilor 
giscărița păcăli pe împărat și gărzile, ieșind pe o fereastră din palat fără ca să 
fie văzută. Așa pieri pentru a treia oară, iar împăratul rămase adînc îndurerat. 
De data asta căzu bolnav şi era așa de trist şi abătut că numai ce nu-i ieşea 
sufletul. Veniră doftori și doftoroaie de la capătul lumii dar leacul nu-l găseau. 
Se duse vestea-n împărăție că trage-mpăratul să moară. Se cătară toate fetele 
din Bitiş şi din împărăție care aveau inele, doar pe cele din palat le uitară 
şi de urma fetii nu dădură. Giscăriţa auzi și ea și parcă-i pieri pofta să se joace 
cu soarta împăratului și să-și zică în gind: lasă-l, lasăl-l, pe-mpărat, 

să fie şi supărat, cînd crede în ăi bogați, nu se uită l-ai săraci ! Dar de-acum 
socotea că destul l-a chinuit și căuta să afle împăratul adevărul. Într-o zi, cînd 
i se pregăti cafeaua, intră la bucătăreasă gîscărița pe nesimţite și lăsă să-i cadă 
inelul dat de împărat în cafea. Bucătăreasa luă cafeaua și merse să i-o dea 
împăratului. Împăratul sta betejit slab și ghebejit gata-gata să dea ortul popii. 
Se zbătea bietul om ca peștele pe uscat și trăia fără nădejde ca dracu-n apă 
mică. Cînd sorbi cafeaua, zări la fund inelul lui. 

— Cum a răsărit inelul în cafeaua mea? o întrebă împăratul mirat. 

— Nu ştiu, Măria-ta ! 

— Cum nu ştii? 

— Iacă nu ştiu, în bucătărie nimeni n-a intrat? 

— Dacă nu afli cine a pus în cafea inelul, slugă necredincioasă, miine 
vei merge la spînzurătoare în mijlocul tirgului. Bucătăreasa văzînd că n-are- 
ncotro recunoscu că numai giscărița a intrat puţin în bucătărie. Mai marii 
palatului o aduseră pe gîscăriță, desculță, ruptă și murdară. Cînd o văzu împă- 
ratul o întrebă: 

— Tu ai pus inelul în cafeaua mea? 

Atunci giscărița răspunse: 

— La o așa întrebare se cuvine şi un răspuns bun. Dă-mi răgaz Măria-ta, 
să mă gîndesc un ceas, ca să-ți dau răspunsul potrivit. Giscăriţa plecă la şira 
de paie, scoase rochia din pînză de raze de soare și papucii din pinză de raze 
de lună, se spălă frumos, se dichisi și intră în palat. Cînd o văzu împăratul, 
mai frumoasă ca o floare de primăvară, îi veniră puterile, sări la ea de-o 
îmbrățișă cu dragoste și sete. După asta se făcu nuntă mare împărătească, 
iar giscăriţa, spre mirarea tuturor ajunse crăiasă și va fi trăind şi acuma feri- 
cită cu împăratul ei; iar eu încălecai pe-o şea, de vă spusei povestea așa. 


CERBUL DE LA BALTĂ 


A fost odată doi frați împărați. Unul avea copii, dar celălalt nu avea. 
Cel fără de copii era trist şi îngrijorat gindindu-se cui îi va rămîne împărăţia 
după moartea sa ! Şi se gîndi să-i ceară un copil de suflet de la frate-su. Fără 
zăbavă merse deci şi-i ceru: 

— Frăţioare, dă-mi și mie un copil să-mi moştenească împărăţia ! 

— Bine, frate, văd că n-ai avut rod și ca să nu ni se piardă neamul, 
din cei trei copii ţi-l dau pe cel mare ca să-ți fie de folos ție şi împărăției. 

Plecă fratele mulţumit aşteptind să-i trimită pe fiul cel mai mare. Așteptă 
el o zi, o săptămînă, o lună, un an şi crăișorul nu venea! De ce nu venea? 
lacă intrase pe gînduri bietul împărat și nu-și putea da cu socotelile ce se 
întimplase. 

Fratele cel cu trei copii, îl luă pe ăl mare, îl îmbrăcă în haine străluci- 
toare numai din aur și argint, îl armă din dinți pînă-n picioare îl sui pe un 
cal alb și-i arătă calea spre noua împărăție. 

Împăratul încalecă și el pe alt roib și pe drum ocolit ajunse înaintea 
fiului său la podul de aramă. Cînd acolo se prefăcea că este o ală mare cu 
dinții rînjiți și sabia ridicată gata să-i ia zilele ăluia care va cuteza să treacă 

peste podul cel mare. Copilul cel mare cînd îl văzu se-nfricoșă foarte, începu 
să tremure, întoarse calul îndărăt și se duse dirdîind de frică la tată-su, care 
pe altă cale ajunse și mai îndată la palat. 

Îl ascultă pe fiul cel mare povestindu-și pățania și-și dete seama că nu 
e bun să fie împărat. De aceea îl rosti pe cel mijlocari și-i dete drumul înainte. 
Pe altă parte şi el i-o luă iar înainte și ieşea iar la podul de aramă. lar se 
îmbracă în țoale de ale fioroase și iar se spăimintă și feciorul mijlociu fugind 
acasă. Împăratul pe altă cale, i-o lua înainte și-l aștepta îngrijorat la palatele 
de aur. Copilul îi povestea taina cu fiara de la podul de aramă și groaza ce 
l-a apucat, iar împăratul trist a dat din cap, văzînd că nici acest copil nu prețu- 
ieşte o ceapă degerată. S-a lăsat păgubaș și de ăsta și căzu bolnav pe patul 
de moarte, văzînd ce copii fricoși poate să aibă. 

Cel mai mic însă nu se lăsă mai prejos și vru și el să-și încerce norocul. 

— Tată, dă-mi un cal și paloș și eu omor fiara de la podul de aramă! 
Numai lasă-mă să-mi încerc şi eu norocul. 

— Tăicuţule, te las, numai cumpănește bine ce greutăți te aşteaptă. 
Mai întîi să nu uiţi că e vai de capul încoronat, că treburile împărăției de 
capul lui se lovesc, iar tu ești un nemintos, care crezi că tot ce zboară se 
mănîncă ! 

— Tată, eu mă duc cu credința-n Dumnezeu și am să birui! 

Atunci împăratul mi-l rosti frumos ca de plecare pentru cale lungă să-i 
ajungă. Pe de altă parte el îi ieși înainte la podul de aramă, fără ca să simtă 
ceva feciorul său. Din nou se-mbrăcă într-o piele de fiară sălbatică ce urla ca 
turbată la sosirea micuţului crăişor. Crăișorul îşi luă vînt şi cu roibul sări peste 
fiară gata-gata să-i ia Capul de la trup. Atunci împăratul aruncă blana și strigă 
la feciorul său să se-ntoarcă: 


— Heiii Petrecee |! întoarce-te o ţiră-ndărăt, că tata vrea să-ți dea cîteva 
poveţe să-ți prindă bine la drumul greu și lung. Copilul întoarsă capu și se 
opri din cale mirîndu-se că în loc de o fiară sălbatică vede pe tată-su ! 

Împăratul îl îmbrățișă de bucurie și-l sfatui cît o fi și or trăi să se 
ferească de omul roşu, să n-aibă-ncredere-n el și să nu descalece calul. Pe 
deasupra-i mai dădu şi pielea cu care i-a spăimîntat la podul de aramă: 

— Na-ţi-o şi cînd ţi-o fi vreodată mai greu să nu uiţi să te arunci pe 
ea şi așa o să scapi de năpastă. De-acum mergi cu Dumnezău şi să auzim 
de bine. 

— Îşi mulțămesc, tată, şi-ţi voi dovedi că sînt viță de împărat viteaz 
și neînfricat ! Și plecă de-aici înainte singur pe locuri prăpăstioase cu ale, 
sălbăticiuni şi oameni răi, iar el singur! Merse el, merse şi chiar la calea 
jumătate, îl apucă o sete pe inimă, că nu mai putu răbda şi scobori de pe cal 
să bea apă dintr-un bunar! Mai întîi legă el calul de stinghia bunarului și 
cobori în jos pe o scară, de beu apă. După ce beu apa se-ntoarse-n sus. Cînd 
privi văzu în capul scării pe omul roșu rizînd ca un smintit că l-a păcălit. I-a 
luat scara şi l-a lăsat să moară-n fundul fintînii, la-ntuneric ! 

Începu el să ofteze ce-o să se facă? De ce nu l-a ascultat pe tată-su? 
Dar în zadar, omul roșu îl avea la mînă ! Puteau să-i putrezească oasele jos la 
răcoare, dar dacă-i devenea slugă putea vedea și lumina zilei! De aceea, 
omul roșu îi grăi: 

— Băiete, eu îți vreau binele. Nu sint un mincinos ca alți oameni. Îţi 
pun scara să ieşi la lume, dacă-mi dai calul cu armile tale și țoalele tale. Jar 

de-acum înainte tu eşti sluga mea, iar eu sint Pătru, fiul cel mic de împărat. 
Dacă te învoieşti, grăieşte ! 

— Mă-nvoiesc ! Omul roșu îi pusă scara, îi luă mai întîi armele, hainele 
scumpe şi se sui pe calul împărătesc. De aci înainte Pătru mergea pe picioare 
desculț, iar omul roșu călare ca un mare crăișor de la răsărit. După ani de 
călătorie pe jos, iată-i ajunşi la cetatea mare împărătească strălucind de 
măreție ca soarele cerului. Stătură locului și se minunau de cele ce vedeau. 
Împăratul le deschisă porţile de aur și-l sărută pe omul roșu crezîndu-l că 
este nepotul său din viță împărătească. Pe slugă însă nici n-o băgă-n seamă. 

Ca să nu-l omoare omul roșu, Pătru îl asculta ca o slugă credincioasă, 
fară să cuteze a-i trece nici pe dinainte, necum să-i întoarcă vorba. Treceau 
anii şi el îl asculta cum ascultă cînele pe stăpîn. 

Pe la un timp s-auzi că la o baltă mare s-a abătut un cerb cu coarnele 
numai pietre scumpe şi că face multe rele. Omoară-n cale tot ce este vietate: 
oameni, boi, bivoli, cai, oi, catiîri şi cîte alele! 

A trimis împăratul ostași şi călăreţi, cu arcuri, suliți și ţoghii să omoare 
cerbul de la baltă, dar toți cum s-au dus acolo s-au prăpădit. Omul roşu, ca 
să scape de slugă, îl rugă pe împărat să-l trimeată pe Pătru să omoare cerbul 
de la baltă. 

Pătru fiind silit n-are ce se face și se duce. Plecă el oftînd și lăcrămind, 
gîndindu-se că nu mai are aici nici o scăpare. Pe drum o muiere bătrînă îl 
vede lăcrămînd și-i iese înainte întrebindu-l: 

— De ce plingi măi băiete? Plecă el să-i spună tot necazul. Atunci 
muierea auzind cum stă taina îi grăi: 

— Petre, e drept, cerbul multă floare omenească a băgat în pămînt. Tu 
să mă asculți dacă vrei să scapi. Să sari gardul la mine-n ogradă, să rupi o 
floare de pe stratul de viorele şi dacă vei scăpa de cîinele meu, scăpat vei fi 
şi de cerbul de la baltă. 

Sări el gardul în ogradă, rupsă o floare şi cînd să sară gardul îndărăt, 
un Cîine mare negru se repezi să-l rupă-n bucăți. Aruncă pielea ce i-a dat-o 
ta-su, cîinele se-mpiedică-n pielea fermecată, iar el scapă teafăr. Începu de aici 
încolo să capete curaj şi nădejde că are să omoare cerbul. 

Muuierea-i dete pielea cea fermecată şi-l mai învăţă să sape o groapă 
adincă lîngă baltă. În groapă să facă un om. Pe om să puie pielea cea vrăjită. 
Să ia gida, în vîrf să-i puie un ac. Cerbu va veni să se scalde și să-l ochească 
atunci cînd se va întoarce cu capul către groapă drept la capul pieptului, 
unde zace casa sufletului. 

Cerbul era fiară mare cu coarnele ajungînd prin vîrfurile copacilor şi 
cu o gură mare cît o şură. Se cutremura pămîntul cînd trecea spre baltă să 
bea apă, să se scalde. După ce se scălda se-ntorcea cu fața spre voinicul din 
groapă. Pătru trasă cu gida şi-l lovi la partea stîngă, chiar la casa sufletului. 
Cum îl lovi fugi spre un deal mare cu pielea fermecată într-o mînă. Cerbul sorbi 
apa din baltă şi o azvîrli după Pătru ca să-l doboare. Dar el se prinsă de tul- 
pinile copacilor şi apa să-ntoarsă cu pietre mari şi copaci la vale, fără să-l 
smintească din loc. Cerbul însă cu gida înfiptă în cap nu-l lasă. Cînd fu gata- 
gata să-l ajungă îi aruncă în faţă pielea cea fermecată, cerbul se-mpiedică 
de un ciutac, căzu şi muri. El îi tăie capul și-l duse împăratului. Se miră împă- 
ratul de curajul slugii ginerelui său, iar omul cel roșu se bucură că de-acum 
înainte cerbul de la baltă n-are să-i mai omoare ostea lui Verde-mpărat și el 
va putea face nunta cu frumoasa crăiasă a acestuia. 

Dar pină la Verde-mpărat, era cale lungă să-ţi ajungă. Cine s-a dus 
acolo, viu nu s-a mai întors. Pe cine să-l trimită atunci împeţit ? Doar n-o să-și 
puie viața la cercare omul roșu ! Să-l trimită pe argatul său. 

Plecă el posomoriît dar cu credinţa-n Dumnezeu. Mergând el zile şi nopți 
ajunse la o țarină mare unde arau plugurile brazde mari și adînci, iar un om 
le înghiţea și tot se văita că moare de foame. Pătru sta-n loc și se crucea 
de cele ce vedea. 

— Te miri de mine? Miră-te mai bine de ăla care a omorît cerbul de 
la baltă! 

— Cerbul di la baltă eu l-am omorît ! 

— Atunci să știi că eu sînt Flămiînjosul! Ia-mă cu tine că-ți voi fi de 
folos. Şi-i luă cu el. Merseră ei ce merseră, cînd colo, deteră de un om voinic 
cît un mal. Nouă piraie-i curau în gură și el sta şi se văita că nu mai poate 
de sete. 

Pătru cînd zări minunea se-nchină de cele ce văzu, iar omul setos îi zise: 

— Ce te miri, bă, de mine. Miră-te mai bine de ăla care a omorît cerbul 
de la baltă? 

— Eu sint acela care am amorit cerbul de la baltă ! 

— Şi eu sînt ăla ce mă numesc Setosu. Ia-mă cu tine că-ţi voi fi de folos, 
mă voi adăpa pe unde voi da de rîuri și izvoare. 

Plecară de-acum trei inși pe cale, pe cărare, făr'de pic de demîncare. 
Cind în cale un om îmbrăcat în nouă cojoace, sta de se zgribulea şi dîrdiia 
de frig înconjurat de toate părțile de foc și tot striga cît îl ţinea gura că nu mai 
poate de ger și mai cerea alte cojoace. Pătru rămase locului mirîndu-se: 

— Doamne, Doamne, ce să mai fie și asta, se vaită de ger, în mijlocul 
focului îmbrăcat în nouă cojoace? 

— Ce te miri, ce te-nduri ! Mai bine te-ai mira de voinicul ăla care a 
omorît cerbul de le baltă. 

— Eu am omorît cerbul de la baltă. 

— Atunci eu sint Frigurosu şi merg cu tine, poate-ţi voi fi cîndva de folos. 

De-aci înainte pleca împreună cu: Flămînjosu, Setosu şi Frigurosu, 
la un noroc! 

Nu merseră mult că văzu pe o cîmpie un găligan de om cu nişte picioare 
lungi cît prăjinile, iar minili cit rişchitoarili. Alerga după un iepure speriat 
de pe cîrtog şi-l bătea cu palma peste fund să fugă mai repede. Se opriră-n 
loc toţi mirîndu-se: 

— Doamne, ce o mai fi și asta ? Lunganul îl auzi, se opri din fugă şi-i grăi: 

— Băiete, nu căsca gura, nu te mira de mine, miră-te de ăla care a omorît 
cerbul de la baltă? 

— Eu sînt ăla care am omorit cerbul de la baltă. 

— Atunci, să știi că eu sînt Fugilă, ia-mă cu tine că poate-ţi voi fi vreo- 
dată de vreun folos. 

L-a luat şi pe ăsta şi au pornit-o tot înainte. Cînd la un timp se opresc 
mirîndu-se de un om care prindea musca, îi da drumul şi iarăși o prindea. 

Omul ăsta îl văzu că se miră ca un copil, grăindu-i: 

— Ce te miri, băiete ! Mai bine te-ai mira de ăla care a omorît cerbul 
de la baltă. 


— Eu sînt ăla care am omorît cerbul de la baltă, îi răspunsă Pătru. 
— Dacă tu ești ăla, eu sint Muschilă-Ochilă, ia-mă cu tine că-ţi voi fi 
odată de folos. 

Şi de aici înainte plecă băiatul cu: Flăminjosu, Setosu, Frigurosu, Fugilă 
şi Muschilă zis Ochilă, drept la Verdeş-împărat. 

— Cum ajunseră li se deschiseră porţile cele mari împărătești, iar Verdeş- 
împărat din tinda de sus le grăi: 

— Să știți că eu fata nu voi da-o decit dacă la o masă îmi veţi minca 
nouă cuptoare de pîine, nouă berbeci fripți şi pe deasupra încă un bou mare 
în frigare. Iar de nu veţi mînca, capetele vi le voi tăia, de s-or duce pomina. 

Cînd auzi Pătru, deodată se-ntristă și-ncepu să plingă că știa bine ce-i 
poruncea împăratul nici în ruptul capului nu are ce să facă? Mincăciosu însă 
cum îl vedea oftînd se strica rîzînd știind că n-o să-i ajungă bunătăţile nici 
pentru o măsea. 

Împăratul porunci de li se aduseră cele nouă cuptoare de piine, cei nouă 
berbeci fripţi şi un bou alinat în frigare. Mîncăciosu cînd se aruncă pe cuptoa- 
rele de piine le făcu praf dintr-o îmbucătură, iar pe berbeci și pe bou îi înghiţi 
parcă ar fi mîncat o pipotă de găină. După asta-i veni foame şi începînd să 
strige că leșină de foame de-nghiţi niște depozite de muniții de la străjerii 
împărăției. De nu-l oprea împăratul era gata să-i înghită oștirea toată ! 

Se miră împăratul că asemenea mîncăcios nu mai văzuse și nici auzise. 
Însă tot nu se dădu bătut și porunci să scoată din pivniți nouă ardoave de vin 
vechi şi de nu le vor bea, capul le va tăia. Setosu puse gura la cep și le beu 
dintr-o sorbitură pe toate; apoi începu să se vaite că moare de sete. Alergă 
în vale la un rîu și-l sorbi dintr-o-nghiţitură. Toţi curtenii rămaseră cu gurile 
căscate şi cu ochii holbaţi la namilă, temindu-se să nu le sece toate riurile 
și toate mările. Setosu de necaz că n-are ce să mai bea se puse pe doagele și 
cercurile de la ardoave și pe toate le mîncă parcă ar fi mîncat o coaje de piine. 

Împăratul speriat îl opri: 

— Stai, bă, că te pomeni că vrei să bei izvoarele apelor și mărilor să lași 
omenirea să piară de sete? Ogoiește-te că ridic toate armatele să lupte cu tine 
şi nu ne lăsăm bătuţi. Dacă văzu el ce văzu se așeză locului, dar cind aruncă 
o gură de apă peste un regiment de ostaţi fu cît pe-aci gata-gata să-i înece. 

Împăratul cînd văzu cu cine are de-a face, s-apucă cu miinile de păr 
şi-şi smulse barba. Supărat, porunci să-i înșele la noapte și să-i culce într-o 
sobă mare de tuci. Noaptea soldaţii de jur împrejur aprinseră nouă cară de 
lemne ca să-i ardă de vii. Pînă la ziuă mai aduseră încă nouă cară cu lemne 
groase să facă cenuşă nu friptură. 

Cînd noaptea, focurile ardeau de duduia pămintul, Gerosu sufla că moare 
de ger. Dimineaţa se scoală împăratul cu noaptea-n cap să-și vadă isprava. 
Cind deschiseră uşa mare-i fu mirarea văzindu-i pe toți suflind în palme și 
bătind pintenii de frig. 

Împăratul Verdeş se facea că nu e supărat, însă nu știa la ce greutăţi 
să-i puie, doar-doar le-o tăia capetele. Iacă ce-i mai trăsni prin minte: 

— Unul dintre voi să se-ntreacă cu împărăteasa mea la fugă pînă la Mun- 
tele ăl Mare. Ea să alerge pe o iapă năzdrăvană, iar cel ce se încumetă, să fugă 
pe jos. Dintre ei ieși afară Fugilă. 

Împăratul dete semnalul de începere a întrecerii. Împărăteasa zbura-n 
vînt ca o nălucă, iar Fugilă cu două ulcioare goale-n mină pășea legănat fără 
grabă. Mai la urmă lungește pasul, ajunge el mai întii la fîntină, umple ulcioa- 
rele, se-ntoarce la iapă, o bate cu mina peste fund pe iapă și-i zice să grăbească; 
apoi se-ntoarce voios la-mpăratul să-i dea apă de izvor din munte să bea. 
Împărăteasa se-ntoarse tirziu, cu iapa frîntă de oboseală. 

Împăratul dacă vedea şi minunea asta, mai-mai să nu-i crape fierea-n el 
de usturimea de la ficați. Pînă acum toate poruncile le duseră la îndeplinire 
şi trebuia să le dea fata să-i fie mireasă omului roșu, ce se da drept om de viță 
împărătească ! Însă Verdeş-împărat tot nu vroia s-o dea decît cu de-a sila. 
Dorea întradins să-i pedepsească pe ăști nătărăi veniţi împeţit să le rămînă 
doar oasele-nșirate pe garduri. Și iar îi mai veni un gind negru. Noaptea să se 
culce fiica împăratului sub un măr de aur aproape de Pătru şi dacă în zori 
va pieri din acel loc, le va atîrna capetele-n pari să sperie ciorile din vie. Măi, 
ce-o mai fi și asta se gindiră ei tremurînd de spaimă ! Peste noapte fiica-mpă- 
ratului se prefacu-n zină şi pe o aripă de vint zbură-n cer. Muschilă-și lungi 
mîinile pînă sus aproape de bolta cerească, trase zîna pe pămînt și o culcă lingă 
Pătru Făt-Frumos, care-n lume n-a mai fost. 

În vărsatul zorilor sosi împăratul zimbind pe sub mustață, că de data 
asta, nici tartorele de la talpa iadului nu-i mai scapă. Cind colo, zîna dormea 
lingă Pătruţă Făt-Frumos ! 

Nu-i venea să creadă ochilor împăratului ce vedea? I se părea că visează, 
dar nu era din păcate vis. Și turbat de minie nu mai putu pune friu gurii şi 
dă-i înainte cu sudalme și vorbe urite faţă de tinăra prinţesă și Pătruță 
Făt-Frumos. 

— Bine, crăiţă, așa te-am învăţat eu, așa te-am crescut eu, aşa m-asculți 
tu de-mi miîncași zilele la bătrineață ! Eu am crezut că împăratul are armăsar, 
dar văd că a ieșit din el măgar ! Ce ruşine ! Te-ai pus lingă un terchea-berchea, 
trei lei perechea ! 

În zadar prinţesa se văicărea și-i arăta că ea a zburat în slava cerului, 
dar că omul cel cu miinile lungi a prins-o, că el ştia una și bună, că fata lui 
e nebună ! 

După ce toate poruncile fură îndeplinite iar împăratul nu mai știe ce să 
mai născocească ca să nu le dea fata, Pătruţă Făt-Frumos, se sculă, făcu plecă- 
ciune în fața marelui Verdeș-impărat, zicindu-i: 

— lată, înălțate împărate, că tot ce ne-ai poruncit ţi-am îndeplinit. 
Ce mai vrei să-ți mai facem că sîntem gata. 

— Nu mai vreau nimic, băiete ! Voi pe toate le-aţi izbindit măcar că n-am 
crezut. Acum ce să mai fac? O să rămîn fără de odrasla mea, singur, singurel 
cu motanul în vatra focului. 

— Atunci dă-ne fata s-o ducem precum am primit poruncă de la Roşu- 
împărat ! 

— Măi băiete, nici în ruptul capului, nu dau fata după Roșu-impărat, 
care-i pui de drac, făr' de păr pe cap, cu trei fire-n barbă, nu e om de treabă. 
El te-a înşelat, calul ţi-a luat, tu l-ai ascultat, c-așa i-ai jurat! Eu toate-am 
ghicit de la inceput ! Acum du-te să vie unchiul tău împăratul cu omul roșu 
că eu mă pregătesc de nuntă, ce n-a mai văzut lumea de cînd este lume, iar 
pe fată, o s-o dau eu după cel ce se cuvine s-o dau ! 

Se-ntoarsă Pătruță Făt-Frumos cu ortacii săi şi-i spusă unchiului toate 
cele întimplate din fir în păr, numai una n-o spunea, aceea că el este nepotul 
său, crăişor de viţă împărătească şi nu omul roșu, hain și rău la suflet, bun 
numai pentru înşelat. 

Se rostiră toți curtenii după obrocul împărătesc, îmbrăcaţi în staie albe 
de aur şi argint, numai sluga omului roșu în poale ca de argat. 

Cind ajunseră la Verdeș-impărat se lumină curtea de atita strălucire 
şi bogăţie. Numai cîntece, joc şi veselie, la palatele de cleștar ale împăratului. 

Prinţesa se îmbrăcase așa de frumos, că la soare te puteai uita, dar la ea 
ba. Însă mulțimea de crai și împărați chemați la nuntă nu văzuseră o mireasă 
mai frumoasă. Era mai mindră decît o zînă picată din cer. Omul roșu se umfla-n 
pene ca un curcan și zimbea pe sub mustața ce n-o avea, de spîn ceera, 
că prin vicleșuguri ajunse-mpărat ba şi la-nsurat. Și în gîndul lui îşi zicea: 

— Leleee, vulpe bătrină mai sînt! Nimeni nu mă-ntrece pe lume. 
Toţi mă cred cineva ! Asta e tactică nu jucărie ! Toate îmi merg ca pe roate, se 
mingiia el cu asemenea ginduri. 

Deodată, sunară trimbiţile de aur și nuntaşii porniră la mănăstirea cu 
nouă turle, cu nouă clopote și cu nouăzeci şi nouă de popi, să se încoroneze 
și să se cunune tînăra crăiasă, pe lume aleasă, cu omul roșu. 

Pe cînd gemea biserica de suflare omenească, numai curteni, crai și 
împărați, Verdeș-împărat se ridică de pe scaunul de aur și grăi: 

— Voi nouăzeci şi nouă de-mpăraţi, cu capete-ncoronați şi neîncoronați. 
Numai unul dintre voi este hoț! 

— Care, cine, cum? își dădură cu coatele împărații supăraţi la auzul 
acestor cuvinte. 

— Staţi, fraţilor şi nu vă mirați ! Toţi sînteți împărați ! numai unul de 
aici se dă că e de viță împărat, cînd pe altul l-a-nșelat ! Nici nu e viteaz, numai 
face pe viteazul. O vulpe vicleană împopoţonată în straie-mpărăteşti, care 
l-ar vinde și pe tată-su ! El se știe acum. Priviţi fața lui galbenă ca ceara. Pri- 
viți-l cum tremură de frică. Ştie că-l așteaptă afară o ţapă în care să stea înfipt 
pînă i-o ciuguli corbii carnea ca să-şi mîntuie sufletul cel rău și fără de legile 
sale. Mai priviți-l pe acest viclean împărat că nu-l mai vedeţi ! 

Nuntașii toți, parcă era un facut, toți cu ochii pe omul roșu-galben și 
tremurînd ca piftiile iarna-n furculiță. Cînd se văzu că înşelătorul era omul 
cel roșu și nu mai încăpea nici o îndoială, împăratul mai întrebă o dată: 

— Pătruță Făt-Frumos, tu ești cel înșelat, tu ești nepotul împăratului ! 
Tu să spui cum să piară cel ce te-a osîndit să-l slujești prin viclenie fără milă 
și fără să simtă ce e păcatul. 

— Înălțate împărate, dacă e pe direptate, să nu-l chinuiți prea mult, 
patru armăsari sălbatici să-i sfîrtice trupul în patru colțuri ale pămîntului, 
ca să piară neamul omului roșu şi cel viclean. 

Oştirea prinse pe omul roșu, îl despuie de poalele împărăteşti, îl bătură 
și-l huliră, ca pe lupul șchiop care a mîncat turma de oi, apoi l-au legat de 
patru cai sălbatici şi trupul lui rupt s-a dus în patru părți ale lumii, să-i piară 
urma, Să-i piară vița. 

Pătruţă Făt-Frumos s-a îmbrăcat în straie împărăteşti, iar unchiul său 
a plins de bucurie că Verdeş-împărat prin înţelepciunea sa a aflat adevărul 
și i-a scăpat nepotul din robia acelui om viclean. 

După ce nuntașii au răsuflat ușurați ca după o dreaptă judecată, s-a 
facut cununia lui Pătruţă Făt-Frumos cu frumoasa prințesă și s-au încoronat 
amindoi ca împărați a întregei lumi. 

Şi s-a pornit o nuntă cu chiote și veselie, de cînd se punea luna și pînă 
uidea ca secera. S-a chefuit și petrecut numai în cîntece și jocuri, o Zi şi-o săp- 
tămină, o lună și ani de zile, c-am fost și eu la nunta lor, pe cînd eram copil 
micșor. 

COPILUL ȘI DRACUL 


Departe, departe, unde soare răsare, trăia un om cu o muiere care aveau 
un copil. Muierea eria rea ca o scorpie. Toată ziulica se certa cu bărbatul ei. 
Bietul om tot ce făcea nu eria bun. Văzind că nu se poate-nţelege cu muierea 
își luă lumea-n cap și plecă la-ntîmplare-n lume. Merse el cît merse, trecu 
piste mări și ţări şi mai urmă dete de-o ţară unde trăia o împărăteasă văduvă. 

El merse drept la-mpărăteasă şi să plinsă spunindu-i necazurile lui. 
Pină la urmă omul se băgă-n casă la împărăteasă. 

De chin şi inimă rea omul își lăsă la muierea lui cea cu suflet de năpîrcă 
şi copilul, care era cuminte și tare ascultător. Cînd ajunsă copilul mare de 
merse la școală, toți copiii-l batjocoreau că este fără tată şi sărac. 

Toate batjocurile astea nu-l smintiră însă pe copil de la-nvățătură. El 
învăța bine și dascălii de la școală îl lăudau pentru cuminţenie şi vrednicia lui. 
După namneaz, mergea cu oile, cu porcii, ajuta la munca cîmpului lui mumă-sa 
şi făcea tot felul de treburi, pe care le facea un om mare. 

Văzind el că-n satul lui nu este loc de nici o procopseală, că dealurile 
erau sterpe și pămîntul numai pietriș de nu dădeau nici un rod, văzînd că a 
ajuns la virsta cînd se va putea singur descurca-ntre străini, ceru di la mumă-sa 
voie să plece-n lume să-l cate pe tată-su. 

Mumă-sa se-mpotrivi, ama în cele din urmă îi dete-nvoirea cerută spu- 
nîndu-i să se ferească să meargă însă pe drum cu un om cu poale verzi și mus- 
taţă, că acel om este dracu. 

Şi plecă copilu-n lume şi merse, pînă ce-i ieși dracu-n drum. Dracul 
era îmbrăcate în poale verzi și cu mustață. 

— Unde mergi, băiete? îl întrebă dracu. 

— Caut de lucru și nu găsesc, răspunse copilul. 

— lacă că-ţi găsesc eu! 

— Nu e nevoie de ajutorul dumitale, mă descurc eu şi singur. 

Dracul rămasă-n urmă și-l ajunsă iar din urmă. El văzînd cum e-mbrăcat 
îi dete-n gînd că nu e om curat, ci e drac şi iar îl înfruntă pe drac nevoind a 
călători-mpreună. Da băiatul trebui să meargă luni și ani, cătîndu-l pe ta-su 
şi dracul din nou îl ajunsă din urmă și-i spusă: 

— De-acum înainte tot de oameni ca mine vei da, așa că degeaba te 
ferești. 

— Eu sînt copil sărac şi dorul de tată mă trimite-n lume să-l cat, te-a 
ruga să nu-mi faci rău! 

— N-am făcut rău la nima, da-mi-te ţie, un călător atit de necăjit. 

Și băiatu să-mprieteni cu diavolul și merse împreună cale-ndelungată. 
Mincau împreună, beau împreună şi să hodineau împreună. 

La o vreme mergind ei așa printr-o pustietate fără de apă și subt o dogoare 
a soarelui de să putea coace oul în nisip, ajunsără sleiți de vlagă la o ciutură. 
Dracu băgă-n ciutură găleata și scoasă apă de beu și să sătură; cînd veni vre- 
mea băiatului să bea și el, nu mai rămase apă şi găleata se desfăcu de săngi 
şi căzu-n fintină ! 

— Dacă vrei să bei apă trebuie să scobori în ciutură, iar eu te voi ajuta. 

— Nădăjduiesc că ai milă de un om care de zile-ntregi n-a sorbit un 
strop de apă. 

— Ai încredere-n mine ca-n fratele tău; scoboară numai, zise dracul. 
Băiatul scobori din piatră-n piatră pînă ajunsă jos în fundul ciuturii și 
beu apă cu poftă. Dracu îl privi şi-i zise: 

— Băiete, eu sînt cu adevărat diavolul şi trebuie să-mi fac şi eu datoria 
așa cum am porîncă de la dracii mei cei mari. Tu nu știi, copile, că noi stă- 
pînim lumea şi nu este lucru pe lume pe care să nu-l putem face? Dacă vrei 
să mai poţi ieşi la lumină, făgăduiește-mi că nu-i vei spune lui tată-tu că ești 
cu adevărat fiul lui atunci cînd îl vom găsi. Mai jură-mi că-mi vei da inelul 
de la tatăl tău cînd te vei sui sus din ciutură. Mai ești dator să faci tot ce-ţi 
voi porunci eu, fiindu-mi toată viața argat. Însă poţi să afli că-i dau dezlegarea 

să-i spui tatălui tău că ești cu adevărat fiul său numai dacă s-ar întîmpla să mori 
şi după aia să-nviezi. Ai auzit 

— Auzit şi primesc, că n-am încotro. 

Sărmanul băiat de-acum era drac, iar diavolul era fiul ce-şi căuta tatăl 
pierdut. leşi afară din ciutură, scoase inelul primit de la mumă-sa şi i-l dete 
diavolului, apoi porniră din nou în lume. După scurt timp ajunseră la palatul 
de marmoră albastră al împăratului ce se afla tumite la marginea-mpărăţiei 
și aci aflară că împărat eria baş tatăl băiatului. 

Cum ajunseră la-mpărat, el i se-nfațișă arătîndu-i inelul ce-l schimbase 
la logodnă cu întiia sa soție. Se bucură nespus de mult împăratul de sosirea 
fiului său şi cum nu avea alți fii să grăbi să-i spună că el va fi moștenitorul 
scaunului împărăției. Cînd auzi asta diavolul să bucură, iar adevăratul fiu 
să-ntristă abia stăpînindu-să să nu plingă. Diavolul căpătă ca fiu de-mpărat 
țoale-mpărăteşti şi-ncepu să dea argaţilor porunci, care de care mai grele şi 
mai năstrușnice. Cine nu îndeplinea poruncile era condamnat la moarte. 

Împăratul î îi spusă-ntr-o zi fiului său, adică diavolului, că este timpul 
să-l însoare și că cea mai potrivită mireasă ar fi fiica unui împărat dintr-o țară 
mare și bogată, unde nu este iarnă și este tot timpul numai primăvară și vară. 


Fiul împăratului chemă pe băiatul devenit diavol şi-l trimisă să peţească 
fata-mpăratului de la miazăzi și să fie cu băgare de seamă că altfel unde-i stau 
picioarele îi va sta şi capul. 

Băiatul diavol începu să facă pregătiri de plecare-n peţit. Însă întîi el 
plecă îi vinătoare. Luă arcul de aur al împăratului, vru să vineze iepuri. Pe 
urmă a luat luntrea și a plecat pe Timoc să pescuiască. Cînd colo, sub o rădinea 
prinsă un peşte cu solz de aurel! Peștele se zbătea şi plingea, iar din gură 
cuvinta: 

— Voinice, nu mă omora, că sînt fiul împăratului peștilor și de vei lua 
un solz de aur, mult te va ajuta cînd vei fi la nevoie. Voinicul luă un solz şi lăsă 
peştele de aur în apă. 

După aceea, mergind pe cîmp la vinătoare de păsări, vru să ia din zbor 
un vultur mare, ama pasărea-l văzu și spuse: 

— Nu mă omori, că-ți dau o pană din aripa mea şi de la mare necaz 
are să te scoată cînd o vei aprinde. 

Pasărea năzdrăvană rupse cu ciocul o pană și i-o aruncă. Băiatul o luă, 
o pusă-n chesa şi merse mai departe la vinătoare, dar nu vînă nimic. 

Şi aşa tot mergind el la vinătoare se-mprieteni cu păsări și animalele 
pămîntului şi începu să le înveţe limbile și să vorbească cu ele de tot ce se petre- 
cea în toată lumea. 

Merse băiatul ce merse în fruntea armatei și ajunsă pe o cale pe care 
tăman atuncea trecea o armată de furnigi ce să aflau și ele în război cu 
alte furnigi ce le călcasă-mpărăția lor. Împăratul furnigilor, veni și să 
plinsă voinicului şi-l rugă să treacă pe altă parte ca să nu-l strivească cu ar- 
mată cu tot. 

— Dacă-mi cruţi armata, de la mare nevoie te voi scăpa, spusă în cele 
din urmă împăratul furnigilor, care s-afia în capul unui lanț lung de furnigi 
ce mergeau rînduite ca niște soldați. Îi dete-n semn o furnigă care să-i fie 
la nevoie de ajutor. 

Băiatului îi fu milă să strivească armata de furnigi și dădu poruncă să 
fie ocolite, şi puse să se păstreze bine furniga luată în dar. 

După cîteva luni de mers, ajunsă la fata-mpăratului căreia-i spusă gîn- 
durile fiului de-mpărat, adică gîndurile dracului. Fata-mpăratului să cam minie 
de cererea asta fiindcă nu-i ardea de măritat. Ca să chinuie armata ginerelui, 
îl supuse la porunci ce nu să puteau niciodată-ndeplini arătîndu-i că dacă nu 
va izbîndi toare porincile va plăti îndrăzneala şi el și armata lui, cu capul. 

Împărăteasa-i dete întîia poruncă: să aleagă griul de neghină, mărioară 
şi săcară, din nouă ambară într-o singură noapte. 

Cînd a auzit voinicul porînca a rămas încremenit cum de e cu putință 
să izbindești într-o noapte o muncă de ani și ani de zile. 

Nu stătu mult pe ginduri și scoasă chesaua de-i spusă furnigii să alerge 
la-mpăratul furnigilor că altfel moartea-l așteaptă. Furniga-și luă zborul şi 
ajunsă la-mpăratul furnigilor baş cind furşiră bătălia de luaseră-n robie cim- 
puri întregi de armată de furnigi. Împăratul furnigilor dădu îndată poruncă 
și furnigile toate-l urmară pe drumul ce ducea la voinicul cel necăjit şi oropsit 
de soartă. Cum drumul eria destul de departe, abia la mijlocul nopții ajunseră 
furnigile și-ncepură alesul la cele nouă ambare pline cu griu. 

Furnigile munciră cu atita iuțeală că la revărsatul zorilor armata voini- 
cului sculindu-se din somn gata pregătită de moarte, rămasă-nmărmurită 
văzînd în hambare griul curat şi grămezi mari cît dealurile de neghină, mărioară 
Și săcară. 

Împărătesii îi fu ciudă cum de are voinicul ăsta atîta putere să izbîndească 
porîncile ei și născoci treburi tot mai grele. Îl chemă cu întreaga armată, merse 
la Dunăre pe un pod de marmoră, îşi scoasă din mînă inelul, apoi îl aruncă 
în valuri spunîndu-i să-l cate şi să i-l aducă la palat și abia atunci se va mărita 
cu stăpinul său. După ce împărăteasa plecă, stătu şi să gindi cum ar putea 
găsi inelul de aur ! Scoasă chesaua și aprinsă solzul de aurel din peştele pe care-l 
aruncă în Dunăre. Toţi peștii Dunării s-apropiară de pod şi aşteptară porunca 
voinicului. Voinicul care-nvățase toate limbile lighioanelor de pe pămînt le 
spuse să cate inelul de aur și să-l scoată fiindcă viața lui și! a armatei sale 
este legată de acest inel aruncat de-mpărăteasă. 

Peștu Dunarii porniră-n căutare. Să băgară pe subt pietre, pe sub scoici, 
pe subt case de cai sau de oameni și nu găsiră nimic!. Împăratul peștilor să 
ridică deasupra apei și îi spuse voinicului că nu-l găsește ! Voinicul îl rugă să 
mai cate o dată. Peștii din nou porniră în lungul şi latul Dunării răscolindu-i 
fundul însă în zadar că nu găsiră nimic ! 

A treia oară ce-i trecu prin minte voinicului să-i spuie împăratului peştilor 
să cate inelul sub vrun pește bătrîn aflat pe moarte, pe undeva. Împăratul 
peștilor porni cu armata de peşti de răscoli toată Dunărea și cînd colo, subt 

un somn bătrîn de vro mie de ani, găsi inelul de aur pe care-l dete voini- 
cului ! 


Iar s-a minunat fiica-mpăratului de puterile nevăzute cu care lucrează 
voinicul și a treia oară l-a pus la încercări ce trec peste firea omenească. L-a 
trimes în lume să cate şi să-i aducă apa morții şi apa vieţii. 

Voinicul-argat scoase atunci din chesa pana de vultur, o aprinse și vul- 
turul veni în ajutor. Vulturul îl trimeasă că cate nouă topuri de pinză la dugaie, 
să o taie şi să facă pînză pentru a se lega armata la ochi cînd va zbura pe ărpiile 
vulturilor în mijlocul mării. Voinicul pregăti pinza pentru toți și împăratul 
vulturilor scobori din ceri cu toți vulturii pe pămînt. Voinicul se legă la ochi, 
iar la dreapta legă o troacă goală şi la stinga altă troacă goală; își legă la ochi 
bine pe toți soldaţii și se urcară în spinarea vulturilor. Vulturii zburară zile 
de-a rîndul peste întinsul mărilor şi iată că deodată se lăsară la pămint. Vul- 
turii și armata rămaseră să se hodinească, iar voinicul şi-mpăratul vulturilor 
au plecat în căutarea izvorului morţii şi al vieții. Vulturul a luat troaca din mîna 
stingă s-a lăsat într-o fintină și a umplut-o cu apa morții apoi a astupat-o și i-a 
dat-o voinicului. Apoi i-a cerut să-i dea și troaca de pe șoldul drept; a luat-o 
şi a zburat departe găsind o altă fintînă s-a lăsat încet în jos, a umplut-o cu 
apa vieții, apoi a astupat-o bine, a zburat de i-a dat-o voinicului. Voinicul 
a legat-o bine la şoldul drept, s-a suit pe spatele vulturului, a închis ochii şi a 
zburat la armata sa. De aci soldaţii și voinicul s-au legat . bine de spatele vul- 
turilor, au închis ochii şi-n cîteva zile au ajuns la uscat aproape de palatul 
frumoasei fiice de-mpărat. 

Vulturii s-au lăsat jos și voinicul a mers la palatul împărătesii dîndu-i 
apa morții și apa vieţii. Împărăteasa l-a stropit pe voinic cu apa morții și voi- 
nicul a murit. În zadar așteptau soldații să vie că el nu mai ieșea din palat. 
În dimineața următoare fiica-mpăratului dădu poruncă să se pregătească curtenii 
de drum că ea merge la fiul împăratului de departe să se căsătorească. Mai- 
danul împăratului gemea de nuntaşi suiți în trăsuri de aur gata să plece. Cînd 
vru să plece văzu că voinicul cel viteaz care-i îndeplinise toate poruncile 
zăcea mort într-un scaun de argint. Merse la el, îl udă cu apa vieții și voinicul 
se scutură cerîndu-i iertare că de ostăneală a adormit în scaun, apoi plecă şi el 
la armata lui și se pregăti de întors la palatul împăratului tatălui său. 

Diavolul care se dăduse drept fiu al împăratului credea că o să se-ntoarcă 
voinicul la moșii verzi ai lui sfintu-așteaptă. 

La-ntoatcere, nuntaşii merseră mai încet, trecută ape mari și adinci, 
munții înalți şi mări întinse. După luni de zile de călătorie, intră fiica de-m- 
părat pe porțile de aur ale palatului. Mare-i fu bucuria împăratului văzindu-și 
nora cea frumoasă ca o zină din povești intrind în curtea palatelor sale scli- 
pitoare cu razele soarelui. În întîmpinarea miresii ieși și ginerele, fiul împăra- 
tului, care în adevăr era dracul prefacut în om. Întinse mina miresii și o pofti să 
urce scărilepalatului în sala tronului. Ajunsă aci s-așeză pe scaunul împărătesc şi 
spuse împăratului că ea nu vrea să se căsătorească cu fiul său, ci cu sluga sa 
care a dat dovadă de vitejie și mare pricepere, aducîndu-i la îndeplinire porînci 
ce nu le pot îndeplini decît oameni cu puteri nevăzute. Împăratul în zadar o 
rugă să-nţeleagă că nu este frumos şi nici bine să se mărite cu o slugă a fiului 
său. 


Atunci, fiul de-mpărat, văzînd că din pricina slugei i se strică nunta, 
trase sabia şi în sala tronului îi tăie capul sărmanului voinic. 

Frumoasa mireasă și oștirea întreagă vărsă lacrimi multe pentru soarta 
crudă a viteazului voinic, pe care l-au dus în marginea unei rîpe lingă o apă 
să-l mănînce ciorile. La palat începură pregătirile de nuntă. Mireasa plîngea, 
da şi nuntașii plingeau de mila ei şi a sărmanului voinic. Ama-n faţa morţii 
puterea omenească amuţește. Se lăsă seara și-n amurg mireasa-i spuse ginerelui: 

— La noi la nuntă, la apusul soarelui este obiceiul ca mireasa însoțită 
de o văruică, să meargă-n marginea satului să ia apă. Vreau să-mi îndepli- 
niți dorința, spuse tiînăra-mpărăteasă. Ginerile, neavînd încotro trebui să 
lase-mpărăteasa să ţie adetul. Împărăteasa mireasă a luat troaca cu apa vie și 
apa morţii şi a plecat cu găleţile şi ulcioarele după apă. 

Cînd ajunsă la rîpa cea albă unde fusese aruncat voinicul de către diavolul 
ajuns împărat, cobori încet la el ţinîndu-se de ierburi și rădăcini de copaci, 
îi luă capul, spălă cu apa cea vie locul tăiat, la fel cu apa cea vie şi lipi capul 
de trup, apoi stropi trupul cu apa vieţii şi voinicul deschise ochii. 

— Ce caut în văgăuna asta, măria-ta, oare m-am îmbătat de-am adormit 
pe-aici ca un om necăjit pe soarta lui? 

— N-ai adormit, dragul meu, fiul împăratului ţi-a tăiat capul și ai fost 
mort, dar eu te-am înviat cu apa vieţii adusă de tine. Pentru a doua oară te-nviez 

— Tii! şi eu n-am ştiut că puteam să-i spun lui tata adevărul cum am 
sosit cu nuntaşii. De acum nu-mi mai este frică de dracul. Legămîntul din 
ciutură este dezlegat, fiindcă am înviat din morți. Să știi, frumoasă mireasă, 
că eu sint adevăratul fiu de-mpărat, iar el nu este decît un diavol, care m-a- 
nșelat de i-am devenit slugă cînd am scoborit să iau apă din ciutură. 

— Pot fi fericită atunci cu un soț viteaz şi priceput ca tine. 

— Poţi, iubita mea mireasă. 

Fiul împăratului își îmbrăţișă mireasa cu foc, merseră de luară apă și cînd 
s-apropiară de palat, nuntașii așteptau împreună cu ginerele și-mpăratul. 

Mergind ei cu vasele pline de apă luminau drumurile și potecile de 
strălucirea hainelor lor împodobite cu aur și diamante, căci împărăteasa avusese 
grijă să ia şi haine pentru soţul ei, dar pe care le pitulase la văruică-sa. 

Ginerile şi-mpăratul turbară de miînie văzind-o pe împărăteasă alături 
de slugă şi împăratul porunci să-l ucidă din nou. Ama, cînd s-apropie mireasa 
aruncă pe ginerile diavol din apa morții și acesta căzu la pămînt fără suflet. 
Diavolul ieșind din gura lui fugi uiduit de nuntaşi de s-ascunsă în adincul 
nepătruns al nopții. Împăratul şi nuntașii priviră cuprinși de groază întimplarea, 
în timp ce mireasa s-apropie de-mpărat, cu adevăratul ginere care-i spuse: 

— Eu sint cu adevărat fiul tău, iată inelul din mîna diavolului, l-am luat 
din mina mumii mele. Într-o fintînă el m-a minţit și de-atunci i-am devenit 
slugă şi dacă n-aș fi înviat n-aș fi putut să devin cu adevărat om și în veac aş 
fi rămas diavol, spuse fiul împăratului. 

Împăratul cu lacrimi în ochi de bucurie strînse la pieptul său, pe ade- 
văratul său copil, dete foc la ţoalele şi trupul din care ieșise dracul și porni o 
nuntă-mpărătească de ţinu: 

O lună şi-o săptămînă 

De cînd să punea luna 

Și uidea ca secera, 

De-o petrece și-acuma. 

Povestirea rumânească 

Dea Domnu să pomenească 
Oameni buni ca dumneavoastră. 


TREI CIOBANI 


A fost undeva o colibă la poalele muntelui și în colibă trăiau trei frați, 
tustrei ciobani la oi. Într-o dimineaţă auziră un țipăt groaznic de se cutremură 
pădurea. Cei mari nu luară în seamă ţipătul, însă cel mic își luă inima-n dinți 
şi se duse să vadă ce poate să fie. Cînd colo, un balaur la umbra brazilor se 
căznea să înghită un cerb mare și frumos. Cerbul, cum văzu voinicul, se rugă, 
zicîndu-i: 

— Băiete, taie balaurul, că de mă scapi de la moarte, de mare folos îţi 
voi fi în viaţă. 

Balaurul, cum auzi, se rugă şi el: 

— Ba mai bine taie coarnele cerbului, că eu și mai mare bine îţi voi 
face. Voinicul rămase pe gînduri și de frică, tăie coarnele cerbului şi balaurul 
înghiți cerbul. Mulţumit de isprava băiatului, îi grăi: 

— Uite, băiete, vezi poteca aceea care suie pe culmea dealului? Să urci 
pe acolo și să întrebi călătorii, care este poteca ce duce la împărăţia şerpilor. 
El cum auzi porni pe acea potecă şi în cale întilni un porcar cu o cireadă de 
grăsuni, zicîndu-i: 

— Măi porcarule, te văd om umblat și chinuit, spune-mi drept încotro 
este drumul care duce în împărăția balaurului ? 

— Spune-mi mai întîi şi-ntii, ce vinturi te mînă pe tine pe asemenea 
căi pline de greutăţi? 

— Am facut un mare bine fiului său și merg să-mi primesc răsplata. 

— Dacă-i așa, ai să mergi drept înainte şi ai să dai de un copac fară 
crengi, gros cît casa. Deschizi uşa copacului şi cobori în jos în împărăţia bala- 
urilor unde pămîntul este pirjolit şi fierbe de focul ce iese din limbile balau- 
rilor. Acolo ai să dai şi de împăratul balaurilor. A trecut multă vreme de călă- 
torie și peripeții, pînă mai la urmă ajunse la un palat de cleştar în care mișunau 
balaurii. Cum l-a văzut împăratul balaurilor, l-a recunoscut și i-a mulțămit 
pentru marea bunătate. Ca să-l răsplătească a început să-i dea aur, pietre pre- 
pioase și altele, însă el pe toate le refuza și cerea să-i dea lada ascunsă după 
uşă, așa cum îl învățase porcarul. 

— Ce faci tu cu lada de după ușă? zise cel mai mare balaur. 

— Dacă nu-mi dai lădița asta, altceva nici nu-mi trebuie. 

Cind au văzut ei să nu iese cu el la căpătii, i-au dat lădiţa şi ciobanul 
a plecat spre casă. Bucuros de ispravă se grăbeşte şi ajuns acasă deschide 
lădița. N-are răbdare și deschide. Cum o deschide, dă înăuntru de un pui 
de balaur. Se miră Petre păstorul şi se-ntristă. Fiind bun la suflet, s-a gîndit 
să-i dea lapte și să-l arănească, să crească mare, poate-i va fi cîndva de 
vreun folos. 

Într-o seară ieşi balaurul din lacra aceea, se rostogoli de trei ori, îşi 
lepădă cămășile şi în mijlocul odăii răsări o zină frumoasă ca o floare. 

Acasă era sărac şi o să-şi ia lădița să se ducă-n lume. Să intre argat la 
vreo moșie. Aşa și facu. Acolo noaptea zîna ieşea din lădiţă și cobora la Petre 
de se jucau de-a prinselea. Boierul auzea tropăială, dar nu-şi da seama ce să 
fie cu argatul lui. Îl socotea că este într-o ureche, aşa că-l lăsă-n pace. Într-o 
zi se îmbolnăvește el. Ce să facă acum? Cine să se ducă la lucru în țarina boie- 
rului. Zîna zise că se duce ea la lucru. 

Boierul cum a zărit-o așa de frumoasă l-au apucat tremurăturile, așa 
că i-a pus gînd rău argatului. Să facă pe necuratu-n patru și să scape de el. 
Cum îl văzu începu cu poruncile: 

— Vezi stogurile alea de grîu? la noapte să le treieri fară să le strici. 
Să faci două părți grîu și o parte făină. Făina s-o dospești și s-o coci în cinci 
cuptoare de piine caldă. Dacă n-ai să aduci întocmai la îndeplinire porunca 
mea, îţi tai capul. A început el să plîngă și să se văicărească fară rost, pe cînd 
zina a dat de el. Cînd l-a văzut trist şi posomorit i-a spus să-și ţie firea că are 
ea grijă de toate. A luat un bici din cui, s-a învirtit de trei ori și toată șoricimea 
şi guzgănimea de pe pămînt şi de sub pămînt, aci a fost. N-au avut ce să lucreze 
pînă la cumpăna nopții. A chemat niște babe din iad de au frămîntat pîinea 
şi pînă la ziuă toate erau la locul lor, precum poruncise stăpinul cel lacom. 

— Iată, boierule, pe toate le-am isprăvit, așa cum a fost porunca. Bo- 
ierul drept mulțămire, i-a tras o palmă și l-a îmbrincit jos de pe scară. 

În sara următoare l-a pus să scoată o pădure din rădăcină, să puie 
tulpinile de o parte, frunzele de alta, crengile într-o grămadă, iar rădăcinile 
într-alta. Apoi să-i semene o vie și pină-n revărsatul zorilor să se coacă stru- 
gurii. Dimineaţa, argaţii, să-i aducă stăpînului coșurile pline cu struguri. 

Supărat de atitea greutăți, Petre iese în margine de sat şi-l strigă 
pe tată-su socru. Îi povesti cum stă tărășenia cu boierul și ce trebuie să facă. 
Balaurul cel mare, îndată ce-l auzi ţipă o dată tare de se cutremură tot pămîntul. 
Atunci s-adunară zmeii și se puseră pe lucru. Așezară de o parte trunchiurile, 
crengile, rădăcinile, frunzele. Pe locul pădurii alții săpară de vie, sădiră viță 
de vie, o săpară, altoiră, cîrniră și stropiră. Apoi alt rind de balauri se așezară 
pe suflat peste vie să se coacă strugurii pînă în crăpatul de ziuă. Și sufiară, 
suflară, pînă le ieșiră ochii, dar și răzăchia din vie pînă dimineaţa se coapse. Cînd 
i-a dus tirnele cu struguri boierului, în loc să se bucure i-a trîntit trei palme. 

— Acum să te duci să-mi aduci coroana lui tata, mort de o sută deani. 
Plecă de aci plingînd şi oftînd, pe cînd zina îl vede în supărare şi-l chemă 
pe tatăl său, să-l scape de la necaz. Mai marele balaurilor cum îl zări supărat 
îi spuse: 

— Na-ţi o pușcă şi să împuşti boierul și slugile lui. El încarcă pușca 
şi se duse țanțoş la boier. 

— Mi-ai adus coroana din mormîntul tatălui meu? 

— Poftim coroana, boierule ! Şi ţac, trage cocoșul şi sloboade plumbii 
în boier. Boierul cade, ţipind ca din gură de şarpe: 

— Puneţi mina pe el, flăcăi! 

Slugile sar unele pe el, dar pe toate le împușcă. Se bucură norodul și 
se facu o nuntă mare, de se duse vestea peste nouă mări şi nouă ţări și astăzi 
încă argaţii satului își mai rup opincile la nunta zinei. 

Şi-ncăleca: pe-o mătrăgună de vă spusei o mare minciună. 


GALBINU NĂZDRĂVAN 


A fost odată ca niciodată, că dacă n-ar fi, nu s-ar povesti; cind se pot- 
covea puricele în locul calului şi sărea cit nouăzeci și nouă de sate. Se poves- 
tește că era odată un cioban cu numele de Ion, care ciobănea în munte de 

mic copil. El nu ştia decît oile și alta nimic. Odată el trece oile printr-un hogaș. 
Cînd vrea să treacă și el după oi, se vede în fundul hogașului ceva sclipind. 
Se întreabă el ce să fie acolo? Să cobor, ori nu? 

Cînd coboară, vede un balaur mare cu un cerb pe care-l înghițea și 
se oprise la coarne că nu-l mai putea înghiţi. 

Ce zice cerbul? 

— Ioane ! Omoară balaurul şi cît vei trăi pe pămînt îţi voi face leagăn 
de mătase între coarnele mele și te voi purta ca pe un împărat. 

Balaurul zise și el: 

— Ioane ! Dă şi fringe coarnele cerbului că-ţi voi face cît bine vei dori tu ! 

El se gîndeşte ce să facă? Să omoare balaurul? Să fringă coarnele cer- 
bului? Dă şi fringe coarnele cerbului. Balaurul înghite cerbul şi după ce-l 
înghite, îi spune lui Ion: 

— Acum găteşte-te că a venit timpul să te mănînc pe tine. 

Ion a început să se vaiete, să se roage că i-a facut bine și acum vrea 
să-l măniînce. 

Balaurul îi spuse: 

— Nu te teme, că nu te mănînc, ci te voi răsplăti cum ţi-am spus cu 
cît bine vei dori tu. Vezi, vii la trei zile după mine, pe brazda pe care o fac eu. 

Ion şi-a lăsat oile în ştirea lui Dumnezeu şi a plecat pe brazda pe care 
o lăsa balaurul pe unde trecea. Merge Ion cit merge şi în cale întilnește o 
turmă de oi, atît de mare, cît vedea cu ochii, cu un moș care le păzea. Dă bună 
ziua, cînd ajunge, îl întreabă pe moş: 

— Oare ! sfintu mă-si, ale cui să fie oile astea? 

Moşu îi spuse: 

— Ale cui sînt, ale cui nu sînt, ale tale sînt că ţi le-a dăruit balaurul 
pentru binele ce i l-ai făcut. Ion dă bună ziua şi plecă mai departe pe brazda 
lăsată de balaur pe unde trecea. În cale tot mergînd el întîlnește și o cireadă 
de boi cît vede cu ochii de mare, cu un moș care le păzea. Dă bună ziua, cînd 
ajunge, şi-i întreabă: 

— Oare! sfintu mă-si, a cui e cireada de boi? 

Moşul îl spuse: 

— Ale cui sînt, ale cui nu sint, ale tale sînt că ţi le-a dăruit balaurul pentru 
binele ce i l-ai făcut. 

ÎI lasă pe moşu cu cireada de boi şi merge mai departe pe brazda lăsată 
de balaur pe unde trecea. În cale tot mergînd dă peste un cîmp cât vedea cu 
ochii plin cu uleiuri de albine și un moş care le păzea. Dă bună ziua cînd ajunge 
și-l întreabă: 

— Oare ! sfintu mă-si ale cui sînt uleiurile astea de albine? 

Moşu îi spuse: 

— Ale cui sint, ale cui nu sînt, ale tale sînt că ţi le-a dăruit balaurul 
pentru binele ce i l-ai făcut. 

Acum [Ion s-a luat în vorbă cu pindariul, şi-i spuse ce bine i-a făcut 
balaurului, cum a vrut să-l înghită şi pe el și cum i-a spus că-i face cit bine 
vrea el şi să meargă pe brazda lăsată de el pe unde trecea. Și nu ştie pină unde-l 
duce balaurul. 

Moşul îi spuse: 

— Să nu-ți fie teamă de nimic unde mergi, că balaurul te duce la el 
acasă şi acolo părinții lui are să te ducă numai pe sus în palatul lor de aur 
ca să te răsplătească pentru binele ce i l-ai făcut pentru fiul lor. Să nu pretinzi 

nimic decît pe Galbenu din nouăzeci şi nouă de grajduri că este un cal 
năzdrăvan. 

Ion își luă bună ziua de la moș și plecă mai departe. Merse el ce merse 
şi ajunse la niște palate care străluceau la soare de-ți luau ochii nu altceva. 
Cînd ajunge acolo i se întîmplă cum îi spusese moșul. I-au ieșit în cale părinţii 
balaurului, l-au luat pe sus și l-au purtat prin tot palatul de i-au arătat toate 
minunăţiile ce nu erau pe pămînt. 

Acolo l-au întrebat! Ce pretinde că l-au scăpat pe balaur, fiul lor de 
la moarte. El a spus că nu pretinde decit pe Galbenu din nouăzeci și nouă 
de grajduri. 

Uitai să vă spun că părinţii balaurului era împăratul şi împărăteasa 
balaurilor, iar Galbenu era calul împăratului. 

Cînd auzi împăratul, era mai-mai să leșine de spaimă şi începu s-o su- 
cească încoa, s-o sucească încolo, ba că-i dă turme de oi cît vede cu ochii, ba 
că-i dă cirezi de vite, ba că-i dă herghelii de cai, aur cît vrea. Ion, nu și nu. 
El cere binele cît vrea. Să-i dea pe Galbenu din nouăzeci și nouă de grajduri. 

Văzind împăratul că nu poate să se scape de el, a trebuit să se ţină de 
vorbă. Se duce, ia pe Galbenu din cele nouăzeci și nouă de grajduri şi i-l dă. 

Ia el pe Galbenu, îl încalecă și pleacă la drum spre casă. Mergind el 
pe drum, la o fîntină vede o floare cum nu se mai văzuse de frumoasă ce era 
căzută jos. Opreşte calul lingă ea și-l întreabă: 

— Să iau floarea asta, sau nu? 

Calul îi spuse: 

— Rău de-i lua-o, rău de n-ăi lua-o. 

Ion se gîndeşte în sinea lui! Așa și așa ! Se dă jos şi o ia. Încălecă iar 
pe cal și pornește la drum! 

Merge el ce merge, de parcă drumul ce merge se lungește şi nu alta 
da l-a apucat noaptea într-o margine de sat. 

Ce să gîndeşte el să găzduiască acu și bate la poartă. lasă un om, dă bună 
Sara, şi-i spune că vrea să găzduiască sara acolo dacă se poate. Intră înăuntru 
cu calul lui și îi pune masa să măniînce, iar calul îl duce în grajd. 

Stind el la masă, a pus pălăria lingă el cu floarea înfiptă la pălărie. Cînd 
gazda vede floarea, îl întreabă: 

— De unde ai luat așa floare frumoasă? 

El îi spune: 

— Am găsit-o venind pe drum. 

Omul atunci îi zise: 

— Dacă nu-mi dai mie floarea asta, îţi va sta capul unde-i stau picioarele. 
Omul care-l găzduise era tocmai împăratul balaurilor prefăcut în om, ca în 
calea lui să-și poată lua calul năzdrăvan înapoi. 

Auzind aceasta, iese afară, se duce în grajd la cal şi începe să se plingă 
de ce este pe capul lui. 

Calul îi răspunde: 

— Ți-am spus că rău e de o vei lua, rău e de n-o vei lua. Lasă însă că nu-i 
nimic, Nici asta, zise calul. Spune-i că mergem să-i aducem și lui o floare ca 
asta. Pină la urmă gazda zise că nu-i mai pretinde să-i aducă o floare ca asta, 
ci să-i aducă ale nouă iepe cu armăsarul lor, care era și el un năzdrăvan, fiindcă 
era fratele său. 

Se plinse iar calului că omul îi cere acum să-i aducă cele nouă iepe cu 
armăsarul lor, iar dacă nu unde-i stau picioarele îi va sta capul. 

Calul îi spuse: 

— Nici asta nu-i nimic. Sui pe mine și să mergem. 

călecă pe cal şi plecară mai departe într-o pustie și acolo săpară o 
groapă mare cît să încapă calul și el. 

Acum calul îi spuse stăpinului: 

— Stai în groapă, căci eu am să nechez o dată așa de tare încît o să mă 
audă armăsarul celor nouă iepe şi o să vină cu o falcă în cer și cu una în pămînt 
de o se cutremure pămîntul, și atunci am să mă ascund şi eu în groapă. 

Vine armăsarul de se cutremură pămîntul, se uită în dreapta, se uită 
în stînga, în jos, în sus, nu vede nimic. fi face treaba mică şi a plecat. Atunci 
zice calul către stăpîn: 

— Ieşi afară din groapă şi te uită cum îi este făcută lipsa mică. Omul 
iese afară, se uită şi-i spune: 

— Alb! 

— Acum sări înapoi în groapă. Că eu iar am să ies şi am să mai nechez 
încă o dată de să răsune tot văzduhul. Iese calul şi nechează încă o dată și 
sare înapoi în groapă. Vine iar armăsatrul, se uită iar în dreapta se uită în stînga, 
în sus, în jos, nu vede nimic. Își face iar lipsa mică şi pleacă. Calul spune stă- 
pinului: 

— Ieși afară din groapă și te uită cum îi este făcută lipsa mică 
şi-mi spui. 

— Roşu, cum e sîngele! 

— E bine! spune Galbenu stăpinului. Acum săi din nou în groapă că 
eu am să ies și voi necheza de se va cutremura pămîntul. Iese Galbenu afară 
şi nechează așa de tare de se cutremură pămîntul. Vine iar armăsarul celor 
nouă iepe, cu o falcă în cer şi cu una în pămînt tremurînd de mînie că-l are 
pe frate-său de rival la iepele lui. Galbenu nu mai sare în groapă şi se iau ei 
la bătaie de se bat de dimineaţă pină sara, pină ce armăsarul celor nouă iepe 
pică jos, şi se dă bătut şi supus. 

Atunci Galbenu zice stăpînului: 

— Sui pe mine, stăpine și hai să luăm și iepele. Iau ei iepele şi pe armăsar 
şi merg cale întoarsă și duc armăsarul și cele nouă iepe la gazdă. Ajunși acolo 
şi văzînd că Ion Ciobanul nu s-a putut pierde îi spune: — Să mulgi cele nouă 
iepe şi să pui laptele în cazan. Mulge Ion iepele şi varsă laptele într-un cazan 
mare pe care îl dete gazda. În timpul ăsta Ion se duce în grajd şi stă de vorbă 
cu calul, care-i spune că ce are să facă omul. Galbenu îi spune lui Ion să-l 
lege cu o batistă albă la urechea dreaptă și plecă de acolo. Omul fierbe laptele 
în timpul ăsta și-l chemă pe Ion şi-i spuse: 

— Să te scalzi în laptele ăsta, că unde-ţi stau picioarele îţi va sta şi capul. 

Ion se dezbrăcă și cînd sare în cazan, vine şi Galbenu și cînd suflă o 
dată în cazan îngheaţă tot laptele de ieși Ion cu gheață pe cap. 

Văzînd omul că Ion nu a avut nimic, a pus cazanul iarăși la foc, să se 
scalde și el și să sufle calul. Cînd a sărit gazda în cazan, calul a suflat numai 
foc peste cazan, de au rămas din gazdă numai oasele. A rămas atunci Ion stă- 
pîn peste toată averea împăratului, peste toate grajdurile împărăției şi a trăit 
în pace şi liniște, dacă n-o fi trăind și azi. 


138 


VULPEA LU ROGOJEL 


Într-un sat trăia un băiat sărac lipit pămîntului. De sărac ce era n-avea 
nici cămaşă pe el, încît se îmbrăca într-o rogojină atunci cînd ieşea prin lume. 
Bani nici nu văzuse-n zilele lui şi se hrănea cu uiumul ce i-l da o moară cu o 
roată și un coş, așezată de părinții lui pe un piriu repede de munte. Se hrănea 
cu mămăliga și juveţii pe care-i prindea în iazul morii cu o tîrnă din curpen. 
De sărac și rușinos ce era la horă îi era sfială să meargă ca să nu-l vadă fetele 
şi să rîdă de el. Și trăia el mai mult singur, în moara cea micuță care-i aducea 
cînd și cînd cîte o lopeţică de mălai. 

Odată a venit o vulpe și i-a furat faina ce-o agonisise cu mare chin. Nu 
ştia cine-i fură din avere? Într-o zi se puse la pindă, cu un par în mînă 
prinse vulpea mîncîndu-i mălaiul. 

— Așa, hoaţo, stai că plăteşti tu cu blana, bucatele mele ! Și ridică parul 
să izbească biata vulpe-n cap și s-o omoare. Dar vulpea se adună cocoloş într-un 
colț şi plingind se rugă de flăcăul sărac: 

— Rogojele, Rogojele, îi zise ea pe nume, nu mă omori, că eu am să 
te fac putred de bogat. 

Se miră flăcăul de unde-i ştie numele şi că este sărac; i să făcu milă și 
o făcu ieșită. 

Vulpea îi mai aducea lui Rogojel cîte o găină, ori cocoş de-și ospăta 
şi ea cum se cade băiatul. 

Află ea de gunoiul țarului și zgurmă în el ca o găină pînă ce găsi un taler 
de aur pe care-l dădu lui Rogojel. 

Merse a doua oară, de găsi alt taler și pe urmă şi pe al treilea. De acum 
Rogojel avea trei taleri de aur ca nimeni altul în împrejurimi. 

Mai cătă vulpea prin curtea împăratului şi găsi o părăluță de aur. O 
luă și pe aceea dindu-i-o băiatului lui Rogojel s-o păstreze. 

Pe urmă se duse la împărat, rugîndu-l să-i împrumute pentru stăpinul 
său o baniţă că are trei odăi pline cu aur şi vrea să le măsoare. 

păratul, văzind-o cît de mult stăruie, îi zise: 

— Bine, cumătră, ce nu vă cîrpiți voi cum puteţi, cum o să vă dau eu 
bunătate de baniță la un necunoscut? 

— Împărate, nu uita un lucru, că omul nu iese cu dosul la oameni, ci 
cu obrazul ! N-o să ne mînjim noi fața pentru o baniță? Şi așa împăratul îi 
dădu baniţa. 

După cîteva zile veni vulpea îndărăt întorcîndu-i baniţa și dindu-i un 
taler drept chirie pentru că măsurase cîteva cară de aur cu bănicioara. Împă- 
ratul se miră de dărnicia şi bogăția necunoscutului şi o-ntrebă pe vulpe: 

— Ascultă, cumătră, bag de seamă că ai un stăpin cumsecade şi darnic, 
pare a fi tare bogat! 

— Mărite-mpărate, stăpinul meu e Rogojel, tinăr şi frumos, iar de bogat 
întrece pe toți împărații. Păi cum credeţi că şi-ar ține el palatele și slugile 
fără bani? Ehe, împărate, nu știți că ruda omului este punga cu banii? Păi 
un obraz subțire cum are stăpînul meu, numai cu multă cheltuială se ţine! 

A doua oară veni iar vulpea, rugîndu-l să-i dea o baniță mai mare, că 
are o odaie şi mai mare de galbeni de măsurat. Împăratul îi dete baniţa mirîn- 
du-se de bogăţiile cumetrei vulpi. Cînd îi aduse baniţa îi dădu chirie un alt 
taler ceva mai mare. Împăratul îi mulțămi pentru chirie şi căzu pe gînduri, 

cine o fi acest bogătaș care-și măsoară bănetul cu banița, cînd el împărat își 
numără banii și tot nu-i ajung! 

A treia oară, ceru o baniță și mai mare că mai are o încăpere cu citeva 
cară cu taleri de aur și vrea să o măsoare cît mai degrabă, că are de gînd să 
se-nsoare și vrea să ştie ce bogății are? Luă banița cea mare o ascunsă într-un 
tufiș și peste cîteva zile ca și în celelalte dăţi, se întoarse cu banița pe care li- 
pise un bănuț de aur înadins pe fundul ei şi mai dădu și un taler mare de aur, 
drept chirie ! 

Împăratul luînd baniţa și zărind lipit un ban de aur zise către vulpe: 

— Cumătră, stai nu pleca, uite că vi s-a lipit un ban de aur pe fundul 
băniţii, ţine-l şi-l dă stăpinului, destul a fost chiria ce ați plătit. 

— Lasă, împărate, unde-i bogăţie mare, un bănuț samă nu are ! răspunse 
vulpea. Apoi începu să plingă ea cu hohote, de se-nduioșă însuși împăratul 
şi o-ntrebă: 

— Ce e, cumătră, ce s-a-ntîmplat de lăcrămezi, doar nu.:ţi-o plinge 
copiii de foame? 

— Da-l-aș lui Satana, 
Plocon de pomană; 
De aşa stăpin, 
Parcă e păgîn! 
— Da ce s-a-ntimplat? De te-ai tulburat, o-ntrebă iar împăratul. 
— Cică vrea să să-nsoare, 
C-o zină picată din soare! 
Eu îi zic cu fiica mata, împărate, 
Că sînteți mult mai aproape! 

— Bine, cumătră, ia mai încearcă poate ne facem cuscri şi vei avea o 
cinste precum ţi-e osteneala ! 

— Împărate, eu am să mai încerc s-o ia de mireasă pe fiica măriei-tale, 
dar tare mă tem de năravul stăpinului meu, căci el: 

Cite zboară pe sus încă, 
Toate-i par că se mănîncă ! 

Vulpea îşi aruncă coada pe spinare şi o porni pînă la cringul de alături 
de mîncă dintr-o mortăciune uitată, apoi a treia zi se ivi la palatele cele stră- 
lucitoare ale împăratului zicîndu-i: 

— Împărate luminate, facă-ţi domnul multă parte, de noroc, de sănă- 
tate, iacă eu cu greutate îl hotării pe stăpin să-ţi ia fata. 

— Ia poftim în palat să te ospătezi oleacă şi să cădem la tocmeală, zise el. 

Se ospătă bine vulpea, se-nţelese cu împărăteasa, împăratul și mireasa 
să facă nuntă! Ba împărăteasa ştiind ce ginere bogat are, îi zise la plecare: 

— Cuscră, cuscră, cască ochii la tocmeală și nu după ce te înşeală! 
Fata mea mai mult de jumătate de-mpărăţie zestre n-are. Băgați bine de seamă 
să nu ne-auzim vorbe! 

— Lasă, cuscruliță, lasă, că-ţi vin cu ginerele-n braţă! 

În timp ce prinţesa veselă se pregătea de nuntă, vulpea ajunsă la moara 
lui Rogojel, povestindu-i din fir în păr întimplările precum au fost cu măsu- 
rarea aurului cu bănicioarele şi apoi înșelăciunea cu galbenii găsiți în gunca- 
iele-mpăratului şi mai la urmă nunta cu fiica sa. 

Rogojel auzind toate aceste lucruri, i se păru că-s viclenii de-ale vulpii 
şi rise cu poftă. Dar vulpea îi adeveri încă o dată și el o crezu. Atunci vulpea 
îngrijorată ii zise: 

— Rogojele, ieși din moară și hai pîn sate să dăm veste că te-nsori cu 
fata-mpăratului și să-i chemăm să ne fie nuntași! 

— Hai, hai, dar cu ce să mă îmbrac, zise Rogojel? 

— În rogojina ce o ai! Grăbeşte-te, nu mai sta! Și plecă să-și adune 
nuntaşi, însă lumea-i alungă cu pietre huiduindu-i. 

Vulpea nu se îngrijoră de asta și merse prin grădinile oamenilor adu- 
nînd ca la un car de troci pe care le cără cu Rogojel sub un pod în apropierea 
palatului împărătesc. 

Apoi mai merse şi fură dintr-o cireadă de capre un ţap și o porni cu el 
de zgardă să-l însoare pe stăpin. 

La pod îl învăţă pe Rogojel să sară-n rîu cu țap cu tot și pe apă să arunce 
trocile, iar podul îl stricară. 

Vulpea fugi cu coada-ntre picioare dînd veste-mpăratului că nu 
se mai poate face nunta, că niște tilhari înarmaţi l-au dezbrăcat, oastea i-a 
ucis-o. şi înecata-o, iar Rogojel abia a scăpat cu calul în josul rîului. 

mpăratul cînd auzi, încălecă şi cu roibul se repezi la fața locului vă- 
zîndu-şi ginerele luptindu-se pe rîu cu valurile şi alături calul şi capetele oș- 
tirii. Văzindu-i calul, zise către generalii săi: 

— Se vede că am ginere de neam după urechile calului! 

— Da, aşa este-mpărate, nu vedeți ce urechi mari are, dovadă că e cal 
de rasă. 

— Ei frate, cum e calul și stăpinu, da ce ne facem acum? 

— Ce să ne facem, zise vulpea, să spargem nunta, nu vezi că e lăsat 
în pielea goală de tilhari? 

— Cum să spargem nunta, cuscră, vrei să mi se prăpădească fata! Ce 
vorbă e asta? Păi crăița de va auzi, se omoară pe loc! Păi tot mereu de cînd 
a auzit de prințul Rogojel îmi zice: 

— Tată, dă-mi bărbat că plec, de mă duc şi mă-nec! 

— Să nu spui vorba asta, cuscră şi mai bine să facem nunta. Trimeasă 
curtenii de-i adusă oale din fir de aur şi sabie împărătească, îi dădură şi un 
cal şi toate se liniștiră ca și cînd nu s-ar fi întîmplat nimic la acel pod fără de 
noroc, cum zicea cumătra vulpe! 

Merseră de aci la palat şi jucă împăratul pînă-i crăpară cizmele de bucurie 
că şi-a măritat fata după un om așa de bogat. 

După nuntă Rogojel îşi luă mireasa, vulpea şi cu oastea împărătească 
plecară la întîmplare pe un drum spunînd împăratului că merg la palatele 
prințului Rogojel. 

Vulpea-i da tircoale pe drum lui Rogojel care-i zise-ngrijorat: 

— Ei, cumătră, acuma ce ne facem, că n-avem acoperiș nici pentru 
caii-mpărăteşti ? 

— Fii pe pace, lesne ne descurcăm noi şi cu asta! zise vulpea şi fugi 
înainte. Cînd colo, văzu-n zare niște palate mari strălucitoare și fugi acolo 
bătînd la poartă. 

Palatele erau ale unui prinț bogat. Cînd ieși prințul vulpea se apropie 
şoptindu-i în taină: 

— Măria-ta, vezi c-am venit să-ţi fac un mare bine, împăratul cela vecin 
vine cu oaste să te omoare și să-ți ia toate bogăţiile. Tu bagă-te-n pivnița pala- 
tului ascunzîndu-te, că am èu grijă să nu te afie. 

— Bine, numai astupă ușa cu niscaiva pari și mărăcini, zise prințul 
şi văzind cum se apropie oștirea îşi luă copiii, nevasta şi servitorii și se ascunsă 

acolo. Vulpea astupă uşa cu paie și coceni și cînd intră Rogojel cu prinţesa 
se bucurară de palatele cele mîndre și strălucitoare. 

Pe urmă vulpea luă ostașii cu sape și lopeţi și astupară ușa pivniței pentru 
vecie, încît Rogojel rămase aci stăpîn ! 

Vulpea drept mulțămire îi dădu la fiecare ostaș cîte un pumn de galbeni 
din lada găsită plină, ca să vadă la înapoiere împăratul cît de bogat este gine- 
rele său. 

Şi cu toţii trăiau aci fericiți şi mulțumiți. Într-o zi, cumătra vrea să-l 
încerce pe Rogojel, cîtă recunoștință-i poartă. Se prefăcu într-o dimineață 
moartă la ușa lui. 

Prinţul Rogojel, văzind-o moartă şi cu miros urit, o luă de coadă arun- 
cînd-o într-un gunoi. Vulpea simțindu-se azvirlită ca o nemernică, ţop în 
picioare şi zise amenințător lui Rogojel: 

— Bine, mă nespălatule, eu te făcui om și tu aşa-ţi ținuși legămintul 
cînd voi muri să-mi faci mormînt din marmoră și să mă-ngropi cu două sute 
de popi şi cinci sute de călugări şi cînd colo, atita-ţi fu recunoștința ta? Să 
m-arunci în gunoi să mă mănînce cîinii, ori să mă facă careva burduf? Să vezi 
că eu m-am prefăcut, că încă n-am murit, să-ţi fie pe plac. Nu ţi-e rușine la 
obraz, mă Rogojele ! Cu așa recunoștință te porți cu mine? 

Ca albina-n cioc cu miere, și-n coadă cu ac şi fiere? 

— Ja stai, cumătră vulpe, nu te supăra far’ de socoteală, că eu am ştiut 
că te prefaci și te-am aruncat făcînd o glumă, doar mă știi şugubăţ din fire ! 

— Aşa da, numai să nu fie vreo prefăcătorie. -Ştii bine că eu nu pot 
suferi vicleniile și prefacătoriile oamenilor ! Rogojele, am îmbătrînit, dar tu 
ai să-ţi faci păcate cu mine, de nu te vei ține de vorbă. Nu uita că pe unde 
iese cuvintul, iese și sufletul ! 

Vulpea rămasă cu fiica-mpăratului şi Rogojel, trăind pînă la adinci bă- 
trineţe și trăgînd nădejde la omenia stăpinului, ca stăpinul la barbă. Apoi 
cumătra vulpe se-mbolnăvi greu şi căzu la pat. 

Cind îşi dădu vulpea sfîrșitul Rogojel o luă de coadă, aruncînd-o-ntr-un 
ogaş unde-o năpădiră cînii de-i sfişiară blana la iuțeală. 

Și aşa se sfirși viața cea minunată a vulpei, iar Rogojel, cel sărac şi polan, 
ajunsă stăpîn peste jumătate de-mpărăţie ! 


MÎRTANUL NĂZDRĂVAN 


A fost un moș care avea un mirtan năzdrăvan. Moşul era sărac lipit pă- 
mîntului, casa se ținea în propte şi era acoperită cu paie şi acelea putrezite 
de vreme, 

Moşneagul mai avea un băiat înțelept, vrenic şi bun de însurat. 

Într-o zi, mîrtanul se dete la moş cu vorbe de înfruntare. 

— Se poate, moșule, să ţii bunătate de băiat frumos, neinsurat? 

— Se poate, taică, cum să nu să poată ! Cine naiba vine după un coate 
goale ca ăsta. N-auzi cum se ceartă maţele de foame în burta lui? La noră 
îi trebuie mîncare şi dichis, nu e o floare la ureche cum crezi mătăluță. 

— Lasă, nu te supăra, moșule, că dacă nu vrei, eu mă duc în pețit chiar 
la împărat. 

— Eşti nebun, măi băiete, vezi-ţi de treabă! Pentru o așa îndrăzneală 
ne-ar putea pe toți atîrna în vreo spînzurătoare. 

— Ba eu nu mă las, orice ar fi şi ai să vezi. 

Mirtanul îşi pieptănă mustățile, își linsă blana, înfulecă un şoricel proaspăt 
să aibe de cale lungă și o porni spre cetate într-un oraș mare de aur, unde era 
cea mai frumoasă fată din împărăție, prințesa prințeselor, zina zînelor ! 

Pe drum nişte zmei se băteau în slăvile cerului pe o zînă furată dintr-o 
țară de la capătul lumii. Zîna de frică să nu-i rupă rochia din fir subțire de aur 
o lăsă de pe ărpia de nor în jos, mirtanul o văzu, o făcu mototol și plecă înainte. 

După multe greutăţi, fiindcă pin sate și orașe se legau de el fel de fel de 
mirtani jigăriţi și proşti, văzindu-l pe el dolofan și frumos, ajunse la poarta 
palatului. 

Nu mai stătu pe gînduri și cum puse piciorul în prag bătu cu laba în 
ușe. Nişte ostași cum îl văzură îl azvirliră de pe scară ghiomotoc joc, ca 
pe-un ghem. 

Miîrtanul se sculă, îi privi pe ostași drept în ochi țintă şi începu să-i mustre: 

— Ce, neciopliţilor, credeți că vă bateţi joc de mine? Vin de la împă- 
ratul Barbă Albastră să-i dau fiicei împăratului vostru această rochie de aur 
furată de mine de la zinele din cer, și voi așa vă purtaţi cu un străin? Ruşine 
să vă fie! 

Ostașii puseră capul în pămînt şi-i dădură drumul la împărat. Cînd păşi 
înăuntru să-i ia ochii oglinzile, aurul și argintul. Toate erau îmbrăcate în aur 
şi în pietre scumpe. Mirtanul năzdrăvan se oprește în fața împăratului, dă o 
plecăciune cu laba, apoi încet, cu băgare de samă sare pe o masă lungă, desface 
rochia zînei și grăiește: 

— Mărite împărate, sînt slugă la împăratul Barbă Albastră, m-a trimis 
să-i dau această rochie frumoasei fiice a măriei voastre. Împăratul își netezește 
barba, priveşte şi zice: 

— De cînd mama m-a facut, așa rochie n-am văzut ! E cea mai frumoasă 
rochie de pe fața pămîntului. 

— Şi este cu adevărat, măria-ta, stăpinul meu s-a luptat cu zmeii pe slă- 
vile cerului și a furat-o de la o zînă pentru fiica măriei voastre, că zice el, vrea 
să o peţesc că s-o ia de nevastă. 

— Dacă s-a luptat cu zmeii și i-a învins, apoi și merită s-o ia. Eu m-am 
luptat cu zmeii și n-am fost bun de o ceapă degerată ! Așa ginere mai zic şi 
eu, să-mi trăiască ! Să intre ginerele, să-l văd. Trebuie să fie frumos și viteaz, 
aşa cum vreau eu, adevărat stilp al împărăției. 

— Chiar aşa este, măria-ta, însă el ne aşteaptă în marginea pădurii cu 
ostașii lui călări, pînă noi mergem acolo cu mireasa să i-o ducem. 

A pornit împăratul cu mireasa şi carăle pline cu podoabe, cergi, mătăsuri, 
aur și cîte alte bunătăţi și bogății. Bandele cîntau şi nuntașii chiuiau și se veseleau. 

Mirtanul cel năzdrăvan mergea în fruntea nunţii, legat şi el cu daruri la 
git. Făcea zgoande şi miaune de bucurie. 

Cînd ajunge la marginea pădurii, n-are curaj să tune în ea. Aude băiatul 
plingind. 

— Ce e, stăpîne, ce s-a intimplat? Da el se face că ştie tot ce s-a întimplat. 
Aleargă, văitîindu-se la împărat şi-i spune: 

— Mărite împărate, este mare nenorocire. Împăratul, stăpînul meu a 
fost jefuit de tilhari. E gol şi pe toţi ostașii săi i-a omorît și i-a aruncat în rîu 
de i-a înecat. Şi iată acum stăpînul meu e în zdrențe și vai de el fără avere. 

— Lasă, măi băiete, nu mieuna degeaba, ține-ţi firea că avem noi ţoale 
să-l îmbrăcăm ! 

Împăratul porunci să-l îmbrace pe ginere în haine de purpură și de aur și 
să meargă nuntașii înainte. 

— Măria-ta, zise mirtanul, ba eu zic bine că a scăpat numai cu atita, 
putea să-l omoare și pe stăpîn, ce crezi? 

— Aşa e, aşa e, mișună lumea de tilhari, în toate țările şi nu le putem da 
de căpătiiul lor. 

Mirtanul îi ceru voie împăratului să meargă înainte să spuie argaților de 
la palatele stăpinului să aibă grijă, în timp ce stăpinul lui se află în trăsură 
lingă frumoasa mireasă. 

Mirtanul cel năzdrăvan o luă de goană înainte și ajunsă în palatele de 
cleștar ale zmeilor. 

— Măi fraţilor, fugiţi care pe unde puteţi, că vine împăratul cu oștirea 
şi praf vă face! 

— Vai de mine, ce ne facem cu copiii — ai mici? 

— Zburaţi prin nori cu ei, degrabă şi pitulaţi-vă prin nori pină ce nu 
vă ajung. 

Zmeii cum auziră luară zinele furate în braţe și copiii și duşi au fost în 
slăvile cerului. lar palatele lor au rămas goale, strălucind în bătaia soarelui. 

Cînd s-a apropiat împăratul cu nuntașii și din depărtare au zărit palatele 
de cleştar poleite cu aur, s-au bucurat cu toţii şi însuși ginerele nu ştia ce este 
cu aceste minuni. 

Atunci mirtanul s-a înapoiat la ginere şi mireasă, s-a închinat în fața 
împăratului şi i-a pupat mîna zicîndu-i: 

— Prea înălțate împărate, iată, astea sînt palatele mirelui ! Bucurați-vă 
şi vă veseliți, însă nu s-ar face să nu-l aducem şi pe tatăl împăratului meu la 
nunta feciorului său. Tilharii am auzit că l-au dus și l-au legat într-o colibă, 
furîndu-i tot ce avea în palate. 

— Bine, măi năzdrăvane, ţine un cal, urcă-te pe coama lui şi du-te drept 
la cuscru săracu! Îmbrăcați-l și aduceți-l teafar la nuntă. 

Mirtanul năzdrăvan sări pe coama unui armăsar și s-a făcut nevăzut. 

Cînd a ajuns la căsuţa sărăcăcioasă a moșneagului l-a găsit numărînd 
boabele de făsui să le bage-n oală. 

— Hai, moșule, lasă la naiba fasuiu, că a dat procopseala și bogăția pe capul 
vostru. Avem nuntă mare la casele zmeilor, se-nsoară băiețaşul tău cu 
fiica împăratului. 

— Aoleu, mîrtane năzdrăvane, mă faci să dau în vreo belea cu împăratul. 

— Suie-te pe cal, moșule și taci, că mirtanul năzdrăvan ştie ce face. 
Moşul s-a îmbrăcat în poale împărătești, a pus și el o sabie la șold și-a pus 
mirtanul pe umăr și au plecat! 

Apoi s-a pornit o numtă mare, cu beutură şi purcei fripți și nunta cu cât 
se înfierbînta cu atît se prelungea, că nuntaşii s-au învățat pe trai bun și petre- 
cere şi cuscrii la fel, aşa că au ajuns de pomină. Tot beau, mîncau și jucau cu 
danţu înainte chiuind de bucurie. Și eu unul am apucat de am purtat o horă 
înainte și toate printesele își dădeau coate. Iar mîrtanul năzdrăvan a purtat și 
horele înainte și cu înţelepciunea lui i-a procopsit pe stăpînii săi și i-a purtat 
de grije împărăției, că stăpînii săi erau niște nătăfleți. Vorba bătriînească: mintea 
domnește, mintea împărătește ! 

LUPUL 


A fost un om care avea trei băieţi şi el mai avea un măr crescut in bălegar 
care făcea mere de aur. Ziua mărul înflorea și lega, da noaptea să cocea și nu 
știu cine le fura. Și acuma feciorul cel mare i-a spus lui tată-su că el se duce 
la noapte să vadă cine le fură merele. S-a dus și a stat pină la miezul nopții, 
i-a venit somn și a adormit, da a venit cineva și i-a furat merele. 

A doua zi, s-a dus cel mijlociu. Pi la 12 noaptea a venit cineva, i-a furat 
merele și mărul i-a rămas gol. A treia sară s-a dus și copilul cel mic. El e mai 
șmecher, a pus pe lingă el mărăcini și cînd a cucăit. a dat de mărăcini, s-a înțăpat 
și s-a trezit. Cind la mijlocul nopții, vine o pasăre de aur și culege merele de 
aur. El binișor s-o prindă, a apucat-o de-o pană și pasărea a zburat. Dimineaţa 
s-a dus la tată-său și i-a povestit. 

— Ai să mergi după ea s-o prinzi. Au luat toţi cîte trei cai, da în lungimea 
satului era o tablă cu trei drumuri pe care scria: cine dă pe drumul ăsta moare 
de foame, cine dă pe ălalalt moare de sete, cine dă pe drumul al treilea îi mănîncă 
lupul calul. 

Cei mari au dat pe drumul pe care se moare de foame, altul pe drumul 
unde se moare de sete, da el pe drumul pe unde-i mănîncă lupul calul. 

Cei doi se întilniră și veniră îndărăt, cei mai mari, da el cel mic, mersă 
mai departe pe drum și-i ieși lupu-n cale. 

— Băiatule, n-ai cetit tabla ? Dă-te jos să-ţi mănînc calul, că n-ai ascultat. 
S-a dat jos și i-a mîncat calul. Da lupul i-a zis: 

— Eu știu unde te duci; te duci după pasărea de aur. Te duc eu fincă 
pină la tine n-a îndrăznit nima să vie, da tu mi-ai adus calul de m-am săturat 
şi eu odată că tare jigărisem. 

A încălecat el pe lup și au ajuns la un rege, da pasărea la rege în colivie! 
I-a spus să ia numai pasărea fără colivie. Cînd colo, vede el colivia de aur. 
Zice el: ia să ia el și colivia de aur. Da colivia avea sunătoare și-l prinde acolo 
împăratul. 

— Ce faci, mă? 

— Păi mi-a mincat merele de aur. 

— Ţi-o dau, dar să-mi aduci calul lui Verdeș-impărat. 

Vine la lup și să plinge: 

— Ce e, mă? 

— Luai colivia și mă prinsă și m-a trimis după calul lui Verdeș-impărat. 
Da lupul îl duce la împăratul cu calul, cînd a ajuns acolo i-a zis să ia numai 
calul fără căpestre. Da el cînd a văzut căpestre cu nestemate a luat și căpes- 
trele. A sunat din corn și a venit împăratul. 

— Ce faci, bre? 

— lau calul ca să-l dau împăratului să-mi dea păsărica care mi-a mincat 
merele de aur. 

— i-l dau, dacă-mi aduci fata lui Roșu-impărat. 

Merge el trist la lup. 

— Ce, mă, iar te prinsă? Ţi-am spus eu să nu iai căpăstrul? 

Atunci a plecat el la fata lui Roș-impărat. Acolo lupu i-a zis că nu-l mai 
lasă și s-a dus lupul, s-a pitulat sub trandafiri şi cînd trece fata împăratului 
cu fetele pingă ea, el o aruncă pe spate și fuge cu ea și fuge la impăratul Verdeş 
să-i dea fata, ca să-i dea în schimb calul. 

Da lupul vede că ei se iubeau şi zice: 

— Ia staţi voi aici, că mă duc eu singur şi-i iau calul împăratului fără 
să-i iau căpăstrul. Pe urmă a adus tot lupul singur de a furat şi păsărica şi de 
acum și lupul şi ei doi şi păsărica erau în mîna fetii, toți călări pe un singur cal. 

Mersără şi ajunsără unde mîncasă lupul calul; lupu le zisă: 

— Acum dați-vă toți jos de pe cal, le-a zis; sapă-mi aici o groapă mare, 
că de cîți ani stau aici, nima n-a trecut ca să-i mănînc calul și eu am răbdat de 
foame și de acuma nima n-are să mai treacă în afară de tine și sapă-mi groapa 
ca să mor în groapă. 

I-a săpat băiatul groapa şi i-a dat brinci în groapă ca să moară lupul, 
i-a dat brînci şi a tras pămînt piste ele. 

Iar ei au plecat la ta-su cu pasărea. 


PASĂREA ZAMBILĂ 


Cică odată de demult, de cînd cu lupii ai albi, ar fi trăit un împărat mare, 
într-o împărăție mare, care-și pusese-n gind să ridice-n lume cea mai mare şi 
vestită biserică. A adunat de pe fața pămintului nouă mii de meșteri mari, 
calfe şi zidari, au făcut semnele crucii pe vatra mănăstirii şi i-au pus cu mîna 
lui pietrele din temelii. După aceea au pornit să lucreze meșterii și calfele. 

Ce ridicau ziua, noaptea se dărima. Îi dau înainte cu lucrarea dar în zadar, 
ce se zidea ziua noaptea se fărima, căzind la pămînt. Căzu pe ginduri şi împă- 
ratul. Ce să fie? Cine-i dărimă lui noaptea zidurile mănăstirii? Dete sfoară-n 
ţară, se bătură tobele, strigară birovii de pe culmile dealurilor, să audă lumea 
şi țara că niscai dușmani neisprăviţi, dărîmă lucrarea împăratului. Ba mai spuse 
că dă un corn din împărăție ăluia care va prinde pe răufăcători. Zis și făcut ! 
Multă lume căpătă curaj crezind că o să se procopsească cu vreo palmă de pămînt 
din împărăție stînd noaptea la pindă, dar degeaba, toţi adormeau și nu vedeau 
nimic. Dimineaţa doar găseau zidurile prăvălite la pămînt. Un om sărac își 
ia şi el inima-n dinți, merge la-mpărat, grăindu-i: 

— Prea înălțate împărate, lasă-mă să încerc şi eu să păzesc şi să aflu ce 
duhuri necurate fac așa de mare pagubă şi necaz împărăției tale. 

— Bine, omule, încearcă! Eşti slobod să încerci, numai că toate se în- 
cearcă fară rost. N-au izbutit ei viteji și voinici tineri buni de vină, dar uite, 
dumneata un slăbănog zdrențuit. 

— Să-ncerc, măria-ta, că buturuga mică răstoarnă carul mare. 

— Încearcă, dar eu n-am nici o nădejde. 

Omul cel sărac își luă arcul, încinsă sabia lui şi la cele patru cornuri de 
temelii puse mușuroaie de furnici. Apoi el s-așeză între alte mușuroaie de furnici. 

La miezul nopţii îl apucă un somn ca din senin. Își da seama că nu este 
de-a bună, că ceva este necurat la mijloc. Se chinui cît se chinui și un miros 
frumos simţi și adormi. Se cobori din cer o zînă și începu să dărime zidurile. 
Furnicile se izidiră care încotro, așa că multe se suiră pe omul acesta. Cum simți 
mușcăturile de furnici se deșteptă din somn și o luă pitiș-pitiș, pină aproape 
de zină. 

Zina era frumoasă, cu părul lung auriu, ca lumina soarelui. El s-apropie 
de ea și o prinde de codițe. 

— Stai că te-am prins ! De la mine nu mai scapi! 
— Lasă-mă, omule, că-ți jur că de-aci încolo n-am să mai stric nimic 
împăratului. 

— Nici moartă nu te las! Asta să știi! 

— Te rog, om sărac, ai inimă și dă-mi viaţa, nu mă omori, că-ți spun care 
este taina tainelor, necazul necazurilor. Să-i spui împăratului că atunci cînd 
o să se slobozească biserica, zidurile au să se surupe pe omenire şi toți vor 
muri cu împărat cu tot. Numai ca să scape cu bine, să caute Pasărea Zambilă 
s-o puie pe aia să cînte mai întîi în biserică şi după aceea să intre lumea la 
rugăciune. Omul cel sărac se-ncrede-n zină și-i dă drumul fără să-i facă ceva. 

Dimineaţa îi povesteşte de-a rindul împăratului cele întîmplate. Cind 
auzi împăratul că i-a fost zina la mînă și i-a dat drumul a fost din puţin să nu-i 
ia capul, atit de turbat în mînie era. De aci încolo zidurile se suiau mindre către 
cer şi nu se mai surpau. Mai era puţin pină la slobozirea bisericii şi nu se da 
de Pasărea Zambilă. Împăratul avea trei fii mîndri, frumoşi şi curajoși. Îi 
spuseră împăratului că ei se duc s-o aducă pe Pasărea Zambilă. Tată-su le dădu 
bani și-n desagi de-ale gurii, încălecară armăsarii şi duși au fost. Au mers ei, 
au mers pînă ce au ajuns într-o ţară mare pustie. S-au așezat șele-n şele, au 
pus mîinile la ochi şi s-au învirtit de trei ori și în ce loc s-au oprit într-acolo 
drept au pornit fiecare voinic. Merse fiecare înainte. Acolo în ţara asta, toate 
erau împietrite, moarte, și fară grai. Copacii, fiorile, oamenii, vitele, șerpii, 
urșii, leii, tigrii, păsările și izvoarele toate erau oprite de o zînă rea pe loc şi 
facute stei de piatră. Se mirară ei, dar fiecare se grăbea înainte să dea de Pasărea 
Zambilă. 

Fratele cel mic, mai isteț din fire, merse şi mai mult și ajunse la un copac 
mare. De copac era legată o zină cu coadele ei lungi, ca de mătase și plingea. 
Pe de lături o păzeau trei iepuri urecheaţi și fricoși. Al patrulea iepure îi da 
apă și hrană. Fata adăstă pină ce adormiră iepurii şi-i povesti ce este în împă- 
Tăţia asta. 

— Tu ești trimis de Dumnezeu, ca să scapi omenirea asta de la rău. 
O babă răutăcioasă, cu un dinte-n gură și un corn în frunte umblă în ţara asta 
cu măghii. A făcut farmece și a împietrit tot ce-a fost frumos și a avut viață. 
Să nu te îndepărtezi că te împietrește și pe tine. Dar să aştepţi pe-aproape, 
că de mila mea vine aici Pasărea Zambilă şi-i vine rîndul ca să cînte. Atunci 
va învia pădurea, oamenii, fiarele, cimpia și roadele pămîntului. 

Adăstă el trei zile și aude pe-o aripă de nor un cintec frumos care s-apropia 
de pămint. Era Pasărea Zambilă. Cum începu ea să cînte, el îi zimbi şi zise: 

— Cântă-ţi zină, cintecul, 
Că mi-i drag ca sufletul! 

Pasărea Zambilă cîntă peste tot și tot ce era împietrit învie ca prin minune. 
Oamenii prefăcuţi în pietre se sculară și porniră la lucru, fiarele începură să 
se măniînce între ele de fcame, iarba înverzi, florile căpătară boboc și miros. 
Dar un vultur cu cioc de fier n-o lăsă în pace, se aruncă asupra păsării s-o 
piardă ca să nu mai cânte. Cum o prinse, iar se împietri toată omenirea. Zina 
care era păzită de cei trei iepuri îi spuse să mai aștepte, că peste trei ani iar va 
veni să cînte o dată, și va învia lumea din morţi şi iar o va fura vulturul cel negru 
din cer. Ce era să facă? Trebuia să aștepte trei ani pină la Siuziieri. Iată că vine 
Pasărea Zambilă, iar, cîntînd cu un glas frumos de înger picat din cer și toți 
morții ies din pămînt, toate pietrele se prefac în oameni, codrii capătă frunze, 
păsările prind aripi, cîntă și zboară, izvoarele se dezleagă și curg, iar Pasărea 

Zambilă cîntă. Vine vulturul din cer, scoborind ca o săgeată că uitase de ziua 
asta, gata s-o prindă iar pe Pasărea Zambilă. Băiatul trage cu arcul drept la 
casa sufletului și vulturul cade și se face loman. 

Ea, Pasărea Zambilă, dezleagă zina legată cu codiţele de copac, omoară 
iepurii care o păzeau să nu fugă și cu amindouă se duce să se întilnească cu 
fraţii săi, la locu! de unde se despărţiseră. 

Călătoresc ei vreme lungă să le-ajungă pină ce se întilnesc cu cei doi 
frați. Ăștia cînd l-au văzut pe cel mic că este mai curajos, că aduce o zină și 
Pasărea Zambilă, îi pun gînd rău și într-o noapte îl omoară. Ei spun la Pasărea 
Zambilă şi Zinei că pe amindouă le vor omorî dacă vor spune împăratului că 
ei l-au ucis pe fratele cel mic şi că ei sînt cei mai viteji din împărătie, care le-au 
scos din ghearele zmeilor și le-au adus la curtea împărătească. Pasărea Zambilă 
se întristă, zîna la fel, şi amîndouă rămaseră tăcute și triste gindindu-se ce rău- 
tate poate să fie între oameni ! Ajunși la împărat se lăudară cu isprava lor şi 
povestiră născocind fel de fel de minciuni. Împăratul se bucură văzind Pasărea 
Zambilă. dar se întristă auzind că fiul cel mic a fost aruncat de niscaiva tilhari 
într-o fintină fără fund și acolo s-a prăpădit. Veni timpul să slobozească bise- 
rica cu nouă turle, înaltă pînă la cer şi poleită cu aur. Suiră Pasărea Zambilă 
pe mănăstire să cînte mai întîi, ca să nu se dărîme biserica. Cind colo, pasărea 
plinge și tace. Cei doi fraţi încep cearta, care să se însoare cu zina cea frumoasă. 
Amindoi o voiau și nici unul nu se lăsa în voia celuilalt. Pînă la urmă ajunseră 
la ceartă şi bătaie. Mai înainte de nuntă se bătură și mijlocaşul îl omori pe fratele 
cel mare. 

Fratele cel mic a fost aruncat aproape mort de către fraţii săi într-o fin- 
tînă adincă. Apa nefiind adincă el s-a trezit de răceală și a strigat ajutor. Un 
cîine ciobănesc a auzit și nu s-a lăsat pînă ce nu i-a dus pe păstori pînă acolo 
să vadă ce este. Cîinele a luat-o înainte iar ei după ciine. Cînd l-au auzit în 
fundul fintinii văitîndu-se, i-au lăsat în jos o fringhie și l-au tras afară la lumină. 
Atunci băiatul i-a luat cu turma de oi la casa împăratului, ca să povestească 
şi ei cele întimplate. La palat nu se trăgea nici o nădejde că prinţul cel mic o 
să mai calce pragul casei. Prinţul cel mijlociu se puse cu zorul să se însoare cu 
zîna cea frumoasă. Au fost poftiți împărați, regi şi prinți din toate împărățiile 
aşa cum este adetul la nunți. Zina însă plîngea și nu voia să se facă nici o nuntă. 
Ea deși știa că prinţul cel mic fusese omorit chiar de acest frate mijlocaș, se 
temea să spuie adevărul și tăcea. Pasărea Zambilă văzuse toate dar se temea și ea 
de răzbunare. Împăratul în zadar o suia pe mănăstire să cînte, că în loc să cinte, 
plîngea şi poporul cum o vedea plîngînd, plingea şi el, făcîndu-și socoteala că 
este vreun semn dat de Dumnezeu. Era chiar în ziua nunţii cînd trebuiau cei 
doi tineri prinţul cel mijlocaş şi zina să se cunune la o altă mănăstire. Tocmai 
atunci sosi la nuntă şi prinţul cel mic îmbrăcat în sarică, opinci şi haine ciobă- 
nești. El merse drept la împărat şi-i povesti cum l-au lovit fraţii şi l-au aruncat 
în fîntină să moară. Apoi în loc de nuntă ceru mai întîi să se adune toată lumea 
din împărăție și să se facă judecata fratelui său ucigaș. Lumea adunată credea 
că se va face judecata pe sprînceană. În piaţa cea mare a cetăţii, împăratul 
era judecătorul. El aduse zîna și Pasărea Zambilă, apoi în ţoale împărăteşti 
sosi și prinţul cel mic şi voinic. Prințul întreabă pe zină, ca să audă toată lumea, 
chiar și frate-su şi cu împăratul. 

— Cine te-a scos din mîinile celor patru iepuraşi care te robiseră și erau 
zmei prefăcuţi în iepuri? 

— Tu singur, singurel cu sabia. 

— Cine m-a lovit cu cuţitele și m-a aruncat în puț? 

— Fratele tău, care vrea să mă ia de soție, iar cel mare te-a aruncat în 
puț, de aceea nici nu i-a ajutat Dumnezeu. 

— Mărite împărate, întrebaţi pe Pasărea Zambilă, cine a omorît vulturul 
cu ciocul de fier şi a scăpat-o din robie? 

Împăratul a întrebat-o și pasărea a răspuns că el este voinicul cel viteaz 
care a scăpat-o, diîndu-i libertate şi viață. 

— Dar cine a mai vrut să mă omoare? 

— Fratele cel mijlociu te-a înjunghiat cu cuțitul şi cel mare te-a aruncat 
în puț. Atunci împăratul a întrebat cu glas tare poporul adunat să-i spună, 
ce pedeapsă i se cuvine unui fiu atît de ticălos pe care nu-l mai socotește vrednic 
să-i fie fecior şi moștenitor. Lumea adunată a cerut să-l omoare și a sărit mîni- 
oasă pe el. Atunci împăratul a poruncit să-l ia pe ginerele ticălos să-l lege de 
patru cai sălbatici și în fața mulțimii să-l spintece-n bucăţi. Iar bucățile din tru- 
pul lui să fie duse în pădure și aruncate fiarelor. Așa și facură. 

După asta, prințul cel mic rugă Pasărea Zambilă să zboare pe biserica 
de aur şi să cînte. Pasărea Zambilă și începu să cînte cu un glas frumos şi duios, 
de picau frunzele pe jos. 

Se sfinţi biserica și se cunună zina cu fiul cel cuminte și viteaz de se bucură 
întregul popor și bogat și sărac, pentru dreptatea ce s-a izbindit. 

Făcu nuntă împărătească, 
La coconi să pomenească; 
Și jucară toți prin tindă 
Cu picioarele prin grindă; 
Și jucară toţi pe loc 

Cu povestea din Timoc! 


PEȘTELE DE AUR 


A fost un moş cu o babă, săraci lipiți pămîntului şi trăiau la o margine 
de mare. Moșu mergea cu undița și prindea cîte un juvete. Baba îi frigea pe 
cărbuni și aşa îşi petreceau din greu bătrîneţele. 

Odată, aruncă moșu undița și prinde un pește de aur. Peștele cum s-a 
văzut în undiţă a început să se zbată și să vorbească de parcă avea glas de om: 

— Moșule, dă-mi drumul, că-ți voi face şi eu vrun bine. Moşu i-a dat 
drumu uitind să ceară să-i facă şi peștele lui vreo bunătate. Cînd ajunge acasă 
n-are de lucru și-i povestește din fir în păr babii. Baba dă-i pe el: să fie afurisit 
şi mărturisit, că n-are minte şi cîte și mai cîte vorbe urite. 

— Du-te, măi omule, măcar atita fă şi tu, du-te şi cere-i peștelui de aur 
să-ți dea o albie. Se duse moșneagul la mal, aşteptă, ce aşteptă şi veni peștele 
în prundiș, întrebindu-l: 

— E, ce e, moșule? Te văd trist! 

— Sînt trist că baba m-a certat fiindcă pentru fapta aia nu ţi-am cerut 
ceva să ne îmbogățim? 

— Şi ce cere? 

— Cere o albie, să avem şi noi în ce spăla cămășile de câlți. 


149 


— Bine, du-te acasă că ţi se va împlini dorința. 

Cind ajunse acasă, pe dunga tinzii sta o albie de plop nouă-nouţă. Se 
bucură baba, se bucură și moșu. Baba însă, ca baba, stă şi chibzuiește. De ce 
n-a cerut un lucru mare şi scump. 

Se pune pe capul moşneagului iar: 

— Fugi îndărăt, moșule și cere-i să ne facă peştele de aur o casă, că destul 
ai făcut pentru el. 

— Se duce moşneagul la marginea mării şi așteaptă peștele. Cum îl 
vede, îi zice: 

— Peştişorule taică, să am iertare, baba cum dai nu e mulțumită. Cică 
să-i faci și ei o casă să se sature de bogăţie. 

— Bine, uncheşule, du-te acasă că ţi se fac voile. 

Cînd ajunge moșu aproape, în locul colibei proptite cu pari, vede o casă 
albă, mare cu fereștile în soare. 

Mare minune e și asta și tună în casă bucuros. 

Baba cînd îl văzu, iar nemulțumită, începe cu vorbe de ocară, că nu se 
pricepe ca ea să ceară, că e un Păcală, că e un Tîndală. 

— Să te duci tontolocule și să-i ceri de data asta să ne umple maidanul 
cu oi, vite mari și păsări să n-aibă nima-n sat ca noi. 

Pleacă moșu iar supărat la marginea mării și aşteaptă să vie peștișorul 
de aur. 

— Iar ai venit, moșule şi tot supărat te văd. Ia spune ce porunci ţi-a mai 
dat baba? 

— Cică să-i faci vite cornute, oare multe și păsări multe, nima-n sat să 
n-âibe ca ea. 

— Bine, moşule, mergi sănătos că și asta oi face. 

Se duce moșu acasă și cînd colo, maidanul plin de boi, vaci, oare, oi, 
gîşte, găini, rațe, curcani, bibilici, golumbi şi cu toate ielea. 

Se miră moșu și căzu pe gînduri ce-o să se facă èl cu atîtea vite, cine o 
să le păzească, cine o să le arănească? 

Baba cum îl vede se repede la el cu o falcă-n cer și alta în pămînt de 
supărare. 

— Mă neisprăvitule, dacă era altu ştia ce să ceară. Trebuie să te-nvăţ 
eu o muiere proastă cum să te căpătuiești? 

— Fugi, mă prostule și cere-i şi argați; nu unul, ci mulți că şi averea e 
mare. lar se-ntoarce la peştişor și nu ştie cum să-nceapă vorba de rușine. Peş- 
tişorul îl vede și-l întreabă: 

— Uncheșule, știu de ce ai venit! 

— De ce? 

— Să-mi ceri să-ți dau argați. 

— Baş aşa! Da de unde ştii? 

— Asta e o taină, moșule ! Du-te și ai să ai și argați să te slujească ca 
pe stăpini. 

— Mulţumesc, peştişorule, că m-ai scăpat de la atitea, că altfel cu baba 
asta n-o scot la căpătii. E 

Ajunge acasă şi maidanul plin de slugi. Unii mulg vacile, alții țăsală, 
unii aduc apă, alții taie lemne, se duc la moară să macine și cîte și mai cite! 

Stă moşu încremenit la toate minunile astea şi îşi zicea în gînd că nu e 
de-a bună cu baba asta, care pînă la urmă are să-i ceară și steaua de pe cer. 

Cum îl văzu, baba pe el, dă-i: 

— Să te duci îndărăt și să-i ceri să-mi dea şi mie argate aşa cum au boie- 
roaicele. 

— Babo, prea multe ceri şi n-o fi bine! 

— Du-te, tontolocule, venire-ai învirtindu-te și răsucindu-te şi fă 
ce-ţi spun. 

Cum îl vede peștele stind pe mal și oftînd îi zice: 

— Hai, uncheșule, iar nu te lasă baba? 

— Nu, peșştişorule ! 

— Vrea argate, hai, vrea să fie boieroaică, nu se mulțumește cu ce are! 
Du-te acasă că și pofta asta i-o fac. 

Ajuns acasă vede baba cu argate în dreapta şi-n stinga, iar ea dă la porunci. 
Dar nici cu asta nu se mulțumi. 

— Să te duci și să te grăbeşti să-i ceri palate-mpărăteşti, iar pe mine să 
mă facă împărătiță şi pe tine împărat. Ce bine o să fie atunci! O să se mire 
lumea şi ţara de ce sînt eu în stare să fac! 

Merse el plingînd şi așteptînd să iese peştişorul de sub val ca să-i poves- 
tească supărarea. 

— Ce e, moşule? Iar e ceva nemulțămire ! 

— Iar, peştişorul taichii ! Auzi ce zice năroada, cică s-o faci pe ea împără- 
teasă şi pe mine împărat. 

— Tu cum dorești, moşule? 

— Bre, taică, eu am fost crescut cu puţin și am trăit bine în bordeiul 
meu, cu porcul meu şi găina mea. Eu zic, ia-ndărăt tot ce i-ai dat s-o saturi. 

— Bine, moșule, dacă aşa ţi-e dorința, aşa am să fac. 

Se duce moșul acasă şi cind colo, nimic din case, din palate, din vite, 
din argați și argate. Baba sta cu mîța pe vatră şi blestema pe al ce i-a luat averea 
şi bogăţia pe nedrept. 

Cînd ajunse moșu la bordei, se puse pe el cu ceartă și bătaie, pînă ce-și 
dădu sufletul de supărare zgripţuroaica. 

Așa scăpă moșneagul de gura babii și baba de atitea bunătăți. 


POVESTE DE UN MOŞ CU O BUTUROAGĂ 


A fost un moș bătrîn care rămănsese singur în casă: îi murisă toți copiii, 
nurori, nepoți și baba la moş, așa că eria moșu singur în casă. Moșul, destul 
era bătrîn, da și rău sărac; nu avea care să vadă de iel, să-i aducă lemne de iarnă 
şi faină de mămăligă, așa trăiau de rău. N-a avut nima în sat, că moșu ce să 
facă de cînd iel a rămas singur în casă? Întotdeauna la culcare și sculare s-a 
rugat la Dumnezău să-l ierte şi pe iel că nu poate să trăiască singur ! 

Moşu s-a năcăjit să trăiască așa greu, ama fără lemne n-a putut, așa că 
moşu într-o zi, iel loa de acasă o traistă pe umere și un topor și pleca după 
buturoage de-ale mici, ceva să să spargă cu toporul. Mergînd moșu pin pădure, 
ciocănind prin buturogi ajunsă la o buturoagă mare și cam putredă. Moşu, 
cum o văzu, să-nchină, ’s făcu o cruce cu mîna a dreaptă, să rugă lu Dumnezeu 
aşa: « Doamne, cu puteria ta, ajută-mă să sparg cu toporu buturoaga asta, 
să-mi umplu și ieu traista»! 

După ruga moșului ridică toporu sus și dete o dată în buturoagă, sparsă 
o aşchie bună! Mult i-a fost drag la moș că din buturcaga aia mare umple 
moşu traista. Moşu iar ridică toporu și-l înfige în buturoagă; sparsă un nod 
bun, pănă moşu să bage nodu de buturoagă în traistă, iacă iasă din buturoagă 
altu moș luminos ca soarli şi luminosu de moș zice la alălant moș așa: « Bine, 
moșule, ce rău ţi-am făcut ţie, de spargi cu toporu casa mea». Moşul sărac 
porni să povestească la alant moș cum e rindu, cum a rămas fără babă, fără copii, 
nepoți, așa: « că mult ieu sînt și sărac, n-are care să vadă de mine, bani n-am, 
să cumpăr lemne și nu pot să duc, mă doare picioareli și şelili mă năcăjesc cu 
o traistă, ce pot să aduc»! 

Da moșu al luminos se roagă de săracul de moș să nu-i spargă casa că-i 
dă ce cere săracul de moș. Săracul de moș spune: « dă-mi ce vreai tu, lumi- 
nosule ! « Moșul al luminos știa că-i trebuie la săracul de moș multe ama mai 
întîi, ca să nu meargă pe picioare îi da un măgari. « lote, săracule, să nu mai 
vii la buturoagă-asta să-mi spargi casa mea; iote măgariu colo, dincolo de 
crîngu-ăla ieste o poiană cu iarbă verde, acolo măgariul paşte și are la iel un 
ştreang tîrîş după iel, du-te de ia-l de ştreang, ia-ţi traista cu ășchii şi încalecă-te 
pe iel, da să știi, săracule, rîndu la măgari ie așa: noaptea cînd doarme măgariul 
și să cacă, să iai sama în toată baliga că ieste cîti un galbin. Tu să-l iai cînd 
arănești coșeria ». 

Săracul de moş cu mare drag şi multă voie auzind unde ie măgariul 

să-nchină la Dumnezeu lui că di-acuma înainte nu mai merge pe picioare. 

Plecă săracul de moş colo, „dincolo de crîng şi văzu lpoiana verde de iarbă, 
da şi măgariul păştea pe poiană cu ștreangu după iel. Mergînd tirîș moșul de 
dragu măgariului, iară să-nchină domnului și pusă mina pe ștreangu măga- 
riului și-l trasă la iel cît putu; aproape pusă mina pe măgar. Porni săracul, năcă- 
jitul de moș, să-l pupe pe măgari, da măgariul porni să-l lingă pe săracul de 
moş, stăpin al măgariului. Moşu pusă traista plină de bite uscate, ăşchii, pe 
măgari, să dusă acasă sara, însără. Moşu avu o șatră bătrînă cutrupită cu paie 
şi cu ferigă, închisă măgariul în șatră, dimineața în vărsatul zorilor, moșul s-a 
sculat de noapte, să dusă în şatră să vadă ce face măgariul ? Sta în picioare şi 
minca niște iarbă ce i-a pus moșu într-un colț la șatră. Moşu de dragu măga- 
riului, iel porni să-i arînjească șatra cu o furcă de lemn, da arănind baliga la 
măgari, într-o baligă moșu găsi trii galbini. Moșu începu închinindu-să dom- 
nului și îl ruga de sănătate la moșu al luminos pentru ce l-a podărit cu un mă- 
gari. Moşu lo galbinii, îi legă într-o cîrpă. Dimineaţa moşu mincă o felie de 
mămăligă cu nişte zamă de linte. Lo măgariul de un curmei şi plecă cu iel 
să-l pască da și să mai adune vrun lemn uscat de foc. Adună moșu bite uscate, 
clece, ceva mai sparsă, și cu toporu, umplu traista. Moşu pusă traista pe măgari 
și plecă acasă cu măgariul, păscut de iarbă, da și cu lemne. Și în dimineaţa a 
de doua, moșu arănind șatra măgariului, î în două băligi găsi doi bani, galbini, 
lo moșu banii, îi pusă iar în cîrpă şi așa porni moșu să-și vină la socoteală; avea 
moşu bani și cumpăra porumb, grîu, şi plătea la cară cu boi, ducea bucatele la 
moară, făcea faină, cumpăra lemne și trăia moșu bine mai decit alții în sat. 

Petrecu moșu așa bine cu măgariu mulți ani, făcu moşu o grămadă mare 
de bălegar torit. Da într-o zi, vine un bogătaș pînă la moș și-l întreabă vrea 
să-i vîndă torul? Moşu să gîndi mult și spusă: « vînd că n-am loc nici moșie 
unde să toresc cu iel». 

Să ogodiră, buni bani pe tor, loă moșu pe toru măgariului. Porni bogă- 
taşu să care toru cu carul încărcîindu-l de băligari, da a rămas cîti un galbin pin 

băligi, aşa că bogătașul pricepu că ie dar de la Dumnezeu să se cace măgariul 
bani. Moşul bătrin n-a văzut bine arănind bălegili la măgar să ia bani dăruiți 
de Dumnezeu. 

Furşi bogătașul torul de acărat, da moșul tot mai bine petrece, da bogă- 
taşul nu-i sta inima la loc, ce să facă să păzască pe moş, să vadă de unde ia 
bani galbini în baliga măgariului. Într-o zi, pi la chindie, pînă moșul pe cîmp 
cu măgariul, bogătașul să bagă în şatra măgariului și să bagă în paiecam su 
ferigă, să pitula bine şi-și lăsa o găurice cît să vadă ce face moșu. Cind arăneşte 
șatra măgariului, iacă vine moșu cu traista pe măgari ajunsă la ușa șetrii, opri 
măgariul, cobori traista de pe măgari jos, băgă măgariul în șatră, mi-l legă 
de un par, închisă ușa și plecă. Mîne în zi vine moșu să arăniască șatra de baligi; 
lo moşu o furcă de lemn, porni să arăniască băligele măgariului şi desfăcînd 
cu furca lo din toată baliga citi un galbin. Da bogătașul să uita de supt feriga 
unde să pitulasă. Văzusă tot cum ie rîndu moșului cu măgariu! Săracu de 
moş și-i pusă gîndu să-l fure pe măgari. 

ntr-o sară mult înourată de ploaie și era mare negură, bogătașul păzeşte 
pe moş pînă cinează și se culcă moșu, da porni și un vint cu ploaie mestecată, 
Moşul durmi greu, veni bogătașul, deschisă uşa șetrii, dezlegă măgariul di la 
par și ieși cu măgariul afară. Închisă ușa cum a fost și plecă cu măgariul de 
funie unde. Unde să să ducă bogătașul? Acas” la iel nu poate că ie furat măga- 
riul, da să gîndi să nu fie judecat pentru furat; bogătaşșul să dusă departe, intră 
în nişte păduri mari, ca să zăboviască acolo, barem vro cinspreze zile şi să să 
întoarcă iar acasă cu măgariul, să zică că l-a cumpărat de la bilci. Care l-o-ntreba, 
şezind bogătașul cu măgariul în pădure piste vro trii-patru zile într-o noapte 
a venit un lup și a mîncat măgariul! Cînd să pomeneşte bogătașul din somn, 
ia sama la măgari, vede că măgariu nu ie unde-l legasă, cînd s-apropie văzu 
mult sînge, oasă şi tăvălitură de măgari. Rămasă numai ștreangu legat 
de un tirșog. 

Bogătașul să-ntristă, să-ntoarsă acasă şi văzu pe săracul de moș plingind 
de mila măgariului. Aşa rămasă moșu iar sărac cum eria dintii. Trăia moșu iar 
din greu, n-are bani să cumpere, ce n-are nu poate; cum să aducă lemne cu 
spinaria, să năcăja moşu cîtăva vreme și văzu că nu ie ușor să ardă clecișoare 
nu ține foc să să încălzască bine. 

La moș i-a ieșit din gînd cum a fost dintii rînd la traiul al bun. Într-o 
zi, iară lo o traistă ruptă şi un topor şi plecă să spargă ceva mai gros lemn, or 
fi vro buturoagă ! Și mergînd moșu din ştiap în știap cu toporu și din butu- 
roagă în buturoagă, iar ajunge, ajunge la buturoaga mare și cam putredă. 
Moşu bătrîin cum o văzu să-nchină, că din astă buturoagă o să umple traista 
de spărturi. Pusă moșu mina pe topor, să închină lu Dumnezeu să-i ajute, 
să-i dea putere să spargă buturoaga, ridică toporu sus și dete odată în butu- 
roagă, sparsă o așchie bună, mai ridică odată toporul iară sus și repezi iar în 
buturoagă, sparsă o margine din buturoagă. Cind să ia ce-a spart vede lîngă 
buturoagă un moș luminos și vorbind la săracul de moș așa: « ce rău ţ-am făcut 
de-mi spargi tu mie casa mea, că jieu nu vin să-ţi sparg ție casa ta». Săracul de 
moş mult să spăimînta de moșul al luminos și porni să-i povestiască cum tră- 
iește greu și nimica n-are. Da n-are care să vadă de iel la vreme de bătrineață, 
trăiesc mult rău. N-are bani să plătească, să cumpere ce trebuie, de traiul 
omului, așa că să roagă că a greșit, da nici n-a ştiut că e casa lui. Moșul al lu- 
minos întrebă pe săracul ce cere să-i dea, ama să nu mai vină la casa lui s-o 
spargă cu toporul. 

Moşu săracu să gîndi ce să ceară şi zice: « Doamne, cu voia ta dă-mi ce 
vreai tu. > Atuncia luminatul de moș spusă așa: « să-ţi dau o găină albă ca soarli 
să-ți facă în toată ziua cîte un ou, da cînd l-oi sparge să-l măniînci, să iai sama, 
în ou ieste un galbin, în toată ziua.. » « Bine, Doamne, dă-mi!» a zis. Moşu 
al luminos îi zisă așa: « Du-te colo unde potocu a adus lomanuri cu blocuc, 
acolo ea rîcăie şi cată rîme să mănînce.» Săracu de moș plecă la potoc, aci aproape 
şi văzu lomanuri cu blocuc adusă de potoc; da şi găina rîcăia în blocuc la moșu. 

Cum o văzu, scoasă din sîn o bucătură de mămăligă, făcu moşu bucă- 
tureli mici, aruncă la găină cîtea frimituri şi moşu o strigă: « pipi, pipi, pipi b 
Găina mînca ce-i da moșu, aruncînd tot aproape de iel bucăturile de mămăligă, 
găina să minţa după frimituri aproape de moș, da moşu cum o văzu aproape 
de iel, întinsă repede mina şi o prinsă pe găină. Moşu porni să o mingăie cu 
mîna pe aripili iei. Lo moșu găina, o pusă în traistă deasupra de buturoage 
şi plecă acasă. 

Moşu o lăsă într-o noapte cu iel în sobă, dimineața cînd să scoală văzu 
găina că șede într-un colț la soba și i-a făcut un ou! Moşu i-aruncă firimituri 
de mămăligă, găina mănîncă, porni moşu în maidan, făcu o cocină mică, o 
cutrupi cu nişte blocuc de paie și acolo închidea moșu în toată sara găina. 
Mult era drag la moș de găină, că găina în toată ziua făcea cîte un ou la moș. 
Aşa că moșu adună citeva ouă şi moșu petrecea bine, mînca mămăliga cu ouă 
coapte. Cînd spărgea ou şi loa sama la mijloc la ou văzu un ban galbin! Moşul 
mult îi fu drag cînd văzu bani în ou. Și iară porni moşu să petreacă bine, iar 
ca dintii. Trecu multă vreme, așa moşu cu găina, porni moșu să cumpere ce-i 
trebuie că avea bani, ama într-o zi iacă vine o babă cocoşată și în două ciumege 
la moș în sobă. 

Şede baba pe scaun și moșu o roagă pe babă să-i ajute să facă ceva de- 
mîncare, moșu îi dete babii vro patru-cinci ouă și spusă babii: « gătește, da şi 
fă mămăligă, da ieu o să scobesc afară într-o piatră, să pun la găină apă să bea». 

Porni baba să spargă ouăle, şi văzu în tot oul cîte un ban galbin. Îl lo 
baba şi-l băgă în chesoi la bete şi tăcu baba. Cînd găti baba chemă pe moș 
de afară să mănînce, pusă baba masa și mi-l lo şi pe moș la vorbă lungă, povesti 
şi glume pănă mincară ouăle din tigaie cu mămăligă caldă. După ce să sătu- 
rară, baba să dusă acasă încet cu două ciumegele, cum ajunsă acasă baba des- 
făcu betili de pingă ia; băgă mîna în chesoiu betelor, scoasă galbinii ce loasă 
din ouă şi le pusăsă în tigaie. Baba dete galbinii la ficioru ei în mină şi povesti 
la ficior cum trăiește săracu de moș cu o găină, care n-a mai auzit să facă în 
fiecare zi cîte un ou și aia înuntru în ou, un galbin. Așa că babii i să lăsă la 
găină la moș și-i pusă gîndu la găină să nu mai o aibă moşu. Baba mai eria în stare 
mult decît moșu, avea baba copii, nurori, nepoți, stoacă şi multe găini şi cocoşi, 
care pe toată ziua să bătea cocoșii babii, nu putea să-i despartă, decît pe ai 
mai răi, îi lega cu cîte o nojiță de picior cu un cap la nojiță de pe alălant de 
cîte un bît de lemn și le lăsa pe măidan. 

Ama într-o zi, baba strigă la moş, comșia lui: « vezi că nu e bine să ţii 
numai o găină singură în măidanu tău, ie urit şi iei singură. lote am atîția 
cocoși și să bat; îți dau unu să ai și tu, să șadă cu găina ta». 

Săracu de moș să înşelă aici și-l luă, mi-l pinu cîteva zile legat cu un 
bit după iel pin maidan. Moşu gîndi că s-a învăţat cu găina moșului, desfăcu 
nojița de la piciorul cocoșului și-l lăsă slobod pe măidan. Cocoșul umbla cu 
găina amindoi. Cind fu soarele pe la chindie, cocoșu lo găina după iel și plecă 
la cocina babii. Moşu n-a băgat d de sama, sara închide şi iel cocina goală fără 

de găină, da şi baba nu a băgat de sama, că găina cu cocoşul moşului a venit 
în cocina babii. Copilu babii a închis uşa cocinii, da cînd fu mîne în zi, baba 
deschide ușa cocinii și pleacă să iese găinili babii. Cînd fu vremea prinzului, 
baba minca cu copiii, cu nepoțiii, la masă, mai la urmă, baba loa un codru 
de pine și-i da la cîne; cînili loa pîinea să dusă în băligari s-o mănince. Aci 
fu și găina cu cocoșu moșului; văzu găina cum cînili moşului mănîncă pîine; 
da multe firimituri să făcu, găina veni să adune firimiturile de pîine, da cînili 
dușman, mirăi la găină să fugă ama găina nu fuge, cinili să răpezi la găină 
împlintă gura în ia o stoarsă mult așa că găina să spăimintă de cine, de-a păs- 
trăvala, de-a păstrăvala și veni pînă aproape de casa moșului, iacă veni și moșu 
cu traista de lemne și vede un bulban negru lingă păretii cășii, moșu îi dete 
cu picioru la bulbanul negru, să întoarsă bulbanu, moșu văzu că ie găina lui 
moartă și ruptă de cîni, or altceva. 

Uidi moșu plîngind de mila găinii şi sărac ca vai de ial, o plinsă moșu 
pe găină multă vreme, da și moșu rău sărăcisă, n-avea ce să mai măniînce, da 
nici ce să mai cumpere, furșisă banii toți ce avea, îşi ruga întotdeauna moartea, 
or ciuma să-l ia, că nu mai poate să trăiască, aşa de sărac și rupturos uidisă, 
ca un cerșitori. 

Dacă văzu moşu că nu ie iertare de la Dumnezeu și nu-l ia, că iezilele 
lui lungi și are-încă năcazuri să tragă, năcăjitul de moş nu mai știa ce să facă 
de neavere, iel iară să duce cu traista şi cu un topor pe deal și să rugă bunului 
Dumnezeu, or să-și piardă zilili, or, niscai ale sărbatice să-l mănînce, numai 
să nu mai trăiască așa de rău. Ocolind moșu turbat de gînduri, ciocănind 
pe rîpi după lemne, multă vreme, iacă iel iar să duce la buturoaga mare. Da moşu 
oftă odată tare, șezu jos, vorbia el singur: «bună srete m-a adus la a mare 
buturoagă, ama Domnu să-mi ajute s-o sparg să umplu și ieu traista îndată». 

Moşu să sculă de jos în picioare apropie trii deşte la mîna dreaptă, să- 
nchină Domnului cu toată voia să-i ajute să spargă buturoaga. Furşi închină- 
ciunea, lo toporu în mină, ridică sus, dete repede în buturoagă, sparsă un 
părceluşș bun. Moşu vede că ie traista goală, nu să lăsa pănă n-o umple, iar 
moşu ridică toporu sus şi dete iară în buturoagă, sparsă o margine bună, lo 
moşu să gabe spărtăturili în traistă, da pe buturog şede un moş frumos, luminos 
şi porni cam răstit să zbiere pe săracu de moș așa: « Ce te-ai miniat pe mine, 
de te pusăşi să-mi spargi mie casa că ieu ţi-am facut ţie de multe ori bine 
da nu răul». 

Săracului de moş nu-i da-n gînd ce bine i-a facut, numai porni să plingă 
şi să văita că i s-a urît trăind şi năcăjind: «toți mă fură şi mă-nșală, şi nu mă 
bagă nima în samă, n-am pe nima care să vadă de mine, n-am ce să mănînc, 
n-am ce să îmbrac, iote mă vezi cum sînt. Opincili din plotoage, cămașa din 
petece şi cheba toată părțăloasă așa că de mine toată lumea fuge, nima nu-mi 
dă nimic!». 

Da moşu luminos zisă: « Dumnezeu cu tine, dacă lumea din sat nu ie 
bună, spune-mi mie ce ceri, ama să nu mai îmi spargi casa, că tu te duci acasă 
la casa ta, că ie întreagă, da a mia o vezi cum ie, ai făcut-o cu toporu, aide 
cere să-ți dau ce vrei». 

Săracu de moș nu mai știa ce să ceară, decît zisă: « Ce vra voi Doamne 
luminosu de moș!» Să gîndi ce s-a întîmplat cu măgariul şi cu găina așa că 
acuma să-i dea la săracu de moș o măciucă, o boată și îi spusă la săracul de 
moș așa: « Iote colo în virfu coasti unde-s fagii frînți de vijelie, să te duci, 
ieste acolo o măciucă, s-o iai, să te duci acasă, s-o pui pe poliţă și ce god îți 

trebuie, te duci la ia, pui mîna pe ia și să zici așa: «dă-mi pîine, or bani!» 
Ce god ţ-o trebuia ţie, ea-ți dă pe loc, îți pune pe masă». Cînd auzi moșu, 
cum spusă moșu al luminos, lo traista, toporul şi plecă colo în vîrfu coasti 
unde fură niște fagi frinți de vijelie, de vint și să zăuita bine pin crengile fagilor 
şi văzu o măciucă așa de frumoasă şi dreaptă, o lo în mînă și plecă acasă cu 
măciuca și cu traista de lemne. Ajunsă moșu acasă, lingă vatra focului răsturnă 
traista de clece, da măciuca o pusă pe poliţă sus. Moşu mult să gîndi unde 
s-a văzut o măciucă să-ţi dea ce-ţi trebuie, la o rugăciune dreaptă! Miîncă 
de cină ce avea și iel săracu în casa lui şi într-o zi ne mai putînd răbdind de 
toate, să reși să-şi cerce norocul, să ceară de la măciucă barem o turtă de pine 
caldă și moale; să dusă aproape de poliţă unde ieria și măciuca, moșu să-nchină, 
pusă mina pe măciucă și zisă așa: « măciucă de fag, dă-mi mie ce mi-e drag; 
dă-mi o turtă de pîne caldă și moale să mănînce moşu ! » Cum furşi ruga, aude 
odată o zdupăială în soba lui! Cînd s-a zăuitat, vede o turtă de pîne pe masa 
lui. Cînd moșu pusă mina pe turtă, eria caldă, ieşea aburi din ea. Moşu o lo 
şi o dete cu mîna dreaptă de-a bobdaproste la mîna stîngă și şezu să mănince 
o pîne caldă şi moale cu ceapă pisată într-un blid. Mincînd moșu la masă 
mult să miră şi zisă iel: «mare ie Dumnezeu, cum mi-a ajutat și mie». Așa 
moșu, aducînd lemne cu o traistă ruptă în fiecare zi, iel ce i-a trebuit a cerut 
de la măciucă de fag. Porni moșu să aibă și bani și ce god i-a trebuit. Petrecu 
moșu mult bine cu măciuca. Văzură lumea, săteni, că moşu a lăpădat ţoalili 
ale rupte și îmbrăcasă ţoale noi; da sătenii, comșiili mult să gindea: « de unde 
moșu are bani să cumpere poale, da şi mincare bună! ». 

Într-o zi, comşia de babă a moșului ce să facă? Cheamă baba trii fetiță 
din măla la ea acasă și le spune la fetiţă aşa: « păziți cînd vine moșu de la lemne 
şi duce-ți-vă la iel în sobă, cereți trochițăle să-i aduceţi apă rece di la fîntină, 
dacă vă dă trochiţăle, din voi trii fetiţă, două care sînteți mai mici, duceţi-vă 
la apă rece, da a mai mare pitulată în balcon, să auz şi să vezi ce face moșu, 
Cum își gătește demincare și să vii să-mi spui mie rîndu moşului ». 


Fetiţăle așa şi făcură, să juca fetele pe drum iacă, iote vine moşu cu 
traista încroşnată de lemne şi oftind pe drum, tună moșu în prăvălie, tună 
în Casă, să-curară pînă la ușa moșului și cerură de la moş trochițăle să aducă 
apă. Moşu nu mai putu de drag; da fetițăli cînd moşu le văzu, lo trochițăle 
de după ușa căşii și le dete la cîte trile cîte-o troacă să să ducă la apă. Fata 
a mai mare ce făcu? Dete trochița la a mijlocie și le porni la apă pe ale două; 
da ea să trasă colo în colț la balcon, pusă înaintea ei niște părțale și porni să-l 
petreacă pe moș cu ochii ce face, da iel să trasă lingă poliţă unde eria măciuca 
de fag și pusă mîna pe ea și să rugă așa: «măciucă, măciucă de fag, dă-mi 
mie ce mi-e drag, dă-mi mie o cinie de peşte și o mămăligă caldă ». Moşu 
furşi rugarea, aide odată o zdupăială în sobă da cînd să zăuită vede pe masă 
o mămăligă caldă, cu o cinie de peşte. Iacă vine fetele di la apă rece, da fata 
mare văzînd tot cum ie rîndu la moș își lo trochița di la a mijlocie şi să băgară 
în soba moșşului, văzură pe masă o mămăligă caldă şi o cinie de pește. Fetiţăli 
deteră trochiţăle la moș și plecară iară la baba care le mînase la moș. Tunară 
în sobă la babă și fata care păzisă pe moș, porni să povestească ce-a văzut 
păzind pe moș. Spusă babii: «iote ce făcurăm, cerurăm di la moș trochițăle 
să-i aducem apă rece di la fîntînă. Moşu ne dete trii trochiță şi io sînt mai 
mare, dedii trochița mea la fata mijlocie, da io mă pitulai colo în balcon în 
colț; pusăi înaintea mea niște părțale rupte şi păzii pe moș. Moşu veni aproape 
de “poliţă, acolo văzu o măciucă ca de tobă, pusă mîna pe măciucă și porni 

să vorbească așa: « măciucă, măciucă de fag, iote mie ce mi-e drag: dă-mi o 
mămăligă caldă şi o cinie de pește ». Cum furși moșu vorba, auzii odată tup, 
zdupăie, cînd văd pe masă săracul de moş veni la masă, să-nchină şezu pe 
un scaun, iacă veniră și ale două fete di la apă. Ieu ieșii din colțul balconului 
şi loai trochița mea di la fata mijlocie, tunai în soba moșului, dedirăm trochi- 
țăle la moș și noi venirăm iară la tine mamă să spunem ce văzurăm ». 

Baba cînd auzi așa vorbe, mult să gîndi ce să facă bătrina, ia rău nu 
să-ncrede să o fure. Baba porni să povestească la copiii iei ce are moșu, copiii 
nu le voia să o fure. Da într-o zi baba șezu în marginea drumului să spună 
care-vro trece pe drum și să nimeri să treacă bogătaşul care-i cumpărasă toru 
de măgar. Porni baba să spună cum ie rîndu la moș, pecum ce are moșu. Ciuda 
bogătașului ! Zisă iel: «treaba mea?» Tună bogătașul în gînduri, bogătașul 
să reși să fure măciuca ca pe măgar; să dusă să păzască pe moș pînă pleacă 
după lemne or să duce uneva. Și moșu plecă cu o cârjie în mînă, închisă ușa, 
băgă cheia sub niște părțale în balcon. Bogătașul văzu cheia cășii, o lo, deschisă 
ușa, tună în sobă, să dusă la poliţă, văzu o frumoasă de măciucă. Pusă mîna 
pe măciucă să o ia, ama nu putu să o ridice de pe polită. Năcăji, să opinti, 
nici nu o mișcă din loc neam! Ce să facă bietul de bogătaș el o să ceară de 
la măciucă ceva? Să gindi cum i-a spus baba să zică și iel așa: « măciucă, 
măciucă de fag, dă-mi și mie ce-mi ie drag. Dă-mi un săcui de galbini!» Cum 
furși vorba sare măciuca de pe poliţă dete odată tare în cap la bogătaș şi iar 
şezu măciuca pe poliţă ! „Bogătaşul nici nu văzu cînd mi-l lovi măciuca. Aci 
bogătașul să spăimîntă şi ieşi din sobă, închisă ușa, pusă cheia la locul iei. 

Jacă moșu să întoarsă de unde plecase, da nu pricepu nimic de casă, 
nici de măciucă, da la bogătașu i să făcu un cucui, în cap, mare că nu răbda 
nici căciula în cap s-o ţie. Și trecu multă vreme, moșu petrecea cu măciuca. 
Da veni într-o zi birovu di la opştină să ceară di la moș bani pentru niscai 
fîntîni să să facă-n sat. Moşu spusă: « n-am bani, că ieu sînt bătrîn, nu pot 
să lucru pe bani la bogătași, da nici n-am ce să vind de bani!» Așa că birovu 
să dusă și spusă la chinezu că n-are moșu bani. 

Piste vro trii zile, chinezu făcu un rînd, mină trii păzitori să păzască 
pe moș ce face iel în sobă. Păzitorii veniră și bine să pitulară, trii înși în 
trii părți, în măidanu moşului. 

Într-o zi, îi trebuia la moș o ţiră bani. Moşu ce făcu? Să dusă aproape 
de măciucă, pusă mîna pe ia şi zisă: « măciucă, măciucă de fag, iote mie ce-mi 
i-e drag: vro zece galbini !» Cum furşi vorba auzi moșu tup, svrr! Cînd să 
uită văzu moşu zece galbini, bani pe masă. Da păzitorii care-l păzeau pe moș, 
unul din ei văzusă tot, ce făcu moșu în sobă să dusă și spusă la chinezu. 
Mult să miră chinezu și să ciudi, de unde al sărac de moş să aibă așa mă- 
ciucă, să-i dea moșului toate ielea, ce cere moșu! Lo chinezu pătrăungii cu 
iel și plecă la moş acasă și porni să-l ispitească pe moş de unde are măciuca 
pe poliţă, or oi fi fost toboșeri la tinereață? Moşu spusă: « toboșeri, n-am fost 
da măciuca am găsit-o cînd am fost după lemne». «Păi nu o pui pe foc că 
ie uscată? » 

Moşu spusă că iel a visat să nu o puie pe foc, da s-o ţie pe poliţă. 
Chinezu zice moșului: «moșule, ţie nu-ţi trebuie astă noduroasă noi o s-o 
lom ! ». «De ce vi să lasă vouă la sărăcia mia? ». « Taci, moșule, să nu fii 
judecat ! » 

Chinezu s-apropie de poliţă pusă mina pe măciucă să o ia, ama nu 
putu s-o ridice de pe poliţă, să năcăji, să opinti, nici n-o mişcă din loc. 

Atuncea omu care păza pe moș și văzusă tot cum îi cerusă moșu bani să 
dete și iel cît putu aproape de pohță unde eria măciuca. Pusă mîna s-o ia; 
iel să năcăjeşte s-o ridice, da nu putu nici iel. Dacă văzu că eria mult grea 
porni să vorbiască, să ceară de la măciucă, aşa cum a cerut moșu: « măciucă, 
măciucă de fag, dă-mi şi mie ce mi-e drag, dă-mi un săcui cu bani!» Atuncia 
deodată sări măciuca mi-l lovi pe om în cap odată tare și iară să pusă pe 
poliţă. Nici n-a văzut nima aşa lovitură de tare, toți care acolo a fost să spăimîn- 
tară şi plecară, rămasă moșu fără nici o frică că i-o ia cineva măciuca. 

Așa trăia moșu mult bine cît a avut iel zile de la Dumnezeu. 

De-aci încolo moșu-i judeca «nu după graiul lor, ci după faptele lor», 
că « păsărica vicleană dă singură-n laț! ». 


GHIUNEA GHIUZEL SAU GHINA CEA FRUMOASĂ 


A fost un băiat argat și era şi el la un turc argat. A cerut şi el simbria 
şi turcu n-a vrut și l-a aruncat într-o cameră; l-a închis acolo. Odaia era goală 
cu artii și vechituri pe jos. El, după ce a stat din plins, a găsit un portofel 
vechi şi rupt. Cind colo în portofel un ban de aur, pe urmă alt ban, îl ia 
şi pe ăla, să uită și vede alt ban. Cu cît să zăuita în portofel și lua bani, tot 
mai rămînea cîte un ban de aur. Tot umblind pe acolo, găsăşte o țuvarcă 
şi suflă în ţuvarcă, cînd colo iese din țuvarcă un arap şi-l întreabă. 

— Ce vrei, stăpine? 

— Nimic şi să sperie. 

Şi mai cată pe acolo şi găsăşte un fes şi-l pune în cap. Fără să ştie că 
dacă-l pune în cap se face nevăzut. Pe urmă iar suflă în țuvarcă, iar iese arapu 
şi-l întreabă. 

— Ce vrei, stăpine ? 

— Să mă scoţi de aici că sînt închis! 

Și el a fugit cu portofelul, ţuvarca și fesul. S-a dus într-un oraș, s-a 
îmbrăcat bine. Da a auzit și el că cine vrea să-i vadă numai deştiu trebuie 
să-i dea cîte o pungă de aur. El a făcut o pungă și a pus deştiu. Pe urmă 
două-trei pungi și a văzut mina toată. Pe urmă mai multe pungi ca s-o vadă 
toată. Și cînd colo s-a luat de mirare. 

— Mă, de unde are ăsta atiţia bani și l-a luat cu «șuşu-mușu» şi l-a 
înşelat. Și el a spus tot și a spus că are portofelul. L-a cerut să-l vadă şi 
n-a mai vrut să i-l dea. Noaptea se culca cu ea și ţuvarca o băga sub căpătii 
și a văzut și i-a luat-o. Cînd se scoală nu e țuvarca! Da ea suflă în țuvarcă. 
Se ivește arapu și zice: 

— Ce vrei, stăpină? 

— Să-l dai pe ăsta afară. 

Ce să facă el acuma fără portofel, fără țuvarcă, a pus fesu-n cap și 
a stat la ușă nevăzut. A pîndit o zi, două pînă a intrat la ea, i-a luat de subt 
căpătii țuvarca, a suflat în ea şi a ieșit arapu ! 

— Ce vrei, stăpine? 

— S-o faci pe asta măgăriță şi pe slugile ei tot măgăriţe. Și a ieșit 
cu ele în oraș, căra la lume piatră, apă şi altele. Da pe Ghina Giuzela punea 

mai mult și mai greu pînă a slăbit de tot. Şi atunci iar a suflat din țuvarcă 
şi a zis: 
— Să le faci muiere la loc. 
Şi atunci ea s-a rugat de el s-o ierte, de-acușa era slabă de tot. Atunci 
el a luat-o în căsătorie şi n-a mai chinuit-o. 


DOCTOR BUN 


Odată un om făcea o plimbare pe marginea unui oraș. Mergelao 
fîntină să bea apă. Tocmai atunci vine să bea apă și un taure mare negru, 
broşcăindu-se și mugind de fioros ce era. Taurul vrea să suie un deal. Și 
omul nostru vrea să urce dealul, dar nu putea. Se apucă de coada taurului. 
Taurele se înfurie şi fuge, fuge pină ce dă de o peşteră. Intră cu omul în peş- 
teră printr-o gaură şi ajunge la lumea-cealaltă. 

Acolo, o negură groaznică, așa cum este în mormint. Omul nu se lasă 
şi se duce înainte. Iese la un luminiș, cu pomi înfloriți și iarbă verde ca 
mătasa de moale. Taurele ajunge şi el şi paşte la iarbă verde nebăgat în 
seamă. Dar nu se aude suflet de om, nici o bătaie de vînt, ori o mișcare de 
frunză. Parcă toate sînt moarte și dorm. În cale, un copac și mulți meri 
cu mere roșii şi mere galbine. Mîncă mere roşii și simţi cum îi cresc coarnele-n 
cap. Capu-i atîrna ca un bolovan. Pune mina pe coarne, se chinuie să le 
frîngă, dar în zadar. Ce să facă? Începe să plingă și să ofteze. Cum o să 
poată purta el pe umeri un cap greu ca plumbul. 

i veni foame, miîncă mere galbene şi-i căzură coarnele. 

Acum își dădu el seama că mincind mere roșii cresc coarnele, iar mîn- 
cînd mere galbene, cad coarnele. Își făcu planul, umplu sînul cu mere roșii 
şi galbene şi îşi căută o potecă de ieșit la lume. Ajunse la o pădure mare. 
Acolo, de frica fiarelor sălbatice se sui într-un copac. Cînd aci un cuib de 
vultur cu puii golaşi şi un șarpe gata să-i înghită. Trage cu arcul și omoară 
şarpele ! Apoi coboară și-l taie-n bucăţi. Un pui de vultur îi zice: 

— Vino, voinicule, să te ascund, că tata cînd o veni şi te-o vedea te 
mănîncă de viu ! Se aud crengile cum cad și se aşează vulturul pe ramuri. Jos 
vede o grămadă de carne de şarpe. 

— Cine a omorit balaurul, întrebă vulturul? 

— Nu ştim, răspunseră pitiţi puișorii. 

Vulturul se slobozi prin tufe și găsi voinicul. 

— De doisprezece ani puiez în acest ciongar bătrin și în fiecare an 
balaurul mi-a mîncat copiii mei. De data asta tu mi-ai scăpat puii de la 
moarte și eu vreau să te răsplătesc. 

— Atunci scoate-mă la lume de aici, 

— Asta este cu neputinţă. Ar trebui să-mi dai să măninc nouă cuptoare 
de piine, nouă bivoli graşi, ncuă butoaie cu vin vechi și abia atunci te-aș 
putea scoate la lume. 

Plecă el de aci supărat, se aşeză pe o piatră și se gîndeşte cum s-o 
scoată la capăt ! Trece un moşneag cu părul alb ca zăpada, cu barba măturind 
pămîntul și-l întreabă: 

— Ce stai, omule, singur și te gindești? 


159 


— Mă gindesc moșule la vultur că e flămind și nu mă poate scoate 
din lumea asta la lumea mea cea albă. Îmi cere nouă cuptoare de piine, 
nouă bivoli grași şi nouă butii cu vin vechi. 

— Voinice, miine ai să le ai pe toate pe locul ăsta să vii cu vulturul. Așa 
și făcu. Îşi luă inima-n dinţi şi se duse cu vulturul să se ospăteze așa cum 
îi îmbunase moșneagul. Și chiar așa a și fost. S-a săturat vulturul, și a luat 
cîțiva bivoli grași în gheare, vin şi piine, şi a zburat cu voinicul spre lumea 
albă. Drumul e greu, dar și lung. Mai aveau puțin pînă să treacă de buza 
gropii şi-i veni foame vulturului. În acest timp vulturul isprăvise de mîncat 
şi de băut. Îi ceru de mîncare dar voinicul nu mai avea. Atunci el îi tăie o 
bucată din pulpa piciorului și vulturul o mîncă. Cînd puseră piciorul pe pămînt, 
vulturul l-a întrebat: 

— Ce carne dulce mi-ai dat să măninc! 

— Era carne de om, din pulpa mea! Vulturul auzindu-l fu cît pe-aci 
să-l măniînce de tot, să se sature. Dar scăpă ca prin minune, căci ajunseră 
la o ușă pe care ieșiră din lumea întunecată, în lumea albă şi aci vulturul nu 
mai avu puterea să-l mănince. 

De aci încolo se duse pînă ce ajunse lingă palatul poleit cu aur al împăra- 
tului. Se face că trece pe lingă poartă și strigă: 

— Mere dulci, mere frumoase ! Cumpărați mere dulci ! 

Se îngrămădiră mărimile de la curte să cumpere mere. Mai la urmă 
cumpără împăratul şi fiica împăratului. Cum mîncară merele le crescură niște 
coarne mari răsucite ca de țap. 

Căzu mare pacoste pe capul bieților oameni. Ce să se facă ei cu coarne? 
Hai să zicem boierii și împăratul, mai ieșeau cumva la căpătii, dar fiica împă- 
ratului, cea frumoasă și cu părul de aur, se tăvălea zadarnic pe podele, plîngea 
şi se văicărea, însă coarnele tot mai mult să întăreau şi se îngroșau. Se dete 
veste în patru părți de ţară, că este gata să-și mărite fata după acel om care 
le va scoate coarnele din cap. 


Flăcăul cum aude, se îmbracă în niște hainc rupte și ponosite, ia merele 
galbene în sîn și tocmai la poarta împăratului strigă: 

— Doctor bun, doctor bum ! pășind ţanțoş pe lingă străjile împăratului. 

— Ce doctor mă? îl întrebă chiar împăratul, de la un ochi de geam de 
la nu ştiu al cîtelea cat. 

— Doctor bun! 

— Cine e doctor bun? 

— Eu sint doctor bun. 

— Dacă ești doctor bun scoate-i fiicei mele coarnele din cap, că e gata 
leșinată și o să-și dea sufletul săraca ! Dar dacă vei fi vreun vintură lume cum 
te arată făptura, îţi tai capul. Cum intră în palat, scoase o custură ruginită. și 
începu să taie nodurile din coarne. Dădu fiicei împăratului și celorlalți cîte un 
măr galben și cum îl mîncară le căzură la toţi coarnele. Fiica împăratului plinse 
de bucurie și-l sărută pe doctorul bun. Împăratul ca să nu se facă de ris, 
trebuia să se ţie de vorbă. Îl îmbracă pe doctor bun în haine împărătești 
și făcu o nuntă măritindu-și după el fata, de se duse pomina. 

A ţinut nunta o lună şi o săptămînă și-au mîncat și beut, şi-ai săraci 
şi-ai avuţi laolaltă. Și de atunci tot bat tobele și cîntă lăutarii, ca să se mărite 
fetele și să nu se mai isprăvească jocurile, chiotele și cheful. La nunta asta 
am jucat și eu și mi-am rupt o pereche de papuci, de iapă moartă, cine nu 
crede, să aibă aceeași soartă. 

CEI TREI FRAȚI ÎMPĂRAȚI 


A fost o pereche de oameni săraci nevoie mare. Aveau trei băieți și o 
căsuță mică răzimată-n propte. Se arăneau şi ei cum puteau, cu poame, cu 
ciuperci şi bureţi. 

Bărbatul se ducea la pădure să care lemne şi surcele acasă cu croşna, ca 
să nu îngheţe în iarnă de ger cu copiii pe vatră. 

Într-o zi, cotrobăind după surcele prin pădure, a văzut o pasăre speriată 
zburînd dintr-o scorbură. S-a suit în copac, a băgat mîna în scorbură și a 
găsit un ou. A luat oul şi a plecat cu el acasă. Acolo l-a arătat muierii bucuros 
de ispravă. Baba-i zise că e ou ce costă o avere, să-l vîndă miine la piață! 
Pleacă moșul la piață să vîndă oul și să cumpere pe el sare. 

— Cît cei pe oul ăsta? îl întrebă omul țanţoș. 

— O pungă de galbeni ! răspunse el în glumă. 

Omul a scos punga și i-a dat-o. Omul a luat bucuros punga şi a plecat 
nevăzut de nimeni. Pe drum, l-a apucat o frică. Să nu-l prindă străjile împă- 
răţiei că a păcălit omul, luînd o pungă de aur pe un ou de pasăre. S-a dus 
la o dugheană, a cumpărat un sac nou, piine albă, orez, peşte şi alte bună- 
tăți. Acasă, nevasta îl vede cu sacul plin şi-i zise: 

— Cine măi te-a mai însăxănat așa cu sacul ăla? Al cui este? 

— Al nostru ! răspunse el zimbind. 

— Măi omule, nu se poate! Tu ai făcut vreo hoţie de ne bagi de vii 
la ocnă ! El îi povestește din fir în păr întimplarea şi descarcă sacul. Ea, înge- 
nunche și se roagă pe la icoane. Cind se scoală-i zice: 

— Bărbate, mîine te duci la pasărea aia și mai de noapte. 

— Mă duc, muiere, mă duc, dacă tu zici! Şi se duse. 

Cînd la pomul cu pricina, pasărea iar zboară și el din nou mai găsește 
un ou și pleacă la tirg cu el să-l vindă. Așează oul în palmă și așteaptă cumpă- 
rătorii. Vine unul și-l întreabă: 

— Cit ceri pe oul ăsta? 

— Două pungi cu galbeni! E ou de mare preţ, zise el. Omul îi numără 
două pungi cu galbeni și luă oul. A treia oară merse şi mai luă un ou. Îl vindu 
și pe acela cu trei pungi de galbeni. Muierea lui vrea şi mai mult aur şi 
într-o zi îi zise: 

— Omule, dacă poţi, prinde păsărica. 

El o pindi şi o prinse. Era o pasăre neagră, frumoasă. Îi făcu o colivie 
şi în fiecare zi pasărea îi făcea cite un ou. El le vindea şi se îmbogăţea. Îşi 
făcu case mari, palate sclipitoare ca soarele și mai la urmă porni negustoria cu 
cămilele, de unde bat cele patru vînturi. Nimeni însă nu visa că sub aripă, 

ăsărica are ceva scris ! Cei trei copii ai negustorului, tocmai mergeau la școală. 

nvățătorul, om cu învățătură a simțit că e ceva cu pasărea asta. Nici una, 
nici alta, s-apucă să se ţie cu muierea negustorului. Ştia el ce face! Într-o 
zi îi cere muierii negustorului, dacă-l iubește, să taie păsărica. Ea, ca să-i 
dovedească cât îl iubește, taie pasărea. Atunci dascălul, priveşte sub aripă şi 
vede ce este scris: cine va mînca căpăţina, va fi împărat. Cine va mînca 
pipota va şti tot ce este pe lume și în soare. Iar cine va mînca inima, acela 
va fi isteț. Dascălul cum citi pe furiș, dete pasărea s-o fiarbă şi tăcu cum tace 
mormîntul. 

— Bagă de seamă, îi zise el, să ai grijă că nu mănince copiii nimic din 
pasăre. Puseră pasărea în oală la foc, iar el plecă împreună cu copiii la biserică 
să se roage. Cînd acolo, copiii nestatornici ! N-au răbdare şi se furişează prin 
lume pînă acasă. De flăminzi ce erau, cer cîte o bucăţică din pasăre. 

—Nu se poate, că ne omoară dascălul! Ei tot miriie pe lingă mamă, 
şi ea slabă de îngeri, n-are ce face și le dă bucăți mărunte să nu se vadă că 
este începută pasărea. Celui mare îi dă căpățina. La al mijlociu îi dă pipota, 
şi celui mic îi dă inima. I-a împăcat pe copii și au plecat la joacă. Vine dascălul 
ca o vijelie că nu l-au ascultat copiii. 

— Unde sînt copiii? o întrebă el. 

— Se joacă! 

— Ai fiert păsărica ? 

— Da, am fiert-o. 

— Unde e capul? 

— L-a mîncat al mare! 

— Dar pipota? 

— A mincat-o al mijlocaș ! 

— Şi inima? 

— A mincat-o al mic! 

— Să ştii că m-ai mîncat și pe mine fript! Nu m-ai ascultat, păcătoaso ! 
Acum să luăm copiii și să-i închidem în hambar. Cînd o veni soţul tău să-i 
spui că i-ai pedepsit fiindcă au dat drumul la păsărică. lar noi doi mîncăm 
ce a mai rămas. Au închis copiii cu lacăt, au mincat și au băut bine, iar copiii 
au rămas plingînd în hambar. El le-a pus gînd rău să-i omoare noaptea. Cel 
mijlocaş care mincase pipota, de acum știa tot. Cînd veni noaptea le zise 
celorlalți: 

— Măi fraților, să știți că ne omoară la noapte învățătorul ! 

— Şi ce să facem? îl întrebă al mic. 

— Scoatem o scîndură şi fugim în lume! 

Scoaseră o scîndură și se făcură nevăzuţi. Toată noaptea au fugit prin 
pădure cu sufletul la gură. Dimineaţa ajunseră la o poiană mare, frumoasă 
cu fiori mirositoare. Acolo lume multă adunată, cită-i frunza și iarba. 

Se furişează şi ei prin mulțime și privesc. Acolo, mulțimea se adunase 
să aleagă un nou împărat. Cum alegeau? Se împodobea un porumbel cu flori- 
cele, apoi i se da drumul. Pe al cui cap se punea acela era ales împărat. 

Se cîntară cîntece, se făcură mătănii, împodobiră golumbul şi-l sloboziră 
în lume. Golumbelul zbură peste mulțime, făcu cîteva rotocoale și se așeză 
taman pe capul celui mare, care mincase căpățina păsăricii. 

Mărimile adunate se mirară și nu vreau în ruptul capului să fie acel 
copil ales împărat. Prind golumbelul și-i dau drumul a doua oară. Golumbul, 
zboară ce zboară și se lasă tot pe capul copilului. Mulțimea nu vrea şi cîrtește 
Cum o să fie împărat un copil. Se gindesc ce să facă și ca să scape de copil îl 
bagă într-un sac și-l leagă fedeleș, poate așa o scăpa de el. ÎI legară bine și-l 
ascunseră-n mijlocul mulțimii. Porumbelul cum îl lăsă slobod, zbură cît zbură 
buimăcit că nu vedea copilul și pină la urmă se lăsă pe sac. Mulțimea n-are 
ce face şi-l alege pe copilul cel mare împărat. Copilul cel mare și cei doi frați 
rămîn cu gurile căscate. Ce-o fi cu atita noroc? Se mirară ei. Împăratul așa 
mic cum era, nu știa nimic. Cel mijlocaș îl învăța cum să-și apere împărăţia 
de oamenii ticăloși dinăuntru împărăției și de dușmanii din afară. Cel mai 
mic, mai năstrușnic deci ceilalți n-are de lucru și pleacă în lume. Găseşte în 

cale un portofel, din care oriciîţi bani ai lua, el tot se umplea, dar niciodată 
nu se golea. Ce să facă acum, cînd era putred de bogat? Trece într-un ostrov 
la o zină frumoasă ca s-o iubească. Zina cum îl vede cît este de prostuț, se 
joacă cu el, îl înșeală, îi ia portofelul fermecat și-i dă cu piciorul. El se pierde 
prin ostrov flămînd şi rămîne acolo plingind. Fratele cel mijlocaş, care știa 
tot, se gindi şi zise către împărat: 

— Măi frăţioare, cu frățiorul cel mic nu e bine! L-a inșelat zina șii-a 
luat portofelul. O să-l măniînce jigăniile sălbatice ! Hai cu oastea după el să-l 
scăpăm cît mai avem timp. A trecut oastea pe luniri și l-au adus pe fratele 
lor la palat din ghearele zinei răutăcioase. Abia atunci, tatăl lor se întoarse 
acasă din negustorie. Cind aci, nu e păsărica, nu sint copiii?! Ce s-o fi întim- 
plat îşi zicea el în gind! Muierea îl minţea şi nu-i spunea adevărul. Lui 
toate-i picau cu bănuială, dar nu avea nici o dovadă. Trecu gogea vreme și 
află, cum se află toate tainele de pe lume, că dascălul și muierea sînt vinovați. 
El nu se lasă și hai cu ei la judecată la împărat. Cind la palat, fiu-su îl cunoaște, 
dar tace. Fac şi ceilalți doi. Şi zice atunci împăratul cum se judecă la ei. Ca 
să se vadă dacă omul este vinovat sau este nevinovat, trebuie să arunce un 
pietroi mare drept în sus și dacă va cade pe capul împricinatului, acela vinovat 
este, iar de nu curat este ca lacrima şi scăpat de pedeapsă. Îi aşeză împăratul 
pe toţi trei la rînd, pe ta-su, mamă-sa şi pe învăţător. La un semn aruncară 
pietrele în sus. Pe capul lui mumă-sa și al dascălului căzură pietrele și-i omoriră. 
Pe capul. lui tată-su nu căzu nimic. 

Atunci cei trei fraţi se repeziră la tată-su sărutindu-i mina de bucurie 
că a scăpat teafăr. Îi povestiră toată întîmplarea şi rămaseră la curtea împără- 
tească, trăind în pace și fericire. 

Numai pe cei lași şi ticăloşi aşa-i pedepsi Dumnezeu ! 

Încălecai pe o surcea, 
Vă spusei povestea așa! 
Încălecai pe o roată, 
Şi vă spusei povestea toată! 


DOI FRAȚI 


A fost o păreche de oameni săraci, aveau trii băieți și n-aveau decit o 
singură casă. Să arăneau cum puteau, să ducea bărbatul la pădure să adune 
lemne cu croşna, de facea mincare soția. 

Într-o zi, el a văzut că a zburat o pasăre dintr-o gaură; s-a dus el, a băgat 
mina, a găsit un ou, a luat oul şi a plecat acasă. I l-a arătat muierii. El credea 
că e ou de pasăre. Ea i-a zis: 

— Te duci mine la oraș îl vinzi și ei sare. Ajunsă el la piață cu oul. 

— Cit ceri pe oul ăsta? 

— O pungă de galbeni, a zis el în glumă. A scos punga și i-a dat-o; negus- 
torul a luat oul și a plecat ! Da el de frică s-a ascuns prin lume să nu-l găsască 
poliţia că a luat o pungă de aur. 

S-a dus de a cumpărat un sac nou, pine albă, orez, peşte şi altele și s-a 
dus acasă ! Nevasta-l vede cu sacul plin și zice: 

— Cine mă te-a mai însăxănat și al cui e sacul? 

— Al nostru. Păi de unde vii; a îngenuncheat ea și s-a rugat la icoană 

— Bărbate, iar te duci mai de noapte la pasărea aia. 

— Mă duc, fă! 

Iar s-a dus şi a luat sama că e ou de mare preţ. 

A doua oară un alt negustor îi dă două pungi de galbini, da a treia zi, 
cere trei pungi de galbini. 

Pe urmă femeia-i zice: 

— Dacă poţi să prinzi pasărea e bine. 

Era singură și el a prins-o și a adus-o casă. I-a facut colivie și ea oua cite 
un ou. El îl vindea, făcu case, se facu mare negustor și porni cu săniile piste 
Dunăre. Da păsărica subt arpie avea ceva scris ce nu ştia nima. 

Cei trei copii învățau şi la școală, da învățătorul era şi dascăl la școală, 
aude asta di la alți copii, trage cu urechea. 

— Ai mă, cum aveţi voi o păsărică? 

— Da, face ouă şi tata ia aur pe ouă! 

Merge dascălu în vizită odată, de două ori, și se-mprieteneşte cu nevasta 
omului. Cînd omul ei era plecat, el cere dacă-l iubește să-i taie păsărica. Ea 
pentru a-i dovedi zice da. 

Da învățătorul a văzut ce e scris: cine va mînca capul va fi împărat, cine 
va mînca pipota va şti tot, iar cine va minca inima va fi isteţ. Dascălul a citit, 
a tăcut şi i-a zis: 

— S-o tai şi la nima să nu-i dai nimic și copiii să vie la biserică să nu le 
dai să mănînce din păsărică. Copiii au stat cîta la biserică și au plecat acasă. 
El nu i-a văzut. Cînd acasă al mare a cerut să măniînce. 

— Nu că, din păsărică nu se poate, ei cer şi ea îi dă la al mare căpăţina, 
la al mijlocaș îi dă pipota și la al mic neavînd ce să-i dea, el a furat inima şi au 
plecat la joacă. 

Vine învățătorul: 

— Al tăiat păsărica? 

— Da. 

— Unde e capul? 

— L-a mincat al mare. 

— Da pipota? 

— A mincat-o al mijlocaş. 

— Da inima? 

— A mincat-o al mic. 

— Unde sînt copiii? 

— Afară. 

— Sînt copii răi, să-i închidem în hambari și să-i ducem acuma să-i 
închidem. Cînd o veni omul tău, să-i spui că ei au dat drumul la păsărică și 
de frică au fugit la pădure ca să nu-i baţi. 

I-a luat pe copii și i-a închis în hambar. El a luat cheia la el cu gîndul 
ca noaptea să-i omoare! 

Cel ce mincase pipota știa tot şi a zis: 

— Mă, la noapte ne omoară dascălul. 

— Ce să facem? al mic zise. 

— Scoatem o scîndură și fugim toată noaptea. 

La ziuă ajunseră departe într-o poiană, da acolo multă lume. Da să duc 
şi ei să privească, cînd acolo lumea avea să aleagă pe împărat și cum îl alegeau? 

Împodobeau un porumbel, golumb cu flori, şi-i dau drumul și pe-al cui cap se 
va pune ăla era ales împărat! 

Stind ei aşa, se dă drumul la golumb şi golumbul se pune pe capul ălui 
mare, care mincasă căpățina. Lumea a zis: 

— Nu e adevărat ! Nu e adevărat ! a făcut golumbul greșeală. Atunci au 
prins golumbul și i-au pus iar coroana de fiori și i-au dat drumul. 

Golumbul iar face un ocol și iar să pune pe capul ălui mare. Da lumea 
nu vrea să-l puie pe el împărat şi alții mai șireţi zic: 

— Să-l punem într-un sac și să-l ascundem pe copil să nu-l vadă golumbu. 

Deteră ei drumul a treia oară la golumb, el ocoli, ocoli pînă să pusă pe 
sac. Atuncea lumea a rămas cu gura căscată și a zis: 


— Ăsta este ales de Dumnezeu ca împărat. 

Da el nu știa nimic şi-l învăţa al mijlocaș; făceau şuşele, poduri, îmbrăcau 
armata, instruia armata, și de aia li se zicea cei doi frați împărați! Da împărăţia 
mergea bine. 

Cel mai mic găsi un portofel din care or cîți bani lua nu se termina. A 
auzit el că este într-un ostrov pe Dunăre o zină care-i poate goli portofelul. 
S-a dus la zînă şi i-a zis: 

— MĂ, de atita vreme, n-a venit nima la mine. A pus gheara pe el şi i-a 
luat portofelul şi i-a dat cu piciorul. El n-are bani nici să iese îndărăt din ostrov 

— MĂ, ştii tu ce este cu fratile? L-a înșelat zina, mergem să-l luăm la 
palat. L-au adus la palat iar. 

Tatăl lor veni de pe unde era dus şi vede: 

— Nu e păsărica, nu sînt copiii ! 

Ea a minţit cum a fost învățată, da s-au găsit vecini care au spus de dascăl 
că a trecut și el pe la el. Și iacă să-l dea în judecată. Da unde să-l dea în 
judecată ? A crezut şi el că ai doi împărați judecă dirept. Trecu timp de atunci 
şi se duce el cu dascălul ia judecată. Da el nu-i cunoaște pe copiii lui, da copiii 
îl recunosc și-i judecă așa: 

— Fiecare să ia o piatră mare și s-o arunce în sus şi care e drept n-are să 
cadă piatra pe el. Toți au aruncat piatra și-a căzut pe dascăl și pe mumă-sa, 
așa a rămas numai tata. 

Pe urmă ei au spus tot lui ta-su şi au rămas împreună la palat, iar cei 
vicleni au fost pedepsiți de cel de sus. 


DREPTATEA ȘI STRÎMBĂTATEA 


Departe spre soare-răsare, la coadele mărilor, unde se împreună cerul 
cu pămîntul, trăia un împărat bătrîn şi girbovit de ani. Împăratul își învăța 
copiii de mici să mînuiască arcul și sulița, să călărească, să lovească cu praştia 
din zbor vulturii semeți și să se bată cu săbiile făcute din paltini. Copiii creşteau 
sub privirea grijulie a bătrinului împărat care-i învăţa să fie drepți cu lumea și 
cinstiți. Îi învăță împăratul pe fiecare şi cîte o meserie, fiindcă zicea bătrînul, 
soarta-l poate face pe om împărat, da-l poate face şi cerșetor şi cine are o 
meserie, are o brățară de aur. 

Împăratul ajunse într-o vreme că-i luă Dumnezeu vederea. Mergea 
încovoiat în toiag și abia ţinîndu-se de fiul cel mic care fiindu-i 'milă nu-l lăsa 
să se chinuie ţinîndu-se de pereţi. 

Aşa trecea vremea și împăratul îmbătrinea și îmbătrinea mereu i 
crescuse o barbă albă pînă la genunchi, iar trupul i s-a făcut toti:o 'rană de-i 
cădeau plotoaje de coptură pe jos şi viermii mișunau pe carnea lui. Degeaba 
încercară toți vracii să-l zviduie că toți rămaseră neputincioşi în faţa boaiei 
care-i măcina zilele în chinuri. Și așa într-un miez de noapte neagră ca şi inima 
lui de atitea chinuri Sfîntul Arhanghel scobori din cer pe 'o scară purtînd în 
mînă o sabie de foc și intră la împărat. Cînd vru să-i ridice viaţa 'cu sabia 
de foc, împăratul se-mbujoră la față și-i spuse: 

— Mai aşteaptă o clipă, Sfinte Arhanghele, că n-aș vrea să trec în lumea 
celor drepţi înainte de a da poveţe celor doi copii ai mei: 

— Grăbește-te, bătrine, spuse Arhanghelul, eu sînt în slujbă şi n-am timp 
să aştept pe fiecare muritor. Pînă în zori trebuie să colind pămintul în lung 
și în lat ca să rup firul vieţii la mii de moși ca tine, la mii de fete, băieţi și copii. 

După ce Arhanghelul se așeză la capul împăratului, lăsind jos sabia, 
împăratul își chemă fiii şi stringîndu-i la piept le spuse: 

— Copiii mei, și lacrimile îl podidiră curgîndu-i şiroaie pe cutele adinci 
ale obrajilor scorojiţi de bătrîneţe, eu plec din lumea asta. Mă duc departe sus 
în lumea celor drepți lingă mama voastră care mă așteaptă. Voi rămineți singuri. 
Aveţi grijă de împărăție, s-o apărați de dușmani și să vă înţelegeți ca fraţii. 
Să nu împărțiți împărăţia. S-o stăpîniţi cu schimbul, unul un an, celălalt un 
an, pînă vă vor moșteni copiii voştri. Iubiţi-vă neamul, fiți drepți faţă de cei 
săraci ca și față de cei bogați. Dreptatea să fie izvorul din care să vă adăpaţi 
voi şi supușii voștri. După asta, Sfintul Arhanghel ridică sabia de foc, trase 
și împăratul amuți pentru vecie. Copilul cel mic plinse amarnic moartea 
tatălui său, iar cel mare abia așteaptă să-l îngroape pe ta-su că luă în mîinile 
sale frinele împărăției, alegîndu-și ca sfetnici dintre oamenii mincinoși și 
nedrepți, hoți şi trădători. Fratele cel mare și nedrept zise îndată celui mic: 

— Aide de la mine, nu mai vreau să trăim impreună, îți dau toată averea 
ta, trei sute, de ţechini şi un cal, asta e toată partea ta din tot ce am moștenit 
de la tata, alta nimic n-ai. 

— Fac voia ta, frate, răspunse fratele cel mic şi drept. El își luă: cei trei 
sute de țechini, calul și plecă rostind: 

— Agrest, laudă lui Dumnezeu. Iată cît mi se cuvine din toată împărăția. 

Fratele cel mic porni în lume fără nici un capăt. Merse pe unde-l ducea 
calul și gîndul. Dormea pe cimp, se hrănea cu pur din pădure, cu alune și 
struguri de viță sălbatică. Mergind el așa în lung și-n curmeziş de împărăție 
se întilnește cu frati-su împăratul. Fratele cel mic şi drept strigă celui nedrept: 

— Să-ţi ajute Dumnezeu, frate ! 

— Rău să-ţi dea Dumnezeu, frate, că-ntotdeauna pomeneşti pe Dumnezeu, 
cînd e ştiut că e mai bună nedreptatea decît dreptatea, zise cu minie fratele, 
ajuns prin silă împărat. 

— Ai să ne rămășim că e mai bună dreptatea decit nedreptatea, adăugă 
cel mic. 

— Primesc rămășagul, răspunse cu îngimfare, fratele cel mare. Ei făcură 
rămășag pe o sută de ţechini. Drept judecători, căzură la înțelegere să întrebe 
pe cel dintii om ce le va ieși în cale și să hotărască ce este mai bună, dreptatea 
sau nedreptatea. 

Acuma, mergind ei aşa vreme îndelungată iată că într-o zi, în asfintit 
de soare se întilnesc cu un călugăr călare pe un cal alb şi frumos ca un golumb. 
Fratele cel mic fiind sigur că e mai bună dreptatea şi că toată lumea iubeşte 
și dorește dreptatea, văzînd călugărul și îmbujorindu-se la faţă că a dat peste 
un om cinstit îl întrebă: 

— Sfinte părinte, drumeţ eşti ca și noi și sfint precum veșmintele te 
arată; spune, ce este mai bună, dreptatea ori strimbătatea ? 

Călugărul îi privi pe amindoi şi rizind ca un diavol răspunse: 

— De cînd e lumea, lume și pămîntul, pămînt, strimbătatea e mai bună ! 

Fratele cel mic rămase trist locului, cum poate un călugăr să spună că e 
mai bună nedreptatea decit dreptatea. Scoase cei o sută de pechini și-i dete 
lui frate-su zicîndu-i: 

— Na-i, şi de aram să-ţi fie ! 

Dar în momentul ăsta călugărul se-ntoarse pe calul său arăpesc și bufni 
într-un ris cu hohot. Cînd bagă bine de seamă fratele cel mic văzu că era dracul 
Atunci înţelese că sub haina de călugăr, s-ascunsese un diavol. Fraţii se des- 
părțiră, și cel mic cutreieră lumea plin de mihnire că a fost înșelat. Toată averea 
lui mai era un cal și două sute de ţechini ce-i mai rămăseseră după rămășag. 
Banii nu-i cheltuia, minca ce găsea prin păduri și pe cimp, prinzind cind şi 
cînd cîte o vietate sălbatică. La o răscruce de drumuri, lingă un izvor, frații 
se-ntilniră iară. Fratele cel mic îi dete bineţe celui mare, iar acesta-i răspunse: 

— Rău să-ţi dea Dumnezeu, că nu vezi că strimbătatea pune stăpinire 
pe lume? 

— Aide să ne rămăşim a doua oară, că tot dreptatea e mai bună. 

— Bine, vreau, adaugă cel mare, să ne judece iar primul om care ne va 
întilni în cale. 

Frații după ce-și adăpară caii porniră pe un drum încovoiat și cu ripe la 
dreapta și la stinga. Fratele cel mic mergea cu teamă. Deodată, în fața lor 
răsări ca din pămint un arap buzat negru ca o căldare de mămăligă. 

Fratele ăl mare îl opri întrebindu-l: 


— Mă frate arape, ce mergi prin împărăția mea cu buzduganul de aur, 
fie că ești viță de-mpărat, fie că ești viță de sărac, spune-ne adevărul. Ce este 
mai bună, nedreptatea sau strimbătatea? ! 

— Nedreptatea, răspunse arapul, zbughind-o ca o nălucă pe calul care 
scotea flăcări pe nări. După aia arapul își întoarse calul și i se văzu coada 
şi coarnele de drac. Şi de data asta fiul împăratului cel mic fusese păcălit. 

Îi dădu fratelui cel mare pe cei o sută de țechini și se despărțiră. Fratele 
cel mare plecă spre palatul său iar cel mic pribeag în lume la voia intimplării. 

După vreo lună frații se-ntilniră iar, și cel mare îl întrebă pe cel mic: 

— Frate dragă, așa că e mai bună nedreptatea? 

— Dreptatea e mai bună, măcar de aș ajunge rob și cerșetor, adăugă 
cel mic. 

— Vrei să ne rămășim pe ultimii tăi o sută de ţechini că e mai bună 
nedreptatea? 

— Vreau |! 

— Şi să ne judece întiiul călător întilnit in cale? 

— Fie voia ta, frate ! 

Fraţii merseră o zi, merseră două, şi-n a treia zi se-ntilniră cu Dumnezeu 
în cale. Țoalele de pe el sclipeau şi-mprejurul capului avea un cerc strălu- 
citor ca soarele de pe cer. 

— Călătorule, cine eşti tu, întrebă fratele cel mic. 

— Eu sînt stăpinul pămintului, Dumnezeul cerului și al stelelor. 

— Dacă ești tu cu adevărat Dumnezeu, fă-ne dreptate nouă, celor doi 
frați aflați în vrajbă şi spune-ne, ce este mai bună, dreptatea sau strimbătatea ? 

— Strîmbătatea, fii mei, este mai bună, toată omenirea e nedreaptă! 

Fratele cel mare bufni într-un ris drăcesc, iar cel mic neașteptindu-se 
ca pînă și Dumnezeu să fie de partea nedreptăţii, oftă adînc și-i dădu ultima 
sută de ţechini. 

— Aduc laudă lui Dumnezeu, că n-am nici o avere, sint om sărac şi cinstit 
şi n-am decît un cal, pe care mă rămăsesc din nou că dreptatea e mai bună. 

Fratele cel mare auzind că vrea să puie rămășag și pe cal îi spuse: 

— Aide să pornim și cel dintii drumeț întilnit să hotărască dacă e mai 
bună dreptate sau nedreptatea ! 

Ei plecară în lungul şi curmezișul împărăției. În acest timp se întilniră 
cu un moşneag orb care abia se mișca bodicăind cu ciumagul poteca pe care 
abia se mișca. 

Fratele cel mic îl privi cu neîncredere zicîndu-i: 

— Moșule cu barba pină-n genunchi, ai colindat lumea şi ai văzut şi 
bune și rele, acum cînd Dumnezeu ţi-a luat vederea te rugăm fii drept și ne 
spune: ce este mai bună oamenilor, dreptatea ori nedreptatea? 

— Nedreptatea, taică ! şi moşul plecă încet pe drum. 

Fratele cel mic oftă din nou, îl podidiră lacrimile în ochi și dete calul 
fratelui mare dar aruncîndu-și privirea către moșneag, văzu că acesta ia bastonul 
şi aruncîndu-l « de-a bou » de trei ori, acesta se prefăcu intr-un măgar. Moş- 
neagul cînd se urcă pe măgar care și începu să sară în sus de partea dinapoi, 
aruncindu-l pe moșneag la pămînt care scoțind un geamăt lung și năbușit 
se prefacu în diavol cu coarne, se urcă pe măgar şi merse mai departe. Fratele 
cel mic, rămase năuc și nu-i venea să creadă ochilor că fusese iarăși păcălit. 
Oftă din nou și întorcîndu-se spre fratele său zise: 

— Aduc laudă lui Dumnezeu că am ajuns de tot sărac, dar tot cred în 
dreptate, n-am decît ochii și mă rămăsesc pe ei că tot dreptatea este mai bună. 

— Nu-ti pare rău dacă pentru dreptate rămii fără ochi, frate? 

— Nu! 

Atunci fratele cel mare nu avu răbdare să aştepte vreun alt judecător 
şi-şi face singur dreptate. Se apropie de fratele său cel mic cu un cuţit și-i 
scoase ochii zicîndu-i cu mulțămire, să caute pe jos prin țărină, să-și găsească 
ochii și să-i pună la loc. 

— Acuma iată, să te ajute dreptatea, cînd ai ajuns sărac şi fără vedere. 

— Frate dragă, eu am pierdut averea și ochii pentru dreptate, numai 
te rog acum să-mi dai apă într-un ciob să-mi ud gura și să-mi spăl rănile. 
Apoi du-mă lingă un izvor și lasă-mă acolo sub o plută să mor la adăpost de 
vînt sătul de apă şi de dreptate. Împăratul frate îl duse sub o plută lingă un 
izvor ce se afla în apropiere şi-n coaja unui fag îi aduse apă. Pluta era puţin 
mai în sus de izvor. Orbul se aşeză la tulpina plutei; ofta mereu căci nu mai 
avea nici lacrimi și nici ochi să mai plingă. Rămase așa în negură așteptind să 
fie sfişiat de fiarele sălbatice sau să moară de foame. Stind el aci își făcu un 
culcuş din iarbă la tulpina plutei și ca să nu moară de foame ajunse să pască 
iarbă ca vitele. Uneori se pierdea de izvor și plută şi le căuta zile întregi 
ascultind să audă susurul apei de la izvor. Aștepta moartea cu bucurie să-l 
scape de chinuri, dar ea îl ocolea. 

Îmi 


Într-un miez de noapte se trezi deodată la zgomotul unui foșnet de 
păsări. Auzi pe cineva scăldiîndu-se în izvorul de alături şi un glas omenesc 
spuse: 

— Ştiţi voi, zînelor, că fata împăratului din miazănoapte este plină de 
răni și trage să moară? Împăratul a chemat toți vracii, toate babele şi dofto- 
roaicele și doftorii şi nima n-o mai poate vindeca. Dacă băiatul ăsta care doarme 
alături ar şti să ia apă de unde noi ne-am scăldat şi să i-o ducă s-o scalde cu 
ea, într-o zi şi o noapte ar uidi sănătoasă, pe cînd așa, dacă nu moare rămine 
chioară, oarbă, oloagă și beteagă toată viaţa ei. 

Taman cînd zîna cea mai mică sfirşi vorba fară a se nădăi că băiatul o 
poate auzi, în depărtare, în adincuri de păduri nepătrunse de picior omenesc, 
cocoşul sălbatec scoase un puternic cucuriguuuu, cucuriguuuu. Zinele fuga 
se-mbrăcară în hainele lor de borangic albe și-și luară zborul spre casa zînelor 
departe ascunse după un nor în ceri. Săracul orb de lîngă plută cum auzi 
zborul zinelor, s-apropie de izvorul tămăduitor, îşi spălă cu băgare de seamă 
ochii şi mare-i fu mirarea cînd văzu din nou apă, iarbă, copaci, păduri şi păsări. 
Numai la soare nu se îndura să privească. La asfințit văzu și soarele și luna 
cînd răsări pe ceri după ce se înnoptă. 

Mare mulțămire aduse el zinelor, pentru care făcu și un cîntec minunat 
pe care-l cînta la poalele codrului în miez de noapte. 

Greutatea cea mare era acum, că nu avea în ce să ia apă ca s-o ducă la 
fata împăratului. În zadar încercă el să sape într-o piatră cu o băuţă tare loc 
pentru a pune apă care vindeca oamenii de orice boală. 

Miîhnit, bietul băiat trebui să iasă la lume să caute un vas neînceput. 
Așa mergind el ajunse la o grădină, văzu troci crescute pe un gard. Rupse cu 
băgare de seamă o troacă mai coaptă și un teglici mic, le scoase seminţele şi 
porni înapoi la izvorul cu apă tămăduitoare. Aci așteptă el pînă ce luna se sui 
sus pe cer de rămase ca un caier de lină. Așezat din nou în culcușul său aștepta 
scăldatul zinelor şi după ce cîntă cocoșul de-și luară zînele zborul spre stele, 
luă troaca şi ţegliciul, le umplu cu apă tămăduitoare şi porni către împărăția 
de miazănoapte. Lung era drumul pînă la acel împărat. 

În timpul ăsta fata împăratului trăgea să moară. Văruicile ei ca și dănacii 
care veniseră din toată lumea cu fel de fel de leacuri să-i scape viaţa nu-i puteau 
ajuta la nimic. Acum nici un leac n-a putut s-o vindece, fata împăratului abia 
îşi trăgea sufletul. Împărăteasa își smulgea părul din cap de durere, umbla 
năucă prin palat şi nu-și mai găsea loc de durere că-și pierde fata. Împăratul 
se gindea să-și pună capăt zilelor cu gida, dacă fiica lui va muri pentru că o 
avea numai pe ea. Acuma în timpul ăsta fratele cel sărac mergea iute spre 
scaunul împărăției. El alerga ziua și noaptea, drumul era lung și cal nu avea. 
Ar fi putut să fure vreun cal, însă se gindea că ta-su l-a-nvăţat, nici la cea 
mai mare nevoie să nu fure din lucrul altuia că mare pedeapsă l-ar putea aștepta. 

El mergea pe căi lungi și ocolite tot așa cum îl sfatuise ta-su că cine 
merge pe drum ocolit ajunge mai iute decit cel ce vrea să ajungă pe drum 
mai drept. Marea lui nenorocire a fost că necuratul l-a urmărit de pe urmă. 
Cind s-a apropiat de zidurile marelui oraş care se zăreau în depărtare, diavolul 
îi ieşi înainte prefăcut în porcar şi cînd trecu cu porcii pe lingă el înadins dete 
cu o moacă şi-i sparse troaca cu apă de la izvorul zînelor. 

— Ce-ţi pare rău, de o troacă măi, de mă priveşti așa? 

— Nu-mi pare rău, omule, că ştiu că n-ai vrut, numai mă mir unde s-a 
pomenit porcar cu coadă?! 

Diavolul atunci băgă de seamă că uitase să-și bage coada-n cioareci și 
plecă cu turma de porci, rușinat la Scaraoschi să ceară alte oale că a fost 
recunoscut. 'Tartorele se făcu foc de minie de-l păli de cîteva ori peste spinare 
cu o furcă de fier de-i piriiră oasele. Îi porunci să se prefacă în cerșetoare ca 
să-l poată căta dacă nu mai are și alte vase cu apă de la izvorul zinelor. 

În timpul ăsta fratele cel mic schimbă poteca o luă să ocolească cetatea. 
Diavolul prefăcut în cerşetoare se legă de un băiețandru care venea de undeva 
de la drum, şi crezînd că e fratele împăratului care ducea apa zînelor se pre- 
făcu că a fost batjocorită ca cerșetoare începu să-l lovească cu ciomăgelul tocmai 
pe unde zicea baba, căci ciomăgelul era putere fermecată. Cind baba a gindit 
c-a spart toate vasele drumeţului ce le-ar fi avut și-a văzut de drum lăsindu-l 
pe acesta leșinat. 

În acest timp fratele cel sărac al împăratului din împărăţia lui Soare 
Răsare, ascultind de sfaturile tatălui său, că dacă vrea să ajungă la ţintă e mai 
bine să folosească drumul ocolit, porni și merse pe marginea oraşului şi intră 
în cetate, tum-te pe la celălalt capăt al orașului. Ajunse acolo taman înainte 
de cîntatul cocoşilor. 

În palat toată lumea plingea şi se văicărea. Fata împăratului îşi trăgea 
cea de pe urmă suflare. Cei de lingă ea stăteau incremeniţi și neputincioși în 
fața morţii, care venise și sta gata să-i ia sufletul tinerei şi frumoasei fiice de 
împărat din împărăţia de miazănoapte. Şi în deznădejdea asta cînd toţi o cre- 
deau pierdută și însăși moartea era sigură că înainte de cîntatul cocoșilor 
va zbura cu sufletul frumoasei fete spre cer, fratele cel mic și sărac intră ca 
furtună în palat nu ca un flăcău chipeș, tînăr şi frumos, ci ca unul rupt, zdren- 
țăros cu fața bătută arsă de soare şi vînt, supt de foame şi istovit de drumuri 
pe care mersese de trei luni de zile, zise cu îndrăzneala începătorului însă cu 
un glas aproape stins de drumuială: 

— Am venit cu apă tămăduitoare de la marginea lumii ca să dau viață 
fiicei voastre. Lăsaţi-mă o zi şi o noapte să o îngrijesc eu şi s-o spăl cu apa 
de la izvorul zinelor. 

— Bine ai venit, fiule, fă ce știi să-mi poți scăpa fiica de la moarte și 
dacă vei putea, împărăţia va fi a ta. 

— Fac tot ce pot şi cred că e bine şi drept, aşa cum m-a învăţat tatăl 
meu. Fratele cel mic, puse într-o albie de lemn cîteva picături de apă din 
tegliciul pitulat sub braţul stîng şi îi făcu baie fiicei împăratului. Fata începu 
să se simtă mai bine, se înveseli și mulțămi necunoscutului care-i adusese 
leacul din apa neîncepută a zinelor. După o zi şi jumătate ea fu vindecată și 
ieşi pe porțile palatului de aur ca s-o vadă poporul din împărăție, care auzind 
de însănătoşirea ei se strînsese la porțile palatului să se bucure. 

După ce fata uidi curată și sănătoasă de răni, împăratul se bucură așa 
de mult că scoase pe toți robii din închisori și iertă de datorii pe toți oamenii 
săraci ai împărăției. El se jură că nu va mai face niciodată războaie și va cere 
la toți împărații să trăiască în prietenie și înțelegere ! 

Se înveseleau soli de împărați veniţi din toate părțile lumii, se înve- 
selea poporul de însănătoșirea fiicei împăratului. Împăratul de bucurie, îmbrăcă 
pe bietul drumeț în ţoale de mătase strălucitoare de împărat cum i se cuvenea 
după dreptate, îl luă ca ginere şi cheamă la nunta fiicei sale pe toţi împărații 
din lume. 

La nuntă veni și fratele său cel mare din împărăţia de la Soare Răsare. 
Lîngă scaunul împăratului sta acum încă un scaun de aur în care sta fratele 

cel mic și sărac, cel cu direptatea. Fratele cel mare, împăratul țării de la Soare | 
Răsare, văzînd pe fratele său cel mic lîngă împărat șezind pe scaunul de aur, cu 

ochi în cap pe care el îi scosese, se înfricoșă, îngălbeni și rămase locului ca o 

stană de piatră. 

Drumeţul, înainte de a se însura cu fata împăratului vru să încerce pe 
împărat să vadă cît de drept este şi-l întrebă: 

— Înalte împărat, ce credeți că e mai bună, dreptatea sau nedreptatea? 

— Dreptatea e mai bună, taicule, că ea iese la lumină din întuneric 
ca şi soarele din noapte, ca şi iarba și vietăţile, primăvara din negura pămîntului. 

— Atunci vreau să vă fiu ginere. Eu pentru dreptate am pierdut împărăţia 
tatălui meu, am ajuns sărac și cerșetor și iată că pentru dreptate soarta m-a 
ajutat să înving nedreptatea. 

mpăratul auzind că el a fost și fiu de împărat și a pătimit pentru drep- 
tate şi mai mult s-a bucurat și nunta a ţinut o lună și-o săptămină, de cînd 
se punea luna și uidea cît secera. 

La nunta lui el s-a purtat frumos cu fratele lui cel mare, spunindu-i: 

— Frate dragă, ţie să-ți dea soarta aşa bine, așa noroc, după bunătatea 
inimii tale ! 

După nuntă, frate-su împăratul plecă foarte mîhnit că împărăţia sa s-ar 
putea clătina de acum înainte din pricina fratelui cel mic căruia îi scosese 
ochii și-i luase toată împărăția. Se temea acum de puterea fratelui său care 
avea în mînă dreptatea. La drept vorbind fratele cel mic ajuns împărat îşi 
vedea de treburile împărăției, de dreptate pentru popor și nici nu se gindea 
să-i facă fratelui său vreun rău. Era mulțămit că putea să împartă dreptatea 
între oameni. Tinăra împărăteasă avu după un an de zile un făt frumos ca 
din povești. Urma din nou veselie și petreceri și peste tot dreptate şi mulţă- 
mire pentru popor. Fratele cel mare în schimb ajunsese foarte trist și nemul- 
țumit cu soarta sa. Începuse să se căiască de faptele sale însă totuși lăcomia 
nu-l părăsea. Aflase de izvorul zinelor şi se gindea ce să facă ca să-l poată 
întrece pe fratele său. 

Tocmai atunci auzi că într-o împărăție din miazăzi ar fi pe patul de 
moarte fiica împăratului. Își puse în gind că n-ar fi rău dacă şi el se duce 
ca fratele său să fure din apă și apoi s-ar însura cu fiica împăratului. S-o 
vindece mai întîi, e tocmai ceea ce dorea ca să-l întreacă pe fratele şi să-și 
mărească şi marginile împărăției. Zis şi facut! 

Nu stătu mult pe gînduri, luă un vas şi porni la izvorul zinelor. Aci mai 
întîi îşi scoase ochii și se pregăti să aștepte miezul nopţii ca să ia și el apă 
din izvorul cel tainic. El care credea și acum că e mai bună nedreptatea s-ascunsă 
între niște răchită și aștepta cu luare aminte coborirea zinelor din cer la scăldat. 
Voia şi el întii să-și spele ochii ca să vadă, apoi să ia apă într-un ulcior și să 
se ducă la fata împăratului din miazăzi. După puţin timp s-auzi foșnetul zinelor 
care veneau voioase la scăldat. Cînd ajunseră la izvor, cea mai mare spuse 
către celelalte: 


— Suratelor, fetelor, voi știți că s-a vindecat fata împăratului de miază- 
noapte cu apa din izvorul nostru? 


— Bag seama vreo față omenească o fi ascultat vorbele noastre şi i-o fi 
dus din apa tămăduitoare, spuse cea mică. 


— S-ar putea şi acum cineva să m-asculte. Ar fi bine să căutăm impreju- 
rimile înainte de a ne scălda. 

Zinele începură a căta. Nu cătară prea mult că deteră peste fratele cel 
mare pitulat în desișul răchitelor. 

— Ce cauţi aci, blestematule, în împărăţia zinelor, nu ştii că cine vine 
să ia apă pe furat din izvorul vieţii, plăteşte prin moarte? 

Fratele care iubea nedreptatea şi nu era mulțămit cu soarta ce o avea, 
fu apucat de zine de mîini și de picioare care trăgind fiecare de el în toate 
părțile, îl spintecară în bucăţi şi-l azvirliră lîngă un ciongar bătrîn ca să-i 
mănince carnea cea acră corbii şi vulturii cerului. 

Fratele cel mare își făcu singur dreptate în cele din urmă, căci săpase 
groapa altuia și căzu el într-însa. 


MUSTĂCIOSUL 


Au fost trei fete la adunat fîn pe livezi primăvara. Cum adunau ele fin 
de pe livezi, le-a văzut ursul din peșteră. S-a repezit la cea mai frumoasă, a 
luat-o în brață și a fugit cu ea în peşteră. S-a culcat cu ea și-a luat-o de muiere ! 
Muierea a plecat greoaie și a făcut copilul. Ursul n-a lăsat-o nici să vadă 
soarele. 

I-a dat ea copilului ţiţă și-i spune: 

— Pănă cînd mă ţii așa, ia piatra din ușa peşterii; am copii acuşa, nu 
mai plec eu de la tine. Şi iasă ea afară pe lume, mîngăie copilul. Da într-o 
zi, cînd i-a venit ei a luat dunga și a fugit și s-a dus în lume, l-a lăsat pe 
urs. Dar copilul a rămas cu tată-su. Nu mai are ţiţă şi-l întreabă ursul pe 
copil: 

— Ce-ai mîncat pînă acum? 

— Lapte ! 

— Bine, o să-ţi aduc lapte de vulpe, lupoaică, ursoaică, de ce-ţi place 
ţie ! S-a-nvăţat copilul pe lapte amestecat de la joavine. Și așa a crescut copi- 
lul 10—15 ani și se simte puternic. Şi-a venit el în mintea lui şi-i spune 
la urs: 

— Tată, ce stau eu cu tine? Eu sînt un om, mă duc la lume. Trebuie 
să mă-nsor să iau fămie! 

— Mă taică, copile, vrei să asculți de mine? Să nu ieși din peșteră, 
nu fi prost să ieși. Văd şi eu că trebuie să te duci în lume. Vino-ncoa 
cu mine. 

Și şi-au ales un fag mai gros. 

— Dacă pleci de la mine, ia fagul ăsta, scoate-l și pune-l în pămînt, cu 
coroana, cu crengile-n jos. Hai trage afară pe fag. 

Trage, dar n-are putere să-l scoată! 

— Poţi să pleci numai rămii un om prost; dar dacă mai stai un an de 
zile ai să ajungi om mare, haiduc mare. S-a oprit copilul şi a mai stat încă 
un an. Era mai puternic. Cind a venit anul a zis: 

— Hei, tată, a trecut anul, mă duc. 

— Vino încoace, scoate fagul și pune-l cu vinele-n sus. 

Îl trage dar nu poate să-l întoarcă. > 

— Mai trebuie să stai încă un an, dacă vrei să asculți de mine să ieș-i 
om mare. Äl de al treilea an l-a scos pe fag și l-a pus cu rădăcinile-nsus. 

— Hei, acuma poţi să te duci. 

A plecat băiatul în lume. Se duce pe o cîmpie. Cînd se uită acolo 
pluguri multe, ară cu boii. Numără el vreo 400 pluguri, ară unul după altul. 
Le dă bun lucru şi se duce la plugari. 

— Bun lucru, plugarilor, aveţi ceva demiîncare? 

— Bre, încă n-a venit prînzul; vine acuși mincarea, de 400 de oamini 
și 400 de pluguri. 

— Mai odin şi eu aici pînă vine prinzul. 

— Lasă că prinzești cu noi! 

Pe la prînz, iată carăle vin pline cu fiertură, oale, cazane. Au oprit plu- 
garii boii, s-așează să mănînce. Zice băiatul: 

— Bre, eu n-am socoteală să mănînc cu voi, n-aveţi nici voi. Eu nu mă 
satur singur. 

— Fugi de-aci că nu poţi s-o măninci singur pe toată. 

— Hai la rămas, zice. Dacă n-oi mînca să mă omoriţi aici, dar dacă 
oi minca tot, să ştiţi că vă iau cele 400 de pluguri. 

Plugarii au căscat ochii și l-au lăsat să mănince. S-a pus pe mincare şi 
iprăvește. 

— Păziţi bine, ori îmi luați capul, ori vă iau plugurile! El le mincă 
mincarea toată. 

— Mai aveţi? 

— Nu mai avem. 

— Dejugaţi boii. Au dejugat boii şi au adunat plugurile. A lăsat tinjelile, 
jugurile şi plugurile cu roţile cu totul le-a luat în spinare și a plecat cu ele în 
oraș şi a întrebat cine este acolo fierar și l-a îndreptat lumea într-acolo. 
Le-a dat jos. 

— Eşti maistor bun, știi să lucri? Poţi din plugurile astea toate să-mi 
faci un buzdugan? 

— Pot. 

— O să-ţi plătesc bine. O să-ţi ajungă fierul? 

— O să ajungă. 

Însă fierarul a făcut socoteala că ăsta este unul într-o ureche și o să-i 
facă un buzdugan mai mic şi o să scape. 

— În cutare vreme o să vin să-l iau îi zisă. 

S-a apucat fierarul a topit fierul și a făcut un buzdugan; alelante plu- 
guri i-au rămas lui. 

În ziua vorbită vine băiatul să-și ia buzduganul şi maistorul să-și 
ia banii. 

— L-ai furşit? 

— L-am furşit. 

— Adu-l încoa. 

Ia copilul buzduganul îl învîrtește de două ori şi dă cu el în sus; cînd cade 
jos se și fringe-n două. 

— Ziseși că-mi faci buzdugan? Scoate plugurile toate ! 

Le-a scos şi l-a tăiat pe maistor. 

Ia băiatul plugurile și buzduganul pe spinare, pleacă și se duce la alt 
maistor. 

— Poţi să-mi faci din plugurile astea un buzdugan? 

— Pa 

— Dacă poţi, fă-l; cit ceri atit îți plătesc. 

Maistorul auzise ce se întimplase cu celălant. 

— Lasă-l că-ţi fac buzdugan. El lăsă plugurile şi maistorul a topit tot, 
ba a mai cumpărat 20 de pluguri şi a băgat tot în buzdugan. 

Vine copilul să ia buzduganul. Dă cu el în sus și cînd cade nu se 
mai frînge. I-a dat banii și a plecat. 

A ieșit pe o cîmpie unde munceşte lumea. Merge pe drum, da-n 
oaldă lingă drum, sapă un om cu fata lui. 

— Bun lucru! 

— Mulţămesc dumitale. 

— Aveţi o ţiră de mincare că tare mi-e foame. | 

— N-avem, da vine muierea cu prinzul, șezi că e vremea să vină. | 

— Da ce-ţi este fata asta? 

— Asta este fata mea! 

Se vede şi muierea cu prinzul. ala imbăierată, mălaiul pe traistă. 
A pus jos masa, a pus fasuiul în strachină. El cum a pus mına pe lingură a 
început să soarbă; da omul, gazda holbează ochii mari. 

— Stai o ţiră, măi băiete, nu te grăbi: că la noi așa este obiceiul să faci 
sfinta cruce și să zici: « Doamne păzește-ne de rău», și pe urmă să măniînci. 

Făcu băiatul cruce, iar luă lingura şi începu să mănînce. Miîncară toți 
și toţi se lăsară deodată. 

— Măi băiete, nu-ţi fie rușine, ia de mănîncă. 

— Am mincat şi m-am săturat. 

Se gîndi el: dincolo măninci cît 400 și nu te saturi, dar aici mă săturai. 
Ce-o mai fi şi asta? 

După ce se săturară odiniră cita și o luară la taină. 

— Vreti voi să măritaţi fata asta după mine? 

— Vrem, ama se ţine de ea o hală. Vine la amiaz întotdeauna la ea. 

— Astăzi vine? 

— Vine. 

— Ce ală e aia? 

— Mustăciosul ! 

— Unde şede? 

— Care ştie? Mai stai cita să-l vezi. 

— Măi băiete dincotro vine el? 

— Vine de la scăpătat. 

— Și cum vine? 

— Vine cu o mustață pe pămint de mătură drumurile și ogașele, iar dea- 
lurile le doboară şi face cimpii ; iar cu alălaltă mustață șterge stelele pe cer, le 
tulbură, le mestecă, le rupe. Într-o parte de mustață are 365 de cuiburi de 
arăţi, prefăcători, bufniţe, berze, golumbi, toate moadele de păsări. Și cînd vine, 
vine ciripind, frînge pădurile, făcînd larmă mare, rupe ciocile, astupă ogașele, 
oprește apele. 

Stă băiatul și să pîndește: așa ceva n-a mai auzit. 

— Baş o să stau să-l văd la amiaz. 

— Să stai numai pitulat, colo-n tufă, acolo fa-ți crovu şi stai pitit, că urlă 
ca un cutremur. $ă pierde lumina de pe pămint. Cînd porneşte din slăvile 
cerului e mare, dar cu cît s-apropie să face mic ca un voinic. Să dă jos, șede cu 
ea cît vrea și iar pleacă-n sus. 

— O să stau să văd! 

Aude la amiază vijăind cu cele 365 cuiburi prin mustăţile lui, urlă 
cîmpul în mustăţile lui, s-apleacă copacii, pînă să face mic și doboară la ea 
cit omul. Cînd s-a doborit pune capul la fată-n poală că e ostănit. El, 
adurmit. Acum băiatul vede şi pleacă la ei cu buzduganul în mină să vadă ce 
face el cu ea. Vine pitiș și-l găseşte durmind. lInvirtește buzdugenul și 
dă-n capul lui și-l pomenește. 

— Ia fată sama, ce mă gidilă-n cap? Fata n-ar vrea să spună. lar închide 
oichii, iar fata-l cată puţin în cap, da nu-i spune de băiatul cu buzdu- 
ganul. Baiatul mai dă odată cu buzduganul şi zice: 

— Ceva m-a ciupit în cap, ce, tu nu vezi? zice Mustăciosul. 

Băiatul își face planul să dea din toate puterile, să opintește odată, 
dă cît poate și să pune pe fugă. El sare supărat. 

— Care mă pișcă mă de nu mă lasă să mă odinesc? 

Fuge băiatul, da și Mustăciosul după el. Ajunge la o arie, unii vintură 
griu. Zice băiatul: 

— la-mă pe lopată și aruncă-mă peste apa asta. L-a pus şi l-a aruncat 
peste apă. Ajunge Mustăciosul și-l întreabă: 

— Unde e băiatul? 

— Uite-l dincolo de apă. 

Îl vede Mustăciosul peste o arătură, acolo un semănător cu traista de gît, 
da Mustăciosul aproape. Ajunge la semănător şi zice: 

— Lasă-mă-n traistă că vine Mustăciosul piste mine și mă omoară! 
L-a pitulat în griul din traistă. Omul semănind cu mina griul i-a venit să 
lapede in gură citeva boabe și l-a aruncat în gură pe băiat. Cînd să roadă 
boabele, băiatul s-a ascuns într-o măsa găunoasă. N-are ce-i face ! Omul a ros 
boabele și samănă griul. Iacă ajunge și Mustăciosul. 

— Unde-i ăla care fuge pe-aici? 

— Nu ştiu, n-am văzut pe nima, cată-l! 

— S-a uitat da el nicăeri. Da băiatul încă mai stă pitulat în măsaua 
găunoasă. S-a întors Mustăciosul mirat. A și uitat de el! Omul a luat plugul 
şi s-a dus acasă. A grăpat și a plecat la cină. Sara cînd a ajuns acasă a făcut 
muierea de cină, a șezut să cineze; dar tocmai cînd să ia lingura ca s-o 
bage-n gură, băiatu-i sare din gură. 

— Hoooo! tu erai? zău că uitasăm de tine. 

— Șezi la masă să cinăm. 

Se așeazară și începură să cineze. 

— De ce ai dumneata o măsea spartă-n gură, întrebă băiatul. 

— Păi cică pe cînd eram mai tinăr, cică m-a trimis tata cu 20 cai să 
cumpăr sare și cu 40 saci goi la mere. Am umplut 40 saci, cîte doi pe un 
cal și am plecat cu sarea și cu caii. Mergînd pe cîmp, vine un nor şi sarea 
să topește. Eu cat încoa, încolo o colibă, iau sacii și-i bag în colibă. Acolo am 
stat la scuteală, iar caii afară legați. Cînd mă pomenesc la ziuă dormeam înty-o 
căpățină de cal. Vin pîndarii iau căpățina de cal, o pun în praștie și dau cu 
ea peste cîmpie. Atunci eu am căzut cu măsaua într-un par de vie și s-a făcut 
găuncasă. 

S-au închinat și s-au săturat dintr-un blid cu mincare și poate trăiesc 
și azi fericiți, că lumea e mare și prostime multă. 

FATA DIN DAFIN 


A fost odată o fămeie văduvă, săracă și fămeia avea un copil din flori 
Într-o zi, el tot o întreba pe mumă-sa cine este tatăl lui? Da ea nu vrea să 
spună. Atunci el într-o zi s-a facut bolnav și i-a spus lui mumă-sa: 

— Mumă, eu am visat că trebuie să-mi dai ţițţă pe sub pragul ușii, 
că atunci mă fac bine. Ea a băgat ţița pe sub prag ca să sugă, da el eria băiat 
de peste 20 de ai. 

— Nu ridic pragul pină nu-mi spui cine este tatăl meu? 

— Muică, em am fost slugă la împărat și tu ești copilul lui. Să te duci 
în gunoi unde arunci la vite băligaru şi să caţi acolo că o să găsăști un friu 
de la calul lui tată-tu. 

Băiatul a ridicat pragu și mum-sa a plecat. S-a dus, a săpat în băligar 
şi a găsit un căpăstru ruginit ca vai de el. A luat căpăstru, l-a scuturat și 
a sclipit ca aurul, rugina a căzut toată. Și vine calul lui ta-su bătrin și bubos 
prăpădit de tot. Calul vorbi: 

— Ce ai cu mine, stăpîne? 

— N-am nimic! Eu te-am strigat. 

— Eu sînt calul lui tată-tu. 

Și el i-a dat brînci calului. 

— Nu-mi da brinci, da fierbe ovăs cu lapte şi ai să vezi ce am să-ți fac! 

El a facut așa cum i-a cerut şi 40 de zile i-a dat să mănînce şi s-a făcut 
un cal frumos și i-a spus: 

— Stăpine, eu ştiu că tu ai un gind de plecare undeva, da să mă asculți 
pe mine. Da el avea gîndul să plece să cate fata din dafin; îl rodea dorul s-o 
cate. Și au plecat la fata din dafin, că avea calu ărpii, că eria năzdrăvan. 

— Vezi, acuma ajungem la o livadă cu flori frumoase ce n-ai mai 
văzut, tu să nu te atingi de ele, că dacă rupi o floare, toate florile să gră- 
mădesc pe tine, că florile sînt vii și atacă oamenii voinici și călare și-i omoară. 
Că mulți voinici au plecat la fata din dafin şi au murit. 

Au plecat şi au ajuns la lunca de fiori, catifelate şi în mai multe 
culori, toate întoarse cu fața spre voinic și cal și el s-a oprit și nu s-a dat jos și 
nici n-a rupt nici o floare. Pe urmă a trecut o prăpastie şi a mers şi a ajuns 
la o pădure. Aci calul i-a spus: 

— Priveşte piste pădure şi vezi ce ne așteaptă! 

Piste pădure doi balauri iîntoarseră capetele spre ei. Calul a spus: 

— Bagă mina în ureichea mea și găsești o gresie, dai cu ea piste pădure 
cît poţi. A luat gresia și a aruncat-o piste pădure, iar șerpii au aplecat 
capetele şi calul a zburat piste ei. Au ajuns ei la un zid, să duc pingă zid 
ca să găsască un loc de trecere. Zidul era înalt de la pămînt pînă la cer. 
Calul atunci iar i-a spus: 

— Bagă mina în urechea mea, scoate o greasă şi dă-i cît poți în zid și 
s-a facut în zid o gaură cît să treacă calul și au trecut şi pe a treia prăpastie. 
Şi-au plecat la fata din dafin. 

Cînd au ajuns aproape, calul a zis: 

— Nu mergem la fata din dafin, mergem la un moș să ne înveţe el ce 
să facem? S-au dus la moșu și moşu a întrebat: 

— Am venit să ne sfatuieşti ce să facem? 

— Bine că aţi venit, că mulți voinici au mai venit și toți s-a facut 
piatră. Dar dacă vrei să izbuteşti să te-nvăț să seceri grîul meu tot, să-l legi şi 

să-l faci cîrstăţi. S-a dus el la cal şi 1-a spus tot ce i-a spus moșul. Calul i-a 
spus să se ducă să secere. A secerat el singur 40 de zile, a legat şi a furşit. Pe 
urmă a venit iar la moșu și i-a spus: 

— Tu te duci acolo, da ea are putere că pînă nu va răsări soarele te-m- 
petrește. Da să faci în aşa fel să te duci și să o duci cu vorba pînă va răsări 
soarele și după aia s-o iei în braţă şi s-o stringi. Și așa a facut băiatul. Fata 
ieșea noaptea pină-n ziuă din dafin, culegea flori și iar intra în dafin, da cînd 
să vărsau zorile, ea iar intra în dafin. Vitejii care veneau s-o sărute se prefăceau 
în piatră, se-mpietreau. Da băiatul s-a dus şi ea ieși și culeasă fiori. Ea îl privi 
şi aşteptă s-o ia în braţe şi să-l împietrească. Ea îi da flori da el nu se apropia 
şi tot îi vorbea. După astă povestire se ivea soarele. Ea îi aducea fiori, dar el 
îi spunea poveşti şi o amina, pînă răsări bine soarele. Cînd o văzu după răsă- 
ritul soarelui, o luă pe la spate în braţe, o strînse și-i dete drumul. Fata se 
dusă cu chita de flori la dafin și cînd ajunsă acolo, rosti cuvintele: 

— Deșchide-te, dafine, 
Că vine a ta fată, 

De soare nevăzută, 
De vint nebătută, 

De voinic nesărutată. 

Dafinul se deschidea şi ea cu braţul cu flori intra înăuntru. 

Da acuma să dusă cu brațul cu flori şi zise: 

— Deschide-te, dafin, 
Deschide-te, tată, 

Că vine a ta fată, 

Cu braţul cu fiori. 

Aici să opri că nu mai putu spune mai departe: 

De vint nebătută, 

De soare nevăzută, 

De voinic nesărutată. 

Că o văzuse soarele, vintul o bătusă, voinicul o pupasă. Dafinul nu să 
deschisă de supărare. Atunci ea să-ntoarsă cu braţul cu flori și să 'dusă la 
voinic şi-i zisă: 

— la-mă cu tine, că tata nu mă mai primeşte. Atunci voinicul a luat-o 
şi-a plecat cu ea la moșul unde era calul; i-a mulțămit moşului, au încălecat 
aimiîndoi şi au plecat. Da zmeoaica a aflat și a venit în zbor, cu o falcă-n cer 
și cu alta în pămint, a stropit vița, adică pe muma fetii şi pe dafin, pe tatăl 
fetii şi ei au înviat pe loc și au plecat împreună pe același loc pe unde veni- 
seră. Da de acum numai era nici zidul pină-n cer, nici pădurea cu balauri, şi 
nici livada cu flori mincătoare de oameni. Au mers la palatele împărătești 
unde au rămas să stăpinească și să trăiască în pace și fericiți. 


OMUL CARE ȘTIE GRAIUL ANIMALELOR 


Un om cu o muiere să ducea la sapă într-o zi şi în drum aimindoi erau 
călări. El pe cal și ea pe iapă și în drumul lor un foc mare. Și-n mijlocul 
focului un șerpe, care zbiera cît putea să-l scape omul. Omul a pus coada 
sapei şi şarpele s-a urcat pe sapă, pe urmă i-a scuipat lui în gură. 

— De-acum,::vei şti să asculti și înţălegi tot ce vorbesc animalele și să 
nu spui la nimeni, că mori dacă spui. Atunci plecă şerpele și;plecară şi ei să 
sape la bostane. Pe drum un cuc cînta. Da omul îl înjură pe cuc, că-l: înţălesese. 
Cucul zicea: 

— Toată lumea să moară, numai. cucu să rămînă. 

ÎI înjură şi plecă înainte; ajunsără la o cioară jigodită: 

— Ga, ga, ga! 

Da el zice: 

— Așa fă, minca-ţi-aș limba, fiincă cioara zicea: 

— Dă-ne, Doamne berechet de-porumb, să aibă toată lumea şi să am 
şi eu! Da muierea zice: 

— Ce mă, cucul frumos îl înjurași, da. pe cioara spurcată o lăudași. Da 
rinchează iapa, apoi întrebă iapa. 

— Ţi-e greu cu stăpinul tău? 

— Îmi e greu! 

— Da ţie ţi-e greu? 

— Mi-e greu că eu duc și eu am minz în burtă și stăpinu are copilul 
iubitor. Da el a ris. 

— Mă, de ce rizi, tu știi ceva de la şerpe? 

— Nu bre, nu ştiu.nimic! 

Dar ea zor să-i spună că nu mai vorbește cu el! 

— Bre, o să-ți spun, da o.să mor! 

— Ce dacă mori? Uită, spune mă, că. mor, eu! 

A chemat omu să-i facă coșciugu și rudele să-i facă pomană, da cele 
ce-i făceau coșciugul îi zice: 

— Întinde-te puţin, bre, să-ți iau măsură. Da cocoşul cîntă în prag 
iar cîinele trist zice cocoșului. 

— Bine mă, stăpinul să pregătește de moarte și ţie-ţi arde de cintat? 

— Lasă-l mă să moară dacă e prost ! Eu am patruzăci de găini şi pe toate 
le mint și tot eu înghit bobul ăl mare. Da el dacă e prost să să lase după o 
muiere ! De ce nu ia el un pîrmac și'să-i măsoare şelele, că s-ar lăsa ea de 
iscodiri. Se scoală el, ia un ciumag, unde eria lume adunată și dă-i pe ea s-o 
omoare-n bătăi. 

— Ce e, mă, ce-ai cu mine? 

— Îți spun bre vorba care-o cați! Şi fugi după ea. 

— Nu mai veni și nu mai spune, mă! 

Şi nu i-a mai spus și a scăpat omul de la moarte. 

Da avea el doi boi și un măgar, boii veneau sara obosiţi și gemînd și 
măgaru care sta toată ziua, îi întreba: 

— Ce gemeţi așa, mă? 

— Păi dacă nu mai putem de lucru? Păi ce să facem? 

— Făceţi-vă bolnavi; nu mincaţi sara, nu lingeţi sare, nu .beți apă, 
şi n-o să vă mai ducă la plug. 

Omul înţălege tot, da şi boii așa au făcut. Da omul a zis: 

— Ei, lasă, că iau eu măgarul şi-l înjug în locul boilor. Şi dă-i pe măgar, 
toată ziua ară şi vine sara gifăind acasă. 

— Ei ce e, cum a fost? 

— Aa, ştii ce e? Toată ziulica am păscut pe lingă potoc, doar o brazdă 
am tras şi am păscut pe lingă pirău, pe lunca cu fiori. 

— Măi, dacă e așa, ai să mergem la arat și le-a dat mincare și-au mincat. 

MUCEA CĂCICEA 


Cică a fost vreodată un băiat prost de tot, care s-a băgat argat la vreun 
împărat: bogat. 

“Împăratul avea și el o fată mare și frumoasă, numai bună de măritat. 

iu Fata, cînd îl vedea scoțind cirezile de vaci la păscut, de sus de la fereastră 
îi striga: 

— Mucea Căcicea ! Mucea Căcicea ! 

El lua pietre şi da după ea, apoi o înjura de mamă. 

Îl aude împăratul şi-l înfruntă: 

— Măi băiete, să nu-mi înjuri fata de mumă! Înjur-o pe ea, dar ce 
ai tu cu mumă-sa? 

— Bine, măria-ta, dacă ea mă batjocorește, eu ce să fac, cu ce să mă 
apăr de ea? Ce, eu sint Mucea Căcicea? cum îmi zice ea?! 

1 — Zi-i şi: tu altceva, dar n-o înjura de mumă și de tată! 

Zis şi făcut. Se gîndeşte el că de acum înainte, altfel s-o înjure dacă-l 
mai batjocoreşte ! 

Fata nu se lasă și cum îl vede rupt şi jerpelit cu muci la nas, începe iar 
să-l poreclească: 

— Mucea Căcicea 
Du-te la Temnicea; 

Și adu făsui, 

Să-l agăţi în cui! 

El şi mai rău se mînie pe fată, dă cu pietre şi o înjură chiar pe fată. În 
palat e zarvă mare. Aude împăratul, însă el nu zice nimic, jocuri de copii! 
Ce era să zică? 

Mai trece, cît mai trece şi fata se vaită că e grea. Împăratul cînd a auzit 
c-a rămas grea dintr-o înjurătură a lui Mucea, s-a miniat foc ! Turba de minie, 
nu altceva. 

Ca să-i pedepsească, a poruncit să se facă un butoi mare și să le dea 
drumul pe o apă la amindoi. 

Pentru fiica împăratului, slugile au pus mincăruri bune toate și tot felul 
de bunătăţi. Pentru Mucea, nimeni n-a pus nimic. El a început să plingă cînd 
a auzit că o să fie închis în butoi şi are să moară de viu, dus de valuri peste 
mări și ţări! 

Şi-a făcut și el cîteva mămăligi și a pus sare într-un sac, a luat apă și 
fâină' de porumb şi au plecat la marginea unei ape mari. 

Acolo, i-a închis în butoi pe amîndoi și le-a dat drumul pe firul apei. 
Apa era r&pede şi i-a dus zile, săptămini și luni de zile departe. 

Fata la început minca bunătăți, fripturi, dulciuri și bea vin. Mucea 
minca mămăligă cu ceapă şi bea apă. Dacă cerea de la fată ceva, ea îi da peste 
mină: La o vreme fata își mîncă toate bunătățile. 

Se trase de foame într-un colț al butoiului spre Mucea. 

— Mucea, dă-mi și mie o felie de mămăligă şi o ceapă! 

— Nu-ţi dau, că fetele de-mpărați mănîncă cîrnați şi nu le place ceapă! 
Fata începu să 'plingă de foame! 

— "Ţine, fată, ţine ceapă şi mămăligă de la Mucea! Acum îţi este bun 
Mucea, dar, la tine acas” te împiedicai de el. Iată ce ieşi din glumele tale 
prostești. 

Prinţesa mincă ceapa şi mămăliga plingind, apoi își ceru iertare de la 
Mucea. Mucea, de felul lui bun la sufiet, o iertă, zicîndu-i: 

— Trebuie să te iert, nu pentru alta, ci fiindcă mi-a fost dat să mor 
lingă o fată frumoasă de-mpărat. 

În timpul ăsta împăratul şi-a venit în fire. A căzut bolnav la pat și de 
dorul fiicei era gata să dea ortul popii. A poruncit să plece toate vapoarele 
şi să cate butoiul cu fiică-sa și cu Mucea și pe amindoi teferi să-i aducă îndărăt 
la palat. 

Vasele împăratului au început să mișune peste mări și ţări, pînă ce i-a 
găsit. Mai aveau puţin din faina de mălai și mureau de foame ! Cînd i-au scos 
afară din butoi, amindoi erau galbeni ca turta de ceară. 

S-au pus cu mincarea, beutura și traiul bun pe ei şi pînă să ajungă în 
împărăţia lui tătine-su, și-au prins față de om. Au început să se zburde de 
bucurie. Mai la urma urmei au sosit și la palatele cutropite cu aur ale îm- 
păratului. Împăratul era pe patul de moarte, gata-gata să-și dea sufletul. Cind 
şi-a văzut fata, i-a venit sufletul la loc și a poruncit să se facă nunta cu Mucea. 

Mucea însă a început să plingă zicînd: 

— Ba, măria-ta, eu mă însor cu prinţesa numai dacă încetează cu porecla 
asta de Mucea Căcicea ! 

— Să nu-l mai poreclești şi să-i zici pe numele lui cu care l-a botezat 
mă-sa, auzi! Şi ai să te măriţi cu el, că el ţi-a purtat noroc ţie și tu lui. 

Şi s-au căsătorit, prinţesa a făcut un dolofan de copil frumos ca un boboc, 
cu părul de aur și ochi albaştri ca cerul, încît semăna ca două picături de apă 
cu tată-su, Mucea. 

Şi încălecai pe o şea, 

De vă spusei povestea aşa! 


UN ȘORICEL ȘI UN PRICHINDEL 


A fost odată un moș și o babă care n-aveau copii. Ce s-au vorbit şi ce 
s-au sfătuit, să plece moșu în lume, să cate un copil ca să aibă și ei o vietate 
în casă. 

Baba i-a pregătit moșului mincare de cu seară, i-a pus-o în desagă şi 
dimineața moșu îşi pune desaga în spate și pleacă în lume. 

Pe drum merge moșu ce merge, cale lungă ca să ajungă, moșul a găsit 
un şoricel, l-a luat și l-a pus în desagă și iar a plecat mai departe. Mergind 
el așa din loc în loc pe de-a baba oarba, a găsit în cale şi un copil mic cît 
un degetar, pe care l-a botezat Prichindel. Moşul, dacă l-a găsit pe Prichindel, 
l-a pus în desagă și s-a întors acasă. 

Cînd a ajuns acasă, baba l-a întrebat: 

— Ce ai făcut, moșule? 

Moşul a scos desaga și a golit-o în mijlocul cășii, din care a ieșit un 
şoricel şi un Prichindel. 

Baba s-a bucurat că moșu i-a găsit doi copii și au și ei vietăți în casă. 
Şoarecele a inceput să se zburde prin casă, iar prichindel a sărit drept în pat. 

A doua zi moșul, cînd s-a sculat, a injugat boii la căruță și a plecat la arat și 
a spus babei să-i trimită cu copiii mincare la prînz. 

La prînz baba a trimis pe Prichindel cu mîncare la moșu. Pe drum Pri- 
chindel a căzut într-o urmă de cal şi n-a mai putut ieși afară. Tocmai trecea 
un om călare pe drum şi aude pe cineva strigind: 

— Măi nene, scoate-mă și pe mine din groapă să mă duc la tata cu min- 
care. Omul se uită în stînga, se uită în dreapta, se uită în sus, în jos şi nu vede 
pe nima. Dar din groapă tot strigă: 

— Măi nene, scoate-mă şi pe mine din groapă să mă duc cu mincare 
la tata. Omul zice: 

— Ptii, da cine strgă, ucigă-l crucea! 

Cînd se mai uită odată, vede în urma de cal pe Prichindel și-l întrebă: 

— De unde zi răsărit, măi băiete, bată-te norocu să te bată! 


— Hei! m-a trimis mama cu mîncare la tata şi am căzut în groapa asta. 

L-a scos de acolo şi Prichindel a plecat mai departe pînă a ajuns la tată-su 
cu demincare. Aci l-a strigat și pe tată-su să măniînce, iar el a cerut voie lui 
tată-su cît timp mănincă să are și el. 

Tata i-a spus: 

— Să mai crești, că eşti încă mic şi nu poţi ţine de coarnele plugului: 

Prichindel s-a rugat mult pînă tat-su i-a dat voie zicînd: 

— Ei! du-te, taică şi ară, să vedem ce poți! 

Prichindel a luat biciul şi numai că se așează pe coarnele plugului și 
a început să strige: 

— Hăis ! cea! hăis! cea ! boii la brazdă, făcînd o larmă de se auzea cit 
colo. În acest timp a trecut un om pe drum şi a auzit atita gălăgie strigind: 
hăis ! cea ! şi nevăzind pe nima care să mine boii după plug zise către moșu: 

— Cine ară cu boii și face atîta gălăgie că nu văd pe nima după plug! 

Moşu răspunse: 

— Am şi eu un băiat pe care-l cheamă Prichindel şi e pe coarnele plu- 
gului şi ară! 

După ce moşu a mincat, Prichindel a luat coşul şi a plecat acasă. Cind 
a ajuns acasă, baba s-a dus să mulgă vaca, a lăsat în casă pe Șoricel şi Prichindel 
să vadă de păsat. 

Stînd ei la foc, căldarea cu păsat a tot stropit pe Șoricel, care se supără 
şi zise: 

— Păsat, păsăţel, nu sări tu pă mine, că săr şi eu în tine! Păsatul iar 
îl stropea, parcă dinadins, iar Șoricel și mai supărat îi zise: 

— Păsat, păsăţel, nu sări pe mine că săr şi eu pe tine ! Păsatul iar îl stropi 
şi mai tare dar Șoricel iar îi zise: 

— Păsat, păsățel, nu sări pe mine, că săr și eu în tine! 

Văzind că păsatul nu-l ascultă, Șoricelul sări și el în căldarea 
cu păsat de pe foc! 

Cind veni baba de la vacă şi văzu lipsa șoricelului, îl întrebă pe Pri- 
chindel de fratele său. 

Prichindel a spus că a sărit în ceaunul cu păsat fiindcă l-a stropit. 

Cînd văzu baba această năzdrăvană ispravă a lui Şoricel, îl scoase din 
căldare fiert. Îl plînseră mult şi apoi îl îngropară cu mare durere! 

Baba și moșu văzînd că au rămas numai cu Prichindel, le fu frcă să nu-l 
piardă şi pe el și se puseră să aibă grijă de el ca ochii din cap. 

Baba după ce a muls iar vaca, a fiert laptele şi i-a dat lui Prichindel să 
mănînce ‘dintr-o strachină. Prichindel cînd s-a aplecat să mănînce a căzut 
în strachină şi s-a inecat. Baba şi moşul cînd s-au întors de la vite l-au găsit 
şi pe Prichindel înecat în strachina cu lapte. 

Rămiînind baba și moșul iar singuri după ce l-au îngropat şi plins pe 
Prichindel, au murit si ei de inimă rea! 


DOI FEȚI LOGOFEȚI 


Trăia odată, 
ca niciodată, 
că de n-ar fi trăit, 
nu s-ar fi povestit. 


Pe cînd lupii se-mprieteneau cu micii, pe cînd soarele şi luna. cobora 
pe pămint și iar se suiau pe cer, trăia undeva un împărat vestit în toată lumea. 
Împăratul era așa de mindru că și soarele sta din drum să-l privească. Ama 
degeaba că tînărul împărat nu-și putea găsi nevastă pe plac. Umblase de-a 
lungul şi de-a latul pămîntului şi nu-şi găsise muiere. Împăratul trăia trist 
și abătut. Nu-i plăcea nimic pe lume și ce făceau supușii săi nimic nu era bun. 
Pedepsea bărbați și muieri; le da gloabe, îi spînzura și gemeau închisorile cu 
lume nevinovată. 

Împăratu, la un timp, să gindi să dea porunci ca nima să nu ardă noaptea 
lampa. Treaba asta o făcu ca lumea să se culce odată cu găinile, şi să se scoale 
la cîntatul cocoșilor ca să muncească pe ogoare mai mult și împăratul să bage 
mai mult aur în visteria lui. De aia şi poporul nu-l iubea, ama nici lui de asta 
nu-i păsa. 

Undeva departe la marginea împărăției trăiau trei surori nemăritate 
şi frumoase. Trăiau într-un sat mic pierdut printre niște cleanțuri de munți 
înalți ce să ridicau pînă aproape de cer. 

Fetele gîndeau că pe aci împăratul nu trece noaptea și nu se temeau 
de el ca să nu ardă lampa noaptea. Împăratu trecu pe aci odată, trecu de două 
ori și cînd trecu și a treia oară cu mare durere în suflet văzu că fetele aștea 
sînt singurele din împărăție care n-au teamă de stăpîn. Mîniat la culme s-apropie 
de fereastra fetelor şi ascultă. 

— Fata cea mai mare sta şi zicea: 

— Ei, suricatelor, nu mă ştie pe mine împăratul să mă ia de soție, că 
i-aș sătura armata cu o piine. 

— Ba dacă m-ar ști pe mine-mpăratul, m-ar lua de soție, fiindcă eu 
i-aş îmbrăca toată armata cu un fus, spuse cea mijlocare. 

Cea mai mică, auzind lauda surorilor, le spuse: 

— Dacă m-ar ști pe mine împăratul, m-ar lua de soție, pentru că eu 
i-aș face doi feţi logofeți frumoşi ca aurul și argintul. 

Împăratul, auzind pe sora cea mai mică că-i va face doi copii frumoși 
ca aurul şi argintul, nu mai avu răbdare și intră în casa sărăcăcioasă a celor 
trei fete. 

Fetele se minunară văzind că impăratul le calcă pragul și că în loc să 
le taie capul ori să le lege și trimeată la ocnă, fiindcă nu ascultă de legile ţării, 
el le zimbește și le întreabă de vorbă. 

Sora cea mare, mai isteaţă, îl întrebă pe împărat ce-l-a făcut să vie la 
ele în casă. Împăratul, uitîndu-se la cea mai mică, spuse pe șleau: vreau.-să 
mă-nsor cu sora voastră cea mică cu părul de aur! 

Fata cea mică cu adevărat era frumoasă ca o floare și părul ei strălucea 
ca şi razele soarelui, ama păcat că fusta de pe era era ruptă și cirpită, iar cămașa 
ei făcută părțale. 

Împăratul chemă argaţii și ghineralii, își luă mireasa, o sui într-o căruță 
cu roți de aur trasă de șasă telegari înaripaţi și mare jale a lăsat micuța soră 
în casă după plecarea ei. 

La palatul împăratului, așezat la coadili mării, s-astrinsese: împărați, 
regi și prinți din tot cuprinsul pămîntului. Palatele împăratului de aur și mar- 
mură erau împrejmuite cu meri înfioriți, cu lămii și năramze, care într-o 
zi înfloreau și-n alta se coceau. 

La nuntă toţi nuntașii au petrecut mai bine de-o lună și-o săptămînă 
și toată lumea s-a-nveselit cu virf și-ndesat, numai o roabă a împăratului, 
o ţigancă din cale-afară de frumoasă, sta tristă rezimată de zidul palatului 
și plingea. 

După anu sora cea mică rămase grea și-ntr-o noapte născu doi feți logo- 
feţi, frumoși ca soarele de pe ceri. Țiganca fiindcă o ura de moarte, îi luă pe 
cei doi feți logofeți și-i îngropă în bălegarul cailor, iar împăratului i-a dus doi 
căţei de curind fătaţi de o căţea ce păza cirezile de vite ale împăratului. 

Împăratul mîniat peste fire veni la soția sa şi fu gata-gata să-i înfigă 
sabia în inimă, ama să răzgîndi şi-i zisă: n-am să-ți iau capul, am să te-arunc 
în închisoarea adincă, să te chinui toată viaţa să nu vezi soarele, luna și stelele, 
să n-auzi glas de păsărele, să nu vezi fir de iarbă, să n-ai parte să-ți mai vezi 
nici surorile și nici picior de vietate omenească. Să-ţi putrezească oasăli acolo, 
să te sugă șerpii și năpircile, sara să te culci cu broaștele și balaurii și s-ajungi 
să te arănești cu ouă și pui de șerpi, că altă soartă mai bună nu ţi se cuvine. 

În zadar tînăra nevastă îl rugă s-o creadă că ea a născut doi copii frumoși 
ca doi feți logofeţi, că împăratul n-o credea. O azvirli la pămînt ca pe o căţa 
cînd ea îngenunche și-i jură credinţă. 

Doi turmași o luară și o închiseră în fundul pămintului, în fluieratul 
șerpilor şi horcăitul broaştelor. Aici pe o crăpătură a închisorii un călău îi 
da din codrul lui de mălai și sărmanei prințese. Își făcu un culcuș subt un 
zid mai uscat și trăi aici mai mulți ani din mila turmașilor şi a călăului care-i 
aruncau cînd și cînd cite o coajă de pine ori de mălai. 

Frumoasei cu părul de aur îi crescuseră unghiile cît furca și cu ele spin- 
teca broaște, șerpi, năpirci și balauri pe care-i minca cruzi. Ea se ruga să 
vie o minune dumnezeiască care s-o scoată la lumină făcindu-i-se dreptate. 
Dar anii treceau, părul ei ajunsese pină-n pămînt de-i servea drept acoperămint 
din lipsă de îmbrăcăminte, iar ea nu mai ştia cînd e ziuă, cînd e noapte, cîte 
luni sau cîți ani au trecut de cînd împăratul miniat de moarte a aruncat-o 
aci pentru a o chinui? Să ruga însă să poată scăpa pentru ca unghiile ei să 
le poată odată înfige în beregata țigăncii care s-a răzbunat așa de crud pe dînsa. 

Împăratul în curînd a uitat pe frumoasa prințesă aruncată de el în turmă. 
Ba mai mult, împăratul s-a-nsurat cu frumoasa și răzbunătoarea țigăncușe, 
iar din băligarul unde fuseseră îngropaţi cei doi feţi logofeţi au răsărit doi meri 
ca aurul şi argintul de mîndri. 

Țiganca văzînd că cei doi meri au răsărit tumite în locul în care i-a 
îngropat pe fiii împărătesei, s-a pus pe ginduri. 

Împăratul era fălos că în curtea palatului său cresc niște meri ce nu 
s-au mai văzut pe faţa pămîntului, ţiganca însă bănuitoare, îl înduplecă pe 
împărat să-i taie. Împăratul, ca să facă voia soției sale, trebui în cele de pe 
urmă să dea porîncă să-i taie. Țiganca să-nveseli și ca nu cumva iar să mai 
răsară ceva din cei doi meri, ceru împăratului să facă din ei un pat. Împăratul 
i-a facut și patul cerut. Pe cind dormea împăratul cu ţiganca, cei doi feți lo- 
gofeți nu puteau răbda pe ei trupul spurcat al țigăncii. 

Noaptea, sora zise către frate: 

— Frate, ţie ţi-e greu? Mie îmi este greu că este pe mine șerpoaica 
de țigancă. 

— Mie nu-mi este greu, că pe mine doarme tata! 

Țiganca, care dormea iepurește, auzi ce vorbeau cei doi feți logofeţi 
şi cum se revărsă de ziuă, rugă pe împărat să taie patul să-l facă țăndări și 
să-l bage-n foc. Ama nici asta nu fu destul. Mai ceru împăratului ca argații 
să stea cu cergile sus la coș să prindă-n cergă toate schînteiele. 

O slugă nu știu cum drese, că două schintei ieșiră afară și căzură undeva 
în grădină. Pe locul căderii răsăriră două stable de busuioc, mari și frumoase 
ca aurul și argintul. 

Țiganca văzînd aşa minunăţie de busuioc, pricepută cum eria, luă ber- 
becul de-l puse să mănince busuiocul. Ama proasta nu făcu nici o treabă nici 
cu asta, pentru că berbecul se făcu mare și frumos, lina de pe el era mindră 
ca de aur şi la soare te puteai uita, iar la berbec ba. 

Văzînd țiganca că n-o brodeşște nici așa, ceru împăratului să taie neapărat 
berbecul de aur. În zadar îl rugară curtenii, gheneralii și slugile să nu taie 
o miîndreaţă de berbec că împăratul trebui să facă voia muierii și de data asta. 
Argaţii tăiară berbecul şi mare jale fu la palatul împăratului. După ce-l tăiară, 
tiganca porunci slugilor să meargă cu maţele la izvor să le spele, ama să aibe 
grije să nu rupă pic din ele. 

O roabă baş să-i facă la inat țigăncii ajunsă împărăteasă, rupsă două 
capete din maţe și le dădu drumul pe apă. Maţele au fost purtate așa de apele 
izvorului pînă au ajuns într-un rîu. Din rîu matele au ajuns într-o mare al- 
bastră și frumoasă, și de aci au fost purtate de valuri pină s-au oprit într-un 
prund pe un ostrov. Din ele au răsărit doi feți logofeţi care s-au prefăcut în 
doi copii, frumoși ca aurul, ca soarele de pe ceri. Unul eria băiat, celălant 
fată. Copiii creșteau în ostrov, se arăneau cu lămii, mere și năramze. Băiatul 
facu arc din părul lui soru-sa, vina vulturi, căprioare, cerbi și nici zmeii nu 
îndrazneau să se scoboare pe pămint s-o vadă pe sora lui cea frumoasă. 

Soarele, care vede tot ce se mișcă pe lume, zărindu-i pe cei doi feți logofeți 
cît sînt de frumoși, se opri-n loc o zi şi jumătate mirîndu-se de strălucirea lor. 

În timpu ăsta muma soarelui s-a speriat de întârzierea soarelui. A tre- 
buit să-i facă mîncare cu mult mai multă fiindcă bietul soare-nflămînzise 
uitindu-se la cei doi feți logofeți fără seamă de frumoși sub soare și sub stele. 

Cind s-a-ntors soarele acasă de pe ceri, era s-o mănince și pe mumă-sa 
de foame; mumă-sa, după ce i-a pus masa și l-a săturat ca pe orice drumeț 
ostănit, l-a certat spunîndu-i: 

— Soare mindrule, ce dai ocol mărilor, vezi ce e pe pămînt în stele şi 
sub pămînt, cînd ai stat pe ceri o zi şi jumătate nu te-ai gindit că lumea stă 
în cîmp nemincată și nedormită o zi și jumătate, nu te-ai gîndit că vitele au 
ostănit pe brazdă, iară altă lume stă în negură mai mult decît este scris în 
legea cerească? 

Soarele şi-a dat seama c-a greșit, a lăsat capu-n jos și i-a spus mumii 
sale ce minune a văzut. 

— Mumă, eu alerg sub stele, de cînd tata m-a alinat pe ceri scoțindu-mă 
din neguri, dar ce-am văzut ieri n-am văzut de cînd călătoresc ! Într-un ostrov 
stau doi feţi logofeți mai frumoși și strălucitori decît aurul, părul lor bălai 
e din fire de purpură, ochii lor mai luminoşi ca stelele, fața lor mai frumoasă 
ca razele mele cînd vin după furtună. I-am urmărit cum doboară cu arcul 
vulturii semeţi ai cerului, cerbii pădurilor și așa am uitat lucrul ce aveam de făcut, 
de aia lumea a stat mai mult la lucru, iar alții au adăstat mai mult să cînte 
cocoșii și să se reverse zorile. 

Soarele, după ce tăcu puţin şi băgă pe ureche porîncile lui mumă-sa, zise: 

— Mumă, eu sint dornic să știu dacă cei doi feți logofeți sînt amîndoi 
băieţi ori fete? 

— E, muică, asta e greu de aflat privindu-i de sus. Numai scoborîndu-te 
jos la ei ai putea să afli ce sînt? Eu îţi zic să faci o furchiță, o botiţă şi coborind 
în al ostrovel cu ele, dacă vor fi fete amîndouă vor alerga la furca de aur, dar 
dacă vor fi amîndoi băieţi, atunci vor alerga să ia botița de aur. 

Soarele, la repezeală, făcu o furchiță frumoasă de aur și o botiță; în 
furcă pusă un caier de lină tot de aur, iar la bită îi puse o para de aur în cres- 
tătură şi ca să nu mai zăbovească pe drum plecă mai iute, se scobori puţin 
şi pe scara cerului lăsă în jos mai întii botița. Băiatul a alergat şi a ridicat-o. 
Atunci a înțeles că ăsta este băiat. 

Pe urmă a potrivit scara și a lăsat în jos furca cu caierul de lînă de aur. 
Fata, bucuroasă, a alergat, a luat furca şi-a pus-o la briu, începînd să toarcă, 
ama neavînd fus torcea pe un băț. Soarele, văzînd că a uitat să-i facă fus mu- 
mă-sa s-a supărat iară văzindu-l că e uituc; cînd s-a mai pomenit ca un soare 
să se-ntoarcă-ndărăt de pe ceri pentru o fată ca să-i facă fuse ! Degeaba-l certă 
muma pe soare, că el îi făcu un fus mîndru de aur, merse deasupra ostrovului 
şi-l lăsă jos pe pămînt pe scara ceriului. 

Muma soarelui băgă de seamă că soarele și-a pierdut capu, că nu mai 
este cum era înainte. Se “scula -la timp, pleca pe ceri la timp. Acum soarele 
cînd ajungea pe ceri în dreptul ostrovului cu cei doi feți logofeţi se oprea mai 
mult și privea-n că jos că mai să-l mănînce vircolacii de eria să rămînă lumea 
fără soare. De dragul fetii din ostrov și de care se-ndrăgise soarele, ostrovul 
fu luminat mai mult şi marea la o vreme începu să scadă. Soarele întări razăle 
de scăzu marea iar ostrovul rămase pe uscat. Cei doi feți logofeți au ieşit pe 
uscat pornind în lume! 


Într-o seară au venit baş la palatul împăratului. În curtea-mpăratului eria 
clacă. O mulțime de oameni, băieţi și fete, curățau porumbul de foi şi umpleau 
ambarele cu drugi de porumb. Înțălegerea la clăcași eria ca fiecare să spuie cîte o 
poveste și toţi s-au ţinut de cuvint. Mai la urmă a ajuns rîndu și la cei doi feţi 
logofeţi. Ei n-au vrut, spunînd că nu ştiu nici o poveste. Da față la clacă era însuși 
împăratul, care asculta cu luare-aminte poveștile, plăcîndu-i minune mare. 

Privi şi el copiii, se miră de frumuseţea lor şi-i rugă să-i spuie o poveste. 

— Noi nu ştim nici o poveste. N-avem de unde ști povești. Acum vedem 
întîiaşi dată oameni pe pămînt, venim dintr-un ostrov, ajutaţi de soare, spuse 
băiatul. Dacă vă este la toți pe plac, vă putem povesti viaţa noastră. Auzind 
clăcaşii astfel de vorbe şi împăratul îi rugară să povestească. Numai țiganca, 
bănuitoare, spuse-mpăratului să plece. Împăratul nu o ascultă și-l rugă pe 
băiat din nou să povestească cum știe el viața lor. 

Băiatul începu povestea. log, arătind. cum.muma lor a fost găsită la mar- 
ginea-mpărăţiei de împărat, cum s-au căsătorit, cum ţiganca la naşterea lor 
i-a-ngropat în băligar, apoi au. crescut merii,: i-a tăiat, s-au prefăcut două 
steble de busuioc, în berbece de.aur şi mai la urmă din maţele berbecului, 
ajunse-n prund, s-au născut şi crescut acolo sub. grija razelor, soarelui. 

Împăratul apoi ia-ntrebat de unde are bastonul de aur şi fata furca, 
caierul şi fusul. de aur! Ei au răspuns că toate astea soarele le-a lăsat pe scara 
cerului. La auzul acestor cuvinte clăcașii şi argaţii-mpreună cu-mpăratul 
s-au minunat, iar țiganca s-a facut nevăzută. Împăratul acum înțelese că fusese 
înșelat de ţigancă şi porunci oștirii s-o caute și să i-o aducă vie și nevătămată- 

Soarele, care mergea pe ceri şi vedea toate astea, și-a-ntărit din nou 
razele şi a scos-o dintr-o claie de paie unde se. pitulase. 

Împăratul a poruncit s-o lege de patru cai de miini și de picioare şi 
armăsarii o rupseră în fișii, iar carnea fu aruncată pe cimp ca s-o mince 
corbii cerului. 

Împăratul plinse amarnic, însă în zadar, pentru că soțioara lui cea cre- 
dincioasă putrezisă de mult în fundul pămîntului. 

Împăratul, după ce-și luă copiii şi le dete-ntreaga împărăție, îşi adună 
oștirea și poporul în piaţa cea mare a orașului, arătînd lumii că el facuse un 
mare păcat ce nu poate fi iertat, şi-n faţa norodului adunat aci își înfipse sabia 
în inimă, căzînd de pe scaunul lui de aur pe care se suiră cei doi feți logofeţi, 
baş în timpul în care soarele de dragul lor se oprise din mers ca să-i privească, 
să se bucure şi el, că ei au o soartă de azi înainte mai bună. 


TREI FETE MARI ÎN CÎNEPĂ 


Cică au fost odată trei fete mari și toate îreile s-au dus dis-de-dimineaţă 
cu ceaţa-n spinare, cu roua-n picioare, să culeagă cînepă. Așa cum culegeau 
ele cînepa timpurie de vară, se întreceau cîntînd cîntece frumoase de dragoste 
de răsuna valea. Tocmai atunci trecea pe acolo împăratul tinerel călare în 
fruntea oștirii și stătu-n loc să asculte cîntecele celei mai mici, care făceau 
să-i salte inima de bucurie și de drag. 

Împăratul rămase încremenit locului şi intră în vorbă cu cele trei surori, 
frumoase nevoie mare și vrednice. Atunci fata cea mai mare zise împăratului: 

— Împărate luminate, facă-ți Domnu multă parts, de mertic, de sănă- 
tate, ia-mă pe mine de nevastă, că-ți îmbrac casa şi oştirile numai dintr-un 
fus de tort. Auzind-o cea mijlocie, căpătă și ea curaj grăindu-i: 

— Împărate luminate, eşti voinic şi să ai parte, de noroc, de sănătate, 
de palate fermecate. la-mă pe mine să-ţi fiu soţie şi să-ți hrănesc casa şi oş- 
tirea dintr-o oală cu linte. Dacă văzu ce văzu, sora cea mai mică şi cea mai 
frumoasă, cu glas de prefăcătoare, își luă și ea inima-n dinţi rugindu-l: 

— Mărite împărate și prea luminate! la-mă pe mine să-ți fiu soție, 
că am să-ți fac doi feți logofeţi, numai aur și argint. Tinărul împărat auzind-o 
vorbind aşa de frumos, sări jos de pe cal şi se duse la fată în cînepă. O luă 
de umeri, osăltă-n sus şi o sărută zicindu-i: 

— Pe tine te aleg din întreaga împărăție să-mi fii mireasa. O sui pe cal 
alăturea și plecară înainte cu oştirile pină ce ajuase la curtea împărătească. 

Acolo. i-a. pus în picioare papuci de aur şi rochie de purpură, poleite 
cu aur și s-a facut o nuntă cu chiote și veselie de se duse pomina peste mări 
şi peste, țări. Fata ramase grea și la anul e gata să nască. La naștere, cine s-o 
ajute? O ţigancă zgripțuroaică argată la curte. 

mpărăteasa născu doi feţi logofeți, numai aur și argint. Țiganca dră- 
coaica, îndată ce-i văzu, luă copiii și-n locul lor puse în leagăn doi căţeluși 
de la o căţea, care tocmai atunci fătase. Pe copii îi luă și-i îngropă de o parte 
şi de alta a scărilor. Băieţașul la dreapta şi fetița la stînga. Cînd întrebă îm- 
părăteasa unde-i sînt copiii, ţiganca i-a adus căţeii. A început atunci să plingă 
şi să se văicărească, însă cine era să o creadă nevinovată. Veni şi împăratul 
bucuros să-și vadă odraslele și cînd dădu buzna în odaie, rămase înmărmurit 
la vederea în leagăn a căţeilor. A fost atît de mînios, încît a fost cît p-aci să-şi 
omoare soția. Împăratul o luă de mînă și o scoase afară din palat. 

— Luaţi-o, zise unui unchieş de la curte și aruncați-o-n temniță sau 
pe apă. Faceţi ce vreți cu ea că nu vreau s-o mai văd în ochi! Uncheșul o 
iubea pe împărăteasă şi o duse la curtea păsărilor să aibă grijă de găini. 

Mama ţigăncii era o vrăjitoare, începu să dea cu ciobul pe la pragul 
împăratului, doar-doar i-o cădea la inimă fiica ei cea răutăcioasă. Pină ce 
într-o zi, împăratul o luă de nevastă, făcînd nuntă și cu ea. Dar ce să vezi, 
la intrarea în palat, de o parte și de alta a scărilor, răsăriră doi brazi cu tulpina 
de aur și frunzele de argint, strălucind ca soarele. Se mira lumea și țara de 
o așa minune. În fiecare dimineață cînd cobora împăratul pe scări, brazii se 
aplecau de parcă aveau suflet. Cînd venea împăratul îndărăt de la vinătoare 
iar se aplecau brazii de trei ori pînă la pămînt. Îi plăceau împăratului și po- 
runci dregătorilor: 

— Să aveţi grijă de aceşti pomi ca ochii din cap, să-i feriți de omizi, 
să-i udați și săpaţi în fiecare zi de două ori. 

Țiganca şi vrăjitoarea luară seama că brazii nu se ploconesc şi în fața 
lor şi în asta văzură o piedică. Se puse găroaica pe capul împăratului zor-nevoie 
să taie brazii că nu-i poate suferi. 

Împăratul n-a vrut să audă la început. Dar pînă la urmă de gura ei n-a 
mai scăpat. Că vorba aceea, și dracul de gura muierii s-a-necat în baltă. Pînă 
la urmă n-a avut ce face şi a poruncit să taie brazii şi să facă din ei două 
paturi. Unul pentru el și altul pentru găroaică. 

Noaptea cum adormea împăratul, paturile începeau să vorbească între 
ele. Din bradul în care era sufletul băiatului s-a făcut pat pentru împărat, 
iar din bradul în care era ascuns sufletul fetiţei s-a făcut pat pentru nelegiuită. 

Întreabă surioara pe frate în mijlocul nopții: 

— Frăţioare, ție ţi-e greu cînd doarme cineva peste tine? 

— Nu-mi este greu, că peste sufletul meu doarme tatăl nostru ! Dar ție 
cum îţi este? 

— Frate, frate, dacă ai ști cum este să pii pe suflet o găroaie, grea ca o 
piatră de moară. Dar ce să fac ! Trebuie să rabd, ca și muma noastră, dacă ne-a 
îngropat de vii! 

Găroaia în fiecare noapte asculta cum vorbeau copiii și crăpa fierea-n 
ea de necaz. Se puse zor-nevoie pe capul împăratului pînă ce nu-l sminti de 
cap să taie paturile și să le puie pe foc. 

— Dacă nu tai paturile astea blestemate, eu nu mai măninc la masă cu 
tine dintr-o strachină. De cînd dormim pe paturile astea am slăbit ca o scoabă, 
m-am urîţit și tremur de frică. Simt că ceva necurat zace ascuns în ele. Și l-a 

bătut la cap, cum bate fierarul oţelul pe nicovală pînă ce împăratul n-a avut 
încotro și a trebuit să-i intre în toate voile și cu nelegiuirea asta. 

Așa că pînă la urmă dete împăratul poruncă de tăie paturile şi le 
pusă pe foc. 

Se mirară argaţii şi argatele ce poruncă nesocotită o fi și asta, însă ce 
era să facă împăratul cu găroaia cea încăpăţinată. Nu putea s-o potolească 
cu nici un chip căci mai repede înveţi porcul să bea apă din fedeleș, decît să 
înveţi catirul să numere. Astupară ogeacul şi coşurile să nu iese nici o schinteie 
la lumină şi totul să se prefacă-n cenuşă, ca să-i înveţe ea minte ! 

Dar o slugă făcu ce făcu, lăsă o crăpătură şi două schintei zburară-n sus 
şi scăpară. Schinteile căzură după casă în grădina de flori şi din ele răsăriră 
două steble de busuioc cu frunzele numai aur şi argint. Găroaica văzu chitele 
de busuioc strălucitoare şi iar îi dete în gînd că nu e ceva curat. 

Și se ținu iar de capul împăratului, ca scaiul de coada porcului, pînă ce 
porunci împăratul să ardă busuiocul. 

Nişte berbeci de-ai împăratului trecură pe-acolo și un berbec rupse o 
frunză. Cum înghiţi busuiocul i se prefacu lina în aur și argint. Veneau împărați 
şi bogătaşi să vadă berbecul de aur. Îl fericeau pe împărat că are o asemenea 
podoabă în bătătură, de nu-ți mai puteai ridica ochii de pe el. 

Cum văzu și minunea asta găroaica nu mai avu astimpăr. Și dă-i și dă-i 
pe capul împăratului, să taie berbecul că-i dă dureri de cap cînd îl vede. Ce să 
facă împăratul, de muiere și de dracul nu poate scăpa nici în gaură de șarpe. 
Porunci să taie berbecul și nici maţele să nu le arunce. Să-l aducă spălat şi 
tuns, numai bun de pus în oale. 

Merseră argatele la Timoc să spele maţele și din nebăgare de seamă o 
cioară se repezi și rupse un cărăvei de maț şi zbură cu el în prundul rîului. 
Veni o altă cioară pe creacă să mănînce și ea şi din cearta lor se rupse maţul 
în două și căzu jos în tufe că nu le mai aflară de căpătii. 

Apa de la ploi a dus bucăţelele de maţe în nisip și deodată au răsărit din 
ele doi copii, un băiat şi o fetiță, amindoi frumoşi de parcă erau picaţi din soare, 
cu părul inele de aur, că la soare te mai puteai uita, dar la ei ba. Argaţii văzură 
copiii, dar de frica drăcoaicei nici nu cutezară să spuie ceva că înfundau închi- 
sorile. Un pescar tocmai arunca năvodul în apropierea prundului și văzu într-o 
dimineață pe cei doi copii, frumoşi ca doi feţi logofeţi. Îi întrebă pe copii ce 
este cu ei și copiii care știau povestea lor o spuseră și pescarului. Pescarul ca 
să-i scape de la moarte, îi luă şi-i duse ascunzindu-i acasă, că era om bun la 
suflet și cu frică de Dumnezeu. Se lumină bordeiul pescarului de strălucire și 
bunătate că-i aduse acum la bătrînețe Dumnezeu doi copii de suflet atît de 
frumoși. Copiii creșteau la căsuţa pescarului sărac văzînd cu ochii și lumea se 
minuna de aşa frumuseţe. Atunci Dumnezeu îi văzu de sus și vru și el să se 
bucure de bucuria pescarului dîndu-le cîte un dar. Dar cum semănau ca două 
picături de apă, o să-ncerce să vadă care e băiat şi care e fată? 

Și aruncă din cer în bătătura pescarului o furchiță cu lină de aur și un 
fus de aur, iar pentru băiețaş o colindă de aur, cu care putea zbura oriunde 
pe lume. 

Fata luă furca şi fusul, iar băiatul luă colinda. Încălecară pe colindă şi 
se duseră în cetatea cea poleită cu aur și argint a împăratului. 

Acolo mulțime de fete şi băieţi la clacă cîntă, se veselesc și lucră toată 
noaptea. În fiecare seară venea rîndul la cîte unul să spuie o poveste. Auziră 
cei doi feți logofeţi tărășenia cum stă și drept la clacă se opriră. Aici de frumoși 

ce erau toţi erau cu ochii pe ei să-i soarbă de vii nu alta. Dar şi împăratul nu 
mai putea de dragul lor. 

Cind toată lumea a povestit şi într-o seară rămaseră fără povestitor. Se 
întristară fetele şi băieţii de la clacă. Ce era să facă? Cine să le povestească? 
Oamenii și-au luat dănănăile şi au vrut să plece, 

— Staţi, zise impăratul, poate că ştiu şi copiii ăştia frumoși să spuie o 
poveste! Ce ziceţi, ştiţi? 

— Ştim, măria-4a, cum să nu ştim? Ce dacă sintem mici! Să vă spun 
povestea: « Despre cele trei fete mari în cînepă». 

— Bine, povestiţi copii ! zise impăratul. Și se întoarseră toți lucrătorii 
iar la clacă să audă povestea poveștilor. 

Găroaia simţi despre ce este vorba şi ca să-l împiedice îi zise: 

— Un tăciune şi-un cărbune, taci copile, nu mai spune! 

Împăratul dacă-l văzu pe copil aşa de cuminte și isteț la minte, împinse- 
ncolo împărăteasa și-i zise: 

— Un tăciune şi-un cărbune, spune, băiete, spune ! 

Copilul începu să toarcă firul povestirii aşa precum se întimplase cu 
schimbarea lor cu cei doi căţei, cu alungaea mumei lor să ajungă găinăreasă, 
cu brazii, paturile arse şi mai la urma urmelor cu berbecul. Şi cînd se-ncheie 
povestea, copilul o luă pe sora lui în braţe și zise: 

— Copiii aceia din prund sintem noi, iar muma noastră cea bună și 
chinuită este cea de la găinărie. Împăratul cînd văzu că cei doi feţi logofeți 
sînt copiii săi, îi luă în braţe şi-i scăldă în lacrimi de bucurie. 

Apoi pe găroaie porunci s-o lege de chingile cailor şi s-o împartă în cele 
patru vînturi să se aleagă de ea praful și pulberea, iar pe adevărata lui soție, 
o aduse din nou în palat, căzind în genunchi în fața ei şi cerindu-i iertare. 

— Vezi, măria-ta, ţi-am spus la cules de cînepă cind treceai în fruntea 
oștirii, ia-mă de soţie pe mine, că-ţi fac « doi feți logofeţi » și nu m-ai crezut?! 
Iată că acuma i-ai văzut şi ai crezut. Fericiţi am fi fost, dacă nu i-ai fi văzut 
şi ai fi crezut ! De aceea, iertat să fii de la mine şi de la Dumnezeu, pentru că 
ne-ai chinuit pe toţi pentru o cobie păcătoasă. 

Împăratul lăsă capul ruşinat și iar îi grăi: 

— Draga mea soție, sînt un păcătos și un nemernic ! Dar din aşa aluat rău 
ne-a croit Dumnezeu, ca la vreme de furtună mare să cadă copacii cei mari, 
iar buruienile să rămiie pe loc şi să scape. De aceea, cît voi trăi şi voi sta pe 
tronul acesta de aur, voi căuta ca la omul fără de suflet să-i găsesc unul fără de 
lege, iar la unul fără de lege un altul fără de suflet, ca tot nașul să-și aibă nașul 
şi nici un tilhar și ticălos să nu scape nepedepsit de mine și de Dumnezeu. 


COPILUL ȘI FETIŢA 


A fost odată un om şi o femeie, că dacă nu ar fi, nu s-ar povesti. Ei au 
avut doi copii, o fetiță şi un băiat. La un timp, după cîţiva ani îndelungați, 
femeia a murit și au rămas copiii săraci. Băiatul avea şase ani și fata avea opt 
ani. Şi dacă a murit femeia, omul s-a însurat cu altă femeie. După un timp 
spune omul către femeie: 

— Măi femeie, vreau să mă duc și eu la biserică ca toți creştinii. Tu să 
ai grijă de casă, să faci mîncare, să ai grijă de copii şi de vacă! 

Şi a plecat omul la biserică. Și dacă a plecat la biserică, cînd'a plecat, 
femeia în timpul ăsta a trimis pe fată cu vaca la pășune. Cînd fata s-a întors 
cu vaca de la păşune nu şi-a mai găsit frăţiorul acasă ! Dar fata era tot necă- 
jită că nu şi-a găsit frățiorul. După un timp ea a ştiut ce a făcut mama ci cu 
băiatul, fiindcă aceasta îl omorîse. Și dacă mama l-a omorît, l-a făcut mîncare. 
Cînd a venit tată-su de la biserică nu a știut din ce e făcută mincarea? Fetiţa 
n-a mîncat fiindcă a ştiut că e fratele ei. Ea a strîns oasele. Și dacă a strîns 
oasele, le-a pus într-o buturugă de răchită. 

În fiecare dimineață, cînd fetița își primea cana de lapte, o ducea în 
buturugă și o turna pe oasele alea uscate. După opt săptămini, s-a făcut din 
oasele alea un porumbel. După ce s-a făcut porumbel, a venit la casa lor să 
cînte în fiecare dimineață în zori de zi aşa: 


Hurlu ! Hurlu ! 
Măștioaie tătăroaie. 
Fiertu-m-ai, friptu-m-ai, 
La tătuța datu-m-ai, 
Tătuţa mincatu-m-a 

Și soruţa strînsu-m-a 

În bortuță pusu-m-a 
Lapte dulce adusu-mi-a ! 


Măștioaia şi fetița ştiau despre ce este vorba şi-i zise fetiţei: 

— la du-te, fato, de alungă năpasta aia de pe casa noastră. Știu că nu 
cîntă a bine, cîntă a moarte și careva din casa noastră trebuie să moară. Și 
atunci fata s-a dus, dar cu inima îndoită, şi-i spuse: 

— Huși, de aci porumbelule, nu mai cînta că mult mă doare inima, cînd 
te aud. Măștioaia auzi ce spune fata și o înghimpă în inimă. 

Atunci a ieșit mama afară şi a alungat porumbelul. Și porumbelul a 
plecat la a doua casă, dar după aceea iar s-a întors, cînd măştioaia a intrat în 
casă și a început iar să cînte: 


Hurlu ! Hurlu! 

Măştioaie tătăroaie. 

Fiertu-m-ai, friptu-m-ai, 

La tătuţa datu-m-ai, 

Tătuţa mincatu-m-a 

Şi soruţa strînsu-m-a, 

În bortuță pusu-m-a, se mai 
Lapte dulce adusu-mi-a ! 


Şi dacă a cîntat, tot la fel a ieșit fata afară şi cînd a ieşit afară, la fetiță i-a 
aruncat porumbelul numai lucruri scumpe: îmbrăcăminte, pantofi, toate numai 
din mătase, aur și argint. Cind mama vitregă a văzut așa ceva, a ieşit şi ea să-i 
arunce şi ei lucruri frumoase şi scumpe. Şi dacă a ieșit afară, porumbelul i-a 
aruncat O piatră de moară în cap și a OMorit-o. 

Atunci porumbelul a zburat jos de pe casă, s-a dat de trei ori peste cap 
şi s-a prefacut iarăși un băiat mare și frumos. După aia a povestit tatălui său 
tot ce-a pățit cu mama vitregă. 

Atunci tatăl s-a hotărît că nu se va mai însura niciodată și să-și crească 
copiii singur, cum va da Dumnezeu. Așa a și făcut! 

Și vă spusei povestea așa, ca să căscați gura'la ea. 

iti a Pal e Ww r a 


URA OMENEASCĂ 


Au trăit doi fraţi în două sate. Unul era bogat, celălalt sărac. De sărac 

ce era, nici pungă bună-n pozănari n-avea. 
Decit aţa mămăligii, 
Lipită de fundul pungii. 

Și cum sta de se giîndea: n-avea haină, n-avea taină şi nici de tilhari 
vreo teamă, luă în mină o măciucă înnodată și plecă la fratele cel bogat, care 
ținea praznicul. Cum îi călcă pragul, dădu şi el binețe ca toată lumea în seara 
de cinișoară: 

— Bună sara, frățioare, îţi venii la cinișoară ! 

— Cum de te-ndurași, pe drum nu crăpași, casa mi-o spurcași; cu cioarecii 
Tupţi-n tur şi cu cămașa imoasă, numai puzderii pe oasă. 

— Nu mă-nfrunta, frățioare: 

Sărăcuț de maica mea, 
iarna-i grea; 
muierea-i rea, 
vai de steulica mea! 

— Pune parul măi pe ea, dacă vrei să ai ce bea și ce bea şi ce minca, ziua 
și dumineca. 

— Lasă-mă, frățioare, că e mare sărbătoare şi ca orişice creştin, cinsteş- 
te-mă cu puţin vin! 

Bogatul umplu ulcioarele cu apă și-i dete să bea: 

— Țin-te bine şi te-mbată, nu căta că este apă! 

Fratele cel sărac, cum beu, se-mbătă și-ncepu să cinte: 

— Sărăcie, Sărăcie ! 
Duce-te-ai tu pe pustie, 
Sărăcie, ce-ai cu mine? 

Te ţii ca scaiul de cîne! 

— M-am avut cu tat-tu bine, 
Și nu mă-ndur nici de tine! 


Cintind el legănat, ca un om adevărat beat, i se pare că cineva îl îngînă; 
cineva cîntă cu el. Atunci săracul, își dete cu comanacul, că ceva trebuie să fie 
la mijloc. Făcături, măghii, ceva este, că lucru curat nu e! Atunci zise el răstit: 

— Care ești tu ăla ce cînți cu mine și mă-ngini? 

— Eu sint nevoia, sărăcia și pe tine sint blestemată să te-nsoţesc ! 

— Şi unde mergi acum, sărăcio? 

— Und” te duci tu, acolo mă duc şi eu! 

— Cum, cu mine, vai de păcatele mele! 

— Merg cu tine, neintrerupt cu tine: 


Şi-am să-ţi stau pe vatră, 
Ca stana de piatră! 


— Aoleu, sărăcie, lasă-mă-n sărăcia mea, singur nu mă chinuia, că eu 
cum voi ajunge acasă, am să mă culc ca să mor. 

— Şi eu merg cu tine ! zise sărăcia. 

— Bineee, dar să nu-ţi pară rău! 

— N-o să-mi pară! 

Cum sosi acasă la bordei, îşi făcu o ladă şi strigă: 

— Hei, sărăcio, culcăte-n ladă, că ne-a venit vremea să ne ducem pe 
lumea ailaltă ! Sărăcia auzindu-l se sperie și-i grăi: 

— Culcă-te tu băiete mai întîi! 

— Ba mai întîi se culcă partea femeiască, zise săracul ! Şi se culcă sărăcia 
mai întii. El cum o văzu, puse capacul peste ea și-l bătu-n cuie. Sărăcia cum 
se văzu-nchisă, începu să se zvircolească, să dea din picioare și să strige: ajutooor ! 
Dar pînă una, alta, săracul înșfăcă lada pe spinare și fugi cu ea-n vale la mor- 
minți. O-ngropă, şi cum o-ngropă, începu să se-mbogățească. Frate-su, cel 
bogat, cum auzi, şi mai și îl ura şi-l pizmuia, cum de i-a luat-o-nainte cu averea. 
N-avu răbdare şi merse la casele lui întrebindu-l: 

— Măi frate-meu, ce făcuși, de te-mbogăţişi? 

— Ții minte, cînd am fost la tine? De mă adăpai și mă îmbătai? Cu apă 
curată și nefermecată ! Și cum eu mergeam acasă, mă duceam și cîntam un 
cîntecel, pe colnic, pe socăcel, cineva mă-ngiîna, sărăcia-mi răspundea. Eu mă 
mirai şi iar o-ntrebai: 

— Spune-mi cine eşti, de ce mă-nsoţești? Iar ea-mi răspunde: 

— Eu sint cea ursată, ca să-ţi stau pe vatră, ca stana de piatră! 

— Şi unde-ai dus-o? l-a-ntrebat bogatul. 

— Frumos mi-0-nșelai și mi-o-nmormintai. 


La cimpul cu colălie, 
Unde pic de iarbă nu e; 
Unde şerpii-mi şerpuiește 
Şi -năpircile-mi vuieşte ! 


Fratele cel bogat cum, aude, îl apucă fiorile și pleacă drept la morminți 
să dezgroape sărăcia. 

Cum o dezgroapă, răsuflă de bucurie că șerpii şi năpircile nu-i mai cioc- 
neau la casa sufletului, gata să-și dea duhul. Atunci bogatul îi zise: 

— Scoală-te şi hai la fratele meu că s-a-mbogăţit, hai la el să-l sărăcești ! 
Sărăcia s-a ridicat în virful picioarelor urită ca Muma Pădurii şi i-a grăit: 

— Vai sărmana de mine, abia-mi trag sufletul, bine că-mi veniși de mă 
izbăviși. Fiindcă-mi eşti milos, nu ca frati-tu păcătos, am să merg la tine ca 
să trăim bine. Mult m-am chinuit, la frati-tu cît am trăit. Dar la tine-o s-o 
duc bine, că mă dezgropași pe mine. 


Bogatul cu sărăcia, trecu dealul 
Si uidi el cu amarul. 

Bogăția i se duse pe apă, 
C-așa-i fu inima aspră! 


BĂIATUL FĂRĂ NOROC 


A fost odată un bărbat şi o femeie, care aveau un băiat frumos şi bun 
de nu se găsea ca el altul în sat. Cind s-a făcut destul de mare, părinţii l-au 
trimis să lucreze prin toate părțile, să înveţe și de la alții. Cu cît lucra mai 
mult, cu atit nu avea spor la lucru și nici să încropească două într-un tei. Bietul 
băiat se credea că n-are noroc! 

Într-o zi, spuse el părinților săi, că pleacă în lume să-și caute norocul. 
Îşi luă merinde în traistă şi plecă ! Merse el ce merse zi de vară pină-n seară; 
dormea pe unde putea, mînca pe unde nemerea și ce găsea ! Merse așa multă 
vreme ! 

În cele din urmă ajunse într-o pădure mare, plină de păsări cîntătoare, 
cu poiene pline de flori, d=-ți luau ochii și auzul de frumuseţe. Merse ce merse 
prin pădure pînă ce ajunse la un bordei care avea numai un ochi de geam 
dintr-un burduf. Mai la o parte un moș tăia lemne. Îi dă bună ziua; dar moșul 
nu-i răspunse nimic. Văzînd el că moșul taie întruna lemne, se puse să-i ajute 
la tăiat lemne. 

Au tăiat ei aşa, ce-au tăiat, pînă seara fără să vorbească unul cu altul, 
după care au plecat de au intrat în bordei. 

Cînd băiatul intră în bordei, vede că nu-i nimic; nici pat, nici masă, 
nici mincare, nici haine, cu totul casa era goală. Fără să mănînce nimic, fără 
să scoată o vorbă, obosiţi de atîta muncă, s-au culcat pe pămîntul gol. 

La mijlocul nopţii bate cineva la fereastră: 

— Cioc! cioc! cioc! 

Bătrinul întrebă: 

— Cine €.,.2 

Un glas de afară îi răspunse: 

— Eu sînt: Norocul ! 

— Ce vrei? răspunse moșul. 

— Am venit la tine să-ţi spun că acum seara s-au născut o mie și unu 
copii și o mie au murit. 

Atunci bătrînul zise: 


— Cei care s-au născut şi n-au murit să aibă tot ce am eu acum seara 
asta în bordeiul meu ! Și zicînd așa, cel care bătuse la fereastră se făcu nevăzut. 
Casa era goală şi întunecată. 

A doua zi s-au sculat și fără să mănînce nimic au plecat iarăși de au tăiat 
lemne toată ziua, fără să scoată o vorbă. 

Seara s-au întors la bordei și-au intrat înăuntru ca și în prima seară să 
se culce. Dar mare le fu mirarea cînd văzu că bordeiul era plin cu de toate: 
fel de fel de bunătăţi: cu mese pline de mîncare, de băutură, iar îmbrăcă- 
mintea era din aur, argint și nestemate. Flăcăul n-a îndrăznit să întrebe nimic. 
Se așezară la masă uade mincară și băură pînă ce se saturară, după care se cul- 
cară în paturi de aur și dormiră pînă dimineața. Pe la miezul nopții veni iarăși 
cineva la geam și bătu: 

— Cioc! cioc! cioc! 

Moşneagul zise: 

— Cine e? Un glas de afară îi răspunse: 

— Eu sint: Norocul! 

— Ce vrei? răspunse moșul. 

— Am venit la tine să-ţi spun că acum seara s-au născut o mie şi unu 
copii şi-o mie au murit, 

Atunci bătrinul zise: 

— Cei care s-au născut şi n-au murit, să aibă tot ce am eu acum seara 
asta în bordziul meu! 


Şi zicînd aşa, cel care bătuse la fereastră se făcu nevăzut. De acum casa 
era plină cu de toate. 

Dimineaţă cînd se sculară, moșneagul îl întrebă pe băiat: 

— Ce vrei, băiete ! Ce cauţi aici la mine-n casă? 

Băiatul răspunse: 

— Am plecat în lume să-mi caut Norocul! 

Atunci bătrinul îi zise: 

— Ai văzut în prima seară cînd a venit la mine Norocul şi mi-a spus că 
s-au născut o mie și unu și au murit o mie? Și ai văzut ce am avut eu atunci 
în bordei? Nimic, gol, sărac ! Ei bine şi tu te-ai născut între aceia o mie și unu 
cînd eu nu am avut nimic și de aceea tu nu ai noroc. 

Dacă vrei să ai noroc trebuie să te însori cu o nevastă care s-a născut 
cu noroc şi să trăieşti din norocul ei. S-o cauţi așa că pe ce pune mîna îi merge 
din plin toate. Numai cu o așa nevastă vei trăi bine. Și băiatul se întoarse 
atunci acasă. Le povesti părinților toată întimplarea de se minunară de aceea 
ce auziră. Se puseră de-l însurară pe băiat cu o fată care pe ce punea mina îi 
mergea din plin. Și trăi el așa din norocul femeii, dacă n-or fi trăind şi acuma. 

Și încălicai pe o mătrăgună şi vă spusei a mea minciună. 


TREI FLĂCĂI SĂRACI 


Trăia odată într-un sat trei frați săraci. De săraci ce erau curgeau zdren- 
tele de pe ei. Neavind ce face, în sat nu găseau de lucru pentru că toți oamenii 
satului erau săraci de n-aveau nici foc în vatră. 

Le venise vremea de însurătoare și n-ar fi avut cu ce să-și ţină nevestele. 
Ce s-au gîndit ei, să plece în lume să-și cate norocul. Și-au pregătit desagii cu 
ceva merinde; ce merinde, nişte rădăcini adunate de prin pădure și au plecat. 

Au mers ei ce-au mers, prin păduri şi cîmpii cu volburi şi bălării pînă 
cînd au trecut printr-o cîmpie cu lanuri de grîu care se legănau la adierea vîn- 
tului. Unde este griu, sînt şi păsări. Văd ei un cîrd de ciori și cel mare zice: 

— Dacă-aș avea atitea oi, mi-aş face în cîmpul ăsta o stină şi oricine va 
trece pe aci, îi voi da să mănînce pînă se va sătura de lapte, brînză şi carne, 
fără plată. 

Nu mai departe decit lingă ei venea un bătrîn care auzindu-i a zis în 
gindul lui: « Ciorile să se facă oi!» 

Cînd se uită cei trei frați, văd în locul ciorilor oi! Atunci cel mai mare 
dintre ei zice: 

— Eu rămîn aici căci mi-am găsit norocul. 

Ceilalţi doi frați au plecat mai departe să-şi găsească şi ei norocul. Au 
mers ei ce-au mers pînă au dat de o fîntină cu două ţurloaie din care curgea 
apă. Fiind obosiţi s-au așezat jos să se hodinească şi să bea apă. Au stat ei acolo 
ce au stat și cel mijlociu zise: 

— Dacă din aceste două ţurloaie ar curge din unul ţuică și din altul vin, 
mi-aş face aci un birt și cine va trece pe aici am să-i dau să bea pină se satură. 
Din față venea un bătrin care auzindu-i, zise în gindul lui: « Ţuică şi vin 
să curgă.» 

Cînd vreau ei să bea apă văd că dintr-un țurloi curge apă roșie și după 
ce au gustat au văzut că este vin. Gustă și din celălalt țurloi, văd că este ţuică. 

Văzînd că dorinţa i s-a împlinit, cel mijlociu zice către fratele cel mai mic: 

— Eu rămîn aci şi-mi clădesc birtul. Tu du-te mai departe şi cată-ţi 
norocul. 

Cel mai mic dintre fraţi plecă mai departe și mergînd el se întîlnește cu 
același bătrîn, care-l întrebă văzindu-l așa sărac, că unde merge? 

— Am plecat în lume să-mi găsesc o nevastă care să-mi fie la inimă și 
tot ce va zice el să nu fie altfel. 

Bătrînul îi zise: 

— Nevasta care să-ţi fie la inimă are nunta miine într-un sat nu departe 
de aci. Dacă mergi cu mine am să pot să stric nunta și să ţi-o iei. 

Au plecat ei în sat şi s-au dus la casa băiatului unde nunta era în toi, 
unde se pregăteau ca a doua zi duminică să se ducă la mireasă. 

Intră ei în casă și bătrînul spune către părinții mirelui, că fata este la 
inima flăcăului cu care a venit şi să strice nunta. Părinții mirelui se împotrivesc 
şi vreau să-i arunce afară din casă însă bătrinul le spune că el le va dovedi 
că aşa este. 


În curte era o viţă neîngropată căci era timp de toamnă și le spuse că 
vița pînă mîine dimineaţă are să rodească și strugurii are să fie copți. Numai- 
decît vița a început să-i crească frunzele şi pînă dimineaţa cînd ei s-au sculat 
a avut rod. Părinţii mirelui au văzut că bătrinul trebuie să fie Dumnezeu care 
umblă pe pămînt. Atunci s-au dus împreună la fată, fără mire, ci numai cu 
flăcăul nostru care-și căuta o nevastă care să-i fie la inimă. Cind părinţii fetei 
şi ea au auzit despre ce este vorba şi deși îl văzură atît de zdrențuros au făcut 
nunta cu flăcăul nostru. Flăcăul a fost îmbrăcat în haine curate şi dimineața 
a şi plecat la lucru pe cîmp să samene, să secere, să treiere căci era vrednic 
nevoie mare. Pe toate ce puneau mîna le mergea din plin şi aveau de toate. 
Ograda se umpluse cu păsări, vite, hambare cu grîu, porumb, cu de toate. La 
anul nevasta îi născu un băiat de toată frumuseţea. 

Bătrînul vru să vadă ce mai fac cei trei frați, cum le merg treburile și 
dacă se ţin de vorba pe care au spus-o! 

Merge la cel mai mare dintre cei trei feciori unde îşi avea stina, oile 
și-i ceru găzduire. Cere bătriînul să mănînce, și dimineaţa vrea să plece, dar 
gazda îi cere să-i plătească. 

Bătrinul spune că a auzit că la stîna lui orice trecător poate mînca cît 
îi trebuie fără să plătească. Flăcăul îi spune că dacă ar da la toată lumea atunci 
el ce ar face, din ce ar trăi! Atunci bătrînul spune: « Ciori au fost, ciori să 
fie», și în momentul acela stolul de ciori își luă zborul şi bătrînul plecă. 

Flăcăul îl strigă să vină că-i dă demîncare cît vrea, însă bătrinul răspunde 
că e tirziu și nu se mai întoarce. Atunci a văzut că bătriînul era Dumnezeu! 

După ce plecă de la fratele cel mai mare se opri la hanul ceiui mijlociu 
şi la fel ceru găzduire și mîncare, pînă dimineaţa. Cind vru să plece, gazda îi 
ceru să-i plătească găzduirea. Străinul îi spune că a auzit că oricine vine, mănîncă 
şi bea fără să plătească ! 

Tînărul îi răspunde că el a avut cheltuieli cu hanul și dacă dă pe gratis 
atunci el cu ce să trăiască, deși avea de toate în ogradă! Atunci bătrînul zise: 
«Apă a fost, apă să fie»! În acel mcment a început să curgă din ţurloaie în 
loc de vin şi ţuică, numai apă. Omul văzind că a rămas sărac şi că bătrinul a 
fost Dumnezeu, îl strigă înapoi, căci plecase; să-i dea să bea cît vrea. Bătriînul 
era departe şi-i spuse că e prea tirziu și l-a lăsat văicărindu-se. 

Ajunse acum Dumnezeu la cel mai mic. Aci erau de toate, toate le mergea 
din plin şi tccmai atunci se născuse primul tăiat. Bătrînul intră în casă plin 

de bube pe față și cap, zdrențăros şi cere găzduire. Bitrînul este primit şi 
găzduit şi seara la vorbă îl întreabă de ce este plin cu bube pe față și cap. El 
le spune că are riie şi că toți vracii i-au spus că se poate vindeca numai cu 
cenușa primului copil. Dar unde găsește el asemenea oameni, care să-și ardă 
copilul și să se unsă el cu cenușa lui! 

Auzind azeasta, bărbatul stă pe ginduri și apoi zice către nevasta sa: 
« Să-l vindecăm pe bătrîn cu cenușa copilului nostru». Ea îi răspunde: 

— Noi avem primul copil şi o să mai primim și alți copii, aşa că să-l 
vindecăm noi. Să facem jertfă copilul pentru acest bătrîn nenorocit! 

Atunci bărbatul îşi trimite nevasta să facă fozul la cuptor pînă el mai stă 
de vorbă cu bătrinul. Cind cuptorul a fost încins bine, bătrinul zice: 

— Acum să mă lăsați pe mine să bag copilul în cuptor fiindcă voi nu 
puteți vedea cum arde copilul vostru. 

El ia copilul și-l pune pe lopată, dar înainte de a-l viri în cuptor scuipă 
înăuntru și cuptorul pe dată s-a răcit. Viră copilul în cuptor şi pune capacul. 
Apoi toţi se culcă şi dimineața bitrinul trimite femeia să scoată cenușa din 
cuptor. Cind deschide capacul, copilul dormea ca şi cînd n-ar fi fost nimic, ba 
mai mult el crescuse într-o noapte cît crescuse într-un an. Se făcuse un 
băiat frumos. 

Atunci au văzut că bătrînul nu era altul decît Dumnezeu. El le-a urat 
să aibă multă sănătate, să trăiască pină la adinci bătrinzțe şi să aibă mulți copii, 
să fie buni cu oamsaii. 

Am fost şi eu pe-acolo pe vremea aia, căci dacă n-aş fi fost n-aş fi ştiut 
să vă povestesc. Așa că nu v-am mințit, căci aș fi sărăcit și eu ca cei doi frați 
mai mari. 


POVESTEA LUI PĂTRU OȚU 


A fost un om sărac și a făcut un copil mic şi a făcut el o casă. Omul şi-a 
cumpărat tot matrialu de casă de la preduzece şi a luat matrialu în veresie şi 
cind a furșit casa, s-a dus să plătească matrialul la preduzece. Mzrgînd pe drum 
pînă la preduzece, la mijlocul drumului a fost o recă și ca să treacă reca la 
mijlocul apii îi iasă un țap negru cu coarne în cap și să punie înaintea omului 
și-l spămintă să nu poată trece. 

Omul se abate în dreapta, da și stinga, tot țapul îi iasă înainte și-l spă- 
mintă. Omul nu poate în nici un chip să treacă. Atuncea țapul începe să spună 
omului și-i zice: 

— Îmi dai tu mie ce ţ-ă mai drag plie în casa ta? 

Omul a gindit că din sărăcia lui a făcut o casă şi să-i dea casa, da țapu-i 
spune: 
— Nu-mi trebuie mie casa ta, că eu am căşi de sticlă, da să-mi dai ru 
mie copilu tău. 

Omul a zis ţapului: 

— Eu am numai un copil și mult îmi pare rău de iel. 

Dară tapu a zis: 

— Că ce zici că-ți pare rău de casă, că ţie mai mult îți pare rău de copil 
decît de casă. 

Acuma țapul spune omului: 

— Obecește-mi că-mi dai, da ieu nu-l iau. Acum i-l iau cînd o creşte 
copilu de paișpe ani. Și pe urmă țapul a perit din drumul omului. Omul s-a 
dus pîn apă pînă-n partea lantă, s-a dus să plătească matrialu dă casă. După 
ce a plătit matrialu, s-a întors acasă și începe a povesti la muiere ce s-a întîmplat 
pe drumul la mijlocul apii, cu un tap pe cum a cerut ţapu copilu să-l dea și 
i-a spus că cînd o fi copilu de paișpe ani şi vreme după vreme. Omul a luat 
copilu și s-a dus cu copilu la biserică să-i facă popa o apă de iertare și i-a spus 
omul lu popa. Că ducîndu-să pe drum să plătiască matrialu căşii, ce i-a zis 
un ţap, pe cum să-i dea copilu la paișpe ani. Atuncea popa i-a facut o molivdă 
şi i-a pus-o într-o trochiță mică, de la gura trochiţii un busuioc. Și spune 
popa la tatăl copilului să poarte copilul trochița undeva vor s-o ducă, copilul 
şi pe trochiţă cu el. De vor lo va duce pe copil mare năcazuri, să stropească 
cu apă de trochiţă, că aia-i ajută copilului. 

Cind a venit omul cu copilul acasă de la biserică, copilul s-a dus cu oili 
şi boii la iarbă. Păzind copilu într-o zi boii, plecînd copilu pe anul de paisprece, 
pe vremea aia Pătru oțu o auzit de tatăl copilului că i-a făcut vo apă la copil 
şi copilu o poartă la iel și acuma s-a dus Pătru oțu la copil şi i-a zis: 

— De te-oi duce pe undeva, să iai sama ce sudbină am eu la împlinirea 
a paisprece ani. 

Copilu a păzit boii, după culesu de porumb, cînd s-a dus să întoarcă 
boii vede că s-a slobozit un nor negru și vinturos și deodată l-a ridicat pe copil 
sus. Drugarii, copiii lui, cînd văzu că pe drugaru lui l-a loat noru al negru și 
al vinturos s-a dus cu el sus, atuncea alant drugar a loat boii şi a fugit cu ei 
acasă și i-a spus la tatăl copilului că l-a loat vîntu cu noru al negru s-a dus 
Sus: «eu m-am spămintat şi am venit fuga acasă şi vă spusăi întîmplarea lui 
drugariu meu ». Atuncea omu și-a adus aminte că vremea a venit la paișpe 
ani, să ia țapu copilu. 

După ridicarea norilor cu copilu, plecind cu el, ajunsă la căși de sticlă pe 
mări. Atuncea tuma-l dusă înuntru, pin sobe; nima nu eria decît trubaciu 
răilor dejurni la căşi de sticlă, da alanț a fost la un vînat pin svet. 


Răul ce a dus copilu a zis la trubaci: 

— Ia de cântă să s-adune toţ răii de la învînat. 

După ce cîntă trubaciu toţ răii porniră să vie ca păsările la casa de sticlă. 
Toy alergară și ajunsără la vreme, da unu nu e din număr, băgîndu de sama 
numărindu-l, nu e răul al șchiop! 

După ce ajunsă șchiopu, s-a dunat toț roată pingă copil şi a pornit 
să-şi dea briînci unul spre altul, care să omoare copilu, dară tartorli al 
şchiop a zis: 

— Staţ, nu grăbiţ să-l omoriţi, să lom sama în cărț cum ie copilu scris. 
Şi scoasă cartea și cetiră răii și văzură ce spune, rîndu copilului, scrie în cartie 
de copil așa: « Copilu să doarmă su patu lu Pătru oțu». Dară răii au sprimit 
un pat de foc, da Pătru opu să doarmă şi el cînd o veni. Dracul al șchiop porni 
să întrebe pe top drugarii la rînd, care ce a învinat; să spună top la rind cea 
învînat fincă asta a adus copilu de-l vedem noi toţ. Dracul al şchiop întrebindu-l 
pe al dintii: « Ce ai făcut? » El spusă: « Eu găsii o fămeie scoțind apă din fin- 
tînă; pănă ea scoțind apă, eu îndemnai copilu ëi şi să-necă, sări în: îintină ». 
Întrebiîndu-l pe al doi, dracul spusă: « La un otar de loc găsi certîndu-să doi 
fraţ ; eu îi îndemnai de să omoriră. Da al de trii răul spune că un cioban păzind 

boii să pască iarbă: « I-am dat un somn greu la cioban de a durmit şi boii s-a 
dus în livade, a păscut, să umflară şi muriră boii. » 

După întîmplarea ciobanului, altu răul a îndemnat pe o muiere să bage 
mălaiul în foc, copilu muierii să arsă în foc, da muierea n-a băgat de samă. 
Porni tartorli al şchiop să zică: Să ia copilu să-l ducă la patu lui Pătru oțu să 
şadă su pat. Atuncea copilu văzînd mulțimea de răi mergind cu iel la patu lu 
Pătru oţu și zicîndu-i copilului: 

— Iote aici su pat să șezi. 

Copilu spămîntat scoasă trochița din sin cu busuioc şi porni stropindu-i 
pe toți dracii cu apa popii. Deodată să aprinsă focul pe draci și porniră să ardă. 
Dracul al șchiop cînd văzu atîta foc şi moarte de draci, zberă fuga la-al cea 
adus copilu: « Rugaţi-vă de copil să nu vă mai stropească că voi ați prins pe 
Dumnezeu, de aia ardeț cu totu și pristăniț să-l duceți îndărăt de unde ați 
venit cu el». 

Şi copilu şezind cu dracii acolo auzi ce sudbină are el, da și ce sudbină 
are Pătru oțu. 

Răul lo copilul şi plecă să-l ducă de unde l-a loat și l-a dus iară la locul 
unde a păzit oili. Din locul unde l-a lăsat răul pe copil, copilul plecă acasă la 
tata lui. Piste vo cîtăva vreme aude Pătru oțu că copilu a venit acasă! Şi vine 
şi Pătru oţu să-ntrebe ce sudbină are el şi cum a făcut copilu de l-a întors răii 
ca să facă şi el. Copilu spune lu Pătru oțu să-și facă apa la popa Pătru oțu 
să dusă la popa în sat şi spune lu popa: « Așa, părinte, fă-mi şi mie apa ca la 
copil că ieu am oțit patruzăci de ani şi să-mi ierți păcatele şi mie». Și popa 
cînd aude pe Pătru oțu, așa îi spune lu Pătru oţu, că: «nu poate să-i ierte 
păcatele ». 

Pătru oțu cînd auzi că popa nu poate să-i ierte păcatele, scoasă cuțitu 
şi-l taie pe popa! Acuma Pătru oțu plecă în altu sat să-ntrebe pe altu popă 
şi cînd a spus la al de doi popa să-i ierte păcatele şi ala popa a spus că nu poate 
să-i ierte păcatele. Atunci Pătru oțu, scoasă cuțitu și-l tăie şi pe al de doi popă. 
Pătru oţu pînă la cinci popi omori. Din cauză că nu-l vrea să-i ierte lui păca- 
tele. După ce văzu Pătru oțu că n-are popi unde să-și ierte păcatele, iel aude 
că-n vrun munte ieste vrun călugăre la vo mănăstire bătrin şi să dusă la călu- 
găre şi-i spusă așa: « Iou am fost patruzăci de ani oț şi vreau să-mi ierți păca- 
tele mele, să nu mor cu iele ». Călugărul spusă că poate. Atuncea călugărul să 
sui în pod și luă un ciumag de măr uscat păstrat de cînd a fost mănăstirea; 
ciumagu a avut optzăci de ani. Călugărul lo ciumagu de măr şi-l dete lu Pătru 
oțu şi-i spusă așa: Vezi muntele al mare, acolo să te duci sus în virfu lui, să-l 
înfigi ciumagu în pămint și tu să iai oţiră apă cu gura să-l uzi pînă s-o prinde 
de-o înverzi şi să crească mare. 

Pătru ou înfipsă ciumagu în virful muntelui și porni să-l ude cărind apă 
cu gura. A cărat Pătru oţu 12 ani apă cu gura; văzu Pătru oțu că ciumagu s-a 
prins şi a crescut. Veni Pătru oțu la călugăre şi-i spusă: 

— Părinte iote ciumagu al de măr s-a prins și a crescut! 

— Mai udă-l doi ani încă pănă face și mere și cînd o face mere, să vii 
să-mi spui. 

Mai îl udă Pătru oțu încă doi ani și făcu paișpe ani, mărul a crescut mult 
mare și frumos, da n-are frunză în el cît flori; după ce legă mere mărul, Pătru 
oțu plecă la călugăre și-i spusă: | 

— Părinte n-are măru frunze în iel cît mere, aide părinte să vezi. 

Călugărul spusă lu Pătru oțu așa: 

| — Adastă puţin să iau cărțile să mergem să-ți iert păcatele su măr. 
| Și cînd ajunsă la măr îi zisă călugăr?li lu Pătru oțu așa: 

— Şezi, Petre, su măr! 

ezu Pătru su măr, scoasă călugăr”li patrailu și i-l pusă în cap lui Pătru 
și porni să-l ispitească: 

— Ce păcate ai făcut, spune pe rind! 

Porni Petru oțu să spună păcatele, da din măr cade cîte o mară jos la 
pămînt. Tot spunînd Pătru oțu toate păcatele pe rînd, din măr cade cite un 
măr pe pămînt. Călugărul uitîndu-să în măr, mai rămasă încă două mere în 
măr. Călugărul zice lui Pătru oțu: 

— Petre, mai ai încă două mere în măr, alea sînt două păcate, spune-le 
şi pe alea! 

Pătru să gindi şi-şi veni în minți, că întîi a omorît pe tată-su, pe mumă-sa 
şi pe urmă a plecat oț în pădure. Cînd auzi călugărul păcatele mai de la urmă, 
căzu şi merele ale două din măr. 

Atuncea călugărul spusă lu Pătru: 

— Păcatele tale s-a iertat. 

Pătru a murit pe loc și l-a primit în rai! Așa sînt oamenii: nu să judecă 
după graiul lor, ci după faptele lor. 


ÎMPĂRATUL TRAIAN CU URECHI DE ȚAP 


Pe timpuri, pe aci a trăit un mare împărat letinesc care se chema Traian. 
El avea palate multe și frumoase. Cel mai frumos era la Geanova, pe deal. 
De acolo el vedea peste Dunăre în Romania și peste cetatea Decebalium de la 
Prahova zisă şi — Deci. 

Împăratul era viteaz, frumos, ama ce păcat că Dumnezeu îi dăruise 
urechi de ţap. Cum chema un bărbier să-l radă îl întreba: 

— Ce ai văzut, măi băiete la mine? 

— Că aveţi urechi de țap, mărite împărate, răspundeau pe rînd bărbierii. 

Atunci împăratul care nu da la nimeni seama, scotea sabia şi le lua capul 
de la trup. La bărbieri le era frică să-l mai radă şi oricît s-ar face ei de viteji, 
toți se temeau și tremurau de frica împăratului. Mai la urmă împărăția rămase 
fără bărbieri. Toată lumea umbla cu bărbi și însuși împăratul ajunse cu o 
barbă pin” la briu. Bărbaţii începură să şoptească în dreapta şi-n stînga și 
purtau mare ură pe împărat că le-a stricat obiceiurile. 

Ce să facă bietul împărat, cum s-o scoată la căpătii cu bărbierii cu 
mincinoșii? 

Adună pe sfătuitorii împărăției și le ceru ajutorul. 

După asta se dete ordin mare ca fiecare oraș și sat să aibă un anumit număr 
de bărbieri și să li se plătească pentru tuns un ducat şi pentru bărbierit alt 
ducat. Bărbierii însă nu au voie să vorbească și spună minciuni în timpul lu- 
crului. Ei aveau datoria să se uite drept în locul unde rad și dacă sînt prinși 
de client că privesc în alt loc, atunci munca s-o facă degeaba. Să fi văzut în 
toată împărăția înghesuială mare, care mai de care să fie bărbier. Împăratul 

| Traian chemă bărbierii pe rînd să-l dichisească, dar care cum venea era întrebat 
| după ce termina cu lucru, ce a văzut? Bărbierii neștiind taina, în loc să mintă 
| cum le este adetul, spuneau adevărul că au văzut că înălțimea sa are urechi de 

ţap. Atunci împăratul trăgea sabia şi le tăia capul. Iată că-i veni rîndul într-o 
zi unui bărbier ovrei, fricos din cale afară. Îl apucară frigurile şi se culcă de 
spaimă în pat, iar la împărat trimise pe un băiat ce făcea ucenicia la bărbier, 
să-i spuie împăratului să treacă cu rîndul peste maistrul său fiindcă e bolnav 
de moarte și nu-l poate bărbieri. 

Ucenicul merse la împărat și povesti toată taina. Împăratul îi dete po- 
runcă ca să-l bărbierească pe loc. Flăcăul îl bărbieri numaidecît și împăratul 
îi dărui doisprezece ducați. Apoi îl întrebă dacă a văzut ceva la el. Bărbierul 
se gîndi la poveştile lui ta-su care-i spusese: 

— Ce auzi să te faci că n-auzi și ce vezi să te faci că nu vezi, dacă vrei 
să-nveți meserie și să ai noroc în viață. 

Atunci bărbierul răspunse prefăcut că n-a văzut. 

— N-am văzut nimic, măria-ta | 

Văzind împăratul că flăcăul este destul de curățel şi cuminte, dete ordin 
ca el pe viitor să vie să-l bărbierească. Atunci ceilalți bărbieri din împărăție 
răsuflară liniștiți şi după un timp iarăși dădură drumul la cleanță. Cînd ajunse 
la stăpînă-su, acesta rămase mirat cum de a scăpat cu viaţă? lar cînd îi arătă 
că i-a dat și doisprezece ducați rămase și mai mirat şi numaidecit se sculă din 
pat şi-i luă ucenicului ducaţii, spunindu-i, că o slugă ca el n-are ce face cu 
atiția bani. Așa nu se-nvață meserie, băiete ! Meseria se-nvaţă prin muncă şi 
bătaie de la stăpin ! Dar flăcăul tăcu și nu-i spuse stăpiînului că a văzut la împărat 
urechi de țap. De aci înainte ovreiul aduna la ducați fiindcă de fiecare bărbierit 
copilul îi aducea doisprezece ducați, iar pe ceilalți bărbieri din împărăție nu-i 
mai durea capul. Toate mergeau bine, însă de la un rînd de vreme, începu pe 
ucenic să-l chinuie gindul că în el se ascunde o taină așa de mare și n-are nici 
mumă, nici tată şi nici fraţi, cărora să le spună ce fel de urechi are împăratul 
Traian ! Și ziua şi noaptea îl chinuia gîndul. În somn visa că stă de vorbă cu 
părinţii săi şi le spune ce-a văzut. Atunci îşi uşura sufletul dar după ce se deş- 
tepta din somn, abia atunci chinurile iar începeau. Azi aşa, mîine așa și stăpinul 
a băgat de seamă că băiatul e trist şi că are ceva pe suflet. 

— Ce ai, măi băiete, că te văd tot îngîndurat, parcă nu ţi-ar fi toți boii 
acasă, spune ce ai pe suflet? 

— Maistore, am ceva pe suflet însă nu pot spune cuiva, că numaidecit 
aș muri. 

— Spune-mi, măi băiețaș, doar vezi tu cîtă grijă am de tine ca de copilul 
meu, măcar că tu eşti un calic, 

— Nu, nu pot, stăpine, sint tinăr şi vreau şi eu să trăiesc, răspundea 
ucenicul, măcar că taina asta îi apăsa sufletul ca o piatră de moară. 

— Dacă nu vreai şi nu vreai, atunci tot eu am să te ajut; du-te şi spove- 
dește-te la un sfint la vreo mănăstire că acolo se ţin ascunse tainele omenești: 

— Nici acolo nu mă duc! 

— Du-te atunci şi spune taina în ai pustii de munţi unde picior de om 
nu calcă. 

— Nici acolo n-am curajul. O să mă audă fiarele sălbatice, păsările ceriului, 
codrii, şi va fi vai de viața mea! 

— Îţi mai spun una, și dacă nici pe asta n-o faci, atunci îţi iai calabalicul 
și te duci în lumea albă de la mine. 

N-o să te ţin la mine întunecat ca o babă care-și cîntă și-și descîntă. Uite, 
du-te în pustiu, sapă acolo o groapă adincă, apoi dezleagă băierile inimii și 
spune de trei ori taina, apoi astupă groapa la loc şi așa ai scăpat. 

— Asta am să fac, răspunse ucenicul, după un timp de chibzuială. 

În vărsat de zi îşi luă o sapă şi plecă undeva departe de oraș în pustiu, 
făcu o groapă, băgă capul în ea şi strigă de trei ori: 

— Pămîntule, să ştii că împăratul Traian are urechi de ţap! 

După aceea astupă groapa la loc şi plecă ușurat fluierînd de parcă n-ar 
fi avut niciodată nimic pe inimă. 

Au trecut cîțiva ani şi în locul unde bărbierul ucenic a spus taina pămin- 
tului a crescut un tei mare şi frumos. Păstorii care pășteau oile şi caprele pe 
acolo au tăiat crengi și au facut fluiere. Însă cum suflau în ele se auzea glasul 
ucenicului. 

— Pămintule, să ştii că împăratul Traian are urechi de ţap? Și asta, 
de trei ori. 

Fluierile începură să se vindă ca pîinea caldă și ajunseră pînă în cetatea, 
unde şedea împăratul. Copiii mergeau pe uliți și suflau în fluiere iar din acestea 
se auzea taina spusă de bărbier pămîntului. 

Într-o zi, pe cînd însuși împăratul se plimba cu împărăteasa prin cetate 
auzi cum copiii fluierau: 

— Pămintule, să știi că împăratul Traian are urechi de țap. 

La auzul fiuierilor, împăratul se făcu foc şi pară de minie și fu gata să-i 
taie pe toţi bărbierii din împărăție că nu-și văd de meseria lor şi numai de bir- 
feală se țin; însă împărăteasa, miloasă din fire, îl opri. Atunci dădu ordin să i 
se aducă la palat numaidecît ucenicul bărbier. Băiatul fu adus în fața împă- 
ratului şi acesta îl întrebă răstit: 

— Bine, măi, ce vești ai dat tu în lume despre mine, de mă făcuși de 
basme? 

— Mărite împărate, zău că n-am spus la nici o ființă omenească nimic, 
din taina pe care o ştiu. 

— Care taină, mincinosule? 

— N-am spus că aveți urechi de ap. 

Atunci împăratul scoase sabia și cînd vru să-i reteze capul, împărăteasa 
îl opri. După ce se linişti împăratul, ucenicul îi povesti din fir în păr cum a 
ajuns să se spovedească pămîntului ca să-și liniștească taina de pe suflet și 
cum din acel loc unde a strigat a crescut teiul cu pricina care l-a dat de belea 
pe împărat. 

mpăratul luă pe bărbier şi plecă la tei ca să vadă cu ochii lui minunea 
asta, dacă este adevărată, sau este iar vreo minciună de bărbier. 

Cum ajunseră acolo, teiul era tot dărăpănat şi abia mai găsiră o nuiclușă 
din care făcură un fluier, împăratul auzi: 

— Pămîntule, să știi că împăratul Traian are urechi de țap! 

Se miră împăratul de asemenea minune și din ziua aceea își dădu seama 
că nu e om pe lume care să poată ascunde o taină și că pe pămînt nimic nu se 
poate tăinui. Îi dete drumul la bărbier, iertindu-l şi de-aci-nainte se făcu împă- 
ratul blînd ca mielul că veneau bărbierii de-l rădeau pe rînd şi glumeau cu 
împăratul. 


DUETE 


„ăi. a 


BASME NUVELISTICE 
ŞI ALTE BASME 


PROSTU-MPĂRAT 


A fost odată o muiere și a avut trei feciori şi unul dintre ei era prost. 

O dată, în vremea aceea, împăratul strigase in împărăție că acel voinic 
ce va putea prinde pe fiica lui cu trei vorbe i-o va da lui de muiere și jumă- 
tate din împărăție. 

Și or pornit din toate colțurile lumii prinți s-o prindă pe fiica cea fru- 
moasă a ăstui împărat, cu cele trei vorbe. În zadar se încercară ei că nici care 
nu putu dezlega cuvintele. 

Şi cum învoiala era că celui ce nu va ghici i se va tăia capul, în fața pala- 
tului împărătesc se făcu din ei o zidire rotundă ca să-i îngrozească pe cei ce 
vor cuteza. Ce-i drept, prințesa era mai frumoasă decit o zină, parcă era ruptă 
din soare. Dar feciorii muierii zor nevoie să-și încerce și ei norocul. Şi într-o 
zi, cei doi frați cuminţi și viteji, o rugară astfel pe mumă-sa: 

— Mumă, fă-ne merinde pentru drum lung că noi amindoi mergem să 
ne încercăm nărocul cu fiica împăratului. 

— Pruncii mei, nu vă duceți, că toți cei ce s-or dus şi-or pierdut 
capu acolo. 

— Mumă, noi nu sîntem fii de împărați, da avem mai multă minte decît 
ei, că noi doar nu ne-om fi băut mintea ca împărații, unul dintre noi tot o să 
ajungă împărat. 

— Mumă, da-mi și mie merinde, zise prostul, că merg și io. Oi face și 
io oarece, ce n-au făcut fiii de împărați. Dă-mi un blid cu coleașă şi ceapă că 
mere pădurețe culeg eu. 

Dar cei doi fraţi, auzindu-l, riseră zicînd: 

— Fugi, mă prostule, tu nu ştii ce-ai mincat ieri și vrei să cutezi să mergi 
la frumoasa lumii? 

Merem noi acolo, că unde-i minte-i şi noroc. 

— Oare ce-i aia minte? zise prostul. 

— Lasă-te măi prostule de coţcării că doar n-ai crede că mintea ţi-a veni 
mergînd la fata-mpăratului? Mintea nu crește bă, pe toate cărările, că altfel 
ar paște-o măgarii ! 

— Da şti-va fiica împăratului să joace la nuntă? zise prostu. 

— Ştie, nu te teme, tontule, n-o s-o-nveţi tu? 

Şi-ncepu el să joace de bucurie și să chiuie așa cum se pricepea; vorba 
aceea: « În vale,-n răstoacă, Singur cîntă, singur joacă»! 

El cînta şi ţopăia, iar muma-sa plingea privindu-l pe nenorocitul care 
cînta: Iacă-așa; hop așa, dă-mi împărate fata. 

Fraţii însă se pregătiră de cale lungă, că nu era să-și puie mintea cu el, 
că de, prostul face ce vede şi ce aude. 

Cei doi fraţi îmbrăcaţi frumos şi înarmați cu săbii, au pornit-o la cale 
lungă fără să-i vadă prostu pe care-l lăsară sub o plută dormind. Da-l muşcară 
niscaiva muşte. Prostul se sculă și un iepure, ţişt ! de lingă el din cîrtog şi fugi. 

— A, măgărușule, tu nu mă lăsai să dorm, las” că te prind eu ! Și o zbughi 
prostul după iepure. Și alergînd el cît îl ţineau puterile, văzu doi oameni. Merse 
la ei şi cînd colo, erau fraţii lui ! 

— "Țineţi măgaru ! ţineţi măgaru! strigă el. Da nici un măgar nu se 
vedea, în afară de un iepure care se pitulă în niște tufișuri. 

— Ascultă, frate, unde vezi tu măgar, că noi vedem un iepure? 

— Nu, fraţilor, este un pui de măgar, că a sărit din cîrtog, abia-l fătasă 
măgărița. 

— Mă prostule, ce te ţii de noi ca scaiul de oaie, întoarnă-te acasă că te 
mîncă pe aici gadinile. 

— Le dau cu moaca-n cap, nu mi-e frică, răspunse prostu. 

Şi merseră ei împreună un dărap de vreme, iar el ce găsea în cale, aduna 
şi băga-n traistă ! Găsi mai întîi un cep de la o cadă, îl luă şi vîrî-n traistă. Mer- 
seră ei şi-l apucă foamea. Atunci le zise fraţilor săi: 

— Eu am găsit ceva! Dacă-mi dați fiecare cîte o plăcintă, vă arăt 
ce am găsit. 

— Arată-ne, mă, ce lucru mare ai găsit? Da prostu nu vrea. Creziînd 
fraţii că va fi găsit vreun lucru de preț şi că le-ar face trebuinţă, îi dădură fiecare 
cîte o plăcintă. Prostul le mîncă plăcinta și apoi le arătă: 

— Jacă, cepu ! 

— Țipă-l jos, tontule ! da el nu l-a țipat şi or mers înainte. 

În altă zi găsi el un cerc de lemn și-l vîrî şi pe acela în traistă. 

— Eu am găsit oarece? 

— Ce mai găsişi, prostule? 

— Nu spun decît dacă-mi daţi cîte-un dărap de brînză fiecare. 

— Măi, frate, tu nu ştii vorba bătrinească: « prost să fii, noroc să aj». 
"ai să-i dăm măcar că rămînem fără pic de merinde, cine știe ce va fi găsit și 
lucrul acela poate ne va fi de folos. Şi-i dădură și brinza. Luă prostul brinza, 
o mincă și zise: 

— Iacă cercu! 

— Tiii! și pentru un cerc ne-nșelași, tu mă, de ne luași brinza? 

— Îi bun şi cercu! răspunse prostu. 

Şi flămînzi o porniră din nou la drum, către țara împăratului. Prostul 
pe cale, văzu o cioară moartă. O luă și-o pusă-n traistă. 

— Dacă iar am găsit oarece! 

— Ai găsit pe dracu ! zise unul din frați. Dar temîndu-se ei ca nu cumva 
să le-o ia-nainte fiind prost şi cu noroc, se chibzuiră, să-i dea un blid gol numai 
să vadă ce minune or mai fi găsit. 

— Iacă, noi îți dăm ăst blid, fi-va-ţi cîndva de folos, arată-ne ce-ai găsit? 

— Nu vă arăt! Să-mi dați și sabia şi atunci vă arăt. 

Îi dădură ei blidul şi o sabie şi prostu le scoasă cioara din traistă și ţinînd-o 
de o aripă le-o arătă. Cind o văzură ei plină de viermi și reversîndu-se din ea 
o putoare de mortăciune, să moară de ciudă! Cît pe-aci să pice leșinați. 

— Măi frate-miu, ăsta dacă se mai ţine după noi, ne ia tot! Cu toate 
ne-nșelă ! 

Mai bine să-l ducem la moara dracilor poate că împieliţaţii îi vin de hac 
şi așa scăpăm de el! Și după ce-și cumpăniră gîndurile, o porniră în vale la un 
rîu unde era moara dracilor. Cum ajunseră ei acolo, cu lumină intrară în moară 
şi se prefăcură că se culcă. Prostul, ostenit frînt cum era, adormi dus, iar frații 
plecară lăsîndu-l să-l mănînce tartorii iadului. Ziua dracii nu se adunau în 
moară, numai noaptea se înghesuiau acolo la sfat. Cum să-nmurgi s-adunară 
în moară. Da-n moară întuneric beznă. 

Tartorele dracilor ţipa cât îl ținea gura: 

— Aghiuţă, adună-ţi ostile și faceţi focul că în astă noapte avem ospăț 
un voinic, care a cutezat să ne calce pragul morii. Dracii adunară surcele, gata 
să aprindă focul iar pe prost să-l frigă de viu ! Cind colo, prin întuneric unul 
îl calcă pe burtă deșteptindu-l din somn. Cînd se uită prostu, văzu în jurul lui 
numai ochi scînteietori ca de licurici. Dar pe draci nu-i vedea. Scoase el sabia 
să omoare licuricii care luminau şi nu-l lăsau să doarmă-n tihnă. 

Dracii stau cerc în jurul lui fără a pricepe ce gînduri are. Da el luînd 
sabia înțepa fiecare ochi de-i lăsa pe toți dracii orbi, chiar şi pe tartorele iadului. 
"Toată noaptea n-a putut prostu să doarmă de ţipetele necuraţilor. Ba la un timp, 
unul mai mic dete peste prost, iar el crezînd că e vrun miîţ, îl prinsă de git și-l 
băgă-n disagă legînd-o la gură, că poate-i va fi vreodată de trebuință să-i prindă 
la hîrți. 

Vru să se culce, dar nu fu chip în moara dracilor erau numai vaiete, iar 
diavolii se mîncau cu dinții unul pe altul, jupuindu-se şi zdrelindu-se fără a 
pricepe că prostul e lingă ei. 

Într-un tîrziu dracii luptindu-se între ei pieriră. Unii zăceau prin coșuri, 
alții striviţi de pietre, alții agățaţi prin pod, iar unii căzuţi la chirepul morii, 
zdrobiţi de roţile cele mari. Şi se făcu odată o linişte ca de mormint. 

Nişte găini și cocoși de pe moară şi speriaţi, încă mai cotcodăceau după 
larma drăcească ce o auziseră toată noaptea. 

Ce-i veni în gind prostului care era flămînd, ia să prindă o găină și s-o 
frigă. Şi prin întuneric prinse un cocoșel. 

— Ei, pe tine nu te tai, lasă că tu poţi fi bun la fie ce! Eşti mic și ușor 
de purtat și țişti cu el în ailaltă desagă. Dar de lene, uită de mincare și iar adormi. 

Tartorele tartorilor iadului, mergînd noaptea pe lume în lungiş şi-n curme- 
ziş, simţi miros de draci spurcaţi şi cu oastea lui o porni fuga în aceea parte 
să-și răzbune copiii. Şi cînd să pășească peste pragul morii, cocoşelul din desagă 
Odată vesti ivirea zorilor. 

— Cucuriguuu ! 

De, se speriară dracii şi care mai de care săriră în adincul apei să-şi piardă 
urma, ca nu cumva i-ar prinde ziua pe pămînt și să rămînă fără de putere. 

Cînd se făcu ziua veniră cei doi fraţi să-i vadă oscioarele înșirate prin 
vatra morii. Dar mare le fu uimirea, găsindu-l sforăind încă, cu capul pe un 
sac de uruială. 


— Măi frate-meu, noi ridem de el, dar nu vezi tu ce a făcut? 

— Adevăr grăieşti ! Are pe dracu-n el! Nu vezi la ce încurcături ne-a 
pus nu numai pe noi, da pînă şi pe stăpînii pămîntului, pe diavoli?! 

— Scoală, bă prostule, tu nu vezi cu cine ne-am luptat noi astă-noapte? 

Cînd se uită el prin prejur şi văzu moara plină de draci morți, îl prinseră 
frigurile şi căzu leşinat. Fraţii luară un blid cu apă, îl udară de-și veni în fire. 

Apoi le grăi: 

— Frăţiorilor mei, cum ați putut să-i ucideți? Toată noaptea v-aţi luptat 
cu ei. Mare larmă a fost. Bine că i-aţi îmburdat. Și facură o coleșă şi mîncară 
bine, pentru cale lungă să le-ajungă. Da ce le trăsni prin minte fraților. Să-i 
umple covețaua cu păsat și să i-o puie-n cap sub căciulă, ca să-l facă să meargă 
drept înainte fără a mai culege de pe jos fiece lucru şi a-i înșela. Şi subt căciulă-i 
aşezară blidul plin de păsat. 

Şi-l purtară așa prin codri şi pustii, cugetind dinșii că s-or lăsa el de ei. 
Şi deși-l ardea focu-n spinare de dogoare şi greutate, prostu suferea cu răbdare. 

La urma urmelor iată-i ajunși la palatele împărăteşti. Și se miră prostu: 

— Ei, ce căşi încălecate, şi cu aur suflate! 

Ce i-ar fi trebuit atîtea sobe, că-i de ajuns una pentru el şi fiică-sa? Da 
iacă cheltuială degeaba, zise prostul, căscînd oichii mari către frații săi. 

Apoi, pe rind intrară la palat să ghicească întrebările ce le punea frumoasa 
lumii, fiica impăratului. 

După puțină vreme, călăul ieşi arătindu-le celor doi frați capul frățio- 
rului, semn că nu deslegase întrebările împărătesii. Călăul îmbrăcat în veş- 
minte roșii, așeză şi căpăţina fratelui mai mare în vîrful grămezii. Mai lipseau 
două capete, chiar atita cîți cutezători mai erau. 

Iar călăul trecînd pe lingă dinșii le şopti plin de milă: 

— Nu fiți proşti să vă-ncercaţi norocul, că cine-a venit aici toți s-au dus 
pe apa simbstii. Prințesa spune la ponturi pe care nimeni nu le brodeşte. 

— Eu nu sînt prost, frații îmi zic aşa | 

Intră mijlocaşul și curînd ieși călăul și cu capul acestuia de-i așeză scă- 
firlia tocma-n virful grămezii. 

Şi-ntorcîndu-se, iar îi şopti prostului: 

— Iaca, nu m-a ascultat, cine-i prost şi-şi pune mintea cu prințesa îşi 
pierde capu! 

— Omule, fraţii mei săracii ziceau că sînt prost, da eu nu sînt! și intră 
și el să-şi încerce norocul, cu desagii pe umeri și cu blidu-n cap. 

Într-o odaie lungă, de marmoră sta pe tronul de aur împăratul, iar prin- 
tesa pe alt tron mai mic. Pe cap ea purta o coroană cu pietre scumpe, că prostul 
abia o putea privi. Mai la o parte, stau sfătuitorii împăratului, înțelepții împără- 
ţiei, care judecau dacă s-au brodit ponturile. 

Da prostu sta cu gura căscată şi asculta, 

Fiica-mpăratului cînd îl văzu o podidi risul. 

— Pirlitul ăsta a cutezat să-și încerce norocul cu mine? Ha! Ha! Ha! 
O să-ţi stea scăfirlia chiar în virful stivei de căpăţini! 

— Începe cu ponturile grăi împăratul cu un glas poruncitor. Atunci 
prințesa se încruntă și întrebă: 

— Apropie-te, mă tontule ! 

— Bună ziua, împărăteasă! Ce cald e-n curte la dumneavoastră! 

— E mai cald în fund la mine! zise prințesa. 

— De, n-ai putea frige-o cioară? 

— A cură de-acolo! și-i arătă o butie. 

— A bate cepu! răspunsă prostu. 

— À crepa! zise-mpărăteasa. 

— A pune cercu! o-ntoarsă prostul. 

— Da ai-le? 

— Le am, zise el. 

— Ai în cap păsat? 

— Am ! zise prostu și scoţind căciula, căzu blidu la picioarele împără- 

tesii stropind-o cu păsat pe rochia de aur. Apoi, ridică desaga cu cocoșu scoasă 
pe rînd: cioara, cepu și cercul. 

Pe prinţesă o apucară sudorile, văzînd că un om de rînd i-a brodit toate 
ponturile. 

Înţelepţii palatului, ca nişte drepți judecători, dădură din cap, închinîndu- 
se către împărat că prostul a dezlegat cele trei ponturi şi că i se cuvine fiica 
împăratului pentru a-i fi mireasă precum și jumătate din împărăție ! Dar prințesa 
răutăcioasă nu vrea și zisă: 

— Pînă nu va cînta cocoşu în palatu ăsta nu-l voi lua pe ăst om de rînd 
să-mi fie bărbat! 

— Să cînte cocoșu meu zise prostu scoțind cocoșelul, care, cum se văzu 
slobod, fugi la o fereastră cîntind, filfiind din aripi de trei ori și țanțoș, începu 
să cînte: 

— Cucuriguuu ! de se cutremură prințesa gata să înnebunească de mînie ! 

Din nou înţelepții arătară împăratului, că tînărul zdrențăros a ghicit 
şi al patrulea pont! 

— Nu, nu vreau, pe toți vă omor zise ea către judecători, doar nu iau 
un om de rînd?! 

— Este om de jos, da nu-l vezi cît este de înțelept? Nu te uita la ce stră- 
lucește, ci la ce vorbeşte! Se cade să ne ţinem legămîntul și să-l ici de bărbat 
eu dindu-i și jumătate din împărăția mea. 

— Dacă, slăvite-mpărate, vrei să te ţii de legămînt și eu să fac voia măriei- 
tale, să-i mai dau un pont pentru dezlegare. 

— Vrei, îl întrebă împăratul? 

— Vreau, de ce să nu vreau? Că n-o fi mai greu decît de dus sacu la 
moară? 

— Eşti bogat? întrebă prințesa. 

— Bogat pe dracu, sărac! 

— Dai pe dracu? Și tocmai atunci se mișcă puiul de drac în cealaltă 
desagă. 

— Da ce dracu o fi mișcind? Și dezlegă desagii. Cînd colo, ce să vezi, 
o zbughi un pui de-mpeliţat! 

Mic ca acul, 
Iut?-ca dracul. 

Fugea, cît putea, da ochi n-avea. Cînd l-a văzut prostul, nu s-a mirat 
de loc, iar împărăteasa cu înţelepții au leșinat, pe cînd împăratul a crăpat 
de frică ! 

Și așa a ajuns prostu împărat! 


PROSTUL CU PĂSĂRICA 


Era un împărat mare, cu o împărăție mare și cu o fată mare, numai 
bună de măritat. 

Dete veste împăratul în lume că are o fată frumoasă și bogată cu palate 
de cleștar, căruțe de aur și cai împodobiţi și că o mărită după acela care va 
da răspunsuri potrivite la întrebări. 

Cînd au auzit părinţii și împărații, cum era şi de aşteptat, au dat buluc, 
la fiica împăratului s-o peţească. 

Fiica împăratului de felul ei era șoadă. Îi plăcea să facă glume sărate 
şi nesărate și să-i batjocorească pe cei proşti. De aceea, se dusese vestea în 
lume că este o fată înţeleaptă și frumoasă. Cine n-ar fi vrut să aibă o soție așa 
de cuminte ca ea? 

Însă toți împărații, prinții şi tinerii care i-au călcat pragul n-au izbutit 
să-i răspundă la cele trei întrebări şi toți au plecat în părţile lor cu coada între 
picioare, ruşinaţi. Mai la urmă de tot, într-un sat aud trei frați săraci că fiica 
împăratului se mărită cu orice om de rînd, care-i va răspunde potrivit la în- 
trebările ei. 

Se îmbrăcă cel mai mare în ţoale noi ca de sărbătoare, pune cuțitul în 
teacă şi merinde în desagi, încalecă iapa şi pleacă în peţit. 

Merse el luni şi săptămîni şi ajunse într-o cetate mare cu palate scii- 
pitoare, cu turlele de aur ce se urcau semeţ în slăvile cerului. 

Întrebă pe un ostaș din garda împăratului, unde este fiica împăratului? 

Ostașul îi arătă poarta, el bate și prințesa îmbrăcată numai în aur şi 
argint cu părul de mătasă auriu, îi deschide uşa. El intră înăuntrul şi o căldură 
înăbuşitoare cu o duhoare grea îi izbește nasul, încît de mirare, uită să-i 
să-i zică: bună ziua. 

— Ce cald este la dumneavoastră și ce miros urit?! La aceste fata îi 
răspunse: 

— La mine-n burtă e și mai cald! 

Băiatul la acestea rămase uimit şi se uită prosteşte şi încremenit, încît 
uită şi cum îl cheamă şi ieşi încurcat afară plecind supărat acasă. 

Acasă povestește fratelui mijlociu întimplarea. Cel mic vrea și el să 
afle dar îl împing afară. El lipeşte urechea la ușă și înțelege tot. 

Pleacă și cel mijlociu, bine îmbrăcat și bine mîncat şi cînd intră înăuntru 
încremeni văzînd-o cît este de frumoasă și ce întrebare și răspuns cere. Se 
încurcă așa cum se încurcă cei mici în vrejurile de bostan și plecă rușinat acasă. 

Se plinse de păţania lui şi zise că nu este om pe lume care să-i potrivească 
răspunsurile după plăcerea unei fete nebune de împărat. Cel mic trase cu 
urechea şi zise: 

— Eu pot să-i trag nişte răspunsuri potrivite! grăi el celor doi frați 
mai mari. 

— Fugi, măi prostule, tu nu vezi că n-am fost noi în stare de nimic, 
nu au fost în stare fețe înțelepte împărătești să răspundă cum se cuvine, dar 
o să fii tu un papă lapte, un zdrențuros și prost de dai în gropi! Îl opriră să 
se ducă. Îi luară iapa, ascunseră opincile și oalele nerupte şi-l pindiră 
să nu plece. 

Cel mic însă nu se lăsă. Pîndeşte noaptea cînd toți dormeau și pleacă 
în lumea albă, doar doar va da de casa împăratului. 

Mergînd prin pădure, dă de un hoț care își număra banii furați. Hoţul, 
cum îl văzu, îşi puse în gînd să-l omoare. Plecă după băiat cu gîndul necurat 
şi intră în vorbă să-l vadă ce minte are. 

Din vorbă-n vorbă, hoţului i se păru că are mintea adunată de pe drum. 
la să-și bată joc de el, îşi puse el în gînd. Văzu în cale hoţul un dop murdar 
de la butoiul cu vin. 

— Fac rămășag că tu nu iei dopul că e plin de murdărie, zise hoțul. 

— Eu, iacă îl iau ! Și murdar cum era, jap cu el în sin, că nici săcui n-avea. 

Se gîndi hoţul, ce prost trebuie să fie băiatul ăsta, ia să mai încerc o 
glumă să fiu mai sigur. Merseră cît merseră și în cale căzută dintr-un copac 
zăcea 0 cioară moartă. 

— Măi băiete, fac rămăşag cu tine că ţi-e frică să pui în sin cioara asta? 

— Mie să-mi fie frică? la te uită că o pun în sîn, măcar că pute! Luă 
cioara şi o puse în sin! 

Hoţul căscă niște ochi mari, văzînd prostia drumeţului și zise că e păcat 
să omoare un asemenea prostănac, să-și ude limba cuțitului degeaba, și așa 
scăpă el de la moarte sigură. 

După ce se apropiară de cetatea împărătească, văzu un cerc de lemn 
într-un gunoi. Se duse, luă și cercul jucîndu-se cu el pe drum. 

— Bine, măi băiete, se cade un ginere care merge în peţit la fiica împă- 
ratului să ducă-n sîn un dop și o mortăciune, iar pe drum să se joace cu 
un cerc? 


Cînd te-o vedea curtenii cît ești de smintit o să te spinzure că le batjo- 
corești prințesa? Eu te sfătuiesc să-ți vezi de treabă ! Nu eşti tu de nasul unei 
fiice de-mpărat ! 

— Care, măi nene? Eu! 

— Tu măi prostule ! Sînt om bătrîn și nu mi-a dat ochilor un prost mai 
mare decît tine. 

— Bineee ! Ai să vezi dumneata că te-nșeli! 

La marginea orașului se despărțiră care încotro, 

El ispiti lumea în dreapta și-n stînga și dete de poarta împărătească. 
Era un palat înalt și strălucitor ca soarele. Se miră el de frumuseţe și bătu 
la ușa palatului. 

— Pe cine caţi, băiete? îl întrebă un străjer îmbrăcat numai în zale şi 
cu o suliță ascuţită înaltă cît pemul. 

— Pe fiica împăratului! Merg s-o peţesc! 

— Fugi, măi piriitule, de aci-ncolo, nu te vezi că ești într-o ureche? 

— Ba nu, eu nu mă las și trebuie s-o văd pe prințesă! 

Dacă văzu că nu poate să scape de el, îi arătă poarta la care trebuie să 
bată, măcar să-și piardă capul! 

Cum a bătut la ușa prinţesei din soba ei a ieșit un bușneac de miros 
şi căldură de te amețea. Atunci băiatul mirat de miros a grăit: 

— Vai, prinţesă, ce cald e la dumneavoastră! 

— La mine-n burtă e și mai cald! El a scos din sìn cioara moartă și 
i-a grăit: 

— "Ține, bagă-n burtă păsărica asta ca să-ți fie și mai cald! 

— Nu pot că mi-e frică să nu iese şi să zboare din mine. 

— Nu te teme că pun dopul ăsta! 

— Vai, dacă pui dopul mă umflu-n foale şi mă sparg în bucăți! Ce-o 
să se aleagă atunci de mine? Şi se preface că plinge. El o priveşte și-i zice la 
întîmplare ! 

— Am eu grijă să-ți leg burta cu cercul ăsta să nu se spargă, așa că ia 
ce-ţi dau, să nu dai de vreo belea! 

Fiica împăratului văzînd că deșuicheatul ăsta a răspuns bine la toate 
întrebările, a îngălbenit de ciudă, însă neavind încotro a trebuit să se 
mărite cu el. 

A urmat o nuntă mare și frumoasă ca-n povești. 


FATA CEA ÎNŢȚELEAPTĂ 


A fost odată un boier bogat și neînsurat. Într-o zi trimisese la o zăcă- 
toare lucrători să-i muncească. Seara cînd veni să le dea leafa el îi adună pe 
lingă divanul său zicîndu-le: 

— Nu vă dau leafa dacă nu-mi spuneți fiecare cîte o poveste! Stătură 
plugarii, se suciră, se-nvirtiră şi unul nici nu ştiu să-i spuie stăpinului o po- 
veste. De aceea, unul mai voinic, isteţ şi bătrin îi zise: 

— Boierule, mie să-mi dai partea mea, că nu degeaba am ostenit pe 
țarina boieriei voastre | 

— Dacă nu ştiţi nici o poveste nu e nimic, iacă vă iert, le răspunse bo- 
ierul, însă voi să-mi răspundeți ce înseamnă nouă pietre peste an. Scormo- 
niră în zadar prin cap gindurile, că nici unul nu fu în stare să ghicească răs- 
punsul cerut. Supăraţi., flăminzi și frînți de oboseală plecară lucrătorii acasă 
fără bani. Stăteau toți pe prag, bătîndu-și capul, ce să însemne nouă pietre. 
Unul dintre ei, cel mai sărac, avea o fată mare, cam trecută de măritat, că 
de săracă ce era nici un flăcău n-o băga în seamă. Fata ieși în întimpinarea 
lui tată-su întrebîndu-l: 

— Ciţi bani ţi-a dat boierul, tată? 

— Aia, nimic! 

— Pentru ce, dacă i-ai muncit? 

— N-am ştiut nici unul să-i spunem o poveste și să-i răspundem ce 
înseamnă nouă pietre-n an! Fata rămase puţin pe ginduri spunindu-i lui 
tătine-su: 

— Du-te-ndărăt şi-i spune boierului, că nouă pietre-n an, sint nouă 
luni muncite de plugar, ca nouă pietre de moară-n spinarea lucrătorului, iar 
trei luni sînt de ședere, odihnă și de veselie. Se duse bătrinul la boier 
şi-i zise: 

— Boierule, dă-mi banii mei, că nouă pietre sînt nouă luni pe an grele 
ca nouă pietre de moară pentru muncitor; dar trei luni şedem să mincăm şi 
să ne veselim dacă avem cu ce. Atunci boierul s-a mirat şi l-a-ntrebat: 

— Cine ţi-a spus, omule, că la-nceput n-ai ştiut? 

— Fiica mea mi-a spus. 

Boierul, bucuros, i-a dat trei fire de cînepă din care să-i facă boierului, 
cămașă și giubea. Bătrinul se-ntoarse la fată îndărăt zicindu-i: 

— Uite ce mi-a spus boierul. Din astea trei fire de cînepă să-i faci cămașă 
şi giubea ! Fata se duse și rupse din gard trei băschii, apoi îl rugă pe tată-su: 

— Du-te la boier și să-i spui că-i fac din cele trei fire de cînepă cămașă 
şi giubea, dar mai întîi să-mi facă el mie, din astea trei băschii: furcă, fus și 
război. 

Se duse bătrînul la boier zicîndu-i: 

— Boierule, să știi că fiica mea îţi face ce-ai cerut, numai fă-i și dumneata 
ei din aste trei băschii, furcă, fus și război de ţesut. Boierul se miră şi-l rugă 
pe bătrîn să-i dea fata de nevastă. Bătrînul se miră și crezu că-l 'batjocorește, 
dar pînă la urmă fata cea înțeleaptă se mărită după boier. La nuntă cînd facură 
cununia, se vorbiră ca unul fără altul să nu facă nici o judecată. Trăiră ei 
aşa multă vreme în pace și bună înțelegere. Într-o zi doi țărani săraci plecară 
la tîrg. Unul avea căruța, altul o iapă burtoasă, gata să fete. Ajunseră ei în 
tîrg, legară iapa de oiștea căruţii şi porniră după negustorii. În timpul ăsta 

fătă iapa un mînz mare și frumos. Miînzul cu ochii lui închiși, că așa stă el 
nouă zile, nu văzu să se dea lingă iapă și blestematul se aşeză pe niște paie 
sub căruța celuilalt ţăran. 

Cînd ajunseră țăranii de văzură mînzul sub căruță, falnic și frumos 
se bucurară. Cel cu căruța-i zise celui cu iapa: 

— lote, breee-mi fată căruța! 

— Cum bre, spui una ca asta, nu-l fată iapa mea? 

— Vezi-ţi de treabă, creștinule, să nu mai cădem în vreo gilceavă de 
mai dăm şi de belele! Nu vezi mînzul sub căruță? 

— Măi vecine, ţi-ai pierdut minţile, te crezi că ţi-a ouat găina drept 
în căciulă și te faci stăpîn peste minzul meu ! Tu nu vezi că te faci de pomina 
lumii, asta-i cam așa după mintea ta: iapa face minzul, iar ovăzul îi e mamă. 

— Dacă-i aşa, să mergem la judecată direaptă decît să ajungem la mă- 
ciucă. Şi neavînd cum să-și facă dreptate plecară drept la boier la judecată. 
Cind acolo, boieru-i plecat să se plimbe peste vii şi moşii; numai cucoana 
cea înţeleaptă-i acasă. Dacă-i văzu certîndu-se pe mînz le zise: 

— Stai, oameni buni, ce vă certaţi și nu vă judecați? 

— Ba tocmai vrem să ne judece boierul! 

— Boierul nu-i acasă! 

— Iată, cucoană cum este treaba, zise cel cu căruța, minzul ista l-a 
fătat căruța mea chiar în tirgul ăl mare. 

— Ba nu e adevărat, cucoană, vă jur pe ochii mei că mînzul este de la 
iapa mea; tot satul știe! 

— Stăpînă, nu fă pe sprînceană, fă judecată direaptă, la tot nat să-i 
placă. Că judecata-i oloagă cînd lipseşte-n cap o doagă, zise cel cu iapa. 

— Oameni buni, nu vă mai certaţi în curtea mea că eu o față muierească 
nu vă pot judeca. Nu ştiţi voi că judecata la unii e ca o trăsură cu două oiști, 
cînd înainte, cînd îndărăt, o poţi mîna. Staţi locului în pace pină vine boierul. 
Ei n-au de lucru şi o întreabă: 

— Dar unde-i, cucoană, boierul? 

— S-a dus la locul cu grîu de lîngă baltă, să păzească griul să nu-l pască 
crapii. Atunci, cel cu căruța auzind a rîs zicîndu-i: 

— He-hee ! cucoană ne spui palavre, unde s-a văzut pește să pască 
iarbă şi călugăr fără barbă? 

— Dar dumneata, unde-ai văzut, să fete căruţa şi să cinte miţa? Eşti 
un om în toată firea şi umbli cu plosca cu minciuni. Țăranul cu căruţa aplecă 
capul şi plecă rușinat, iar cel cu iapa își luă mînzul și mulțumi pentru judecata 
dreaptă a cucoanei. Cînd sosi boierul întrebă pe cucoană ce-a mai făcut de 
cînd s-a dus el călare să-şi vadă roadele și moșiile: 

— Apoi am judecat doi ţărani care se gîlceveau pe un minz. Unul zicea 
sus și tare că l-a fătat căruța lui. 


— Bine, cucoană, nu ne-a fost vorba că fără mine și fără tine să nu se 
facă pe moșia noastră nici o judecată? 

— Ba aşa ne-a fost! 

— Fiindcă tu ai călcat jurămîntul mai întîi, eu îți pcruncesc să-ţi alegi 
lucrul ce-ţi este mai scump și drag şi să pleci la bordeiul lui taică-tu. Ea începu 
să plîngă și să se văicărească cerîndu-și iertare, însă boierul nici în ruptul 
capului n-o iertă. Văzind ea că n-are încotro, îl rugă pe boier să-i dea voie 
să mai facă o mîncare și să se ciristească ca oamenii nesupărați la despărțire, 

după care va lua ce-i este mai drag ochilor și va pleca din conacul boieresc. 
Se puse muierea pe gătit și rînduit, cu bucate noi la gura veche. Aduse un 
vin bun de-al mermeziu ce-l adormea pe om de viu şi se puseră la petrecere 
ca înainte de marea despărțire. Cucoana mai deșteaptă, mai mult vărsa jos, 
în pantofi, vinul, în timp ce boierul bea și nu se glumea pînă ce se îmbătă 
turtă și căzu jos sub masă. Atunci cucoana porunci slugilor să-l urce-n trăsură 
şi amîndoi plecară la bordeiul lui tătine-su. Trecură vreo cîteva zile şi boierul 
se trezi şi-o-ntrebă pe soția lui ce caută el într-un bordei de om sărac? 

— Boierule, nu tu mi-ai spus să plec din casa ta fiiindcă am călcat un 
jurămînt şi să-mi aleg ce mi-o fi mai drag și scump înaintea ochilor? 

— Ei, şi ce-ai ales? 

— Pe tine te-am ales! 

— Hei, muiere, n-am ce să mai zic; m-ai dat gata! Cînd femeia-i înțe- 
leaptă îl judecă şi pe dracul şi tot îl găsește datori. După o așa întîmplare rise 
boierul, porunci slugilor să vie cu trăsurile să-și ducă calabalicul la locullor 
vechi și rămase să trăiască-n pace și fericire, cu fata cea săracă şi-nțeleaptă 
de se duse vestea peste nouă mări şi peste nouă ţări. De atunci boierul de 
bucurie că are femeie-nţeleaptă se puse pe băutură la muncă pînă-i ieși părul 
prin căciulă şi cămaşa prin izmene, şi aşa se prăpădi, iar fata cea înțeleaptă 
rămase stăpînă peste toate viile și moşiile. 


FATA CEA RĂSFĂȚATĂ 


Trăia odată într-un sat o pereche de oameni tineri și frumoși, care se 
iubeau foarte. Și au avut norocul să aibă o fetiță atit de frumoasă, încît la 
soare te puteai uita, dar la ea ba. Cu cît creștea mai mare cu atit se făcea mai 
frumoasă, mai zburdalnică şi mai iubită de părinți. 

Părinţii n-o puneau la muncă, de frică să n-o ardă soarele și să-i strice 
fața cea albă ca spuma de mare, ori s-o zărească babele şi s-o aeoache. Așa 
că frumoasa copilă stătea acasă, dereteca prin odăi, ori prin curte, dar în afară 
din ogradă, numai rareori ieşea și asta numai la horă şi cu multă insistență 
de părinţi. 

Fata era aşa de răsfăţată că dacă la șapte ani a cerut să sugă, mamă-sa 
i-a dat şi ea a supt, dacă a cerut iarna fragi și struguri, tată-su a mers țara în 
lung și-n curmeziș şi i-a îndeplinit poftele. Ca să nu se ostenească fata, mama 
o pieptăna, o spăla, o încălța și o dezbrăca, măcar că ajunsese fată mare de 
măritat. Frumoasei fete îi dădea tîrcoale băieți din nouă sate, însă ea se ţinea 
măreaţă, ştiind că este frumoasă. Citeodată voia și ea să-nveţe a coase, să 
toarcă, să spele, dar mamă-sa la iuţeală zicea: 

— Lasă, fata mamei, nu lucra, destul ai să muncești cind te vei mărita. 

— Mamă, dar cînd mă voi mărita, n-o să știu nimic! Uite, nu știu 
să fac mîncare, să ţes, să năvădesc, să torc şi cîte altele. 

— Nu e nimic, fata mamei |! Las” că atunci ai să înveţi tu, să te descurci 
şi aşa trece vremea. Și n-o lăsau pe răsfăţată să ridice un pai de jos pe toate 
le dereteca și ogoia prin casă, mamă-sa, numai la dormit nu putea dormi în 
locul fiicei. Odată s-a întîmplat că uitindu-se fata în oglindă, au intrat porcii 

în casă, de au dat cu fundul în sus oalele cu untură, au spart vasele și farfu- 
riile din casă și cînd a văzut-o tată-su, s-a supărat pe ea, iar mama l-a certat 
că-şi supără fetița, și atunci părinţii au plins împreună cu fata fiindcă a fost 
dojenită sărmana lor copilă, singură pe lume. Au mers atunci la ea, au sărutat-o 
şi i-au cerut iertare pentru nedreapta dojană. Fata iar s-a înveselit și se în- 
vrednicea la lucru ca și pînă acum. Venindu-i vremea de măritat s-au pregătit 
cu daruri şi câte şi mai cîte bogății, avind părinţi cu dare de mînă. O ceru să-i 
fie noră într-o zi un moşneag şi ea văzînd că feciorul lui era chipeș și frumos, 
nu zise ba! Bătrinul mai avea doi feciori și două nurori, tare vrednice. Atunci 
mama fetei avu grijă să-i spuie viitorului cuscru: 

— Eu vă dau fata, însă să știți că ea nu știe să lucreze! 

— Lasă, cuscră, că se-nvaţă ea la noi să lucreze, nu-i purta grija asta, 
că este destul de lucru la noi. Se logodiră şi apoi făcură nuntă mare de se duse 
pomina. lar după nuntă fiecare o porni la treabă. Nurorile celelalte se sculară 
cu noaptea-n cap, mulseră vacile, le dădură de mincare, le adăpară, dădură 
frunze la oi, le adăpară, hrăniră păsările și porcii, făcură mincare pentru prînz 
şi o porniră la lucrul cîmpului. Nora cea răsfăţată sta de se odihnea și nu punea 
mîna să ridice un tîrș din curte de care se împiedicau porcii. Dar nici cei din 
casă n-o sileau să facă treabă. Cin veni prinzul, baba, adică soacră-sa, nu-și 
chemă nora cea răsfăţată şi frumoasă la masă. Seara, cînd îi chemă pe toţi 
împrejurul mesei, cei ce munciseră aveau blidele pline de bucate şi ciorbă, 
precum şi cîte un codru mare de pită, iar nora cea tînără sta în faţa străchinii 
goale și fără un pic de pîine. 

— Luaţi, maică şi mincaţi, că destul ați muncit toată ziulica! Vedeţi 
voi că la noi în casă este obiceiul că cine muncește mănîncă şi bea, cine nu, 
stă și privește. 

— Mulţămim, mumă, lasă că ne pricepem noi la mîncat, da mai cu 
seamă la băut, ziseră băieţii babei. Nora cea răsfăţată rămase cu buzele umflate 
într-un colț şi nu sufla un cuvînt. De flămîndă ce era, ar fi mincat şi mere 
pădurețe. Ce să facă ea de aci înainte? Să stea, sau să se puie pe treabă? Ba 
să se puie pe lucru zise ea în gînd și a doua zi o porni la muncă mai de noapte 
decît cele două cumnate. Țeselă vacile, le dădu mîncare, le adăpă, dădu min- 
care la porci, grăunțe la găini, scoase oile la ciobani, așa cum se pricepu făcu 
prînzul şi o porni cu sapa la lucru şi toată ziulica munci nora cea răsfațată 
cu postata înainte, de se mirară săpătorii, dar mai cu seamă bărbatul şi socrul. 
Se bucurară de vrednicia ei toți. Dar cînd soacra îi puse strachina plină cu frip- 
tură în capul mesei și cel mai mare codru de piine, cu ţuică şi vin roșu ca la 
orice masă, apoi văzindu-i pe toţi aşezaţi se adresă către nurori și feciori, vor- 
bindu-le cu glas dulce imbietor: 

— Mincaţi, fetele şi băieţii mei, că de aceea muncim ca să mincăm și 
să bem, iacă la noi toți muncim şi toți mîncăm bine. 

Nora cea răsfațată miîncă pe nerăsuflate, da și de muncit, o ținea 
tot înainte, era fată cu nărav, vrea să dovedească că este cea frumoasă și răs- 
făţată, dar şi la muncă nimeni n-o întrecea. Așa se duse vestea, peste lume 
şi țară, despre vrednicia nurorii răsfățate. 


Și eu căscam gura 

La ochii ca mura, 
Călare pe-o iapă, 
Vindeam cu ciurui apă. 

IVANCIU CEL SĂRAC 


A fost un om sărac, îi murise femeia. Răminsese cu un băiat de zece 
ani. Nu mai aveau ce să mănînce. 

— Taică, să te dau argat că n-avem ce să mincăm. 

L-a dat argat la un turc trei ani de zile. Cînd să plece acasă de la turc, 
îi dă simbrie trei bani. Cind să deșchidă uşa turcul îl strigă: 

— Ja vino, dă-mi un ban îndărăt. l-a dat un ban. 

— Să ştii că e bine să mergi pe drumul drept. Băiatul a plecat și a vrut 
să iese afară. Turcul iar l-a chemat îndărăt. 

— Mai dă-mi un ban; să ştii acolo unde însărezi, acolo să dormi. I-a 
luat şi al doilea ban şi-a rămas numai cu un ban șia plecat. Cind a ajuns 
la ușă, iar l-a chemat îndărăt: 

— Să ştii să nu-ţi trimiţi niciodată fămeia la nuntă singură. Merge el 
amărît merge, ajunge pe un drum și vede un om suit într-un pom, care leagă 
bani de creci şi merge înainte, şi-a văzut de drum. Omul, dacă l-a văzut nepă- 
sător, l-a strigat: 

— Măi băiete, ia vino-ncoa, mă! 

— Ce! 

— Na banii ăştia, că eu sînt blăstămat ca să leg banii toată viața. Toţi 
care au trecut m-au întrebat ce fac? Numai tu ai găsit să treci fără să mă-ntrebi 
și m-ai dezlegat de blăstăm. 

Băiatul luă punga cu bani și plecă acasă. Merse el și ajunsă într-un sat. 
Venisă un nor greu şi n-a plecat a stat sub un gard. A venit o furtună și ploaie 
grea, potop. El a stat facut broască sub gard şi a scăpat cu viață. Cînd să scoală 
dimineaţa, ce să vezi? Drumul îl luasă apa şi vede acolo un cal înecat cu turc 
cu tot. S-a băgat băiatul și l-a tras la margine şi cînd colo găseşte disagii plini 
cu galbeni. Ia băiatul disagii cu bani, îi dă jos, ia ţoalele turcului, le ia cu el. 
Turcul era un zapciu, el adunase banii, dar furtuna l-a ajuns, apele l-au înecat. 
Și așa a plecat acasă. Ta-su l-a văzut cu bani mulți, i-a făcut casă: aveau avere, 
aveau de toate! I-a venit vremea de însurat. Fiind bogaţi, au luat o fată cu 
avere. Pînă la anul a avut un copil și i-au pus numele Ivanciu. 

Un frate al muierii mai mic s-a însurat și el şi i-a chemat și pe ei la nuntă, 
da ta-su murisă. El era bogat, avea argaţi. Merse la nuntă. Bine, da el nu 
să dusă. 

— Du-te, fată, tu că n-am încredere în slugi. Du-te singură cu un argat, 
eu stau cu ailanţi, tu te duci cu argatu și copilu și a plecat ea la nuntă! Cînd 
pe urmă și-a adus el aminte după ce a potolit vitele. 

— MĂ, mie mi-a spus turcu să nu las nevasta singură la nuntă! Ia să 
mă duc acolo să vedem. S-a îmbrăcat în ţoalili lui turcești, a încălecat calul 
şi-a plecat. Acolo nima nu l-a cunoscut. I-a făcut loc lingă naşu, i-a pus mîncare 
tot. El face cu mina la soacră și-i zice: 

— Bato, babo, toată lumea are lingă el o muiere, numai eu nu am. Adu 
și mie o fămeie şi-ţi dau o pungă cu galbini. Ea se duce la fată și-i spune: 

— Fată, turcu ne dă o pungă de galbeni, stai și tu cu el. Pe urmă toţi 
să-mbătă. Turcu-i zisă: 

— Fată, vorbeşte că-ţi dă încă o pungă de galbini ca să dormi cu el. Şi se 
duce în alte case. Da Ivanciu e în leagăn culcat. Da turcu nu s-a îmbătat. Cînd 
a adurmit ea, el s-a sculat, a luat pe Ivanciu din leagăn și a fagiracasă la el. 

Dimineaţa nu era nici turcu nici Ivanciu! 
— Ce-o să-mi facă mie omu, că nu e Ivanciu? 

Mumă-sa-i zice: 

— Să dăm foc la bucătării, să zicem că a ars acolo Ivanciu. Au dat foc, 
a ars şi au plecat cu ta-su și mă-sa la omu ei! 

— Bine aţi venit! Bine aţi venit! 

— Am venit, am venit dar să vezi nenorocire că a luat focul bucătăria 
şi a ars și Ivanciu. 

— Vai de mine, ce ne facem făr' de copil? 

— Las” că nu e nimica, că o să facem altul a zis el liniștit. I-a poftit în 
casă, da el l-a dus pe Ivanciu în podrum, lîngă butoiul cu vin. Pe urmă el zice: 

— Bre, ia taie o găină, fă mîncare că a venit tata socru să se ospăteze. 
Și au început muierile să gătească. Pe urmă a zis: 

— Bre, du-te scoate vin. 

— Bine, mă duc și se duce. 

Da masa e pusă. Cînd să duce dă peste lIvanciu. Da ea nu mai vine, 
rămîne acolo cu Ivanciu. Văzînd că el nu mai vine, o trimite pe soacră-sa. 

— Ia vezi ce? Du-te, mamă soacră, să vezi. 

Se duce şi ea și cînd îl vede pe Ivanciu rămîne și ea acolo de frică şi 
de rușine. 'Tăinuie şi cu socru și-l trimite şi pe socru. Cind îl vede pe Ivanciu 
de rușine a încremenit şi de rușine rămîne şi el acolo cu muierile. 

Atunci se duce el la ei și-i cheamă zicînd: 

— Haide, haide, veniţi încoa, să mîncăm şi să bem, că nu e nimica. 
Ce-a fost a trecut? Şi s-au veselit și pe urmă după ce au ridicat masa a spus 
părinţilor, adică socrilor: 

— Acum luaţi-vă fata și plecaţi, că ei îi place să trăiască bine cu turcu; 
eu n-am nevoie de așa muiere. Și așa el a rămas cu Ivanciu și a trăit fericit, 
iar muierea lui a rămas să dea bună dimineaţa giștelor. 


BINELE ȘI RĂUL 


A fost un om care a avut doi copii. Şi o să vină vremea la bătrîneață 
să moară. Chiote, vaiete şi jale mare că o să moară bătrinul. 

Dar copiii se aşezară trişti şi smeriţi la picioarele lui să-și facă iertăciunea. 
Dar unul mai afurisit și rău, uns cu toate unsorile şi leneş de puța „pămîntul 
după el, fiind bun numai pentru furtişag şi înșelătorii, îi zise cu puțină sfială: 

— Măi tată, tu ai să mori, iar noi copiii tăi rămînem, dacă acum a 
venit vremea să ne spui ceva ce nu ne-ai mai spus să ne dai vreo povață ca 
să ne fie de folos in viață. 

Bătrînul stinsă lumina din mînă și mai ceru învoială de la moarte cîtăva 
pină își sfatuieşte pruncii, 

— Hehe, taică, să băgați de seamă bine şi să luaţi aminte la vorbele 
mele, cît veţi fi şi veţi trăi, cîteva lucruri în viaţă să nu le faceți şi anume: să 
nu vă luați copii de suflet, calul la nuntă să nu-l daţi împrumut, nevasta să 
n-o mîni la nuntă singură, briciu, coasa şi luleaua să nu le dai pe mîna altuia, 
iar bani împrumut să nu dai! Pe urmă cit veți fi şi veți trăi, vara întotdeauna 
să tragi haina de mînecă că bine va prinde la nevoie, iar iarna cum veți cugeta 


217 


voi. Şi așa bătrinul muri, iar cei doi frați uidiră. Unul, cum s-a zis, era rău, 
viclean și blestemat. Nu credea în Dumnezeu și de fățarnic și prefăcut ce era 
cu un ochi ridea iar cu altul plingea. 

Pentru că avea pe diavolul băgat în burta lui, nici una nici alta, într-o 
bună zi îi zise fratelui mai mic care era credincios şi cu frică de Dumnezeu 
şi iubitor de oameni: 

— Mai frăție, tu ştii bine că două săbii într-o teacă nu au loc şi de aia 
nici noi amindoi într-o casă nu avem stare şi nici așezare. "Ține-ţi treizeci 
de galbeni şi un cal şi du-te-n lume să te procopsești ! Iar lui îi rămasă toată 
averea părintească. 

— Hehe, Doamne, îţi mulțămesc ţie şi lui tata că mi-a lăsat cîțiva găl- 
biori şi un cal să mă pot singur în lume arăni cu ei. Binecuvîntaţi să fiți și 
voi și fratele care mi i-a dat. După asta și-a luat calul şi-a strîns chinga și a 
plecat în lumea albă, fără știre și fără căpătii. 

Cînd colo, după amînată vreme se-ntilneşte fratele al mare cu cel mic: 
amîndoi călări. Cel mic îi dă bineţe bucurîndu-se că se întîlnesc: 

— Bună ziua, fratele meu, Dumnezău să-ți ajute! 

— Măre, lasă-mă, bre, ce-mi tot pomenești de Dumnezău, că să ştii 
că pe lume e mai bine să faci rău și nedreptate decît direptate la lume. Tu 
nu vezi că minciuna umblă-n lume, iar dreptatea stă pe loc şi umblă cu capul 
spart? | 

— Ba nu e bine așa fratele meu, ce naiba, doar n-ai mîncat ceapa ciorii 
să vorbeşti astfel, că te bate Dumnezeu! 

— Măre o să te bată pe tine, ai să vezi cînd te vei duce pe copcă cu Dum- 
nezăul tău cu tot, că știut este că iarba rea nu piere, dar cea bună da! 

— Cit îi hău şi dudăul nu-i nici o înțelepciune în vorbele tale. Păcat 
că tata altfel ne-a învăţat! 

— Bine, să pornim tovărășie şi pe cine-l vom întîlni în cale să-l întrebăm, 
cum este mai bine să fie omul pe pămînt: bun, orirău ! Să ne rămăşim pe galbeni 
şi calul tău. 

— Bine, să ne rămășim, și se rămășiră. 

Merseră ei cit merseră și se-ntilniră cu tartorele iadului în drum. 

— Ascultă, unchiule, te rugăm să ne spui că te văd om cu judecată și 
cu scaun la cap, cum este mai bine omul în viață să fie, rău sau bun? 

— Măre, rău, băiete, se-nţălege, cu cît eşti mai rău și faci fapte rele, 
toată lumea îţi tremură de frică, iar dacă eşti bun şi faci direptate oamenilor, 
lumea nu dă o ceapă degerată pe tine şi astfel de oameni în zadar vor năduşi. 

— Lasă, judecătorule, că la noi în popor se spune: 

Nădușeala, 
Scoate boala ! 

Fără nădușeală nu se depărtează omul de sărăcie. Dar așa rămîne, zdravăn, 
curat, puternic şi cuminte. 

Atunci fratele cel blestemat zise: 

— Lasă, judecătorule, nu vezi că orbului în zadar îi spui că s-a făcut 
ziuă ! E un tontoloc și nătăfleață. N-o fi nimic de capul lui și sărac are să moară. 

Fratele cel rău îi luă galbenii și calul, rise batjocurindu-l și plecă. 

Într-un tirziu, iar se întîlnesc ei ca dintr-o întîmplare. 

— Ei, cum îţi merge frate cu bunătatea ta și Dumnezăul tău? Or, aista 
e ca ăla din basme, trai pe vătrai! 

— Bine, mulțămesc de întrebare ! Cît am ochi și braţe harnice, n-o să 
ajung cerşetor la ușa nimănui. 

— Măi frăţioare, adevărul gol, nimeni nu îți dă în gură, de aceea trebuie 
şi câte-o minciună ! 

Şi de aci iar li se deznodară drumurile și cărările şi fiecare plecă-n treaba 
lui. Numai fratele cel sărac a plecat ca gisca-n ceaţă. A mers el cît a mers pînă 
i-a ieșit un orb în cale. 

Orbul i-a cerut ultima bucată de pîne ca să nu moară de foame iar el 
i-a dat-o rămînind flămind. 

Mai la urmă cobori într-o prăpastie să-i aducă într-un ciob apă, că moare 
bătrînul cerşetor de foame. Cînd să se suie diavolul îl trage-n jos în lac să-l 
înece zicîndu-i: 

— Uite, omule, ai o cheie de aur, mergi la fundul lacului şi dai de co- 
moara pămîntului și atunci vei fi fericit. Însă el nu cuteză. Diavolul îl trase 
după el cu de-a sila. Deschise ușa și văzu comorile pămîntului. Dar cum le 
văzu îi pieriră ochii de atîta strălucire şi bogăţie. 

Dacă-l văzu diavolul rămas făr de ochi, îi zise să i se ție de coadă ca 
să-l scoată deasupra la lume şi-l scoase pînă la jumătatea drumului. Căci acolo 
dracii erau la nuntă. E! trage sus, diavolii însă-l cheamă-n horă şi trag de el. 
Vorba aceea: cu un ban s-a prins în horă și cu zece nu poate scăpa! 

Și așa jucau de se stricau dracii şi drăcoaicele, iar el se mira cum să scape 
din horă să ajungă în lumea lui pe pămînt. 

Cînd deodată veni tartorele iadului şi cînd își văzu copiii tot în petreceri 
şi sărbători cu zdrenţe pe ei, îi luă la bătaie și-i arunca cu ţoghia pe unde ni- 
merea, pe unii la fund, pe alții pe mal, alții pe sub mal. Iar pe bietul om îl 
aruncă pe mal. Aci rămase el stingher cu cerul întunecat pe vecie deasupra 
capului. 

Trage el încoa, trage încolo, se izbi de lemne și de pietre, pină ce ajunse 
la o fintînă pe înserat. Beu el apă și adormi într-un tufiș din apropiere. 

Cînd colo, la mijlocul nopții coboriră trei zine frumoase din cer și veniră 
aci să se scalde în jgheabul fîntinii cu apa fermecată care-i făcea pe cei ce se 
scăldau în ea să aibă tinerețe fără bărrînețe şi viață fără de moarte. 

Băură ele apă și se scăldară, iar cea mai mică n-are de lucru şi dezvăluie 
taina izvorului fermecat, neștiind că pădurea are urechi și cîmpul ochi: 

— Fa, suratelor, de-ar ști fiica împăratului care zace pe patul de moarte 
de apa asta tămăduitoare și dătătoare de viață și tinereţe ar veni, s-ar spăla 
și niciodată n-ar mai murea. Zînele cele mari au vrut s-o mustreze de cele 
spuse cu glas tare, dar cocoșii au cîntat și ziînele au zburat în înaltul văzduhului. 

Sărmanul s-a tăvălit cum a putut și cu ajutorul lui Dumnezeu a ajuns 
la izvorul fermecat. Cum s-a spălat a văzut cum se crăpă de ziuă şi a mulțămit 
lui Dumnezeu pentru marea lui bunătate. De aci cum o să ducă el apă fermecată 
frumoasei fiice de-mpărat? Se duce în pădure, omoară un porc sălbatic, îi 
ia beșica, o umple cu apă şi hai cu ea plină la cetatea împărătească. 

Acolo cum ajunge împăratul golește odăile de doftori, vraci şi vrăjitoare 
venite din toate colțurile lumii să scoată pe dracul din mădularele tinerei fe- 
cioare. Şi cum o scăldă pe prințesă se învioră și zimbi fericită după zece 
ani de boală grea ! Atunci se făcu nuntă și bietul sărac ajunse împărat. 

La nunta lui povesti întîmplarea cu izvorul fermecat și fiind și frate-su 
de faţă. 

Frate-su îi ceru voie să meargă la acea fintină să se procopsească și el. 

Pe aci mulți nebuni au plecat cu frate-su la izvorul fermecat. După 
ce şi-au scos toţi ochii au aşteptat să vie zînele să se scalde în apa vieţii. Dar 
cum nici o zînă n-a venit, iar apa nu era fermecată, toți au rămas orbi și 
pedepsiți de Dumnezău pentru lăcomia lor! Ce să faci dacă Dumnezău a 
umplut lumea cu ce a putut, cu bun și cu rău, cu proști şi cu înţelepţi. Așa se 
întîmplă că toți orbii pieiră fără de hrană și lumină, cum pieri şi fratele său 
cel necinstit. 

Mai la urmă noul împărat găsi în buzunar cheia de la comoara pămin- 
tului, merse, o deschise cu oștirea și tot aurul îl împărți poporului ca și cei 
săraci să fie îmbielșugaţi, mulțămiţi! 

De atunci, oamenii din acea ţară trăiesc şi azi în petreceri și veselie, 
cu cîntece şi lăutari, dar cu frică de Dumnezeu și făcători de bine. 

De atunci și pînă azi, a rămas vorba strămoşească că față de oamenii 
lacomi şi aplecaţi spre rele și răzbunare, Domnul nu le rămîne dator, iar astfel 
de oameni de mai sînt pe undeva pe pămînt: 


Trăiesc ca fraţii 
Şi se iubesc ca dracii! 
Aşa este de cînd lumea, căci dracul își găseşte cirtog în inima prostului 
şi fuge de tămiie și de înțelepciune. 


SNOPUL DE NUIELE 


Cindva trăia un împărat mare peste mări şi ţări, stăpînea o împărăție 
întinsă şi îmbelşugată, unde şi cîinii mergeau cu colacii-n coadă și fără de zgardă. 

Împăratul era înţelept, drept şi bun. Pentru farădelegi îi pedepsea la 
fel pe dregătorii domniei, ca și pe cei mai de jos supuși. 

I se dusese vestea că este un om înțelept și drept și nu rămîne dator ni- | 
mănui pentru încălcarea obiceiului pămîntului. Obiceiul pămîntului era ca tot 1 
natul, să fie om de omenie, să păstreze limba, legea, şi obiceiurile strămoșești, 
iar toți cei din împărăție să se ajute şi iubescă, așa cum se iubesc fraţii la nevoie. 

Poporul întreg credea în el și îl iubea ca pe un sfint. Bătrînii îl porecleau 
Tatăl, Tatăl Neamului și asta pentru că era pentru toţi la fel; nu pentru unii 
mumă şi pentru alții ciumă! 

Înconjurat numai de oameni cu scaun la cap, ura de moarte pe alți regi 
şi împărați care se ţineau de minciuni şi războaie, numai ca să supuie alte 
popoare mici şi neputincioase, ca să-și facă renume prin vitejia oamenilor. 

Împăratul cel înțelept avu multe războaie cu vecinii hrăpăreţi şi flămînzi 
care jinduiau la laptele și mierea din holdele împărăției sale. Dar cum i se 
treceau hotarele, el pe toţi îi punea cu faţa la pămînt, fiindcă întregul popor 
lupta cu bărbăție să-și apere țara şi averile. 

Ca oricare om, avea şi împăratul trei feciori, toţi feţi logofeţi, toți frumoși 
şi voinici, ca stejarii din munte. 

S-a îngrijit el să le dea învăţătură aleasă chemind la palat pe cei mai 
mari învățați din lume. Toată ziulica învățau copiii vorbind ca albinele din 
mireasma florilor, înțelepciunea din cărți şi mînuirea cu istețime a săbiei. 

Împăratul trăgea cu urechea ce-i învață vracii, cărturarii şi cititorii în 
stele. Și cu cît trecea vremea vedea el că fiii săi nu judecă cu mintea lor, ci cu 

mintea învăţaților lor. Ce-o să iese din ei? Se întreba bietul împărat și cădea 
îngrijorat pe ginduri. 

Într-o zi, o să-i puie la o grea încercare pe înțelepții şi cărturarii pala- 
tului. Porunci să se adune în marea sală de marmoră albastră toți învățații și 
copiii săi, iar împăratul le zise: 

— Iată pentru ce ne-am adunat aici, cinstiți cărturari, 

Cineva să-mi spuie, să ştie și copiii mei care sînt cele trei virtuţi, fără 
de care nu se poate stăpîni o împărăție ! 

— Să fie aprigi, iuți şi viteji, ziseră unii. Alții ziseră să fie harnici, demni 
şi Zgirciți cu visteria și cîte şi mai cîte păreri. 

— Să vă spun eu, zise cu vorbă blîndă și dulce împăratul: să fie înțe- 
lepţi, să aibă înfrînare la gură și rușine la obraz. 

Dacă pe toate astea le au și nu le lipseşte răbdarea pot stăpini o împă- 
răție şi-i pot face pe supuși fericiți. 

— Noi le avem pe toate astea, ziseră într-un glas feciorii, toți frumos 
îmbrăcaţi. 

— Nu-i de ajuns să spui că ești cu scaun la cap, atunci cînd faptele o 
dovedesc, altmintrelea. 

Apoi le vorbi bătrinul despre împărații și regii tirani, despre slujitorii 
vicleni, care se îndeletnicesc să-l laude ca să-și păstreze slujbele, în loc să-i 
spuie ce necazuri are poporul, ca să nu meargă țara la rîpă. 

Tirania, copiii mei, este biciul omenirii; ea stinge bucuria omului și 
lumina lui Dumnezeu. Toți oamenii răi, toți tiranii, mici şi mari o sfiîrşesc 
în ştreang, huiduiţi de mulțime. Voi trebuie să fiți buni şi drepţi cu cei de jos 
şi cu cei de sus! Cu îngîmfare și înfumurare, vă depărtaţi de talpa ţării, de 
oamenii desculți sau în opinci, nu veţi putea fi stăpini buni şi va fi vai de steaua 
voastră ! Fie împărat, fie mare dregător, ori om de rînd, să nu uităm că trebuie 
să fim oameni şi legați de popor. 

Pe toți ne aşteaptă o dreaptă judecată ! În fața morții să ne dăm sufletul 
ușurați că pe pămînt am făcut numai lucruri bune și eu asta vă cer acum la 
sfîrşitul vieţii. Supuşii voştri să fie drepți și oameni liberi. De bună voie să 
se supună legilor, nu de frica lor să tremure. Să vă biruiți patimile și pornirile 
rele. Daţi o mînă de ajutor oricărui om necăjit fie el cît de rău ! Numai așa îl 
veţi face bun, zise cu blindeţe bătrinul împărat. 

Apoi le spuse împăratul cîte verzi și uscate, doar — doar copiii lui vor 
prinde ceva din înțelepciunea sa. 

Trecea vremea, îmbătrinea împăratul, pină ce îl părăsiră vederile, și se 
girbovi de tot. Simţea că moartea-i bate la uşă şi de grijuliu ce era socoti că 
nu poate să-și dea sufletul înainte de a rămîne împăcat cu gindul că fiii săi 
s-au ales cu ceva dintr-atita puzderie de învățătură. 

Își adună iar pe mai marii dregători și povățuitori și le împărtăși hotă- 
rirea sa: 

— Prea cinstiți sfetnici şi înţelepţi, am hotărît ca de azi înainte să nu mai 
fiu eu împărat. De azi încolo vor porunci feciorii mei, conducînd împărăția 
pe rînd, fiecare cite un an: 

De azi pînă la anul, începe feciorul cel mare, apoi cel mijlocaș și mai 
la urmă cel mic. 


Acum să vă văd înţelepciunea, priceperea şi îndemînarea în treburile 
împărăției. 

Împăratul se sculă de pe scaunul de aur și-i lăsă locul prinţului celui 
mai mare. Măria-sa nu se amesteca la nimic și tăcea molcom, fie de era bine, 
fie de făcea ceva rău. Aștepta doar să-i vadă isprăvile. 

Feciorul său cum ajunse împărat, dădu cu piciorul la dregătorii cu părul 
alb şi gîrboviţi ai tatălui. În locul lor aduse oameni tineri, frumoși, dar nepri- 
cepuţi în rînduiala țării. Ba pe unii îi aruncă la închisoare. 

Se abătu şi un an rău de secetă, că oamenii ajunseră să jinduiască după 
o bucată de piine. 

Aşa era rînduiala, nepriceperea și sărăcia? În loc să cumpere grîu și 
porumb de la țările vecine, că în visterie erau bani destui se hotărî să pornească 
război împotriva unei țări vecine în care pămîntul își dăduse roadele din belșug. 
Se îmbrăcară locuitorii pașnici în haine de război, înarmați pînă în dinți. Cînd 
ajunseră la fruntariile acelei țări bogate, le ieși în întimpinare împăratul acela 
cu barbă albă pînă în pămînt și le grăi războinicilor: 

— Fraţilor din ţara vecină, oameni sîntem! La foamete lumea multe 
păcate face ! Iată că noi vă ieşim pe cîmpie cu carăle pline de grîu și porumb, 
cu mese întinse și băuturi. Să fim prieteni adevăraţi şi să re ajutăm la nevoie 
ca oamenii. 

Nu te lăsa măria-ta împins de patimi și nepriceperea tinerilor cîrmuitori. 
Veniţi la noi şi vă luaţi grîu cît vă trebuie și să nu vărsăm sîngele celor nevinovaţi ! 

Căci cine la război pornește 
Sfirșitul vieţii sale dovedește ! 

— Vrem pace și frați să fim! răspunse într-un glas oștirea tinărului 
împărat, înflămînzită şi însetată ! 

Apoi se așezară la mesele întinse pe iarbă verde, pînă ce se săturară și 
se îmbătară de-a binelea ! Dacă se ospătară și se îmbătară bine, văzură atita 
belșug la bătrînul împărat, încît se sfătuiră cu mai marile sale căpetenii, să 
treacă prin foc și sabie împărăţia acestuia. 

Şi astfel nu se ţinură de cuvint! Scoaseră săbiile şi începură măcelul ! 

Oștirea acestui împărat, văzînd neobrăzarea, puse mina pe securi și 
buzdugane de-i nimici pe nesătui și însuși tînărul împărat rămase fără o mînă 
pe cîmpul de bătălie! 

Cei care scăpaseră se întoarseră trişti şi rușinaţi ! 

Trecu anul şi hai să-i vie rîndul şi celui de-al doilea copil, celui mijlocaș 
să fie și el un an împărat. 

Mijlocaşul ca să se arate mai cuminte decit tatăl său, își luă alţi dregători, 
făcu alte legi mai aspre, pentru ca poporul de frică să-l asculte. Al bătrin vedea, 
suspina și tăcea, că așa era făcută înţelegerea să nu se amestece nimeni şi ei să 
se descurce cum i-o tăia capul. Grija lui nu era să se lucreze holdele, ci să facă 
multă oştire înarmată, să fie mulți stringători de dări, multe cazărmi şi închisori. 

Poporul bătea la poarta palatului cu jalbe-n proțap şi cu paie aprinse-n 
cap, că nu mai pot suporta dările grele, că li se ia grîul, vacile şi mioarele și rămîn 
săraci. El în loc să le asculte necazurile și să-i pedepsească aşa cum se cuvine 
pe cei ce se dădeau la fărădelegi, ridea împreună cu sfetnicii săi de gloata înfo- 
metată după dreptate şi vorbă bună. 

Aşa âjunse țara de rîpă, iar închisorile gemeau de osîndiți la robie grea. 
În ţară la tot pasul erau stăpîni lăncierii împăratului, care-i aruncau în ocnă 
pe cei ce cutezau să spună adevărul. 

Văzînd poporul că prin muncă cinstită nu se ajunge la căpătii, puseră 
mîna pe sape și topoară, de făcură ferfeniță oștirea și pe dregătorii săi, iar pe 

tînărul împărat fură gata să-l spînzure de nu venea moşneagul să-l scape de 
ura norodului. 

De aci merseră la împăratul lor de pe vremuri şi-l rugară să nu-i pără- 
sească şi să nu le mai dea împărați tineri şi înfumuraţi să-i conducă. Împăratul, 
încovoiat de ani și abia ţinîndu-se de un toiag le zise: 

— Hei, fiii mei, eu v-am cîrmuit ca un păstor blind ce-și iubește turma, 
legea, pămîntul strămoșesc şi obiceiurile | Acuma văd că lume e multă, dar 
oameni sint puţini! 

Anii m-au îmbătrînit și simt că am să mor! Am avut dorința să vă las 
feciorii mei să fiți împărați cu schimbul, cîte un an fiecare, să-mi dau seama 
de priceperea și nepriceperea voastră. V-am văzut isprăvile și astfel sfîrşitul 
îmi este și mai aproape. Simt că o să mor cu sufletul neîmpăcat, că pe cel mic 
nu l-am: pus la vreo încercare. 

Veni și sorocul mult așteptat şi în fața mulțimii bătrinul împărat în văzul 
lumii îşi puse cu mîna lui copiii la încercare. 

— lată, copiii mei, grăi el, vă dau snopul ăsta fraged de nuiele, cine îl 
va fringe, acela mă va urma pe scaunul împărăției şi vrednic va fi de mine şi 
poporul meu. 

Dădu braţul cu nuiele să-l fringă pe rind și începu tot cu cel mai mare. 

Băiatul cel mare ciung cum era, puse snopul între genunchi și se opinti 
din răsputeri să fringă nuielele. 

În zadar se suci, se învirti că lepădă braţul de nuiele rușinat, zicînd: 

— Afurisite nuielușce, n-am pomenit; parcă ar fi făcute din carne moale, 
că nici una nu se rupe! 

Poporul rîse cu hohote de prostia feciorului celui mare şi se „bucură 
de nepriceperea sa. 

Apoi veni rîndul fiului mijlocaș. Luă el și snopul de nuiele, și cu putere 
vru să-l frîngă. Dacă nu putu își adună din nou puterile, dar osteneala îi fu 
zadarnică. Aşa că și el aruncă braţul cu nuiele şi se dădu bătut. 

Poporul știindu-l şi pe ăsta rău şi văzindu-l pe deasupra și prost se bucură 
că nu s-a priceput, nădăjduind că o fi ceva de capul celui mic. 

Împăratul, la rîndul său, parcă se bucura şi el de nepriceperea ăstora doi. 

— Hei, taică, amuncă e a se face lucru bun şi înțelept, da cei fără cap 
şi pricepere, căci unde nu e știință şi pricepere, acolo e pagubă mare, sărăcie, 
greşeli multe şi suferință mare la norod. 

V-am lăsat la domnie doi ani şi aduserăţi turma pe care am păstorit-o 
un veac la sapă de lemn! Ce-am facut eu bun, voi tot ați stricat! 

Atunci luă braţul cu nuiele și-l întinse celui mai mic, să-i vadă şi ăstuia 
înțelepciunea. Copilul sărută mîna împăratului, luă snopul de nuiele îl dezlegă, 
şi începu să rupă mlădiță cu mlădiţă, pînă ce le friînse pe toate. 

Împăratului şi poporului îi creştea inima de bucurie, văzîndu-i price- 
perea şi îndemînarea. 

După ce îndeplini cu bine porunca, îngenunche în fața tatălui său iubit, 
zicindu-i: 

— Mărite împărate, iată am isprăvit porunca şi de îmi vei da şi alte porunci 
voi încerca să le îndeplinesc precum e mai bine, spre cinstea şi plăcerea 
măriei-tale. 

— Iubite fiule, mulțămesc din inimă cerului că pot lăsa poporului meu, 
un împărat înțelept şi bun ca tine. 

Un împărat înţelept aduce poporului linişte și belșug în casă, iar cel 
lipsit de minte, aduce tulburare și necazuri cu duiumul. Apoi iar îl sfătui: 
Să mai știi că cu cît mai mare ești, 
Mai îndatorat să fii omenirii să-i slujești ! 
Apoi se urcă pe tronul de aur feciorul cel mic și înţelept, iar bătrinul 
împărat își dădu sufletul ușurat că lăsase rod bun să cîrmuiască împărăția 
după moartea sa. 


JUDECATĂ DREAPTĂ 


A fost un om sărac ce se afla în drumeţie, plecat fiind în argăţie. Ajunse 
odată mort de foame la o cafenea şi ceru negustorului să-i dea mîncare în veresie 
că e sărac și caută de lucru. 

— Dă-mi cinci ouă fierte şi ţi le plătesc cînd m-oi întoarce de la stăpîn, 
zise drumeţul. 

— Bine, băiete, să te însemn pe răboj şi să nu uiţi datoria ! 

— Mulţumesc, boierule, pentru bunătate! şi se ospătă flămîndul. 

Săracu plecă în lume, intră argat și munci și el pe unde putu cu gîndul 
la copii și la muiere. După şase ani de argăţie, hai să se întoarcă să-și plătească 
datoria birtașului. 

Deschise ușa și dădu și el ca tot natu bună ziua, apoi zise: 

— Poftim, boierule, cinci lei pe cele cinci ouă, ce le-am mincat acum 
șase ani. 

Cînd văzu negustorul numai cinci lei pe tejghea îi risipi pe jos de necaz. 

— Cum de te-ncumetași, măi băiete, să-ți baţi joc de mine numai cu 
cinci lei? Păi cinci ouă de nu le mîncai le clocea găina şi ieșeau cinci pui? În 
al doilea an, cinci găini făceau fiecare cîte două sute de ouă. Asta înseamnă 
olmie de ouă încă din al doilea an. Clocite la rîndul lor, aduceau o mie de pui. 
O mie de pui, creșteau puici și se făceau în cel de-al treilea an găini şi iar fiecare 
făcea cîte două sute de ouă ! Şi-i dădu birtașu cu socotelile înainte că nu a ago- 
nisit săracul atiția lei nici în cei şase ani cîți îi socotea drept datorie acum. 

— Dacă nu-mi pui toţi banii pe masă, te dau în judecată şi toată viața 
nu te plăteşti de datorie cu tot neamul tău. 

Oamenii din birt dădură osteniţi de atitea socoteli din cap, iar săracul 
căzu pe gînduri şi începu să ofteze de inimă rea şi apoi se plingă. 

Păgin negustor îşi zise el în gîndul său şi nu-şi ierta ce l-a îndemnat să 
fie cinstit şi să vie să-și plătească datoria. 

Veni vremea la judecată cu sorocul lui, ca toate judecăţile. 

Cără el un advocat bun, dar nici unul nu vrea să-l apere. Toţi îl soco- 
teau că este vinovat. Bietul om era atit de mîhnit că sărea pielea pe el. Plingea 
şi se văita însă fără rost. 

Cînd colo, pe scări la judecătorie, îl vede Păcală. 

— Ce e cu tine, bre naică, de ce plingi şi de ce oftezi? 

— Uite, domnule, m-a dat boieru-n judecată şi pentru cinci ouă fierte 
îmi cere azi prin judecată o moșie. Şi-i povesti lui Păcală, din fir în păr, toată 
întimplarea. 

— Ştii ce e, eu sînt advocatul tău! Du-te şi cumpără o chilă de grîu, 
adu un braț de lemne și un amnar, că-ți cîștig eu procestu! 

— Cum adică? 

— Ai să vezi! 

Merse împricinatul, aduse o oală cu grîu şi i-o dete lui Păcală. 

Păcală ațiță surcelele și puse grîul la foc să fiarbă să-i facă colivă birtașului. 

Începu judecata ! Advocatul negustorului făcea spume la gură vorbind, 
dă-i în sus, dă-i în jos, că omul acesta este dator și că datoria lui din cinci ouă 
se ridică la nu știu cît; o baniţă de aur. Se îngrozi judecătorul și lumea de soarta 
bietului sărac, pe care-l aștepta osîndă grea şi fără pereche pe lume. 

Veni rindul să vorbească și advocatul datornicului. 

— Unde ţi-e advocatul, omule! zise judecătorul. 

— Iacă vine, domnule judecător, mai are de fiert oala! 

— Ce oală, ce fiert? să vie aici să te apere, că n-am timp de glume, auzi? 

În timpul ăsta intră Păcală, cam jerpslit în țoale de țăran, dar zimbind 
şi hotărît. 

— Ce e cu dumneata, domnule Păcală, îl aperi pe acest nenorocit, sau 
te ţii de zgoande? Nici la judecătorie nu te lași de păcăleli? 

— Nu e nici o păcăleală, domnule judecător, am întârziat pentru că a 
trebuit să suflu-n foc să fiarbă oala de grîu ! Vreau să mîn dimineaţă în vărsatul 
zorilor muierea la semănat. 

— Domnule Păcală, vino-ţi în fire, eşti apărător, nu ești măscărici? Unde 
s-a văzut pe lumea asta să semeni griu fiert? Nu vezi, domnule, că ne faci 
nebuni în priînzu-al mare? 

— Domnule judecător, eu sint nebun că fierb grîu pentru semănat pe 
ogor ! Dar pîrîtorul, birtaşul ăsta burtos şi rotofei, cu mustățile cănite de zamă 
şi untură, nu este nebun, că cere unui om cinstit şi sărac pentru cinci ouă 
fierte, o baniță de bani? Cum era cu putinţă să iese din ele atâția pui, puici, 
ouă cu seminţe şi găini ouătoare? Unde s-a mai văzut, domnule judecător, 
una ca asta? Răspundeţi? 

— Așa este, adeveri judecătorul ! 

Lumea adunată, sări în sus de bucurie că omul cel sărac găsise un advocat, 
bun ca Păcală, care-l scăpă cu mintea lui isteață de la datorii și-l făcu fericit 
pentru toată viața. Așa se duse vestea-n popor că Păcală a devenit advocat 
vestit, sub soare şi sub stele și toată lumea îl tocmea. 


ÎMPĂRATUL ȘI TÎLHARUL 


Cică era un împărat rău din fire care trecea prin tăişul săbiei pe orice 
om din împărăție, care nu se supunea poruncilor, ori care se dădeau la furturi 
și tilhării. 

Împăratul, deși era bogat și avea o țară mare, nu se mulțumea cu ceea 
ce avza și făcea războaie, după războaie, în care mureau zeci de mii de oameni 
pentru hatirul lui de a fi cel mai mare împărat. Așa rămineau văduve, copiii 
orfani și ogoarele-nțelenite. Mulţi oameni apucau calea codrului de teamă şi 
groază faţă de stăpînirea nemiloasă și nedreaptă a împăratului și a slugilor sale. 

Pe vremea unui astfel de împărat s-a întîmplat ca un ostaş să arunce coiful 
şi scutul și să ss facă haiduc ds codru, a 

De prindea vreun negustor bogat îl tăia, îi lua bogăţiile din căruţă şi le 
da copiilor săi goi şi desculți. Cind prindea vreun curtean împărătesc cu bani 

îl omora la drumul mare și-i lua pungile de aur ce le purta asupra sa și le 
împărțea banii la cei nevoiași. 

S-a întîmplat însă ca într-o zi omul să fie prins de oastea-mpăratului. 
Bătut și schingiuit a fost dus în marea piață a unei cetăți ca să i se atîrne ștreangul 
la git. 

Impăratul era şi el de față, pentru ca mulțimea de norod să înveţe că 
hoția și tilhăria se pedepsește de lege cu moartea. 

În faţa tronului împărătesc așezat în piață se zice că i s-a adus tîlharul 
plin de singe și legat în lanțuri. 

La vederea nenorocitului, mulțimea s-a cutremurat de groaza morții 
înfiorătoare. 

Atunci împăratul întrebă pe condamnat cu glas tare: 

— Omule, de ce ai tilhărit, vezi c-ai ajuns cu gitul în ștreang pentru 
faptele tale? 

— Măria-ta, eu am tilhărit ca să cîştig o bucată de pine pentru o casă 
de copii goi și flăminzi ! Dar măria-ta, la drept vorbind, eşti mai mare tilhar 
decît mine. Mie mi se zice tilhar fiindcă sînt sărac, singur și neputincios. Dacă 
aş fi mare, cu avere şi putere ca măria-ta şi cu oamenii înarmați, nu mi s-ar 
zice tilhar şi tot ceea ce aş face ar fi bine și drept. 

Măria-ta ai ucis zeci de mii de oameni și sute de mii, ai umplut închiso- 
rile cu oameni bănuiţi de necredinţă față de împărat și nimeni nu cutează să-ți 
zică tilhar, căci pe tine și nedreptățile tale le ocrotește și apără oastea ta. Tilhar 
sînt eu și alții care ajung să omoare de flăminzi. Asta am vrut să ţi-o spun că 
și așa puţin îmi pasă dacă ai să mă ucizi cu sabia ori cu ştreangul. N-am nimic 
de pierdut de la această lume și viaţă în care drepți și fericiți sînt numai cei tari 
şi mari. Şi acuma sînt gata să mă spînzurați ! Ce nu sînt eu înconjurat ca și 
tine de tîlhari înarmați, că atunci nu mi s-ar zice tilhar, ci împărat şi toţi cei 
laşi s-ar gudura pe lingă mine ca niște cîini flămînzi aşteptînd de la mine împă- 
ratul răsplată pentru supuşenie, și crimele față de popor. 

mpăratul auzind aceste cuvinte, zise către tilhar: 

— Drept grăiești, omule ! eu sînt mai mare tilhar decît tine. Fii iertat 
de la mine și împărăție, iar de azi înainte vei fi cel dintii sfetnic al meu, căci 
tu eşti singurul om cinstit care ai avut curajul să-mi arăţi în față adevărul şi 
cu înțelepciunea ta de om cinstit să-mi spui calea cea dreaptă, nu ca linguşi- 
torii mei sfătuitori, care au făcut dintr-un împărat, un tilhar. Rămîi cu mine 
să-mi fii prieten şi povăţuitor bun. 

Poporul auzind aceste cuvinte se miră foarte de o astfel de întimplare 
şi de aci înainte își urmă împăratul cu dragoste şi iubire. 


URSITORILE 


Un negustor umblind odată pin sate după bucate, după vite, însără 
într-un sat. În sat să plimbă de colo-colo să-şi cate un conac, noaptea să se 
odihnească. Era greu, pe nimeni nu cunștea și noaptea se-nnopta. Negustorul 
se abătu în marginea satului la o casă sărăcăcioasă și-l rugă pe stăpîn să-l lase 
să conăcească noaptea, că e tare drumuit și de oase ostenit. Omul unde trase 
era sărac. Nu avea decit un bordei afumat, cu un pat lat, c-o masă mică sub 

pat, numai cu crengi de cîlți şi rogojini. Se culcară toţi împreună şi se cutru- 
piră toţi cu cerga. 

Peste noapte se-ntimplă însă o minune mare. Pe la mijlocul nopţii muierea 
omului unde trăsese negustorul născu un băiat. Negustorul se pierdu de rușine, 
auzind muierea în fiorii facerii, văitindu-se şi zvircolindu-se și el lingă ea fără 
s-o poată ajuta. El se prefăcea că doarme şi nu scoase capul de sub cergă neam. 

La un timp, durerile o năpădiră şi născu sărmana un băiat frumos, ca 
un făt-logofăt. După ce-l născu se sculă biata muiere, luă o măsuţă, ca toată 
lumea, aşternu pe ea o cămașă bărbătească curată, puse o steblă de busuioc 
şi un trochiț cu apă și se culcă, că mai era puţin pînă la mijlocul nopţii şi veneau 
ursitorile. Muierea și omul ei, cum rostiră masa pentru ursitori, adormiră 
duși, de puteai toca lemne pe ei. Negustorului îi pierise somnul și se tot văita, 
ce piază rea l-o fi-ndemnat să bată la ăst bordei sărăcăcios și murdar. 

Giîndindu-se ce-o să se facă de ruşine la ziuă, auzi ușa bordeiului scîr- 
find. Deodată căscă ochii mari şi zări trei zîne intrind pe ușe-n sobă. Cele 
trei zîne, cu pletele de aur răsfirate peste umăr, cu aripi şi cămăși subțiri ca 
pînza de păianjen, se aşezară pe lingă masa pusă și se-ntrebară una pe alta, ce 
să facă cu copilul? Ce soartă să aibă? Să aibă noroc sau să fie nefericit și fără 
de noroc pe lume? Care mai de care-şi da cu părerea, iar negustorul sta cu 
urechile »ciulite ca iepurele și asculta. Cea mai mare ziînă grăi către 
surorile cele mai mici: 

— Surioare, bălăioare, cu cosițele din soare, haide să-l ursăm, acum să 
nu-l luăm. Dar cînd o creștea, cînd s-o însura, chiar la cununie, calu-i potic- 
nească, capul să-i răpească, să se pomenească. 

Cea mijlocie auzind așa, o apucă o milă de bietul copilaș, rugîndu-le 
astfel pe surori: 

— Hai, fă surioare, ce păcat, ce jale, la vreme de tinereață, să-i curmăm 
frumoasa viață! Mai bine să moară pruncu-acum, să n-ajungă pe-așa drum. 
Dar zina cea mică, cea mai frumușică, sta și chibzuia, apoi le grăia: 

— Voi suratelor, surioarelor, fermecatelor ! Staţi nu vă grăbiţi, copil 
să-l ursiți. Că este sărac, cu o cergă-n pat, c-un cotoi pe vatră, ce urîtă soartă ! 
Fincă s-a brodit, baş s-a potrivit, negustor bogat, stă aci pe pat, hai noi să-l 
ursăm și să-l procopsăm. Pe negustor să-l moștenească, avuţia-i izidească şi 
frumos să îmi trăiască, negustorul prăpădească. 

Surorile așa se ogodiră, așa și-l ursară. Puseră mîna pe trocul cu apă şi 
pe busuioc și-i stropiră faţa pruncului. Toate se-nchinară, așa mi-l ursară 
și-afar” îmi plecară. 

Negustorul era ca fiert de supărare. Tot ce-l ursaseră ursitorile el auzise. 
Căzu dus pe gînduri, ce să facă acuma, cum s-o scoată la căpătii?! Cum se 
făcu ziua, făcură botezul copilului după cum le era otrocul. Negustcrul nostru, 
de voie, de nevoie, făcea haz de necaz! Apoi plecă în regustcrie îngrijorat 
şi-ngîndurat. Ocoli negustorul lumea din sat, în sat, din oraș în oraș, dar gindu- 
rile lui stăteau răsfirate, ca mintea muierii. Și de la margirea pămîntului de-ar 
fi fost, gîndul lui la acel copil din bordeiul cel sărac zbura. Se hotări să meargă 
să vadă dacă mai trăiește copilul, poate că a scăpat de cel care-i va mînca moşia 
mîine, poimiine. Îşi lăsă negustoria şi porni pe urmele giîndului său. Cînd 
ajunse-n sat, la bordei nu este țipenie de cm. Ispitește-n dreapta, -n stinga, 
să afle unde este copilul. Merse hăăăt pe o coastă, unde săpau părinții prurcului 
la o țarină. La marginea pădurii copilul dormea-n luică legat de crengile unui 
paltin. Negustorul, pitiș-pitiș, se furișă prin pădure pînă la luică și încet fură 

copilul. De aci fugi cu copilul să i se piardă urma. Merse el ce merse cu copilul 
pină ce ajunse la un rîu mare. Să-l arunce-n apă să-l înece, își zise el în gindul 
lui. Cum se gindi, aşa şi făcu. Luă copilul legat în scutece și-l aruncă-n rîu. 
Îşi făcu cruce că a scăpat de o belea așa de mare şi porni fluierînd pe drum, 
bucuros. Pină la cer el credea că s-a dus copilul, s-a-necat și de diavol e 
scăpat. Își vedea de-aci-nainte fără grijă, fără bătaie de cap, făcînd avere tot 
mai mare. 

Însă bietul copilaș plutea pe valuri, fără să-l tragă apa la fund de ușor 
ce era. 

Se nimeri atunci, ca nişte copii păstori, să vie să adape oile şi caprele 
la riu. Zăriră și auziră copilul chirăind, legănat de valuri. Un copil mai îndrăzneţ 
înotă şi scoase copilul la mal. Cind văzură copilul ud îl mîngâiară și-l aplecară 
la o capră. De aci duseră copilul la stăpînul lor la tîrlă și-i povestiră întîmplarea. 

Stăpinul privi copilul frumos şi sănătos și porunci să aibă toți grijă de 
copil şi să-l crească pe lingă tîrlă cu lapte de capră starpă, să fie copil zdravăn 
şi puternic, bun de lucru. Copilul sugea la capră și creștea văzînd cu ochii. 
Păstorii îl creșteau și-l porecleau «al găsit »! Așa-i ziceau ei: Găsitule-ncoa, 
Găsitule-ncolo ! 

Ajunse băiețandru mare. La şaisprezece ani ştia să scoață oarele din tîrlă, 
le purta rindul la pășune și la mulsoare. Era un băiat cuminte în toată firea şi 
toți îl iubeau ca pe fratele lor. Odată, iar s-a-ntîmplat să plece negustorul după 
vite prin sate. S-a nimerit să mai ajungă odată iar prin locurile umblate odinioară. 
Într-o zi, trecu negustorul prin păduri, din tîrlă-n tîrlă, din stînă-n stînă, din 
sălaş în sălaș, cumpărînd la oi şi la mioare de-și făcu și el o turmă mare. După 
ce le cumpără întrebă pe stăpinul stinei cine o să-i miie lui oile pînă-n oraș? 

Stăpinul îi dădu pe argatul cel mai mic, pe copilul găsit, zicîndu-i: 

— Măi, tu ăla Găsitu, du-te băăă de mînă-i oile ăstui negustor în oraș, 
c-o să-ți dea simit să măniînci acolo ca boierii. 

— Bine, vere, pentru ce-i zici Găsitul copilandrului, doar nu va fi fost 
cumva pierdut şi găsit? 

— Așa a fost, negustorule ! Argaţii mei l-au găsit pe valuri și de atunci 
Găsitul i-a rămas numele. N-are și el pe nimeni săracul, nici nume nu are ca 
toți oamenii. De moare, moare nebotezat și o să avem mare păcat! 

Negustorul, cum auzi, îl arse la ficați vorbele ciobanului și-ndată pricepu 
că este vorba de copilul cu ursitorile. Hei ! Vai de steaua mea, își zise-n gînd 
negustorul, ce mă fac de-aici încolo. Păstorul, neștiind cine este negustorul, 
se bucură de venirea lui, ba îi mai arătă și capra care l-a alăptat și crescut 
zicîndu-i: 

— Asta-i capra șută care l-a crescut pe Găsitul. Ea este muma lui. Cind 
o muri trebuie s-o-ngropăm ca pe oameni, fiindcă ea a crescut un om şi e păcat 
s-o tăiem sau s-o vindem la alții. Dar negustorul tot mai mult se gîndea, cum 
ar drege și-ar făcea, firul vieții-a-i răpunea. Își adună turmele de miei și de 
oi şi vru să plece. Dar cum o să plece cu atîtea oi singur cuc. O să-i ceară ajutor 
stăpînului: 

— Ascultă, baciule, ţi-am luat mioare, te-am încărcat de bani, nu faci 
bine să-mi dai pe Găsitul să m-ajute la minat oile, pînă-n tîrg, în oraș! 

— Doamne, negustor cinstit și fericit, cum să nu ţi-l dau. Ia-l frate și 
fă-ţi treburile. Negustorul își înșirui cîrdurile de oi și le mîna către conacele 
sale împreună cu băiatul cel aruncat pe apă tocmai de el, acum șaisprezece ani. 

La o fintină se opri ca la zăcătoare să se odihnească oile şi să le adape. 
Apoi ce-i mai năzare prin minte negustorului? Să scrie o carte slugilor să-l 
omoare pe ăst copil îndată ce a băga oile-n obor. « lar eu o să mă mai zăto- 
vesc prin munte pe la tîrle şi la stîne după capre sterpe și berbeci grași şi dacă-l 
omoriîți să-l pitulați » încheie el scrisoarea și lipi plhcul. Apoi grăi către băiat: 

— Feciorule, uite plicul ăsta ! Cum ajungi cu oile-n bătătură îl dai la 
argatul meu ăl mai bătrîn. Ții minte? 

— Ţin, stăpine, cum să nu ţin, că doar n-oi fi tare de cap! Voi face pre- 
cum mi-ai poruncit. A luat de dindărăt oile şi încet-încet, mînă-le pînă într-o 
zi s-a apropiat de conacul boierului. În urma lui venea un moșneag cu barba 
albă măturînd pămîntul care se opintea şi se grăbea să-i ajungă stoaca din urmă. 
Și-l ajunse. 

— Unde te călătoreşti, băiete, cu atitea oare singur pe a pustietate şi 
nu ţi-e teamă că te omoară tilharii şi-ţi ia oile? 

— Merg la negustorul cutare, de-i mîn oile şi-i duc cartea asta argaţilor 
şi cocoanei sale. 

— Care carte? întrebă moșneagul. 

— Uite pe asta! 

— Ce scrie-n ea? 

— Nu ştiu să. citesc, îi răspunse băiatul. 

— Dă-mi-o mie s-o citesc. Şi i-o dete. Cînd o deschise și-i citi slovele, 
tare se-ntristă bătrînul. Pînă copilul să adune oile, moşneagul scrise altă scri- 
soare cu plaviţu, o puse-n plic ş-o lipi la loc. Copilul nimic nu băgase de seamă. 
Moşneagul îi dete plicul îndemnîndu-l să-l dea stăpînei că toate sînt scrise 
cu rînduială şi-nțelepciune şi nimic nu e scris rău. 

Moșneagului însă îi păruse rău de copil văzindu-l că merge nevinovat 
la moarte și Dumnezeu îl trimisese de sus să-l apere. De aia în scrisoare zise-așa: 

« Cum ajunge băiatul ăsta cu oile, să-l luaţi, să-l îmbrăcați în țoale mindre 
şi să faceți nunta lui fie-mea cu el. Să luați oile să le tăiați, să faceți nuntă, să 
se pomenească pe sub lună și pe sub soare. Iar eu mai rămîn pe-aici, mai zăbo- 
vesc în negustorie să scot pirleala cu cheltuiala ». 

Pe urmă moșneagul rămase să se odihnească și se sui la cer să spuie is- 
prava Domnului, iar copilul ajunse cu oile-n bătătura negustorului. Scoase 
scrisoarea din sîn și o dete negustoresei. Ea rupse plicul, citi cuprinsul și rămase 
de mirare, cînd văzu ce-i poruncește bărbatul. Chemă slugile și fata și le spuse 
cum e rindul, cum e porunca şi treaba cu nunta. 

Slugile cum auziră se mirară, dar ce să facă, ei sînt argați, iar stăpinul, 
stăpîn ! Îmbrăcară flăcăul în haine frumoase de sărbătoare, tăiară oile, tocmiră 
lăutari şi merseră de-l cununară pe ăst băiat drumeț cu fata cea mindră și 
bogată sus la mănăstire, să fie de pomenire. Așa ajunse ginerele negustorului 
stăpîn în casa cea bogată. Argaţii-l ascultau și alergau de colo-colo, că le era 
frică să nu-i pirască la negustor cînd s-o-ntoarce. 

Negustorul însă nădăjduia că băiatul s-a dus pe apa sîmbetei și nici 
prin gind nu-i trecea .de cele ce se petrecea. 

Cind socoti că e mai bine, se-ntoarse şi el la casa lui, la masa lui. Cine-l 
întilnea pe drum îl fericea, că are ginere mindru şi voinic și bine-a nimerit, 
ce om fericit! Dar negustorul cum auzea, se-nvineţea şi frigurile-l apuca, de 
vestea cea rea. Cum călcă pragul căşii fiică-sa şi ginere-su îl primiră și-i pupară 
mîna. Negusterul viclean foc, n-are ce face, scoase cîteva parale și se face că-i 
dăruieşte. Cînd intră-n casă la muiere, o s-o-ntrebe, cu ce rind a măritat fata 

şi pentru ce să facă una ca asta şi de capul ei ! Femeia îi arătă scrisoarea. El o 
citi și-ncremeni văzînd scrisul și iscălitura lui. 

— Omule, mai întîi ceteşte şi apoi vorbeşte! Ce sînt eu de vină dacă 
te-ai îmbătat şi cartea ai scriat ! de, i-am cununat sus la mănăstire, și de pome- 
nire ! Mai privi o dată cartea şi își dete cu socoteala că scrisoarea, ori altcineva 
a scris-o, ori că el o fi fost smintit cînd a scris-o şi orice-ar face Dumnezeu îl 
ajută pe acest copilandru precum ursoaica l-a ursat, bogăţia-i de mîncat. 

Aaaa ! dar nu se lasă negustorul nici mort să-i mănince averea ! Și iar 
îi puse gind rău să-l omoare, căci moartea unora este viața altora, așa cred unii, 
așa credea şi negustorul. N-o să facă el voia la dușmani și lui Dumnezeu pe 
plac, să ia un ginere sărac. Atit era el de mînios că-i era moartea mai aproape 
decit cămaşa. 

Într-o zi, se gîndi cum să-i facă facerea? Adună toți argaţii și le porunci 
să se ducă-n țarină la o ciutură și s-o păzească cu arme și cu pistoale. Întîiul 
om ce va veni să ia apă să fie împușcat și lepădat în ciutură. Slugile încărcară 
pușştile cu prau și cu plumb, încărcară pistoalele, potriviră capsele la arme şi 
se pitulară lingă puț, așteptînd. Chemă nevasta şi-i spuse şi ei întreaga taină, 
cum să-i facă facerea şi de ginere a scăpa. Dar tot ce ei vorbeau fiica-i asculta 
şi amarnic plingea. La cină o să trimeată pe ginere-su cu ulciorul la apă. 

Băiatul cum auzi luă ulciorul și după porunca socrului porni la apă. Și 
aşa plecă el cîntînd, fluierînd și de moarte negrijind. 

Fata-l auzi cîntind şi pitiș-pitiş, după el pînă ce-i spuse: 

— Vino-ncoace după mine și nu te duce la moarte. 

— Cum vine asta, a-ntrebat-o? 

— Lasă întrebările pînă ce crapă dracul, căci moartea nu vine cînd o 
chemi, ci te ia cînd nu te temi! Așteaptă şi ai să vezi minunea minunilor. Se 
pitulară şi adăstară. 

Acasă negustorul așteaptă, așteaptă! Așteaptă, aşteaptă ! Dar în zadar 
nici o veste. Măi, ce să fie? își zise el în gînd. A venit mijlocul nopții și nimic! 
Ardea de nerăbdare să afle ce s-a-ntîmplat? Îi ardeau tălpile, ca la fata mare. 

Plecă-n țarină la ciutura cu pricina. Slugile cum îl simţiră și-l văzură, 
dar la stat nu-l cunoscură, își făcură cruce, să cadă păcatul lor pe negustor şi 
traseră ! Cum îl omoriră, îl aruncară în ciutura cea părăsită să i se piardă urma. 
După ce terminară porunca stăpinului merseră acasă, era gogea aminat. Se 
aciuară și se culcară. Abia dimineaţa luară seama că lipsește stăpinul și trăiește 
ginerele. Așa pe nevrute slugile se umplură de bodaproste, iar tinerii scăpară 
de piaza rea. Şi oricît s-a ostenit negustorul să fugă dinaintea ursoaicii n-a fost 
cu putinţă, căci una i-a fost ursita lui și alta a copilului. Oricit s-a zbătut şi 
s-a trudit, de ce i-a fost frică n-a scăpat, căci tot natu are o stea pe cer, şi ce-i 
scris, în frunte-i pus. 


URSITORILE SAU LUPUL CU CAPUL DE FIER 


Cică o muiere odată a făcut nouă copii şi toți i-au pierit. Cind povirnise 
spre bătrinețe, iată că-i dete Dumnezeu şi pe-al zecelea copil. 

A treia zi s-a aşezat ea pe strat cu cămaşa întoarsă, cu steblă de busuioc 
şi colac, să aştepte ursitorile cu norocul copilului. 

Cind au venit ursitorile, s-au gîndit, s-au răsucit ce soartă să-i urzească 
şi pină la urmă l-a ursat să moară la nuntă mîncat de lupul cu capul de fier. 

Mumă-sa, care a stat trează a auzit toată proroceala zînelor și speriată 
de soarta fiului său că o să fie mîncat de lupul cu capul de fier chiar la nuntă, 
nu i-a îngăduit copilului să intre în pădure, ori să treacă prin codri cu căruța 
sau pe jos. 

Şi aşa i-a venit copilului vremea de însurat. S-a făcut nuntă mare, cu nași, 
stăroiche, cumnat de mînă şi tineret cîtă frunză și iarbă. 

Ca să nu-l mănînce lupul cu capul de fier, ginerele mergea în fruntea 
flăcăilor și toţi călări încinşi cu săbii. Cînd s-au întors ei de la biserică mergînd 
cătră casă, se-nfurișează lupul cu capul de fier şi fugi după ginerele spăimîntat. 
Ginerele de frică a uitat de mireasă, a pus calul în galop ca să i se piardă urma. 
Lupul intră după el, ţine-l ici, ţine-l colea, gata, gata să-l prindă. Dar cum 
ginerele avea un cal iute ce zbura ca vîntul, lupul rămase mult în urmă, iar gine- 
rele îşi pierdu urmele undeva departe în pustiu la marginile unei păduri. Cînd 
acolo, o căştioară cu o luminiţă, strălucind în noapte. Bate la ușe şi-i deschide 
o lupoaică cu capul de om şi trupul de lup. 

— Ce cauţi aici aşa tîrziu, măi băiete? 

— Caut un adăpost ca să nu mă mănince lupul cu capul de fier. 

— Intră şi leagă-ți calul aici în tindă, da să ştii că eu sint mama lupului 
cu capul de fier. 

Cînd a auzit flăcăul, a început să tremure de frică. 

— Nu tremura, nu te teme, că eu l-am blestemat să fie cu capul de fier, 
ca să nu măniînce toate vietățile din pădure și cîmpie şi Dumnezeu acuma îl 
ţine flămînd, nu poate minca decît ce-i sorocește el, cîte un flăcău pe an și ăla 
chiar în ziua cununiei. 

— Eu sint unul din ăia ursit a fi mincat de el, de aceea m-a fugăritin 
ziua nunții! 

— Nu este nimic, să n-ai teamă că eu am să-ţi dau trei cîini mari să 
te apere. 

Apoi mama lupoaică l-a învăţat cum să arunce în vint un fir din părul 
ciinelui şi să strige: ur ! ur! ur! cîinele meu, na ușorul vintului, na greul pă- 
mîntului, că lupul mă mănîncă. De fiecare dată să arunce un fir de păr și vintul 
va aduce părul la cîine care-l va căuta și găsi apărîndu-l de lup. 

Stînd el așa într-o sobă, iată că soseşte și lupul cel blestemat mort de 
osteneală: 

— Mamă, eu simt aici miros de ființă omenească! 

— E miros de untură, muică, de la alți oameni mîncați mai de mult, 
că la noi n-a venit nici un om. Baba s-a strecurat afară să dea la cîini mincare, 
a făcut semn ginerelui să fugă și el a încălecat murgul și s-a dus ca gîndul, 
departe în pustiu. Cînd l-a văzut lupul cu capul de fier el era departe în cîmpie 
la citeva poşte. 

Lupul cel flămînd nici una, nici alta şi după el, după el gata să-l prindă 
să-l mănînce. El vede în urmă lupul în depărtare, scoate un fir de păr din batistă, 
se urcă într-un copac, îl suflă-n vint și strigă tare: 


Ur! ur! ur! 

Cînele meu bun; 
Na uşorul vîntului 
Şi greul pămîntului ! 


Cinele s-a luat după lup gata-gata să-i rupă coada şi spatele, iar el iar 
s-a depărtat. Cîrele a ostenit și el, iar s-a suit într-o gîrniță mare strigind și 
suflînd firul de păr în vînt: 


Ur!ur!ur! 

Cînele meu bun, 

Na uşorul vintului 
Și greul pămîntului ! 


Atunci cînele al doilea a pcrnit-o la gcană după lup gata să-i rupă partea 
dindărăt. Lupul însă nu se lăsa și tot una după băiet gata-gata, să înfigă colţii-n 
el. Aşa a intrat el într-un pustiu, fără iartă şi copaci numai cu un ciongar 
bătrîn, în care un vultur îşi facuse cuibul. S-a urcat el în ciongarul ros de vin- 
turi și fără pic de ccaje pe el, sufiînd în vînt ultimul fir de păr și strigînd: 


Ur! urlur! 

Cînele meu bun; 
Na uşorul vîntului 
Şi greul pămîntului? 


A sosit şi cel de-al treilea cîne şi s-au pus pe lup toţi cîinii. Lupul cu 
capul de fier lovea cît putea în trurchiul cicngarului să-l rupă ca să cadă Jos 
ginerele cel ursat a-i fi o dată pe an hrană de mîncare. 

Vulturul s-a supărat şi el pe lup și în timp ce-l încolţeau cîinii el se repezi 
ca săgeata în capul de fier, scoţindu-i ochii. După ce rămase lupul fără ochi, 
cîinii îl sfişiară, rămînînd din el numai capul de fier și burta roșie, acră și otră- 
vită de care nici cîinii și nici vulturii nu se apropiau. 

Cobori fericit din ciongar şi ginerele, bucurindu-se că i-a murit moartea 
şi din ura ce-o avea față de lup dădu o dată cu piciorul în burta cea roşie din 
care ieși un praf roșu, ca un nor de praf. Dar cum îl lovi, piciorul i se frinse 
şi de praful cel roşu, ginerele căzu jos și muri otrăvit lingă lupul cu capul de 
fier, aşa cum îi fusese proorocită soarta în noaptea ursitorilor. 


OMUL FĂRĂ NĂROC 


De cînd cu lupii ai albi, a fost un om sărac lipit pămîntului. De sărac 
ce erea, nici o fată nu-l vroia să se mărite cu el. După, ce-și ridicasă gîndul 
de la însurătoare, iată că-i veni nărocul în cale și nu stătu neam pe gînduri, 
ba se grăbi. 

Trăia așa măcar că era argat împreună cu muierea pe la cei bogați ! 
După un an muierea i-a rămas grea și-i născu un copil. 

Mare veselie fu în casa săracului văzînd că au un copil așa de drăgălaş, 
dar se întristară văzînd că n-au nici scutece să-l învăluiască? La mijloc de 
noapte, cind l-apucă pe om fiorii de moarte și toate alele umblă pe Pămint, 
se coboriră din ceri trei ursitoare, intrară pe coş şi de-acolo s-aşezară-n casă 
pe vatra focului și începură să se sfătuiască. 

— Eu zic copilu ăsta să moară-n zori de zi, spuse cea mai mare 
ursitoare. 

— Eu zic să-l lăsăm să trăiască și să moară la nuntă împreună cu mireasa, 
înghițiți de valurile rîului înghețat, zice cea mijlocie. 

— Ba ! surioarelor, e păcat să-l chinuim pe al cm sărac, așa luîndu-i 
de pe lume singurul copil. Mai bine să-l lăsăm să trăiască, însă să n-aibă noroc 
pe lume, să nu s-aleagă cu nimic din ce va munci, pînă ce nu se va 
însura cu o şchioapă pe care s-o cheme Gherghina şi care să-i aducă norocul. 

— Binee ! ziseră celelalte două, să fie pe voia ta și luîndu-și zborul se 
pierdură printre nori mai ales că și cocoșii se pregăteau să-şi scuture ăripiile 
vestind revărsatul zorilor. 

Părinţii își botezară copilul ca tot natul și-i puseră numele Pătru. După 
scurt timp, îi muriră părinţii și copilul rămasă singur, plingînd fără de nici 
un ajutor sau de miîngiiere. Mergea cerşind pe la unul și pe la ahu vreo coajă 
uscată de mălai și singur singurel uidi în bordeiul lui cu o mîță cu care se-nţelegea 
destul de bine, arănindu-se împreună. Pătru se-nvăţă să prindă păsărele şi 
să cînte ca ele. Își făcu arc și de mic-mititel sărea din cracă în cracă, ca o veveriţă. 

Ajungind oțiră de copilandru, pleacă-n lume să se arănească din munca 
lui. Gol și rupt cum era, toți boierii cum îl vedeau întorceau capul și nici 
că-l băgau în samă; vrun coţcar de băiet. Pînă la urmă își găsi un stăpin și 
se ogadi să-l slujească un an pe o oaie. 

Copilul era cuminte și argăţi un an, mulțumindu-şi stăpînul, care-i 
şi dădu simbrie. El și-a luat oaia să plece la alt stăpin, dar abia ieşi din bătătură 
cu aia că aceasta şi muri. 

Să-ntristă bietul băiat că într-un minut a pierdut munca lui pe un an 
de zile și iar să ogodi în slujbă încă un an şi tot pe o oaie, la același stăpîn. 
La Simedru, cînd s-a-ncherbat anul, a primit dreptul său, caia și a plecat. 
Cînd pe drum, oaia căzu şi muri. 

— Of! sărac de maica mea, argăţii doi ani la stăpîn, prin viscol și fur- 
tuni, gol și flămînd şi iacă de fiecare dată oili mi-au murit! Mă duc în lume, 
oi găsi un Stăpîn cu un suflet mai bun și mai norocos. 

Suspinînd şi blestemîndu-și soarta cea grea pe care de mic avea s-o-nfrunte, 
plecă iar în lume după stăpîn. Ajunsă într-un sat undeva departe la munți 
de piatră, aci se ogodi cu un om să-i slujească un an pe o capră, că de ea nu 
să prind boalele, ca apa de giscă. Ș-apoi cu o capră, un sărac uşor se poate 
descurca în viață, căci după vorba bătrinească capra este vaca săracului, 
ş-apoi roade unde o legi. Sluji și mai cu cinste și stăpînul la soroc îi 
dădu capra. 

Îşi luă el capra cu gindul că acum cu averea asta să se-ntoarcă la bordeiul 
lui, s-aprindă și el o lumină pe mormîntul părinților care l-au adus pe lume 
să vadă şi el soarele, binele şi răul. Merse multe zile cu capra, dar trecînd printr-o 
pădure, o haită de lupi îi tăiară calea și dacă nu se swa într-un paltin l-ar fi 
mîncat și pe el bietul ciobănel ! În văzul lui, lupii îi sfășiară capra și iar nu 
s-aleasă cu nimic, după alt an de muncă. 

După ce scăpă de lupi, iarăşi își luă traista-n băț și hai în lume să-și 
cate nărecul. Ajunsă într-un sat și se băgă argat la un boier pe un purcel. 

Poate că porcii să fie mai norocoși decît oamenii, zise Pătru-n gindul lui. 

Şi iar necazuri şi iar muncă pînă ce i se împlini anul. 

Stăpînul îi dete purcelul și el plecă spre satul lui. Mergind așa pin ale 
păduri cu purcelul, ca să nu moară de foame o apucară după ghindă de fagi. 
La ghinda de fagi îi mergea bine porcului, însă ducîndu-se la un izvor să bea 
apă, Pătru văzu acolo un cerb cu o stea de aur în frunte, uită de purcel și fugi 

după cerb să-l înjunghie. Dar n-avu noroc nici să-l prindă și cînd se întoarse, 
nici să mai dea de purcel. Caută el prin pădure, pin munți zile, săptămîni 
şi luni, dar de purcel nici urmă. 

Vai de oaia ce nu-și poate duce lina îşi zise băiatul plingind de năcaz, 
că după atiția ani nu e-n stare să aibă parte de trufia lui. 

Neavind ce face altceva, fiind învățat cu munca la stăpîn, din nou îşi 
găsi unul cu care se ogodi să-i slujească un an pentru o juncă. După ce i-a venit 
sorocul și-a luat junca și a plecat fericit că a ajuns și el om cu avere. Pe drum 
însă iar îi veniră necazurile cu carul. Junca fu apucată de streche își puse 
coada pe spinare și fugi orbește printr-o pădure și-nnebunită biata vițică de 
frică nici nu văzu prăpastia în care se prăbuşi de nu se mai alese nimic 
dintr-însa ! 

Pătru văzînd nenorocirea, rămasă mut în gura prăpăstiei, blestemindu-și 
soarta şi ziua-n care s-a născut și fu cît p-aci să-nchidă ochii și să se arunce 
și el în prăpastie cînd mare-i fu mirarea auzind într-un ciongar bătrin un glas 
de pasăre care-i spusă: 

— Nu-ţi pierde curajul Petre, tu eşti om făr' de noroc, numai mergi 
în lume și cată o fată care să se cheme Gherghina şi ea îţi va aduce mult noroc, 
apoi pasărea își luă zborul și se pierdu în slăvile cerului. 

» Pe legea mea, zise Pătru de-aci-nainte am să argăţesc de-a fiecea ""; 
şi iar plecă să-şi cate un stăpîn. Ajunsă la casa unui om cu stare și-l întrebă: 

— Stăpîne, n-ai nevoie de un om care să-ți muncească-n holde, fără 
să-ți ceară simbrie? 

— Ba, cum să n-am băiete, răspunse boierul şi tocmeala fu ca şi făcută. 
Cine n-ar vrea să i se lucreze degeaba? 

— Unul să se opintească, da bogatu să primească. 

Pătru îşi vedea de treburi fiindcă nu mai putea trage nădejde că ar putea 
ceva cîştiga în viață. De cîştig se ştersese pe bot. Muncea în silă şi-n sudori, 
da stăpinu-i da mămăligă că-n pădure erau destule mere-pădureţe. 

Vorba aceea: „Ce ştie tirgoveţul, ce este pădurețul? ” 

Vremea trecea şi Pătru ăl făr’ de noroc creștea. După ce sluji vreo doi 
ani merse la stăpîn să-şi ia rămas bun. 

— Boierule, sorocu a venit, de argăţit te-am argățit, iacă mi-a venit 
timpul să plec. 

— Petre, spune-mi ce-ţi datorez pentru truda ta? 

— Nimic, boierule ! De mi-ai da un lucru să sparge, să frînge ori îl 
arde focul ! De mi-ai da o oară, or meare, or, să rătăcește-n pustiu! Eu sînt 
omul fär’ de năroc pe lume, orice mi-ai dărui, nu trăiește, se sparge, piere, 
aşa că sînt osîndit toată viața să muncesc pentru alții și eu să n-am un petec 
în spinare la vreme de bătrineață. Așa că eu m-am învăţat să hoinăresc de-a 
lungul și de-a latul, ca un om făr' de năroc. 

— Petre ! Te sfătuiesc să nu pleci de la mine. Rămii aici şi cind își va 
veni vremea de-nsurat, atunci am să te-nsor, îți fac un bordei şi vei trăi şi 
tu fericit ca toţi oamenii. După ce stătu puţin pe gînduri, spuse hotărît: 

— Bine, stăpîne, te ascult ! lată că rămîn, da să ştii că orice mi-ai da, 
la mine nu stă. Şi nici să nu-mi plăteşti vreodată ceva, că e păcat de cheltuială ! 
Nu cheltui orzul pe gişte că e în zadar. 

Se mai scurseră câțiva ani și Pătru se făcu băiat mare şi frumos. Dacă 
ar fi fost şi el ca ceilalți dănaci cu rost și rînduială s-ar fi omorît fetili după el. 

Dar aşa, cum curgeau peticile după el, nici mucii nu și-ar fi aruncat cineva 
pe diînsul, atît era de imos și neisprăvit. 

Iată că la o vreme stăpînu îi spuse lui Pătru: 

— Măi băiete, uite eu îți dăruiesc un bordei, iar tu să fii în stare acu să-ţi 
cauţi muiere. Du-te-n lume, îți alege mireasa și-ntoarce-te la casa mea. 

— Mulţămesc dumitale, stăpîne, am să mă duc, însă care fată a să se 
mărite cu un sărăntoc ca mine? Eu vezi că n-am nici ţoale de sus cum au alți 
dănaci. 

— Du-te şi cată bine una după măsura ta, că cine să aseamănă s-adună 
ş-apoi omul de-o nevastă și de-o miță are nevoie în casă, de alelalte ai de toate. 

Pătru să mai uită o dată la bordeiul în care avea să trăiască cu soțioara 
sa, şi plecă trist şi amărit. 

Luă lumea în lung şi-n curmeziș, dar nima nu-l băga-n seamă. Cînd 
îl vedeau fetele așa, de cebăluit, le bufnea risul, iar Pătru de ruşine s-ar fi 
băgat în pămînt. Mai la urmă ajunsă într-un pustiu întins fără de vietăți. 
Muma lui, care se prefăcuse-n cioară îl urmărea pas cu pas. 

Cînd obosit și fără de nădejde se-ntoarsă la stăpîn într-un amurg de 
sară, o cioară se aşeză pe o fîntînă tocmai cînd el setos, sorbea apă, și-i spuse: 

— Petre, Petre, tu te omori, maică, căutindu-ți mireasa în lumea largă, 
te ostăneşti în suspine, da norocul tău este la Gherghina care este colo-n 
argeaua aceea. 

— Unde? zise Pătru fericit, luminîndu-i-se fața și-ncolțind nădejdile 
în inima lui covirșită de durere. Cind ridică capul se-ngrozi văzînd o cioară 
care zbură și se puse drept pe argeaua unde era fata ce i-o rînduiseră ursitorile 
în noaptea nașterii. Apoi aci se puse pe croncănit, cînd o fată şchioapă ieşi 
afară și o ușui. 

— Ce dudăi cioara, fetiţo, că nu ţi-a făcut nimic rău îi zise cam cu în- 
drăzneală Pătru. 

— Nu vezi, măi băiete, cum cîntă, parc-ar vrea să spună ceva şi n-aş 
vrea să spuie, ceva de rău că (destul sînt eu de năpăstuită să trăiesc singură pe 
lume prin ale pustii, prin ale nădolii. Da pe cine cauţi pe aici, băiete? 

— Pe o fată cu numele Gherghina. 

— Pe mine mă cheamă Gherghina ! 

— Cioara aceea mi-a spus că tu ești rînduită să fii mireasa mea și de aia 
de ani de zile te cat şi-mi pare bine că te-am găsit. 

— Dar uită-te bine la mine, băiete, că pe lingă că sint săracă, fără de 
părinți sînt și șchioapă ! Un dănac frumos ca tine ar fi păcat să-și lege viața 
cu o mireasă care să n-aibă nici un fel de avere, da peste toate să mai fie și 
şchioapă ! 

— Pe tine te caut şi te vreau așa. De avere nu-mi pasă. Că eu sînt sărac, 
dar dacă sînt sănătos tot ce văd pe lume poate fi al meu. Fii înţălegătoare şi 
hai cu mine dacă vrei să fii fericită şi iubită. Să mîncăm numai o ceapă spartă 
şezînd pe un mărăcine, dar să trăim împreună în înțelegere și bunătate. Tu 
să știi un lucru, că atunci cînd se-ntilneşte foamea cu setea, ele se adună lao- 
altă și nu se despart. Tu săracă, eu sărac, vorba ceea ne-a tunat și ne-a adunat! 
Hai să mergem la stăpînul meu unde am și eu un bordei și acolo ai să te simți 
ca într-o casă boierească. 3 ii 3 „3 

Gherghina ascultă rugămintea lui Pătru își dădu seama că el este trimis 
de Dumnezău să-i fie neavstă și fără să se mai ogodească, plecă împreună la 
bordeiul ce-i aștepta. 

Apropiindu-se de sat, zări bordeiul. Fata zîmbea de fericire. 

— Aceea este casa pe care mi-a dăruit-o stăpînul, este casa noastră. 

— O să trăim cu bucurie în ea împreună cu copiii noștri, zise Gherghina. 

Da tocmai în vremea asta o barză urmărită de un vultur întărîtat, că 
barza vrea să-i ardă cuibul cu pui cu tot, pentru că îi răpise unul din puișorii 
ei, scapă din cioc tăciunele luat de undeva de pe niscaiva ciobani, drept pe 
bordeiul lui și numaidecit arse de nu se mai cunoștea decit o groapă adincă 
în pămînt. 

Cind văzură casa arzînd le-ngheță inima de necaz, oftară adînc și limba 
le rămasă amorțită neștiind ce să mai zică la aceste semne rele. Apoi într-un 
tîrziu Pătru zise: 

— Gherghino, să ştii că eu sint omul făr' de noroc pe lume. Orice mi 
s-ar dărui, orişice aş agonisi prin munca mea totul piere și nimic nu rămîne ! 

De aci înainte să ştii că orice vom cîştiga al tău este, eu nu sînt stăpin 
pe nimic, aşa am fost eu ursit și așa este. 

Stăpînul le făcu nuntă şi se cununară și ei ca tot natu. Pe urmă 
le făcu alt bordei, însă Pătru spusă stăpînului că nu este bordeiul său, ci al 
nevestii sale, şi cu bordeiul nu se mai întîmplă nimic rău. Mai la urmă le 
mai dete şi o curea de pămint pe lîngă casa care tot a Gherghinei spusă Pătru 
că este. Pămîntul rodea şi ei se-nstăreau încet-încet. Cumpără niște juncani 
şi ca să-i moară, niște săteni îl întrebară: 

— Petre, ai tăi sînt juncanii, că frumoși mai sînt? 

— Nu sînt ai mei, bre, sînt ai muierii mele! 

Mai tirziu își făcu car şi cobirlet plug, grapă şi altele. Dar cînd era 
întrebat ale cui sînt, el spunea că sînt ale lui Gherghina, nevastă-sa. 

Și toate-i mergeau bine. 

Ajunsă o vreme rea cînd Dumnezeu uitase de lume și pinjolise grinele 
de le arsese arșiţa soarelui. Toate holdele erau piîrjolite, da griul lui Pătru cel 
fără de năroc era mare şi frumos. 

Într-o zi, să nimeri să fie chiar în capul locului, cînd nişte călători se 
mirară, cum se poate ca Dumnezeu să fie așa de nedrept, fiindcă la unii oameni 
să le ardă bucatele și să le sece izvoarele, da la alții să-mblînzească dogoarea 
soarelui și să fie mare berechet. De nerăbdare intrară-n vorbă și ziseră: 

— Bună vremea, omule ! 

— Mulțam dumneavoastră, drumeților ! 

— Da al dumitale este griul ăsta așa de mare şi frumos? 

— Da, al meu e, zise Pătru, fără să-și dea seama. Cind se uită, incremeni, 
văzînd că din senin s-aprinsă griul ! Atunci îşi dete seama de greșeală, fugi 
spre mijlocul griului și strigă: „ Măi oameni buni, uitați-vă bine şi-nțelegeţi, 
pin-aici a fost. grîul meu, dar de aici înainte este griul muierii mele, ați auzit? 

— Auzit, auzit ! răspunseră_ călătorii care văzură cu uimire cum focul 
se stinge și grîul lui nevastă-sa rămasă frumos, ca trestia în bătaia vîntului ! 
Nu înţeleseră taina, da nici nu încercară s-o afle şi-şi văzură de drum 
fiind grăbiţi. 

Cînd veni iarna, Pătru şi Gherghina aveau de toate, da boierul minca 
răbdări prăjite. Ca să nu moară de foame își vindea o parte din moșie și luă 
grîu de la sluga sa. În fiecare en era secetă și toate holdele se pirleau de arşița 
soarelui. Numai holdele Gherghinei se-nmulţeau și se măreau, încît păreau 
ca o mare de aur legănată de vint. 

Boierul, ca să nu moară de foame, își vîndu toată averea și ajunsă el cu 
tot neamul lui slugă pe moşia Gherghinei. Turbat de miînie, boierul într-un 
an şi-a pus în gînd să-l scoată din minți pe Pătru, doar va spune că e griîul 
lui. Cum trecuseră mulți ani, uitasă că este om făr’ de năroc şi acesta-l întrebă 
pe cînd se aflau acasă: 

— Vezi, măi Pătrule, cum e soarta omului, din slugă te făcuși boier, 
iar eu ajunsei argat, la argat ! Tu ai holde de grine iar eu opinteală, sudori 
şi suspine. 

— Ce să-ţi fac eu boierule, zise Pătru cel fără de năroc, aşa ne-a fost 
scrisa tu să sărăcești, iar eu să mă-nbogăţesc! 

Atunci dintr-o dată, tot cîmpul cu holdele sale și ale Gherghinei s-au 
aprins şi s-au facut scrum. 

Cind a văzut Petre, a fost prea tîrziu. Nemaiavind ce mînca, de foame 
a murit boierul cu tot neamul său și s-a prăpădit și Pătru cel fără de năroc 
cu nevasta lui şi pămîntul a rămas pustiu de oameni. 


PIAZA REA 


A fost un împărat care avea zece copii. Mai la urmă i-a dat Dumnezeu 
şi o fetiţă. Cum i-a venit pe lume fetiţa, parcă a dat ciuma-n oi. A început 
să-i meargă rău. Mai întîi i-au murit vitele, apoi copiii și slugile. S-a îngrijorat 
împăratul și nu mai avea nici un chef de viaţă. Ce era să facă? În fața sorții 
nici împărații n-au nici o putere. A dat veste în lume să-i vie filozofi și vraci 
să-i citească-n stele și să-i vadă ce zodie îl mai aşteaptă. Nici unul nu putea 
să-i dea de căpătii ce este cu fata asta care-i este piază rea. Mai găsi un vraci 
şchiop și prăpădit care rămase să vadă ce face fata noaptea. El o pîndi şi spre 
mirarea lui văzu că se face cîrlig și doarme cu genunchii la gură şi cu fața în 
jos. Atunci i-a grăit vraciul împăratului. Asta este piază rea. Pînă nu pleacă 
din casă, toate se prăpădesc şi praf şi pulbere se va alege și de împărăție, dacă 
n-o duci în pădure s-o mănînce fiarele. Palatele au început să se dărîme, iarba 
să se pălească, vitele să behăie flămînde și oamenii să se mănince unul pe altul 
de foame. N-are ce face, o îmbracă bine ca pentru drum lung, îi dă mai multe 

gi cu aur și pleacă în pădure prefăcîndu-se că merge cu ea la vinătoare. 
a estuare vînează cerbi, căprioare și se pierde ca din întîmplare de fiica lui, 
rămînînd cu mare durere în suflet. Fiica lui, numită la palat piaza rea, culege 
fragi; mure şi flori așteptindu-l pe tată-su să se întoarcă. Dar tată-su nu se 
mai întoarce. Plînge ea amarnic și o ia prin pădure doar o da peste vreun ochi 
de lumină în tufiș. După multă osteneală și nopţi de groază, ajunge la o tirlă 
de ciobani într-un munte. Păstorii se mirară cum de o ființă omenească are 
curajul să treacă prin păduri cu atitea fiare sălbatice ! Ei s-au bucurat de venirea 
ei, au omenit-o cu lapte, urdă și mămăligă și au luat-o să le fie ca și fiica lor. 
Piaza rea la rîndul ei i-a dăruit cu aur și alte lucruri scumpe. N-a trecut însă 
mult, că a dat moartea în turmele de oi şi era cît pe aci să se prăpădească toate, 
dacă o parte nu săreau în rîu și nu treceau pe malul unde piaza rea nu avea 
nici o putere. Mai la urmă s-a aprins coliba peste ciobani, așa că era cît pe aci 
să ardă de vii. După atita pagubă și necazuri, ciobanii se sfătuiră s-o alunge 
pe fetiță ducînd-o departe în pădure s-o minînce fiarele. Cum plecă fetița, 

turmele de oi se înmulțiră la loc și toate deveneau din belșug ca mai înainte. 
Fetiţa o porni tot înainte plingînd și rugindu-se s-o ajute Dumnezeu să scape 
din gura fiarelor ce mișunau prin păduri. Într-o noapte văzu un licurici, se 
luă după el şi cînd colo el o duse la casa Sfintei Vineri. Sfînta Vineri se bucură 
cînd văzu fetiţa. O miîngiie şi îi dădu să mănînce şi să se culce. Fetiţa îi povesti 
necazurile şi baba o ascultă făcîndu-i-se milă de ea. 

A doua zi îi muri căţelușa, a treia zi îi muri purcelușa, a patra zi, găina, 
a cincea zi, cocoșul și-i mai rămăsese pe vatră doar mița. Ce era să facă? Ca 
să nu piară toate de Piaza Rea, o duse-n pădure să culeagă bureţi şi iar se pierdu. 
Iar de aci încolo începură necazurile. Trece prin păduri, ape şi munți pe unde 
nu călcase picior de om, decît cer, păduri şi fiare. După multă osteneală într-o 
zi ajunse la o casă făcută într-un stei de piatră şi acolo, stăpîna, o arăpoaică, 
urîtă și arsă de foc precum este arama. Arăpoaica știa dinainte cine este fetița, 
după stelele de pe cer, fiindcă ştia să citească în stele. Fata îi povesti cum fusese 
alungată de peste tot. 


Într-o zi, arăpoaica o duse cu trăsura ei la o apă fermecată. Luă fata 
şi o aruncă în rîu și de aci ieși curată, luminată, ca de Maica Precesta lăsată. 
Răutatea din sufletul și țoalele ei se duse pe acea apă. Cînd ieşi afară era fru- 
moasă ca o zînă și nu mai era tristă ca înainte, ci zimbitoare şi plăcută la grai. 
De aci plecară ele departe cu trăsura într-o țară sub un munte. Văd o casă, 
bat la ușă și intră. Înăuntru stăteau doi inşi. Unul era trîntor ! Toată ziua sta 
şi dormea și țărîna de sub el puţea de lene. Alălalt, era slab ca un ţir şi se juca 
cu două gheme, cum se joacă mîţele. Arăpoaica ştia ce comoară este ascunsă 
în acele gheme. Împinse fata afară zicindu-i să stea cuminte în trăsură pînă 
vine ea. lar cînd va veni să dea bici cailor și să fugă. Zis și făcut. Fata trage 
trăsura aproape. Fură ghemul de aur cu care se juca omul cel slab și fugi la 
trăsură. Pînă s-o ajungă, ea dusă a fost. 

Aude împăratul că s-a furat ghemul cu lina de aur. Bate tobele în ţară 
să se afle unde este ghemul că el dă oricît numai să i se dea ghemul că are 
nuntă şi trebuie făcută rochie din tors pentru mireasă. Arăpoaica trimite 
vorbă că ea are ghemul cu lina de aur. Vine împăratul cu carul cu aur să-i 
plătească ghemul. 

Arăpoaica zice: 

— Dau ghemul la cîntar pe aur. Ce bani n-or ajunge, să-l cîntărim pe 
împărat și ca datornic al meu, va trebui să se însoare cu fata pe care i-o dau 
eu. Împăratul crede că are aur destul, nu se mai tocmește și-i răspunde: 

— Să fie pe pofta inimii dumitale ! Și porniră să cîntărească. Ghemut 
era vrăjit și oricît aur puneau nu cîntărea cit ghemul. La urma urmei zise 
arăpoaica împăratului că n-are bani de ajuns pentru lina de aur. El n-are în- 
cotro se suie pe cîntar și abia acum plăteşte cu trupul lui ghemul. Însă fiind 
vîndut arăpoaicei aceasta face ce vrea cu el de aci înainte. Îl ia pe împărat 
şi întreaga comoară şi o duce la casa ei din munte. Împăratul sta trist că s-a 
lăsat ca un prost vîndut de viu şi n-o să mai facă nuntă niciodată. 

Într-o zi i-a arătat împăratului pe fetița de la ea Piaza Rea. Cind a 
văzut-o așa de frumoasă, a fost gata, gata să-i ia lumina ochilor. S-a bucurat 
el de o așa întîmplare şi a cerut-o pe Piaza Rea s-o ia de nevastă. 

S-a dus cu fata la tatăl ei, care mătura drumul cu chica şi cu barba de 
bătrîn ce era și au făcut o nuntă-mpărătească, de s-au veselit și chiuit o lună 
şi o săptămînă și astăzi încă joacă hora, iar alții se căznesc să golească vedrele 
cu vin. 

ÎMPĂRATUL HOȚ 


A fost odată un împărat ce avea un băiat și pe care voia să-l înveţe toate 
meseriile din lume. 

Cum s-a ridicat pe picioare a şi început cu învățătura. S-a făcut portar, 
cioban, văcar, tîmplar, croitor, papugiu, pătrăungiu, frizer, pescar, zidar, 
fierar, lingurar, morar, potcovar; negustor, profesor, advocat și doftor. 

S-a întors la împărat cu o ladă plină cu diplome. 

Împăratul s-a bucurat și pe loc s-a pus pe chef şi tămbălău mare pentru 
că fiu-su s-a procopsit cu atita învăţătură. 

Stau la masă cu mai marii dregători şi își fac socotelile, ce meserie 
a învăţat şi ce nu ! Își dau ei cu socoteala că fiul împăratului este cel mai învăţat 
om din lume. 

Unul care se afumase niţel, îl ia gura pe dinainte și zice că totuși este 
o meserie pe care n-a învățat-o ! 

— Care-i meseria aia? îl întrebă răstit împăratul. 

— Aş spune, dar e meserie grea! zise dregătorul. 

— Dacă nu spui, îți tai capul! 

— Meseria de hoț, măria-ta, pe asta n-a-nvăţat-o! 

Căzu împăratul pe gînduri de ruşine că băiatul lui are o meserie pe care 
hoţii o ştiu, iar el n-o ştie ! Și dă-i cu mustrarea pe el că sînt pe lume oameni 
mai învățați decît el, iar el stă nepăsător pe cînd hoţii i-o iau înainte. 

Băiatul, ambițios, nu se lasă mai prejos și se pregăti să plece-n lume 
să se facă hoț. 

Lăsă lumea la masă, se așeză într-o ladă zburătoare şi porni în lume 
să se facă hoţ. Se cobori la marginea unui oraș mare, lingă o pădure mare, 
unde ardea sara o lampă la o casă. 

Se uită înuntru și vede un om şi o muiere care se certau. Omul pleacă, 
iar femeia rămase, scoasă o gîscă de sub pat și începu să o jumoală. El își ia 
inima-n dinți și bate la ușă. 

— Bună sara! zise el. 

— Bună sara, drumețule ! răspunse femeia. 

— Ce mai lucrezi? 

— Jacă nimic! E noapte și aştept să mă culc. 

— Dar gisca de sub pat pentru cine o jumoli? 

— De unde ştii atîtea? zise femeia înciudată de supărare că i-a 
aflat taina. 

— Eu sînt un pui de hoţ și cat să mă bag la un stăpiîn să ajung hoț vestit. 

— Chiar tatăl meu este cel mai mare hoţ. Te dau pe mina lui să scoată 
om din dumneata, numai să nu afle bărbatu-meu ce e cu gisca. 

Îl dusă la taică-su și acesta se bucură nespus că a dat peste el un om 
cu o așa tragere de inimă. S-au împrietenit și amindoi au pornit-o-n hoţii. 
Moșul de la început îi zice: 

— Bagă de seamă, nu-ți dau dreptul să fii calfă, pînă ce nu furi iepîn- 
geaua de sub mine! Și plecară înarmaţi în pădure, să aştepte negustori la 
răscruci de drumuri și să se căpătuiască. Se culcară ei sub tufe şi amindoi 
dorm hoțește, ca iepurele. Fiul împăratului știa și limba fiarelor din pădure. 
Se întoarce și schilaune ca iepurele. Hoţul cel bătrîn sare într-acolo după iepure, 
iar el îi fură iepîngeaua pe care dormea și i-o pitulă-n pădure. 

Hoţul n-are ce face şi-i recunoaște că are apucături de hoț, dar că totuşi 
nu-l întrece pe el în măiestrie. Îl ridică în grad și din calfa, devine în scurt 
timp hoț. 

— Lasă că te pun eu să spargi o bancă, să furi o casă de bani? Acolo 
te văd eu cum te descurci? 

Plecară noaptea să spargă banca. El ocoli păzitorii, sparse zidul şi casa 
de fier și luă într-un sac toţi banii. Fiind zidar face zidul la loc şi pleacă liniştit 
ca și cind nu s-ar fi întîmplat nimic rău. 

Hoţul cel bătrîn își dă cu socoteala, că în asemenea meserie îl întrece 
şi are să i-o ia înainte. 

Moşul îi puse gîndul rău. Hai a doua noapte să spargă banca împăra- 
tului. Sparge el zidul, umplu doi saci cu aur și cînd să iese, moşul leşină și 
cade cu sacul plin. El îi taie capul moşului, îl pune-n sac şi fuge la fie-sa în 
satul de unde pornise după furtişaguri. 

Îi arătă capul şi-i spusă că i l-au tăiat paznicii împărăţești, iar trupul 
i-a rămas şi ar vrea drept recunoştinţă că l-a învăţat o meserie atit de procopsită 
să-l fure, ca să-l îngroape ca pe toți creștinii după datină. 

Împăratul, înțelept, ca să prindă hoţul care i-a spart banca și i-a jefuit 
de bani; poruncește să așeze trupul hoţului în piaţă, în văzul lumii, iar străjile 
să-l păzească din depărtare să-l prindă și pe-al doilea hoţ. Zis şi făcut ! Aproape 
de fîntînă în piaţă pun trupul hoţului și străjile înarmate stau pe lîngă drum 
pitite după pomi. 

El se duce la femeie şi-i spune să nu plingă, ca să nu afle unde stă ascunsă 
comoara împăratului. Numai să-i dea o căruţă și doi căluți mici şi slăbănogi. 

Plecă el cu o căruță hodorogită şi cu nişte mirțoage-n hățuri de tei și 
sfori înnodate. Pune în căruţă un butoi cu afion şi răchiu ce adoarme omul 
de viu. 

Trece noaptea prin piața împărătească, înjură şi bate caii, că nu pot 
să urnsască din loc căruța plină cu noroi. 

Ostașii împărătești n-au de lucru, ies din ascunziș și-l ajută să urnzască 
din loc hodoroaga de căruţă. 

— Staţi, fraţilor, dacă-mi ajutarăți să vă cinstesc și eu cu oțiră rachiu. 
El le dădu cîte un pahar şi cum beură, topi adormiră. Urcă mortul în căruţă, 
îl cutroape cu tulei şi dă-i bici cailor. Duce mortul la groapa lui, îi face pomană 
și vine Să vadă ce se vorbeşte în oraş despre isprava lui. 

Străjile și poliția stă legată-n lanțuri, că n-au fost în stare să prindă 
hoţul, ba colac peste pupăză să fugă și mortul fără cap. 

Îşi dă cu părerea împăratul, că ăsta trebuie să fie mare hoţ, cînd lucrează 
cu atîta pricepere. Hei! ce bine-ar fi de-ar ajunge fiul său la degetu cel mic, 
al acestui renumit meşter, zicea el în gindul său. 

Băiatul își făcu planul să se cam dea pe lingă palat să le mai tragă cite 
o păcăleală, proştilor din palat. 

ntr-o zi, un mistreţ omori un ofițer din garda palatului la vinătoare. El 
alergă după scroafă şi o săgetă. Adusă scroafa și i-o aruncă pe pragul împăratului. 

— De aci înainte, băiete, ai deschise ușile la palatul meu, îi zise tată-su, 
fără să-l cunoască cine este. 

Iscoadele palatului veniră cu ştirea că hoțul care a furat banii este printre 
ei. Ca să-l afle, împăratul face iar o mare petrecere, că doar avea de unde și 
chemă multă lume aleasă şi cît mai pestriță. 

Apoi îi spuse fiicei sale să aibă grije că hoţul n-are să bea, iar ceilalți 
toți au să se îmbete. Ea să se dea pe lingă el, să rîdă cu el şi să-i facă un semn 
negru cu degetul plin de funingine pe frunte. 

ncepe petrecerea cu joc, beutură şi mîncare şi se termină cu beţie. 
Toţi zăceau morți de beţi pe podele, numai hoțul era treaz. Fata se dă pe lîngă 
el, îi zimbește, el vede că e soru-sa, dar se face că este străin și ea îl unge pe 
frunte cu funingine. Simte cînd îl murdăreşte și tace. Se duce să bea apă din 
fîntînă și vede semnul. Ride de prostia împărătească şi îndată își face alte 
planuri să-i înșele. Ia funingine într-un ciot și pe toţi nuntașii îi văpseşte cu 
negru pe frunte, apoi merge la fată, zicîndu-i: 

— Hai, fată, a venit cumpăna de noapte, mai este puțin și cîntă cocoşii, 
hai să ne culcăm şi noi. 

Fata îl luă de mînă şi merse în odaia ei. El se culcă jos, iar ea în pat. 
În timpul nopții merse la fîntînă și se spălă. 

Cind se deşteptă împăratul merse la fată şi o-ntrebă ce-a făcut? 

— Pe unul singur l-am uns şi uite-l cum doarme! 

Cînd se uită, acolo nimeni. Merse printre ceilalți şi toţi cu frunţile pline 
de funingine. Cei mai mulți erau oamenii palatului său. 

Se gîndeşte el: 

— Doamne sfinte, mulți hoţi poate să mai ie o împărăție ! Plecă la fiică-sa 
și-i arătă mulțimea de hoți. Ea se miră cine putea să-i însemne așa frumos, 
cînd ea nu i-a atins. 

Apoi toți se spălară și se așezară la adunare și sfătuială. 

mpăratul, supărat le zise: 

— De atiţia ani fiul meu a plecat în hoție şi nu s-a mai întors. Bai sama, 
l-o fi omorît cineva. Meseria asta ține omul cu un picior în groapă și cu altul pe 
iarbă verde. Am fost un păcătos şi mi-am prăpădit băiatul, lăsind-l să se facă 
hoţ ! Haideţi să-i punem pomană și să-i fie de suflet toate bunătăţile astea. Îi făcu 
pomană și veni la pomană fiecine. Veni chiar și hoţul și mîncă din pomana sa. 

Toţi au mîncat şi s-au îmbătat şi de data asta, numai împăratul a stat 
şi s-a bocit ca un copil, că nu mai avea parte bărbătească, ce i-ar putea moşteni 
împărăția. 

Atunci băiatul hoţ își face semn cu funingine pe frunte, se dă pe lingă 
împărat şi-i fură sabia. Cind se desmeticește nu e sabia! 

— Unde e sabia? 

Se întreabă mai marii împărăției și paznicii ? Porniră cercetări peste tot, 
şi-l prinseră chiar pe hoț, lăudindu-se că are sabie furată de la un împărat. 
Fetele adunate-n piață îşi dădeau coate şi se veseleau ascultind poveştile tinărului. 

Era ușor să-l prindă de git şi să-l ducă drept la judecată. 

La judecată, însuși împăratul era judecător. Băiatul recunoscu hoția 
şi fu condamnat la moarte prin spînzurătoare. 

Băiatul fu legat în lanţuri și aruncat într-o închisoare neagră şi urită 
ca o groapă. Se rîndui ziua cea mare de spinzurat. Veni lume cîtă frunză şi 
iarbă şi veni şi împăratul trist şi posomorit că și-a pierdut fiul. 

Popa îi făcu sfeștania şi spovedania, apoi trecu pe mîinile călăului. 

Călăul puse mîna pe laç şi vru să i-l puie la git ca să-i taie răsuflarea. 
Cînd să-i puie laţul, îl privi zimbind pe călău şi-i grăi: 

— Meștere, uite la împărat şi vezi că te cheamă? El privi către împărat 
şi i se păru că-l cheamă să-i spuie ceva. Hoţul luă cu iuţeala fulgerului laţul, 
îl atirnă la gitul călăului și-l ridică în sus. 

Mulțimea aruncă-n sus cu căciulile de bucurie că s-a găsit ac și de cojocul 
călăului. 

Împăratul crezu că este un semn dumnezeiesc și merse să vadă 
mai bine hoțul. 

După ce se apropie, băiatul zise: 

— Tată, în zadar mă priveşti, că n-ai să mă recunoști cu coatele goale 
şi plin de funingine pe față! Acum iată că ţi-am dovedir-o ! i-am spart casa 
de bani, ţi-am furat sabia și ţi-am ucis călăul! Sînt cel mai mare hoț? Pot 
să fiu împăratul hoţilor? 

Tatăl său numai că nu leșină de bucurie văzîndu-şi odrasla în viață. 
Porunci să se taie vite, să se aducă butoaie cu vin și beutură ca să petreacă 
cu întreg poporul de bucurie că și-a găsit fiul. 

Tobele şi trimbiţele începură să bată și să sune şi petrecerea de atunci 
ţine şi azi, de cînd se pune luna mare cît o roată de mămăligă, pînă ce se face 
mică, mică cît un caier de lină albă ca mătasa. 


ÎMPĂRATUL ÎNGRIJORAT 


A fost odată un împărat care stăpinea o ţară cu munți şi păduri, însorită 
și-mbelșugată. 

Oamenii din acea țară munceau văile cu plugu, iar plaiurile munților le 
cutreierau cu turmele de oi sau de capre. 

Munţii, în loc să le fie prieteni, le erau duşmani pentrucă avind peşteri 
largi şi adinci, îşi făcuseră hoţii cuib într-însele, încît nici zece oştiri împără- 
teşti nu-i putea stăpini. 

La un rînd, pcporul care pînă aci muncea în pace şi linişte începu a bate 
drumul spre cetatea împărătească plingîndu-se că răii îi jefuiesc de vite, bani, 
grine și haine și că nu li se poate împotrivi, rugindu-l să-i apere de răufăcătorii 
aciuaţi în peșterile munţilor stîncoși. 

Din ziua aceea, împăratul căzu pe ginduri fiind îngrijorat şi 
întristat foarte. 

Cele trei fiice, văzindu-l că-i tot tună și-i fulgeră căutau să-i facă voile 
şi să afle marea taină a îngrijorării bunului lor părinte. Dar oricît se străduiau, 
cîntindu-i cîntece frumoase, dansindu-i și cîte alte lucruri ce mai înainte îi 
erau pe plac, acum toată osteneala le era fără de folos. 

Într-o zi, fiica cea mai mare îl întîlni plimbindu-se îngrijorat ca totdeauna 
printre lămiii din grădină. Atunci fata-l întrebă: 

— Tată, de ce nu spui fetelor tale care te iubesc, ce griji te apasă, că de 
la un rînd de vreme ţi-ai întunecat și firea şi sufletul. 

— "Ţara e plină de hoți și jefuitori, asta e tot. Nu ştiu cum să scap de ei. 

— Noi am crezut că te-ai întristat fiindcă trebuie să mă dai la vrun împărat 
cu sila să le fiu mireasă ! Dacă-i așa, nu este cine știe ce mare nenorocire, zise 
fara cea mare și plecă. 

A doua zi, veni de-l întrebă și fata mijlocie ce ginduri îi frămintă mintea 
şi-i neliniștește inima.” Și află şi ea cele ce aflase sora ei cea mare. 

A treia zi, îl rugă și fiica cea mai Mică să-i destăinuiască ce îngrijorare 
mare l-a făcut din vesel trist. Şi-i povesti și ei despre tilharii și hoţii care-i neli- 

niştesc poporul furîndu-le bucatele, vitele, banii şi îmbrăcămintea. Apoi, îi 
mai zise: 

— Ce să-ţi mai spun şi ţie toate grijile mele ! Le-am spus surioarei tale 
mai mare și mijlocie și ce folos că știu cînd nu mă pot ajuta cu nimic. 

— Bine, zise fata cea mică, am să-ţi dovedesc că eu pot să te ajut. Numai 
tu să-mi dai haine voinicești, fes, sabie și cal cu şea. Îi pregăti împăratul toate 
lucrurile cerute și într-o zi plecă fata călare din sat în sat. 

Ajunse într-un cătun și întrebă: 

— Oameni buni, cum trăiţi voi aici în munte? 

— Bine, fată, bine trăim, dacă niște comiţi nu ne-ar fura tot avutul. 

— Ştiţi voi unde este peștera comiţilor? Să mă duceţi la ascunzișul lor? 

— Te ducem, dar tu nu te temi de comiţi că te omoară? 

— Nu mă tem! Și așa, odată, tot va trebui să mor. Merseră țăranii de-i 
arătară peștera în care era birlogul tîlharilor. 

Ea se așeză la intrare cu sabia-n mină și-n zori cînd să iese la drumul 
mare, le tăie capetele unul după altul. Numai căpitanul lor scăpă nejunghiat. 
Adună fata 39 de capete și le duse împăratului, zicîndu-i: 

— Iacă, mărite împărate, ce ispravă făcu fiica ta cea mică. 

— Să-mi trăieşti, fata mea, că tu eşti mai viteaz decît un bărbat Și acum 
să-mi spui ce ceri de la mine fiindcă scăpași ţara de acești hoți? 

— Nimic nu-ţi cer, numai să-mi dai voie să mă mărit după cine voi 
vrea eu. 

— Bine, facă-se voia ta, zise împăratul. 

Comitul care scăpase cu viaţă, turba de necaz şi mergea din cătun în cătun, 
spre a afla cine este voinicul acela, spre a se răzbuna. Tot întrebînd din om în 
om, află că este fiica cea mică a împăratului. Ca să ducă la bună îndeplinire 
gîndul său cel negru, deschise un han în apropiere de palatul împăratului. 

Fiica-mpăratului îl cunoscu că el este căpitanul comiţilor și-i spuse că ei 
i-ar place să-l ia de bărbat. 

mpăratul se supără auzind că ea vrea să se mărite cu un hangiu, insă 
pentru că-i făcuse învoiala, nu i se mai putea pune de-a curmezișul şi începură 
nunta la palatul împărătesc. Se veseliră ei aci, fără a se apropia fata de comit. 
Comitul, în ziua a doua, zise: 

— Acum să mergem să facem nuntă şi la casa tatălui meu!! 

— Bine, zise împăratul, iacă vă dau oaste, nuntași și lăutari, să mergeţi la 
părinții tăi, precum este obiceiul strămoşesc la nuntă. 

Armata mergea-nainte, ei la mijloc cu nuntaşii și lăutarii pe urmă. Comitul 
mai întîi se opri la un han şi îmbătă turtă pe ostași, nuntaşi şi lăutari. Apoi o 
porniră la cale lungă abia urnindu-se din loc. Atunci comitul le zise nuntașilor: 

— Mergeţi voi îndărăt la împărat, că ştim noi drumul pînă la casa părin- 
ţilor mei. La tatăl meu avem nuntaşi, armată şi lăutari. Şi se-ntoarseră, iar mi- 
reasa cu mirele o porniră singuri. Comitele n-avea nici tată, nici casă şi văzin- 
du-se singuri cu fiica-mpăratului, o duse la peştera din locul unde ea ucisese 
pe cei 39 frați comiți. 

Cum ajunseră acolo, o legă burduf cu capul în jos de un brad, apoi adună 
crengi s-o ardă de vie. Cind s-aprindă focul, amnarul nu scăpăra iar iasca nu se 
aprindea. Privi el în depărtare și văzu niște păcurari cu oile stind pe lingă un 
foc. Lăsă așa fata spinzurată şi alergă să ia foc. În vale pe un drum bătut de 
călători și cară, treceau niște chirigii cu o caravană de cămile încărcate cu cărbuni. 
Deodată cărbunarii auziră un strigăt disperat: 

— Ajutor ! ajutor! mi omoară comiții! Săriră chirigii de pe cămile 
dezlegară mireasa spînzurată ascunzînd-o între cocoaşele cămilei; în coșul peste 
care turnară cărbuni. 

Cînd se-ntoarse comitul și văzu că fiica-mpăratului e scăpată, turbă de 
miînie și se gîndi: cămilarii aceia, trecînd, au dezlegat-o, dar tot nu scapă din 
miinile mele. 

Ajunră la caravană strigînd: 

— Ei, cămilarilor, daţi-mi mireasa s-o ucid pentru că m-a necinstit la 
nuntă ! 

— N-am văzut nici o mireasă, frate, vino și caută-ne dacă nu ne crezi. 

Merse el și împunsă cu sabia peste tot, dar în puneguri nu-i dădu-n 
gind să-ncerce şi așa scăpă prințesa de la moarte. 

Cărbunarii ajunseseră cu cărbunii într-un oraş şi o porniră iar în cărăușie. 
Da unde să lase ei fata? O duseră la o babă săracă ce trăia într-o casă veche 
dărăpănată, rugînd-o: 

— Maică bătrînă, fie-ți milă de fata asta, să se facă bine că am furat-o 
din ghearele morţii. 

— Bine, maică, tocmai mie îmi aduceţi belea pe cap, care n-am un bob 
de orez să bag în oală și făină pentru o turtă de piine? 

— Lasă, maică, cu ajutorul domnului te descurci dumneata și plecară 
lăsînd-o pe bătrînă amăriîtă și-ngrijorată de soarta fetei care încă nu-şi venise-n 
fire după cele întimplate. Cînd se văzu scăpată, îi zise mătușichii: 

— Maică, nu fi întristată, eu am să muncesc şi pentru tine; sînt tînără și 
din cîştigul meu trăi-vom împreună ca mama cu fata. - 

— Bine, maică, dar ce să muncești, că eu n-am nici o avere! 

— Ai să vezi tu, măicuţă, numai inimă bună să ai. 

— Uite una liră de aur, mergi în cetate și cumpără-mi torturi de brodat 
de toate culorile. Merse baba-n piață cumpără de-ale mîncării și tot neamu de 
torturi, în culori, care de care mai frumoase. Baba făcea mincare, iar fata broda, 
ţesînd covoare şi pături frumoase ca și cimpul de primăvară încărcat cu tranda- 
firi şi bujori. Se mira şi bucura mătușa de măiestria fetii. 

Apoi fata-i dete să meargă-n piaţă să vîndă o pătură şi să cumpere alte 
modele de torturi. Luă măicuţa pătura şi se aşeză cu ea în tîrg. Cine-o vedea o 
privea întrebînd-o despre preţ. Dar cum era prea scumpă nimănui nu-i da 
punga să dea atâţia bani, oricît de frumoasă ar fi fost acea pătură. 

Veni atunci un fecior de-mpărat și o-ntrebă: 

— Cit ceri pe această pală? 

— Una liră, stăpine, că aşa mi-a spus fiica mea. 

— Bine, ține una liră de aur și să fii sănătoasă cu fată cu tot, iar tînărul 
împărat luă pătura, o dădu curtenilor săi şi plecară. Apoi bătrina cumpără 
bucate pentru ale gurii şi alte torturi mai frumoase şi mai scumpe. 

Fata cosa modele tot mai frumoase și scumpe. O trimeasă pe babă în 
tîrg să vîndă pala cu 5 lire de aur, iar dacă o întreabă cine brodează așa de 
frumos, ea să spună că are o fiică care se pricepe la astfel de treburi. Cînd 
ajunsă în tîrg, iar veni feciorul împăratului întrebind-o: 

— Această pală frumoasă ţi-e de vinzare? 

— De vinzare, măria-ta, răspunse bătrîna. 

— Şi ce preț are? 

— Cinci lire de aur! 

— Bine, ţine banii și dă-mi pala. Însă, acum să-mi spui drept cine face 
această pală atit de frumoasă? 

— Am o fată de sufiet şi ea se pricepe-n toate cele. 

— Vreau să merg să-ţi văd fiica cea pricepută, răspunse fecicrul de-mpărat 
şi merseră la bordeiul ei. Cînd o văzu feciorul împăratului cît era de frumoasă, 
zise către bătrină: 

— Măicuţă, eu doresc să-ți cer fiica să-mi fie mireasă, tu vreai? 

— Eu vreau, maică, numai fata să vrea ! 

— Şi eu vreau, numai dacă-mi îndeplineşti o mare dorință şi anume să-mi 
faci un palat numai din sticlă, iar la poartă să-mi pui doi păzitori falnici, doi lei. 
Unul de o parte și altul de alta. Cine va intra sau ieși din palat să treacă printre 
cei doi lei. 

— Bine, dă-mi răgaz o săptămînă şi palatul va fi gata, precum ai dorit. 

Se ridică palatul, fură aduşi cei doi lei și se făcu nuntă împărătească de 
care auzi și comitul cel care-i dorea moartea. Noaptea se culcară ei într-o odaie 
mare, iar la lumina lunei comitul văzu prin pereţii de sticlă locul unde se aflau 
tinerii. Mirele dormea, însă mireasa nu dormea, ea se temea și aștepta. 

Atunci comitul sări zidurile împărăteşti, aruncînd pe fereastra odăii o 
frînghie din pînză albă ce se prinsă bine de un cîrlig și fiind deschisă fereastra 
se urcă și cobori în odaia palatului. 

Ea cînd îl văzu, îi zise încet: 

— De cînd te aşteptam să mă scapi de aici! 

— Vezi doar c-am venit ! Şi cobori pe scările palatului de braţ cu comitul. 

Şi merseră să iese încet pe poarta cea mare păzită de lei, fără ca hoţul 
să ştie ce-l aşteaptă. Fata deschisă poarta larg apoi strigă către cei doi lei: 

— Leii mei, iacă un străin, mîncaţi-l. Iar leii se azvirliră cu furie pe comit, 
sfișiindu-i trupul. 

Apoi, împărăteasa merse la soțul ei și trezindu-l din somn îi arătă pentru 
ce n-a dormit toată noaptea; că i se făceau semne că ceva rău se-ntîmplă şi-i 
arătă pe comitul sfișiat de lei! 

i spusă după aceea mirelui povestea cu hoţii şi cu tatăl ei împăratul cel 
îngrijorat, îl chemară şi pe el la nuntă împreună cu surorile sale şi de atunci 
se porni o veselie ce se ţine și acuma. 

Mai daţi la copiii smochine, 
S-asculte povestea bine ! 


POVESTE DE BĂIATUL MILOS 


Într-o vreme mult de bătrineață, cînd se băteau împărații unul cu altul; 
așa că un împărat își pierdea împărăția, lumea lui rămănsăsă săracă, fară căpe- 
tenie ! Împăratul ce-l osfoisă pe alant, porni cu un zăcon greu pe lume care 
mult spămîntasă toată lumea. Aşa trăiau de greu, că nici nu-ți mai era drag 
să mai trăieşti. Multă lume îşi făcea moartea singură numai să nu mai trăiască. 
Așa trecu vreme multă cînd într-o zi, iacă birovu satului loasă un baraban, o 
tobiță, la gât și plecă în sat pe toate drumurli și spunea din gură-n gură, că a 
venit un nou zăcon, de la împăratu. El spunea așa: „care are în casa lui om 
bătrîn de la șaizeci de ani, bătrîn în sus, tot natu să-și omoare bătrinii, că de pe 

urma l-ai bătrîni nima n-are nici un cîştig; bătrînii fac mare troșcuri, şed degeaba, 
nu poate să lucre, să păzească stoaca, risipește mîncarea” ! Așa spusă birovul 
mergînd pe drumuri, socace şi bătind barabanul. 

Auzind lumea așa zăcon rău şi greu, toată lumea să spămiîntasă; gîndea 
că e lucru de glumă, da după o săptămînă de zile, iacă chinezu satului făcu on 
spisac numai de-ai bătrîni, de la șaizăci de ani în sus şi mai făcu pozivuri la 
toată casa unde ieste om, or muiere bătrină, mora să-și omoare toată casa pe 
bătriînii ei. 

Porni pin sat mare plînsuri și gînduri încurcate, nu îndrăjnea nima să 
omoare, nima să omoare bătrînu lui! După ce văzu împăratu că nima nu 
omoară, întoarsă zăconu şi cerea la zece sate, or trii orașe, să să ivească patru 
gelați dobrovolți, care să taie cu săbii pe aia care nu-și omoară părinții, care 
au peste 60 de ani. 

Să iviră dobrovolți, gelați, le dete odobrene, împăratul şi-mi porni prin 
sate și orașe și tăiară gogea. Atuncea să spămîntă lumea și mai mult. 

Colo într-un sat, su poala la un munte, erea un băiat cuminte şi milos, 
avea un tată bătrîn care crescusă copilu tot din cerşie, pănă la-ncălțătură şi 
îmbrăcătură. Băiatul erea mult sărac şi rămas de sătenii lui. Veni poziv din sat 
roc de-o săptămînă să-și omoare bătrinul și să ivească în sat cînd îngroapă? 
Porni el cu mare plins și milos cum erea nu îndrăjnea să omoare pe tată lui. 
Să gind: iel plingind ce să facă? Lo o sapă în mînă şi plecă pe deal în plimbare 
pintr-o pădure dete de o groapă adiîncă care erea făcută pentru lupi, or porci 
sărbatici să-i prindă lovgii. Băiatu să gîndi mult aici în pădure, cum să facă, 
la groapa asta să-l ducă pe tatăl lui, să-l ţină pitulat, pănă se va schimba ăsta 
zăcon. Băiatu porni să facă o probă ca pentru tată-su. Întîi adusă multă tufă 
di pe jos şi o lăpădă în groapă și pe urmă înduplecă lemne la ocolu gropii, le 
legă cu niște curpin de virfuri, facu o colibă pe groapă și mai pusă pe lemne 
niște boji, mătăcină, așa o rîndui bine de ploaia, zăpada și de toată vremea 
urită erea bună. Mai adusă băiatu și cu saci, paie, şi coceni; făcu un așternut 
bun și mai să gîndi, de adusă o oală mare de pămînt şi nişte troci de apă. Da-n 
oală trebuie să se spurce tată-su da din troci să bea apă. 

Într-o zi, plingînd, vorbi cu tată-su şi zisă: 

— Tată, tăicuţul 'meu, ai auzit cum ie rîndu l-ai bătrini? Da tată- 
su-i zisă: 

— Taică, mai bine tu pe mine, decît gelatu pe tine, că ieu sînt bătrin, 
da de tine îmi pare rău că eşti tinăr. Băiatu vorbeşte plingind și-i zice: 

— Tată, aide cu mine să te pitul, că trag nădejde, că s-a schimba 
ăsta zacon. 

Băiatul avea o micuță de fetiță pe care bătrînul o crescusă tot pe brață 
şi ps genunchi şi bătrînu-i povestea povaști fetiții, pa: „trei surori la flori”, 
pe sgreierli și furniga” şi alte poveşti; pe sviezurli cu vulpea”, „vesălia pesca- 
tului”, „vulpia şireată” şi multe și mărunte, pe care fetița le asculta din gura 
bătrînului. Așa crescu fetița pe brațăle bătrinului că ia mult mi-l voia pe 
deda al ei. 

Ajunsă săptămîna care erea rocu, băiatul să-și omoare bătrînul ! Și băiatul 
fázu și el o minciună ca vulpea, âșă: lò el doi iepuri de-ai de casă și un sac, 
pusa sacu jos lingă un gros de lemn, tăie iepuri și-i pusă-n car plini de singe. 
Miîncară băiatu cu muierea, fetița și bătrinul, mîncară ei cu plins mare, beură 
cu suspin mare. 

După ce însără, cam pi la chindie soarele apusă, iacă băiatul lo pe tat-su 
și plecă. Ieșiră la poarta maidanului, bătrînu să opri şi zisă: 


— Taică, am uitat amnaru, iasca, toate imi trebuie ca să scapăr foc pe 
lumea alantă. Da şi la viață mi-a trebuit. Să-ntoarsă băiatul în casă lo amnariu, 
iasca, cremenea şi mai lo şi un toporaș şi plecă cu tată-su. leșiră din sat afară, 
puțin mersără, că iacă bătrinu nu mai putu să meargă. Băiatul mi-l lo în girgă 
pe ta-su şi mi-l dusă pînă la groapă. 

Erea o lumină de lună, sănin, stele luminoasă și ajunsără pînă la groapă. 
Şezu cu tată-su jos, lîngă groapă și băiatul slobozi o scară de lemn în groapă 
jos; începu întîi băiatul să cuboare pe scară da și bătrînul după băiat mereu 
jos pînă la fundu gropii ajunsără. 

Băiatul lo riza de cămașe, rupsă un tiv, îl unsă cu untură și aprinsă tivu 
cu iască. Făcu o lumină și așternu în groapă, să culcă cu tată-su și durmiră amîn- 
doi o noapte. 

Dimineaţa băiatul să sculă mai de noapte, porni să taie cu toporu niște 
mărăcini şi îngrădi groapa la ocol, pentru ca să nu cadă vro ală, lup, or altceva, 
în groapă să-l mănînce pe tată-su. 

Băiatul furși gardu pingă groapă, plecă acasă plingînd. Să-mplini o săptă- 
mină, iacă porniră prin căși să cate să vadă care și-a omorît bătrinii; cînd ajunsă 
la casa băiatului el spusă aşa: „pe tatăl meu l-am îngropat de mult, l-am loat 
în sac, l-am adus, colia la vale de sat, unde virtopu, da acolo apa clocotește. 
I-am legat și o piatră de mijloc şi l-am lăpădat în virtop, iar dacă nu credeți 
iote sacu cu care l-am adus, iote cum ie plin de sînge”. Cînd arătă băiatu 
sacu, văzură sacu numai sînge, de-i eria scîrbă să te uiţi la iel. 

Trecu o săptămînă de cînd l-a pitulat pe tat-su. Iacă băiatu să sprimi 
cu mîncare mai multă şi ţoale spălate să-l premenească pe tată-su. Sara însără, 
băiatu lo traista cu mincare și niște troci de apă, toporu și plecă plingînd la 
tată-su. Ajunsă la groapă, desfăcu oțiră margina, tună lîngă groapă, iar trasă 
la loc, mărginili, dubări carpinu al nodoros care-l făcusă ca o scară și băiatu 
binișor, stringîndu-l: „tată, tată”. Tată-su răspunsă oftînd şi închinîndu-să, 
porni bătrînul să scapere cu amnariul în cremene, aprinsă un tiv de cămașă, 
care eria pus într-un ciob, făcu lumină mică, mîncă cu băiatul de cină în groapă. 
Bătrinu toată noaptea povestea la băiat, că nu e nici o lege mai rea decit turcu, 
își face rîs de fete mari, de neveste, văduve și fămii sărace: „aici la noi cît ne-o 
ține împărăţia turcului multe avem să mai pățim și să vedem”. 

Dimineaţa de noapte, să scoală băiatu, loa țoale imoasă, și troci goale mi-l 
pupa pe ta-su și ieşea sus. Pusă țoalili în traistă trocili ale goale și plecă acasă. 
Văzu băiatu că să luminează, rupsă vo cîteva mini de iarbă, pusă în gura trăiștii, 
da baş cînd să tuie în sat iote o fămie să duce cu ulcioru la apă. Întîlneşte pe 
băiat, nici bună dimineaţa nu i-a dat da l-a și întrebat: „de unde vii așa de noap- 
te?” „La învînat am fost, după iarbă și muguri de iepuri”. 

Ajunsă băiatul acasă, spusă cum ie rîndu, cînd s-a dus și cînd s-a-ntors, 
da cînd veni un nou zăcon porni toate berecheturli îndărăt, nu mai e rod pe 
pămînt cum a fost. 

De cînd l-a pitulat pe tată-su, visa nişte visă grele visa cam tot un vis: 
„sun șomoldoc de negreaţă gata să tuie la el în gură, da aci pe loc să face tată-su, 
că suflă cu gură şi răsfiră toată negreața şi rămîne iar lumină la gura lui”. 
Veni iar săptămîna, iar trebuie să ia ceva, să-i ducă lui tată-su. Lo ca de rindu 
al dintii și să dusă iar acolo şi porni să-i povestească lu tată-su visu ce l-a visat. 

— Tată, ala vis e moartea mia, zisă tată-su. Da iar tu suflă și în negureață 
şi făcuși iar lumină. Tată-su iar zisă: 

— Nu e, taică, moartea ta, îi făcu el inima bună. 

— „Taică, să știi că zăconul al turcesc, rămasă toată lumea la foamete”. 
Nu eria nici sămînță de grîu, de porumb, de nici care să semene lumea în 
pămînt. 

Mulţi ani trecură așa năcăjind lumea, n-avu împăratul ce să facă, scoasă 
un zăcon nou și mi-l trimiasă iar în lume. În satu la băiat iar lo birovu bărăbanu 
la gît și plecă pin sat, pe drumuri, socace, și spunea așa: „a venit vorba de la 
împăratu şi spune, tot omu care e stăpîn în casă, or toată casa să dea cîte cinșpe 
ocale de boabe de porumb și zece chile de grîu, or de săcară la dirjavă de sămînță, 
care nu dă pleacă gelaţii pin sat !” 

Toată lumea înebunisă de gindu că pe niciun chip nu găseai bob defel 
să cumperi. Lumea mînca mai mult crîmpei goi, fierți, or copţi, or linte. Care 
a avut peşte, iepuri de casă o mai înșela pe foamete. 

Băiatul văzu că acum e rîndu lui să-l taie gelaţii, n-avea bucate, mai mult 
mînca peşte, carne de iepuri de casă, omora și cîte-o pasăre pe une putea. 
Jote băiatu să sprimea, să să ducă la tată-su. Lo traista, pusă poale spălate și 
mâncare, iar de-o săptămînă şi plecă la tat-su pe drum plingînd. Ajunsă la pădure 
unde erea groapa, dete mărăcinii oțiră la o parte, slobozi carpinu cu un cap 
în groapă și binișor să slobozi din creacă-n creacă, pănă jos, la fundu gropii şi 
strigă: 

— Tată, tată, ce faci? 

— Rău, taică, stau în apsă pentru dușmanu de turc, aşa zăcon a făcut, 
nu ştiu pină cînd o să fie așa împărăție pustie ! 

Băiatul desfăcu traista de la șele, scoasă ce avu în traistă, făcu iar cu am- 
nariu cremenii iasca, o lumină în ciobu lui de untură și cu tivu de la cămaşe 
aprinsără. Mîncară amindoi de cină, da bătrinu să vaita că i s-a urît de atâţia 
ani şezînd, aicea-n groapă ca lupii sălbatici. Băiatul vorbea plîngînd şi spunînd: 

— Taci, tată, tu ai scăpat de moarte, văd eu de tine, da nu ştii că acuma 
e şi mai rău. Iote cum bucate nu e, nici unde, nici să cumperi, seceta e mare, 
foametea e şi mai mare. Bogătașii n-au nici ei, n-au la piaț, nu e să cumperi 
bob de nimica, da împăratu scoasă altu zăcon şi zice așa: „toată casa, stăpinul 
cășii să dea cîte 15 ocale de boabe de porumb or 10 ocale de boabe de grîu or 
săcară. Să dăm la dîrjavă; care nu dăm ni să duce capu. Birovu a trecut pin sat 
cu bărăbanu la git şi ne-a spus tot. 

Trecu vo cîteva săptămîni de zile, iar birovu spune: „tot natu să aducă la 
opştină bucatele, așa cum a zis împăratul !” 4 

Nima n-a adus bob a lu Dumnezău că n-are nima, nici ai bogați. Mai 
trecu iar o săptămînă, plecară gelații pin sate și orașe, porni întîi pe-ai bogaţi 
să-i taie. Bietu băiat adăsta moartea; să gîndi să se pitule cu tată-su în groapă 
că n-are scăpare. Da care să-i aducă de mîncare lu tată-su? Să dusă iar la tată- 
su, să pilnsă iar, spusă cum e rîndu acuma, care nu dă bucate la turc. Bătrinu 
căzu pe ginduri, cînd eria cioban a văzut pe unde a păzit oile, capre, cai, vaci, 
şi-adusă aminte că boabe risipite de bucate nu poți să găsești nici unde decît în 
mişina de șociți, or în furnigari, unde a adunat furnigile şi șociți săminţă. 
Atunci bătrinu spusă la băiat: 

— Du-te, taică, cată mişini pe cîmp și furnigari, ia sacu cu tine și cată; 
cred că o să găsești. Auzind băiatul ce-l învaţă tată-su, bătrinul, lo un sac și-o 
sapă, plecă pe cîmp, umblă și găsi o mișină de șociți, cînd o desfăcu, găsi o 

mînă de boabe de porumb și oțiră de grîu. Pusă în sac și plecă să cate altă mișină 
și în aia găsi oțiră grîu și porumb, așa că pănă sara umplu sacu de blocuc, îl 
adusă acasă, mi-l spălă oțiră, mi-l uscă, așa făcu băiatu vo săptămînă de zile, 
pe cîmp adunînd, adunînd jel boabe de grîu şi porumb. După ce-l săpălă 
şi-l uscă îl pusă într-o traistă mi-l cîntări, fură 10 ocale de boabe de grîu. 

Multă moarte de om făcură gelații prin lume, care n-a dat neam, neam, 
de bucate; da veni rîndu să dea și băiatul ! Cînd mi-l dusă în sat cu traista 
dete-n mînă la chinez și-l cîntări, a fost 10 ocale de boabe. Să ciudi şi chinezu 
de așa boabe de grîu frumoasă, da alții au adus cîte oțîră. Chinezu mi-l trimeasă 
la împăratu de ciudă, că el are grîu. Cînd ajunsă grîul la împăratul, mult să 
miră de ale boabe zdravene și frumoasă ! Da altu a adus o mină, altu cîteva 
boabe, numai să scape, alții cîteva boabe mîncate și sparte de gărgăriță, da ca 
băiatul nima ! Să reşi împăratul să plece, să-l vadă pe băiatul care a adus boabe 
de grîu așa de frumoasă. Lo împăratul vro cîţiva voinici, înjugă doi cai la o 
căruţă şi plecă la drum. Mearsă gogea zile pănă ajunsă în satu la băiat. Trasă 
căruța la băiat înaintea la casa satului, să bagă cu voinicii în opştină, împăratul 
porni vorba cu chinezu şi întrebă de băiat? Să meargă iel să vadă unde trăiește 
băiatul să-l podăriască împăratul pentru cele 10 ocale de grîu ! Și să mai spună 
băiatul de unde a loat boabele de griu! 

Cînd să dusă împăratul cu chinezu la casa băiatului, văzu un bordei de 
nuiele lipit cu pămînt și cutrupit cu trestie, casă săracă, mare sărăcie! Da 
băiatul cînd văzu pe chinezu cu vo cinci-șasă voinici, da și pe împăratu cu sabia 
tirăiș după el, porni să plîngă și să tremure de frică; gîndi el că vine să-l taie 
cu sabia. Dete mina băiatul cu toți şi cu împăratu. Da împăratu, vesel, zisă 
la băiat: 

— Am venit să te văd ce om eşti, să-ți dau năgrada pentru griul ce ai 
dat şi să-mi spui de unde ai loat or ai cumpărat așa boabe de grîu frumoasă. 
N-ai să te spămînţi, or să-ți fie frică, asta e ișcoala ta a mare. 

Băiatul tună în ginduri, că dacă spune că l-a învățat tată-su o să fie de 
vină, de ce nu l-a omorît aşa cum a spus zăconu. 'Tremura de frică că n-are o 
minciună să scape. Da-mpăratul îl vede că e frică și-i spune: 

— Ție îţi prostesc toate elea, tot ce-ai făcut, te năgrădesc, te dubor de la 
dare, numai să spui cum e rîndu la grîu, că eu ştiu că n-ai în ambar, nici nu 
l-ai cumpărat, că nu e nici unde bucate. 

Iară să reși băiatul, că ce-o fi o fi, și să-i spună la împărat. 

— Așa tata mi-a spus mie să mă duc pe cîmp să cat mişină, de şociți 
or furnigari, acolo să cat boabe cît de puţine, numai să-mi păstrez capul. 

Împăratul să miră şi zisă întristat: 

— Mult am greşit de am omorît pe ai bătrîni, dacă o fi pe uneva rămas 
vunu, trebuie să vedem de el că ei ştiu mai bine decît noi, ei sînt mai înțălepți, 
zisă la băiat. Dacă e viu bătrînul tău, slobodno să fie cu noi aicea. De astăzi să 
pierde asta zăcon, să nu să mai omoare bătrinii. Băiatul, cînd auzi mult să 
slobozi cînd auzi pe împărat și-i zisă: 

— Cistite împărate, tatăl meu e viu, zece ani încherbaţi e de cînd l-am 
pitulat în pădure într-o groapă de prins lupi. 

Împăratul, cînd l-auzi pe băiat, mi-l lo în braţă, mi-l pupă, și să rugă de 
băiat să meargă cu împăratul şi chinezu, toți, să vadă unde e pitulat bătrinul ! 

Să pusără în căruţă şi plecară în pădure. Cînd tunară în pădure s-apropiară 
de groapa lupilor, băiatul desfăcu mărăcinii și pusă un lemn de carpin cu nişte 

noduri pe el, cu un cap în groapă, da unu pe mal, să scubări băiatu mereu 
jos, de pe scară strigă la tată-su cu un glas milos: 

— Tar, tat”, aide ieși afară, să vezi lumea iară, zăconu s-a schimbat, tu 
să nu mai stai pitulat în pămînt îngropat ! Iote a venit şi împăratul să te vadă 
cum ţi-am păstrat capul! 

Băiatul îl lo pe tat-su în girgă şi mereu, mereu, din cracă-n creacă, pe 
grinda de caprin, pînă ce-l scoasă pe tată-su la lumina lu Dumnezeu afară ! 
Cund ieşi bătrînu dete mîna cu chinezu, cu voinicii și cu împăratul. Mult să 
minuna împăratul, de atîta groapă de lupi şi cît poate omul să-ndure dintr-o 
prostie. Plecară toţi în sat, rămasă băiatul năgrădit de împăratul cu o sumă 
de bani. 

De-aci împăratul iar să dusă în Stambol, da bătrinu rămasă în casa lui; 
facu băiatu în sat o veselie, cu toată a lui familie. Atunci bătrînul zisă băiatului: 

— Iote, copilu meu, visu care de multe ori l-ai visat; că-ţi intra o negreaţă 
în gură şi eu o suflam cu gura mea de spărgeam negureața şi răminea iar lumina. 
Lumina aia sînt eu cu învățătura ce ţi-am dat să aduni grîu din mişină și fur- 
nigari. Cu vorba mea şi cu mintea ta, tu mie mi-ai lungit ziîlili, da şi io ţie! 

Împăratu dete vorbă în toată țara să nu mai să omoare nici un bătrîn, 
»Că noi tinereţa, trebuie să lom învățătură de la ai bătrîni”. 

Trecu oţiră vreme, iacă visază împăratul, că în grădina lui, unde avea 
meri, peri, gutui şi alţii, s-a momit un iepure şi a jupuit toç pomii. Cînd să 
pomeni împăratul din somn, porni să spună la împărătiță da îi veni o milă de 
grădina cu pomi şi zisă: 

— Să mergem să vedem grădina cum i-o fi jupuit iepurii pomii ! 

Împăratul dete vorbă la doi voinici să sprimească caicu, să înjuge calu 
al pistriț şi să sui împăratul cu împărătița în caic şi plecară să vadă bășteaua 
cu pomi. Mergînd pe drum, cînd la un pripor, cînd s-o ia în vale să împăru 
lu împăratu că un iepure șede între spițele la roată și împăratul să dete cam în 
dungă să vadă bine iepur'li și cade sub roata căruţii, trecu roata piste gît și 
calu mi-l lovi cu picioru și muri deloc. 

Mi-l lo împărătița mi-l pusă de aci în caic mi-l dusă pe mare acasă, mi-l 
ingropă ca pe toată lumea în pămînt. 

De-atunci a rămas vorba: „Cine nu te ştie, te vinde, da cine te ştie, te 
cumpără” ! 


STAN LENEȘU 


A fost un om tare leneș, de puţea pămîntul sub el. Toată ziulica dormea 
și n-avea timp de vreo lucrare. 

Într-o zi de vară, mort de plictiseală, Stan leneșu ia bita în mînă și pleacă 
la baltă, ca să-i mai treacă de urit. Stă pe margine de baltă, cască, sperie broaş- 
tele și cotrobăie în baltă cu bita. Un drac ce trecea tocmai pe aci, îl văzu şi-l 
întrebă: 

— Ce lucrezi aci, frate Stane? 

— Uite, fac o gaură-n baltă, că vreau s-o usc să puie lumea porumb 
să se arănească. 

— Doamne, Stane, tu vrei să ne pierdem urma din baltă? Să rămiie 
apele fară noi și tainele adîncurilor? Îți dăm ce vrei numai aruncă bitu ăla 
blestemat. 

— Nu se poate, eu sînt pus aici să sec balta. 

Puiul de drac se sperie, se dădu în fundul bălții şi povesti tartorelui 
iadului pățania cu bitu lui Stan cel leneş, care o să le usuce balta ! 

Dacă este așa, zise tartorele îngrijorat, să se suie un drac la Stan la mar- 
ginea bălții și să se lupte cu el. Dintre păpuriș și trestii scoase capul un diavol 
urit, negru ca smoala cu ochii strălucitori ca doi cărbuni aprinși. Stan, cum îl 
văzu îi dete cu bitu-n cap. 

— Frate Stane, eu am venit la tine pentru împăcare. Hai să facem pace. 
Lartă-ne şi nu ne săca balta că ne mor copiii pe fund fără apă. 

— Nu e cu putinţă, răspunse Stan. Eu am poruncă și trebuie s-o duc la 
bun sfîrşit ca orice oștean al lui Dumnezeu. 

— Atunci, dacă ești al dracului, hai să ne luptăm. 

— Hai, zise Stan leneșu! 

— Cum? zise dracul. 

— Să ne luăm la întrecere. Cine fuge mai repede, ăla cîştigă. Dar mai 
întîi şi-ntii, să te întreci cu copilul meu cel mai mic. 

Plecară ei să urce un deal. Stan rostogoli un bolovan pe coastă şi sări un 
iepure speriat prin tufiș. 

— Uite, copilul meu, fugi după el şi dacă-l prinzi vă las balta să vă bros- 
căiți cît vreți! Dracu fugi după el de se prăpădi prin mărăcini și nu prinsă 
iepurele. 

Se-ntoarsă ostenit la Stan și-i grăi, abia trăgîndu-şi sufletul: 

— Bre, Stane, cu adevărat copilul tău e mai iute la fugă decit mine! 
Ce ne facem, Stane, ce ne facem fără baltă ! Așteaptă oțîră să merg să-i spun 
şi tartorelui iadului că altfel mă frige de viu în cazan. 

Se duse puiul de drac la stăpînul diavolilor şi se plînse: 

— Tată, ne lasă Stan săraci ! Ne ia balta ! M-a întrecut copilul lui la fugă ! 

— Bine, tăiculiță, de aia te-am hrănit eu cu boraci și vîrcolaci ca să te 
întreacă un Stan zis leneşu? Las” că-ți arăt eu ție! Şi-i trase o scărmăneală 
bună, de se clătină talpa iadului! 

Trimise atunci la Stan un drac mare și bine legat la oase și la şale. Stan 
se așeză de lene cu picioarele în baltă și dă-i cu bita scormonind în apă la 
întîmplare. 

— Ieși împielițatul ăsta și zise: 

— Nană Stane, lasă-ne bre să trăim şi noi că n-o fi vreo procopseală 
pentru tine dacă ne seci balta. y x 

— Nu se poate ! V-am mai spus-o o dată, mutați-vă în altă baltă, în altă 
țară, treaba voastră, mie îmi trebuie balta, că n-am unde să înfig plugul să-mi 
arănesc copiii. 

— Bine, dacă-i așa, hai să ne luptăm ! La luptă dreaptă! Care pe care-l 
doboară ! 

— Ha! ha ! ha! ha! ce-mi auziră urechile. Eu cu deștiu-al mic vă trîntesc 
pe toți. Să luptaţi voi întîi cu fiul meu, care doarme de căldură într-o vizuină, 
că nu-i place prea mult zăpuc. l 

Merse dracul la vizuină, intră cîțiva paşi şi ursul îl luă în brațe de-i 
frînse oasele. Dracul ţipă ca din gură de şarpe, dar abia cînd veni Stan la gura 
vizuinii şi strigă la urs să-l ierte, scăpă ca prin urechile acului cu viaţă. Cind 

se pomeni tartorele dracilor cu fiu-su abia tîrindu-se, zise către adunarea 
drăcească: 

— Fraţilor, cu adevărat Stan leneșu ne pierde urma de pe fața pămîntului. 
Trebuie să mă duc eu să lupt cu el, că altfel nu rămîne picior de drac ! Își luă 
furca-n dinţi și plecă pe sub apă drept la Stan, care dormea. 

— Ai, bre Stane, scoală-te ! Ce ai, bre, cu noi de te împiedici de noi și 
nu ne dai pace să trăim și noi cum om putea în baltă. 

— De, bre tartore, așa am fost eu blestemat să mă lupt cu voi şi să vă 
jupoi de vii. 

— Aoleu, frate Stane, nu ne prăpădi de tot şi începu tartorele să tremure 
și să plingă. 

— Bine, uite, ne luăm la întrecere, care va blestema mai bine ăla să cîș- 
tige. Zis şi făcut ! 

Stan leneșu îl întrebă cum vrea să-l blesteme, cu blestem de cruce băr- 
bătească ori femeiască. 

— Păi de, păcatele mele, Stane, numai blestem muieresc să n-aud că 
mă topesc din călciie. Și vru să fugă tartorele iadului de blestemul muieresc. 
Stan însă nu-l lăsă, îl prinse de coadă și dă-i și dă-i cu un driglete de scărmănat 
cînepă, pină îl facu lac de sînge. 

— Destul, Stane, că o să rămiie osul şi pielea pe mine; mai bine ține 
aici doi saci cu galbeni și hai acasă la tine să-i ducem. 

— Nu sînt eu halos după banii voştri, dar dacă-i aveți, prind bine la cei 
ce n-au. Și plecară la casa lui Stan din umbră-n umbră, că pe Stan leneșu îl 
apucaseră nădușelile de zăpuc ce era. 

— Stane, văd că mergi greu, sui-te-n spinarea mea şi să zburăm, frate, 
că-mi pling copiii de foame și mă grăbesc pomină mare. 

Se urcă în spinarea dracului și zburară ca gîndul pînă la poarta lui Stan. 

— Asta e casa ta? 

— Asta! 

— Păi, bine dar de ce e căzută de un corn și toată este descutrupită. 
N-ai ţiglă să o cutropi? 

— Măre, am eu cu ce s-o cutrop, însă eu am lăsat-o aşa ca s-o cutrop 
cu piele de drac. 

Dracu, cînd auzi, îl lepădă de pe spinare cu cei doi saci de aur şi se facu 
nevăzut. Stan rămase încrumenit cînd se văzu în bătătură cu atîta bănet. Şi se 
gîndea ce-o să facă cu ei? 

'Tartorele iadului, fugind, se opri la o margine de pădure să se hodinească 
puţin. O vulpe sări de pe cîrtog şi drept la el. 

— Ce e cu tine, drace așa împelitat, ajuns în pădure cînd locul tău este-n 
baltă? 


— Uite, cumătră vulpe, am dat de mare necaz, Stan cu bitu lui îmi uscă 
balta şi-mi pierde neamul. Ne prăpădeşte Stan și ne sărăceşte. Doi saci de aur 
i-am dat și tot ne jupoaie de ne lasă numai cu osu și pielea pe noi. 

— Hai îndărăt, că Stan e leneș şi prost. Pe toți v-a păcălit. Eu în fiecare 
zi îi fur câte-o găină și i-o jumol aici în crîngul ăsta. Hai inapoi să-i cerem banii. 

— Mă tem de el și de bitu ăla fermecat să nu ne mai facă vreo poznă. 
Zău că nu m-aş duce! 

— Bine, văd că nu te ţin curelele; ţi-a intrat frica-n oase de la Stan leneșu. 
Uite, mie nici că-mi pasă de bita lui. Te leg cu o frînghie de mine și să mergem 
să ne răzbunăm. 

Cind ajunseră lîngă gard, Stan se trezi de cearta lor. Vulpea zicea: 

— Sări tu gardu-ntii ! 

— Ba sări tu, zise tartorele ! 

Cum se sculă Stan din somn de ia nucul cu umbră deasă, ridică o măciucă 
zicînd către ei: 

— A-ha ! ! aşa ne-a fost vorba, în fiecare zi mi-ai adus legaţi doi draci 
şi-acum mi-aduci numai unul? Lasă că-ţi arăt eu ! Şi fugi după vulpe cu măciuca 
gata s-o omoare. 

Dracul a crezut că vulpea e vorbită cu Stan să-i facă de petrecanie și 
înspăimîntat de Stan, o luă tîrăiș pe vulpe pînă la baltă de o prăpădi, iar el 
intră în talpa iadului și se ascunse acolo pentru vecie, că nici azi n-a mai ieșit 
de frică la lumina zilei. 


GINGĂRAȘUL 


A fost odată un copil orfan şi ce să facă bunicii lui ca să-și agonisească 
pîinea cea de toate zilele, l-a dat argat la stăpîn de mic mititel, sărmanul de el ! 

Mai întîi stăpînul l-a sculat dis-de-dimineață îndată ce ziua și-a arătat 
faţa, pe cind somnul e mai dulce, zicîndu-i: 

— Szoală-te, măi copile, că somnul cu moartea frați gemeni s-au născut | 
iată-ți săcuiul cu merinde şi du-te să paști boii pe cîmpul cu florile, pînă nu se 
varsă zorile ! 

Bietul copil s-a sucit, s-a răsucit, s-a șters la ochi și neavînd ce face a 
plecat cu vitele stăpînului la păşune. 

La poalele unui munte, pe o pajiște frumoasă cu flori, s-a oprit cu plăvanii 
flămînzi să-i pască. Păsările ciripeau, izvoarele murmurau, iar brazii se clătinau 
de adierea vintului, care purta sunetul gingăraşului hăăăt, departe peste creș- 
tetul codrilor. 

Ce să facă acum, ca să doarmă liniştit şi să nu se audă gingărașul de la 
gitul boilor? Să ia gingărașul și săcuiul cu merinde și să-i atîrne de creanga 
unui pin verde stolos, la umbra căruia adormi dus, ca să-și încheie somnul cel 
dulce întrerupt de către stăpîn. 

Cînd s-a deșteptat copilul, pinul crescuse copac mare și înalt, iar săcuiul 
cu gingărașul atîrnau sus de tot, unde numai păsările cerului mai puteau să 
zboare. Văzind el că se lasă seara, a plecat la stăpin să-i ducă vitele plingînd 
şi suspinînd după săcui și mai ales după gingărașul cel frumos. 

Ajuns acasă, stăpînul a început să-l mustre cu vorbe urite: 

— Unde-i gingărașul, prostule? 

— Mi l-a furat pinul din pădure ! răspunse copilul suspinînd. 

— Să te duci înapoi şi din pămînt, din mormint, să-mi aduci gingărașul, 
că altfel te vind lupilor din pădure să te mănince de viu, auzi? 

— Am să mă duc, zise plingînd. 

S-a întors el din cale şi a pornit-o spre desișuri ca să ceară pinului gingă- 
rașul. O porni iarăși plîngînd și suspinînd, blestemindu-și soarta şi zodia în 
care s-a născut. Noaptea era neagră că-ți dădeai cu degetele-n ochi. Mergînd 
el așa, un iepuraș rămas orfan îl văzu trist și speriat și pentru a-i da curaj, 
ridică lăbuţele zicîndu-i: 

ce ap Ip 


— Măi copile, parcă sîntem fraţi, totuna de trişti și necăjiţi. Unde af 
plecat în toiul nopţii? 

— Să cer pinului gingărașul că mă omoară stăpînul ! 

— Biiine ! eu am să te duc la pin. Şi l-a luat pe copil iepurașul de mînuță 
ducîndu-se într-acolo de unde iepuraşul auzea ecoul gingărașului legănat de 
vînt, ciulind din cînd în cînd, urechile. 

Cînd au ajuns la tulpina pinului, iepuraşul l-a sfatuit să lase pinul să 
doarmă, că noaptea pămîntul, apele şi codrii toți dorm. Mai bine la ziuă să-i 
ceară gingărașul, să nu-i tulbure somnul. Așa adormi el cu iepurașul la tulpina 
pinului, visîndu-se iarăși cu gingărașul la gitul vitelor şi cu stăpinul voios. 

După ce s-au revărsat zorile, nişte veverițe n-au de lucru și tot certîndu-se 
pe un simbure de nucă, căzu nuca pe nasul copilului și astfel se sculă speriat din 
legănatul viselor frumoase. 

Privi spre virful pinului, ce i se părea că dă mîna cu cerul, apoi, adunîn- 
du-şi puterile, zise: 

— Pinule, frumosule, îndoaie-ţi cetina-n jos, 

Să-mi iau gingăraș frumos ! 

— Nu-ţi dau nici un gingăraș 

Pofta-n cui tu să ţi-o pui, 
Gingărașul este-al meu 
Dăruit de Dumnezeu ! 
Și cînd vintul mi-o bătea, 
Gingărașul mi-o cînta |! 
Şi-o să-mi cînte el domol, 
O s-adune păsări, stol ! 

Copilul auzind asemenea cuvinte, ceru poruncitor gingărașul: 

— Pinule, te mai rog, o dată, dă-mi gingărașul meu! 

— Nu ţi-l dau, ce nu-nţelegi odată? 

— Bineee ! o să-ţi pară rău, am să merg la lemnar să-i cer baltia și am 
să te tai! 

— Fă ce pofteşti, dar copacul cu rădăcini adinci nu se teme de furtună! 

Atunci băiatul își luă iepurele şi se duse la lemnar să-i ceară baltia. Cînd 
acolo, baltia uitată jos! 

— Baltie, te rog, vino cu mine să tai pinu să-mi iau gingărașul ! 

— Nu pot, puiule, că e copac verde-n floare şi de lemne verzi mi se rupe 
coada de lemn uscat și pot fi blestemată căci: 

Copacul cînd cade, 
ramură verde 
nu se mai vede, 
iar suspinul lui s-aude departe ! 

— Dacă-i așa, am să strig focul să-ți ardă coada. 

— Du-te, că nu-mi pasă de un ţinc ca tine! 

S-a dus apoi la foc şi i-a zis: 

— Focule, focule, vreau să te rog, să mergi cu mine să arzi coada de la 
baltie, că nu vrea să taie pinul care mi-a furat gingărașul. lar focul i-a răspuns: 

— Măi băiete, tu ești tare nemintos, oare tu nu știi că focul ce se aprinde 
prin mărăcini uscați arde și pe cei verzi? 

— Nu e nimic, să ardă tot, numai gingărașul să-l duc stăpînului. 

— Bine tu nu ştii de la părinții tăi, cum că fratele nostru-i codru săracul ? 
El ne-a ţinut și lungit veacul! 

— Nu știu, n-am avut părinți! 

— Să ştii că dacă ard baltia, vede Muma Pădurii, vine şi-mi face lemne 
uscate, de prăpădesc pămîntul cu focul, pe cînd așa ard pe loc înnăbușit și 
nimănui rău nu fac. 

— O să-ţi pară rău, focule, ai să vezi că am să mă duc să strig riul și am 
să te sting de o să te prăpădesc pe vecie. 

— Mă ţîncule, tu să-nveţi una bună de la foc și să ţii minte că focu ce 
nu te supără, nicicum să-l zgîndări, fiindcă așa este: 

Foc după foc vine, 
iar răul după rău! 

— Ba eu mă duc să chem valea să te stingă. 

A coborit într-o vale, a pus mina pilnie la gură și a strigat: 

— Vale cu apă curgătoare, hai cu mine-n deal să stingi focul că n-a vrut 
să meargă să ardă coada la baltie, care n-a vrut să taie pinul cel blestemat ce 
mi-a furat gingăraşul cel frumos și care a rămas alinat sus pe o creangă. 

— Măi băieţele, cu cap cu deminţele. Te văd cu căciulă pe cap, de semeni a 
bărbat. Ce naiba, ai cap, doar n-ai cumva păsat ! Să știi şi tu că apa trebuie să vie 
la matca ei, iar omul la teapa lui. Unde ai văzut tu vale cu rîu să curgă în deal? 

— Nu ştiu, știu că trebuie să-i duc stăpînului gingăraşul, că altfel e vai de 
steaua mea! 

— Mai bine curg la vale, că văd că m-ai oprit din cale, că surdului în 
zadar îi cînţi a jale! 

— Biiineee, riule, dacă nu-ţi este milă de mine, am să chem boul să te 
bea, să te soarbă, să-ți rămînă pietrele şi să plingă vadurile. 

Şi a plecat să cate boul ca să sece rîul ! 

— Boule, tu ești mare, tu ești tare, ajută-mă pe mine că sînt mic și plă- 
pind, hai cu mine în grabă: să bei rîul ca să sece; că n-a vrut să curgă din vale-n 
deal să stingă focul. Iar focul și el e vinovat să ştii că n-a vrut să ardă coada 
baltiei, iar baltia s-a temut să taie pinul din munte ce nu vrea să-mi dea gingă- 
rașul şi mi-l ține pe creanga lui să-l legene vintul și să le cînte codrilor în loc 
să stea la gîtul boilor stăpînului meu. 

— Nici eu nu pot să sec riul, fiindcă nu am aşa putere, mai bine beau 
apă de izvor că e mai limpede. 

— Aaaa ! va să zică și tu, boule, ești împotrivă ! Am să chem lupul din 
pădure să-ţi facă pielea ferfeliță și să te mănînce ! 

Supărat a plecat şi a găsit lupul: 

— Lupule, hai cu mine să mîninci boul, care n-a vrut să meargă să bea 
rîul din vale să-l sece, care n-a vrut să curgă-n deal să stingă focul, care n-a 
vrut nici el să ardă coada de la baltie, care n-a vrut să meargă să taie pinul cel 
blestemat, căci mi-a furat gingărașul și-l ţine atirnat pe o creangă să-l legene 
vintul să cînte codrilor și cerbilor, iar pe mine stăpînul m-a alungat din vina lui 
şi zbenguiesc zadarnic pe aici. 

— Nu pot, frate, că sînt bătrin şi-mi stric şi dinţii ce-i mai am! Nu 
vezi că am năpirlit și imbătrinit, încit și șoriceii se joacă pe spinarea mea! 

— Of! ce lume, zamă de prune ! rămii atunci flămînd şi să te văd cînd 
mi-oi vedea ceafa ! Dar pînă una alta, chem vinătorul şi-o să-ți vină el de 
hac ! Se grăbi și găsi pe o cale, pe cărare, un vînător voinic. 

— Vinătorule, ha: să împuști un lup riios, bătrin şi leneș care n-a vrut 
să meargă să mănince boul, iar boul n-a vrut nici el să bea rîul să-l sece dintr-o 
sorbitură, că și rîul n-a vrut la rindul lui să curgă-n deal, să stingă focul cel 

păcătos, iar focul și mai şi putea să ardă coada de la baltie, parcă cine ştie ce 
pierdea şi n-a vrut nici el. Iar baltia să știi că nici ea n-a vrut să taie pinul din 
tulpină, iar pinul n-a vrut să dezlege gingărașul de creanga de sus şi să mi-l 
dea să-l duc stăpînului ! Stă vezi atîrnat și-l bate ziua toate vînturile, iar pe 
mine gindurile şi nu-i e de vreun folos, deși cîntă mult milos! 

— Nu pot! nu pot! i-a răspuns vinătorul,. Mai bine vinez un pui de 
iepure, decît să umblu după piei de lup năpirlite. 

— Dacă nu vrei să ştii că merg să chem șociîtele să vină să-ţi roadă ure- 
chile să rămii ciul, că așa-ţi trebuie ciul să fii toată viaţa şi mincinos. 

— Degeaba, că şoarecele a mîncat anaforă şi s-a făcut liliac, în zadar îl cați ! 

Copilul, în fuga mare, merse la moară să cheme şocitele zicîndu-i: 

— Şoricelule, tu care ești în stare să rozi încetul, cu-ncetul odgonul 
de la corabie, ca s-o zvîrle valurile pe mal, hai cu mine la vinător să-i mînci 
urechile, fiindcă n-a vrut să meargă să-l împuște pe lup, iar lupul n-a voit 
să mînce boul, boul n-a voit să bea rîul, rîul n-a vrut să curgă la deal să stingă 
focul, focul n-a vrut să ardă coada baltiei, baltia n-a vrut să taie pinul și pinul 
n-a vrut să-mi dea gingărașul, ce l-am atîrnat pe creangă. 

— Nu pot, îmi pare rău, vînătorul are ţinte pe talpă şi-mi strivește coada, 
iar cu un voinic așa fricos, nu e de glumit! Mai bine vin la moară 

Să rod sacul cu făină 
şi podul cu slănină! 

— Ahaaaa ! nici tu nu mă ajuţi! Stai, jiganie spurcată, că-ți vin eu de 
hac! Am să chem miţa să te mince de viu. 

— Să dea domnul, zise șocitele, să te duci la: 

Pisica ce tot lingind pila, 
Şi-a pilit limba. 

Și miniat peste fire, găsi mîpa pîndind la un muşuroi: 

— Pisicuţo, frumușico, draga mea, sînt năcăjit mica mea! 

— De ce? 

— Ți-am găsit un şoricel să-l mănînci de mititel, fă-te că te joci cu el! 
Şi n-apucă să mai rostească încă o vorbă că pisica flămîndă precum era zise: 

— Unde-i acel îngeraș, mînca-l-aș de purcelaș! și ţopa, ţopa, după 
şoricel ! Șoricelul dacă văzu că gluma pisicii poate aduce moartea șoarecilor, 
fugi după vinător, vinătorul cu pușca la ochi după lup, lupul speriat și şchiop 
după bou, boul alergă după rîu cu gura căscată să-l bea dintr-o sorbitură, 
riul se-ntoarse de-a-ndoaselea după foc, focul speriat după coada baltiei s-o 
prefacă-n scrum, iar baltia văzînd că din glumă s-a făcut ceartă fugi și ea în 
jurul pinului gata să-l taie. 

Şi s-a speriat pinul, a început să tremure și-a aplecat vîrful, iar copilul 
şi-a dezlegat gingărașul de pe ramură şi-a plecat bucuros cu iepurașul zbur- 
dînd de bucurie să-l dea stăpînului. 


MOŞUL, BABA ȘI GĂINA 


A fost odată un moș și o babă, care aveau o găină la casa lor. Găina 
a început să ouă. 

Cind moșul şi baba se duseră să ia oul, ia-l de unde nu-i? Se gîndesc 
ei și socotesc, cine să fi luat oul? Azi așa, mîine așa, ouăle nu erau nicăieri! 

Ce se gîndeşte moșul, să stea la pîndă. S-a așezat moșul la pîndă și mare 
i-a fost mirarea, cînd vede că oul o ia la goană către marginea satului. Fuge 
oul, dar fuge și moșul după el pînă ce-l prinde aproape de o pădure. Cind îl 
prinde, zice oul către moș, fiindcă era năzdrăvan, ca și găina care-l ouase. 

— Lasă-mă, moșule, că-ți voi fi de folos. 

Auzind moșul o aşa mare minune că un ou să vorbească, mai de frică, 
mai de-a vedea ce-o mai fi, îi dete drumul. Oul o ia din nou la goană, și moșul 
după el. În drum se întîlnește cu un rac. Racul îl întreabă: 

— Ur te duci, oule? 

Oul îi răspunde: 

— Iacătă la bine, hai și tu cu mine! 

Și plecară amîndoi mai departe și cu moșul după ei, care obosit de atita 
alergătură, rămase mult în urmă. 

Mai departe se întîlnesc cu un șoarec, care-i întrebă: 

— Unde te duci, oule? 

Oul îi răspunse: 

— Ia, la bine, hai și tu cu mine! 

Şi plecară mai departe cîteștrei, pînă stătură de vorbă, moșul îi ajunse 
şi se lua și el după ei. În drum se întîlnesc cu o pisică. 

Pisica-i întrebă: 

— Un: te duci tu, oule? 

Oul îi răspunse: 

— Ja, la bine! Hai și tu cu mine! 

Şi plecară toţi patru cu moșul după ei, care rămăsese iar în urmă. Mer- 
gînd ei, se întîlnesc cu un cocoș. Cocoșul întrebă pe ou: 

— Unde te duci, oule? 

Oul îi răspunse: 

— Ia, la bine! Hai și tu cu mine! 

Și plecară acum toți cinci, mai departe. Mergind ei așa întilniră în cale 
din urmă un țap. Țapul îl întrebă pe ou, fiindcă el mergea în capul tuturor. 

— Unde te duci, oule, cu alaiul ăsta după tine? 

Oul răspunse: 

— Jacă, la bine! Hai și tu cu mine! 

Şi plecară mai departe toți șase ! Alergind așa ajunseră în pădure și după 
ce merseră, ce merseră prin pădure, ajunseră la o casă. Intrară înăuntru. Atunci 
oul spuse către ortacii lui: 


— Tu, racule, să te ascunzi în apa din lighean. Tu, cocoșule, sui-te 
sus pe sobă. Tu, șoarecule, să te ascunzi în butoară. Tu, pisică, să te ascunzi 
în sobă. Tu, ţapule, să te ascunzi între uși. Casa este a unui hoț. Cînd vine 
hoțul, să săriți toți pe el! 

Şi iată că tocmai veni hoțul ! EI vrea să facă focul. Pisica din cuptorul 
cu cenușă a sărit pe hoț de l-a zgiriat și i-a dat cu cenușă-n ochi. Hoţul merge 
să se spele-n ligheanul cu apă și racul îl apucă de nas. Șoarecul sare din butoară 
şi-l zgârie și el. Cocoșul sare de pe sobă și-l ciugulește în cap. Hoţul vrea să 
iasă afară, dar țapul dă cu capul în hoț şi-l doboară. Atunci hoțul se scoală, 
sare pe geam și fuge de frică, așa că nici n-a mai dat pe acasă de atunci. 

Veni moșul după ei și-i găsi, tocmai stringeau bogăţiile hoțului pe care 
le dădură moșului. Se duseră acasă la moșu și de atunci moşu şi baba au trăit 
bine, dacă n-or mai fi trăind şi azi. 

TAINA MUIERII 


Odată, ar fi fost o muiere care rămasă văduvă şi cu un copil. Bărbatul 
ci s-a dus în lume să argăţască, findcă eria sărac și întorcîndu-să acasă, într-o 
pădure l-a ocolit lupii și l-au mîncat cu cal cu tot. 

Muierea, văduvă și cu copil, a început să cerșească, ba de la unu, ba 
de la altul, cîte un blid de faină, că de avută ce eria îi jucau şocîţii pe vatră. 

În sat, pe copil îl batjocoreau fîrtații lui fincă n-avea tată și muma lui 
eria văduvă. După ce a crescut și s-a făcut și el gogea mare băiețandru de se 
prindea în oră fetili, de el nu se prindeau și fugeau de el ca dracul de tămiie ! 
Într-o zi se întoarce el supărat de la joc, da la deal de drum auzi un glas: 

— Scapă-mă de la moarte că-ţi dau un galbin ! Privi el şi văzu un șarpe 
peste care se rostogolise un bolovan. Alergă și pe-a fuga dete piatra la o parte, 
iar șarpele abia luă valea incolăcindu-se de durere. Da în locul de unde ple- 
casă lăsă un galben. Băiatul luă banul și-l dusă la mumă-sa, care se bucură, 
că i să lumina fața la vederea aurului. 

— Mă Gheorghe, ăsta e nărocul tău, ia să te uiţi și mîine că şerpele 
este ursoaica ta a bună. 

— Mi-e frică să nu mă muște! 

— Nu te teme, că șerpele te mușcă numai cînd îl calci pe coadă. 

Băiatul să dusă iar acolo şi iar auzi șerpele văitindu-să. Din nou loă 
di pe el plocia de piatră şi șarpele răsucindu-se se dusă prin tufișuri, lăsînd 
acuma trei galbini. Luă iel banii şi fuga la mumă-sa. 

— "Ţi-am spus eu că șerpele ieste nărocul tău? 

— Am să mă duc și miine. 

— Du-te, muică, și ai grije să nu-ți fure hoţii banii! 

A treia zi, auzi iar un glas răgușit de șarpe. 

— Fuga, băiete, fuga că-mi curmă viața arşinul ăsta. 

Alergă băiatul, să opinti, fără să poată urni din loc piatra! Mai încercă 
şi cînd colo găsi sub pliocie șerpele mort; cînd colo, sub piatră, o grămadă 
de galbini. Umplu băiatul sînul cu galbini, îi pusă şi-n poala cămășii și se-ncură 
pînă acasă. Cind îl văzu mumă-sa să leșine de bucurie! 

Ce să facă acuma cu șerpele? L-au luat, i-au făcut o lacră mică, l-au 
stropit cu apă de busuioc și l-au îngropat în fața ferestrii lingă zidul cășii. 
Au trecut cîțiva ani și din acel șerpe a răsărit un pom de aur, care creştea şi 
rodea galbini, în loc de poame. 

Băiatul să face mare şi-i vine vremea şi lui de însurat. Ce eria să facă, 
trebuia să se căpătuiască și el, că-i venisă vremea și-i ardeau tălpile. Da s-a 
însurat cu una care nu eria nici bogată, da nici săracă ! 

Oamenii din sat scuturau toamna din pomi: mere, pere, nuci, da Gheor- 
ghe scutura numai galbini. 

— Mă Gheorghe, spune-mi și mie de ce pomul ăsta rodește galbini, 
îl întreba în toată ziulica muierea lui! 

— Muuiere, dacă-ți povestesc, sintem pierduţi! M-am belstemat să nu 
spun nimic! 

— Spune-mi mie că ştiu eu să-mi țin gura; nu sînt eu muierea ta? 

— Ştii ce e? Nu-ţi spun nici mort. 

— Dacă nu-mi spui, eu am să mor, pentrucă tu n-ai credință în muierea 
ta cu care te-ai cununat. 

— Muiere, înţelege că nu-ţi pot spune, că va fi atunci rău de noi! 

— Eu care-mpart şi binele şi răul cu tine, drept este să știu și eu tot 
ce ştii şi tu! 

— Muiere, să știi şi tu în viaţă trei lucruri să nu faci: întii, să nu iai 
copil de suflet, doi, să nu dai împrumut și trei să nu-i spui taina muierii! 

— Muicăăă ! dacă baş zici aşa am să mă culc, să bolesc şi să mă prăpă- 
desc, să scăpați de mine o păcătoasă și se culcă să moară. Boli ea o zi, două, 
boli luni, boli pînă la nouă; văzînd el cum se pălește muierea lui și să văită, 
cum își cheamă moartea să o ia, omul ei să dusă la ea și de mila ei îi spusă taina ! 

Atunci muierea își veni în fire, alergă bucuroasă pe bătătură și se miră 
cum de s-au îmbogățit! 

Odată, trec pe acolo doi boieri, vin de la agelic; cerură ei să-i primească 
să conăcească. Ea de miloasă îi primi, da noaptea unul dintre ei zise: 

— Auzi, muiere, dacă-mi spui cum de aţi ajuns să aveți pom de aur 
îmi las boieria și te fac cucoană vestită-n țară. 

Muierea, tot muiere, poale lungi și minte scurtă, îi spusă boierului toată 
taina. Sara, cînd veni omul ei de la țarină, de la lucru, găsi pomul de aur 
pălit şi uscat. Atunci pricepu că muierea n-a fost cinstită şi că de aci înainte 
nu mai are noroc, că i-a luat norocul muierea și l-a vindut străinilor. El își luă 
lumea-n cap: 

— Unde pleci, mă omule? 

— Mă duc și eu une a dus mutul iapa, că și așa de aci înainte nu mai 
am pomul de aur şi nici muiere. S-a uscat pomul, s-a dus și cu cinstea ta. 
Dus a fost, că îndărăt nu s-a mai întors. 


POVESTE CU UN OM SĂRAC ȘI UNU BOGAT 


A fost un om bogat, a avut cincizeci de cai, da al sărac a avutun cal și 
ala chier de oichii amîndoi. Omul al bogat în toată ziua mîna caii în baltă să 
pască iarbă verde, da și al sărac mîna și el calul al chior să pască în baltă. Iarbă 
verde păscînd toţi caii în toată ziua, pîndariu găsăște calul al chior în stricăciune 
şi-l mînă în sat. Ama într-o zi de vară omul sărac păzind care îi mîna calul 
în stricăciune, șezînd pitulat în paporă păzind calul, iacă din baltă un iepure, 
top într-o parte pingă calul al chior, ţop în partea lantă pingă cal și spămîntă 
calul și s-a dus în stricăciune, da caii bogatului stau pe loc în baltă și pasc 
iarbă verde, 

Săracul ce să facă, să gîndeşte cum să-l prindă iepuru; mereu, mereu, 
făcu ce făcu şi prinsă iepurli de picior, aci pe loc, da din iepure să făcu om 
și cînd să-l bată pe omul prefăcut din iepure zisă: 

— Stai, mu mă bate, că eu sint nărocul l-al bogat om care-i păzăsc caii iou. 

— Da de al meu năroc știi unde este? 

Omul prins spusă: | 

— Știu, nărocul tău s-a îngrăşat, nu-l ține nici scaunul; dacă vreai să 
mergi cu mine, să vezi și să te învăţ ce să-i faci. Să nu-l baţi, numai două 
palme să-i tragi. Nărocul o să zică mai dă-i o dată, da tu să zici așa: o dată 
am dat, o dată m-am făcut. 

Omul al sărac întrebă norocul: 

— De ce mie nu-mi ajuţi da m-ai sărăcit și am răms cu un cal chior. 
Norocul a spus săracului: 

— Ia calul al chior și du-te la piap și cere cît vrei tu. Săracul spune: 

— Care-mi dă mie bani cît io cer pe calul meu chior? Nima nu-i da nimic 
pe el. Nărocul spune așa: 

— Vino la piaț, că eu vin cu cumpărătoriu, îl îndemn io pe el şi-ţi poate 
cumpăra calul și-ți dă bani cît ceri tu. Săracul puţin zăbovi, în piaţ, iacă vine 
cumpărătoriul și întreabă pe săracul: 

— Vinzi calul? Săracul: 

— Vind. 

— Cît ceri pe iel? Săracul a spus cit vrea cumpărătoriul și scoate banii 
și-i dă la sărac pe calul al chior. Şi lo calul al chior și cumpărătoriul plecă. 
Da norocul săracului spusă așa: 

— Ai loat bani pe calul al chior, du-te și cumpără două vaci slabe că de, 
ale grasă dacă iai pe vară ie zăpuc mare și nu-ţi țin la lucru. Pe urmă la ăștia 
vorbe norocul spusă săracului: Pe vară pune porumb pe deal că are să fie 
plointe și a să faci porumb, de anul alălant pune porumb pe vale, că o să fie 
secetă și iar faci bucate. De aci înainte a pornit să să îmbogățască . săracul. 


UN OM DE PE LUMEA LANTĂJ 


A fost un om nelucrător, da voia să cam înșele. Într-o zi de vară, să 
duce la o babă de turc bogat, unde durmea la umbră și hogea trece la apă 
cu calu. Zice omu din gură: 

— Bună ziua, măi turcoaico, dă-mi un pahar de apă ca să beau și să 
odinesc cătăva că-s mort de ostănit. 

— Dar de une vii aşa de năcăjit, măi domnule. 

— Păi vin di pe lumea lantă! 

— Ahaa, da l-oi fi văzut pe copilu meu? 

— Pă cum nu l-am văzut cînd sînt cu el într-un pat. 

Întrebă turcoaica: 

— Dar ce face, face bine, are de toate? 

— Are de toate decit n-are bani de tutun, da ie destulat de tot de la voi, 
decit cere bani de tutun. 

— A, bre, stai ca să-i dau şi io vrun ban să-i dai. 

Bircăia poznariu lu aga la chesao de galbini şi-i da ca să aibă de lungă 
vreme, 

Cind venea bărbatu la bătrînă şi la apă zicea: 

— Ce, care a fost acolo? 

— Măi bărbate, păi a venit un călător de pe la copilu nostru şi i-am dat 
punga de bani, fiincă mai are de toate, decit s-a plins că n-are de tutun bani 
și i-am dat să aibă de toată vremea lui. 

Turcu vedea că a greșit baba lui și mai de grabă după el cu calu cînd 
vedea leneșu, să-i zicem dinsu că o să-l ajungă aga, să bagă într-o moară. Zice 
la morari: 

— Fugi, măi, că iote turcu te omoară c-ai făcut făina mare. Na hainele 
mele și dă-mi pe ale tele, să nu te cunoască. 


260 


Morariu face de nevoie, că vedea că ie în scurt. Dar dinsul se umplea 
de făină pe el și să facea baş ca morariu. Cînd ajungea aga, l-intreba: 

— Unde e dus omu ăla? 

— Nu-l vezi cum fuge pe coastă, ia mai de grabă să-l ajungi. 

Iar zicea turcu: 

— Păzam calu meu pînă l-ajung de grabă. Turcu cam burtos, pe la 
calea jumătate ajungea morariu ! Dar dinsu încăleca calu și mai la opinte 
fugea. Zice turcu: 

— Adu banii că te-am prins. 

Iar zicea morariu: 

— Ce bani sînt aia, că eu sînt morari ! Haha, ha, văzu că e păcălit, degrabă 
alergă la moară, ama calu nu e! 

Atunci de grabă ostănită, voi să să ducă la babă: 

— Babo, ce-ai facut, ai luat banii? Nu, babo, tu i-ai dat banii de tutun, 
dar eu calul, ca să nu meargă pe picioare băiatul nostru. 


CATRINA A LENEŞĂ 


A fost odată un om și avea o singură fată, cam prostuţă și o chema Catrina. 
Da era și leneșă din cale afară. I-a venit timpul să se mărite. S-a măritat, a luat 
un băiat sărac pe care-l chema Vlad, sau Glad. Cit au trăit părinții fetii, Vlad 
a dus-o bine fiindcă o ajutau părinţii. După ce i-au murit părinţii, au rămas 
amindoi, Catrina și cu Vlad. 

n vro zi s-a dus Vlad la lucru, la plug. El i-a spus Catrinii: 

— Catrino, să vii cu demincarea la mine, în Dealu Mare. 

Ea, după ce a plecat Vlad, a spălat căldarea și a făcut focul să facă mămă- 
ligă, da ce s-a gîndit ea? Pînă va fierbe mămăliga, să frigă și cîrnatul. Cînd 
mai pe urmă și-a adus aminte să scoată și vin pentru Vlad al ei și a lăsat cîrnatul 
pe foc. Scoţind vin și-a adus aminte că este cîrnatul pe foc și poate-l ia te po- 
meni Grivei ! 

A lăsat slăvina deschisă să cure vinul și-a dat fuga să ia cirnatul. Cînd 
colo, vine Grivei ia cirnatul și fuge cu el pe măidan. 

Ea se-ncură după el să-l prindă să-i ia cîrnatul, da vinul cură. Grivei 
s-a băgat subt pătul, da ea după el şi cum fugea tot rupea din el pină l-a min- 
cat pe tot. 

Cînd intră în casă vinul cursese tot, mămăliga vai de ea arsă, ce să facă 
săraca de ea? Zice: 

— Vai de mine, Vlad al meu mă omoară cînd o vedea! 

Avea un sac de faină, a luat sacul și a cutrupit vinul risipind faina să 
Du se mai vadă. 

Da-și aduce amintea de Vlad că sufere de foame. Da au avut și ei un 
copil, copilu a murit și l-a-ngropat în coşere subt ieslea boilor. Cînd a venit 
Vlad, a întebat-o: 

— Catrino, unde e copilul? 

— A murit, l-am îngropat subt ieslea boilor. El fiind om la ea în casă, 
ca băiat sărac n-avea ce să facă! 

A doua, a treia zi, s-a dus să-l dezgroape şi să-și vadă copilul da n-a 
nimerit să sape decit alăturea și a dat pieste un ulcior cu galbeni. Cind vine sara 
Vlad, îi arată: 

— Uite, Vlade, eu nu găsii copilul, da găsii un ulcior şi i l-a arătat. 
Ce sint astea, Vladule? 

— Aaa, mare lucru, niste melcișori, punei-i în pod. 

Şi ea i-a pus în pod. A doua, a treia zi trec țigăncile, rudăresele lăiațăle 
cu oale, străichini, linguri, să le vindă. 

— Ai, fă, la oale și străichini! 

— Nu, iau, fă, că mă omoară Vlad, dacă dau făină. Da pe melcișori daţi? 

— Adu, fă, melcișorii să-i vedem! 

— Catrina le-a adus melcișorii, ulciorul plin cu galbini. 

— Bine, îţi dăm toate oalele, dă-ne melcișorii. Și i-au dat. Ele au luat 
banii şi au tuns-o. Da ea ce-a făcut? A împodobit ogeacul, polița și cuiele 
cu oale și pe urmă ce a mai rămas a pus pe gard în pari pînă a terminat oalele. 
Sara cînd a venit Vlad, a văzut măidanul, gardurile pline cu oale, a zis: 

— Ei, iar a mai făcut nebuna ceva! 

— Catrino, ce-ai făcut, fă, cu oalele? 

— A Vlade, nimica, mă, n-am dat faină, am dat melcișorii. 

— Pe toţi, fă? 

— Pe toți! 

— Aoleu, dumnezăii mătii ! A înjurat-o, a bătut-o,a chinuit-o şi a plecat 
în lumea albă. Merge el cît merge și dă peste un bărbat, cura apa. de pe el și 
el arunca nuci cu furca-n pod. Da nucile nu le putea arunca, să năcăjea și să omo- 
ra degeaba. Și el l-a întrebat: 

— Ce faci, omule? 

— Mă muncesc să arunc nucile-n pod. 

— Cum o să le arunci, omu lui Dumnezău, cu furca. 

— Ai o banită? 

— Adu baniţa. I-a adus baniţa, a umplut-o cu nuci și a suit-o-n pod. 

—- Bă, frăţioare, bine că.veniși că eu nu le mai furșeam. 

I-a mulțămit omul și el a pornit mai departe; merge el, merge şi dă 
piste un altul; făcusă un car în casă, îl înjghebasă și să căznea să-l scoată afară 
pe ușă. Luasă toposrăle să fărime păretele şi să scoată carul. 

— Ce faceţi, măi, cu topoarăle? 

— Să fărămăm păretele, ca să scoatem carul, 

— Măi oameni, nu așa, desfaceţi o roată pe urmă alta, pe rînd, pe rînd 
şi afară, iar îl înjghebaţi la loc ! 

I-au mulțămit lui Vlad că n-au spart casa și piecă el mai departe. Găsi 
pe unul care făcuse un bordei în pămint și ținea un sac deschis, îl închidea, 
îl deschidea, in bordei și tot așa. 

-— Ce faci, mă omule? 

— Iacă, mă, am făcut un bordei și nu pot să bag lumina-n ci, şi iote 
mă căznesc s-o bag cu sacul. 

— Mă, nu aşa, ia dă toporul încoa!! A spart în bordei și a făcut un geam 
și a intrat lumina. 

— Măi frăţioare, bine că veniși, că toată viaţa nu puteam băga lumina 
în bordei. 


262 


A plecat Vlad mai departe. Dă peste o nuntă, ajunge ginerile cu mireasa 
la bordei: ginerile mai mic, dar mireasa mai înaltă. Cînd să intre în bordei 
mireasa nu putea că mergea dreaptă și să lovea cu pieptul în ușă, că eria făcută 
pe măsura ălor mici. 

— Nuntaşii zic: 

— Ei vezi, a zis Dumnezău să avem și noi om înalt în casă, da să-i tăiem 
picioarele ca să intre-n casă ! Da el văzind, a sărit: 

— Staţi, bre, ce faceţi? 

— Îi tăiem picioarili ca să intre-n casă. Păi dacă nu intră-n casă?! 

Vlad a luat-o de cap, a aplecat-o și de cîteva ori a băgat-o și a scos-o 
din bordei, pînă s-a obișnuit. 

Atuncea Vlad s-a întors înapoi la Catrina lui, bucuros că a dat peste 
alți oameni mai proşti ca ea. Și atuncea a zis: 

— Catrino, acuma du-te la cimp la secerat. Ea s-a bucurat. 

— Mă duc, Vlade, mă duc. Ajunsă acolo, a luat mincare la ea. 

— Ce să fac eu acuși, zicea în sinea ei; întîi să secer, ori să mănînc? 
Ia să mininc întîi. Pe urmă după ce a mîncat a zis: 

— Ce să fac eu să secer, or să dorm o ţiră? 

— Ia să dorm! 

A durmit la aer curat și s-a sculat sara. Vlad a pus cuiul la casă și s-a 
culcat. Ea vine şi bate: 

— Cioc, cioc, cioc ! 

— Cine e ? 

— Eu, Vlade, Catrina! 

— Păi Catrina e acasă, s-a culcat. Ce caţi aşa tirziu? 

— Dă-mi, Vladule, că eu sînt Catrina! 

— Nu frate, nu, Catrina e acasă culcată! 

Şi ea pe urmă a zis: 

— Dacă s-a culcat Catrina în casă, eu cine sînt ? Poate eu nu sînt Catrina ! 

Pe urmă i-a venit lui Vlad milă de ea și i-a dat drumul în casă, de au 
rămas amindoi pe vecie împreună. 


POVESTEA LU CHELU CU A TAINII 


A fost doi frați care crescusă amindoi la o mumă și un tată. Pe vremea 
aia cînd să însurară, voiau multe povești și s-aude vorba de l-ai bătrini din 
vreme de demult, că cineva, bun bătrin a povestit că omul care e însămnat 
de la Dumnezeu nu e norocos și bun de trai. 

Într-o casă de oameni, frații să duceau pe la ori, nunți, vesălii, și porniră 
să întrebe moșii ai bătrini, pe ce să cunoaște omul al insemnat? Aci pe loc, 
să ivi un om, cam puţin învățat și spusă la astă întrebare: 

— Omul al însămnat are sămnul așa: e chel în cap, altu e ciung, altu 
e șchiop, ori e chior, or e făcut pe dos din doi frați. 

Așa la unu îi dărui Dumnezău doi copii: al dintii fu chel pe cap, ca o 
troacă albă în grădină, da al de doi, cînd să făcu n-avu nici un sămn pe el. 
Copiii creștea mult bine, ama chelu ieria mult neînțăles, aspru la vorbă. Omu 
pusăsă gindu pe-al mic copil să-l oprească la el, da pe Chelu să-l dea ginere 
în casă, om în casă. 

În satu ăla eria un om cu o muiere, care n-aveau copii la tinereţea lor; 
omu ce n-a avut copii, veni la omu ce avu doi copii și-l ceru un copil, să-i 
dea de suflet și-i dete pe Chelu. Da Chelu fu băiat de însurat şi să-nsură, lo 
o fată săracă, o chema Taina. Trăiau Taina cu Chelu tare amărit şi greu, 
n-avea nima-n sat năcazurile lor. Taina ie fată săracă n-are încotro, îi dete 
Dumnezeu rod şi făcu un copil. Taina zice lu Chelu să să ducă cu o troacă 
la popa să facă molivdă. Chelu porni să blăstăme, să înjure că nu-i trebuie 
lui molivdă, în casa lui. Taina dete furiș o troacă de apă la altă muiere, să 
dusă la popa, îi făcu molivda și-i pusă numele la copil în molivda Umcea. 

Taina așa a zis că un copil are și s-a greșit și cu troaca şi botezu lu popa, 
că nu-i plăcea numele. 

Da Chelu-i zice: 

— Bre, lasă copilu, nu-l mai boteza, că-i zicem noi Tufică, cînd a fugi 
pin tufă după capre, lasă fire-ai a dracului copilu şi nu mai crede în popi. 

— Chelule, zisă muierea, să botezăm copilu că-l mănîncă lupu, îl ia 
o boală şi moare nebotezat copilu. 

Nu-l lăsa să boteze copilu că-i eria frică să nu să uite popa la ea că e 
muiere frumoasă, da Chelu nu credea în Dumnezeu. 

Să ducea el cu gălețile la apă în marginea satului, mergea ghebejit numai 
să nu-i iese muierea la fîntină s-o vadă oamenii pe drum. Nici la oră-n sat 
n-o lăsa, aşa că rămasă copilu nebotezat și-i ziseră Tufică. 

Tufică-ncoa”, Tufică-ncolo, pînă ce ajunsă copilu de vreo trei anișori. 
Venisă o primăvară timpurie, zburau ciocirliile în cer, iar Chelu cu Taina 
pe deal la arat; el ţine coarnele plugului, ea cu vacile de coarne și ară, ară 
pînă sara, da au uitat de Tufică. Cînd colo, Tufică a intrat în tufă, s-a pierdut 
în pădure și a dat peste el un lup, i-a spart burta şi l-a mîncat. Cînd a venit 
muierea din pădure, i-a adus în poala opregului oasăli bietului Tufică, erau 
încă calde, ieșeau aburii. 

Cind a văzut Chelu, s-a pus cu oticu pe muiere și a omorit-o în bătăi: 

— Na, na, să ai grije de copil, să nu te mai gindești la Dumnezeu şi la 
botezuri, să mă pui pe cheltuială. 

— Lasă, mă Chelule, că poate așa i-o fi fost lui scris, să-l măniînce-n tufă 
lupii pentru că l-ai botezat fără popă, Tufică. Chelu cum o auzi se mînie foc: 

— Aaa ! cum tu încă mai crezi în prostiile popilor şi ale balelor ? Se pusă 
cu oticu pe biata Taina îl făcu capul dumicat cu oticu şi o aruncă în tufă s-o 
mănince lupii. Lo oasăli copilului şi le îngropă în capul locului; pînă la anul 
crescu acolo un cireș mindru, copiii cînd treceau cu vitele vara mincau cireșe 
din cireşu lui Chelu, și spunea că din oasăli lui Tufică a crescut cireșu. 

Da de Chelu iar nu s-a ales nimic, că într-o iarnă mergînd după lemne 
la pădure, l-au încolțit lupii și l-au mîncat. De aia muierea cu om rău petrece 
ca vulpea în pustiu. 


NEGEL IENICERU 


Era o fămeie văduvă care avea o fată și un băiat: băiatul eria mai mare 
şi fata mai mică, de doi ani. 

Veniră turcii şi-l luară pe băiat la birul singelui, să-l facă ienicer. Mumă-sa 
plingea şi amărită cum eria, cînd a crescut fata mai mare, i-a povestit cum 

l-au luat turcii pe fratele ei să-l facă ienicer. Da frati-su avea un negel în creş- 
tetu capului. Muri mumă-sa și pe fată o luară niște unchi și o crescură. 

Crescu ea gogea mare, da băiatul a crescut şi el mare și a ajuns birnicul 
împăratului și ţara turcească l-a trimis în Țara Românească să stringă banii 
de pe tribut pentru sultan. Da el a tras la o casă de români; avea însă obiceiul 
turcesc, ca în fiecare sară să-i dea mincare și cîte-o fată mare de petrecere. 
A cerut el să-i aducă omul și fata. Dar în sat nu eria nima, toți fugiseră pin 
păduri și nima nu-şi da fata ! Se gindiră ei moșnegii satului s-o dea pe fata 
aia săracă. Fata s-a dus, n-are încotro. Da cînd a văzut-o el a zis: 

— Amărita asta de ce-o fi venit? Cine te-a trimis, fată, să vii? 

— Păi chinejii satului, ei nu m-au lăsat. 

— Tată ai? 

— N-am tată! 

— Mumă ai? 

— N-am mumă, a murit și ea plinge. 

— Da cum a murit? 

— Muma a murit; da ea plinge cu hohote. 

— Da frați ai avut? 

— Muma spunea că am avut și eu un frate și l-au luat turcii ieniceri 
și spunea muma că l-a chemat Negel, fiincă avea un negel în creștetul capului. 

Atunci el și-a dat seama că despre el era vorba şi a zis: 

— Fată, uită-te în capul meu și vezi că eu am un negel în cap. 

Fata s-a zăuitat şi a văzut, era fratele ei! 

A chemat el pe unchii care au dat-o pe fată să petreacă împreună cu ea 
şi le-a spus cine este e]. I-a mustrat, iar ei i-a dat bani, a înzestrat-o ca să se 
mărite în Țara Românească, iar el ca ienicer s-a dus la sultan să-i ducă birurile. 


POVESTE DESPRE UN PESCAR DUPĂ PEȘTE 


A fost un om care s-a zănimit în toată ziua după peşte. Într-o zi, s-a 
dus pe margine la o apă să prindă pește și mergînd pe marginea apei, prinzind 
peşte, vede o vidră ieșind afară din apă. Pescarul s-a gîndit s-o prindă. Vidra 
ce să facă? Se duce el acasă și ia o păreche de fteară și le pune în urma vidrei 
în marginea apii și dimineața pescariul se scoală și să duce să vadă fiearăli ce 
a prins. Cînd veni la fteară, ftearăli închisă. În sara alantă, pescarul iară le 
așeză, doar acuma vo prindea. Cînd fu în vărsatul zorilor, omul să scoală de 
noapte, iar să duce să vadă ftearăli, ce a prins și văzu iară ftearăli închisă. În 
sara a de trii, omul să răşește, iară le așează bine frumos și să rășeşte să le 
păzască, care-i deșchide ftearăli ! Pînă acuma de trii ori; omul să sui într-un 
lemn stolos și păzăște ftearăli. La mijlocul nopţii aude din lemn o gură 
mare de oameni. Vorbind ei, venind drept cătră ftearăli lui, cînd oamenii 
ajunsă la ftearăli, unu din oameni zisă la ailanți așa: : 

— Staţi că, colea în drumul nostru unu a pus ftearăli în poteca noastră. 
Ala ce a zis staţi în loc, să duce la fteara pescariului și a ridicat cracu în sus 
și beşi: pîrț în fteară. Ftearăli să închisă. Da oamenii ce a stat în loc, zice: 

— Nu închidea ftearăli omului, lasă să prindă și el ceva, o fi vun sărac, 
să să arănească și el. Oamenii care stau în loc, dracii apoi îi spusă l-al ce beși 

în fteară, așa să știe omul care a pus ficarăli să facă un butuc de lemn păducel 
negru şi să-l pună sub fteară să vezi cum te prinde în fteară pe tine. 

Dracul spune: 

— Da ce să-mi facă, dacă mă prinde? 

— O să te bată o dată, 

— Dacă dă în mine, io rabd, da de-o da de două ori, moare el. Ama să 
ştie a dat să dea, ama io îl rog să dea incodată, omul să zică. 

— Odată m-am făcut! 

Omul asculta din lemn cum spusă dracul ca să poată să-l prindă pe ăl 
care închide frearăli. 

Omul să dusă acasă, făcu butuc de păducel negru şi plecă la reca să pună 
ftearăli. Pusă ftearăli, pusă butucul de păducel pe pămînt așeză ftearăli pe butuc 
şi să sui iar în lemn să păzască iel fiearăli . 

Şezind în lemn omul, iacă iar vin dracii gomoind drept în cătră fteară, 
cînd ajunsă la fteară, iară dracul să alege din ailanț şi vine să închidă iară 
ftearăli, ridică cracu mult sus, beși: pirţ ! în fetară, ftearăli sare în sus și-l apucă 
pe dracul de picior. Ailanţi draci văzură cum îl prinsă ftearăli pe alesu de picior. 
Omul care păzea din lemn tot vede și aude ce zic ailanț draci. Dracii zice l-al 
prins de picior: 

— Șezi tu aicea, da noi ne ducem, ce ai cătat ţi-ai găsit. 

Omul care păza ftearăli să cobori din lemn și cu un toporaș făcu la lumina 
zilei un bun ciumag şi veni la fteară. Da în fteară şede prins un drac mare, 
gras și fumează tutun. Omul veni mult aproape cu ciumagu. Dracul să umflă, 
știe ce-l adastă. Omul ridică odată sus ciumagul, de-te o dată tare în dracul; 
da dracul mai adăsta să mai dea o dată, ama omul știa, nu mai da. Dracul zice: 

— Mai dă-i o dată. 

Omul zice: 

— Am dat o dată, că odată m-am făcut! 

Dracul, care fu prins de picior, după ce n-a dat de două ori omul în el, 
dracul plesni în fteară, să facu tot cenușă și omu lò toată cenușa și o împărți, 
că e bună de leac. Omul luă ftearăli şi plecă acasă cu ele. 


} 
FRAȚI DE CRUCE 


Cîndva, de demult un cioban și o ciobăniță s-au suit cu oile la munte 
şi s-au pierdut unul de altul. La o vreme aminată, după ce crescură mai gata 
de căsătorit, dete Dumnezeu că se-ntilniră. 

Mare le-a fost bucuria găsindu-se după ani de zile cutreierind cu turmele 
pe plaiuri nevăzute și neștiute. Și iacă-așa, într-o zi cu soare, ce le năzări prin 
minte. 

Să facă nunta pe virful muntelui, brazii şi paltinii să le fie nuntașii, iar 
stelele cerului făcliile. Apoi se jurară pe sfinta lună că se vor purta cu credință 
unul față de altul, iar de va muri unul din ei și va uidi altul, să nu caice jură- 
mâîntul, ca om supus păcatelor, să se îngroape deodată, viul cu mortul ! Fiecare 
sărută pămîntul și cuțitul, apoi îşi jurară credință. Mai la urmă păstorița mai 
neîncrezătoare îi zise bărbatului său. 

— Ascultă, mă omule, dar dacă unul dintre noi va greși mînat de diavol, 
- și făcînd păcat va călca jurămîntul, cum să fie pedepsit? 

— Să fie pedepsit de Dumnezeu, zise omul. 

— Eu zic să nu fie pedepsit de Dumnezeu şi vezi tu muntele acela ce-și 
înalță piscul spre bolta cerească, de acolo din virf să se arunce singur, ori silit 
în prăpastie, iar carnea să i-o mănînce vulturii. 

— Bine, muiere, dacă tu așa dorești, așa să fie de la mine și de la Dum- 
nezeu și plecară în neștire cu turmele de oi pe steiuri de piatră şi codri fără 
margini. 

Într-o noapte ieși Maica Precista în cale spunindu-i ciobăniței să meargă 
pe diră de lună și stele pină iese la luminiș. Merseră ei ce merseră și într-o zi 
cu soare deteră de lume și lumină, iar mai la urmă și de satul lor. 

Părinţii le făcură nuntă mare şi frumoasă de se duse vestea peste dealuri 
şi văi. De bucurie că cei pierduţi și socotiți ca morți pentru totdeauna, au înviat. 

| Nunta a ținut o lună și încă o săptămînă 'și mai o zi. Tot natu-i fericea că se 
| iubesc și au turme de mioare ca nimeni alții. 

Pe la o vreme în ciobăniță dete o boală grea care o dobori și în scurtă 
vreme muri. Bietul bărbat degeaba se bătea cu pumnii în cap și își jumulea 
părul că muierea lui murise pentru totdeauna. 

Lumea sta cernită din creștet pînă-n glezne. Se ceru lemnarilor să facă 
leagănul mai lat, ca să aibe și el loc, că așa s-au jurat ei cînd i-a cununat brazii 
și paltinii din munte, iar jurămîntul pentru el este lege. 

Mamă-sa, tată-su și neamurile toate în zadar încercau să-l oprească de 
la acest pas necugetat, ce îl făcea să moară cu zile. Dar nu era chip nimeni să-l 
înduplece de la horărîrea luată căci jurămiîntul fiind sfint pînă la urmă duce 
tot la moarte. De ce n-ar muri deodată decit mai tirziu, își da el cu planurile 
leșinat pe trupul rece al iubitei soții. 

Părinții se sfătuiră cu groparii şi lemnarii să-i lase o deschizătură iar 
prin inima unui soc să-i vie de afară aer și să asculte strejerii dacă ţipă și cere 
ajutor. 

În chipul ăsta cei mai înţelepţi socoteau să-l scape de la o pieire sigură. 
Și așa se culcă păstorul viu lingă păstorița moartă, gata să moară de viu, precum 
le-a fost jurămintul. Tată-su pusă un ulei ca să aibe cu socul răsuflătoare. 

Groparii traseră pămîntul, iar păstorul care-și iubea ca un nebun soția 
adormi dus lingă ea în fundul pămîntului. 

Lingă groapă rămaseră străjerii să tragă deloc pămîntul de pe cioban că 
ştiau că e înmormîntat de viu. Da el în groapă o ia pe soția sa în braţă și adoarme 
dus. Ea moartă, și el viu. 

Peste noapte Dumnezeu de sus priveşte pe pămînt și vede toată lumea 
la rosiu ei, numai un om viu stă în mormînt cu soția moartă în braţă și plinge 
şi suspină de ţi se rupe inima nu alta ! Ce să facă el acuma? Așa ceva uu mai 
văzuse ! Í se făcu milă și scobori jos pe pămint. Băiatul adormit precum era, 
visa că a venit la el un moș cu barba albă pină-n briu și l-a-ntrebat ce caută 
el în groapă cu moarta? Iar el i-a povestit moșului că s-au luat din dragoste 
și s-au jurat așa să facă, precum el vede, căci unul fără altul nu pot trăi. 

Atunci moșul i-ar fi zis: 

— Bine, măi băiete, dacă ai tu atita credință în muierea ta, eu am s-0 
scol și pe ea din morminți, ca să vezi și tu vreodată ce credinţă are și ea în tine. 

Mai apoi, moșu i-a scris pe marginea leagănului o scrisoare pe care a 
împăturit-o-n patru, apoi i-a dat un amnar, o cremene și o lumină zicîndu-i: 

— De îndată ce te vei deștepta din acest vis aprinzi lumina, să citeşti 
de trei ori scrisoarea, mai la urmă şoptind: amin! amin! amin! 

În clipa aia, moșul îi trage o palmă zdravănă băiatului și moartei, își 
ia zborul și pleacă în cer. 

Băiatul, cînd se vede cu lumina aprinsă în groapă zbiară ca din gură de 
şarpe, mai tare ca la caprele răsfirate pe ogașe gata să sperie pe soția sa multiubită. 

Străjerii, cum îl aud, trag pămîntul în grabă mare, îl dezeroapă și vreau 
să-l ia acasă, însă el rămîne lingă soția sa, așa cum s-a jurat tînguindu-se peste 
trupul ei rece ca gheața. 

Cînd bagă mîna-n sîn dă de o carte, un amnar şi o lumină. Îşi aminti 
de vorbele moșului spuse în vis. Aprinse cu amnarul iasca și lumina, iar mai 
apoi începu să citească din cartea lăsată. După ce citi de trei ori, nevastă-sa 
se sculă. Mare le fu bucuria tinerilor şi Dumnezeu din cer își șterse lacrimile. 

Însă la coliba părintească nu era chip să se mai întoarcă. 

Pentru cei ai casei şi lume, ei erau morți şi astfel o porniră în lume să-și 
găsească norocul. Așa merseră ei zile şi săptămîni pînă ce ajunseră într-o cetate 
mare cu ziduri înalte albe și scăldate în razele soarelui. Aici este frumos şi 
aici este de trăit îi zise muierea păstorului. Se opriră deci aci, ostăniţi și sleiți 
de vlagă, gîndindu-se de ce lucru să se apuce pentru a putea trăi. Nu le-a 
trebuit multă chibzuinţă că s-au apucat și au deschis în mijlocul orașului o 
cafenea. 

La cafenea, ca la orice birt: vine lume de tot neamul, bea vin, rachiu, 
or cafea şi fie cu treabă, fie fără treabă, praful cafenelei este călcat mai des 
decît al bisericii. 

Trecuse gogea vreme cînd negustorul nostru porni prin sate după tocmit 
beutură, iar pe muiere a lăsat-o acasă. 

Merse el după butii de rachiu și se cam zăbovi. Dar muierea lui glumeață 
din fire s-a luat cu un ofiţir tînăr şi frumos şi s-au iubit. Și așa ea în citeva zile 
dete cinstea pe rușine. Ofițirul începu să umble cu momele impănindu-i capul 
cu fel de fel de lucruri rele și viclene. 

Ca să rămînă cu ofițirul, îi toarnă otravă în paharul cu vin și-l omoară 
pe bărbatul ei cel bun și credincios care se îngropase de viu pentru dragostea 
ce i-o purta. 

Ea luă banii toţi strinși de omul ei cu trudă mare și plecă în lume cu 
ibomnicul, iar soțul îi rămase trintit jos cu spume la gură. 

Da-n vremea aia s-a potrivit să treacă un cioban cu oile pe alături de 
cetate şi ce-i dă lui în gînd să se uite pe fereastră în cafenea. Cînd colo, mirare 
mare, negustorul trăgea să moară otrăvit. Ce să facă acuma? Mulse lapte de 
la mioarele sale şi-i slobozi cu sila pe gură pînă ce l-a-nviat pe bietul și nefe- 
ricitul negustor. 

Cînd a văzut el una ca asta, nu i-a venit să creadă că timpul pe toate le 
schimbă în lume şi se schimbă și iubita lui nevastă. Dar cum fiecare este stăpin 
pe capul lui, iar lume este multă, însă oameni sînt puțini, se gîndi că nu se 
cade pentru un purece să arunci pătura pe foc. Omul să aibe răbdare, că tot 
ce face timpul tot el este și cel ce desface. 

Aşa s-a-ntimplat că de data asta văzindu-se cu capul pe umeri, şi-a luat 
lumea-n cap punîndu-și în sin cartea, amnarul, iasca, cremenea şi lumina, 
aşa cum îl sfătuise Dumnezeu în vis. Merse el cît merse și osteni. În cale 
il ajunse un soldat: 

— Bună calea, măi frățioare! îi zise ostașul. 

— Mulţumesc dumitale ! răspunse nefericitul om, care-i povesti trista 
întîmplare cu muierea lui mergînd împreună. 

Și cum tot pățitul este priceput, pe toți îi asculta și pe puțini îi credea. 
Aşa se petrecură lucrurile mergînd el cu ostașul în lume să-și găsască un căpătii. 
Din vorbă-n vorbă, băgă el de seamă că soldatul era om de omenie şi cumsecade. 

L-a mirat că acest soldat pe unde trece nu lasă urme piîrjolind pămîntul 
ce nu este al său, față de alții, ci era cumpănit, om judecat și cu scaun la cap, 
de aceea își puse în gînd să se facă frate de cruce cu ostașul. 

Soldatul scoase spada, tăie în cruce pe braţul său și al fratelui său, supseră 
sîngele unul de la altul, apoi își jurară credință pînă la moarte. De acum omul 
avea în ostaș ortac și aștepta de la el să-i vadă patimile de ostaș ca unui adevărat 
frate de cruce păstrător de jurămînt ori așteptător de moarte. 

Merseră ei din cazarmă-n cazarmă, din oraș în oraș, pînă aflară unde 
este ofițerul care i-a furat nevasta şi cerură să fie primiți amîndoi în oastea 
împărătească; lucru zis și făcut. 

Ce să facă însă plotonierul cu ei în front, că nu se pricepeau nici la teorie, 
nici la minuitul spatiei și scutului cum era pe acea vreme îndepărtată; să-i 
dea pe amindoi ordonanţă la vreun ofițir blestemat. 

Ofițirul care-i luase muierea îl ceru chiar pe acest nou ostaș intrat volintir, 
fiindcă i se părea că este mai zburdat, curat și mai scuturat. Dar muierea lui 
nu l-a cunoscut, măcar că o slujea din zori pină-n scăpătat de soare. 

Cind colo, într-o sară ce-i veni muierii pe chelie, să-l pună pe ostaș s-o 
spele pe picioare. Spălind-o el pe picioare, nu ştiu cum se face că-i cade căciula 
jos şi ofițereasa care-l asemuia cu fostul ei bărbat, numai că nu leșină de frică 
văzînd dovada că bănuiala ei se adeverise. Ce să-i facă ea acuma? Să-l omoare, 
ori să-l bage la robie pe veșnicie, numai să scape de el. Căţeaua vărsa venin și 
turba de mînie neștiind cum să-i facă facerea curmîndu-i firul vieţii. 

Avind ea şi o fetișcană în casă îşi facu planul s-o omoare zicînd genda- 
rilor că soldatul a ucis-o de gelos ce era. Și cum era slabă de minte, nu stătu 
mult pe ginduri și într-o noapte îi fură pe cînd dormea sabia din teacă, 
tăind-o la git pe tînără fetiță. După o așa de mare ispravă îi puse în teacă sabia 
şi se prefăcu vicleana că doarme. Dimineaţa ea răsculă mahalaua tinguindu-se 
că tilharii i-au ucis fata din casă de au lăsat-o săracă. 

Gendarii îi găsiră sabia ostașului minjită cu sînge, îl legară-n lanțuri 
şi zdup cu el la temnița cea neagră. 

Bietul om stă în apă pînă-n briu, cu broaște și șerpi, flămînd şi biciuit 
numai să recunoască fapta ce o făcuse. Da el ținea una și bună că n-a omorît 
fata. Călăii însă îl cercetau și-l răsucea, doar, doar o spune adevărul. Mai la 
urmă judecata era făcută să fie spinzurat, să-l vadă lumea și țara ca nimeni 
să nu mai facă ce-a făcut el. Și așa bietul om își aștepta osînda cea nedreaptă 
ferecat cu lanțuri tari ca să nu mai scape cu viaţă. 

Mai întîi fu dus să-și sape singur groapa, iar mai apoi în mijlocul ora- 
şului i s-a ridicat spînzurătoarea. Mulțimea îl privea îngrozită, îl scuipa și-l 
blestema pentru fărădelegile sale. pa ui 

Veni un călugăr bărbos cu o carte-n mînă să-i cetească rugăciuni înainte 
de moarte, însă el nu primi, că cică zor nevoie, el are un frate ostaş de la care 
vrea să-şi ceară iertare şi să-și ia ca toată lumea rămas bun, înainte de a pleca 
pe cea lume. 

Gendarii nu vrură, dar auzind împăratul, porunci să fie adus numaidecit 
fratele său şi să-și facă după obiceiul strămoșesc iertăciune. 


269 


Cum îl văzu fratele său de cruce, începu a plinge și a-şi fringe mîinile 
de mila lui. 

— Nu plinge, măi frate-meu, că și așa nu-mi ajută la nimic lacrămile 
tale. Numai tu să afli de la mine că eu mor nevinovat. Na cartea asta, amnarul, 
iasca și lumina pe care mi le-a dat moșu ăla, știi tu cînd ţi-am povestit! 

— Am priceput tot, frate-meu și cred că o să ne vedem în curind, a 
zis fratele său de cruce ștergîndu-și lăcrămile și țucîndu-l pentru cea din urmă 
oară. Gendarii și călăii l-au împins în mulţume, iar pe frate-su l-au spînzurat 
în amiaza mare. Noaptea s-au dus și l-au îngropat ca pe un hoit de cal la o 
margine de drum, fără pic de cruce la cap, căci nu i se cuvine tilharului după 
legea pămîntului, ziceau mai marii preoților. 

Ostaşul însă la mijlocul nopţii s-a dus de l-a dezgropat, a aprins cu am- 
narul iasca și lumina, apoi i-a citit din acea carte sfîntă de trei ori şi fratele 
său de cruce s-a pomenit din morţi. Și-a luat îndărăt cartea, amnarul, iasca 
şi lumina şi s-au despărțit. 

Dar nefericitul om i-a spus fratelui său de cruce că are să-i scrie și o să-l 
cate, numai că de răutatea lumii trebuie să plece undeva departe, unde-o da 
peste oameni, iar nu peste gloată fără minte și judecată. 

Şi dus a fost. A colindat el în lungiş și-n curmeziș cetăţi, orașe şi sate, 
dar nicăieri nu şi-a găsit un căpătii. Cînd mai la urmă află că de curînd murise 
singura fecioară a împăratului. Vracii și doctorii chemaţi din toate colțurile 
lumii n-au avut ce-i face așa că la palatele mari împărătești era multă tînguire, 
bocete și tristețe. Ce să facă el acum? Să bată la porțile împărătești ca să-l 
primească cinstitul de-mpărat. Abia l-a primit bietul împărat, care auzind 
despre spusele sale, l-a crezut că este ori vreunul care umblă cu înșelătorii 
ori că are în față vrun nebun. Dar el nu s-a lăsat pînă ce noaptea pe furiș a 
dezgropat-o pe fiica-mpăratului în timp ce străjile plecaseră după beutură și 
citind din acea carte frumoasă de trei ori, fata împăratului a înviat ! 

Cînd i-a călcat pragul împăratului cu fiică-sa de mînă, sărmanul tată și 
mamă, înnebuniți de durere era cît pe-aci să le crape fierea-n ei de bucurie. 

— Ce ceri, băiete, să ți să facă aia ţi se va da şi face. 

— Să-mi dai pe fiică-ta să-mi fie soție, căci așa a fost scris ca un om de 
rind, rupt şi gol, alungat de mulțimea cea nejudecată, să-ți fie mărite-m- 
părate ginere. 

După asta s-a făcut o nuntă mare și frumoasă, iar el în loc de țoale plugă- 
rești căpătă ţoale-mpărătești. 

Împărații care veniră din toate colțurile pămîntului se împotriviră zicînd 
că nu se face un împărat să-și dea fata după un cioban nătîng, căci n-o să fie 
uns de Dumnezeu în domnie după moartea-mpăratului. Însă bătrinul împărat 
îi linişti spunîndu-le că se cuvine să-și dea fiica după un înțelept, căci înțeleptul 
biruiește cu tăcerea pe orice nebun și tot înțeleptul la norod multă linişte și 
pace aduce, pe cînd cel lipsit de minte numai tulburare și necazuri. 

Și așa plecară toți împărații de la nuntă cu buzele umflate, iar tinerii 
plecară prin împărăție să se plimbe și să-și cunoască orașele și oamenii 
de omenie. 

"Au pus ei la trăsură opt telegari albi ca spuma de mare și au luat țara în 
lungiș da şi-n curmeziș pînă ce au dat de orașul unde era nevasta lui cea necre- 
dincioasă cu ofițiru. Dar în oraș vilvă mare că se aștepta împăratul cel mic și 
că era ziua de osîndit la moarte a fratelui de cruce al micului împărat. Ce se 
mai întîmplase? Fratele său de cruce află chiar din gura lui nevastă-sa că ea 

a tăiat-o pe slujitoare, ca să scape de bărbatul ei, crezînd că acesta va iubi-o 
şi-l va necinsti şi pe ofițir. El s-a dus la marele judecător să-i spună despre 
omor, dar în loc să i se facă dreptate, judecătorii și gendarii îl găsiră după spu- 
sele ofițerului că este trădător, dînd dușmanului secrete despre oștirea împără- 
tească cu care se afla în stare de război. 

În zadar se ruga el să fie crezut că nu e spion, că nu e trădător şi că dim- 
potrivă ofițerul și amanta lui sînt necinstiți ca și cei ce cred în minciunile lor, 
că nici în ruptul capului un ostaș nu avea crezămînt la stăpînire nici cît negru 
sub unghie. De aceea, i se ridica spînzurătoarea. 

Cînd tocmai să-i puie ştreangul la gît călăul ostașului sosi împăratul cu 
împărăteasa cea tînără. 

— Staţi, fraţilor ! zise tînărul împărat, că e cu judecata nu e cu lopata. 
Cînd privi mai cu luare-aminte îl recunoscu pe fratele său de cruce întrebîndu-l 
dacă se simte vinovat. Dar ostașul îi povesti întreaga întimplare cu farădelegile 
de la casa ofițerului unde el ajunsese ordonanţă. 

Atunci tînărul împărat îl chemă pe ofițir, zicîndu-i: 

— Căpitane, e vinovat ostașul tău? 

— E vinovat, mărite împărate, e trădător de ţară, e spion! 

— Să ştii că dacă e nevinovat după ce-l veţi spinzura eu am să citesc 
dintr-o carte și va învia, iar în locul lui în ștreang vei sta dumneata cel care-l 
învinuieşti. Deci judecă bine dacă vrei să nu mori, căci cine e nevinovat va învia. 

— Slăvite împărate, el este un mare vinovat, ar merita să i se taie capul 
cu satîrul şi a i se arunca la cîini. Este cel mai mare dușman al patriei şi al 
neamului. 

Atunci împăratul făcu semn să-și facă treburile călăii şi judecătorii cei 
cinstiţi și drepți pînă ce fratele său de cruce fu înălțat în ștreang măcar că striga 
că este nevinovat. După ce muri îl puseră în leagăn bun pentru înmormîntare. 

Împăratul aprinsă lumina și-i ceti la cap de trei ori acea rugăciune făcă- 
toare de minuni și ostaşul se ridică din coșciug. Lumea rămase uluită şi îinmăr- 
murită ca în fața unei minuni nemaivăzute. Împăratul se apropie de ostaș, 
spunîndu-i: 

— Măi firtate, eu sint fratele tău de cruce, iată-mă acuma ajuns ca împărat 
în împărăţia mea ! Am plecat în lume precum ne-a fost vorba să te caut și 
iacă am dat de tine chiar în ceasul cel bun. Acum a venit vremea să-i judecăm 
noi pe adevărații vinovați care nu trebuie iertaţi nici de către împărați. 

Apoi se adresă mulțimii, cerindu-i să-l cheme pe ofițir să puie capul în 
ştreang, fiindcă cel nevinovat a înviat. 

— Ei, ce zici, căpitane, vezi că omul curat și nevinovat a înviat iar cel 
spurcat și taler cu două feţe singur şi-a săpat groapa? Iată că vremea scoate la 
iveală și arată lumii minciunile. Acum răsună glasul norodului care vine cu 
înverșunare nebiruită și putere neîntilnită și cere moarte pentru tine și jude- 
cătorii nedrepți şi fățarnici. 

Un bătrîn cu barba pină-n glezne ingenunche în fața împăratului şi 
sărutindu-i picioarele îi zise: 

— Mărite împărate, 
Mare luminate. 

Să fii blind la toate, 
Pînă und” se poate, 
Da l-ai răi dă moarte! 


Împăratul se ridică în șeaua calului scoase sabia și porunci oștirii să-i 
puie în ștreanguri pe judecătorii necinstiți și ofițirul mincinos. Mulțimea privea 
la toate astea cu groază și cu mulțumire. Dar cînd vru să plece, căci orice tîrg 
se sparge și tot începutul are și sfîrșitul, ceru poporului să mai stea că mai este 
o judecată. Poporul privi nedumerit și năuc. În mijlocul pieţei fosta lui soție 
îşi ştergea lacrimile sub picioarele ofițerului care atîrna-n ștreang. 

EI o chemă pe sărmana femeie spunindu-i cuvinte de îmbărbătare, apoi 
o-ntrebă dacă nu cumva are și ea pe suflet vreun mare păcat și n-a călcat vreun 
jurămînt. Muierea înfipse capul in pămînt rușinată, spunînd că n-are nimic 
pe suflet. 

— Bine, dacă nu-ţi amintești de jurămintul dat față de bărbatul tău 
care s-a îngropat de viu o dată cu tine și care te-a-nviat din morți, eu am să-ți 
amintesc de toate, zise împăratul. Şi-i arătă semnul săbiei din creștet amintindu-i 
de omorul slujnicei. După asta ea a început să plingă, cerîndu-și iertare, că așa 
sînt oamenii supuși păcatelor. 

Însă împăratul i-a amintit că ea a cerut ca cel ce va călca jurămîntul să 
se arunce în prăpastie din piscul muntelui cu vîrful înfipt în cer. Împăratul 
i-a arătat piscul, ea s-a urcat ajutată de ostași, iar din virful cerului s-a prăbușit 
în prăpastie, vulturii sfişiindu-i resturile rămase din trupul ei cel blestemat. 

Şi întorcîndu-se împăratul către norod, povesti trista întîmplare, iar 
mai apoi zicîndu-le: 

— Luaţi aminte că fraţi sîntem și se cuvine să tragem învățătura că numai 
acel om găsește mai bine și mai frumos, care apără pe cel nevinovat, iar cre- 
dința voastră să n-o dați orișicui, să cumpăniţi mai întii și să n-o dați porcilor, 
precum eu am facut la tinerețele mele. Dar fiindcă-i anevoie a cunoaște ce 
altul gîndeşte, omul să judece cu capul și nu cu inima. 

De-aci plecă împăratul cu soția sa, fratele de cruce, urmat de norodul 
fericit şi mulțămit că au dat peste un împărat drept și înțelept, 

Şi aşa veni vremea de se adeveri că omul are mai multă credință şi virtute 
decit muierea, căci: 

Fetiţa frumoasă, 
Ce cînta pe față, 
Cu ieduțu-n braţă, 
Lingă căprăreață; 
N-avu jurămint 

Şi nici crezămînt ! 


MOARA LU ȘEBAN 


Trăiau odată într-un sat depărtat trei frați, care rămaseră de timpuriu 
săraci, fără mumă şi fără tată. Se gîndiră ei, se suciră, ce să facă, ce să draagă, 
ca să-și afle pîinea pentru gură și să trăiască și ei ca toată lumea. Atunci cel 
mai mare dintre fraţi zise: 

— O să ne ducem la lucru, unde vom putea și unde vom nimerea. Ple- 


cară toţi trei și ajunseră în valea Căligioaiei la Orman Gripa. Fratele cel mai 
mare zise la cel mijlocari: 

»Ce să-l mai ducem cu noi și pe cel mic ! Nu vezi că nu putem găsi de 
lucru pentru noi, dar mi-te de el? Mai bine să-l lăsăm adurmit în pădure și 
să fugim”. 

Cel mic, cum se sculă, se sperie căci se văzu singur fără frați pe lîngă el. 
După ce plinse, plînse amarnic, o porni în jos și ajunse la Moara lui Şeban. 
Cum intră în moară, întuneric beznă. Nu era nici o vietate, în afară de un cocoș 
pripășit prin astă moară părăsită. Ca să nu-i fie frică, intră în coșul morii 
şi adurmi. 

Peste noapte se abate din cale o vulpe, un lup și o ursoaică, intră în moară 
şi stau la taifas. Stau ciuci pe coadă și se năcăjeau ce isprăvi au mai făcut fiecare. 
Mai întîi vorbi vulpea: 

— He-heee ! suratelor, eu dau tircoale pe lingă garduri și mînc la puici 
timpurii. Atunci lupul, flămînd, se sculă zicînd: 

— Dacă e așa plec la bilincu de oi al lui Lugopci să mănînc o oaie stearpă 
şi grasă. 

Auzindu-l ursoanea, îi zise: 

— He-hee ! și eu mă duc la un iavore mare, în cîmpul de la Voiniţa, 
să mănînc miere cît pot. Cînd se crăpă de ziua, se auziră în depărtare cîntind 
cocoșii. Vulpea, lupul și ursoaica fugiră care-ncotro după treburile lor, iar în 
moară rămase feciorul şi cocoșul. Cocoșul, nedumerit, l-întrebă pe fecior: 

— Tiii, un ficior aici! Ce cauţi, copile, în moara părăsită, unde numai 
dracii îşi fac noaptea culcuș? Atunci ficiorul răspunse: 

— Uite, eram trei fraţi şi în timpul nopții fugiră, iar pe mine mă lăsară 
adormit în pădure. Ce era să fac! Să vin să mă adăpostesc în moară. 

— Ficiorule, este-n pod un tăgîrcioc plin cu bani pitulat de hoţi. Du-te 
ia sacul de poli și mergi la bilincu Lugopci şi cere-i să-l junghie pe Chisem 
berbecul, să-i iei măduva din cap și să mergi cu ea la fata împăratului s-o lecu- 
iești de crastă. Copilul luă paralele şi fugi la bilincu Lugopci, zicînd 
către păcurari: 

— Vreau să fiu oaspe la voi în astă-sară ! 

— Bine, rămîi ! Și rămase la bilincu. Sara se strînseră păcurarii pe lingă 
foc şi fiecare începu să pricăjească cum se pricepe şi cum îl taie capul. 

Coapseră piine în cuptor, apoi păcurarul cel mare îi pofti la masă. 

— Veniţi să mincaţi ! Avem caș, lapte, urdă și pîine, începeţi de cinați. 

— Nu, eu nu cinez ! zise feciorul. Vă dau o sută de galbeni să-l jungheați 
pe berbecul Chisem. 

Atunci păcurarii căzură pe ginduri și se mirară ce vrea copilul cu berbecul 
lor cel mai gras şi bun Chisem ! După ce se chibzuiră, zise fratele cel mare: 

— Ți si faţim fratre, slă junghiem berbețili ca să luăm parali ceste? 
Atunci ceilalți frați răspunseră: 

— Tunţi slă junghiem ! 

Ficiorul le dădu suta de poli de aur, păcurarii tăiară pe Chisem si-l 
fiarsără. Copilul frînse capul la berbece, scoase măduva și zise: 

— Hai, picurari, mîncaţi acuma ! Eu plec că am treabă. Şi se duse el 
la fata împăratului. Cind la poarta împăratului, văzu mare înghesuială de 
ichimi, unii intrau, alţii ieșeau, ca s-o vindece numai pe fată de crastă și nu 
puteau. Întrebă el pe slujitorii din fața porților: 

— Ce-i aicea? Văd lume care intră și iasă, se duc şi vin, dar toți trişti. 

— Fata împăratului e bolnavă de crastă, îi răspunse un slujitor. 

— Ce nu mă vor pe mine, să mă duc eu s-o văd? 


Merseră slujitorii de-i spuseră împăratului ce vrea ficiorul. 

— Să intre și el ! Destui au intrat și nimic n-au făcut; poate că el va face 
vreo minune. Ficiorul intră în odaie, văzu fata, scoase măduva, o unse pe cap şi 
pe unde avea crastă. 

Dimineaţa cum se sculă fata, era sănătoasă. Fata sări-n sus ca iedul de 
bucurie şi merse la scaunul lui tată-su de aur pe care ședea, zicindu-i: 

— Tată, eu feciorul acesta voi să-l iau de bărbat. Atunci împăratul se 
miră şi se gîndi ce să facă? Cum o să dea el fata după un copil sărac? 

— Fato, da ista-i ficior sărman, din popor, iar tu ești de viță împă- 
rătească. 

— Dacă-i sărman din popor, eu îl vreau de bărbat! 

Împăratul n-avu ce să facă și mărită fata după feciorul sărman. Pe urmă-l 
întrebă pe ginere: 

— Hei, ficior, ce bacşiș poftești, că-mi lecuiși fata? Atunci copilul zise: 

— Eu voi civa, să-mi fați un han în campu di Voiniţa lingă un iavure 
mare și să dau bacșiș la lumea nevoiașă. Să vină lumea să mănince, să bea şi 
să doarmă și nimic să nu plătească. 

— Bine, faţim și asta ! răspunse împăratul mulţumit. 

Şi-i ridică un han frumos, unde lumea venea, minca, bea, dormea și 
fugea, fără să dea o para din buzunar. Atunci, auziră și fraţii lui că la cîmpul 
de la Voiniţa se mănîncă, se bea şi se doarme de-a ficea. 

— Ai, să ni duțim și noi! ziseră ei. 

Și se sculară și se duseră la acel loc minunat cu lume multă, necăjită şi 
veselă că aici toate pe degeaba se primesc. Feciorul, văzu cum vin pe drum 
doi oameni şi le porunci la izuichiori: 

— Ceia doi oameni, cari vin slă daţi să mancă, bea şi doarmă, iar cîn'să 
fugă să-i puneţi în odaie și închideţi, ei să vină să plongă la mine. 

Izuichiorii așa făcură precum li se poruncise. Le aduseră mîncare, bău- 
tură şi-i închiseră în odaie. Văzînd ei că nu este cu dreptate, se plinseră la 
izuichiori: 

— Toată lumea vine, mincă, bea, fuge și nu plătește și numai pe noi 
ne închideţi? 

— Să-i spunem la cirbăgoaia, să vedem ce zice? Se duseră la stăpîn 
şi-i spuseră că cei doi călători pling că numai pe ei îi ţin închiși în odaie. 

— Să vie la mine-n odaie! zise feciorul și izuiciorii îi aduseră pe ceł 
doi oameni. 

— Di unde iț? 

— Noi im din Macedonia. Eram trei fraţi, unu era mic și nu puteam 
să-l luăm cu noi. L-am părăsit în valea Călăgioaiei și nu ştim ce si fasi” 

— Eu sîm frate cela mic! Ei atuncea se mirară, de unde atita bogăţie 
pe capul lui. 

— Nu trebuie să ştiţi! Le răspunse fratele cel mic. Stati, mîncaţi, beti 
cît vreţi și să ghiți lingă mine. 

nsă dracu bagă colacu. Degeaba-și ține capul în poalele mă-si, că tot 
răstoarnă carele cu coada. Așa și ei, nici una, nici alta, să afle cum s-a 
îmbogăţit frate-su: 

— Nu, nu răminem ! Vrem să ne spui stina di unde fise- și tu vuția 
cesta, ca si noi voem. 

— Nu poci, nu poci, că e rău de voi a spune adevărul. 

— De nu spui, noi te omorim pe tine, ziseră cei doi frați mai mari. 

— La moara lui Șeban le aflai parali. De vreți duceţi-vă să dați de rău. 
Cei doi fraţi se sculară și se duseră la moara lui Șeban. Intrară în moară și 
ubidiră ca să afle banii și să se îmbogăţească ca și fratele cel mic. Rămaseră 
acolo să doarmă peste noapte. Peste noapte veni iar lișiţa, lupul și ursoaica 
şi începură să se plingă că nu mai găsesc de mîncare. 

Lupul o întrebă pe lişiţă: 

— Cum o duci cu puichili? 

— Cînd era cocotu pi grindă, o duceam bine. Mincam puichili, iar 
acuma na aflu nimica. Leagă conii de pi mini di mi rup! 

— Dar tu, lupule? 

— Eu tare rău! zise lupul. Caum stătea Chisem berbece la bilioncu 
Lugopci oi sterpe mîncam. lar acum m-am învăţat cu traiul rău și zic că o 
duc bine. 

— Dar tu, ursoane, cum trăieşti? o întrebă lupul. 

— Pînă nu era hanul de la Iavoru din Voiniţa, mincam niare, ponă mi 
săturam și cuma di nouă ani caut și nu mai găsesc hrană. 

— Suratelor, zise vulpea: voi nu ştiţi că dracu zace-n inima prostului ! 
Să ştiţi că-n seara aceea, cineva a ascultat și de atunci nu mai pică puichili 
dulci. Ia să ubidim noi nu ne ascultă și acum cineva! Şi plecară să caute 
prin colţuri, prin pod şi prin coş. Cînd în coș, ursoaica puse laba pe ei şi zise: 

— Staţi, suratelor, că aflai cine ascultă! Se năpustiră peste cei doi frați 
sălbăticiunile de-i miîncară, se săturară şi veseliră nevoie mare, că așa a fost 
de cînd lumea: 


Cine e cu mîna lungă 
Pierde și ce are-n pungă! 

CUM A PĂCĂLIT VULPEA LUPUL 


Cică, trăia odată, pe cînd lupii ai albi, stăpini peste o pădure mare și 
întunecoasă, o vulpe și un lup. Pe acea vreme vietăţile sălbatice se adunau 
la sfat în luminișul codrilor şi stăteau de vorbă, făcînd planuri cui să-i mănînce 
pielea, noaptea. 

Lupul, mîncase toate lighioanele codrilor și cît pe-aci eria să-i vie de hac 
şi cumetrei vulpe,. dacă prin istețimea ei nu cuteza să-l păcălească și să-și 
lungească zilele ! 

Vulpea să lingușea pe lingă lup, lăudindu-l că este ală voinică, fioroasă 
și face dreptate în pădure; adică mănîncă ce apucă fără de nici o judecată 
și dare de samă. 

Lupul se simţia îngiîmfat și cînd vulpea îi îndruga verzi și uscate, își 
lingea sîngele de pe mustață și da din coadă în semn de prietenie cu vulpea. 

ntr-o zi, după o iarnă grea, cînd încă nu-și schimbase părul, lupul, 
lihnit de foame, abia apucase să iese din birlog, vru să fure o oaie, însă 
niște cîni ciobănești îl scărmănară bine, jumulindu-i o parte din piele. Abia 
tirindu-se la culcuș, vulpea îl auzi schincind prin tufani și văitîndu-se ca pe 
patul morții. Se apropie de lup și tremurind de frică îi zise: 

— Bună ziua, cumetre ! 

— Mulţămesc, cumătră vulpe, bine-ai venit la birlogul meu. Și fu gata 
s-o sfișie pe vulpe de foamea ce-l chinuia. Dar vulpea, şireată cum este de 
felul ei, îi ghici gîndul și i-o luă înainte zicînd: 

— Cumetre, am auzit că ai căzut la pat și tare m-am întristat, de aia 
ţi-am adus un cotoi de găină să-ți mai vină puterile la loc. 

— Dă-l încoa mai fuga, zise lupul, apoi o privi înduioșat de grija ce i-o 
poartă vulpea, iar din ochi îi scăpărau schintei de foame, încît pe loc înghiţi 
hartanul, jupuit de carne cu băgare de samă de cumătră. 

— Cumetre, am venit și cu O vesta bună și vreau să-ți indulcesc inima. 
Ascultă, îți spun o taină mare. Desară este nuntă la un om bogat în sat 
şi eu vreau cu vicleșugurile mele în timp ce joacă ora să le mîncăm toate 
șomoldoacele din stome. Ştii, eu am văzut că au tăiat numai boboci de-ai 
grași, aşa cum îţi place. Lupului îi lăsă gura apă, apoi cu o labă se șterse 
pe la bot şi răspunse: 

— Dacă e vorba de boboci grași, hai să ne grăbim, că vezi soarele este 
la scăpătat ! Abia acuma îmi dau sama cît de bună ești cu mine, am să-ţi port 
toată viața recunoștință, și-mi voi înfige colții în orice vrăjmaș care nu-ți va 
da pace! Tu-mi eşti o adevărată prietenă. 

— Să mergem, cumetre, și să fii cu băgare de samă să faci tot ce voi 
zice eu că doar mă ştii cît de pricepută sînt în vicleşuguri şi înșelătorii. 

Și ca doi frați de cruce, lupul și vulpea o porniră: 

Pitiș, pitiș, 

Din tufiş, 

Prin aluniș, 

De ajunseră-n Corniș ! 

Cînd pe furiș, 

Cînd pe ocoliș, 

Cam pe-nserat 

Ajunseră-n sat! 


Se strecurară pe lingă garduri, prin grădini, coşeri, babe şi muieri și 
ajunseră la casa cu nunta. Cine-i vedea, credea că sint cîni şi nu-i alunpa. 

Se pitulară prin spatele casei și poposiră lingă un şopron. Se auzea cîn- 
tecul lăutarilor și îi îmbia un mircs de carne de oaie și purcel fript. 

Săriră pe şopronul scund şi de aci hop, sus pe casă. Acuma erau 
aproape de coșul casei pe care se ridicau spre cer mirosurile ispititoare de 
bunătăți. 

— Ştii ce e, cumetre, zise vulpea, acuma este timpul să vedem ce să 
petrece în ogeacul casei. Hai să privim jos prin coşul casei, că-mi vine să leșin 
din miroasele fripturilor şi este vremea să ne cam grăbim. 

Lupul, cum auzi, zis şi făcut se lipi de coșul casei simțind tot mai 
bine mirosul de berbece şi perişoare. Să lingea pe bot și-i curgeau baiele, că-i 
lăsa gura apă, apoi zise către vulpe: 

— Cumătră, te rog, să ne grăbim oţiră că simt cum mă apucă amețelile 
şi vreau să mă văd odată sătul ! 

— Bine frate, ai puţină răbdare numai așează-te -proptă și ţine-te bine 
de coșul casei să văd eu unde joacă hora și precum e rînduită mincarea? 

Lupul cuprinse cu labele dinainte coșul, iar vulpea i se sui în circă și 
privi în jos. Pe lingă foc, erau așezate numai oale cu carne, iar ora se juca de 
scăpărau schintei din opincile nuntâșilor. 

— Cumetre, e minune mare pe lingă foc, numai stome cu carne de oi 
şi berbeci, care mai pline, care mai goale și în vatra focului un purcel. 

— Dă-te puţin mai jos, cumetre lup, să vedem ieste vrun cocoș în oală? 

Lupul se lăsă puţin în jos cu labele şi căzu peste oale, stomele ale mari 
să răsturnară, nuntașii se sprijiniră de spaimă care încotro gindeau că a început 
să ploaie cu lupi. Vulpea dacă a văzut s-a lăsat încet în jos, a înșfăcat o găină 
din tipsie și dusă a fost în tufă. După ce a mîncat găina, s-a șters pe bot cu 
lăbuţa și s-a dus la cumătrul lup: 

— Bine, cumetre, să poate una ca asta, să mă lași singură să mă bat 
cu o nuntă întreagă? Vezi, ieu te-am așteptat că poate aimîndoi dam o raită 
pin oalele și stomele nuntașilor. Hei, ce păcat că te-ai grăbit şi ai luat-o la 
sănătoasă în vizurină. 

— Nu ştiu, cumătră vulpe, eu zic așa că mi s-a părut că eu am alunecat 
pe coş în oalele cu perișoare și nu tu m-ai impins. 

— Doamne fereşte, la ce te poți gîndi; nu e păcat de Dumnezău să crezi 
că eu sînt în stare de o așa mirșevie> Eu care mă gindeam să pornim și 
noi ca boierii la agelic să ne ierte și nouă Dumnezău păcatele! Să nu mai 
spui una ca asta că mă arunc în văgăuna asta de-mi fac de cap! 

— Doamne, cumătră, așa mi-a venit mie pe limbă, da jur că n-am să 
mai cred că ești șireată ca alelante vulpicele. O să facem minuni pe socacele 
astea după iezi şi găini. 


CAPRA ȘI LUPUL 


Cică odată un lup s-a abătut pe lingă o tîrlă și văzînd nişte capre grămă- 
dite culcate, s-a repezit la una din margine. 

Capra, speriată, ca să scape, a zis lupului: 

— Lupule, uită-te ce slabă sînt, numai osul și pielea pe mine! Lasă-mă 
pînă la toamnă să trăiesc şi să mă hrănesc bine, cînd mă voi îngrășa, atunci să 
vii să te saturi din carnea și blana mea. La aceste vorbe lupul rămase pe 
ginduri și văzînd capra cu oasele ieşite de slabă ce era, îi zise: 

— Bine, căpriță, dar cum am să pot eu afla că tu ești aceea cu care 
ne-am înţeles ! 

— Să mă strigi tare pe nume: „„Păsărica” ! 

— Bine, dar să nu uiţi cum te cheamă și plecă lupul mulțumit că la 
toamnă va avea ceva gras de mincat. 

Veni timpul şi se apropie de cîrdul de capre, care dormeau în tirla 
lor. Lupul strigă: 

— sPăsărico”, ieși grăsuțo să te minc, 

Că eu, dragă, lupul sînt! 

Capra care se furișase în mijlocul celorlalte capre, după păţania din 
vară îi răspunsă: 

— Păsărica mi-a zburat, 

Iar lupul s-a săturat: 

Să nu strig acu ciobanu, 

Să te-omoare cu toiagu?! 

Lupu, auzind acestea de frica ciobanului şi de minie că a fost păcălit 
de capră, pusă coada-ntre picioare și își văzu de meserie în codru, lăsînd 
caprele-n pace. 


STAN FLUERĂTORUL 


A fost odată un pescar pe care-l chema Stan Fluierătorul, ce făcea negoţ 
cu pește. Într-o zi, mergînd el cu o căruță de pește la tirg, în drum a văzut 
o vulpe moartă. Își zise: Re A „NE, 

— Ce mai blană am să fac nevestii din tine, vulpe. O ia și o aruncă 
în căruţă. Pe drum, vulpea care se prefăcuse moartă, a aruncat tot peştele 
pe drum, apoi a sărit din căruţă, l-a adunat și dusă a fost în vizurina ei ! 

Cînd Stan ajunge la tîrg, ia peștele de unde nu-i. Nici pește, nici vulpe. 

Şi-a închipuit că vulpea i-a făcut-o ! Ca să se răzbune pe vulpe, a pre- 
gătit un ospăț mare, cu toate bunătățile și a chemat la ospăț pe urs, pe lup, 

pe iepure și pe vulpe. Înainte, omul nostru așternuse pe jos foi de lipan și a 
întins masa. 

După ce ursul, lupul, iepurele și vulpea au venit, i-a ospătat bine și 
apoi i-a poftit să se culce. Înainte de culcare a făcut cu ei un legămînt. 

Cel care peste noapte va murdări covoarele, va fi vai de pielea lui, va 
face blană din ea. 

După ce au adormit, fiindcă erau și puţin chercheliți, Stan Fluierătorul, 
ca să-şi răzbune pe vulpe, a făcut terci din tărițe de grîu și a turnat pe 
covor la fiecare la fund, iar la vulpe i-a legat de coadă un mestecău. Cînd s-a 
trezit întîi ursul, a zis către lup: 

— Frate lup, eu am murdărit covorul! 

Lupul s-a pipăit şi el la fund și a zis: 

— Și eu, frate ursule! 

Atunci lupul întrebă: 

— Dar tu, frate urechilă, ce ai făcut? 

Urechilă spuse: 

— Şi eu, frate lupule, am murdărit covorul şi m-am murdărit și pe mine. 

Atunci iepurele a zis și el către vulpe: 

— Dar tu, cumătră vulpe, ce-ai făcut? 

Vulpea s-a pipăit și ea la fund și a zis: 

— Ei, eu m-am murdărit și am murdărit covorul, şi mațu mi-a ieșit! 

Atunci, ei au zis: 

— Hai să fugim să nu ne vadă Stan, că ne ia pielea şi ne-o face cojoc. 

Cînd s-au sculat să fugă, Stan Fluierătorul îi simţi, fiindcă nu dormise 
și stătuse la pindă. 

Cînd au luat-o la fugă, Stan pune mina pe vulpe care nu putea fugi 
din pricina mestecăului; pe care Stan o jupui și pielea o făcu blană, așa 
cum spusese cind o găsise pe drum. 


ARICIUL ȘI VULPEA 


Odată, pe culmea unui deal acoperit cu vii și păduri de stejar, trăia 
un arici, cuminte şi sfiicios, care-şi vedea de treburile lui, pitulat pe după 
tufișuri, pindind vreun şarpe să-i sucească capul și era micuţ cît un ghem, 
că n-ai fi dat doi bani pe el. 

Ceilalţi arici se mai adunau la sfat, se mai certau pentru cîte o ghindă, 
da ăsta sta deoparte și privea ca un filozof fără să zică o vorbă, 

Într-un tufiş din apropiere, puiasă o vulpe vreo cinci pui. Aricii dădură 
veste peste plai și prin văi şi se ospătară cu puii vulpii în timp ce ea ținea 
cu tot dinadinsul să-i vie la un cocoș țanţoș de prin țarini de hac. Cînd veni 
vulpea cu cocoșul, ia puii de unde nu-s! Îi mîncară o droaie de arici, nebu- 
natici și îndrăzneți de mama focului ! 

Vulpea s-așeză pe coadă în fața cirtogului și de mila puilor să pusă 
pe plins, chemiînd toate alele pădurii să vie să vadă năpasta și să se ospăteze 
la pomana pe care o făcea pentru sufletul puișorilor ei. 

Și, în cîteva clipe, în luminișul pădurii veniră la casa vulpii: lupi, urși, 
vulturi, arici și alte jivine sălbatice. 

— Vai, suratelor, v-am chemat să vă ospătaţi la pomana puișorilor mei. 
I-o fi mîncat şi pe ei vreunul din vecinii mei! Săracii de ei, nu-mi pare rău 
decît de pielea lor că putea vrun om sărac, mîne-poimîne să-şi facă vrun cojoc, 
da încolo nici nu-mi pasă de ei ! Bine a făcut cine i-a mîncat, că de nenumărate 
ori le-am spus: staţi mă dolofanilor pe lingă cirtog, puneţi-vă lacăt la gură 
şi nu chirăiți cînd trece vreo ală strină prin tufa ! Mai ogoiți-vă, mă neastîmpă- 
raților, că văd că aţi căpătat aripi și ați prins gust la carnea de găină? De aia 
ZIC, iar să-i mulțămesc cumetrei sau cumetrelor care le-a venit de hac și m-au 
scăpat de pirliții ăia de copii. Păi cum să nu li să-ntimple, fă, rău, cînd o 
luaseră razna prin crînguri lacomi după orătănii | 

Dacă aș ști cine le-a făcut de petrecanie, le-aș da cocoşul ăsta întreg să-l 
îmbuce ! 

Aricii, cum auziră, dădură cu bita-n baltă, încît toți se repeziră la vulpe 
spunîndu-i: 

— Cumătră, eu am mincat jumătate dintr-un puişor de vulpe. 

— Ție îți dau din cocoș zise vulpea. 

— Eu am mincat unul întreg, zise altul. 

— Îţi dau cel mai mare ciolan, să ştii! 

— Ba eu am mîncat din toți cîte ceva, crezind c-oi da peste vreunul să 
nu-i pută carnea. 

— "Ţie îţi dau întregul cocoș. 

— Suratelor, zise vulpea, dați-mi voie dacă-i așa să facem o horă zdra- 
vănă şi să ne veselim, că am mare bucurie și fericire, fiindcă vecinii mei aricii 
mi-au făcut un bine, cum nu se poate bănui. Și în loc să plingem, să ne veselim. 
Hai să-i dăm drumul la un șir să se cutremure pămîntul ! Și unde începură să 
cînte păsările, greierii, broaștele să ţie isonul, iar veveriţele spînzurate pe 
crengi se îngînau de se înveselea toată pădurea și săreau schintei din picioarele 
urşilor, lupilor, iepurilor și ălorlalți viezuri. Da printre ei ţanţoși dărimau pămîn- 
tul sub picioare aricii, amestecați printre jivine. Da focul să-ncintă și cum 
săreau așa în neștire, mai călcau pe cîte un arici. Ariciul zicea: Chiuu! Da 
lupul ori ursul offf ! fiindcă din picior îi cura sînge. La un timp vulpea se văzu 
jucînd singură fiindcă toate alele își sugeau sîngele ce le cura din labe, iar 
aricii să văitau de spinare. Toţi se văitau care pe unde putea, numai șireata 
vulpe ridea pe sub mustață. 

— Vai, dragii mei, nu vă plingeţi, nu vă olicăiți, nu vă tăvăliți şi mai 
bine să vă duceți fiecare la birlogul vostru și cînd o să ne simţim bine, iar 
am să vă chem eu și atunci o să facem un zaiafet să se ducă pomina peste 
nouă ţări și mări. Da să rămînă numai aricii, că-i văd tare zbirliți şi supăraţi 
şi aș avea dorinţa să le mai înveselesc inima. 

— La bună vedere, cumătră, ziseră alele pădurii și se afundară în codri, 
lingindu-şi labele pline de singe. 

— Să veniţi cu voie bună, suratelor și s-aveţi cale ușoară zisa vulpea. 

Aricii se îngrămădiră pe lingă vulpe dornici să se ospăteze cu vulpea 
din ciolanele cocoșului pe care vulpea îl ținea în gură. Apoi prefăcută le zise: 

— Aricilor și aricioaicilor, ia întindeți fa un dans colea pe iarbă verde 
şi ca Să ne înveselim să ne jucăm de-a pitișul. Eu mă duc după un tirşog, 
chem pe unul din voi, îl pitul şi cînd l-oi chema pe-al doilea, el vine să-l 
cate. Dacă-l găseşte primeşte un șomoldoc mare din cocoș, dacă nu-l găsește, 
primeşte răbdări prăjite. 

— Biine ! biine ! hai să începem jocul ziseră într-un glas aricii. Numai 
unul sta deoparte tăcut şi morăcănos. Jocul începu. Vulpea se pitulă după 
un tufan de un stat de om si zise: 

k Arici pogonici, 
Vino, frate,-aici, 
Treci-n ascunziș, 
Mergi rostogoliș, 
Te plimbi p-ici, 
Pin aluniș; 
Să crape de ciudă 
Cin” nu-ţi dă de urmă, 
Dar care v-a da, 
Cocoş va mînca! 


Un arici mai iut şi îndrăzneţ: ţişti! ţiști! şi ajunse la vulpe. Vulpea 
îi zise: fă-te că te chirăi, o dată de două ori, da nu cere ajutor și pierde-te 
printre tufe. Atunci vulpea apuca pe arici de cap îi zdrobi creierii și-l aruncă 
mort într-un tîrşog. 

Pe urmă chemă pe-al doilea arici din nou zise: 

Airici pogonici, 
Jar dă-te pitiş, 
Colea în tufiș, 

Pe frate-tu găsiși ! 


Ariciul, cum venea, vulpea îl apuca de cap, tipa o dată, da cu el de 
copac şi-l arunca mort în tufă, lingîndu-se de singe că aricii o înţepau cît 
puteau pină-i omora. 

Așa-i omori vulpea pe toţi aricii, de mai rămăsese doi arici. Un arici 
şi o aricioaică. Ariciul mai cuminte îi zise lui sora-sa: fă, fetițo, nu avea încre- 
dere în vulpe, bag de seamă că toți am tăbărit la vulpe ca furnicile la stejar 
şi pot să-ți jur că după cum nu vei găsi iepuri în biserică, nici pe frăţiorii 
noștri n-ai să-i mai găsești în viață. Tu nu vezi că asta este o vulpe bătrînă 
unsă cu toate unsorile? Apoi vorba aia, de mincinoasă ce este: 

Purecele cînd i-o place, 
Cît un elefant mi-l face. 

Păcat că voi credeţi în vicleniile ei și pe toţi o să vă potcovească de o 
s-o pomeniţi pe lumea ailaltă ! 

În timpul ăsta vulpea strigă aricioaica. Ea merse cu băgare de seamă 
şi cînd fu gata vulpea s-o prindă de cap, aricioaica pac- și trase capacul de 
ţepi peste ea. Vulpea, mînioasă, îi da ocol şi nu mai știa ce viclenii să mai 
scornească să-nșele ariciul. Întoarse spatele, ridică coada și-i dădu drumu 
la apă caldă pe aricioaică. Aricioaica, răbda apa caldă şi sărată, însă nu se lăsă ! 
Dacă văzu că n-are ce-i face împinse gogoloiul de arici pe coastă-n vale într-un 
pirîu, aici aricioaica simțind cum se duce pe girlă, vru să-și vadă moartea 
cu ochii, și cum scoase capul de la adăpost, vulpea, haţ! şi-i zdrobi capul 
sărmanei. Pe urmă, se duse și la cel din urmă arici, începînd a striga: 

— Măi arici, pogonici, 
Vino, tirîși, grăpiși, 
Uitaţi frații toţi aici, 
Pitulaţi prin tufiş ! 

Iar ariciul cel mărunțel și cuminte îi răspunse: 


— Vulpe, ești mare vicleană, 
De n-ai pe lume samă; 

Cu mine ai greșit-o, 

Nășica ţi-ai găsit-o. 

Cind cîinii veghează, 

Lupii nu cutează, 

Vezi-ţi de găinării, 

Și lasă-mă-n pustii. 


Da vulpea dacă văzu că are de-a face cu un arici pe care nu-l poate 
înșela, rînji către airici și începu să îndruge cai verzi pe pereţi. Da din tot ce 
spunea, ariciul nimic nu credea, pe o ureche îi intra și pe alta îi ieşea. 

Ariciul, văzînd că vulpea se străduiește pe ocolite să-l însele, zise: 

____— Cumătră, lasă-te păgubașă, că niciodată n-ai să poți să faci din cal 
măgar. 
— Ai dreptate, cumătră, văd că de aici înainte cu dumneata n-o să mai 


fac eu boi bălțați şi deși boul cu bivolul nu se potrivesc la jug, eu îți cricesc 
să fim prieteni ! 


— Mie îmi place să fiu prietenă cu toate alele, în afară de cele lacome. 
Dar dacă zici, hai să fim, răspunse ariciul. 
„_— Drept mulțămire, eu te poftesc să mîncăm struguri abia pirguiţi în 
via unui popă colea pe creștetul dealului. 
— Merg cu tine, cumătră, cu învoială ca să nu mai încerci să mă potco- 
veşti. Și plecară la vie. 


Mergind așa pe drum, vulpea înainte și ariciul pe urmă, vulpea întrebă 
pe arici: 


— Ariciule, văd că te tragi la urmă, fugi de mine ca dracul de tămiie, 
spune-mi drept cîte minciuni știi tu? 

— Iar umbli cu şoalda. Păi ştiu numai trei. Da tu cîte ştii? 

— Eu ştiu atitea că ai umple un car, o traistă și un sac și tot nu ar fi 
adunate laolaltă toate. 

— Ei, păi de aia ești meșteră să tragi sforile. 

— Iar tu cu trei minciuni ai să mori de foame, asta s-o știi de la mine, 
că lumea trăiește din minciuni. Eu sînt gata să-ţi vind citeva minciuni. 

— Tacă-ţi gaița, cumătră, degeaba-:ni descînţi, că eu mă mulțumesc 
cu ce am învăţat de la părinții mei, n-am trebuință de învățătură de la străini. 
Știu că tu în găina vecinului vezi o curcă. Mai bine să mergem la via popii. 

— Să mergem, cumătră, dacă n-avem altceva de făcut și au trecut prin 
țarini oprindu-se în marginea viei. În capătul ei era un alingari cu boji și 
ierburi. Vulpea pitiş înainta, iar ariciul urmînd-o încet, încetişor. Mincară ei 
bine la vială, braojhină, țița oii, coarnă, tămiioasă şi alte soiuri de struguri de 
li se umflase burta ca cimpoiul. P 

Cînd să plece, vulpea căzu jos într-o fintină. Se uită în sus la arici 
plîngind şi rugindu-l: 

— Ariciule, spune-mi o jminciună şi scapă-mă de la moarte. Că mă 
omoară popa. 

— Nu pot, cumătra, ca dacă-ți spun o minciună, mai rămin cu doă 
şi atunci ce mă fac, nu am decit să mor dacă-n lumea asta nu se poate trăi 

decît din minciună. Tu ştii destule, scoate una din carul tău și scapă-ţi blana 
de la argăsală. 

— Cumătre, nu e vreme de glumă, îți cer numa o minciună să-mi spui 
și ca o roabă te-oi asculta toată viaţa, numai scapă-mă din mîinile popii. 

— Prefa-te că ești moartă. Popa o să te vadă aşa cum miroși ca dracu, 
o să te arunce afară din groapă, atunci tu s-o iei fuga prin aluniş, pină-n 
virful din grindiş. 

Cînd veni popa, privi în fîntină și văzu vulpea moartă. Se scobori la 
ea şi după ce o măsură cu luare-aminte, îşi dădu seama că e moartă, o luă 
de picioarele de dinapoi și o aruncă de-azvirlita afară, zicînd: 

— Ei cumătră, ţi-am făcut facerea, vezi așa e cînd taica popa veghează, 
nimenea nu cutează! O să fac un cojoc pentru coana preoteasă să se mire 
întreg satul ! Dar cînd ajunse la baza fîntînii, văzu vulpea cum se grăbeşte 
spre pădure. 

Aaa, vicleano, bată-te Dumnezeu, mă înşelași! Îmi cazi tu al'dată la 
mină. De vie am să te jupoi, că-mi prăpădişi averea, păcătoaso, 

Al'dată, iar vine vulpea cu ariciul să măniînce struguri pe ales. Mincară 
ce mâîncară și cînd să plece, ghinionul vulpei să cadă iar într-o capcană făcută 
anume de popă. 

— Aoleo, cumătre m-am dus pe apa sîmbetei, de-acum nu mai am scă- 
pare, mai spune-mi o minciună că mor aici cu zile şi e păcat, că nimănui nici 
cel mai mic rău n-am făcut. 

— Nu pot, cumătră, că mai rămîn cu o singură minciună și cu asta 
n-am să pot trăi o viaţă intreagă. Da nu fi zgircită dezleagă disagii tăi cu 
minciuni și scapă-te de la greaua osîndă. Sere 

— Ajută-mă, cumetre arici, că ce-mi vei cere aceea iți voi dărui. 
Spune-mi încă o minciună și scapă-mă te rog! 

— Bagă de seamă, de data asta popa n-are să te arunce afară. Te prefaci 
că ești moartă. Popa are să-ţi lege picioarele. Te va duce acasă şi te va arunca 
într-o sobă, unde copiii îți vor dezlega picioarele. Tu să fugi, nu prin faţă, 
ci prin sobele din dos, că are niște căţele afurisite și te jumol de piele. Și abia 
sfîrşi vorba şi taica popa fu la gura groapei. Cind o văzu, îşi mingiie barba 
de bucurie. 

— Păcătoaso, tot am pus eu mina pe tine. Vezi dacă umbli la secerat pe 
unde n-ai semănat ! De-acum nu mai scapi, că o să te leg eu zdravăn. N-o 
să-ţi mai meargă cu înșşelătoriile. Îţi pun eu pielea la murat! 

După ce-i legă picioarele, o aruncă afară, o luă pe băț și o dusă acasă 
la preoteasă. O aruncă jos pe podea. Toţi se bucurau mîngîindu-i blana. Copiii 
însă n-au de lucru, îi dezleagă nojiţa şi vulpea pişti, peste fereastră la sănă- 
toasa prin garduri și ogrăzi, urmărită de o grămadă de cîini de asurzise maha- 
laua cu lătratul. 

Pînă aci îi merseseră vulpii toate ca pe sfoară. Da băgă de seamă ariciul 
că vulpea eria cu ochii în patru și tăcea ca un tăciune cutrupit cu cenuşe în 
vatra focului. Nu-i scotea cu cleștele o vorbă din gură. i 

Veni iar vremea să plece la via popii. O luară domol pe cărare și se 
ospătară cu luare-aminte. Cînd să plece, al naibii ghinion, căzu în fîntină săr- 
manul arici. 


— Cumătră vulpe, de două ori te-am scăpat de la moarte spunindu-ți 
două din cele trei minciuni cu care trăiesc pe lume. A venit rindul să-mi spui 

şi tu o minciună ca să mă scapi de la hapsînul de popă, care îndată ce mă va 
vedea îmi va da cu parul în cap, făcîndu-mă una cu pămîntul. 

— Lasă, cumetre arici, că mai ai o minciună și o să scapi cu aia. 

— Bine, cumătră, dar cu ce voi trăi pe urmă, cînd fără minciună zici 
că nu se poate trăi? 

— Ei lasă, să ajungi tu acolo, că te descurci tu, așa-i spuse vulpea. 

— Te lăudai că toată viața ai să mă asculți ca o roabă și acuma nu-ţi 
pică o lacrimă pentru viața mea! 

— Cumătre, nu-ţi pierde firea, că toate de sus sînt lăsate, că nu e varză 
să nu se roază. Toţi la urma urmei o să pierim. 

În acest timp se auzea popa înjurînd și biestemînd că iar ariciul și vulpea 
l-a păgubit. 

Atunci ariciului îi trece prin minte ca un fulger a treia minciună și zice 
cumetrei : 

— Apleacă-te, scumpa mea, să ne sărutăm şi să facem iertăciunea, ca să 
mor cu inima împăcată că nu eşti supărată pe mine. Vulpea, aplecîndu-se să 
fie sărutată, răspunse: 

— Rămii cu bine, cumătre, și pe lumea cealaltă să-ţi fie calea cutrupită 
cu flori şi struguri din via popii. 

n clipa aia, ariciu prefăcindu-se c-o sărută, o apucă pe vulpe de bot 
cu dinţii și vulpea de durere sări în sus, din fugă dindu-l pe taica popa cu 
cracii-n sus. Taica popa buimăcit crezu că vulpea îi fură de-acum strugurii 
cu coșulețul. 

— A, fa, căța ! Pînă ieri mă furai de una, da acuşi îmi cari strugurii cu 
tirna. Vulpea, neputindu-i răspunde îi răspunde ariciul din fugă: 

— Ei, taică popo, cînd pe lup de gât l-apucă, iar pe porc de bot, nu mai 
are scăpare. 


STĂPÎNUL ZGÎRCIT ŞI MĂGARUL 


Cică a fost odată un stăpîn zgircit, care avea un măgar. 

Stăpinul mergea cu măgarul la tîrg cărindu-și în fiecare zi mărfurile și 
avea mari foloase de pe urma dobitocului. 

Cînd ajungea acasă, măgarul îi cerea stăpînului să-i dea oțiră demîn- 
care, că nu mai poate de foame. 

Stăpînul, care ţinea cu orice chip a se îmbogăţi de pe spinarea măga- 
rului, nu-i da nici zob şi nici fin, şi ținea măgarul numai cu paie, astea 
fiind mai ieftine. 

Măgarul, care simţea că i se apropie sfîrşitul, slăbindu-i puterile, îşi 
rugă stăpinul să-i dea şi fin, nu numai paie, dacă dorește să-i mai fie 
de folos. 

Auzind stăpinul acestea, se gîndi să meargă la oraș şi să cumpere măga- 
rului ochelari de culoare verde. Şi de aci înainte ori de cite ori îi da măga- 
rului paie, îi așeza cu luare-aminte ochelarii, iar măgarul mînca cu poftă cînd 
vedea că stăpinul îi da fin. 

Cînd intra stăpînul în grajd, îşi îmbia animalul, zicîndu-i: 

— Măgarule, mincă fin, 


287 


De la bunul tău stăpîn! 

Silindu-și măgarul la poveri grele, sărmanul: dobitoc îşi lăsă odată stă- 
pînul chiar la mijlocul drumului cu marfă, căzu jos și muri. 

Îl plinse atunci stăpînul, dar ce folos că-i rămăseseră clăile de fin neîn- 
cepute, că măgarul nu mai era chip de înviat. 

Și așa pieri şi ăst măgar, ca și alți mulți măgari, care cred în spusele 
stăpînului şi nu știu că cel ce ascultă la minciunile stăpinului, e ca cel ce 
paşte la vinturi. 


ÎNŢELEPCIUNEA URSULUI 


Undeva, într-un sat departe la munte, trăia un meșter lemnar. Cum 
era de felul lui sărac, se hrănea din ce cîştiga cu chisăru, cu toporul şi cu 
firizul, era azi aici, mîine colea. Lucra din sat în sat și era mulțumit de cele 
ce agonisea. Sara se-ntorcea să doarmă la casa lui. Odată, pe cînd se-ntorcea 
el să doarmă, venind de la lucru, îi ieșiră-nainte o grămadă de lupi. Lupii 
adunaţi în haită, urlau de înfiorau pămîntul! Lemnarul cum zări lupii, de 
frică fugi şi se urcă într-un copac mare stufos. Ca maistor ce era, avea la 
el fel de fel de fterotenii: chisăr, firiz, bardă și altele. Lupii lihniți de foame 
cum îl văd se reped la el, dar n-au ce-i face decît să dea ocol copacului. 

Omul, de frică, dete să se suie mai sus pe virf, să fie mai sigur că acolo 
nu-l ajung lupii, aşa îşi făcu el socoteala. Cum încercă să urce mai sus, simți 
că cineva îl împinge cu palma-n cap să stea pe loc. Mirat și speriat privi-n 
sus să vadă ce este. Cînd colo, în copac, deasupra de el, un urs mare cît un 
bivol! Cum privea ursul, ursul îi punea mîna-n cap și-l îndesa-n jos! Lupii 
tot căutau pe sub copaci să dea de om să-l mănînce, dar nu-l găseau. Cînd 
îl văzură, sus, buluc pe lingă copac. El iar se uita la urs, ursul din nou îl 
îndesa-n jos să nu se miște, ca să plece lupii. 

Și cum sta aşa, nu ştia ce să facă să scape cu viață. Greu la deal, şi 
greu la vale. Sta aci ca-ntre ciocan şi nicovală. Dacă scapă de la lupi, nu 
scapă de la urs ! Se gîndea el. Iar priveşte-n sus, doar s-o urca ursul mai sus, 
dar ursul nu vrea și-l îndesă iar cu laba-n jos. 

La urma urmelor puse mîna pe firiz şi tăia creanga pe care şedea ursul 
speriat de lupi. Cum începu să rișciie, ursul pricepu gîndul necurat al omului 
şi-l îndesă-ncet cu laba să-și bage mințile-n cap. În om însă a puiat diavolul, 
el tot rișcăie-nainte cu ferestrăul pînă ce căzu ursul jos în mijlocul lupilor. 
Lupii se năpustiră pe el și-l sfişiară-n bucăți. Dar dacă se săturară, trăgeau 
nădejde că și la om o să-i spargă foalele și o să se-nfrupte și din carnea lui. 
Lupii îşi făcură arțag sub copac și rămaseră aci zile și nopţi. Omul mîncă 
scoarța de pe copac parcă era iepure şi ca prin minune trecu un călător cu 
cîini și armă pe lingă copac. De foame și de sete, abia-i putu cere ajutor. 
Călătorul, după ce ascultă întimplarea, îl mustră zicindu-i: 

— Omule, la nevoie şi fiarele se-mprietenesc cu omul ca să scape cu 
viață. Ursul este un animal cuminte şi aici mai înțelept ca omul s-a dovedit. 

Dacă ascultai de urs, lupii plecau şi voi vă vedeaţi de treabă. Așa, dacă 
nu treceam pe aici, îți rămîneau oasele înșirate prin acest copac. De aia, altă 
dată să nu mai umbli cutcapu-n sac. 

IV 
SNOAVE 


PĂCALĂ ȘI TAICA POPA 


Au fost trei fraţi surumași într-un cătun şi nu aveau nici de mîncare, 
nici de purtare. 

Cel mai mare zise către fraţii cei mici: 

— Fraţilor, să ne ducem și să ubidim de lucru că leșinăm de foame și 
murim de frig în ciolanele goale. 

— Bine, să ne grăbim, ziseră ceilalți doi. 

Îşi luară traista și cicmagu și fiecare o apucă pe unde le tăie capul. 

Cel mare merse, merse și ajunse la un cătun și dete de un popă. 

— Ce ubideşti, feciorule, prin cătunul nostru? 

— De lucru, răspunse băiatul. 

— Dar stii să pasti oi? 

— Știu! 

— Atunci să ne ogodim și cît ceri? 

— Eu nu mă tocmesc, ci mă bag argat pe degeaba. 

— Cum pe gratis? 

— Da, pe gratis ! Numai una să ne învoim, cine se imserină să-i scoatem 
o talpă de opincă din spate, fără supărare. 

Așa se învoiră şi dimineața, popa-l sculă cu noaptea-n cap, zicîndu-i: 

— Hai, feciorule, că turma e mare și zbiară oile de foame. Scoate oile 
din ţarc și să le duci cîntindu-le și țjucîndu-le în virful muntelui. 

— Am să le duc, părinte, răspurse feciorul, să le satur! 

Ajunse cu turma în munte, le închise în strungă şi le frînse cîte un 
picior la fiecare, lăsindu-le să șchioapete. Se apucă să mănînce mămăligă cu 
brînză şi ceapă după care se culcă la umbra bradului. Cînd se lăsă seara, luă 
oile și le mînă la popa acasă. Cînd îl văzu popa cu oile flăminde şi şchioapete 
se răsti la slugă, de parcă intraseră toți dracii în el. 

— De ce șchioapătă oile, băiete? De aia te hrănesc și îmbrac să mă sără- 
cești? Şi începu popa să se vaite și să ofteze de ciudă și mîhnire mare. Dar 
feciorul, văzindu-l aşa-i zise: 

— Cum, părinte, te înveninaşi pe mine? Nu dumneata ai zis să merg 
cu oile jucînd și cîntind? Iată, toate oile joacă-n trei picioare. Nu-ţi place? 

— Ba-mi place, cum să nu! 

Ce se vorbi el cu preoteasa să nu-l mai trimită cu oile, ci cu porcii. 

În zori îl sculă iar: 


— Deşteaptă-te, feciorule, că azi ai să te duci să paști porcii la munte 
la jir și la ghindă şi rizînd să aduci porcii acasă că nu-ți mai dau mincare. 

Cum ajunsă în munte, închisă porcii într-o peșteră, se puse pe mîncare 
de coricove şi se odihni la umbră. Cînd se sculă luă cuțitul și tăie gingia de 
jos de la fiecare porc, făcu o friptură și se sătură. 

Mergiînd el spre cătun cu porcii, lumea se crucea și se mira cum se 
face că toți porcii merg rizind. Cînd la poartă-l aștepta popa. Văzîndu-și 
porcii-i zise: 

— Ce le făcuși, măi băiete, de-i cisnoviși, și-i cebăluişi ca dracu. 

— Așa cum aţi poruncit, părinte, am sosit cu porcii rîzînd ! 

— Of! of! of! mă bagi de viu în pămînt! 

— Cum sfinția-ta, te înveninași? 

— Da de unde! Nu e nici o supărare, îi răspunse prefăcut popa. 

Se duse în casă la preoteasă văitîndu-se: 

— Vai de mine, muiere, ce ne facem? Ăsta nu numai că tunde, vorba 
aia oaia, dar îi ia și pielea! Ne-am dus pe copcă, să știi! 

— Asta-ai vrut-o tu, omule, de-ai suit pe dracu pe casă. 

Stau în loc şi mă gîndesc cum o s-o mai nimeresc! 

— Hai să-i scriem o scrisoare să plece, să fugă din casa noastră. Şi-i 
scrie așa: 

— Scriu la tine, 

Vai de mine! 
Cînd îi vedea slova mea, 
Să fugi încotro-i putea! 
Fecioru-i scrise și el pe uşe: 
— Ușa-i a mea, 
Casa-i a ta! 
Pleacă sfinția-ta, 
Că e vai de steaua ta! 

Dacă văzură, ce văzură, se hotăriră să-şi ia lumea-n cap şi să plece 
din casă ! 

— Să plecăm, popo, că parcă ai avut mintea-n călciie cînd l-ai luat 
slugă pe Păcală. Mă prostule, tu nu vezi că ăsta te scapă din foc și te 
bagă-n lac?! 

— Atunci să fugim, preoteasă, să scăpăm măcar nejupuiţi de vii. 

Îşi adunară toate boarfele în doi saci mari și la cîntatul cocoșilor fugiră 
cu voia lui Dumnezeu, unde-o da sorocu și norocu. Păcală auzi tot ce pregă- 
teau pe sub ascuns stăpinii și înainte de cîntatul cocoșilor aruncă părțalele 
afară și intră el în sac. Cum cîntară cocoșii, ridicară sacii pe măgar și se 
duseră în lume. 

— Iacă, mă popo, ce-mi facuși, plecarăm de la moară la rișniță; se vede 
c-o să-ți fie de cap. 

— Mai lasă-te de blesteme, că dăm la belele, preoteasă, îi zise popa. 
Mai bine roagă-te lui Dumnezeu pentru oricine, să-ţi dea şi ție bine! Dar 
preoteasa da tot înainte cu ocări și sudalme de înnebuni pe popa. Și așa 
mergînd în neștire deteră de un păcurar cu o turmă mare de oi și niște cîini răi. 

Cîinii, cînd văzură măgarul, se luară după el. Măgarul se sperie de 
ciini și o luă la fugă pînă se răsturnă samarul de pe el de să dusă de-a berbe- 
leacul la vale. 

Pe Păcală, mai de voie, mai de nevoie, îl podidi lipsa şi din sac începu 
să curgă unt. 

Cind văzu preoteasa curgind unt din sac, îi zise: 

»Cinge barba, părinte, că s-a spart oala de unt și nu mai rămîne”. 
Popa întinsă barba și o muie cu unt: 

După o așa nefericită întîmplare, iar cu sămarul sus pe măgar și zi-i 
înainte ! Lui Păcală îi veniră alte nevoi și începu să vorbească singur ca 
nebunii: 


Părinte, părinte ! 

Cu un pic de minte! 
Mult e pin” la rai, 
Lungă-i calea, vai! 
Dar pînă la iad, 

E numai un gard! 
Și ala-i tot spart, 
Hai acolo-ndat ! 


Cînd auzi popa asemenea cuvinte, crezu că e vreun sfînt care-l cunoaşte 
şi i-a intrat în sac! Își netezi barba, grăindu-i: 

— Cum este, doamne sfîntule, acolo? 

— Un sfînt sfîntuleţ, 

Din fire glumet ! 

Popa, cînd auzi, opri măgarul și cobori samarul. Cînd dezlegă sacul 
văzu capul lui Păcală și căzu jos leșinat: 

— Vai, vai, vai! 


După cine dai! 
După necuratu, 
Și după spurcatu ! 


— Cum părinte, te înveninași? 

— Aaaa ! cum o să mă supăr, feciorule, abia am aşteptat să te văd! Şi 
după asta iar se împăcară! 

Popa se sfătui cu preoteasa să-i facă de petrecanie noaptea. Merseră 
ei pe înserat şi se culcară pe margine de rîu cu preoteasa la mijloc, aşa cum 
se înțeleseseră. 


Peste noapte se sculă Păcală, puse preoteasa la margine, iar el se culcă 
la mijloc. Cînd se deșteptă popa o picni pe preoteasă; preoteasa-l picni pe 
Păcală care se rostogoli-n apă şi se-necă ! 

Bucuros popa că a scăpat de dracu, o mişcă pe nevastă, zicindu-i: 

— Hai, preoteasă, scoală-te să fugim, că ne scăparăm de dracu, de porcu 
ăla de Păcală! Atunci Păcală grăi mulțămit: 

— Cum, părinte, ce vorbă e asta? 

— Aoleu, preoteasa mea |! și zdup după ca, de-i rămasă pe deasupra 
numai potcapul. 

Păcală de pe țărm îl privea, supărat că nu i-a tăiat plotoage de opinci 
de pe spinare şi mingiind urechile măgarului, zise cu glas tare să-nțeleagă 
şi asinul: 

„„Hehei ! dacă ar ști omul, să creadă în Dumnezeu, dar nici pe dracu 
să nu-l uite!” 

PĂCALĂ ŞI POPA 


Odată Păcală s-a lăsat de lene și de flimind ce era a po:nit-o în lume 
să se bage argat la vreun bogătaș. Merge el pe un colnic şi se întîlnește 
aşa din întîmplare cu un popă. 

— Sărut mina, taică popo! 

— Să-mi fii sănătos, băiete, da încotro? 

— Merg în lume, poate găsesc un popă cu inimă să mă ia argat! 

— Cum te cheamă, măi băiete? 

— Nu ştiu, dar de cind m-am po:n:znit, lumza-mi zice Păcală. 

__— Cum, tu eşti Păcală? Tu eşti ăla care ai păcălit toată p:ostimza şi 
vei şi pe mine? Mi-a spus mie coana preoteasă să mi feresc de Păcală, doar 
n-or fi intrat diavolii-a mine să-mi iai mințile şi să te iau argat la curtea 
mea. Du-te, băiete, sănătos, că deși am nevoie de argat, pe Păcală n-am să-l | 
iau nici în ruptul capului. 

Păcală ştie pe ce cale merge taica popa, îi taie calea şi iar îi iese înainte, 

— Sărut mina cea sfintă, taică popo, iată că iar nə întilnirăm. 

„__—”Tu, bitu-l-ar crucea, iar mi-a ieșit în cale! Fugi, mii băiete, fugi, 
că nu te iau, cu tu ești piaza rea. 

— Bine, părinte, eu mă duc, dar vă spun că altă slugă n-ai să găsești. 

Popa plecă înainte. Păcală, hoț de felul lui, îi taie calea și iar îi iese înainte. 

— Bună ziua, taică popo, iată că iar ni se întretăiară drumurile. Ozicum 
dai nu scapi de mine şi gata! | 

— Așa este, băiețaș, de dracu și de femzie nu se poate feri omul, că | 
odată şi odată tot îi taie calea. | 

Apoi dacă pe unde mrg tot də Păcală dau, n-am ce face! Ce mi-o fi 
scris, în frunte mi-o fi pus! Te iau argat că n-am încotro şi gata. S-au 
tocmit şi s-au întors amindoi voioși acasă. 

A doua zi, popa i-a spus că-l ştie din fice poznaş şi ar vrea să se facă 
om și să se lase de drăcii: 

— Măi băiete, spre binele tău, ca să nu te bată Dumnezău și să te 
procopsesti, lasă-te d= drăcovenii. Mă, stii cum esti tu? 

— Nu! 

— Eşti ca diavolul care-şi ține capul în poalele mi-si și cu coada răstoarnă 
carăle oam:ailor cu bunătăți pe şusele. 

— Vai de mine părinte ! Na mă crede chiar aşa ! N-oi fi eu călugăre, dar 
nici ușă de biserică nu-s ! Ai să vezi că slugă ca taica popa nimeni n-are-n sat, 

Plecară cu ziua-n cap la lucru. Păcală leneş de felul lui, să crape de 
ciudă nu alta. Popa dă cu sapa de două ozi, Păcală dă cu sapa o dată; doar 
nu e moșia lui ! Ştie el ce face ! Se aşează să facă p-inzul țigănesc; popa ia de 
două ori și Păcală ia o dată. Păcală mănîncă un ou, popa ia două ouă. Păcală 
rămase flimînd, îşi ia inima-n dinţi şi-i zice-n faţă popii: 

— Taică popo, oare este frumos să iei dumaeata de doză ozi, iar eu o 
dată? Dumneata să iei două ouă, iar eu un singur ou? 

— Vezi, taică Păcală, iei cu lingura, precum dai cu sapa. Eu am numărat 
de cite ori ai dat cu sapa şi atitea linguri ţi-am dat. 

Apoi s-a așezat la umb:ă să puie capul pe o brazdă să se odihnească 
oleacă. Acum Păcală doarm= de două ori, iar popa o dată. 

Vine popa la Păcală și-l roagă să se scoale. 

— Hai, bre taică, scoală-te că ne-apucă sara cu locul nesăpar! 

— Mă scol, taică părinte, dacă-mi dai desară două ouă, să mă satur și eu. 

— Desară te duci și-i ceri două ouă preotesii, auzi! 

— Aud și mă scol la treabă, ca să vedeţi că nu sînt leneș și prost 
precum par ! 

Dă el cît dă în pămînt cu sapa și spre seară îi cere voie popii să se 
repeadă la preoteasă să ceară cele două ouă. 

Se coboară în sat și-i cere preotesii cele două iepe să se ducă la tirg 
cu ele să le vîndă. 

Preotesii nu-i vine să creadă de cele ce aude și ca să se adeverească, 
se suie-n geamlic și strigă tare la popa care săpa pe coastă: 

— Taică popo, ascultă | Să i le dau pe amîndouă? 

— Amindouă, amîndouă ! 

— O fi înnebunit popa, alta n-am ce zice! Să vindă el iepele acum în 
toiul lucrului de vară. Îi dădu iepele, Păcală, încălecă pe una și dus a fost, 
unde a dus, vorba aia, mutul iapa! 

Sara cînd află popa că a fost păcălit, ia un cal şi fugi după el spre tîrg. 
Dar ia-l de unde nu e! 

Pe drum Păcală cu două iepe se întîlnește cu un ţigan. 

— Ce ești, arămilă, așa tuciuriu, îl întreabă Păcală. 

— Îți dau tot ovăsu din traistă să-l dai la cai dacă-mi dai o coloare albă. 

— Bine, frate, fie ! Dă-mi ovăsul ! Ia ovăsul şi-i dă la cai. Iar pe ţigan 
se apucă să-l frece pe față cu o gresie de-i luă un rînd de piele. După aceea 
el se urcă pe iapă, iar pe țigan îl trimite să se uite în oglinda unui izvor să 
se vadă cît e de frumos. 

Cînd se uită şi se vede tot jupuit şi jumulit mai rău decît o găină, scoase 
cuțitul să-i verse mațăle; însă Păcală o luase de mult la sănătoasa. 

Pe drum se întilnește cu un țăran care mergea tot la tîrg cu o fucie 
plină cu răchiu vechi. 

— Cit cei pe fucia asta, muntene? 

— Cit ne ogodim ! zise negustorul. 

— Să-i vedem gustul ! 

— Poftim tegliciu și trage o inghițitură. 

— Lasă, negustorule, că o-ncerc pe la slăvină. Mă pricep eu! 

El scoate cepu, acesta-i cade jos, țuica se varsă şi pînă să găsească 
omul cepul, butoiașul era gol! 

Cînd se vede cu o aşa pagubă, încalecă şi fuge. Lingă o baltă vede fugind 
din urmă trei inși după el. 

El leagă iepele într-o pădure și coboară de se nămolește ca porcul pe 
haine şi pe față, așa că nimeni nu-l mai cunoștea că el este Păcală. 

Jese-n marginea satului și se vaită că l-au jefuit hoţii și l-au aruncat 
în baltă. Toţi cei trei, popa, arămiul și negustoru de răchiuri îl dăruiesc cu 
cîte ceva și-l blestemă toți pe Păcală. Dar vorba aceea, păcatele-s pe oameni și 
nu pe buturugi! 

Negustorul cu tuciuriul se duc înainte spre tîrg să-l prindă pe Păcală, 
iar taica popa rămîne cu el să-i dea o mînă de ajutor, ca orice creştin. 

— Ştii ce e, taică popo, hoţii ăștia o să ne fure tot; cum au tunat în 
sat, i-am văzut cum ne prăpădesc. Mai bine dă-mi odăjdiile şi ține ţoalile 
mele, ca să-i văd eu cine sînt tilharii ăștia care ne lasă săraci ! Schimbă ţoalile 
cu odăjdiile și aleargă în sat. 

Cînd în sat, o molimă dăduse în porci şi-n vaci de mureau pe capete. 
Păcală fuge-n sat și cere să bată primarul toba că are să spună o vorbă 
mare ! Se adună tot satul și cască gura la Păcală. 

— Fraţilor, știți voi de ce a dat boala în găini, porci și-n vaci? 

— Nu, nu știm! 

— Ei bine, eu ştiu ! Și dacă mă ascultați scăpaţi vitele de moarte şi noi 
de sărăcie. Mă auziţi ! 

— Auzim, auzim, grăiră oamenii, cu feţele pălite de soare și de necaz. 

— Dracul din baltă v-a adus boala-n sat. Mergeţi cu topoare, cu chisăre 
cu măciuci și înecaţi-l că de la el vi se trag toate ponoasele. 

Oamenii, turbați de minie, pun mîna care pe ce apucă și drept la baltă 
se opresc. 

Taica popa cum îi vede, bucuros că îi vin în ajutor să-i prindă pe hoți le 
zise din baltă: 

— Încolo sint hoţii, încolo ! 

— Ba încoace sînt hoţii ! zise gloata nebună. ÎI bătură bine și-l înecară 
în mocirla din marginea satului de se duse pomina. 


PĂCALĂ ȘI HOȚII 


După ce i-au murit părinții lui Păcală și drept moștenire i-au lăsat o 
curea de pămînt în cioacă și o capră, toată lumea din sat îl pismuia soco- 
tindu-l om cu stare și avere. Nu da o dată cu sapa-n țarină și cu capra se plimba 
prin tîrguri ca vodă prin lobodă, pînă ce începură sătenii a-l pizmui și a-i 
zice pe faţă: 

— Măi Păcală, tot ești singur cuc, dă-ne cureaua de pămînt și capra 
şi noi te ținem pe făsui și mălai, fară să ridici un pai de jos toată viaţa ! Păcală 
se chizni oleacă și le răspunse: 

— Oameni buni, văd că vă doare inima după mine și-mi vreţi binele, 
vă fac poftele și plăcerile, vă dau cureaua de pămint și capra, iar eu o să 
colind din ușă-n ușă, ca la niște frați. Zis și făcut ! Îi luară pămîntul și capra 
şi-l puseră la mîncare de post nu numai miercurea și vinerea, ci în fiecare 
zi. Şi dă-i cu ceapă, dă-i cu urzici, dă-i cu varză acră, dă-i cu ardei iute, 
dă-i cu prune crude, dă-i cu păsat nesărat, pînă ajunsă Păcală slab ca un tir, 
galben ca ceara, tocmai bun să nu mai intre-n iarnă și să-l ducă drept la 
gropniță. 

Într-o zi, oamenii își puseră-n gind să-i facă vint din sat! Îl chemă 
chinezu zicindu-i: 

— Băiete, ajunge, satu nu te mai ţine pe bere și pe mincare; pune brinca 
şi muncește dacă vrei să ai în traistă. De mine ia sapa, de nu o să paști 
troscot pe uliți ! 

— Bine, dar era înţelegerea altfel zise Păcală. 

— Altfel, altfel, dar nu vezi că țarina ta nu dă pic de rod! Că a copt-o 
soarele şi e tare ca tuciu? 

— Dar cu capra, ce faceţi? 

— O s-o tăiem pe Cirnelegi. 

— Şi o să-mi dați pielea? 

— N-o să-ţi dăm pielea că e bună de obiele, dar o să-ți dăm douăzeci 
și două de şiruri de căcărezi, fatate de capra ta, să le vinzi și ce-oi cîştiga 
al tău să fie cu alal. 

— Bine, fac așa cum poftește primăria, numai să nu vă supăraţi că 
n-am ce să vă mai dau, că n-am altă avere că v-aș da-o și pe aia. 

— De bună seamă că bucurie n-avem de pe urma ta, dar o s-o înghițim 
în sec, doar ne mîncași un an mălaiul degeaba. 

Păcală-și luă traista-n băț şi pălăria așteptind mărgelele. A doua zi, dis-de- 
dimineață cine bate-n stilpul cocioabei? Oamenii din sat cu cele douăzeci și 
două de șiruri de mărgele. Pe fiecare aţă erau înșirate cîte treizeci și trei de 
gogolii de căcărezi de capra lui. 

— "Ţine, măi Păcală, vinde mărgelele dacă vrei să prinzi osînză-n satu ăsta. 

— Mulțămesc, fraţilor, şi Dumnezău să vă ajute precum vă e gindul. 
Își luă mărgelele-n băț şi plecă fluierînd să le vîndă la tîrg. În marginea orașului, 
într-o mahala, îl opreşte un moșneag cu barba albă și desculț, zicîndu-i: 

— Bună ziua, băiete, încotro cu marfa? 

— Iaca la tîrg, mi le-a dat dom’ primar să fac parale pe ele! 

— Şi cum te cheamă? 

— Păcală ! 

— A, tu ești ăla ce păcălești și pe cei bogaţi și pe-ai săraci? 

— Eu, moșnege, mai fac și eu cite una vrută și nevrută. 

— Vino și trage la mine să cinezi și să te ospătez pe doi bani. 

— Vin, că și așa a-nserat! 

Şi a intrat în casa moșneagului. Moșneagul, noaptea îi ia mărgelele și 
le bagă într-o căldare cu aur topit. Cînd se scoală el dimineața cu noaptea-n 
cap, nu bagă de samă strălucirea mărgelelor, le înșiră pe băț și pleacă fluierînd 
de parcă toată lumea era a lui. Ajunge în fața palatului pașei, îl vede pașa 
cu mărgelele strălucind pe băț, și-l strigă: 

— Hei, tu ăla-ntr-o ureche, ia vino-n palat! 

— Care eu? 

— Tu, nătăfieaţă, doar nu eu? 

Şi se sui, îi luă pașa mărgelele, le-ntoarsă pe față, le-ntoarsă pe dos, 
zicîndu-i: 

— Bună marfă, bre! Cit ceri? 

— Cît vrea boieru? 

— Poftim o pungă cu treizeci de taleri de aur, eşti mulțumit? 

— Mulţumit, boierule ! Aruncă punga-n sîn şi se opri drept la un pitar 
să-și cumpere simit. Își cumpără cioareci de dimie, pălărie giubea și un măgar. 
Se-ntoarsă-n sat să le mulțumească locuitorilor că au avut inimă bună. Trage 
la primărie și zice: 

— Chinezule, mare mulțămire pentru mărgele! Uite o pungă cu trei- 
zeci de taleri dobîndii de la pașa ! Dacă le vindeam împăratului, eram pricopsit 
pe viață! Primarul căscă ochii mari, gata să leșine de ciudă! 

Cînd auziră sătenii pe ce chilipir te poți îmbogăți, în frunte cu primarul 
o luară razna după gogoloaie de capră, de oaie şi de iepuri. Le înșirară pe 
aţă, se urcară pe măgari și înainte de cîntatul cocoșilor, plecară în cetate de 
rămase satul pustiu numai cu Păcală. Cînd se sculă Păcală, satul mort! Îşi 
luă măgarul și plecă iar la oraş, că i se bătea ochiul drept. Îngroapă banii 
şi apucă pe alt drum. Merge el cît merge, cînd la o fîntînă dă măgarul să 
bea apă. Acolo o păpușă uitată pe o piatră. Căscă ochii mari, poate vede 

picior de om. Dar nu e ţipenie de om; pădure, pădure și iar pădure! Pe jos 
însă vede urme. Ha, ha ! zice el, va să zică o femeie cu o fetiță, pe o măgă- 
riță chială ! Unde s-o fi dus în cea pustie și nu-și mai bătu capu îndreptîn- 
du-se către oraş să-și cumpere un fluier. 

Cînd la marginea cetăţii, pașa însoțit de ostași și ceauși aleargă cu gurile 
căscate, toţi vineţi de supărare. Și cum îl zăriră, îl opriră: 

— Măi băiete, cine eşti? 

— Sînt Păcală, boierule ! Nu mă cunoşti? 

— Am dat de belea, băiete! 

— Ce belea, boierule? 

— Mi-a furat cadina jumătate din mărgelele tale. 

— Şi cu fetița? 

— Da şi cu fetiţa ! Da ce tu le-ai văzut? 

— Nu, boierule ! 

— Bă le-ai văzut, nu mă face prost!? 

— Erau pe măgăriță oarbă, iar fetiţa cu păpușa? 

— Baş cum zici. Tu le-ai văzut numai glumești? 

— Să nu mă mişc din loc dacă le-am văzut. 

— Atunci de unde știi? 

— Ghicesc ! 

— Puneţi mîna pe el și puneţi-l la răcoare pînă spune! 

— Pun ceaușii mîna pe Păcală și drept la închisoare cu el. 

Vine pașa oftînd şi înjurînd ! 

— Măi Păcală, spune măi cum de zăriși cadina? 

— Zău, boierule, n-am zărit-o, dar după semne, așa este cum spun. 

— Şi-ncotro a luat-o, băiete? 

— Hai să-ți arăt ! Îl scoasă pe Păcală de la răcoare, îi dădu cal și sabie 
și hai la locul cu pricina! Ajung la fintînă, Păcală zice: 

— Vedeţi urmele de copil si de femeie pe nisip? 

— Văd! 

— Vedeti păpusa uitată? 

— Văd! 

— E semn că avem de-a face cu o mamă și o fetiţă ! 

— Dar de unde ştii că e măgăriță și nu e măgar? De unde ştii că e 
șchioapă și oarbă cînd nu le-ai văzut? Și merseră mai departe. 

— Vedeţi boierule ! Aici măgăriţa s-a dat în poiană, uite era șchioapă 
de piciorul drept că urma e mai adincă și înșurubată. Și mai vedeți că a 
păscut pe dreapta că pe stinga era oarbă. 

— Așa este întocmai! Se gindi pașa, ăsta este cel mai mare înţelept 
din împărăție. Dacă îmi găsesc muierea, îl iau la palat. Merseră ei o zi, 
merseră două și a treia zi urmele măgăriței o luară în pădure. Și după urme 
se duseră și intrară într-o peșteră unde se ascundeau niște hoți vestiți, mari 
lotri. Hoţii cum îi văzură puseră mina pe ei, îi legară burduf și dă-i cu ei la 
ispiteală şi descoseală unde ţin comorile și bogăţiile. 

— Pe cine căutaţi în ţara hoților, zise starostele lotrilor. 

— Caut muierea ! zise pașa. 

— Ce-ai cu muierea? 

— Mi-e dragă ca ochii din cap şi am o fată cu ea! 

I-o aduseră-n față. Cadina cit îl văzu pe paşa îi căzu în genunchi säru- 
tindu-i carîmbul cizmei numai să nu-i taie capul și s-o ierte c-a fugit. 

— Asta e Emina ! Emina ! Vă dau ce vreti numai dati-mi-o ! 

— Ne-a mai dat unșpe șiruri de mărgele de aur, dumneata ce ne mai dai? 

— Vă mai dau şi eu unșpe, zise Păcală, numai daţi-ne cocoana. 

— Bine, vă dăm, numai că vreau în mînă mărgelele de aur ! 

Dar acu, e acu, cine să se ducă să ia mărgelele? Să se ducă Păcală, ia 
mărgelele şi pe-aci ţi-e valea ! Să se ducă roaba la fel; singurul om de cuvînt 
răminea tot pașa. Se duse pașa să aducă mărgelele ! Cind la întoarcere o să-l 
aștepte hoţii pe pașă, o să-i ia mărgelele ca și cînd ei sînt alți hoți şi o să-i 
zică să se ducă sănătos. Ajunge pașa gol pușcă, fără ţoale, fără bani, fără 
mărgele, plînge și se vaită degeaba. Ajunge la hoți și le zice: 

— Oameni buni, cum să vă zic! Pe drum m-au prins hoţii, m-au dez- 
brăcat, mi-au luat portofelul și unșpe șiruri de mărgele de aur! M-au lăsat 
sărac şi n-am alte mărgele. Fie-vă milă, daţi-ne drumu ca să vă ajute Alah 
şi să facem pace, să nu pun potere după voi! 

— He, he, dăm și noi drumu, cum dai și dumneata la cei ce putrezesc 
în cetate și vreau dreptate! 

— E drept ce ziceţi, acu văd eu cît prețuieşte libertatea, dar ce să mai 
fac? Dacă-mi dați drumu, fac dreptate ! 

— Miăria-ta, zise Păcală, ştii ce e? Scrie aici la ceauşi să deschidă ușile 
închisorilor și eu în trei zile aduc douăzeci și două de șiruri de mărgele. Numai 
fraţii hoți să aibă şi ei inimă largă. 

— Avem, cum să nu, ziseră hoţii, dar dacă în trei zile nu ne aduci 
mărgelele, te punem în țeapă domle Păcală, așa să știi! 

— Înţeles, fraţilor, înțeles, Păcală nu e primar să n-aibă cuvînt ! 

Și a plecat de a dat drumu pușcăriașilor de la închisoare mai întîi. Pe 
urmă iar s-a dus în sat a scos un pol de aur şi l-a dat primarului: 

— Domnule primar, uite polu, dă-mi încă douăzeci și două de șiruri 
de mărgele să fac negoţ, să ne-mbogăţim, să ne pricopsim ! 

— Mii băiete, cine să ţi le înșiruie că toți sînt cu oasele rupte. Cică ne 
batem joc de orăşeni cu asemnea mărgele şi ne-au lăsat leșinați după ce-au 
văzut marfa. 

— Daţi-mi ce vă cer şi o să vedeţi ce bani fac eu! 

Trase el puiul de soma și la cîntatul cocoşilor cu mărgelele pe băț 
drept la oraș s-a dus. Da primarul după el să vadă ce face? Înseră și iar îi 
ieşi un moșneag înainte: 

— N-ai nevoie de conăcit că se lasă seara, nepoate, și eu am odiăile 
mele şi-ţi cer doi bănuți! 

— Ba cum să nu, moșule! 

— Mii, tu ești Păcală? 

— Eu! 

— Da cînd te caută feciorii mai, că iacă i-ai sărăcit, le-ai suflat aurul ! 

— Moşule, unde e căldarea cu aurul topit să-ţi pun aurul îndărăt. Moşul 
d=schisă ușa unei odăi: 

— Uite, asta e ! Păcală aruncă cele douizezi și două de şiruri de mărgele 
în căldare. 

— Acum somă ușor, zise el, şi să nu fie cu supărare. Adormi bătrînul, 
dar Păcală, toată noaptea trage cu ochiul la odaie. Se sculă tiptil, tiptil, scoate 
cu o nuia șirurile de margele le așează pe bățul de aur și cu noaptea-n cap 
se urcă p2 cal și drept la peștera hoţilor. 

— Poftim şiturile de mărgele. Numără ei și cînd colo lipsește un șir. 

i II 


— Blestematul ! zise Păcală, stiu unde e, dar n-o să vă puneţi mintea 
cu un șir de mărgele ! Daţi drumu pașei, cadînei și fetiţei. Dacă nu vă blestem 
de ajungeţi săraci lipiți pămîntului. 

— Nu vă slobozim decît dacă puneţi aici şi pe-al douăzeci și doilea şir. 
Uite ce e ! Dacă în trei zile nu vii, îi tăiem capul pașei, cocoanei și copilei pentru 
un șir. Du-te și adu-l de unde ştii. 

Încălecă Păcală și dus a fost. Bate la uşa moșneagului suspinînd: 

— Moșule, am avut și eu un şir de mărgele păstrat din moși strămoși 
şi cînd am vărsat aurul în căldare mi-a căzut din nebăgare de seamă! Miine 
am nuntă şi n-am ce să-i atîrn de gît miresei. Am căzut la necaz! 

— Doamne sfinte, dar cum ai putut face una ca asta băiete, zise moş- 
neagul ! Bagă mîna și scoate-ți mărgelele. 

Păcală, de bucurie băgă mîna dreaptă și scoasă mărgelele. Cînd o scoasă, 
mina strălucea ca soarele. O șterse, o frecă, dar de degeaba, mîna era de aur. 
Ajunse la hoţi. Hoţii pe el să le dea mărgelele că de nu, îl taie! Le dădu 
mărgelele şi vrea să plece. Cînd colo, un hoţ văzu mîna la lumina lămpii că 
are mîna de aur ! Își ziseră ei: ăsta are putini și hîrdaie de aur; hai pe el să-l 
jumulim pînă spune tot. 

Îi dădură drumul pasei, cadinei şi copilei. Pe el îl înhățară. 

— Să spui Păcală, cine are atita aur de se scaldă-n el. El tace şi nu 
zice cîrc. O să-l puie la cazne, dar degeaba. Mai marele hoţilor, un bărbos 
cu ochi de jeregai îl strînsă de chică mişcîndu-i falcile din loc. 

— Ce crezi, măi Păcală, că ne duci pe noi? Să ne duci acolo unde este 
comoara şi liber eşti pe vecie din partea noastră. 

— Apoi ce să fac, cinstiți hoți, dacă n-am încotro! Să mergem, ca la 
noapte să ajungem la comoară. Încălecară toți hoţii și la marginea cetății 
bate Păcală la o poartă. Iese un moşneag cu barba albă, lovindu-i genunchii: 

— Ce e, băiete? 

— Băteam să-ntrebăm de conăceală, că uite venim de la drum lung greu 
Şi tare sîntem osteniţi. Moşul îi priveşte mîna, Păcală face cu ochiul să vadă 
bărboşii din tufă, înțelege și răspunde: 

— Sînt om sărac, dar un blid de faină l-om împărți frăţeşte și tot 
bine fi-va ! 

Intrară la moșneag și așteptară să adoarmă. Intrară pitiș, pitiș, pitiș, 
se spălară în căldarea cu aur topit și înainte de cîntatul cocoșilor plecară. 

Cînd se făcu ziuă, cei cincizeci de hoţi erau negri, la față negri ca dricu 
din baltă, parcă ar fi fost spoiţi cu păcură. Numai ochii le strălucea în scăfirlie 
că le mai rămăsese puţin suflet nepătat. 


PĂCALĂ CU PURCELU 


Se zice că Păcală de leneș ce era se simțea bine și așa. Nu era el să se 
scoale și să-i cadă oalele din poală. De aceea într-o zi sta într-un foișor moștenit, 
tocmai la catul de sus, respirind aerul curat al dimineții, fără să se sinchi- 
sească de ceilalți plugari care forfoteau după treburi. 

Vecinul său fiindcă era o duminică frumoasă, tocmai grijea un purcel 
în obor și-l stropea cu mujdei de usturoi rostogolindu-l în frigare. Mirosul 

pătrundea prin crăpăturile ferestrelor la Păcală care dormea somnul cel mai 
dulce de dimineață. Cu un furcer împinsă geamul să intre mirosul. Purcelul 
tocmai se copsese şi din pielea rumenă ca racul, se suiau spre Păcală aburii 
dulci, de-i lăsa gura apă. 

Ca să-l îmbie vecinul să coboare să guste pentru sufletul lui și sufletul 
morţilor, îl taie-n bucăţi și-l puse-n tipsii mari gata de ospăț. 

Mirosul și mai şi, îl îmbiau să se scoale. Și Păcală își luă inima-n dinți 
şi se sculă de pe priciul de lemn. Privi-n jos adulmeciînd mirosul ce se urca 
spre cer în valuri, valuri, de s-ar fi scoborit pe scara cerului și sfinții la un 
asemenea ospăț. Vecinul său zărindu-l la fereastră-l chemă: 

— Hai, măi frate Păcală, doboară-te jos să vezi ce gustos este! Păcală 
se gîndi, se răsgindi și văzînd cîte scări are de scoborit răspunse: 

— Lasă, frate-meu, că mă satur și de miros ! 


CUM A VÎNDUT PĂCALĂ VACA 


Păcală și cu frate-său Tîndală au moştenit, după moartea părinţilor, o 
vacă. Își fac ei socoteala, o întorc și pe față și pe dos, cum să împartă vaca. 
S-o taie, nu puteau; s-o ţină unul, nu voia celălalt. Ce facură, ce nu făcură 
și-au zis, să ducă vaca la marginea satului și cînd s-o întoarce acasă, la cine a 
trăgea vaca a lui să fie. Zis și făcut. 

Tindală, ca om mai chibzuit în treburile gospodărești, era mai înstărit 
şi avea și un grajd frumos. Se pune el și-l curăță, îl mătură ca vaca cînd l-a 
vedea să vină la el. 

Păcală sta și se gindea ce să facă? El avea un grajd neîngrijit ca un bordei 
acoperit cu pămînt pe Care crescuse iarbă. 

Cînd vaca intră în curte trasă drept la grajdul lui Păcală și începu să 
pască iarba de pe bordei. De bucurie, Păcală zise către frate-său Tindală: 

— Frate “Tindală, vaca mă iubește mai mult pe mine. 

Frate-su, cum era hapsin, nu se lăsă și se rugă de Păcală să vindă vaca 
și să împartă banii şi fiecare din partea lui să-și cumpere cîte o capră și așa 
să aibă pace bună între ei. Păcală se învoi pentru că avea inimă miloasă. Luă 
vaca și plecă cu ea la tirg s-o vindă. 

Mergind el la tirg, trecu printr-o pădure cu vaca după el legată cu o 
funie, aude o cincheză cum cînta prin pomi: cing, cing, cing. Păcală crezu 
că-l roagă să-i dea vaca pe cinci galbeni. El îi răspunse: 

— Nu vreau cinci, dacă vrei şase, bine, dacă nu, eu mă duc mai departe. 
Merse mai înainte și auzi o cioară care croncănea: gaaa ! gaaa ! gaaa! Cum 
o auzi Păcală se apropie cu vaca, creziînd că cioara îi zice: 

— Dă-o-ncoa, dă-o-ncoa ! 

Atunci Păcală întrebă: 

— Da cîți galbeni îmi dai pe ea? 

Vintul, cum sufla prin crengile copacilor, iată că foșnetul crengilor unui 
copac, care era uscat, scîrțiiau de vînt și faceau „,scirț, scîrț”, crezu că spune 
șasă, şasă galbeni. Atunci mai auzi şi o cioară care croncăni, gaaa ! gaaa ! Crezu 
că cioara îi spuse, ca să lase vaca pe un găvan de galbeni. Ce i se păru lui 
Păcală că foșnetul frunzelor îi spunea, că să vină peste trei zile că-i dă banii. 

Legă el vaca de copacul uscat și plecă acasă. Cînd îl vede nevasta lui 
şi cu frate-său Tiîndală, îl întrebă dacă a vîndut vaca. 

Păcală le spune toată tîrăşenia că a vindut-o unui copac uscat că i-a 
făgăduit un găvan de galbeni și că mîine îi dă banii și că a lăsat-o legată de 
copacul uscat. Cînd au auzit de o așa ispravă, l-au gonit înapoi să ia vaca 
c-o mănîncă lupii. 

Mersă Păcală înapoi, dar nu mai găsi vaca, o mîncară lupii! Ceru banii 
de la copac, dar copacu nu-i răspunsă nimic. Se mai rugă, se mai supără, 
dar copacul nimic! 

Cum Păcală avea toporul cu el, și supărat pe copac, îl lovi cu atita 
putere cu toporul, încît copacul găunos și putred cum era se crăpă şi căzu 
din el o grămadă de galbeni de aur. 

Păcală îi zise copacului: 

— Ei ! acuma de ce îmi dai atît de mulți. Mie îmi trebuie numai un 
găvan plin, mai mulți nu-ţi iau, fiindcă așa ne-am înțeles. Umplu o căciulă 
de galbeni și plecă cu ei acasă. Cînd îl văzu nevastă-sa și cu frate-său Tîndală, 
cu atiția galbeni de mulți să mirară de el şi-l întrebară: 

— Cum de ai luat atiția bani pe vacă? 

Păcală zisă: 

— Păi de bună voie i-am cerut copacului, ceea ce vorbisăm, și dacă îl 
văzui că tace şi nu voia să-mi răspundă îl lovii cu toporu și el de frică îmi dete 
o grămadă de galbeni, da eu nu vrui să iau decit ce am vorbit. Pe ailanți 
îi lăsai la el. 

Cînd auziră şi isprava asta, îl luară pe Păcală să meargă cu ei înapoi, 
fiindcă pricepuseră cum sta treaba. Ajunseră la copacul uscat, de unde mai 
ridicară un sac de galbeni și se întoarseră acasă să-i împărțească. Cum ei nu 
puteau să numere atît de mulți bani, îl trimiseră pe Păcală să ceară o baniţă 
de la popa: că era vecin cu ei, dar să nu-i spună că măsoară bani, ci să-i 
spună că au de împărțit niște mei. Păcală plecă să ceară banița de la popa și 
în loc să zică că le trebuie să măsoare mei, el zise: 

— Taică popă, venii să-mi dai baniţa dumitale că avem de împărțit 
niște mei-bani. 

Popa se uită la el a mirare puţin şi apoi îi dete banița. Cum era noaptea, 
popa zise preotesii lui: 

— Eu mă duc să văd la alde Păcală ce fac ei acum noaptea cu banița, 
ce măsoară, și ce vorbă fu aia a lui Păcală de zise: că măsoară mei-bani? 
Plecă popa, intră în ogradă şi se uită pe fereastră şi îi văzu cum împărțeau 
galbeni cu banița. Păcală îl văzu pe popa la fereastră, ieși numaidecît afară 
şi îl lovi cu un resteu în cap și-l omori pe loc şi veni iar în casă. Frate-său 
Tindală îl întrebă: 

— Ce facuşi, Păcală, îl omorişi pe taica popa? Să-l iei cum oi ști și 
să-l ascunzi unde-oi ști că o să ne mănince turma. 

Păcală îl luă şi îl duse la ușa unui cîrciumar, îl răzimă cu fața pe ușă și 
porni să strige la cîrciumar care durmea: 

— Dă-mi rachiu că mor, dă-mi rachiu că mor, dă-mi repede că mor. 
Și Păcală fugi. 

Cîrciumarul se trezi din somn și pînă să se îmbrace, trecu o vreme. 
Veni și deschise ușa și popa răzimat mort căzu peste cîrciumar. Cîrciumarul 
fugi înapoi la nevastă-sa și îi spusă cum că a fost popa și iată că nu putui 
să ies repede la cerința lui, muri şi căzu peste mine. 

— Ce ne facem, zise femeia, 

Ea spuse bărbatului: 

— Să-l iei, bărbate, și să-l duci unde știi tu că turma ne mănîncă. 

Cîrciumarul l-a luat și știind că Păcală e prost, şi i l-a aruncat pe popa 
mort în curte. 

Cînd Păcală vede la ziuă că popa a venit iar, l-a luat și l-a pus într-o 
barcă pe Dunăre și a împins-o pe apă cu popa în ea. S-a depărtat barca pe 
sforu apei și Păcală a fugit. 

Trecu pe-acolo un grănicer şi-l vede pe popa cu barca că trecuse linia 
din mijlocul Dunării către Rumania îl somă pe popa să tragă barca la mal 
crezind că e un dezertor. Strigă, fluieră, trage cu pușca pe deasupra popii, 
iar popa nici nu se sinchisea. Grăniceru dacă văzu trase drept în popă și cum 
gloantele îl lovi, popa căzu în barcă şi să dusă cu barcă cu tot, așa că scăpară 
de turmă şi Păcală și cîrciumaru și satu de un popă hapcagiu, că cică popa 
ăsta era un lacom că la o pomană mîncase un curcan. 


GHICITOAREA SAU TREI FRAȚI 


Au fost trei frați; după moartea tatălui a luat cîte un bou moștenire. 
Cel mai mic a luat boul mai slab. Ce s-a gîndit el, că e greu de ținut boul, l-a 
tăiat şi s-a dus la islaz cu pielea boului în cap. 

Au venit ciorile și s-au pus pe piele, el a scos mîna și a apucat o 
cioară de picior, a venit cu ea acasă și a băgat-o-n traistă și a plecat cu ea 
într-o comună. S-a dus la un om, omul era la plug, numai muierea eria acasă. 
Da nevasta a avut gagici. Face o turtă de pîne și o suie-n grindă, cu rachiu, 
vin, pe care le suie-n pod, da el să face că nu vede, n-aude! Frige găina, 
o suie-n pod s-o măniînce desară cu gagicii, da omul ei la plug ! 

Iacă vine omul ei de la plug şi zice: da el întreabă: 

— Mă nene, mă lași să dorm la noapte la dumneata că sînt drumuit? 

— Da cu ce umbli pe-aici, măi băiete? 

— Cu o ghicitoare ! 

— Ia mă să-mi ghicești și mie ! 

— A da, ce să-ți vadă dumitale, ești un om bogat, ai de toate, ce să-ţi 
mai vadă? 

— Te rog eu să-mi ghiceşti şi mie ! 

Bagă el mîna-n traistă, strînge cioara de git, da cioara zice: 

— Caaar ! 

— Ce zice, taică? 

— O găină friptă-n pod și o turtă de pine. 

— la mai dă-i taică să mai spună. 

Iar băgă mîna-n traistă, da gărăvana zice: 

— Caaaar ! 

— Ce spune, taică? 

— Ai vin şi rachiu suit în pod! 

Cind se suie-n pod găsește vinul, rachiul, și găina friptă. 

le JOE» omule, îmi dai mie ghicitoarea asta? Îti umplu traista cu bani. 

— O dau. 

I-a dat gărăvana şi a plecat acasă cu o traistă plină cu bani. Cum 
ajunge acasă aruncă traista cu bani pe pat. Întreabă frații: 

— Ce făcuși mă, ce e cu-atiția bani? 

— Am vîndut pielea la boul al slab. 

— Mulţi bani ai luat,mă ! 

Să duc şi ei la căşile lor, își taie boii să ia bani mulți. Se duc la oraș, dar 
nima nu le dă decit cîțiva crăițari. Vin ei acasă năcăjiţi, că nu pot lua bani 
pe pei. Îşi bat ei joc de el și se murdăresc pe lingă casa lui. 

Adună ei murdăria aia și o pune într-o putinică pînă a umplut puti- 
nica. A luat-o în spinare și-a plecat cu ea într-un sat. S-a brodit la un popă! 

— Ce ai, bre taică, în putinică? 

— Bani împărătești să-i schimb! Mă lași, părinte, să dorm la noapte 
la dumneata? 

— Da de ce nu! 

S-a culcat și a pus putinica la capul lui. Popa a adurmit cu copiii cu 
tot, da el s-a sculat a luat putinica și s-a dus și a spălat-o la un rîu şi a venit 
şi-a pus-o iar la el la cap. Cînd să scoală el dimineaţa, el hoţ, zice: 

— Unde e banii mei, că sînt slugă împărătească, sînt bani împărăteşti ! 
Mă duc la împărăție să spun. 

— Nu, mă taică, să nu te duci la străjeri că mi-e rușine că Sint popă. 

Atunci popa-i umple putinica de bani şi cînd ajunge acasă, aruncă 
putinica-n casă. Alergară frații. 

— Ce este, mă, cu atiţia bani? 

— Am vîndut murdăria făcută de voi pe lingă casa mea. 

Se duc ei acasă, umplu o putinică s-o viîndă, să ia bani mulţi. A umplut 
putinica și-a plecat la oraş. Strigă ei în piaţă: 

— Căcătoarie de vinzare, căcătoarie de vinzare ! 

S-a dus unul să cumpere, cînd desface putina nu poţi sta de miros | 

— Fugi, măi frate-meu, de spal-o că te mincă pușcăria, că asta nu să 
vinde la oraș? 

Au venit iar acasă supăraţi, că frate-său are bani și ei n-au! 

Îl iau pe frate-su cel prost şi-l leagă-ntr-un sac, îl duc să-l înece, i-a dat 
brînci cu sacu în apă. Da sacu n-a căzut în apă, ci la marginea apei. A venit 
un văcar și un porcar și-l întreabă: 

— Ce stai, mă, băgat în sac? 

— Nu vreau să mă bag primar! 

— leși, mă, tu să intru eu, că eu vreau! 

A ieșit el şi i-a băgat pe amindoi şi le-a dat drumul pe apă. A luat 
porcii și vacile şi s-a dus acasă cu ele. A umplut măidanul de vaci și de porci. 
Vin fraţii şi-l întreabă: 

— Ce e, mă, cu atitea vite şi cu vaci şi cu porci? 

— În fundul Dunării e plin de vaci și de porci, acolo unde voi m-aţi 
aruncat. 

— Aide, mă, să ne băgăm şi noi în fundul Dunării după porci și vaci. 

— Aidaţi să mergem cu fămei şi copii să aducem turme de porci și de 
vaci, aidaţi cu toţii. 

Au sărit toţi în apă, da o muiere a rămas afară. La unu i-a ieșit căciula 
afară. Da nevasta-i zice: 

— La fund, mă, fire-ai al dracului, că să-mbogăţi frati-tu ! Și a sărit şi ea 
piste căciulă și s-a înecat și ea şi a rămas cel mai mic stăpin și piste cășile lor. 

PROSTIA OMENEASCĂ 


Un ţigan a văzut un om cu un iepure-n braţă și-l întrebă cum a făcut 
cum S-a-ntîmplat de a prins iepurele. 

Ce-i trăsni prin minte omului, hai să-i tragă o păcăleală zdravănă ţiga- 
nului și-l povățui astfel: 

— Să faci o mămăligă maaare, să te duci la poteca-ngustă din tufă, să 
te-ntorci cu fundu-n sus şi cu capu-n jos. Să lipeşti mămăliga de bucile fundu- 
lui și cum o veni iepuru să mince, tu fac! cu picioarele, le apropii şi prinzi 
iepurele ca-ntr-un laţ. 

De aci încolo ai să te saturi de ciorbă de iepure şi de bulmaci. Cînd a 
auzit n-a mai putut de drag că o să prindă iepurele ! 

Să dusă să facă o mămăligă mare, se așeză la poteca-ngustă de la tufele 
mari cu picioarele-n sus, lipi mămăliga de buci și aşteptă să vină iepurele. 
Stătu el, stătu, dar nici un iepure nu venea să cadă-n cursă. 

Deodată veni o ală de urs cît un vițel de mare și se așeză lîngă el. 
Dar ţiganul de-l zări, tot se cufuri rugîndu-l: 

— Aoooleu, minca-ţi-aș laba, măcar uită-te-ncolo să nu mă vezi pînă o 
iau p-ici la sănătoasa. 

Și se uită ursu-n altă parte, iar el o încinse la fugă, de parcă mînca foc. 
Tot fugind prin pădure se-ntilneşte cu un iepure speriat, față-n față. 

— Păzea, naică, că vine ursul și ne prăpădește. El fuge și iepurele fuge, 
pînă ce căzu într-un ogaș peste un cîrtog cu pui de iepuri. 

— Lelece, bre, mult am mai fugit, de ajunsei la capătul pămîntului, ca 
să prind un pui de iepure. 


PĂŢANIA LU TAICA POPA 


Ca-n toate satele, trăia odată într-un sat un popă, bun de haz și de 
petreceri ca toată lumea. În satul ăla, unde şedea popa, sta şi o tînără nevestea 
măritată de toamna, frumoasă, s-o bei într-un pahar cu apă! Aproape de 
casa popii se afla o fîntină lină, cu apă puţină la care venea și tinerica să ia apă. 

Azi așa, miine așa, nevestica-i cade la inimă lui taica popa și de aci- 
nainte, cum altă treabă n-avea, îi sta-n cale și cu vorbe dulci o amăgea 
Şi o petrecea. 

Nevasta n-are şi ea de lucru şi-i povesteşte de fiecare dată bărbatului tot 
ce-i îndruga sfinția-sa. Altădată în capătul zorilor taica popa hai şi el cu ulciorul 
la apă. Zăreşte pe frumoasa nevestică, își face cruce ca să aibă curaj și-i zice: 

— Hei cu taica, prea ești frumoasă, de mi se rupe inima de tine, văzin- 
du-te desculță făr” de papuci. La aste vorbe, nevasta răspunde: 

— Nu e nimic, taică popo, lui bărbatul meu și așa-i place de mine. 

— Ba zău, tăicuţă, o să-ți ocolesc calea și poteceaua, că mă bagi în boală 
şi cad în vreun păcat, de nu-mi mai văd vindecul | 

— Vai de mine, sfinția-ta, să nu faci una ca asta | 

Femeia, cum ajunsă acasă povesti bărbatului. Bărbatul, înghiţi-n sec şi-o 
sfătui astfel: 

— Altă dată, spune-i că eu sînt dus la moară, iar el să vie cu un purcel 
fript şi cu papuci să dovedească că-i placi ! 

Nevasta luă găleţile şi fugi la apă. Sfinţia-sa o aşteptă și iarăși începu să-i 
grăia scă că e ruptă din soare şi cîte și mai cîte cuvinte-ncîntătoare. Muierea, 
dacă-l văzu așa perpelit de tot după ea, zise: 

— Sfinţia-ta, dacă nu-i păcat, vino diseară pe la mine că bărbatul mi-e 
plecat la moară. 

— Bine, taică, tăiculiță am să vin cu un purcel fript și cu papuci potriviţi 
pentru piciorușele tale frumoase. 

Bărbatul nevestii aflînd cum stă taina, se facu că se duce la moară. Înjugă 
boii şi plecă. 

Popa, cum ajunsă acasă, taie purcelul și-l fripsă. Preoteasa, văzîndu-l, 
îl întrebă: 

— Măi taică popă, ce te apucă să tai purcelul la scăpătat de soare? 

— Muiere, taci din gură, nu te-oi apuca să-i arzi dracului tămiie să ne 
afle lumea şi satul. Tu ţine-ţi gura, că e tărăşenie mare, a venit vlădica și i-a 
crăpat opinca văzînd că nici o faţă sfințită nu-l învredniceşte cu bunătăți. Așa 
că eu mă duc călare, că nu-s popă ca oricare! 

Cum să fripsă purcelul, îl găti, îl înveli, umplu birlicul cu vin, pusă papu- 
cii-n sîn, se sui pe iapa chioară şi hai la vlădica cu daruri. Cînd la ogrăzile din 
marginea satului se-ntoarsă-ndărăt la frumoasa nevestică. Legă iapa de stoborii 
de la gard şi tună la nevestica cu traista plină. 

Pusără masa să bea şi să se veselească. Minca popa și cinta şi de drag nu 
mai putea. Dar de cînd lumea, joaca rupe cojoaca şi după ris, vine și plins. 

Cum era petrecerea-n toi iacă şi bărbatul ei dejugă boii, 

— Vai de mine, ce ne facem? strigă speriată nevestica. Hai să te ascund 
în soba de la deal unde învirteşte calu la rîșniță să măcine făină. Îl dusă acolo 
şi ca să nu-l bănuiască bărbatul, îl înjugă la rişniță să-nvîrtească în locul calului, 
pină s-o culca omu-su. 

Popa dete drumul la cal în grajd, îşi puse frîul peste piept şi porni să-n- 
virtească rişnița să facă mălai. 

Bărbatul, care le știa pe toate, bătu la ușă şi cu mare greutate i se deschise. 
Intră-n sobă şi cînd colo, pe masă un purcel fript şi rumen ca fragile de pri- 
măvară. 

— Ce-i cu purcelul ăsta fript pe masa mea? 

— E purcelul nostru, bărbate, eu știam că vii ostenit de la moară și de 
aia tăiai şi fripsei purcelul. 

— Bine, bre muiere, nu putuși să tai şi tu o găină ori un cocoș dar tu 
tăiași bunătate de purcel de mă sărăciși ! 

Se puseră la masă pe loc şi mîncară, ca-n zi de sărbătoare. Mînca bărbatu 
şi bea, dară popa învîrtea. Se sucea, se învîriea, dar boabele nu isprăvea, toate 
apele-l prididea. Doar cum era el să isprăvească-ntr-o noapte zece băniți de 
porumb? Cal să fie şi tot n-ar isprăvi, darmite popă! 

Popa-nvirtea, cît învirtea, iar dacă ostenea se mai oprea și el că doar om 
eria. Atunci bărbatul grăia către nevastă: 

— Fa nevastă, unde-i toporu, să merg să omor calul ăla, c-auzi cum stă 
rîșnița ? Muierea speriată-i grăi: 

— Lasă, măi bărbate, nu omori bunătate de cal, că o fi ostănit și el, de-atita 
învîrtitură, de-aseară pîn’ la cocoşi. 

Popa cum auzea gura bărbatului şi mai iute învîrtea şi sudorile-i curgea. 
Cărră crăpatul de ziuă adormi bărbatul și furşi popa de rîșnit tot porumbul. 

Muierea se făcu că bărbatul său nu știe nimica, se furișă în odaia cu rîș- 
niţa, deshămă pe taica popa de la rîșniţă şi-i zise: 

— Taică popă, încet, încet, pe lîngă zid, să nu te simtă cîinii cu bărbatu 
meu, că pe-amîndoi ne omoară. Popa fără nici o vorbă ieși și fugi acasă, rupt 
şi ostenit ca vai de el. Preoteasa, cum îl zări îi grăi: 

— Cum petrecuși sfinția-ta pe la vlădica? 

— Măre bine! 

— Cum bine? 

— Așa e vlădica, vine să dezbrace un sfint şi să-l îmbrace pe altul. Şi cum 
grăi, deloc adormi, ca pus de pe lume, parcă trăsese-n plug. 

Pe la amiază bătu aringu, se sculă și popa, cucăind şi blestemînd ceasul 
rău. Se așeză pe scări privind cu capu-n pămint. Nu mai vedea muierile fru- 
moase trecînd la apă. 

Preoteasa-l mînă la treabă: 

— Hai, măi popo, ce stai trist posomorît şi cucăi ca o găină căpiată, că 
doar nu te-o fi pus astă-noapte vlădica să-i ari țarina. 

— Măre, vezi-ţi de treabă, cît ţi-e spinarea zdravănă ! îi zise sfinţia-sa. 

Popa stă și se gîndeşte cum o să mănînce boabe fierte, că a venit apa mare 
şi a-necat moara. De știa, că-i așa, pentru el măcina. 

Sta pe scări şi scrişnea din dinți. Tocmai atunci trece pe drum iar la apă 
nevasta cea frumoasă. 

— Sărut mîna, sfinția-ta, iată ce nevastă frumoasă, cu cosiţă de-a aleasă, 
cu vednițe-n cobeliță, baide-n jos pe potecuţă ! 

— Măre, vezi-ţi de drum de cale că n-am treabă cu nimeni ! 

— Părinte, sfinţia-ta, cum așa ne fu vorba, te schimbi ca zilele din 
Făurar? 

— Măre, mergi fă, bată-te Dumnezeu pe drumu-ţi la apă și nu te mai lega 
de moşi bătrîni. Ori ce, furșirăți făina aia ce v-o măcinai astă-noapte? Minca- 
O-aţi cu cerga-n cap şi cu noduri în git ! 

S-adunară oamenii pe la cîrciumă; se vaită fiecare că n-au mălai, că moara 
e-necată. Numai omul cu muicrea frumoasă n-are nici o grije, că are făină de 
mălai pînă la Ispas. 

Ortacii îl întreabă, cum să facă și ei să scape de așa mare grije și să 
nu le moară copiii de foame. Iar el în glumă, mai fără de glumă, le zise: 

— Cine n-are faină, să-l tocmească pe taica popa să-i rișnească, că el rîş- 
neşte cu mălaiul lui. 

De atunci, se duse vorba asta ca vintul, iar popa rămase bosumflatBși 
supărat, ca văcarul pe sat, iar lumea anevoie-și pune lacăt la gură. 


CEI TREI POPI 


A fost odată într-un sat trei popi şi în acel sat un om avea nevastă fru- 
moasă şi cum ea se ducea la fintină să ia apă, ca s-o aducă acasă pentru beut, 
iote că într-o zi o vede unul dintre acei popi pe la cînd loa apă. Şi îi zice popa: 

— Of | tăicuţă, ce frumoasă ești ! Nu vreai să-ți fiu desară un musafir? 

Ea nu i-a răspuns, a tăcut, da cînd s-a dus acasă i-a spus lu bărbatu-su 
și omu ei i-a spus: 

— Fă, muiere, cînd te-o mai întreba aşa taica popa, tu să-l poftești să vie 
la noi şi să-i spui că eu sînt plecat departe la moară. 

Apoi, și ceilalți doi popi o văzură la apă și tot ca şi cel dintii îi zisă: 
Aşa că ea îi pofti într-o sară pe toți trii, dar le spusă la fiecare aparte, la ce 
ceas să vie, în așa fel ca să ajungă la jumătate de ceas depărtare unul de 
altul. Le spusă ea că omul ei e plecat departe la moară și nu vine decît peste 
patru zile. Să bucurară popii auzind că vine omul muierii tirziu acasă. Da 
popii între ei nu să ştiau şi păstrau fiecare taina ca nu cumva să afle niscaiva 
şarlatani. 

Într-o sară bate unul dintre ei la ușa muierii, da omul ei păzea de sus din 
podul cășii, privind pe gaura podului şi cum bătu popa la ușă, îi deşchisă 
uşa și-l pofti să se așeze la masă; da ea se prefăcea că are de aranjat prin 
casă. Iată că aude din nou că bate la uşă altcineva. Popa cînd auzi zisă: 

— Da cine-o fi la ceasu ăsta? 

— ai, părinte, s-a-ntors bărbatul meu ! Da el s-a topit de frică. 

— Taică, da unde să mă pitul acum? Muierea îl ia frumos şi-l duboară 
jos în pimniţă unde eria un dulap mare de tot şi-l aşeză într-un colț pe intu- 
neric. Să dusă la ușă, deschisă la al doilea popă și facu şi cu el la fel. Cind 
veni al treilea, atunci se dete omul ei jos din pod și să dusă şi bătu 
el în ușă. 

— Vai, taică, da cine-o mai fi? 

Să făcu ea că să uită la ușă şi zise speriată: 

— Părinte, părinte, s-a zis cu noi, a venit bărbatul meu ! 

Cînd auzi o rugă să-l ascundă undeva și l-a băgat și pe el lîngă ceilanți 
doi, da fiecare popă într-un colț. 

Acum spusă bărbatul muierii să-i fiarbă un cazan cu apă fiartă că vrea 
să spele magazia și dulapul din pimniţă; vrea el să stîrpească purecii, să aşteaptă 
lucrători la culesul viilor și trebuie să aibă unde să-i culce. Zis şi făcut. Muie- 
rea fiarsă apa în clocot, omul ei lo apa într-o polomeacă mai mică și aruncă pe 
fiecare cite o polomeacă. 

Popii, ce să facă ? Răbdau din răsputeri opăreala și nu ziceau cîrc. Pe urmă 
pusă bărbatul mîna pe unul, îl chemă pe un vecin de-al lui cam într-o ureche, 
un țigan voinic şi prostănac și zisă: 

— Mă Stancule, am un șarlatan de popă, a venit în lipsa mea în casă 
ca să-şi bată joc de muierea mea, te rog să mergi şi să-i faci mă de petrecanie 
şi ce mi-oi cere ţi-oi da. S-a învoit țiganul și s-a şi dus acolo, a luat pe unul din- 
tre ei, da pe ailalți doi nu i-a văzut. Îl dusă pe popă lingă un lac, îl sugrumă 
şi-l aruncă în lac. Să-ntoarsă la rumân să-i ceară plata. 

— Ce făcuși, mă Stancule? Țiganul zisă: 

— L-am pierdut de pe lume, jupîne, și-l aruncai în lac. 

Da ruminu-i zice: 

— Cum de l-ai omorit, cînd iote-l a venit îndărăt ! 

ÎI văzu ţiganul şi se miră, pusă mîna pe el şi mai cu supărare îl duce și-i 
face şi ăstuia de petrecanie și iar să-ntoarsă să ceară dreptul lui. 

Cînd îl vade omul, îi zice supărat: 

— Ce dracu, măi Stancule, popa ăsta își bate joc de tine, că iată tu-l 
aruncași în lac, dar el pe altă cale veni înapoi. 

Cind să duce ţiganul și-l vede, îl prinde de beregată, se duce cu el, îi 
zdrobeşte capul și-l aruncă iar în lac și zice: 

— Na, acuma să te vedem dacă mai vii îndărăt ! 

Şi plecă să-şi ia leafa şi-i dete rumânu cît să tomnisă și plecă țiganul acasă 
la el. Dar, mergind el spre casă bucuros de afacere, se-ntîlneşte cu un alt 
popă care venea călare pe un măgari. Țiganul crezu că iar a înviat popa pe care-l 
aruncasă-n lac și cum să apropie de popă îl și pocni cu toporu-n cap şi-l dubări 
di pe măgari. Zise ţiganul atunci: 

— Na, ieu de trii ori te omor și tu de trii ori înviezi, apoi dacă o să mai 
vii și acuma ești un adevărat drac. 

A dat fuga Stanciu la rumân și supărat i-a spus întîmplarea şi spusă că 
dacă o mai veni popa înapoi, e dracu gol și nu mai are ce-i face! 

Românu a priceput cum stă treaba, s-a dus de i-a spus lu nevasta lui: 

— Ce ne facem, noi nevastă, că Stanciu l-a omorit și pe părintele Sofronie 
care se-ntorcea din satul vecin. Era plecat să cetească de tămăduirea boalelor 
găinilor, că el e popă cu leac la boale de orătănii, și Stanciu ne lasă și fără de el. 

Cum auzi nevasta lui că l-a omorit şi pe ăla, şi că ca îl ştia că are 
leac la cetanii de boale de găini, s-a pornit să se vaite și să-i zică: 

— Vai, bărbate, taica popa Sofronie ne-a scăpat de la moarte acum o lună 
cocoșul al mare şi ştii că nu ceru mult pintru asta; numai opt ouă de giscă, 
şase chile de brînză de capră şi numai trii chile de răchiu din butoiul de dud. 
Da ne scăpă cocoșul de la moarte. 

De aci încolo, muierile se învățară minte și nu mai spuseră oamenilor 
toate nimicurile. 


ALT ŞARLATAN DE POPĂ 


Într-un sat eria un popă dat dracului de şarlatan și el spovedea la bise- 
rică numai muierile tinere. Că nu știu de unde i se dusese lui renumele, 
că cică este spovedania la el cea mai primită de Dumnezău. Cînd venea ziua 
cînd să spovedea nevestele, să grămădeau care mai de care să le spovedească. 
E, ce făcea șarlatanu? Cum intra la el o fămie tinără și frumoasă și care lui îi 
plăcea, el avea șmecherie cu care punea la încercare muierile tinere, care aveau 
priceperea slabă. 

Şi iată care era şmecheria lui? Pusăsă jos în faţa lui o cămaşă albă și lungă 
întinsă pe podea ła picioarili lui, acolo în altar și cum intra vro muiere ca să 
să spovedească, el îi spunea: 

— Ridică cămașa, tată ! 

Cum fămeile sînt sfiicioase, alteia îi venea să ridice cămașa, da alta, de 
zăpăcită, credea că trebuie să-și ridice cămaşa ei, de la poale-n sus. Aşa o fi 
rînduiala la spovedanie, credeau ele. Așa își bătea el joc de ele. 

Dar dacă se-ntimpla să fie vruna cinstită şi cu coraj, îl înfruntau pe 
popă: 

— Vai, părinte, da n-o fi păcat tocmai sfinția-ta să zici așa vorbă, ca 
să-mi ridic eu cămașa? 

— Bată-te Dumnăzeu de proastă, să nu-ţi fie frică în acest lăcaş sfint să 
te gîndeşti la lucruri diavolești ! Te încarci de păcate muiere, că ieu ţi-am spus 

să ridici cămașa asta de jos, ca să nu calci pe ea, că e cămașa unui bolnav, 
care am sfinţit-o, ca el cînd o îmbrăca-o să să tămăduiască de boală. Nu ţi-e ție 
rușine şi frică de feţele sfinților bisericeşti să crezi așa ceva? 

Cu astfel de cuvinte el o încredința că el a avut cu totul alt gînd, așa că 
muierea pleca ruşinată şi el îi mai da cîte trei închinăciuni să le facă ca să-i 
ierte Dumnezău păcatele ce le făcuse cu gîndul. Da cu ale proaste făcea aşa 
cum vrea el, îi mergea treaba de minune. Ba nu i-a mers mult, că într-o zi, veni 
la el un băiat tînăr, frumos şi voinic, îmbrăcat în chip de fămeie.- Îşi mînjisă 
mîinile cu clei și cu smoală, că aflasă de popă ce făcea, da asta eria cu multe sute 
de ani în urmă. Intră și el să se spovedească. Şi cum îl vede popa îi zisă: 

— Ridică cămașa, tată ! Crezu că e o nevastă. Voinicul își ridică cămașa 
şi cum eria gol că nu avea izmene, pe popă îl luă groaza şi-i zisă voinicului: 

— Dă drumul jos la cămașă, blestematule, că eu îți spusăi să ridici cămașa 
aia de jos, nu s-o ridici pe a ta, blăstămat ce ești ! 

Băiatul să făcu că-i cere iertăciune, lăsă în jos cămașa și se lăsă spre popa 
să-i facă o plecăciune de iertăciune şi cum îi erau mîinile miînjite cu smoală şi 
clei, îl apucă de barbă și se prefăcu că-l pupă de drag, da barba lui să năclăi 
toată cu clei și cu smoală,i să ascuţisă ca un fus, popa i-a cerut iertare și a 
plecat acasă. 

Atunci a intrat o babă și cînd l-a văzut așa de cebăluit și urît, a crezut 
că e dracu-n biserică, a ieșit afară şi a început să zbiere, că a pîngărit dracul 
biserica. Cînd a venit lumea, în loc de drac, popa jumulit şi prăpădit ca să se 
înveţe muierile minte. 


ȚIGANUL PĂCĂLIT 


A fost odată un ţigan cam într-o ureche, a luat el toporu şi-a plecat la 
pădure să taie lemne. Cînd acolo, în loc să taie lemne din jos de la tulpină, 
el s-a suit în virf, îl aplecă şi-l tăie. Așa era el sărmanu, facea lucrurile pe dos, 
fiind tare inimos, ca acela ce făcea din zile de sărbătoare zile de lucru, iar 
din zile de lucru zile de sărbătoare. 

Tocmai atunci trecea un român cu caru la loc de semănat. Cind l-a 
văzut ce lucrează, nu-l răbdă inima să tacă și-i dădu o povaţă: 

— Ai, măi ţigane, nu vezi că nu lucri bine și ai să cazi ! 

— Aoleu, de unde ştii, doar nu ești tu Dumnezeu să le știi pe toate? 
Ia spune ce are să se mai întimple? 

Omul dacă-l văzu de tot șuchiat a plecat pe drum la vale, Dar ţiganul 
după el şi nu se lasă zicîndu-i: 

— Stai, omule, fii bun că tu ești Dumnezeu, numai atita îţi cer să-mi 
spui, cînd am să mor? 

Românul dacă-l văzu că se leagănă de prostie, îi zise: 

— Pune omul lui Dumnezeu un sac plin cu nisip pe iapă şi min-o pe 
deal în sus. Dacă iapa o face de trei ori pîrți te-ai dus; de nu, ai scăpat. 

— Îşi mulțămesc, bunule om și așa am să fac precum mi-ai spus. 

Umple un sac cu nisip și-l așează pe iapă. Apucă iapa de dirlogi şi hai 
cu ea să urce un deal înalt și pietros. 

Sacu-i greu, drumu-i cu ghionțane și cu pietre, iapa abia se suia încît 
obosită trase o dată un vint. Țiganul, cînd aude, îngălbeni și zice către iapă: 
— 'Ține-o Alba pe ailaltă minca-ţi-aş pe aia, nu mă lăsa să mor! 

Mai făcu iapa cîțiva paşi și mai făcu o dată piîrț. Cînd auzi ţiganul că 
i se apropie sorocul, că doar una mai era; începu să sărute fundul iepii și s-o 
roage: 

— Him ! him ! mînca-ţi-aș de tot pe asta, ține-o Alba, nu mă lăsa, că 
ajunsăi să-mi atirne sufletul de un pirț de-al tău. Și așa tot o ruga pe iapă 
şi o mîngilia, ba-i da din traistă şi cîte un codricel de mălai. Iapa mînca și 
se opintea înainte cu sacul de nisip pe spinare gata-gata să se prăvălească 
Şi să se stirpească. 

Mai merseră ei cităva, dar iapa încordată, piirți ! 

Țiganul auzind hotărîrea dumnezeiască, se culcă jos și rămase nemișcat, 
spunînd: 

— Uite, fraților, ce-mi fu scris să mor dintr-un pirţ de mîrțoagă, dacă 
ştiam luam pe fulgerătură o iapă grasă de om bogat. Şi așa rămase el mort 
în margine de ogaş! 

Trece pe cale, pe cărare un românaș călare și-l vede pe țigan lungit 
pe dilmă: 

— Scoală-te, frățioare, că niște răufăcători îți găuriră sacul cu făină 
și pînă-n deal ţi se golește de măciniș și fundul iepii se golește de pirțiială. În 
zadar îi vorbeşte, că ţiganul e mort. Călătorul îl îmboldește iar: 

— Nu poci, bre creștine, tu nu vezi că eu sînt mort. Aşa am fost sorocit 
de pirțul iepii şi aici mi-e locul pe vecie! 

Cînd l-a văzut călătorul că-i lipsește o doagă, s-a pus cu măciuca pe 
el și dă-i și dă-i, pînă l-a răzbit pe mort şi a luat-o la fugă. El fugea pe jos, 
iar călătorul călare pînă ce se încurcă într-o mulțime de lume ce mergea 
cu un mort la groapă. 

Văzîndu-i el pe ăştia toți proști, le zice: 

— Staţi, bre oameni buni, ce vă grăbiţi, ce vă zoriţi să băgați omul 
de viu în pămînt. Păi și au am fost mort dar m-a sculat omu ăla călători! 
Ce credeţi, o bătaie soră cu moartea sperie moartea și fuge, iar bietul românaş 
înviază ! Se urcă el în car și se puse să-l bată pe mort și-l suceşte, şi-l învîr- 
teşte ca pe tingire l-a călit şi l-a spoit pînă ce deodată mortul cască ochii mari 
speriaţi către țigan înjurindu-l și apucîndu-l de la cheotoarea cămășii: 

— Ce ai cu mine, mă arămiule, tuciuriule, n-ai știut că ce dai cu împrumut? 
Şi s-a sculat cu adevărat mortul, s-a pus pe ţigan de l-a bătut măr, lăsîndu-l 
mai mult mort decit viu. 

Oamenii văzindu-l că e mort, l-au pus în sicriu lingă groapă pînă vin 
otorităţile cu gendarii să-l vadă. 

Dimineaţa următoare, vine plotonierul la cercetări, îl mușcă pe ţigan 
şi țiganul deschide ochii. 

— Cine te-a omorît, băiete! îl întreabă răstit otoritatea? 

— Iapa, cînd a tras al treilea pîrţ, dom'le plotonier minca-ţi-aș turu. 

— Fugi, bă, că tu nu eşti zdravăn! Ți-au plecat minţile pe vilcelel 

— Zău că iapa, domnule plotonier ! 

Plotonierul i-a tras vreo două, iar ţiganul a rupt-o peste groapă, cu 
cioarecii plini. Scoboară pe o ulicioară într-un cătun de munte și vede că 
nişte oameni tăiau un porc şi-l pirleau de păr: 

— Dumnezeu să-l ierte, oameni buni! 

— Pe cine zici? 

— Pe porc să-l ierte ! 

— Cine? 

— Dumnezeu ! da cine? 

Ţăranii dacă-l zăriră smintit, se puseră cu nişte pîrmaci pe ţigan de-l 
lăsară leșinat și cu balegă-n cioareci. Cînd se dezmetici din bătaia primită zise: 

— Aoleo, aoleo, ce mai pîrdalnică luai, să-mi ajungă vreo cinci ai. Dar 
cum era să zic, măi românico? îi întreabă pe țărani ! 

— Să fi zis: să-l mincaţi sănătoşi ! 

— Ahaaaa, bine că ştiu ! Şi a plecat de-aci țiganul mulțămit că a învățat 
ceva nou. Cînd colo, într-un sat dă de un popă la vale de casă, se da ca omul 
în poiană, cu cinci cîini la spatele lui înghesuind și mirîind. 

Cum îl văzu, îl luă gura pe dinainte şi-i dădu binețe din vărsat de zori că 
cică ziua bună de dimineaţă se cunoaște: 

— Să-l măniînci sănătos, taică pope! 

— Pe cine, creştine? 

— Peeec, ăla ce-l mănîncă cîinii părinte ! 

— Aaaa, ticălosule, așa batjocorești tu o față preoțească? ! 

Și sumute popa ciinii pe ţigan. Țiganul fugi şi cîinii după ţigan, pînă 
ajunge la un bunar. 

Nişte oameni văzîndu-l încolțit de cîini, strigară: 

— Sări în puț, băiete, pitulă-te, că te mănîncă cîinii, nu te lăsa ! 

Țiganul, cum auzi, sări-n puț să se pitule și unde a sărit n-a mai ieșit. 


CADIU ŞI FEMEIA 


Trăia odată un agă şi un cadiu vestit pin nedreptăţile ce le făcea. Se zicea 
despre cadiu că judeca şi pedepsele le da după cum era ploconu ce i se aducea. 

Merge aga la el şi zice: 

— Cadiule, spune ce părere ai, se cade ca bărbatul să asculte de femeie? 

— Nu se cade, ago, dacă e bărbat, bărbat să fie! 

— Atunci bine am făcut eu că n-am ascultat de nevastă și nu ţi-am adus 
tipsia cu un ied fript şi l-am mincat eu?! 

— Ba nu, atunci cind muierea dă sfaturi înțelepte ca acestea, este bine 
s-o și asculți ! 


LĂCOMIA ȘI PROSTIA 


Într-un sat oarecare au trăit doi oameni de soiul acesta lacomi. Se cunoș- 
teau ei din vedere, dar, cum s-ar zice năravurile lor nu și le cunoșteau mai 
de aproape. 

Şi într-o bună zi, ei au plecat la oraș ca să-și vindă fiecare cîte ceva, ce 
aveau, bineînţeles acasă, și în dreptul mărfii vîndute să-și ia fiecare cîte alt- 
ceva, de ce avea nevoie. 

Aşa de exemplu, unul s-a dus cu o traistă de nuci la piață spre a-și 
cumpăra, cu banii luați de pe nuci, zăitin, iar celălalt, cu o traistă de mere, 
spre a-şi cumpăra brînză. 

Au stat ei cît au stat în piaţă, dar spre marea lor mirare, nimeni n-a 
avut nevoie de mărfurile lor. Răminid singuri, pînă la urmă, cînd să plece 
acasă, ei s-au apropiat unul de celălalt și atunci au început să se vaiete, bles- 
temînd pe oamenii care au fost în ziua aceea în piaţă și pe care ei nu i-au între- 
bat câţi bani le fac căciulile. 

Aşadar ei rămăseseră cu fructele nevîndute și se mirau ce o să zică 
femeile lor acum acasă cînd îi vor vedea că s-au întors aşa cum au plecat; 
adică au venit fără lucrurile ce le trebuiau lor în casă. 

Și după oleacă de gîndire, unul din ei dădu drumul la o vorbă aşa 
cum la necaz trînteşte o vorbă, ca oiştea în gard, cum s-ar zice în limba 
populară. 

— Măi Ioane, zise el, hai să schimbăm şi noi mărfurile noastre, ca să 
ne amăgim soțiile, că tot avem şi noi ceva. 

— Măi Stane, răspunsă ălălant, nu e rău treaba asta ca să scăpăm de 
gura lor, că ştii cum sint ele, dar vezi că merele mele atîrnă mai greu decît 
nucile tale, apoi, chiar dacă am purcede la schimbul ăsta, noi însă, tot fără 
mărfurile trebuitoare nouă ne întoarcem acasă. 

— Bine, înţeleg că merele tale sint mai grele, eu am să-ți mai dau acasă 
ca un adaos, cinci lei și pace, numai şi numai să părem și noi în fața lor 
că tot am făcut ceva să nu ne întoarcem acasă ca niște proști. 

Și atunci, al doilea dădu mîna către consăteanul lui și apoi se învoiră 
şi plecară amîndoi bucuroşi acasă, fiind siguri că n-au să fie certaţi de 
neveste ! 

Cînd ajunseră acasă şi dădură în primire trăistile soțiilor lor rostogo- 
lindu-le jos, spre marea lor mirare constatară că trăisțile erau numai pe 
jumătate umplute cu poame, iar restul cu alte lucruri netrebuincioase. Așa, 
de exemplu, traista cu nuci, a avut dedesubtul nucilor frunze de nuc uscate, 
iar traista cu mere a avut dedesubt pietre. 

Ambele femei i-au făcut, fiecare în parte pe frumoşii lor soţi cu ou și cu 
oţet, dar ei au tăcut chitic şi nu și-au zis unul altuia nici o vorbă urîtă pentrucă 
n-au fost cinstiţi ! 

După trecerea cîtorva zile, cel care a fost cu merele s-a dus la cel care a 
fost cu nucile și i-a cerut diferența de 5 lei, cît s-au tocmit ei. 

— Da, am să-ţi dau cei cinci lei a răspuns cel cu nucile, dar nu-i am 
acuș şi îţi voi da datoria după o lună de zile. 

— Bine, măi frăţioare, se învoi cel care primise nucile. 

Datornicul însă nu s-a achitat de datoria lui nici după încheierea lunei şi 
după o chibzuială mai lungă, pusă la cale un vicleșug. 

Adică, dacă e vorba de o înșelăciune, de ce să n-o pună la cale, că doar 
el n-a săpat pe merele care mi le-a dat, își zise el în cele din urmă, şi se 
hotări să nu-i dea nici un ban. 

Cu două zile înainte de ziua plăţii datoriei, el se prefăcu mort și soţia 
lui îl dusă în biserica veche din sat, rămasă de mult ruinată şi ea îl anunţă pe 
celălant să vină acolo să-l vadă că e mort. 


În prima noapte cînd se așezase el mort într-un ungher al bisericii rui- 
nate, pe la mijlocul nopții veniră nişte hoți spre a lăsa o comoară acolo, cu 

gindul ca s-o ridice noaptea. A doua noapte cînd s-a dus cel cu merele în 
biserica ruinată spre a-și vedea datornicul mort, iată că datornicul lui era 
viu şi număra galbenii ce-i găsise el lăsați de hoți în noaptea precedentă. 

— Iată aci două grămezi, rosti mortul, alege-ţi una din ele. 

— Cu cea mai mare plăcere, răspunsă mirat, și după ce își umplu buzu- 
nările hainelor și pantalonilor el ceru de la fostul lui datornic, datoria de cinci 
lei, diferența aceea de la schimbul celor două trăiști cu nuci şi mere. 

— Cum, oare nu ești tu mulțumit că datorită mie ai tu acum în loc de 
cinci lei, o traistă de galbeni, se răsti cel care găsise comoara hoților. 

— Da, ai dreptate că în locul celor cinci lei acum eu mi-am umplut buzu- 
narele hainelor şi pantalonilor cu galbeni, dar tu nu ajungeai să ai galbenii 
ăștia dacă nu-mi datorai cei cinci lei, deci nu amesteca datoria cu norocul ce 
ţi l-a adus această datorie către mine! 

— Bine, bine, dar eu în clipa asta n-am nici un ban asupra mea afară 
de galbenii ăștia din fața mea, se înfurie pretinsul mort. 

— Nu este nimica, pentru cei cinci lei, tu acum dă-mi un galben şi 
atunci între noi va fi pace şi se repezi spre a-i lua un galben din gră- 
mada lui. 

— Nu, nu-ţi dau nici un galben, şi pace, se înfurie încă mai vîrtos noro- 
cosul găsitor al comorii şi-l pocni cu un pumn în față! 

— Lacomule păcătos, strigă tare în noaptea aceea în biserica ruinată, 
ălălant. 

Atunci se iscă o bătaie de toată frumusețea și în timpul acesta, în 
toiul încăierării lor apărură şi hoţii, cei care lăsaseră comoara, îi luară de 
guler pe amindoi și îi aruncară afară din biserică ca pe niște zdrenţe murdare, 
după ce le luară toţi galbenii. 

Și iată cum lăcomia a dus pe cei doi la prostie, cum pentru cinci lei, 
ei au scăpat o întreagă comoară din mîinile lor ca nişte proști. 


ȚIGANUL ȘI COLIVA 


I-a murit într-o vară tatăl ţiganului. 
Se duse el la popă și zise: 

— Taică popo, mi-a murit tetea ! Ce să mă fac? 

— Să-i faci o colivă și să-i dai un colac de pomană. 

— Să-i fac, părinte, să-i fac o colivă pescărească de raci, să se ducă po- 
mina pe lumea ailantă. | 

A pus țiganul racii într-un coș și s-a dus cu ei la biserică. Acolo i-a 
așezat pe-o tavă. 

Cînd a început popa să citească coliva, racii au pornit să dea-ndărăt de 
au umplut biserica ca furnicile. l 

Babele, moşii şi mulțimea a bufnit în ris. Popa și sfinții de pe pereţi s-au 
uitat urit și s-au supărat. E 

Atunci popa şi-a luat inima-n dinți şi i-a zis-o de-a dreptul ţiganului: 

— Taică, asta nu e colivă de raci, 

Asta e colivă de draci ! 

DOUĂ SURDE 


— Unde te duci, daică Floare? 

— Mă duc la Nică cu demîncare! 
— Daică Floare, tu ești surdă? 
— Nu e lapte şi e urdă! 

— Daică Floare, tu ești slută? 

— Domnu, maică, îţi ajută! 
Dacă-ai fi vreun om bun 

Ţi-ai lega căluţu-n drum, 

De un pai și de-un gutui, 

Și m-ai ţine pe gurgui! 


TURCUL ŞI MUNTEANUL 


Odată pe bătrîneață pe cînd stăpîneau turcii tot pămîntul, se găsi din 
întîmplare un turc arind pe lingă un pod. 

Chiar atunci cobora pe aci de la munte un păcurar voinic şi imos cu 
doi cai, amindoi încărcați cu bunătăți de tîrguială. Cum ajunsă munteanu la 
pod, turcu îl văzu și vru să-și bată joc de el. 

— Cea, cea, Sara, cea că tu înţelegi dacă eşti cal, căci ai minte-n cap, 
iar stăpinul tău n-are minte de doi bani, zise turcu. 

Ciobanul, cum auzi vorbele de ocară își puse-n gind să-și bată joc de 
turc. Cum ajunsă la capul podului, căzu de pe cal, văicărindu-se: 

— Au, Doamne, ce să mă fac, ce să mă fac, nu mai pot! 

— Ai bre, ce e cu tine, că mai adineaurea erai întreg. Scoală-te, fiule, 
şi treci că ți se duseră caii. Atunci munteanu! îi spuse: 

— Nu cutez, ago, nu cutez să trec peste podu ăsta ! 

— Lasă, sinco, treci fără frică, nu-l vezi destul de lat şi țapăn. Nu vezi 
că peste el trec căruţe încărcate, cară cu lemne și cu mare greutate, iar tu să 
te temi să treci? Însă munteanul nu vrea să treacă-n ruptul capului. El se tot 
văita şi zbiera ca o vită lovită de durere. 

— Ai, bre sinco, ce-mi dai baş dacă ţi-e frică să te trec eu în spinare pe 
şelile mele. 

— Da ce ceri, ago, de la mine? 

— Să-mi dai 12 lei. 

— Bine, uite că vreau. Întoarce spatele. Turcu întoarsă spinarea şi cio- 
banul i se urcă în gîrgă, trecîndu-l peste pod în cealaltă parte. Cum îl lăsă jos, 
munteanul începu să se pipăie, prin sîn şi prin buzunar. Apoi supărat îi zise 
turcului: 

— Vai săracu de mine, ago, ce-o să mă fac că n-am nici un ban. 

Turcu se necăji foc auzind că-i lipsesc cei 12 lei. 

— Cum să n-ai, mă porcule ! 

— Uite așa, ago, Alah să mă bată dacă am o para chioară. 

— Bine, măi rumâne, de ce nu-mi spusăși asta dincolo, că nu te mai 
luam în spinare, tu aici îmi spui? Haide şezi iar pe spatele mele să te duc 
îndărăt de unde te-am luat. 

Munteanul se-ncălecă pe turc, iar turcu trecu îndărăt la capul podului, 
de unde-l luase. Cum ajunsă aci, necăjit dete cu el de pămînt zicînd: 

— Porcule, păcătosule, uite aici rămiîi să mori dacă n-ai bani să-mi plă- 
teşti! Iar turcu se duse la el în țarină să are cu boii. 

Pe neaşteptate însă, păcurarul de la munte sare drept în picioare şi pleacă 
peste pod piînă-l trecu frumușel dincolo. 

Turcu îl văzu şi-l întrebă: 

— Ai bre ghiaure, bătu-te-ar Alah, cum putuși acuși să treci și mai adi- 
neauri te făceai mort. 

— Hehei, bre ago, vezi că boii tăi au mai multă minte decît tine, iar tu 
baş că n-ai :.imic, decît zamă de varză-n cap în loc de creier. Te călării de două 
ori ca pe un mînz fără minte. De aia să nu-l. mai batjocorești pe cioban și să 
caţi iepuri în biserică, că niciodată nu știi de unde sare iepurele; Ai crezut 
că ai găsit gîscă de jumulit, dar vezi că ţi-a zburat gisca din frigare şi te jumulii 
eu pe tine. 


MĂGARUI CU DOI STĂPÎNI 


Au fost doi fraţi care au moștenit de la tatăl lor un măgar. Tatăl, inainte 
de a-și da sfîrşitul, le-a spus că fiind un singur măgar întreaga lui avere, să-l 
aibă fiecare cu schimbul. Cind unul, cînd altul și să-l îngrijească ca pe ochii 
din cap ca să se hrănească şi ei cu el, cum și tată-su s-a'hrănit. 

Și așa a început măgarul să fie slugă la doi stăpiîni. O zi căra tovarul la 
unul, iar în cealaltă zi la celălalt. 

Măgarul era pus la munci grele, folosindu-l fiecare cît mai mult, fără să i 
se dea nici zob și nici un fel de mîncare de către vreunul dintre fraţi. 

Muncea și ostenea măgarul în zadar, că nici un stăpîn nu-l hrănea, fiecare 
nădăjduind că de hrănit îl va hrăni celălalt. 

Şi cînd se poticnea măgarul cu ochii holbaţi de foame și burta lipită de 
spate, fiecare stăpin îi. cînta ăst cîntec îmbărbătindu-l de zor: 


Hi, la deal, și hi, la vale, 

Că n-am să-ți dau demiîncare! 
Miine fratele-i stăpîn, 

El ţi-o da ovăz şi fín! 


Azi aşa, miine-așa, le muri băieților măgarul şi cei doi fraţi rămaseră 
săraci, plîngîndu-și fără folos dobitocul, căci cine se zgirceşte și mai mult se 
păgubeste ! 


BOIERUL ȘI SLUGILE 


Cică un boier avea multe slugi pe care le silea la munca cimpului și văzînd 
ele că stăpînul o să le puie pielea-n pod, într-o zi și-au luat rămas bun şi au 
plecat în lume, să-și cate un alt stăpîn mai bun și mai cu frică de Dumnezeu. 

Așa a rămas boierul cu holdele-nțelenite și vitele flăminde și setoase. 
Ce să facă el? Să dea sfoară-n țară că este în căutare de argați. Și s-au adunat 

la conacul boierului o mulțime de oameni săraci și flăminzi. Dar printre ei 
era unul mai vorbăreţ și tuciuriu. Ca să le încerce vrednicia, stăpînul lua dimi- 
neața un codru mare de mălai și întreba: 

— Cine vrea codrul ăsta de mălai? 

— Eu, zicea mai întîi argatul tuciuriu. Şi i-l dă, Într-o altă zi iar întrebă: 

— Cine vrea bucata asta de piine? 

— Eu, boierule, răspunde mai întîi tot sluga cea tuciurie și iar lua codrul 
de piine! 

Altă dată întreba stăpinul: 

— Cine vrea piciorul ăsta de curcan? Şi tot el se-nghesuia și era cel 
dintii care primea bunătățile de la stăpîn ! Odată, a luat boierul o sapă și a 
arătat-o slugilor zicînd: 

— Cine vrea sapa asta să meargă la prăşit? 

Atunci argatul cel tuciuriu a zis: 

— Mai luaţi, măi fraţilor și voi, că eu destul am luat, 

Așa stăpînul şi-a încercat vrednicia argaţilor. 


ION ȘI PEȘTELE 


A fost un prostănac mate, care s-a dus la pescuit. 
— Ce faci, Ioane? îl întrebă un călător care mergea la tirg. 
— Iată, prind peşte! 
— Cum prinzi? 
— Cu căciula ! 
— Nu căciula, măi băiete ! Lasă-ţi barbă lungă și a. să prinzi ştiuci şi 
raci să te saturi ! 
şi lăsă barbă mare şi merse de-o băgă în Timoc. 
Cum afundă bine barba în apă, vine o știucă și-l prinde de barbă. El 
trage-n sus, ea trage-n jos. Dacă văzu că nu e glumă cu știuca, îi zise: 
— Ştiuculița maichii dragă, 
Dă-i drumu de barbă, 
Că mă jur că nu te tai, 
Noaptea pe mălai! 
Auzindu-l ştiuca, îi răspunse: 
— Du-te, mă pescare, 
Că prostia din născare 
Are leac prin lumînare | 


BA E TUNSĂ, BA E RASĂ! 


A fost un om și o muiere care nu se înțelegeau. Muierea l-a călcat pe om 
pe picior în biserică la cununie și ținea în ruptul capului bărbatul să zică tot 
ce zice ea. 

ţinea pe bietul om sub papuc | pînă la o vreme cînd omul nu o mai 
putea răbda şi-i dete un top de bătaie, de rămase bărbat ca toți bărbații. De 

acum încolo, avea el judecata lui şi părerea lui aşa că nu se mai gindea muierea 
pentru el. Într-o zi, se întorc de la loc acasă și văd o livadă cosită frumos. 

Bărbatul zise: 

— E cosită de parcă e rasă! 

— Ba e cosită, de parcă e tunsă! 

— Cum, bre muiere, asta e tunsă? 

— E tunsă, bărbate, tu nu vezi? 

O bătu bine crezind că o să zică precum era livada. 

— Ai bre, mai e tunsă? 

— E tunsă așa cum spun eu! 

— Te duc la Timoc să te-nec, bată-te Dumnezeu de păcătoasă, dacă 
nu spui că e rasă! 

— Ba e tunsă ! Ba e tunsă! Aşa să ştii! Şi să crăpi de necaz! 

O luă omul și o duse la iazul morii s-o-nece. 

— Te înec, Mărie, mai bine zi că-i rasă! 

—Ba e tunsă! 

O afundă-n apă pînă la briu. 

— Cum e cătălina, fă, e tunsă? 

— Da, e tunsă. 

— Bine, atunci te-nec ! 

O scufundă-n Timoc pînă la umeri. 

— Mărie, gindește-te bine că n-o fi cătălina tunsă! 

— Ba e tunsă, bărbate, e tunsă cu foarfeca ! 

— Atunci te-nec, să scap de dracu! 

O scufundă pînă la gură. 

—Zi fă, că-i rasă! 

— Ba e tunsă! 

— E, păi acuș chiar că n-ai scăpare! Te-nec şi ce-o fi să fie! 

O scufundă pînă-i trecu apa peste cap şi muierea scoase mina afară și 
nemaiputind rosti o vorbă, arătă cu două degete cum taie foarfecele. Așa că 
tot tunsă rămase după dinsa, chiar şi cînd o înecă de-a binelea. 

De aceea, de femeie cîteodară fuge și dracu, ca să nu-l scoată dator! 


VĂCARU ŞI TURCU 


Păzea odată un văcar vacile la un bovier turc. Văcarul avea și el pe lingă 
vacile turcului o văcușoară cu lapte. El păștea vacile de-a-mpreună pe livezi 
şi toate mergeau bine pînă la locul unde se încurcau. 

Într-o zi, vaca văcarului se repede la vaca boierului și-o împunge. Văcarul 
se spămintă. Ce-o să facă? O să-l omoare turcul şi gata, se gîndi el. Cind intră 
cu vacile-n obor își luă inima-n dinți să-i spuie boierului întîmplarea şi să-i 
vadă mintea şi dreptatea ce e în stare s-o facă. 

— Boierule, zise el, stiti ce s-a întimplat? 

— Nu! 

— O vacă de-a dumneavoastră a împuns vaca mea. 

— Da bine, băiete, cine le-a minat și cine le-a lăsat să-și facă de cap și 
să se împungă? Nu tu ești ăla plătit să le păzeşti? 

— Ba eu, zise văcarul! 

— Ce să-i faci, vacile n-au minte, se duc de-a valma singure și se boriş- 
căie. Ce să-i faci, sint vite fără minte ! 

— Și dacă-mi moare vaca, ce-mi dai, efendi? 

— Ce să-ți dau, băiete ! Ți-am spus, vacile sînt vaci şi pentru ele nu 
pot să dau socoteală. 

— Ascultă, efendi, vaca mea a împuns pe vaca ta! 

— Ce e? 

— Vaca mea a împuns vaca ta! 

— Nu se poate! 

— I-a scos mațele, auzi? 

— Stai să mă uit în Coran să văd ce zice legea! 

— Nu te mai uita, efendi, că atunci cind era vorba de vaca mea, nu mai 
era lege și împăratul nu a facut lege numai pentru vaca ta. Împăratul a făcut 
o singură lege și dreptate pentru toate vacile. 

Efendi rămase cu buzele umflate, la dreapta gindire a văcarului. 


CE DORESC COPIII 


Pe o pajiște acoperită cu flori și izvoare, patru copii pășteau porcii și 
stînd la umbra unui stejar bătrîn, vorbeau și se jucau între ei. 

Cum se jucau, făceau o larmă de vuiau văile; unul dintre ei mai isteț, 
il întrebă pe un altul, zicindu-i: 

— Frățioare, ce ai face tu dacă-i ajunge-mpărat? 

— Multe aș face de aş ajunge numai! Dar pe una n-aş uita-o pentru 
nimic în lume! 

— Şi anume ce ai face, hai spune odată? 

— Păi ce aş face? Aș porunci să mi se aducă un car cu loitre plin cu 
pleavă și toată ziulica m-aş plimba cu carul pin sat şezind pe pleavă moale și 
m-aş uita la voi cum vă jucaţi în țărînă, dar nu v-aș primi. Așa m-aş trăgea 
singur ca un împărat, iar voi ați crăpa de ciudă ! 

Atunci îl întrebă pe cel de-al doilea: 

— Ce-ai face tu, dacă ai fi împărat? 

— A, eu n-aş fi prost să mă plimb toată ziua, şi aș dormi sub o salcie 
pe iarbă verde lingă izvor, iar pe voi v-aş pune să-mi păziţi porcii şi să feriți 
noroiul unde se-nămolesc să nu se strice. 

Văzind că a mai rămas al treilea, de curios, îl întrebă şi pe acesta: 

— Spune și tu, frățioare, ce-ai face, dacă ai ajunge împărat? 

— Eu drept să vă spun, aş minca numai simit și măduva de la ceapă, 
iar vouă v-aş da cojile să nu ziceţi că nu vă sînt prieten bun. 

După ce toți trei au spus ce dorințe mari şi-ar îndeplini, veni rîndul ca 
şi aceștia să-l întrebe pe-al patrulea. Atunci ei dornici și nerăbdători de a 
cunoaşte ce minune ar face prietenul lor, îl întrebară: 

— Acum este rîndul tău, ia să vedem ce ai face tu, dacă ai ajunge împărat? 

— Ce să mai fac, dacă voi aţi ales tot ce-a fost mai bun! 

Şi cei trei prieteni visară mulțumiți, că au fost deştepţi și au ştiut ce 
s-aleagă ! 

DOI MINCINOȘI 


Cică odată se-ntilnesc doi mincinoși. Unul era tăbăcar şi altul bărbier. 
Unul dintr-un sat, ălălalt din alt sat. 

Iată tăbăcarul la bărbier, mirosind a piele și mortăciune. 

— Ai auzit, maistore, noutatea, zise bărbierul, în satul nostru a răsărit 
un fir de dovlete care și-a-ntins vrejul pînă-n vîrful dealului deasupra satului 
vostru. Și dovletele a crescut atît de mare, încît încap în el toţi plugarii satului 
cu vite, cu căţei, cu purcei și cu tot ce vrei! 

— Şi cu măgari, bre? îl întrebă tăbăcarul. 

— Şi cu! răspunse bărbierul. 

— Bine, da de unde pasc vitele iarna acolo, bre? 

— Ei | ăsta să fie tot necazul; mănîncă şi ei fin, doar în dovlete se fac 
clăi de fin, pătuege, clăi de paie și cîte altele! 

— Dar oamenii cu ce se arănesc, maistore? 

— Cu seminţe, frate. O sămînță de dovlete este mare cît un ban. De ne 
pică la fiecare cîte două semințe ne-am procopsit. 

— Bre, alal să vă fie ! Ce noroc a dat peste voi. 

— Aa, da stai că nu s-a terminat! Se şoptește prin sat că răufăcătorii 
au de gînd să dea dovletele de-a berbeleacul peste satul vostru și atunci va 
fi vai de voi! Din casele voatre și averea voastră praful se va alege, cînd s-o 
rostogoli dovletele mare cît un deal. 

—A, bre şi asta se șopteşte prin satul vostru? întrebă tăbăcarul. 

— Fără glumă, cică de nu crezi, priveşte dovletele în capul dealului și 
vezi-l cît e de mare, abia acum cînd a legat, dar la toamnă !? 

Da-n capul dealului se vedea ceva rotund și mare; nu era altceva decît 
o claie mare de fîn chitită de niște cosași pe un virf de deal. Văzînd el dovletele 
se sperie și zise bărbierului: 

— Maistore, maistore, ce păcate vom avea noi să tragem, ca să ajungem 
striviţi de un dovlete ! Păi dacă ne omoară toate vitele, li se pierde ruda şi eu 
ce mai tăbăcesc? 

— Ba eu zic, adăugă bărbierul, să-ţi scoţi pieile din pămînt de unde le 
ai şi să vă mutaţi satul în altă parte. 

— Zău că-ţi mulțămesc că ne-ai dat gindu-al bun ca mare pacoste s-abătea 
peste capul nostru. 

Și de frică şi-ngrijorare uită omul să se mai tundă şi se-ntoarse-n satul 
său povestindu-le sătenilor întimplarea cea tristă și ce-i aștepta la toamnă. 

— Vai de capul nostru | începură muierile şi babele să-și dea cu pumnii-n 
cap, ne face piftii pe toți. 

— Şi n-avem scăpare decit să ne mutăm satul de aici că vedeţi cît a crescut 
dovletele ! Numai coada poate să-i ajungă de cinci ori cît biserica și prăpădul 
e mare! 

Un om ceva mai cuminte intră-n vorbă zicîndu-le: 

— Ba eu îmi dau cu credinţa că e bine să ne depărtăm mult cu satul de 
părțile astea. Ar putea, bre, așa cît este de mare să sudoame pămîntul cu totul, 
ce credeți, e mare greumint, fraților ! 

Şi se pregătiră oamenii să-și mute satul, așezindu-i vatra cu mult mai 
departe, că să nu se simtă zguduitura cînd se va rostogoli doviatele. 

Auzind bărbierul cele ce se-ntimplă în satul vecin, se-ntristă şi merse 
să le spună să-și vadă de treabă că e numai o glumă. 

Dar cum bătrînii îl cunoșteau pe bărbier că este un mincinos, nu-l cre- 
zură, încît îşi dărimară casele, luară stilpii și vitele, pornind să-și aleagă un 
nou sat. 

Trecînd bărbierul pe lingă tăbăcar, acesta-i dete un cojoc de bucurie 
că a fost bun la inimă și a dat în vileag taina ce-i putea curma zilele. El luă 
cojocul și mergînd pe lingă țăranii necăjiţi cu cojocul cel nou, aceştia-l intrebară: 

— De unde ai cojocul? 

— De la tăbăcar, mi l-a dăruit în semn de recunoștință, că eu am fost 
singurul dintr-un sat care i-am descoperit taina, pe care alţii o ascundeau, 
Nu m-a răbdat inima să nu v-o spun. 

— Atunci ţine și de la mine un miel! zise un ţăran. 

— Şi de la mine un purcel, zise altul. 

— lar de la mine un vițel. 

Și adună bărbierul o cireadă de viței, o turmă de porci şi o turmă de miei, 
de intră cu ele-n sat. 


COPILUL PROSTUŢ 


Um om avea un băiat cam slab de cap. I-a venit și lui vremea de insurat 
ca la orice flăcău. 

Părinţii au plecat să-l însoare în alt sat, să-l bage-n casă la o fată cu căpătii 
şi avere frumoasă. S-au dus la fată în peţit cu purcel fript şi lăutari și-au început 
să se tocmească ce-i dă la fată. Tatăl fetii voia să-şi mărite fata, iar muma nici 
în ruptul capului, fiindcă era prea tinără. După multă băutură se apucară la 
taină, glume și cîte ce. 

Fata sta şi gătea la bucătărie. Băiatul s-a dus și el să stea de vorbă cu ea. 

Fata a pus sare în mîncare şi s-a dus pe afară. El n-are de lucru și vrea 
să mai puie un pumn de sare în oale. Băgă mîinile amîndouă într-o oală cu 
sare și încercă să le scoată. Cînd colo, ce să vezi? Miinile nu le mai poate 
scoate ! Trage-n sus, trage-n jos, însă nici vorbă săsle mai scoată. 

Cum se-ntoarce fata, el bagă oala între picioare. Fata îl cheamă la masă, 
însă el stă cu oala ascunsă între picioare de rușine. 

— Nu-mi este foame ! răspunde flăcăul și răminea supărat cu oala între 
picioare. 

— Ce ai, taică, de stai supărat? ÎI întrebă tată-su. Poate nu-ți place de 
fată? Spune drept să ştiu! 

— Nu, tăicuțule, îmi place de fată însă m-a apucat o durere de maţe și 
de aia stau ghebejit pînă mă fac bine. 

Tară-su îl lăsă în pace și ei își văzură înainte de chef. 

Tatăl fetii ieşi afară şi se opri sub streașină cind tocmai cădea afară un 
potop de ploaie. 

Băiatul pe prispa casei nu știu cum face că sparge oala plină cu sare și 
oala cade cu totu-n capul socrului. Socrul se miră cum plouă de sus cu oale 
şi cu sare şi se scarpină la cucuiele din cap. 

Se duce-n casă şi se jură c-a-nnebunit Dumnezeu. Să ploaie el cu oale 
sparte și cu sare? Toţi rid, văzindu-l plin de sare şi cu capul spart, numai 
ginerele cu miinile slobode mănincă de zor. 

Atunci muierea lui, de supărare iar îl blestemă: 

— Măi bărbate, ţi-am spus eu că o să te trăsnească Dumnezeu că măriți 
fata prea crudă şi nu m-ai crezut? Bine ţi-a făcut și mai bine ţi-ar face dacă 
te-ar trăsni de tot, să te-nveți minte. 

Bărbatul auzind-o blestemiînd, s-a repezit la ea i-a tras o bătaie bună şi 
astfel s-a spart logodna şi petrecerea. 


SURZII 


Un om bătrin îşi făcea gardul pe lingă casă. Un cioban supărat trece 
pe drum dis-de-dimineaţă, care pierduse oile. 

— Moşule, n-ai văzut oile mele? îl întrebă ciobanul. 

Moşu puse palma căuc la ureche că n-auzea bine și-i răspunse: 

— Acia, numai pină acolo fac gardul. 

— Într-acolo! 

— Da acolo! întări hotărît moșneagui. 

Ciobanul care era surd, crezu că într-acolo au luat-o oile și porni în 
grabă spre locul arătat. 

Cînd colo, găsi oile. Bucuros, păstorul se întoarce cu turma de oi la 
moşneag zicîndu-i: 

— "Ține, moșule, un berbece cu cornele frinte că mi-ai arătat oile pierdute ! 

Moşu îl privi înciudat şi-i grăi: 

— ţi jur pe bătrinețea mea că nu i-am frint eu coarnele. 

Neînţelegiîndu-se ei, trece cu cofele la apă o fată și aia surdă. 

Ciobanu-i spune la fată că de bucurie vrea să-i dăruie moșului un ber- 
bece cu cornele rupte, fiindcă i-a arătat unde sînt ascunse oile pierdute. 

Fata la acestea răspunde: 

— Nu vă pot lua pe amindoi de bărbaţi. Pot să-l iau numai pe unul. 

Certindu-se cîtesitrei, trece pe cărare un popă surd, călare pe o iapă. 

Păstorul, văzindu-l pe taica popa, se gîndi că el are să-i scoată din 
incurcătură. 

— Sărut mina, părintele, spune-i moșului, că-i dărui berbecul pentru 
bunătatea lui, că mi-a arătat oile pierdute. 

— Taică, îţi jur pe sfinta lăturghie, că iapa nu e din furat, am găsit-o 
fară stăpîn pe islaz și cînd am încălecat-o a vrut să fugă cu mine, să mă facă 
rob la turci. 

Şi a-nceput o ceartă mare intre ei. Moşul că n-a frînt coarnele berbecului, 
fata că nu-l poate lua de bărbat decît pe unul, popa că n-a furat iapa și e lucru 
găsit, încît s-a strîns tot satul la învălmășeală și chinezul satului i-a chemat să 
dea socoteală ! 

Fiecare vorbea pe altă limbă și zarva ieși și mai mare. 

— Eu n-am frînt coarnele la berbec, zise moşneagul. 

— Ba eu nu mă pot mărita după mai mulți bărbați, adăuga fara. 

— Eu, domnule primar, vă jur că n-am furat iapa, am găsit iapa. 

Cînd a văzut primarul că o să-l zăpăcească și pe el de cap și că n-o să 
ajungă cu ei la nici un căpătii, i-a dat afară să se înțeleagă ti cum vor putea. 

Surzii însă nu s-au înteles și se spune că și azi se mai ceartă încă. 

FEMEIA LENEȘĂ 


A fost odată ca niciodată că dacă n-ar fi, nu s-ar povesti; a fost o femeie 
foarte leneșă. Bărbatul umbla la cîmp și cînd venea sara nu găsea facută mîn- 
carea. El o întrebă: 

— Bine fa muiere, ce ai făcut tu azi de n-ai făcut mincare? Femeia tot- 
deauna îi răspundea: 

— Uite, măi bărbate, toată ziua am tors lînă. 

A doua zi la fel. A treia zi la fel. Şi a ţinut-o așa în şir luni și ani că a 
tors lina. Bărbatul supărat că tot cu lina și scoate fire. Bine femeie, unde-ţi 
sint fusele cu lină? 

Atunci femeia care avea o putină în casă acoperită cu țoale, le dete la o 
parte și începu să-i arate același fus pe care îl scotea, și-l băga din nou în 
putină. Bărbatul aproape obosise uitindu-se cum îi arată la fuse cu lină toarsă 
și-i zise: 

„„— Ajunge fă nevastă şi ai obosit arătindu-mi la fuse. cu lină . toarsă. 
=, Atunci femeia. văzind că pe om l-a dus cum a vrut ea, îi zise: Acum măi 
bărbate te duci în pădure şi-mi tai rășchitor că n-am pe ce să le dapăn. 

Omul a plecat în pădure bucuros că s-a isprăvit cu torsul linii, cu securea 
in spate să taie răşchitor. Femeia hoață foc o luă pe altă parte și ajunse mai 
intii în pădure şi se urcă într-un pom stufos să nu fie văzută. 

Cînd omul ajunsă în pădure, umblă încoace, umblă încolo după rășchitor, 
ajunsă sub pomul stufos unde era nevasta lui:ascunsă, care începu să strige: 

Cine taie rășchitoare, nevasta-i moare ! 
Cine taie răşșchitoare, nevasta-i moare. 
Omul nevestii se opri şi ascultă; și iar aude: 
Cine taie rășchitoare, nevasta-i moare ! 
Cine taie rășchitoare, nevasra-i moare. 

Văzind omul o așa mare minune zisă că ăsta-i numai un sămn, se lasă 
de răşchitor şi pleacă acasă. Cînd a ajuns acasă îi povesti nevestii:minunea lui 
Dumnezeu că numai el putea fi, şi-i spuse: 

— Mi-a fost frică, nevastă, că ai să mori şi pierd. bunătate de nevastă 
şi n-am mai tăiat răşchitor. Mai bine lasă fuselea acelea nedepănate și numai 
tu să fii sănătoasă, fiindcă, ca tine alta nu mai găsesc. 


ALMEŞ BALMEȘ 


A fost odată un tuciuriu și s-a dus de-a ruaelea pe la nașu-su. Nașul 
era tocmai la masă şi minca dintr-un purcel fript și dintr-un blid cu almeș- 
balmeș. 

— Fine, şezi să mincăm oleacă că poate-i fi flămind. 

— A, da de unde, chiar acum mă Sculai de la masă. 

Naşul, văzindu-l astfel, nu l-a mai rugat și a mîncat singur mai departe. 

— Nasule, mai zi o dată! 

—Ce să zic, fine? 

— Ce-ai zis mai inainte. 


Nașul s-a facut că nu-nţelege, a ridicat masa și s-a culcat. S-a culcat și finu. 
Sta el să adoarmă, însă maţele i se certau de foame și ghiorțăiau. Apoi își lovi 
ochii cu pumnii că nu se închid, nu adorm. Nașu auzea și simţea toate astea 
şi de aceea îl întrebă: 

— Ce s-aude, fine-n burta ta? 

—lacă nimic! Vi se pare, nasule! 

— De ce-ţi dai cu pumnii-n cap atunci? 

— Să fugă mintea la burtă să tacă, nasule, că de flămînde se ceartă 
între ele. 

Nașul zimbi pe sub mustață și se făcu că sforăie. 

De aci se sculară şi plecară la lucru. Finului îi tot lăsa gura apă și se tot 
gindea ce mîncare bună a scăpat. 

— Hai, naşule, cum îi zice la mîncarea aia de asară? 

— Almeş-balmeș ! 

Finul plecă acasă și în gîndul lui ca să nu uite zicea: almeș-balmeș! 
almeș-balmeș ! ce bună mincare! 

Ajunse la o baltă vru s-o treacă. Apa era cam mare, ridică izmenele pină 
la genunchi și păși înainte, uitîndu-se la rațe și rățoi cum se afundă cu capul 
după peștişori. Tot privind la rațe, uită de almeș-balmeș. Se necăji foc şi începu 
să caute cuvintul în baltă. Apoi zise: 

— Uite, măă, căzu cuvintu-n baltă şi nu-l mai găsăsc. 

Se-ntoarse-ndărăt, poate-l găsește, însă almeș-balmeș nicăieri! Nu-i 
mai venea în minte şi pace ! Căzuse la fund, se gîndea el în mintea lui. Porni 
să-njure şi să se aplece luînd cu pumnul apă dintr-o parte și mutind-o în alta 
ca pe nişte felii. Intrară-n baltă niște porci şi el îi dudăi mai departe să nu-i 
găsească almeş-balmeşul și să i-l măniînce. 

Nişte oameni lucrători trecură pe-acolo, îl văzură căutînd disperat şi-l 
întrebară: 

— Ce cauţi, măi Romică? 

— Iată un lucru mare! 

— Spune-ne și nouă, ce lucru? 

— E lucru meu și nu vă pasă vouă de el! 

Lucrătorii crezură că poate e vorba de vreo pungă cu bani şi săriră îmbră- 
caţi în baltă s-o cate. Cătară fundul bălții de-a rîndul, se bălăciră prin ea mai 
rău decît porcii și nu găsiră nimic. Scoaseră și rățoii din baltă temindu-se să 
nu înghită cumva comoara. Mai la urmă osteniră și oamenii ăștia. Unul dintre 
ei supărat îşi stoarse ţoalele de apă și zise suduind: 

— Măi oameni buni, hai să mergem, fir-al dracului de tuciuriu, că făcurăm 
balta almeș-balmeș şi nu găsirăm nimica. 

— Aoleu, mînca-v-aș, am găsit-o! 

— Ce ai găsit mă? 

— Aia ce-aţi zis. Almeș-balmeș! 

Plugarii crezură că-și bate joc de ei și-i traseră o bătaie bună de-i frinseră 
oasele și plecară cu buzele umflate. 

El rămase în marginea bălții să-și atirne poalele pe mărăcini, să le usuce. 

Tocmai atunci treceau pe-acolo niște vinători. El n-are de lucru și-i 
întreabă: 

— Unde vă duceţi, firtaţi? 

— Ha-ha ! îți baţi joc de noi?! Trebuia să zice: noroc ! noroc, la viînat ! 
Şi-i traseră și ei o bătaie bună. 

Plecă el scîrţiind din temelii după atita jumuleală și se întilni cu o sume- 
denie de lume ce se bocea și ducea la groapă un mort. El trecu pe lingă mort 
grăind: 

— Hai noroc! noroc, la vinătoare! 

Oamenii lăsară jos năsălia puseră mina pe el și-i frînseră oasele. 

— Dar bine, măi fraților, cum trebuia să zic? 

— Dumnezeu să-i ierte păcatele ! 

— Așa o să zic de-aici încolo, negustorilor, grăi finul și plecă văitindu-se 
de spinare pe drum la vale. 

Cînd colo, drăcia dracului ! În fața lui tocmai ieșea din biserică mireasa 
cu mirele şi cîntau bandele de lăutari de se cutremurau copacii. 

El trece pe lingă mireasă și zice: 

— Dumnezeu să-i ierte păcatele! 

— Ce păcate, bre ! zise unul dintre nuntaşi. Şi se puse golănimea pe el 
de-l tăvăli și zminti în bătaie. 

— Aoleu, nu mai daţi, zise el şi mai bine învățați-mă cum trebuie să 
ZIC, minca-v-aş ! 

— Să zici: ura să ne trăiască! 

— Mulțămesc, așa am să zic şi a plecat mai departe. 

Trece pe lingă bătătura unui om care tocmai își pîrlea porcul de curînd 
junghiat. 

— Ura! să ne trăiască, să ne trăiască! 

— Cine să ne trăiască, omule? 

— Porcul, dar cine? zise finul. Se puse şi măcelarul pe el de-i frămintă 
la pumni piînă-l ameţi-n bătăi. După aia se sculă leșinat și grăi: 

— Stai, măi omule, ai milă de mine și nu mă bate, mai bine spune-mi 
cum să zic: 

— Să-l măninci sănătos și să umpli toate vasele şi oalele ! 

Plecă și de aci bătut și văzu după o casă un om care tocmai se pitise 
şi se „da în poiană” ca orice om cu nevoile sale. El n-are de lucru și zice: 

— Să-ţi umpli toate oalele şi vasele firtate şi să-l mînci sănătos! 

Se scoală omul supărat și fugi după el de-i trase o bătaie soră cu moartea. 

— Dar bine, măi vecine, cum era să-i zic? 

— Pute vecine, pute! 

— Bine, aşa am să zic de-aci-nainte și plecă. 

Cînd ajunse la un pîrîu două fete se spălau pe picioare şi se pieptănau. 
El iar nu-și ţine gura și le zice: 

— Pute, surată, pute! 

— Ce pute, mă, fir-ai al dracului cu măta care te-a făcut ! Și-l frinseră-n 
bătăi cu cobiliţele. 

— Bine, suratelor, dar cum era bine să zic? 

— Să zici: ce frumoase sînteți și ce pieptănătură mîndră aveţi ! 

Merse el spre casă și văzu două muieri care se băteau şi-şi smulgeau 
pletele. 

— Vai ce pieptănătură frumoasă şi ce mindre sînteţi! 

Ele uitară de bătaie, crezură că le batjocoreşte și săriră de-i jumuliră 
părul din cap. Scăpă ca prin minune din ghearele muierilor şi te opri drept 
în ușa cortului: 

— Ha auzi, fa muiere, să-mi faci mincare din aia ca la nsşu. 

— Cum ca la nașu, omule? 

— Ştii tu, din aia, ca la naşu ! 

— Nu știu, măi omule, spune tu cum îi zice, cum este că eu nu sînt 
ghicitoare? 

El se puse pe muiere și o călcă-n picioare de-o lăsă lată, gata să-și dea 
sufietul. 

Copiii plingeau și se rugau: 

— Stai, tătucă, nu mai da în mămuca, nu vezi că-i facuși capul almeş- 
balmeş ! 

— Aha ! va să zică voi aţi ştiut de mincare și ați ascuns-o? N-aţi spus ce 
mincare e, ca să nu-mi facă mie pofta să mă satur şi eu odată ca nașu de almeș- 
balmeș? Vă arăt eu vouă! Luă un vătrai în mînă și le frinse oasele la bieţii 
copii, de se duse pomina! 


ÎNŢELEPCIUNEA BĂTRÎNEȚII 


A fost odată un moş și o babă și au avut o vacă. A plecat moşu cu vaca 
la piață s-o vindă. Cînd acolo dă lumea buluc pe lingă văcuţă care, mai de care, 
să facă tirgul cu moșu. Mai la urmă au venit la moș trei fraţi negustori. 

— Ciţi lei ceri pe ea, moșule? 

— Cinci sute de lei! 

— Toate sint bune, moșule şi la locul lor, numai să te duci acasă să-i 
tai coarnele că ne-mpunge copiii şi să vii, să iei paralele. 

Moșul plecă acasă îngrijorat și tăie coarnele la vacă. 

tr-o sîmbăta plecă iar cu vaca la tirg s-o vindă. Cei trei fraţi sînt gata 
să-i dea punga cu bani moșului, dar îi mai cer ceva moșului: 

— Să-i tai coada, moșule şi apoi ai banii. 

— Bine, măi băiete, numai să nu vă bateți joc de marfa mea! 

— Nici vorbă, moșule ! Vaca are coada prea lungă de doboară ulcica 
cu fasui de la foc. Așa că ascultă-ne şi să facem apoi tîrgul. 

Merse moșul acasă și tăie coada vacii. 

n sîmbătă viitoare iar veni cu vaca la piață. Cei trei frați veniră la moș 
şi iar îi găsiră nod în papură. 

— Moșule, toate sint bune, numai să-i tai şi picioarele! 

A plecat moșul plingind şi văietindu-se la babă şi i-a tăiat vacii picioarele ! 
Cum i-au tăiat picioarele vaca a căzut și-a murit. 

— Ei, babo, ne înșelară negustorii ăia ! Mari coțcari trebuie să fie, numai 
lasă că-i învăţ eu minte. 

— O să-i înveţi pe naiba, că iată cu mintea ta de prostănac rămăserăm 
săraci lipiți pămîntului. 

Ce să facă acum moșul? Luă măgarul sîmbăta viitoare şi plecă cu el 
la tîrg. Acolo îi băgă măgarului bani în fund și aşteptă cumpărătorii. 

Veniră iar cei trei negustori, 

— Cât ceri moșule, pe măgar? 

— Trei sute de lei. 

— Prea mult, moșule! 

— Măgarul meu face bani și nu e măgar ca toți măgarii | Iată-l, priviţi-l 
cum îi pică lei din fund. 


ÎL priviră negustorii cu mirare și ziseră: iată că este adevărat, un măgar 
minune, în foale cu fabrică de bani ! Moșul luă trei sute de lei, îi pusă la chimir 
şi pe-aci ţi-e calea. Dar negustorii alergară după el, întrebindu-l: 

— Hei, moșule, ce-i dai de mincare la măgar? 

— Îl închid în hambarul cu griu pină se satură. 

Cei trei fraţi bucuroşi de o așa pricopseală, plecară acasă, închiseră măgarul 
în hambarul cu griu.și se culcară. 

Dis-de-dimineaţă cel mai mic şi mai grijuliu se duse la hambar să vadă 
măgarul şi să aducă banii în baniță. Cînd acolo i se pare pe gaura cheii că stră- 
luceşte hambarul de lei. Vrea să deschidă uşa, însă ușa este înțepenită și nu poate. 

— Mumă, strigă băiatul, vino fuga că a umplut măgarul hambarul cu 
bani și nu-l pot deschide! 

Se scoală fraţii cu urdorile la ocna, sparg ușa, și cînd colo în mijloc zăcea 
măgarul mort, umflat ca o beşică de porc. 

— Haa, fata lui de moş; şi-i traseră o înjurătură. Să ne păcălească el 
pe noi un boşorog? Las” că-i arătăm noi lui! Fuga drept la bordeiul moșului. 

— Bine, moșule, se poate să ne batjocoreşti pe noi şi să ne iei de-a fiecea 
atita bănet? 

— Vedeţi-vă, copii de treabă, că nu orice muscă face miere ! N-aţi ştiut 
voi cum să-l arăniți și greșeala voastră n-o s-o plătesc eu un om curat ia suflett ! 

Numai aveţi puțină răbdare că trebuie să trimit demîncare la săpători 
că este aproape prinzul. 

Moșul avea un iepure năzdrăvan, îl chemă, îi pusă desagii de o parte 
şi de alta pe spinare și-i zise: 

— Aşa, taică, acuma du-te la oameni cu merindele că abia te așteaptă! 
Iepurele își luă povara şi plecă pe grinduri drept la lucrătorii moșului. 

Văzind ei iepurele, au uitat de toate şi de măgar. Şi zor nevoie să cum- 
pere iepurele. 

— Cit ceri pe iepure, moşule? 

— Nu-l vind, că ăsta ascultă de baba mea! 

— Ba nu, moșule, ține aici două sute de lei și dă-ne nouă iepurele, 

— Mi se rupe inima după iepure, dar dacă dați îndoit preţul, vi-l dau 
și o să aveţi o fală cu el în lume de o să se ducă vestea. 

— Bine, moşule, ține banii și dă-ne iepurele. 

Aşa negoţul s-a făcut și cei trei frați au pus iepurele-n sac şi au plecat 
bucuroși de ispravă. 

A doua zi, au luat iepurele, au pus de o parte și de alta oalele cu mîncare 
şi ulciorul cu apă și i-au dat drumul pe o potecuță să meargă la lucrătorii ce-i 
aveau în țarină cu prinzul. Cum i-au dat drumul iepurelui, acesta a sărit, oalele 
s-au rostogolit şi s-au spart, ciinii au dat năvală la ciolanele de pui, iar lui în 
tufă i-a fost calea, pină ce și-a pierdut urma. 

Cei trei frați rămaseră tare supăraţi, înjurindu-l și ocărindu-l pe moşul 
ce-i păcălise. 

— Asta este iar o păcăleală, trasă cu virf și îndesat, însă i-o plătim noi 
moşului ! 

— Să mergem la moş să-l omorim și gata, după atîta batjocură | Ne-am 
făcut de ris şi n-avem altă scăpare, zise unul dintre frați. 

— Să mergem îndată și să-i facem de petrecanie, că acest moş poznaș 
ne aduce la sapă de lemn, dacă ne mai tirguim cu el. 

Porniră către satul moşneagului, suduindu-l de sfinți și de părinţi. 

Moşul, cum îi văzu că vin din depărtare a scos în bătătură o vadră cu 
vin și baba a început să cînte. 

Cînd au tunat ei înfuriați înăuntru cu topoarele în mînă, l-au văzut 
pe moş cîntînd dintr-un fluier fermecat. Cînta moșul atît de frumos şi de duios, 
că ori toate se opreau în loc, ori toate se dădeau peste cap și se rostogoleau 
de bucurie. Chiar atunci juca baba de prăpădea pămîntul. Pe lîngă babă juca 
o purcică, o găină, o mîță și o căpriță. Atît cît mai aveau și ei pe sufletul lor. 

Moșul îi dădea de zor înainte, încît începură și cei trei frați porniţi 
pe omor, să joace de le scăpărau tălpile. Cind încetă moșul, ei erau sleiți de 
puteri încît căzură jos mai mult morți decît vii. După ce-și veniră-n fire, le 
veni graiul, rugiîndu-l pe moșneag: 

— Măi moşule, am venit la tine cu ginduri întunecate să te tăiem pe 
tocător şi să te facem bucături, bucături pentru cîni, că tare ești ștrengar şi 
ne-ai prăpădit cu păcălelile. În schimb îţi cerem să ne vinzi fluierul. 

— Nu pot, copii ! E singura mea avere și singura mea mîngi.iere. 

— Te rugăm, moşule, uite în genunchi, vinde-l! Spune hai cît ceri 
pe fluier? 

— Să fie voia dumneavoastră, iată îl vind cu o mie de lei! 

— E mult, moșule ! E tare mult ! Două perechi de boi, ce crezi? 

— Nu e mult, taică! Ast fluier e fermecat, cînd sufii în el, glasul lui 
este atît de frumos, că ies și șerpii din pămînt să joace. Jigăniile de pe pămînt 
joacă și uită de foame şi de sete. E mare lucru să ai un asemenea fluier cu 
glas atit de vesel în el. 

Dacă vi s-a lăsat inima la fluierul meu, daţi-mi acum numai 500 lei și 
restul viu eu să-l iau. Însă vă cer să faceți o probă cu el mai întîi. 

— Adică ce probă? întrebară cei trei frați. 

— Să vă suiţi toţi trei muierile în pod, să le puneţi la gît mărgele șiruri 
de ardei iute uscat și să porniţi să cîntați. 

Dacă vor începe să chiuie și să joace, înseamnă că fluierul este bun și 
că nu ne-am păcălit. Dacă muierile vor începe să strănute și să vă drăcuie 
făcîndu-vă nebuni, e semn că fluierul meu s-a stricat și că v-am păcălit fără 
să vreau. Atunci să veniţi să mi-l dați şi eu să vă dau îndărăt punga cu cinci 
sute de lei. 

Frații alergară acasă cu sufletul la gură, urcară în grabă muierile-n pod, 
le împodobiră cu șiruri de ardei la gît, le traseră și o chelfăneală bună că vir- 
dăiau și nu se supuneau de afurisite ce erau și incepură apoi să sufle ei în fluier. 
Cum porniră să cînte, podul începu să se legene —și cutremure, iar muierile 
să chiuie şi strănute de iuțeala ardeiului. Jucară muierile pînă căzură cu pod 
cu tot în capul bărbaţilor şi muriră. 

Atunci abia, își dădură seama că moșul îi păcălise și îndirjiţi la culme, 
puseră mîna pe topoare și alergară drept la bordeiul moșului, cu o falcă-n 
cer şi cu alta în pămint să-l facă bucăți. 

Moşul i-a zărit din departe, a ris pe sub mustață și a zis: 

— Veniţi, negustorilor, veniți ! Veniţi la taica mai iute că am o măciucă 
noduroasă, plînge-n pod că n-are şi ea pe ale cui șale să le măsoare. 

Şi asta era adevărat! Moșneagul avea o măciucă fermecată dăruită de 
un sfint odată, cînd se preumbla pe pămînt. Văzindu-l cît este de sărac și 

răpădit l-a înzestrat cu te miri ce, cu fluier, minte și măciucă, doar i-o prinde 
bine la bătrînețe și se vede că i-a prins. 

Cum au tunat pe ușe negustorii cu sîngele înfierbintat de ură, învirtind 
securile, moșul a zis: 

— Măciucă, pe ei, taică, nu-i lăsa, frînge-le oasele pînă nu-mi pun cinci 
sute de lei pe masă, banii de pe vacă. 

Măciuca sări pe negustori si dă-i şi dă-i, si dă-i şi dă-i! Pină-i omori 
de tot! Atunci moșul văzînd că nu pun banii, iar porunci să le mai măsoare 
cîteva. Îi măciucă pină ce lăsară banii pe masă și plecară cu spinările şi oasele 
frinte, de se duse pomina de istețimea și păcăleala moșului. 


POPA ȘI HAIDUCII 


A fost odată nouă haiduci care trăiau la munte în pădure ca lupul la 
tulpina tufanului. Cu bărbile pină-n călcîie și cu ochi ageri și pistoale cu cre- 
mene, gata să fie descărcate în trecători și să-i despoaie de averi. 

Ce să facă ei la adinci bătrineţe, ca să nu meargă-n iad singuri, hai să-și 
facă planul să aducă în ceata lor un popă să le fie harambașă. 

O luară ei pe cale, pe cărare şi dau de un popă călare la drumu al mare. 

— Bună calea, părinţele ! 

— Mulţam tale, haiducele ! 

— Părinte, sfinția-ta, dă-te frare-n haiducie, 

Ca să scapi de-a boierie! 
Și te facem harambașe, 
N-are potera ce-ţi face! 

Şi se face popa haiduc ! Stau ei cît stau în pădure flămînzi căci postește 
robul lui Dumnezeu cînd n-are ce mînca. 

De la o vreme îi veni poftă popii de carne. Hai să coboare-n vale la 
turmele de mioare să frigă un miel în frigare. După ce băură bine și mîncară, 
dormiră cu capul pe piatră la umbra bradului și aşa deodată ce-i năzări unuia 
prin cap să-i puie cinstea sfinției-sale la probă. 

— Părinte, şi așa de acuma aţi intrat cu noi în tovărășie, iată că a venit 
vremea să furăm zece oi şi să le împărţiţi la zece haiduci. 

— Bine, tăiculiță, furaţi-le de la cei avuţi, ca să fim iertați de psaltire 
şi de Dumnezău ! Și așa furară haiducii de la un cioban din apropiere zece 
oi spătoase și linoase. 

Toţi se-nvoiră să le-mpartă popa harambaşa după dreptatea popească. 

Furară hoţii oile și le aduseră la popă să le împartă. 

— Hai, părinte, nu-i păcat 

Că-i lucru din furat? 

— Nu-i păcat, măi tovarăși, păcat e ce iasă din gură, nu ce bagi în gură, 
că ce bagi tot mai iese, dar cuvintul rău, îndărăt nu se mai întoarce. Mai bine 
să ne ferim de birt decît de hoțit, că pe scara birtului scoboară oamenii în 
iad, dar din furt nici un păcat nu e că și boierul și ciocoiul fură şi apoi se dau 
de păgubași ! 

Și aşa, ascultindu-l pe popă, toți îl credeau că va împărți pe dreptate oile. 

După asta popa porni împărţeala. Popa era singur şi el luă nouă oi pînă 
îşi facu cu totul zece oi. Haiducii erau cu toții nouă și cu o oaie, face iar zece. 
Haiducii priveau şi se cruceau, iar popa le zicea: 

— Așa e, tăiculiţă, 
Eu cîte unul, 
Da vouă cu pumnul! 
Iar haiducii miraţi, iar îi grăiră: 
— Bine mai zici, părinţele: 
Bogăția trece dealul, 
Noi răminem cu amarul ! 
Bodaprosti, 
Popa Costi 
Bună fată ne-ai mai da, 
Pin-acasă a şi fătat! 


ȚIGANUL ŞI CATIRUL 


Trecea odată un român pe drum cu carul plin cu dovleci. Mergînd el 
aşa agale cu boulenii lui, se iîntilnește-n cale cu un tuciuriu. 

— Ce e ăștia, bre? 

— Ouă, tu nu vezi! zise rumiînu. 

— Cum ouă sint astea, așa mari! 

— Ouă, nenicule, ouă mari, toată ziulica, ouă! 

— Ai, baş ouă de pasăre sint?! 

— Nu sînt de pasăre, sînt de catir, ouă talieneşti ! 

— E mare lucru, zău că n-am văzut și n-am crezut că sînt ouă talienești 
cât gogolia capului. De unde o fi văzut catirii să clocească gogea ouă cit 
ticva de mari. 

— Măi băiete, tu n-ai văzut, dar acum ai să vezi şi ai să crezi! 

— Spune-mi, măi nene, şi cum cloceşte catiroaica? 

— Dacă vrei să ştii,iei un ou mai mare din ăștia roşii,îl bagi în bălegar 
de iapă și la zece stămini iese catiru mic mititel cît iepurele. 

— Apoi dacă e aşa, barem vinde-mi şi mie un ou talienesc. 

— Ți-aş vinde, frate-meu că la tîrg mă duc eu, însă poate ţi se vor părea 
scumpi ! 

— Păi bine, cîți bani să coste? 

— Doi lei de argint oul mare, un leu de argint oul mic. 

— Ali e scump foc, bre! Unde s-a văzut oul cu doi lei, cînd cu doi lei 
îţi cumperi un dîrmon cu faină. Şi aşa se tocmiră țigăneşte, da se plăti omenește. 

Pe doi lei de argint luă dovleacul mere, bucuros şi falos că peste zece 
stămini va ieși minzul din el. 

Tocmai mergea el bucuros coborînd pe o coastă cu dovleacul pe umere, 
ținindu-l strîns de coada plină cu ghimpi. 

Şi gîndindu-se el cum o să se fudulească pe catir în văzul fetelor și ne- 
vestelor ieşite pe ulicicare, hop ! se împiedică şi căzu. Dovleacu se duse ia 
naiba de-a berbeleacul rostogolindu-se la vale printr-o tăietură cu tufișuri. 

Cand s-a sculat țiganul, l-a văzut lovindu-se de un tufan şi făcîndu-se 
bucățele. 

Un iepure care-şi avea pe-aci cîrtogul s-a speriat luind-o la fugă iute, 
de parcă-l lătrau din urmă niște copoi. 

— Stai, bre, stai! Striga țiganul cit îl ținea gura, însă minzul ieșit din 
ou de timpuriu s-a pierdut prin tufișuri speriat ca vai de el. 

— Lele, bre ! afurisit minz, cît e de mic și ce mai fuge, darmite să fi 
crescut și mai tare, ar fi fugit ca gindul și ca vintul. 

BAI GIORA ȘI FLUIERUL 


Odată Bai Giora a plecat cu fratele său în lume să se pricopsească, căutînd 
să găsească undeva de lucru. Pe drum dau ei și de o piatră de moară, găurită 
la mijloc ca toate pietrele de moară. Bai Giora îndată ce o vede îi zice fra- 
telui său: 

— Acesta e inelul bunicii ! 

— Nu e de loc inelul bunicii, ci o piatră de moară, îi răspunse fratele său. 

— Pe cine vrei tu să-l faci prost, ori ai orbul găinilor, de nu vezi bine? 
Şi-i dădu el mai departe cu gura, făcindu-l pînă la urmă și pe fratele său să 
creadă că este inelul bunicii ! Venise seara şi ei încă își faceau socoteala, 
cum să ducă acasă inelul găsit. După multă chibzuinţă se hotărîră a se urca 
cu piatra de moară într-un plop, temindu-se că hoţii i-ar putea prinde și fura 

„ inelul bunicii. De aceea cu mare greutate se suiră în plop. Într-un tîrziu sub 
plop popos. o caravană de negustori. Inelul lui Giora îi era tot mai greu 
şi la o vreme îi spuse fratelui că n-are ce se face măcar de-l fură negustorii, 
însă el nu mai are putere să-l țină şi trebuie să-l scape jos. 

— Omule ! tu nu vezi oameni, o să-i omori? 

— Are grijă Dumnezeu de ei de mai au zile și lasă piatra de moară 

să cadă. 

Negustorii auzind trosnetul crengilor ce se rupeau, o luară la sănătoasa, 
gindindu-se că Dumnezeu din cer îi bate cu pietre de păcătoşi ce sînt pentru 
înşelarea oamenilor și lipsa la cîntar ce o iau. Marfa o lăsară sub plop, multu- 
miți că au scăpat cu viaţă. La ziuă, Bai Giora împărți cu fratele său marfa. 
El luă trei saci de tămiie, iar fratele, aurul, pietre scumpe și mătăsurile. Merse 
el cît merse cu sacii de tămilie şi ajunse în vîrful unui munte, frînt de osteneală. 
S-apucă el aci și făcu un foc mare golind sacii cu tămiie pe jar. Fumul se ridică 
sus, sus, la cer. Tocmai atunci pe Dumnezeu îl dureau măselele de se văita 
și văicărea fără folos. Nici cele mai învățate babe aflate prin rai nu-l puteau 
ajuta cu nimic. Însă fumul cum se înălță spre cer, Dumnezeu puse faţa în 
fumul de rămiie şi-i trecură durerile, parcă i-ar fi luat vrăjitoarele cu mina. 

Se miră şi Dumnezeu de puterea tămiiei şi de înțelepciunea pămintea- 
nului, încît repede scara cerului pînă la pămînt și cobori să-i mulțumească 
și să-l dăruiască. 

— Omule, iaca eu sint Dumnezeu și fiindcă m-ai vindecat de durere 
de măsele, am coborit să te dăruiesc şi să-ți mulțumesc pentru binele ce mi 
l-ai făcut ! Şi-i arătă fel de fel de pietre scumpe, aur şi îmbrăcăminte strălu= 
citoare. Bai Giora le privi pe toate însă își puse ochii pe un fluier, 

— Îmi aleg fluierul ăsta, răspunse Bai Giora şi rămase cu fluierul, apoi 
îşi căută de drum după o slușbă. 

Bătu el încă multe căi, pină ce un popă îi primi să-i păzească oile, împreună 
cu o altă slugă. Bai Giora rămăsese bucuros. Toată ziulica el cînta din fluier 
şi dormea, iar tovarășul său, se ostenea prin mărăcini și tufișuri, întorcîndu-se 
cu oile care erau blestemate rău, neavînd ce paşte. Le domoli pe un singur loc 
şi fugeau ca niște capre după ierburi. Deodată merge şi Bai Giora să le întoarcă 
şi se supără pe ele încît le lovește cu securea omorindu-le. Se sperie atunci 
tovarășul său, zicîndu-i: 

— Hai să ascundem oile în vale-n ogaș să nu ne vadă popa, și îndată 
pitulară ei oile moarte acolo. Bai Giora ducînd iute două iar prietenul său 
cite una. Seara stau ei la masă, iar popa îi serveşte cu ţuică. Lui Bai Giora 
îi dă un pahar, iar celeilalte slugi două pahare. Atunci Bai Giora supărat, 
zise către popă: 

— Părinte, ceea ce faci mata, nu e drept, lui îi dai două țuici, iar mie 
numai una. Cum vine asta, eu duc două oi în spate și beau un pahar, în timp 
ce el duce numai una și bea cîte două pahare. 

— Cum bre, voi mi-aţi omorît oile? 

— Nici vorbă, părinte ! 

Şi taica popa fugi la tîrlă să-și numere oile. Cind văzu tîrla goală, leşină 
de necaz. i-l dete pe Bai Giora în judecată, încît îl aruncă pe acesta la grea 
osindă în închisoare. Se împrieteni cu el un paznic al închisorii și într-o zi 
se prefăcu că-și dă sufletul. Chemă el pe paznic, spunîndu-i în taină. 

— După ce mor eu, tu să te foloseşti de toate bogăţiile mele. Să mergi 
în pădurea cutare și de la rădăcina lui vei putea dezgropa două vase cu poli 
de aur, furaţi de mine cît am fost în haiducie de la turci — negustori bogați. 

— Da cum recunosc copacul ? îl rugă să-i spună întemniţatul, însă acestuia 
Dumnezeu îi luă glasul, numai ochii rămînîndu-i, înainte de a-și da obștescul 
sfirşit. Și așa nu apucă să-i poată spune locul unde era comoara ascunsă. Însă 
nici Bai Giora nu muri ! După cîteva zile se înzdrăveni. În zadar încerca acum 
paznicul închisorii, a-l ruga să-i spuie locul unde se află ascunsă comoara, 
că nu-i spunea nici în ruptul capului. Într-o noapte îi spuse el paznicului: 

— Dacă vrei să fugim de aici împreună, ai jumătate din comoară și ajungi 
om pricopsit pentru toată viaţa încît nu vei avea nevoie să ridici de jos nici 
un pai. 

— Asta nu se poate! Mă mănîncă pușcăria, n-oi fi nebun. 

— Mai gindește-te, și nu da cu piciorul la noroc. 

— Ridică-ţi gindul de la așa ceva și mai bine taci, îi răspunse paznicul 
foarte hotărit. 

Dar dorința de a avea comoară îl rodea la inimă pe paznic, și într-o noapte 
îi spuse lui Bai Giora că s-a hotărît să fugă împreună şi să-i dea comoara. 
Se pregătiră ei și fugiră. Lui Bai Giora fiindu-i milă de poarta închisorii, 
ca nu cumva şi alții să o tulească, o scoase din ţiţini şi luind-o pe spate 
porni după paznic prin întuneric. 

Ajunseră ei într-o pădure. Ce să facă ei aici ca să nu-i mănince fia- 
rele sălbatice? Se suiră într-un copac! Cum erau însă să se urce ei cu poarta 
închisorii ? Giora se necăjea cu poarta ! 

— Hai, bre ! suie-te odată, îi zise paznicul. 

— Cum o să mă sui, bre, tu nu vezi că nu pot sui poarta închisorii? 

— Ce poartă? Care poartă? 

— Poarta închisorii, iacă am adus-o cu noi, că poate ne foloseşte 
la ceva. 

— Chiar poarta închisorii ai luat-o, nebunule ! 

— Ce te miri așa, că doar nu e vreun lucru mare !? 

Paznicul închisorii cînd auzi aceste vorbe, îl lăsară picioarele, că era 
gata-gata să cadă din copac, nu pentru poarta închisorii, ci pentru că a pornit-o 
la drum cu un prost. Și pentru că se apucase să joace în horă, trebuia să 
joace pină la capăt. Urcară ei în copac şi poarta închisorii şi se culcară pe ea. 
Treceau pe sub ei jivine sălbatice, dar lor nici că le păsa. La o vreme 
poposiră subt ei niște hoți care după ce-şi numărară desagii cu aur furat, 
legară caii şi  începură să frigă pe frigare un ied. Cum se ridica mirosul de 
friptură la Bai Giora îi lăsa gura apă, şi-şi făcea fel de fel de planuri, cum să 
ajungă la ied. Cînd fu iedul gata fript și bun pentru mîncare, spune prietenu- 
lui său: — Frate ! eu nu mai pot de foame, simt că ușa închisorii îmi scapă 
din mîini și în același timp o şi împinse cu latul peste hoți. Ăștia cînd văzură 
ușa închisorii prăvălindu-se peste ei o recunoscură și fugiră care încotro, ca 
dracul de tămiie. Apoi se adunară într-o altă pădure, tăinuindu-se: 

— Asta este o minune dumnezeiască. A dat Domnu cu ușa-n noi în 
semn că ne urmăresc poterile, zise unul ce le era harambașa ! 

— Să fugim departe să nu ne dea de urmă, răspunseră ceilalţi și părăsiră 
comorile furate. 

Bai Giora cu paznicul închisorii coboriră din copac şi fiecare la treaba lui. 
Paznicul luă caii pe care stăteau desagii doldora cu bănet și pietre scumpe, 
iar Bai Giora, rămase pe poarta închisorii mîncînd friptură. 

La ziua cînd trecură pe aci poterile le povesti cum hoţii au spart închi- 
soarea și au fugit cu toţii, iar pe el l-au prins aici frigînd iedul și după ce l-au 
bătut bine, i-au mîncat iedul și au fugit. De aci Bai Giora, tot sărac a plecat 
în lume și-și caută de lucru. 


BAI GIORA ȘI CIZMA 


Odată a trecut armata împărătească pe lingă vreun sat și un ostaş a aruncat 
o cizmă ruptă și prăfuită. Oamenii care-n viaţa lor nu văzuseră cizmă și pri- 
vind-o cu frică, unul mai deştept le zise: 

— Bre! uitaţi-vă, ăsta e un oarecare tun și se temură oamenii să se 
apropie de cizmă. Un altul şi mai deștept îşi dădu altă părere. 

— Ascultă, bre, da proşti mai sînteţi, hai să mergem noi la Bai Giora, 
care e un om învăţat, căci multe a învăţat de cînd e Novac. Numai el ne va 
putea spune adevărul! Așezară ei cizma la loc cu doi pîndaşi s-o păzească și 
în grabă plecară la Bai Giora. Rugat el de ăștia, hai să se sminiească pină în 
cel ogaş să-și dea cu părerea ce minune fi-va acolo ! z 

Ajunși la faţa locului, mare le fu mirarea sătenilor văzindu-l pe Bai Giora 
că ia cizma, se uită în ea, nu vede nimic, şi toate ca toate, dar are curajul 
să bage mîna-n cizmă ! Apoi uitindu-se la confrații săi, le zise cu dispreț: 

— Tiii! bre, da proști mai sînteţi, cum o să fie ăsta tun? Voi nu 
vedeți că n-are în el nici ghiulea și nici prau nu miroase. Asta-i toc de tîrnăcop, 
nătărăilor, aşa să ştiţi. Şi astfel țăranii îl crezură şi-i mulțămiră pentru dezle- 
garea tainei. 

BAI GANEA CLOCEȘTE 


A găsit Bai Ganea vreun stăpin bun şi a intrat slugă la acesta. Și l-a 
lăsat stăpinul să deretice prin curte. El a văzut în fundul grajdului o giscă clo- 
cind. Alungă gisca și se aşează pe clocit. Vine gisca să se așeze pe cuib, da el cu 
pliscul întins zise: 

— Giss ! Gisss şi gisca fugi speriată. 

Jacă vine și stăpînul și-l strigă de departe: 

— Bai Ganea ! Deschide porțile să intru cu lubeniţele ! 

— Nu pot că am treabă, nu mă sminti. 

— Ce treabă ai, bre? 

— Nu pot, nu pot, stăpine, că-mi răcesc ouăle : 

— Ce, bre! Tu ești nebun de-a binelea? 

— Iacă ouăle de giscă, îi răspunsese Bai Ganea. 

Stăpînul intră cu carul, dezlegă boii, şi fuga la grajd să-l vadă pe Bai 
Ganea ce face? Cînd intră, văzu minunea, Bai Ganea clocea stînd în 
tirna giștii. 

Atunci stăpinul luă un par şi cînd îl măsură pe spinarea lui Bai Ganea, 
acesta fugi cu cioarecii plini de gălbenuș, țipind: 


Stăpine, stăpine ! 

Mă baţi ca pe un cine, 
Cînd eu îți muncesc 
Și ouă-ți clocesc? 


NASTRATIN HOGEA 


Nastratin Hogea şedea ca pe ghimpi atunci cînd nu putea face 
o poznă. 

Ce-i trăsni prin minte într-o zi? Să-și ia toiagul şi măgarul și piş-piș, 
ajunse în oraș la o prăvălie. Da prăvăliile tocmai se închiseră. Își legă măga- 
rul de un mărăcine apoi se duse la ușa prăvăliei. Scoase el pila şi incepu să 
taie lacătul în văzul lumii. Mai tăia, mai trăgea din lulea și se mai odihnea, 
în timp ce lumea se inghesuia care mai de care să vadă isprava lui Hogea. 
Jar cînd tăia, sta cu spatele să nu-l vadă lumea. Unul trecu și-l întrebă: 

— Ai, bre Hogea, ce faci aici? 

— lacă mă trudesc să fac o muzicuță, dar afurisită că nu poate să cînte 
acuma pentru mine în lume. N-are, bre, glas de loc! Stătu omul și se gîndi 
ce vrea Hogea să spună cu aste vorbe, apoi zise: 

— Ai, bre Hogea, dacă muzica ta n-are glas, de ce te trudești degeaba? 

Hogea zise: 

— Ştii ce? Mai lesne-i a întreba, decit a răspunde, însă ascultă, omul 
după grai și clopotul după sunet se cunoaște, dar muzicuţa mea este fără 
glas, mîine în zori îi vine glasul și toată lumea o s-o asculte. 

Călătorul își luă toiagul văzindu-și de drum, ca și ceilalți, care pînă 
aci se îngrămădiseră ca babele la pomană. Și toţi se gindeau ce a vrut să spună 

Hogea despre muzica lui ce va avea glas numai la răsăritul soarelui, însă nimeni 
nu înțelegea nimic din spusele lui Hogea ! 

Încă din revărsat de zori se îngrămădi mulțime de oameni în fața dughe- 
nii. Larmă, vaiete, plinsete, că se spărsese astă-noapte dugheana și toată marfa 
negustorilor au luat-o hoţii, dar iată și Hogea trăgindu-și măgarul după el trece 
pe acolo! Străjile împărăteşti, hop pe el şi cu măgar cu tot îl aruncară în 
temniță. Veni ziua judecății. Fu scos din închisoare și dus în piața cea mare 
unde gemea cetatea de forfotă și omenire. 

— Să dai socoteală norodului de paguba ce ai făcut-o, Hogeo, ai spart 
dugheana negustorului, ai sărăcit omul, ștreangul te așteaptă, îi zice răstit 
împăratul. 

— Mărite împărate, vorba e că pe toți să-i asculţi, dar pe puţini să-i 
crezi, că din tot ce îndrugă lumea, înțelept este a alege ce-i bun și drept. 
Descurcă-ți îndoiala, dacă vrei să afli adevărul ! 

— Bine, da ce-i cu lauda ta de ieri în zi luminată de Alah cînd în zori 
muzica ta va cînta în dugheana negustorului, îi mai zise împăratul îngimfat 
de pe jețul său de aur. 

— Apoi de, împărate, eu știu una şi bună, că lauda mincinosului e bucu- 
ria nebunului. Eu m-am lăudat, nebun a fost cine m-a crezut? Ia întreabă noro- 
dul ăsta care dintre ei m-a văzut dincolo de pragul dughenii negustorului, 
atunci merg la ştreang cu măgar cu tot. 

— Nu l-am văzut! Nu l-am văzut! răspunse într-un glas mulțimea. 

Văzind împăratul că n-are ce-i face, luă măgarul de la negustor care 
fusese dat ca zălog pentru marfa furată și-l dădu lui Nastratin Hogea. 

EI își luă animalul și plecă prin piață cîntind un cîntec dulce, frumos, 
părăsind astfel! pentru totdeauna cetatea împărătească. 


LEGENDE 


OMUL ÎNSURAT CU O PIATRĂ 


A fost odată un om și o muiere. Muierea era cuminte, iar omul era 
rău fiindcă îşi vinduse sufletul necuratului. 

Cind i-a rămas muierea grea, o bătea cu piciorul în foale să-i omoare 
copilul. : Copilul plingea și tremura în pîntecele ei. Așa a pățit cu ăst bețiv 
toată viața. 

Şi după ce a născut pe cei trei copii, tot timpul o bătea și o înjura, 
încît biata femeie s-a dus la o vrăjitoare să-i facă măghii și să scape de chinuri. 

Copiii cum au prins puţin cheag în vine și-au luat lumea-n cap că aveau 
odihna vintului şi casa melcului, trăind istoviţi pe lume cine știe pe unde! 

Dacă a văzut ea că nu este cu putință să scape de astfel de cîne de 
om, s-a dus la groapa lui mumă-sa noaptea și i-a spus ce are pe suflet ! Mumă-sa 
însă nu i-a răspuns nimic. Adormind pe groapă un înger îi grăi: 

— Mergi la piriul de la Vracna că ţi se face un pod de oase de oameni 
peste apă. Treci peste pod şi stai jos acolo și sub trei stele roagă-te pînă ţi 
se va face inima: de piatră. Atunci el are să vie să te roage să vii acasă, iar 
ta n-ai să-l mai bagi în seamă. Și va plînge el amarnic la picioarele tale și acolo 
se va topi de păcatele grele ce le poartă și se va face pămînt. 

Muierea plînse acolo, trecu podul de oase, se așeză pe o piatră şi se rugă 
de cînd se aprinseră stelele pînă se stinseră și apăru luceafărul. Pînă la ziuă 
ea-plinse atit de mult încît din lacrimile ei se făcu o stană de piatră. Ea 
rămase o piatră frumoasă şi din ochii ei curgeau două vine de apă, și acestea 
erau lacrimile pentru copiii săi pierduţi în lume. 

Veni o ciumă în lume care seceră mii de vieți și cine venea să bea din 
lacrimile ei se făcea bine. Veni vremea să vie și omul ei. Dar el cum bău tot 
mai rău i se făcu. Începu să curgă carnea de pe el de ajunsese os și piele. 
Află din lume că ea este muierea lui. Căzu la picioarele ei și îi ceru iertare. 
Ea însă rămasă rece și nepăsătoare de lacrimile sale. 

Se duse la o mănăstire și ceru să se facă călugăr. Dar de rău ce era nici 
aci nu l-au primit. larba se usca pe unde călca și casele în care intra se 
aprindeau. ne 

„=-Pădurile tremurau de groază și piraiele se uscau de o asemenea spur- 
căciune de om. Așa își puse în gînd să se însoare pe veci cu această stană 
de piatră ce lăcrima. 

Dacă văzu ce văzu, se duse la muierea lui, se legă cu o frînghie de piatră 
şi sărutindu-i picioarele o rugă zi şi noapte să-i ierte păcatele ca să poată 
muri. Ea îl simţea și-l. vedea, însă nu-l ierta. 

Treceau bărbați, femei și copii, peste podul cu minunea şi se mira de 
unde atîtea lacrimi, de unde atîta blestem? 

Atiţia ani a plins el legat de picioarele ei pînă ce s-a topit de lacrimile 
sale de foc și s-a facut din coastele lui la picioarele ei o piatră neagră care 
zace bătută de ploi si arsă de soare. 

De atunci șuieratul vîntului trece prin pieptul ei rece şi ochii i se topesc 
mereu de dorul copiilor pierduţi pentru totdeauna. 

Călătorii se opresc, scot pălăria și se închină la piatra cu care s-a însu- 
rat pe veci omul cel rău. 


ALEXANDRU MACEDON 


A trăit odată, într-o ţară frumoasă şi însorită, bogată și mare, un împă- 
rat, Darie-împărat. Darie era un împărat vestit. Se bătuse cu mulți regi și împă- 
rați şi pe toți îi jefuise de bani şi-i omorise în lupte. La bătrînețe își dădu 
seama că tot ce a facut el are să se prăpădească că n-are un urmaș pe lume viteaz 
ca el. De aceea, s-a apucat să învețe vrăjitoria și cititul în stele. Ca să-și citească 
viitorul prin semne şi să-și vadă norocul, a facut el într-o zi o armată de 
ostași din ceară şi a zis: dacă se topesc în şapte zile, pierd împărăția, un 
împărat are să mă învingă. Așa s-a și întîmplat. Ostașii s-au topit, iar el s-a 
întristat şi a căzut pe ginduri. 

Ce să facă de-aci înainte? Își rade barba, mustăţile și se rade şi pe cap. 
Apoi îl pune pe un pictor de-i face chipul aşa ras și chel, apoi îşi pune în gind 
să plece în lume. Înainte de a pleca, lasă la palat o scrisoare pe masă zicînd: 

— Plec bătrîn de 60 de ani și mă voi întoarce pe acest scaun, tînăr, de 
25 ani. 

Din ziua aceea, plecat a fost şi nimeni din împărăție nu i-a dat de urmă 
pînă la moarte. Mai marii împărăției, n-au încotro, îl socotesc mort, îi pun 
pomană, îi ridică monument şi-i pun scrisoarea-n ramă pe masa de lucru. 
Plecînd el în lume, trece mări și țări pînă ce ajunge la un împărat, Filip 
din Macedonia. 

Filip, chiar atunci pornea cu oastea la război peste mări. El avea o împă- 
răteasă frumoasă şi tinără care nu făcea copii. 

— Te las, scumpa mea împărăteasă, fără copii şi tot fără copii doresc 
să te găsesc. Altfel, îţi tai capul. Şi a plecat la luptă. Împăratul Darie s-a 
gîndit să se dea drept doftor știe tot și vrăjitor. Al închiriat în oraș o casă 
şi pe zid a pus o firmă. I s-a dus curînd vestea că bătrinul ăsta are leacuri 
pentru muierile care nu pot să facă copii. Argatele de la palat trec prin 
oraș, văd firma, află și spun tot împărătesii. Olimpiada, îl cheamă pe Darie 
negreşit la palat s-o vadă că va fi plătit bine. El cum o vede pe împărăteasă 
așa frumoasă, îi spune că într-un an o va face să aibă copil. În anume zile el 
se ducea la palat cu leacuri de beut. Pe urmă au mincat împreună, iar el s-a 
prefăcut în vultur, a zburat deasupra palatului, apoi s-a coborit în palatul 
împărătesei şi iat s-a făcut om. 

— După nouă luni, i-a zis el, ai să mă chemi la botez! 

— Ce bine ar fi, a zis împărăteasa bucuroasă și Darie a plecat la casa lui. 

Împărăteasa rămăsese grea, asta o ştia el, însă voia să aibă un băiat 
frumos și înțelept. Trei luni a stat cu ochii la stele să vadă apare dintre ele 

un luceafăr sau nu. După trei luni a ieșit dintre stele un luceafăr. A știut că 
va avea un fecior. 

Fericit s-a dus la Olimpiada și i-a spus că va avea un fecior şi că dorința 
lui este să-l boteze Alexandru. Cum a născut, a botezat copilul Alexandru 
şi s-a facut mare veselie la palat. 

Împăratul Filip se afla încă pe cîmpul de bătaie. În noaptea cînd s-a 
născut copilul, a visat că a venit un vultur și a ouat un ou în poala lui. Oul 
a alunecat jos și s-a spart puţin. Din ou a ieșit un pui de șarpe. Puiul s-a 
învîrtit puțin, a dat să intre îndărăt și ostenit a murit. A chemat vraci și citi- 
tori în stele să-i tălmăcească visul. Un ichim învățat i-a dezlegat visul, 
zicîndu-i: 

— Înălțate împărate, vei avea un fecior frumos, care va da ocol lumii, 
da-ndărăt în ţara lui n-are să se mai întoarcă. La puțin timp i-a sosit vestea 
că are moștenitor și-l cheamă Alexandru Macedon. Mînios, Filip împăratul a 
lăsat războaiele şi s-a întors în Macedonia cu oştirile. Împăratul a scos 
sabia, gata-gata să-i fulgere capul. Împărăteasa s-a speriat. 

— Să-mi spui cu cine ai facut băiatul? 

— Cu un vultur. El mi-a adus într-un pahar apa fermecată. Cum am 
băut-o, am rămas grea. 

— Unde este vulturul? 

— Vulturul a zburat de atunci. 

Împăratul n-are ce se face şi moare de supărare. Alexandru însă crește, 
mînuie arcul, sabia și scutul. Darie îl învaţă cîte-n soare și-n stele. Este fecior 
chipeș, curajos și înțelept. Nu-i plăceau vrăjitoriile şi cititul în stele. De aceea, 
se răstea la Darie să-l lase cu stele şi luceferi și să-l învețe ce e pe pămînt. În 
zadar se plingea la maică-sa că-l plictiseşte Darie că ea ţinea cu tot dinadinsul 
ca fiul ei să ajungă împărat vestit. 

Se supără odată Alexandru pe Darie şi-i zice: 

— Moșule, dacă ești aşa de învăţat şi ştii cîte-n lună și-n stele spune-mi 
cînd ai să mori? 

— Știu atit că are să mă omoare un copil de-al meu ! 

— Apoi, cu adevărat că ești nebun de-a binelea! Cum o să te omoare 
fiul dumitale, cînd nici n-ai fii ! Și supărat, l-a luat pe Darie și l-a aruncat jos 
din foişorul unde învăța. Darie, înainte de a muri, a mai putut să-i spuie: 

— Vezi, n-ai crezut că o să mă omoare un fiu de-al meu, acum să știi 
că moare Darie împăratul, tatăl tău ! Supărat, a alergat la mumă-sa întrebiînd-o 
dacă este adevărat. Împărăteasa i-a adeverit şi i-au făcut o înmormîntare mpă- 
rătească. Cum s-a făcut fecior gata de însurat, a încălecat calul, a încins sabia 
și în fruntea oștirii a pornit să puie stăpînire pe întreaga omenire. În faţa lui se 
plecau împărați şi împărătese și nu era rege ca să nu i se închine. Așa ajunse 
Alexandru stăpinul lumii şi puse stăpinire şi pe ţara lui Darie-impăratul. 

Văzu în palatul său poleit cu aur și înalt pînă-n slăvile cerului portretul 
lui Darie şi abia atunci și-a dat seama că el este cu adevărat fiul acestuia. Apoi 
a găsit scrisoarea în care zicea că pleacă de şaizeci de ani și se va întoarce de 
douăzeci şi cinci de ani. A plins că și-a omorît tatăl, dar repede a uitat și a po- 
runcit oștirii să pornească înainte spre capătul lumii. ă 

După ce a pus stăpinire pe întreaga lume, a zis să meargă cu oștirea la 
rai, să-l robească şi pe ăsta; în calea lui se luptă cu păduri cu picioare, cu nori 
de lăcuste şi nori de păsări, cu cîrduri de lei și tigri şi turme sfîrşite de ele- 
fanţi. Dar pe unde mergea lăsa pîrjol şi moarte. În cale i s-a înălţat pietre scrise 

pe care el citea, că oastea lui trebuie să meargă tot înainte și niciodată îndă- 
răt. Dar el îi minţea pe generali și ostași. Așa ajunge el pînă la rai. Bate cu 
cizma în poarta raiului și iese Sfintul Petru. 

— Ce e, băiete? 

— Vreau să intru cu oastea mea în rai. Destul am luptat, destul am 
stăpînit ! 

— Nu se poate ! Mai sînt două țări pe lume nestăpinite de tine. Du-te 
de pune stăpinire și pe acelea, apoi îți deschid larg porțile cerului. El mai avea 
o ţară în răsărit şi alta în apus de subjugat și putea intra cu oștirea să puie 
stăpînire pe rai. Se întoarse de aci cu oștirile spre apus. Trece ape mari şi se 
strecoară printre niște munți înalți şi fioroși. 

Pe poalele munților se văd oşștiri multe cu suliți pînă la cer şi oameni 
cu ochiul în frunte, căpcăunii. Se spăimîntă oștirea lui Alexandru văzindu-i. 
Apoi începură să strige din munți căpcăunii: 

— Alexandre, pe toţi i-ai bătut, însă pe noi nu, că noi purtăm în maţe 
mărgăritare. 

S-a supărat Alexandru Macedon pe ei, s-a întors cu armata și crac din 
ei n-a mai rămas. De atunci au pierit de pe faţa pămîntului căpcăunii. De 
aici ajunge la un oraş mare și frumos de unde pornea scara cerului. Orașul 
era plin de fete şi femei frumoase, care ştiau să cinte și să joace frumos. 

Ei au încărcat mii de cămile cu aur, purpură, pietre scumpe și tămilie și 
au vrut să plece. Dar mii de fete frumoase le-au ieșit în piață cu flori şi ulcioare 
de vin. Și le-au zis ele: 

— Vrem să ne mărităm cu ostașii macedoneni, iar tu, înălțate împărate, 
să o iei de soție pe împărăteasă și se porniră zece mii de nunţi cu cîntece, joc, 
beutură şi mîncare, cum nu s-a mai văzut pe lume. 

Ostaşii şi generalii s-au pus pe trai bun și pe dragoste. Au uitat de 
războaie și vărsare de singe. Între ei au început certurile. Care să fie stăpîn 
peste atitea împărății. Mai marii oștirilor nu s-au mulțumit cu împărțeala facută 
de împărat. Erau doi generali frați de o mumă, care-i cereau ei să fie împărați 
peste Macedonia. El nu cădea la învoială, dorea ca Macedonia să-i rămi:ie lui și 
Olimpiadei, mamei sale. După atita chef, se întăritară și mai mult capii oștirii 
pînă ce-l otrăviră pe marele împărat la o petrecere într-o mare mănăstire unde 
se vindeau și măritau fetele. 

Soţia lui Alexandru, văzîndu-l că o să moară, ca să mai trăiască pînă 
vine Olimpiada să-l vadă, a înjunghiat calul şi l-a băgat încă viu în foalele 
calului său. Dar n-a apucat să vie mumă-sa că Alexandru împăratul şi-a dat 
sufletul. 

Cînd a sosit împărăteasa Olimpiada şi l-a văzut pe tînărul împărat mort 
în foalele calului său, care l-a dus la biruinţă, l-a plins pe Alexandru și la înmor- 
mintare aşa i-a blestemat oștirea și generalii: 

— Voi macedoneni, v-aţi otrăvit împăratul ! Blestemaţi să fiți de mine 
și de Dumnezeu. Niciodată să nu mai aveţi de aci înainte împărăție, în casele 
voastre să se facă sălașul ariciului şi mătura prăpădului să măture putregaiul 
din voi şi blestemăţiile voastre. 

Din blestemul ei s-a dărîmat acel oraș, a pornit potopul și Macedonia 
niciodată n-a mai avut împărat, alegîndu-se praful şi pulberea de ea. Așa s-a 
întîmplat totdeauna, pentru că: 


Blestemul de mumă, 
Ca gheara de ciumă! 


SOLOMON ÎMPĂRATUL 


A fost odată un pescar sărac. Într-o zi de Paști a luat năvodul și a plecat 
la pescuit. Trase o dată şi nu pică nimic, mai aruncă o dată şi iar nimic. Măi, 
ce ghinion în ziua de Paști, să n-avem o bucătură să mințim foamea în ziua 
de Paști, se gîndi bietul pescar. Aruncă a treia oară năvodul și de greu ce era nu-l 
mai putea scoate deasupra apei. A dat Dumnezeu să mă procopsesc în ziua 
de Paşti, se gîndi el și se opinti să scoată năvodul. Cînd scoase afară năvodul, 
în loc de peşte o stomă grea. E plină cu aur, își făcea el planul și-i mulțumi 
lui Dumnezeu pentru bunătate. 

Desfăcu oala ca să scoată comoara și cînd colo, din oală ieși un fum negru 
care se ridică drept către cer. Fumul se prefăcu într-un nor întunecat, apoi 
din cer cobori un balaur cu douăsprezece capete care-l îngroziră. 

— Omule, acum că m-ai scos de la odihnă afară şi m-ai scăpat de la bles- 
tem, spune-mi ce alegi: să te fac bucățele pentru copiii mei, să te înghit sau 
să te înec în mijlocul mării, ca să se hrănească din carnea ta peștii, că destul 
te-ai hrănit tu cu carnea lor. 

Omul amorți de frică și nu putut să scoată o vorbă. La urmă se dezmetici 
și zise: 

— Balaure, sînt om sărac cu o gloată de copii flăminzi pe vatră, nu mă 
omori, ca poate-ți voi fi cîndva şi eu de vreun ajutor. 

— Ce dacă ești sărac, nu face nimic ! Am să-ţi mănînc şi copiii să nu mai 
ai nici o grijă. Dacă nu crezi că eu am fost fumul acela iar am să mă prefac în fum 
şi am să intru în oală. Așa și făcu. Se aruncă în slăvile cerului și se lăsă în jos 
o dîră neagră ca de smoală înghesuindu-se în oală. Pescarul ce se gîndi? Luă 
capacul, închise bine oala şi o mai legă bine la gură să nu mai iese balaurul 
afara. Apoi, a pus piciorul pe oală și i-a grăit pescarul de data aceasta: 

— He, he, gindeai c-ai să trăieşti bine, și acum e vai de tine! 

Apoi sufletul diavolului ascuns în stomă începu să-i spuie din fir în păr 
povestea lui: 

— Eu sînt fratele lui Solomon-împărat. Ca să nu-i iau împărăţia cu vraci 
şi măghii m-au adormit și blestemat să-mi fac veacul în stoma asta pe fundul 
mării. Stau aici de mii de ani ghemuit și-nghesuit; de-abia îmi duc sufletul. 
M-am jurat că dacă mă va găsi vreun pescar după o sută de ani și are să mă 
scape de la chinuri, am să-l fac om bogat să mă pomenească. A trecut o sută de 
ani şi nici un pescar n-a dat peste mine. Dacă au trecut o sută de ani mi-am 
pus în gînd să stau pe fundul mării încă o sută de ani și cine mă va găsi peste 
două sute de ani să-l fac împărat vestit. După două sute de ani am zis: pentru 
că nu a dat nimeni peste mine pînă acum, am să-l omor pe întîiul om ce mă va 
scoate la lumină, să mă răzbun pe pescarii ăi bătrîni care m-au ocolit cu năvoadele. 
Am numărat anii pînă la o mie și de aci înainte n-am mai numărat. Am adunat 
atita răutate în vasul ăsta că aș fi vrut să înghit toată suflarea omenească. Acum 
că sînt în mîna ta, un nemernic, fa ce vrei cu mine, însă ţine minte că îţi jur, 
că dacă mă scoţi de aci şi-mi dai viață, te fac om, te pricopsesc de ai să mă ţii 
minte toată viața. 

— Diavole, fac și năzbitia asta. Ce am de pierdut? Sînt un pescar sărac 
și dacă mă măniînci scap de nevoi. 

— Dă-mi drumul, pescarule, că îţi jur pe toți dracii din împărăţia apelor, 
că te fac om bogat. Atunci şi-a luat inima-n dinţi şi i-a dat drumul. Cum a 

ridicat capacul din vas, a ieşit de data asta un om negru cu coarne şi coadă 
lungă de-i tîriia pe jos, măturînd cărările. I-a zis atunci pescarului să ia năvodul 
şi să dea cu el într-o baltă să prindă numai doi pești. Unul verde şi altul roșu, 
să-i puie în sticlă și să-i ducă împăratului că va primi pe ei o pungă plină cu 
galbeni. Zis și făcut ! Merse, aruncă năvodul şi prinse doi peşti atit de frumoşi, 
încît străluceau ca soarele de pe cer. Se opri drept la porţile împărăției, dindu-i 
peștii împăratului. S-a bucurat împăratul ca un copil de frumusețea peștilor 
şi drept răsplată i-a dat o pungă cu aur. A mulțumit împăratului și s-a dus de 
unde plecase. De îndată împăratul și poruncește argaților să curețe peștii de 
solzi de aur şi să-i frigă ca să-i mănînce că doar-doar va întineri. 

Fripseră ei peştii şi-i puseră într-o cutie pe poliţă. Cum i-a pus acolo 
s-a crăpat zidul palatului, a zburat un vultur cu ciocul de fier şi le-a zis peştilor: 

— Mai staţi în blid cîtva timp și apoi știți voi porunca mea. Peștii cum 
au auzit pasărea vorbind au ridicat capetele și au sărit din cutie drept în cenușă 
şi de aci încolo şi-au pierdut urma. Slugile s-au speriat de cele ce văzuseră și 
alergară de-i povestiră împăratului întîmplarea. Împăratul nu i-a crezut și a 
poruncit să-i arunce în temniță pe toţi, pe vecie. În zadar s-au blestemat, 
s-au jurat bieţii oameni că împăratul nu i-a crezut. 

Pescarul prinsese gust la galbeni şi din nou aruncă năvodul și pescui de 
data asta doi pești de aur, unul albastru și altul galben. Iar se grăbi la împărat 
însă de data asta împăratul îl omeni cu două pungi de galbeni. Împăratul po- 
runci să-i frigă peştii şi să-i aşeze pe poliţă. Servitorii cu mare durere în suflet 
pîrporiră peştii şi-i așezară într-o cutie pe poliţă, precum i se poruncise. Din 
nou crăpă zidul, cobori vulturul și peștii zburară în vatra focului pierzindu-se 
în cenușă. Împăratul îi trimise la închisoare și pe bucătarii ăștia. Nu-i credea 
pe cuvint. Că aşa sînt împărații şi stăpinii. Cred că toți oamenii din lume sînt 
hoţi şi nedrepţi ca şi ei. Pescarul din nou aruncă năvodul și iar prinde doi 
peștișori de aur, unul verde și altul roșu. Îi vinde împăratului şi primește pe 
ei trei pungi pline cu aur. 

Îşi pune în gînd împăratul să nu se mai lase păcălit şi merse chiar el cu 
bucătarii să-i curețe, să-i pirporească și să-i frigă. Dar lucrurile se petrecură 
la fel. Cum începură să sfirîie pe jar peştii se despică un zid şi intră un arap 
cu buza cît un ficat. Le porunci ceva şi se făcu nevăzut. Atunci abia împăratul 
îşi dete seama că înfundase închisorile cu oameni nevinovați şi porunci să 
deschidă ușile închisorilor să iese lumea la lumina lui Dumnezeu. Se supără 
însă foc pe acel pescar. Intră pe gînduri că este vreun vrăjitor care l-a păcălit. 
“Trimise ostași să-l caute și să i-l aducă teafăr, nelegat, neferecat. 
|. Sosi pescarul și-l întrebă răstit impăratul: 

— De unde ai prins peştii? 
— Din baltă! 

— Care baltă? 

— O baltă! 


— S-o vedem! 

— S-o vedeți, măria-ta ! Numai să aveți voia ! Porunci să se aducă oștirea 
călare și porniră spre lac. Se aşeză tabăra pe lîngă lac și se întinseră corturile. 
Se lăsă noaptea. Împăratul zări undeva departe o rază de lumină. Arde de nerăb- 
dare şi se duce să vadă ce este acolo de străluceşte așa? Cînd se apropie, ce 
credeţi că era? Un palat de marmură albă, strălucitor ca soarele. Intră înăuntru. 
Sălile însă erau toate goale. Strigă o dată în sala tronului împăratului: 

— E cineva aici? şi-i răspunse: 

— E cineva aici? Tot ce striga, cineva îi întorcea glasul îndărăt încît 
speriat plecă. La pivniță auzi un scîncet de om, apoi vaiere îngrozitoare. Se 
repezi într-acolo. Acolo ce să vezi? Un om pe un pat acoperit cu o pătură 
ţipă ca din gură de șarpe. 

Împăratul îl rugă să-i spuie ce are, de ce se vaită, ce-l doare? Însă 
omul de ce-l întreba, tot mai grozav ţipa și se zvircolea, ca peștele pe 
uscat. După ce a ostenit de-a-binelea i-a povestit împăratului cine este el, 
apoi i-a zis: 

— Ridică pătura să vezi minunea, minunilor. Împăratul ridică pătura 
şi văzu un om, de la buric în jos de marmură și în sus din carne vie. 

— Împărăteasa mea a fost ruptă din soare de frumoasă. Zmeii i-au dat 
târcoale. Eu pe toţi i-am omorit. Unul mi-a scăpat. De aceea s-a îndrăgostit 
păcătoasa și m-a fermecat făcindu-mă jumătate cu suflet, jumătate din piatră. 
Iar în locul unde este lacul a fost marele oraș al împărăției mele. Din vrăjile 
şi măghiile ei, tot s-a scufundat și tot s-a prefăcut acolo jos în stei de piatră, 
oameni și vieți. Aici acum este Țara fermecată, rămasă de la Solomon împă- 
ratul. Ascultaţi cum vorbesc între ei copacii și priviți stîncile pe munţi cum se 
lovesc cap în cap, de parcă ar avea suflet și ar vrea să spuie ceva! Cine știe 
ce oameni or fi fost pietrele acelea şi copacii aceia. De milă a zis ea, pe mine 
m-a lăsat să fiu jumătate de om. 

După ce a povestit necazurile sale a plecat să-l cate pe zmeu acolo unde-i 
spusese jumătatea de om. Întreaga oştire s-a înarmat gata de luptă și s-a pus 
undeva departe la pîndă să prindă zmeul. 

Au găsit urme adinci și mari în piatră, copaci doboriți pe unde își croia 
drum pînă ce au dat de vizuina zmeului. Acolo l-au ciormănit şi aruncat la 
cîni, iar pe împărăteasa trădătoare au dus-o la soţul ei. Cum l-au omorît pe 
zmeu, orașul lui Solomon a ieșit din baltă cu oameni cu tot şi toate vietățile 
prefăcute în stei de piatră au înviat. 

Era un oraş din piatră și marmură strălucitor ca aurul. Oamenii cînd 
s-au trezit după acel somn de mii de ani, au zis: ce somn dulce și lung a fost. 
Pe împărăteasă și slugile necredincioase le-au chemat la judecată direaptă și 
pe toți i-au înecat în mare să li se piardă urma trădătorilor. 


Iar pescarul încălecă pe-o roată 
Şi se-mbogăţi deodată ! 


ÎMPĂRATUL TRAIAN TRECE-N ȚARĂ 


De mult trăia un împărat letinesc, mare şi viteaz, care se numea Traian. 
Lîngă Dunăre pe dealurile Prahovei avea palate-nalte din marmoră care stră- 
luceau în lumina soarelui și un oraş numit Deci. Da-n ţară, dincolo de Dunăre, 
era alt împărat țărean Și acela viteaz silă mare. Împăratul Traian se gîndi ce 
să facă să treacă dincolo şi să pună stăpinire pe ţară și pe bogățiile ei, că aflase 
că acolo este un munte de aur. Adună toți ostașii şi robii din împărăție și la 
Porţile de Fier făcu un ostrov, un pod de lemn ca să treacă Dunărea. Țăranii 
îi lăsară să facă podul şi într-o noapte îl unseră cu catran și-i puseră foc. Ardea 

podul de se lumina pămîntul pînă sus în munți, iar inima împăratului fierbea 
de minie. S-a mîniat așa de rău, că s-a jurat pe calul său că nu va lăsa piatră 
din orașele împăratului țărean și că prin tăișul săbiei va trece și mic şi mare. 
Oriciît ar fi fost el de vestit şi tare, peste Dunăre nu poţi trece cu oastea uşor ! 
Se gîndi atunci să facă pod de piatră şi cărămidă. 

Mii şi mii de robi fură rînduiți de la Dunăre pînă-n munți și cărau pietre 
din mînă-n mînă, pînă ce ajungeau la Dunărea cea lată. Pe unii îi puse să facă 
cărămidă, iar pe alții să care lemne din munte. Mai la urmă făcu bălți întregi 
de var şi munți de grinzi. Într-o vară începură maistorii să-i pună picioarele 
podului. Podul avea în apă douăsprezece picioare din piatră şi cărămidă iară 
în sus din lemn. Ce zidea ziua, noaptea se surpa. Împăratul supărat i-a omorît 
pe aceşti maistori, socotindu-i de rea credință. A căutat atunci de-a lungul 
și de-a latul lumii, alți maistori și mai pricepuţi, departe spre soare răsare. Dar 
şi la ăștia, ce se zidea ziua, noaptea se surpa. Căpetenia maistorilor chemă la 
el atunci un vrăjitor și-l întrebă ce să facă ca să-și scape capul. 

Vrăjitorul îi spuse că la noapte-n vis i se va spune ce să facă. Cînd se 
face noapte adormi îngîndurat de griji maistorul și visă că dacă nu va aduna 
din toată împărăția ouă de găină și nu le va amesteca cu var podul nu va putea 
sta în fața valurilor Dunării. 

Dete atunci împăratul poruncă în toată împărăția să aducă tot natul 
cîte o tîrnă de ouă şi lumea aduse. Cine era prins că mănîncă un ou și nu-l 
dă împăratului era osîndit la robie veşnică. Lumea de frică lucra și da tot ce 
avea, numai să facă voia împăratului. 

Așa se înălță podul cel mare şi măreț care se mai vede bine și astăzi între 
satul Costol de lingă Cladova și orașul Drobeta-Turnu Severin din ţară. Ajunse 
vremea ca să treacă împăratul cu armia întreagă podul dincolo. Înainte de a 
trece au fost petreceri și jocuri de n-avea loc să stea om, lîngă om pe cîmpia 
Cladovei. După ce s-au veselit, în capul armatei a trecut împăratul Traian 
iar după el rînduiți ca la paradă gheneralii, muzica cînta și Traian zimbea de 
fericire pășind voios în fruntea oștirii latine, călare. 

Da țăranii, noaptea, s-au suit pe stilpii picioarelor podului cu uleiuri de 
albine și tîrne de curpini pline cu șerpi veninoși. Cînd împăratul a ajuns la 
mijlocul podului, neștiind ce este frica de moarte s-au ridicat şi-au aruncat 
între picioarele cailor uleiurile de albine și tîrnele cu vipere. 

Caii au călcat pe uleiuri şi pe tirne, le-au sfărimat și pe oşteni au început 
să-i muşte albinele și șerpii. Mulți ghenerali și oșteni de-ai împăratului Traian 
şi-ar fi pierdut viața dacă împăratului nu i-ar fi pierit calul și n-ar fi strigat să 
se oprească pe loc armata și să nu se miște pînă nu se liniștesc albinele, iar pe 
şerpi să-i omoare. Atunci el a pipat atît de tare că din gură i-a podidit sîngele 
pe ţoalele împărătești. Calul i-a murit pînă la capul podului din mușcătura 
de șarpe, iar el s-a umflat ca niște foale de capră de veninul albinelor. Împă- 
ratul Traian, după îndrăzneala țărenilor, fu turbat de mînie. Și după cum 
e vorba: din inima rea, tot gîndul rău pornește, a dat poruncă să nu lase 
vietate omenească pe pămîntul țărenilor, să treacă prin foc şi sabie tot ce 
vor întâlni în sate și oraşe, să nu rămînă picior de om şi oraşele să le are 
cu plugul. 

Apoi a început bătălia în care țărenii se luptară ca nişte lei, însă puțin 
la număr au pierit cu împărat cu tot, iar ţara le-a fost răpită de împăratul 
letinesc. 

PRINȚESA DE LA GAMZA 


Apoi a trăit pe aici pe valea Timocului pe vremuri niscai împărați mari 
letinești din care se spune că ne tragem și noi rumânii, pe care bulgarii și 
sirbii ne poreclesc ;„vlasii”, deși nouă nu ne place. Acum una e de ştiut; ne 
place or nu, sîntem vlahi” şi de asta nu scăpăm, baş dacă ei nu ne mai 
spun rumâni. 

Moşul meu care avea 98 de ai, mergea încă cu oile sus pe la cetate la 
Gamzigrad, mă loa cu el şi-mi povestea că pe aici erau numai cetăți şi ziduri 
înalte de cinci metre. Pe zidurile astea coborau miţelele împăratului în jos la 
Timoc şi de aici pînă la cetatea din Costol de pe Timocul al mare, unde se 
vede şi azi altă cetate. Împăratu vara cobora la scăldat acolo pe scări de mar- 
moră. Cetatea se vede din voz cînd mergi de la Zăiceri la Nigotin, se lasă 
pră stinga. 

Moşul meu a fost în patru bătăi, două cu turcu și două cu bulgarii, zicea 


el că n-a văzut pe unde a colindat cetate mai mare și mai mîndră ca asta de 
la Gamzigrad. 


El mi-a povăstuit că cică împăratul avea trii fete mari, trii prințese: pe 
Claudia, Vida şi cea mai mică era Gamza. Asta era a mai mîndră și afurisită. 
Le-a venit lor vremea de măritat și fiecare a vrut aici la Gamzigrad, la care unii 
îi zic Aureliana, poate după numele împăratului letinesc. Eu am văzut mulți 
călători cătînd aur și cioburi pe aici, da fiecare știa ceva, crimpeie din povestea 
cu prinţesele. Se zice că împăratul Aurelian s-a mîniat pe ele și le-a dat poruncă 
să se ducă fiecare la o depărtare de o sută de chilometre de cetate și la un semn 
să pornească să mîne fiecare cîte un cîrd de gîște mare de o sută gâște la fiecare. 
Gamza pe care o ştia mai arțăgoasă şi mai isteaţă a plecat de la Cladova fiincă 
o chema pe ea Claudia. Vida a pornit de la Dii sau Vida — Vidin, iar a treia 
fată mai cuminte a plecat dinspre Niș, că o chema Naisa. Naisa și Vida au 
minat gîiştele cum au putut și ele prin glionțane, pin mărăcini, așa cum să mînă 
de greu giștele, că tot natu ştie cît de ale dracului sint gâștele la mînat; fiecare 
aleargă care-ncotro. Numai Gamza a socotit că ia o să-l păcălească pe tată-su 
şi cu un tînăr ghineral pe care-l voia, a tomnit niște țigani, a prins giştele, le-a 
infundat în saci și țiganii pe bani le-au dus în spinare. 

Da împăratul a trimis în calea lor iscoade, oameni prefăcuți că merg 
cu negustoria te miri unde și dau pe la Grămada la izvoarele Timocului de 
prințesa de la Gamza. 

— Bună ziua, negustorilor, zic ei, oamenii împăratului, poliţia. 

— Mulțam dumneavoastră! au răspuns ei, prințesa și tînărul ei băiat 
care o ogodise. 

— Da unde mergeţi cu negustoria? 

—La Dii, la Dii! 

— Da ce-aveţi în saci, ce marfă? 

— Mai nimic, niște grîu, nişte mei! 

Da giștele deodată: „ghi, ghi, ghi, ghi P’ şi i-a dat de ruşine! 

I-a legat pe amîndoi și i-a aruncat în fundul pămîntului să moară de 
foame amîndoi. Da pivnița cetății era mare şi lumea pe atunci nu era aşa de 
afurisită că acuma, mai făcea şi bine la om. Un soldat de pin părțile noastre 
care-i păzea le-a dat paie să doarmă pe ele, le-a abătut un pîrîu, o vină de apă 


347 


ca să nu moară de sete și în fiecare zi le-a dat din mîncarea soldaților un blid 
de linte plin. 

Tărăşenia asta a ținut cam douăzăci de ai de zile. Fata a născut acolo 
în fundul pămîntului un fecior tare mîndru și numai soldaţii știau că fata împă- 
ratului trăieşte, da el credea că a murit de mult! 

Acum s-a întîmplat că fel de fel de naţii de venetici au trecut piste Țara 
Rumânească şi peste Dunăre la noi dincoace și sălbaticii ăștia călări, cu săbii 
şi cuţite-n dinţi au făcut praf și pulbere peste tot; n-a rămas piatră pe piatră, 
tot au făcut una cu pămîntul. 

Atunci împăratul a căzut bolnav şi a zis să-i ia locul unul care este mai 
voinc şi cutezător decit iel, care să apere țara de sălbăticime. Soldaţii i-au cricit 
împăratului că ei au un gheneral mare singurul care poate să-i oprească pe 
dușmani, ama e închis de douăzeci de ai. 

— Să- sloboziți, să-l aduceţi la mine să-i dau sabia de împărat și să-mi 
ia locul că eu nu mai pot de bătrîn. 

L-au scos pe general, pe prințesa de la Gamza şi pe nepotul său. Atunci 
împăratul i-a chemat la el pe soldaţii care l-au păcălit și n-au ascultat ca să-i 
omoare, le-a dat moșii şi pe toți i-a făcut cu cinuri mari de ghinerali. S-a bucurat 
împăratul și cu toții au pornit la Dunăre, unde s-a dat bătălia și i-a bătut pe 
năvălitorii aduşi pe locurile noastre de vinturile sălbatice din Asia. Aşa a scăpat 
țara de vinituri și nemernicie, săraca fată, pe care a chemat-o prinţesa de la 
Gamza, care-i poartă numele cetății și azi. 


ÎMPĂRATUL CONSTANTIN CEL MARE 


A fost odată un împărat mare și bun care a trăit și s-a născut la Baia 
Nişului, aproape de Timoc. Avea orașe mari și frumoase și împărăție mare. 
El s-a mutat cu oştirea şi împărăteasa la Bosfor și a făcut acolo un oraș mîndru 
şi mare care-i poartă numele şi azi. Turcii și alte naţii au rîvnit la împărăţia 
lui care cuprindea munţii cu cimpiile pină dincolo de Dunăre şi au trecut de 
s-au luptat în cîmpia cu lilieci, într-o strîmtoare. Aci el și armata lui a pierit, 
iar oasele lor au fost duse de ape şi nimicite. Așa căzură creştinii în robia tur- 
cească cu orașul cel mare în care însuși împăratul zidise o biserică pe buricul 
pămîntului, numită Sfinta Sofia, Sultanul cum a descălecat de pe cal a tras drept 
la închisoare. A rupt zăvoarele, lăsind oamenii să plece acasă slobozi. Bucu- 
ratu-s-au pușcăriașii şi sărutatu-i-au picioarele. Mai la urmă a ieșit din închi- 
soare. și un patriarh bătrîn cu o barbă albă ce mătura pămîntul, de lungă ce 
era. În mînă purta un baston de argint cu cap de șarpe. Împăratul s-a-nchinat 
şi l-a-ntrebat: 

— Bătrîne patriarh, spune-mi cu mîna la piept, ce vină ţi-a găsit împă- 
ratul Constantin de te-a aruncat de viu în groapă? 

— Mărite sultane, în fiecare an, împăratul Constantin venea la Sfînta 
Sofia cu mama sa Elena. Ea intra în biserică aşa cum intră toată lumea, iar el 
grăbit cum era, stătea călare pe un armăsar negru şi asculta liturghia din uşă. 
La urmă trebuia să mergem să-i dăm de pe scări anafora, în loc să i-o dăm din 
altar. Atunci eu i-am spus cu gînd curat și fără răutate: „„Măria-ta, prea măreț 
te ţii de tainele Domnului şi cu fudulia asta mă tem că ai să te pierzi și pe tine 

şi împărăţia. Trebuie să te rogi ca toată lumea, să te vadă norodul că eşti aproape 
de sufletul lui să nu-l priveşti nici pe el și nici pe Dumnezeu din scări, călare 
şi cu mîna pe sabie. Numai aşa are să-ți ajute Dumnezeu !* Pentru asemenea 
îndrăzneală m-a aruncat în închisoare, în groapa cu şerpi, broaște și năpirci. 
Dar proorocirea mea s-a adeverit. Iată că eu ies să văd din nou soarele lui 
Dumnezeu, iar el cine ştie! 

—E mort în bătălie împăratul vostru ! Alah l-a pedepsit, precum ne- 
drept a fost şi cu un sfint ca dumneata. Dar acum, îți cer numai atât să te gin- 
dești două săptămîni şi să-mi spui cît o să stăpînească steaua turcească lumea? 

— Să mă uit în cărțile bătrine, în zodii și în stele și am să spun. 

— Dacă nu-mi spui adevărul, în timpul ce ţi l-am rînduit, unde-i stau 
picioarele, acolo îţi va sta şi capul! A plecat patriarhul cu inima închisă de 
supărare gindindu-se ce prezicere ar putea face unui împărat fără ca să nu-și 
piardă zilele. Trecură cele două săptămîni și merse la sultan mihnit spunindu-i 
adevărul, ca un om cinstit ce era: 

— Măria-ta, am răsfoit cărțile vechi și n-am găsit nimic despre turci. 
Mai daţi-mi păsuire încă două săptămîni, că în stele n-am putut citi că timpul 
ăsta e întunecat, iar minţile şi cerul atîrnă cu nori negri și grei, pe fața 
pămîntului. 

— Ai încă două săptămîni fără drept la o altă păsuire și cum am mai zis, 
capul va sta la picioarele tale, dacă nu vei spune adevărul ! Patriarhul îi mul- 
tămi şi plecă îngrijorat. 

Mergind aşa prin Constantinopole cu capul plecat plin de gînduri şi 
necazuri, iată vede lume multă înghesuindu-se la judecătorie. Se făcea o judecată ! 

Ahaa ! îşi zise în sinea sa patriarhul ! Ja să văd eu o judecată turcească, 
este dreaptă, ori nedreaptă, căci aici este semnul puterii și înțelepciunii unei 
împărății. 

Intră în înghesuială să vadă pe cadiu cum împarte dreptatea. Ce se întîm- 
plase? Un om chemase în judecată pe un altul pentru că acesta cumpărase din 
tirg un vițel furat. Păgubașul veni cu martori și dovedi că vițelul este al său. 
Dovada era şi semnul de la o ureche. 

Pe de altă parte, cumpărătorul, tot cu martori, dovedi că a dat două lire 
de aur, avind pe o parte capul lui Constantin cel Mare și pe alta jumătate, 
semiluna turcească, cu o stea. 

Judecătorul i-a crezut pe amindoi! Dar cum să facă dreptatea? Căci 
oricum ar fi făcut, unul ar fi fost nemulțumit! Și o dată cu cel nemulțumit 
erau la fel şi cei ce căscau gura şi auzeau cum face turcul dreptate! Atunci 
judecătorul s-a sculat şi a hotărît așa: 

— Dumneata, cel care ai crescut vițelul poftim ia-ţi viţelul, că este al 
dumitale ! 

Iar dumneata, cel care de bună credinţă ai cumpărat viţelul de la un hoț, 
pe care străjile impovărate nu l-au văzut și nici găsit, poftim acest bilet şi mergi 
la visteria țării, să ţi se dea îndărăt cele două lire cu care ai fost păgubit. Patri- 
arhul s-a mirat foarte, văzînd o astfel de judecată, i s-a înseninat faţa de bucurie 
şi s-a dus drept la sultan să-i spuie proorocirea sa: 

— Măria-ta, am aflat adevărul! 

— Cum? | Ne 

— Am fost la o judecată turcească şi am credința că o să stăpîniți lumea, 
pină n-o făta catirul. 

— De unde ştii? 

— Din semne şi cititul stelelor ! Un împărat care are puțină glagorie-n 
cap nu-şi bagă supușii care-i dau poveţe bune la închisoare? Nu se mînie pe 
ei ! Nu dă cu barda-n cer, făcîndu-i pe supuși să trăiască în teamă de ziua de 
miine, călătorind pe ape tulburi. Voi turcii știți să faceţi dreptate și n-o arun- 
caţi în sac cum se aruncă funia cea strimbă ! A voastră va fi împărăția, atîta 
timp cît va fi dreptatea pentru toate noroadele supuse, de către oștirea 
măriei-tale. 

— Dar cînd o să fete catirul? Întrebă nedumerit încă o dată, împăratul 
turcilor. 

— Catirul are să fete numai atunci cînd dreptatea va fi legată la ochi, 
iar pe adevăr îl vor minca porcii. 


CRALEVICIU MARCU ȘI MIRCEA CEL MARE 


Se vorbeşte că turcul după bătaia de la Cosovo a robit pe sîrbi şi pe voie- 
vozii lor şi i-ar fi îndatorat ca alături de ei să lupte, ca să mai robească și alte 
ţări creştine. 

Peste armia sîrbească era căpătenie Craleviciu Marcu, vestit pentru 
vitejia lui. 

Și-a venit timpul ca împăratul turcesc Baiazid să-l cheme cu toată sîr- 
bimea lui să treacă în ţară și să-l bată pe împăratul rumânesc Mircea cel Mare. 

A trecut Dunărea în țară cîtă frunză și iarbă de turci şi de sîrbi şi pe a 
cîmpie l-ar fi atacat hoţește pe Mircea, măcar că el le trimisese vorbă printr-un 
sol ca să se întoarcă în ţara lor că el vrea să trăiască în pace cu toți vecinii. Turcul, 
încăpăținat a venit să-l ia făr” de veste, dar Dumnezeu nu i-a ajutat. Crale- 
viciu Marcu a mers și el de-a-mpreună cu armia turcească, însă n-a vroit să 
lupte împotriva rumânilor creștini ca și ei, sau valahilor cum le ziceau sîrbii. 

Mircea însă era un mare viteaz. El și-a rînduit oastea aşa de frumos și 
de bine că în bătaie turci și sîrbi, abia au mai scăpat în parte cu viață şi au fugit 
peste Dunăre, mulți înecindu-se cu cai cu tot. 

Se spune că Craleviciu Marcu ar fi fugit şi a trecut Dunărea aproape de 
gura Timocului, oprindu-și tabăra lîngă cîmpia Negotinului. Mircea cel viteaz 
a trecut după turci și i-a lovit din:nou pe o vale cam nămoloasă între satul 
Geanova. și Coroglași, la locul ce se cheamă Rovine. Aci, Mircea mîniat pe 
Cralevici Marcu că trădează legea creștină, ajutîndu-i pe turci, a tras sabia 
Şi: l-a rănit de moarte pe viteazul Marcu, spunîndu-i: 

— Nu ţi-am trimis vorbă, mă Marcule, să te lepezi de păgini? De ce dai 
sabia în mîna vrăjmașului mă, na, acum să mă ţii minte! 

— Taie-mă, vestite împărate, 
Că cine se vinde aşa pate! 

Craleviciu Marcu mai fusese lovit o dată.şi în bătălia din ţară; aici Mircea 
îl răni cu paloșul și-i tăie mîna dreaptă de la trup. Craleviciu Marcu a trebuit 
să închine steagul împăratului rumânesc și turcii cu sirbii din.cei ce au mai 
rămas au fugit trecînd peste « Podul Roman » Timocul de s-au dus către Niş 
şi Țarigrad. 

Bătrînii povestesc că Mircea ar fi lăsat doftori la căpătiiul lui Marcu ca 
să-l zviduiască și călugări care să-i citească. Oamenii de prin sate l-au dus cu 

carul în biserica din Geanova unde popii i-au facut slujbă şi el s-a spovedit 
și a cerut iertare pentru păcatele ce le facuse. Apoi aci a și fost înmormîntat. 
Ai bătrîni mai vorbesc că după ce a fost aşa de greu ciopirțit de Mircea, ar fi 
cerut să-l ducă în munţii Miroci ca să moară acolo şi vulturii să-i mănînce 
carnea. Oamenii l-ar fi dus și ar fi murit cînd a ajuns la culă. Atunci s-au întors 
cu el mort şi l-au înmormîntat în biserica din Geanova. Românovlahii l-au 
plins ca pe un om viteaz nevinovat. 

Despre biserica în care a fost Marcu înmormîntat se spune că a zburat 
aci într-o noapte din Țara Românească. 

Cînd au scoborit oamenii cu mortul în vale pe drumul de către Cara- 
gloşi, au văzut o biserică nouă, pe care bag seama împăratul Mircea a zidit-o 
pentru sufletele creştinilor rumâni și sîrbi morți aci la Rovine. 

Unii zic că nu i-a fost lesne lui Mircea să facă biserica asta. Mai la-nceput 
el a pus temeliile pe dealul Gevzinului. Ama ce se zidea ziua, noaptea cădea. 
Atunci se povestește că asta a fost de minia lui Dumnezeu că l-a ucis pe Crale- 
viciu Marcu cel viteaz. 

Atunci abia ar fi zidit-o pe locurile de azi unde se mai văd zidurile de 
piatră pină aproape de acoperiș și cu morminte cu pietre șterse de vreme. Aci 
a adunat toți morții și i-a îngropat creștinește și după aia şi-a luat armia și 
a plecat în ţară. 

Mircea stăpinește-n pace, 

Că n-are turcu ce-i face. 
Povestire rumânească 

Pe veci să se pomenească 

La buni fraţi ca dumneavoastră. 


MARCU CRĂIȘOR 


Marcu Crăişoru a fost un copil sărac, ce trăia într-un sat uitat de Dum- 
nezeu. Cum era orfan de părinţi, trăia din mila sătenilor. Fiecare îi da puţin 
de-ale gurii sau de-ale încălțării; țoale și altele. Casă n-avea și se mulțumea 
cu un bordei în pămînt în care nu pătrundea nici lumina soarelui. Vara pe 
timpul secerișului, fiind încă copil crud, oamenii îl trimiteau la apă de izvor, 
avînd grijă să-l bată mai întîi ca să nu spargă ulciorul. Și toată ziulica sărmanul 
copilaș le căra apă cu ulciorul secerătorilor, neștiind ce este odihna. După 
ce trecea secerișul, îl trimeteau să le păzească porcii, oile sau caprele. Toate 
aceste treburi Marcu le făcea, dar cu multă osteneală, aşa a crescut el pînă 
ajunse la 12 ani, tot în bătăi și-n ceartă cu lumea din sat pe care oricît de mult 
i-a slugărit nu s-au arătat nicicînd mulțumiți. Într-o vară a dat Dumnezeu 
un belșug mare, grîul fiind înalt ca trestia cu spicul înalt și lung de se mirau 
oamenii ce noroc s-a abătut pe capul lor. Căldurile însă erau mari și Marcu 
avea și mai mult de alergat pentru a-i sluji pe secerători. 

Oamenii lucrau pînă la prînzul mare, prinzeau a doua oară și se duceau 
să se odihnească, iar copilul alerga fuga să le aducă apă. Cum ajunse el la 
izvor, s-a aşezat pe piatra fîntinii și a început să-şi plingă soarta crudă. Dar 
deodată dintr-un frunziş auzi un ciripit de pasăre, apoi mai mulți pui ciripind 
disperaţi. Lăsă ulciorul și alergă în grabă acolo. Cînd văzu se îngrozi. Un 

șarpe mare sta cu capul întins, gata să înghită niște puișori de vultur, îndată 
luă o piatră și-l nimeri pe balaur, doboriîndu-l colac la pămînt, apoi cu nişte 
bolovani îi zdrobi capul, scăpind puişorii de ia moarte. 

După această ispravă auzi un glas omenesc care-i grăi: 

— Marcule, îţi mulțămesc că ne-ai scăpat de la moarte. Sintem puii 
a trei Somodive, iar mamele noastre te vor răsplăti pentru acest bine, dacă 
vei ține să le aștepți pînă ce se-ntorc de la vînătoare. Pentru că mamele noastre 
sînt zine de felul lor, ascunde-te în tufișul de alături, că vom avea grijă să le 
domolim şi să le chemăm. 

El se ascunse în tufiș, și tăcu chitic. Se auzi filfiitul aripilor și mamele 
veniră la cuib. 

— Aci se simte carne de om, spune una răstit. 

— O să povestim acuma cum ne-a scăpat din gura șarpelui un copil, 
ziseră într-un glas puii şi le povesti din fir în păr, întîmplarea. Somodivele, 
deși erau furioase, scoţind minerul de aur se liniștiră cînd își văzură toți puişorii 
teferi și-l strigară să iasă copilul din tufe. 

— leşi, băiete, că nu te mincăm, vrem să te dăruim, vezi dacă bine faci, 
bine găsești. 

— Mulţămesc Somodivelor, eu sint copil sărac, fără mamă şi fără tată, 
nu simt nevoia să am aur, pietre scumpe, adică niscaiva bogății, mie îmi lip- 
sește puterea să mă apăr de cei ce mă batjocoresc şi mă umilesc. Daţi-mi 
dacă puteţi putere să mă apăr de cei tari. 

— Dacă vrei putere mare, suic-te la noi şi sugi din pieptul Somodivei 
şi-ţi vor veni puteri nevăzute și neîntilnite. Marcu se sui acolo şi a supt de 
la prima Somodivă de cîteva ori. După aceea aceasta i-a spus. 

— Vezi acel pietroi mare cît un cal, încearcă să-l ridici. Merse acolo 
Marcu să-şi încerce puterile și simte cum crește, se-nalță puteri nevăzute-n 
vine. Încearcă pietroiul și abia îl ridică pînă la genunchi. Atunci Somodiva 
cea mijlocie îl chemă să sugă și de la ea. Marcu supse şi de la aceasta şi iar 
simte cum i se îndoiau puterile şi creştea înalt şi spătos. Cînd încercă piatra 
o ridică pînă la piept, însă oricît încerca, mai sus nu putea. 

L-a chemat și Somodiva cea mai mică să sugă, și Marcu a supt și de 
la ea cu poftă. Copilul crescu deodată mai mare ca un bărbat vinjos şi puternic. 
Cînd încercă acum puterile ridică piatra deasupra capului, ca şi cum ar fi 
ridicat o bănicioară de grîu, apoi o aruncă departe. 

— Marcule, de-acum ţi s-a-mplinit dorința, du-te sănătos în lume că 
nici un voinic nu ți se va putea împotrivi. Apoi zinele își luară zborul spre 
cer, iar Marcu se-ntoarse la secerătorii obosiţi şi morți de sete. Cum îl văzură 
veniră cu toţii pe el să-l lovească. Marcu nu se mai sperie de ei. Se umflă o 
dată în piept şi cînd suflă îi trînti pe toți la pămînt. Secerătorii speriaţi de 
o așa putere, lăsară seceri și coase și fugiră de frică care-ncotro către sat. Marcu 
nevrînd a-și petrece viața cu oamenii ce-l jigniseră şi-l îmbrînciseră îşi luă 
desaga căutiîndu-și norocul în lume. Pornind el în căutare de lucru, poposeşte 
într-un sat mare şi bate la poarta unui boier, întrebindu-l: 

— Boierule, nu ai nevoie de un om să-ți muncească? 

— Ba am, cît îmi ceri? 

— Mai nimica, boierule cît vei socoti dumneata ! Dar la ce să-ți muncesc? 

— Jacă am o curătură şi vreau să-mi scoţi buturugile ca să pun vie. 
Locul e cam mare, de cinci ori pe zi îi dai ocol cu calul. În două săptămîni 
să-mi termini treaba și să vii să-ți dau simbria, zise stăpinul. 

Înțelegerea se făcu şi Marcu porni îndată la buturugi. El nu se mai 
folosi de tirnăcop, ci cum punea mîinile, trăgea o dată și le scotea cu rădăcini 
cu tot ca pe sfeclă. La ora prînzului gătase treaba fără a simţi pic de osteneală. 
La prînz veni stăpinul şi-i aduse merinde, jumătate de oaie friptă, două piini 
cît roata carului și o oală de ciorbă cît un cazan. Mîncă Marcu pînă se sătură 
bine şi se dete de-a ranga, culcîndu-se sub un păr mare rotat lingă o pădure. 
Trece lumea pe lingă argatul boierului și se mira de cele ce vedea. Cînd trăgea 
Marcu aerul în piept, virful părului se apleca pînă aproape de nasul lui, cînd 
da aerul afară, adică răsufia, părul se îndoia în cealaltă parte către pămînt 
ca și copacii din marginea pădurii. 

Călătorii nu înțelegeau taina asta, ei credeau că bate aci vreun vint 
necurat cînd spre dreapta, cînd spre stînga şi de teamă să îndepărtau în grabă 
de acest loc. Veni şi stăpînul să vadă isprava slugii; adică a muncit ceva, sau 
i-a mîncat ciorba şi oaia degeaba? Cînd își azvirli privirea peste moșie, toate 
buturugile erau scoase și făcute grămezi înalte cît nişte pătuegi de tulei. Ce-o 
mai fi și asta? Îşi zise boierul în gînd, să scoată buturugi în jumătate de zi 
cît mi-ar fi scos tot satul într-o zi. Căzu pe gînduri boierul şi merse să-și 
vadă sluga. 

Strigă la el tare să se scoale, dar Marcu nu-l auzi. Îl zgirie pe picioare 
cu un mărăcine, însă acesta nu simţi. Luă un pietroi cît capul și-l lovi în coastă 
și abia atuncea se mișcă zicînd: 

— Ce s-a întîmplat, jupîne? Aaaaaaaa ! și cînd căscă o dată îl aruncă 
pe stăpin la pămînt! 

— Văd că nu eşti mulțămit, boierule, de munca mea! 

— Ba sînt, Marcule ! răspunse boierul, care abia se putea scula de jos, 
însă nu mai am ce să-ți dau să mai lucrezi, îți plătesc simbria ca pentru două 
săptămîni şi du-te sănătos, găseşte-ți şi alți stăpini cu averi mai mari decît 
ale mele. 

Marcu neavînd pentru ce să se supere, se sculă, își numără bănuții, 
îi aşeză la șerpar și luindu-și rămas bun de la boier, dus a fost. 


POVESTE DESPRE BABA NOVAC DIN VREMEA TURCULUI 


Ar fi fost odată în vremea turcului, cînd muierile răsuceau mina copi- 
lului, or piciorul, or îi scotea un oichi, ca să rămînă chior, or îl țineau pitulați 
pin păduri ca să nu fie trecuți la tefter şi la răboj, ca să le pună dări de se îngro- 
paseră bieţii rumâni în bordeie, în peșteri, fugeau prin munți, se pitulau acolo, 
trăiau ca vitele în colibe și sălașe, da orce greutate le venea nu se dezlipeau 
de pămîntu lor. 

Unu dintre ăştia a fost și un haiduc Baba Novac dintr-un ostrov pe Dunăre 
la Poarta, or, Portița cum ziceau ungurii, da azi îi zic sîrbeşte Poreci. Baba 
Novac luptasă la Dunăre, Cladova, pe Timoc și la Dii cu turcu și cu taifa 
lui de haiduci. Odată l-au prins turcii și l-au dus la Dii, i-au smuls barba, 
dinţii şi măsălele, lăsîndu-l să putrezească de viu în cetate unde sta pașa de 
la Vidin. 

Aude odată paşa că el este mare vrăjitor, că-i poate ghici în palmă cip 
ani mai are de văcuit și dacă iapa lui face minz, or iapă! 

Să uită el în palma pașei și vede că are să moară în două luni de zile 
şi aşa să şi întîmplă, moare pașa şi el dă de dracu! De unde să ştie el una ca 
asta. Îl iau şi-l duc la Blocu Kapia la spînzurătoare să-l vădă toți rumânii 
și bulgarii cînd vin la tîrg. Așează ștreangul și călăul, gelatul potrivește curmeiul 
la git. Da Baba Novac tot glumeţ, cînd sta pe unj butuc gata să-i ia sufletul, 
s-apleacă la ureichea gelatului și-i zice: 

— Am uitat să-i spun ceva lui efendi paşa şi-mi pare rău să rămină 
comoara fără să ştie împăratul de la "Țaligrad de ea. Cheamă-l pe paşe, gelatule ? 

— Ce zice, bre, ce comoară bre? 

— Numai cheamă-l că eu ştiu. 

Se repede gelatul cu gura căscată tremurînd să-i spună paşei şi-i spune 
ce eria de spus. Cînd aude de comoară turcu, uită de ștreang şi-l cheamă pe 
Baba Novac la el: 

— Pe ce juri tu că ai comoară ascunsă, hoţule, haiducule !? 

— Jur pe minza din burta iepii! 

— Dacă n-o fi minză şi o fi mînz? 

— Să-mi tăiați capu aici pe butuc! 

Porunci pașa şi deschisă cu cuţitu un colgiu burta iepii şi cînd colo eria 
bas aşa o miînză!... 

Să dusă ielcu paşa de la Casa Rea, între fagi, azi îi zice Zlocutea, intră 
iel în peșteră și scoasă o parte din comoară și i-o dădu pașii. 

Pașa să lo cu mirare, ăsta trebuie să aibă şi alte comori, trebuie să fie 
mare prooroc și așa să dusă vestea la Stambul, la sultan și la paşa de la Beligrad. 
Cind auzi pașa de la Beligrad, îl chemă acolo în cetate la Kalemegdan și-l pusă 
pe mincare bună, pe trai bun, să vadă el dacă ăsta ieste un prooroc or este 
vrun hoţoman viclean. 

— Băiete, cu mine să vorbeşti slobod, să-mi spui tot ce doreşti și tot 
ce poftește sultanu. Dacă o să fie mulțămit de tine, fac eu ceva și pe drum, 
pe-aci ţi-e tufa. Vreau să vorbim drept să te socoti că şi tu ești pașă la Dii, 
la Cladova, la Ada Kale, unde vreai tu. Uite tu, ce ziceţi la Focea al bătrîn, 
de profețiile lui? Ai auzit de ele, nu? 

— Am auzit, pe moşu Foceanu l-am cunoscut, dar cred că așa va fi 
împărăția turcească va pieri pentrucă nu este dreaptă, este numai pentru turci 
mumă, iar pentru creştini, pentru noi ghiaurii, ciumă? 

— De ce zici una ca asta, nu ţi-e frică de mine? 

— Aţi zis că sîntem bărăbari? 

— Bine, atunci spune ! 

— Aţi încălecat o parte din lume, tot Balcanu și aţi vrea să-i încălecați 
şi stăpiniți şi dincolo de Dunăre, pe unguri, nemți, rumâni. 

— Cum am încălecat-o? 

— Aţi făcut din neamul vostru un neam de războinici, vărsători de sînge, 
pustiitori de sate, oraşe, ieniceri, soldați şi bașbuzuci, hapsini, lacomi după 
înavuţire, care ne batjocoresc fetele, nurorile şi muierile, care ne iau şi cămaşa 
de pe noi și ne lasă în fundul gol. 

A făcut sultanul kanun, ca să ne omorim cînii, să ne puteți cotrobăi 
pin bordeie, să daţi pin păduri gropile în care ne ascundem bucatele; că ne-aţi 
cerut bucate cît nu facem și pe deasupra să ne omorîm bătrinii, că nu mai 
pot munci pentru împărăţia turcească. De aia cei mai mulți haiduci au peste 
60 de ani și nu e sat, colibă, cătun să n-aibă taifa lui. Toată partea asta 

a Dunării, Timocului și Diiului, toată Sîrbia, pînă dincolo de Drina e plină 
de haiducime, toți vă urăsc, toți vă vreau pieirea. 

— Da și noi vă urîm pe voi și ce ne puteți face? 

— Acum nimic, dar va veni vremea cînd veţi merge în șalvari peteciți 
şi o să ne cerșiți un codricel de mălai! 

Cel mai mare rău pentru turc nu este că vă urim, lucru ce se știe de 
toată lumea. Nu poţi să-l iubești pe un stăpîn rău, prost, lacom, îngimfat 
războinic, șiret, care nu muncește nimic, taie frunză la cîni și numai dă po- 
runci la alții să muncească pentru ei că ne ţin în turmă, legați în lanţuri, 
pe urmă toată împărăția sultanului este o închisoare a creștinității. Nenorocul 
vostru este că noi atît vă urim, încît la fiecare rugăciune pe care o spunem 
la trezire şi la culcare către Dumnezeul nostru, îl rugăm să se aleagă praful 
şi pulberea de turc și o să vedeți că așa este. Nu mă rog numai eu, toți creș- 
uni ne rugăm, milioane de suflete, de oameni desculți și flămînzi, de pe 
care voi luați şapte piei. 

— Crezi că Alahul vostru ascultă de voi? 

— Ascultă, pentrucă sintem săraci, mulți, curaţi, lucrători, nu mințim 
ca turcul şi nici nu tăiem capete nevinovate, nu lom bucătura de mălai 
de la gura copiilor. Au mai fost împărații șirete, lacome de pămînt și avutul 
altuia, de munca altuia și toate au pierit! Şi turcul are să piară! 

— Vorbești așa, măi Novace, că nu ne cunoști puterea. 

— Ba vă cunosc puterea ! Tocmai aici este că o împărăție mare şi tare 
nu se teme de suspușii ei, are milă de ei și nu-i batjocorește, îi socoate oameni, 
nu vite, nu gunoaie! Eu am căzut prizonier odată la Ada Kale în cetate și 
m-aţi dus legat cu ghiulele la picioare și la mini de cîte cinzeci de chile şi împre- 
ună cu cinsprece ortaci de-ai mei m-aţi pus să săpăm într-o stincă, un stei de 
piatră sec, plin de șerpi, să scoatem apă. Am săpat cinsprece ani şi toţi ortacii 
mei au murit numai ieu şi încă unu am ajuns să scoatem apă din piatră, că 
la nouă metăre am dat de apă și atunci am scris pe piatră „turcilor, păginilor, 
apă aveţi, suflet n-aveţi” ! 

— Bine, omule, tu ştii cum e legea noastră, aspră şi dușmană a 
creştinilor ! 

— Tocmai asta vă duce la pierzanie, paşo, ura asta pe care v-o dă în 
bisericile voastre legea voastră. Voi nu visați decit să jefuiți, să puneţi mina 
pe munca altuia, casa altuia, să-i daţi foc ălui care spune o vorbă urită despre 
nația cu fes roşu, de aia n-aveţi noroc. Pînă și soarele, luna, pădurile, apele 
sînt cu noi și impotriva voastră, pentrucă vreţi mai mult decit vă este capul, 
mintea care vă lipsește. 

— Dacă eu să zicem că te înţeleg și aş vrea să fiu de partea ta, știi că 
mă opreşte Alah, credința noastră! 

— Ştiu, pentru că voi trăiţi din ură, în loc să puneţi colo brinca la sapă 
şi lopată, să munciți barabar cu noi, fie vlahi cum ne ziceți, fie sîrbi, or bulgari. 
Unde s-a mai pomenit ca leneșii, putorile, trîntorii să trăiască bine, ca în rai, 
numai pentrucă au săbii, soldați şi fac războaie, ca să aducă pustiu şi moarte 
pe pămînt!? De aia zic eu că vi s-a scurtat veacul și puțin mai aveți pînă vă 
dați sufletul ! 

— Şi ce-ai crede că ne-ar putea pe noi ajuta? 

— Să nu mai încălecați lumea să-i mincaţi tucătura de la gură, să nu-i 
luaţi copiii ieniceri, să ne lăsați slobozi să muncim, că toți sîntem trecători 
pe pămîntul ăsta, nima, nici sultanul nu-l moștenește. Voi azi ați pus o dare, 

mine alta, ne-aţi încărcat tot mai greu; aţi ajuns să ne vindeţi cărămida de 
pe casă, trestia de pe bordeie, aţi dat năvală în sate cu ceaușşi, colgii, spahii, 
ne-ați lăsat satele pustii de au crescut tufanii și bolbotinele pe drumuri, că 
nu să mai cunosc locurile unde au fost sate, cătune. 

Cind eriam copil a venit la moșu meu tefterdarul, birnicul şi i-a zis: 

— Moşule, îţi dau trii zile să găsăşti talerii, să-i scoţi din pămînt, ai 
pe un an douăzăci de taleri, dai cîte trei-patru pe trei luni. 

Moșu-meu a făcut ce-a făcut și i-a dat trei taleri, a făcut semn în răboj; 
a trecut timpul și n-a mai dat, că n-a avut de unde. Pe douăsprece luni dacă 
nu dădea talerii, îi trecea în răboj încă zece, pe an treizeci, de parcă ar fi făcuți 
banii la moara dracilor. 

Birnicul eria tot unul dintr-ai noştri, om fară suflet, nu avea leafa, leafa 
lui venea din sărăcia noastră. Atunci tata ce să facă, i-a zis lui moșu şi cu pă- 
rintele Martin ne-am dus în tufă, de mic m-am făcut haiduc. Cine n-a avut 
bani de bir s-a făcut haiduc sau comiți. 

Turcii adunau banii, îi puneau în disagi, în zobelniță de păr de capră, 
cu cîte două tovaruri, or pe măgari şi de la Beligrad și di la Cladova, pînă la 
Dii, pină la Vidin pe jos, or cu caicul pe Dunăre. 

Noi ai din tufă, sstufarii”, cînd plecau cu haznaua la Șucri-pașa, or 
la Alia Ciocolia, le ieșeam înainte, îi legam și le loam tot. Dacă erau mulți 
turci, duceam adevărată bătaie cu ei, pe viaţă și pe moarte, pe urmă ne duceam 
şi dam banii îndărăt la oameni. 

Unii de-ai noştri au zis să nu-i omorim pe turci că sînt şi ei oameni 
şi numai i-am scopit şi le-am dat drumul, că dacă ar fi toți cei răi scopiți, nu 
s-ar mai face lume cu oameni minioși, ai dracului. Alţii s-au pus şi le-a scris 
pe piele cu fierul roşu. 

Sînt multe locuri unde am ascuns comori, am făcut planul pe piei de 
capră și le-am păstrat la briu, ori pitulate unde ştim noi. 

— Ce să facem să nu fugă lumea în tufă, să nu fie haiduci? 

— Să-i daţi slobozznie la toată lumea, să nu mai puneţi biruri și să nu 
mai fiți mînioşi. Atunci o să ne rugăm pentru sănătatea stăpînului. 

— Crezi că este cu putinţă să nu fim minioşi, să nu mai fim răi? 

— Cred că nu este cu putinţă, nici o împărăție nedreaptă şi necinstită 
nu să poate fără vărsare de sînge, prostie și visuri copilăreşti. 

— Sultanii noștri ştiu ce fac, aşa e firea noastră și n-avem scăpare cum 
n-are vulpea de năravul ei. 

— De aia zice lumea că sînteţi pierduţi, că firea voastră, năravurile vă 
vor duce la îngropăciune. 

— Auzi, o să vă punem la cazns, o să vă lom cărămida de pe casă, n-o 
să vă lăsăm un bob de făsui, de linte, de grîu. - 

— Eu spun că o să pierdeţi, toată lumea spune și toată lumea de astăzi 
e făcută din prooroci. 

— Cu ce dovedeşti că sîntem pe ducă, că o să pierdem !? 

— Aduceţi de la împărat o tipsie albă de sticlă, puneţi tipsia în fundul 
puţului roman de la Kalemegdan, din Beligrad. 

— Am eu tipsia ! 

— Coboriţi jos în fundul fintinii, umpleţi-o cu apă şi suiți-vă sus pe 
scări. Pe urmă o să priviţi voi turcii în tipsie și o să privesc și eu şi o să vedeți 
că voi sînteți fără cap, iar eu cu cap. 

Cînd s-au uitat turcii pe rînd în tipsie s-au văzut fără de cap, o umbră 
fără cap, nima nu vedea capul, decît umerii și s-au mirat ei de ce turcii se 
văd fără cap, iar cînd s-a uitat Baba Novac el s-a văzut cu cap! Ce minune 
o mai fi şi asta? se gindiră turcii. Să nu fie ăsta vrun vrăjitor. Aduseră cîțiva 
sirbi şi-i văzură și pe ei cu cap, da turcii tot fără cap ! Să gîndiră iei că poate 
aşa sînt oamenii în Balcani, fără cap? Alţii că numai oamenii răi să văd în 
oglindă fără cap și cîte alte păreri. 

Atunci cîțiva turci ziseră cătră pașă: 

— Să ştiţi că gheaurul știe ceva, o să pierdem noi, n-o să mai stăpînim 
lumea. 

— Hai să începem să facem dreptate, să dăm slobozenie peste tot, să-i 
chemăm pe chinejii vlahi, sîrbi, bulgari și oricare și să le spunem că vrea 
sultanul, că uite vrea sultanul să fie creștinii stăpîni, să conducă ei cum vreau, 
să aşeze ei birurile, să vină lumea din tufă, da să-i zicem „cest” la ofițîrii turci, 
să ne ploconim la ei. 

Așa începu cu un nou zăcon și cînd întîlneau sîrbii mai ales cîte un turc 
îi dau o palmă! 

— la veniţi încoace să-ți dau o palmă! 

— De ce dai, zice turcul. 

— De aia că noi sintem mai iuți, mîncăm mult iute, nu sintem făcuţi din 
mămăligă. Du-te dă-mă-n judecată >? 

Se pling ofițerii turci la sultan, la pașă, cum de se poate să-i bată un neam 
ce le este ca şi rob. Atunci îl cheamă sultanul pe unul Miloș al sirbilor și-i 
spune, îi dă ordin, năregenie. 

— Ce, mă, ai bătut ofițirii mei? 

— I-am bătut! răspunsă. 

— Pentru ce i-ai bătut? 

— Nu m-au salutat, nu mă respectă; da nu-mi e de mine, da am aici 
în pozănari fotografulteul, portretul sultanului meu! Mîne ăștia n-o să mai 
asculte de nima ! Soldatu e dracu gol, ba încă și mai al dracului cu un lat 
de palmă. 

— Atunci dă-le bătaie! 

De-atunci au prins turcii frică de Miloș, da și de sirbi; pe urmă s-a 
ridicat Haiduc Velcu, Stoian Abraș, din Bucopcea, voivoda Pavel Matei 
din Melniţa, rumâni sau vlahi de-ai noștri și cu Singelici, mare viteaz sirb 
şi i-a tăiat pe turci pe podul de la Ciupria pe Morava şi de pe Timoc de s-a 
dus pomina şi s-a adeverit prorocirea vlahului nostru timocean Baba Novac, 
din Homole. 

ANEXA A 


1. Poveşti, snoave, legende 


PĂCALĂ 


A fost vrun uom, Pacală l-a kemat —s-a dus la popă, a slujit la popă. 
Slujăşce iel la popă, slujăşce și, aşa șiade cu uoiili toată dzîva — n-are iel se- 
să-facă — dar a vazut la popă că are popa vrun kies mare dî tamîne, plin. Iel 
atuns-ia kies-ăla dî tamîne dî la popă, Pacală. Ia kiesu dî tamîne ș-s-duse cu 
uoiile — ș-aprinde iel, diă odată, fase focu, şi toarnă tamîn-aia toată-n-foc și 
arde tămîn-aia toată-n foc, că iel paziășce uoiile. Dumnezău vine şi traze, traze, 
traze miros — Îl doare măsava pri Dumnedzău — traze, traze, miros — ola di 
tamîne și-i triese lu Dumnedzău la masavă — şi si duse la iel: 

— Bre, copile, scă, s-ai pus tu-n foc-osta? 

că: 

— Am pus tamine, luvai di la popă. 
— Multă? 

că: 

—Am pus un kies. 

— Si mierz tu cu mine, scă, si-ţ placesc-io ţiie la casa mie. 

— E, scă, a cum sî mierg, a-se fac cu uoiil-eșca — mi să duc uoiile, ise, 
mă omoare popa? 

— Nu ci cieme că nu să măi mută iele d-ais uoiili dzac la umbră, vara. 

Iel ia și si duse, și-duse cu Dumnedzău şi Dumnedzău să-i placască, 
dabome. Ali iel, cînd si duse cu Dumnedzău pră vrun cuneric viede niscar 
carăbi toace cacace di găiin. 

— E, scă, tu miie asta să-mi dai, siî-m placeşc —samo carabil-eșca. 

— Măre să-ţ dau alce carăbi — dică nu sî min sluzili si-spiele aiășca 
carăbi. Pîce tu aiășca sî le iai, toace cacace dă gaiin şi nu-s bune? îț dau carăbi 
noi io ţiie. 

— Ma nu-m triăbuie — aîăşca — dică-m dai aiășca, bine, dică nu — 
nu-m iau nimic, nu iau io altăse. E, bun: 

— Pă si min sluzili si le spiele că toace-s imaloasă, toace-s cacace di 
gaim, batrine. 

— Nu-m trîăbe — miie aiășca-m triăte așa cum îs iele —nu-li măi 
cat-io măi bune. 

E, bun: 

— Ţi le dau. Dabogda, cînd vi drumăii cu iele și cînd vi dzise-tu — care 
gude ce v-audi pră cine, să zoase: şi uoi, şi vas, şi pors, și gaiin, se gude jivo- 
tine viie pri pomînt va fi, tot sî zoase: și sfiet, și care gude ce v-audi, și uoi, 
şi vas și tot. 

Cînd iel ia şi-si duse. Cînd si duse, uoiili dzac-colo. Iel pornește s-dică-n 
carăbil-ela şi dzise, și dzise, şi dzise şi uoiil-ela zoacă, şi zoacă, şi zoacă păn sara. 
Cind cată Pacală sara-uoiili flamînde moarce, toată dziua-a-zucat, n-a măi 
pascut iele niscum. Se să facă iel. Le mîn-acas flamînde, le cam mînă iel can- 
însarat pri iele — flamînde uoiili — popa nu viede. Iel atunsa-n-alalată dzi 
îș fase iel o ţavă dă soc, mare, și le dzîse şi iele zoacă — cîti-i dziua zoacă. Cînd 
sara iel la toace le suflă cu țava-n cur şi iele toace-s satule — le mîn-acas satule 
uoiili. Cind triese cîta vrieme —uoiili slabiăsc. Cată popa-n strungă: nu-s 
kikiriedză niscum. Să duse la popadiie: 

— Doamne, popadiio, dar se ie asta —uoiili noastre cînd vin sara nu 
vin flamînde dar îs slabe. Du-ce-n strungă să vied dar-au iele o kikiriadză 
— kikiriadză nu măi au iele, nu să măi cacă iele, scă, mora nu măi pasc — se 
fase Pacală cu iele? ! 

Scă: 

— Du-ce dî vied. 

Cînd iel ia şi să duse, s-duse iel pră cîmp — Pacală dzise-n-carăbi. Il 
viede pri iel Pacală ali nu viede popa cî l-a vadzut Pacală şi ia să dzică-n-carăbi 
şi dzise, șî dzise, și dzise. Ali iel, cînd Pacală-l paziăşce, iel taman s-a dus prîntu 
iel după vrun spine şi iel să prinde a-zuca-asiia — nis nu poace si să ducă 
prîntu iel că zoacă la spinil-ela cu pantaloanili dazlegace, tot să-nspină — și 
zoacă, și zoacă, şi zoacă, şi zoacă: 

— O, Pacală, sică, stăi numă si-m leg pantaloanili că tot ma-nspinai. 

Tase cîta Pacală a uoiili zoacă. 

— Păi, se, dă-un-ți-s cartăbil-eșca» 

— Pa, scă, l-am aflat. 

— Pă cum l-ai aflat tu si zoase așa tot — pă se fac uoiil-eșca? 

— Păi-etă Zoacă. 

—Pă di se n-au iele kikiriedză? 

— Pă n-au kikiriedză că nu pasc —io mă viaslesc, cîta dzic în cariăbi, 
iele zoacă şi nu pasc, n-au cînd să pască. 

— Să tas, scă, numă pănă mă dăpărt di tine —ma duc acas! 

Scă: 

— Tac. 

S-dapartă popa dî la iel încolo, s-duse — scapă popa acas şi nu zoase 
păn-acas. 

S-duse-acas, (dar are copil mic), s-duse-acas, scă: 

— Popadiio, cînd vi-audi pră Pacală că vinz-astară dzicînd în carăbi — 
tu Zos. 

— Ba io, scă, nu Zoc, io după Pacală să zoc? Cind aud pri Pacală că 
dzise-n-carăbi: 

— Măre vi să zos! 

— Măre nu zoc io! 

— Măre vi să zos! 

— Măre nu Zoc io! Numă tu ia sama dă copil: io mă sui în pod şi-m 
leg d-un pisor piva, di-unu si-m leg maiu —și io cu aiăla nu pot si zoc. 

— Măre las će că vi să zos tu, vi să cad d-asiia |! 

— Ma nu zoc 10. 

Ia și lasă copilu pri popă şi cînd potrivieşce cî vin uoiili, sara, s-duse-n 
pod: iş lagă maiu di-un pisor şi piva d-alălalt, le lagă ia bińe a nu pune îăla, 
calpacu, la pod numă ia-șa că nu-azunze ia siia. Si duse ia încolo prin pod și 

ștăde ia-n pod. Îl-aude pri iel, vine sara: uoiili zoacă, care gude l-aud pri iel 
că dzise-n carăbi —tot zoacă. Uoiili vin zucînd pră drum, mierg, zoacă uoiili, 
toç zoacă —ia s-apucă prin pod, şi ia. Acu îăla, popa, nu marieșce cî-i zos, 
zoacă zos, ali ia zoacă în pod a-ie legată cu îăla la pisoare: tupa-tupa, tupa- 
tupa, tupa-tupa, tupa-tupa —azunze la ocna podului, cade zos, s-omoare 
toată, moare popadiia. 

— Alălă, Pacală! ma zatriş. 

— Di se c-am zatrit io? Do n-am minat-o io si zoase, pice io-am mînat-o 
si zoase; 

Să duse popa pringă ia —a murit, popadiia-a-murit, caki — udeșce 
copil-ola mikicel. 

Îi fac iei s-o-ngroape. 

— Pacală ! 

— Se? 

— Traze(după se-o scot moartă), traze uş-asta, sică, după cine și nu-m- 
udască barim ușa dașkisă ! 

Jel ia ușa-n șiăle și porneşce după popă. Iei merg —iel mierze și iel. 
Popa mierze-naince: să plinze după popadiia lui, saracu. Cînd cată napoi 
— Pacală mierze după iei cu-ușa-n ștăle: 

— O, Pacală, se lucri tu?! 

— Pa tu ai dzîs s-o trag după mine ma io n-o pos s-o trag după mine 
ma o luvai în şiăle. 

— Ma zatriş tu pră mine duce - du ușa ci io-am dzis numa s-o-nkidz tu. 

— A-dă-se n-ai dzis tu s-o-nkidz, m-ai dzis s-o trag după mine —io 
cum s-o trag io, am luvat-o-n-șiăle. 

Să duc iei, dă-ngroapă popadiia. 

Vin iei acas. Cind vin iei acas —copil-ola, saracu, s-a cacat. 

— Du-ce, Pacală, si cistășc copil-osta, sîruie copil-osta. 

Iel sî duse şi taie copilu şi s-duse la bunari, și-l spală ca lumna, frumos; 
și-l alină-n gard. 

— Pacală, unde-copilu ? 

Scă: 

— Jă-l în-gard si stoarse. 

— Alălă! tu, scă, l-ai taiat! 

Scă: 

— Pă tu ai dzis si-l sîrui —io l-am sîruiit —îă-l în gard si stoarse. 

— Alălă-lălă ! m-ai zatrit di copil — ee, Pacală-Pacală, baş ma do zatriş 
di tot! 

Îngroapă copil-ola, fase cu iel, tot cistit — îl îngroapă. 

Mine-dzi: 

— Si-ce-dus după lemne, si-mi-adus lemne ci triăbe si dau stamina lu 

adiie. 
k — S-ma duc. 

A-vut doi boi — prinde boii la car şi s-duse iel. Azunze-n padure — iel 
taie lemne, boii lingă iel. Vine-un lup: 

— Io si-ţ maninc un bou. 

— Tu manincă bouu și io-ce prind la car. 

—Măre si-ţ maninc bouu. 

— Ma io ce prind la câr, â tu manincă-l. 

Ia lupu și manîncă bouu. Iel prinde lupu și-l prinde cu-alalalt bou la 
car. Vine dracu: 

— Io si-ț iau o siviie. 

— Tu iai siviia, ma tu ai si ţin cu deistu păn-acas, pănă unde duc-io 
lemne la popă. 

— Io să-ţ iau siviia. 

— Ia-o, brate, (a tot d-aia parce se-ie lupu și dracu). 

— Măre io si-ţ iau-o siviie. 

— Ia-o, brate, ali tu ai si ţin cu deiscili. 

Iel-ii scoace siviia ș-Pacală-l prinde şi-l pune cu deistu colo — nu cucadă 
s-sloboadă. Încarcă caru di lemne, s-duse acas, azunze iel acas: 

— Tata-popa, tata-popa, dașkide capiia c-etă vin cu lemne. 

Cind viede popa: 

— Alălă ! s-ai facut — adus ais şi dracu și mi-adus și lupu și-ma-do- 
manise. 

— Nu ci ceme, cin nu m-a mincat pri mine pri padure, nu ce manîncă 
iei pră cine ais-în sat. 

Azunze-n obor cu lemnil-ela, sloboade lupu, îi diă drumu, să duse lupu, 
dracu-ș scoace deistu di la siviie: 

— Du-ce şi tu, scă, acu du-ce c-acu nu-m trăbuiit voi miie. Udeșce 
Pacală. Do-diă iel poman-aia, se fase. 

Cînd mă triese cita vrieme, s-obavieșce ratu, și vină-n rat. Riătuie top 
— îi vine lu popă s-ducă-n rat a Pacală udeşce. Atunsa popa cîtri Pacală: 

— A, Pacală, vrei tu s-ci dus în locu mieu în rat? 

— Vrieu, brate. Numă sî-m dai cîta slanină, si-m dai fanină, si-m dai 
brîndză, si-m dai cigana, si-m dai caldaria di coleşă şi siî-m dai prî Bielca s-o 
calariesc, că cum s-mă duc-io-așa, io ma duc cu Bielca. 

Îi diă popa pri Bielca și-i diă fanina, îi dîă slanina, îi dîă brîndza, îi dîă 
tot —îl tramiece, s-duse Pacală. Iei rîătuie-n-colo —iel s-a pus la marzina 
lu rat, a facut focu, a pus în cigane, a pus caldaria di coleşă — Bielca lingă 
ie]. Iei, dabome, bat cu plumbii: fiu, fiu ! 

— Măre, lasaţi-vă, bre, nu-m-împlareţ caldaria dă kikiriedză, şi cigana, 
bre, că v-omor, bre! 

Iei riătuie — pice iei la îăla să-să obrătuie, la un uom — iei riuătuie-ncolo. 

— Măre, lasaţi-vă, bre, nu-m împlareț, bre, caldaria şi cigana, bre, dî 
kikiriedză ! 

Iel a pus în cigane, taman a pus fanină-n- caldare, îi fierbe coleșa, cigana 
i-să frize —a Bielca lingă iel. 

— Măre, lasaţi-vă, bre! 

Ma care-l aude pri iel se iel spune în-urma lu rat — îăia riătuie oamini, 
plumbii mierg. Iel prinde pri Bielca dî coadă: n-are altă se, n-are bit, n-are 
toică, n-are nimic cu se-s-s-bată iel — prinde pri Bielca s-apucă cu Bielca, 
c-o mină di cras, c-o mînă di coadă, şi sî pune pri iei — îi omoare toţ. S-întoarse 
colo ș-fase coleșă. Bielca, a omorît și pră Bielca, tot — ratu-a sfîrșit, pune pri 
Bielca moartă lingă iel ș-fase coleș-aia și manincă iel, manincă iel şi să duse, 
s-intoarse napoi. 

Cind, si duse iel, sî pitulă dă popă ș-s duse-n ştală și pune iap-aia-n 
ştală, și-i pune propte, şi-i pune fin dinaince, o pune cu gura-n fin —a ia 
moartă, numă-se oasili — pune cu gura-n fîn şi-i fase cita loc cu mîna și — 
şi-duse-n sobă: 

— 'Tata-pope, tata-pope. 

— Ai venit?! 

— Am venit. 

— Gata ratu?! 

— Io gatai ratu şi vinii. 

Cînd: 

— A unde Bielca? 

— lă-o-n ştală, du-ce ce ivieşce pri-la-ia. 

Ia, si duse popa: 

— Bielca, moia, Bielca, moia, —o pipileșce că, dabome, a fost-în rat: 

— Bielca, moia, gde si bila? — încoas-încolo și Bielca cade pri iel şi 
omoare pră popă —s-udeşce Pacală di gazdă. 


Danica Mihajlovic (Dâaiţa lu Iiia), 59 ani, Rakova Bara (Ricobara), 15.3.1970. 
Culegător: Ratomir Marcovic 


POVASTA CU GÎSCARIȚA 


A luvat un copil, dabome, s-a-nsurat, a luvat o fată cu doauă stiale-n 
frunce — frumoasă fat-aa. Și trajeșce ia cîta și fase o fată iar cu doauă stiăle-n 
frunce şi moare — și udeşce uom-ola văduvon. Și ia cînd moare, ia-l proc- 
Jetiăşce pri iel: proclet să fije dăcă nu va luva fată, fată-muiere, se v-afla 
— iar cu doauă stiăle-n frunce (numă fata jeg a fost cu doauă stiăle-n frunce). 
Atuns ia moare, iel udeșce. 

Iel îmblă-îmblă, îmblă-îmblă, îmblă-îmblă — patru an a-mblat lumia 
și pomintu: așa fată n-a măj-aflat, nis fată, nis muiere, nis nimic — nu-je 
așa. el si-ntoarse-acas — să ja fata: 

— Fata mie, scă, io nu aflu — s-c-ijau pră cine. 

— Ee, tato, nu măj mierg-io, scă, păn pomiîntu. 

Si-duse la vro babă fata și spune lu babă: 

— Mamă, mamă, scă, jacă şi jacă se dise tat mieu, scă, mi rușine sî-ț 
spun, jacă şi jacă se diše jel: că iel a-mblat, a-mblat, a-mblat și fată n-a măi 
aflat. Și, scă, mă-ja pri mine, 

— Fata mię, scă, nu-ce duse că-ie pacat ! Numă si-l mîn tu pri iel să-ţ 
facă ţoale di îrce sî-nkjepe-ntr-o fijă di nucă — pă si-ce dus după jel. 

S-duse acas fata: 

— Tato, scă, să-m fas tu mije ţoale di îrce sî-nkiepe-ntr-o gijă dă nucă 
pă si vin după cine, scă — așa nu vreu. 

Si-duse iel, îmblă, îi fase iel ţoatil-ela — înkiapă într-o gijă di nucă, 
foale di îrce. 
lar si duse scă: 

— Mamă, mamă, pice nu mţ-a facut jel! 

— Sî-į spun, scă, să-ț facă ţoale di sfilă s-înkjepe-ntr-o gijă dă nucă 
sî să-ţ ja un inel d-arzint: cînd ci-vi duse la cununije si-l primeneșc cu jel, 
si n-avieţ pacace cî-ți parince. 

I-să-duse iel, îi fase —îmblă-imblă, fase țoalil-ela di sfilă, îi cumpără 
inel-ola. Când si duse jar la babă: 

— Mamă, mamă, Scă, pice nu mi-a facut iel mije. 

— S-ce dus acas, scă, și sì jaj ţoalili dă îrce, și sî jaj țoalili dă matasă, 
di sxilă, se ț-a facut tati-tu, şi sî-ț 144 inelu și si-le baz toace după briu. Sî-mbras 
țoalili dî îrce și sî-ce dus unde vi audi dă numifi lu ţar, si-ce dus la ţar să slu- 
jăsc a dî tati-tu sî fuz —si nu-ci dus după iel c-aj pacace câ-ţi tată. 

Ia ja şi sî duse. Ia acas sî duse merecuţ și-ș scoace țoalil-ela ș-li bagă 
după briu —ale di îrce le-mbracă, ale dă matasă le bagă după briu, și inelu, 
șî sî duse. Mierze-mierze, mierze-mierze, mierze mierze — azunze ja la ţar. 
Taman copilu lu ţar (a fost bekjar) șiăde pr-asija. 

— Bună diva copile! 

— Bine bog s-azuce,; fată, se caț tu? (A ja ș-a pitulat, nu j-să viăd 
stiălil-ela) — Se caț tu? scă. 

— Cat să slujăsc la voj că pri nima pri pomînt n-am — n-am se sì maninc, 
se sî port, n-am parinţ, parinți mi-a murit,am udit singură, n-am pră nima, 
Aj puca la voi si slujăsc di sî-mă ranesc, sî mă-nbrac? 

— Pă, scă, nu şciu, nu pot că, io, slugă la vas avem, la uoj avem, la pors 
avem, la cai avem — tu, scă, nu-jeş di caj. 

— Ma nu mi-s jo dă caj. Pä dar gișcil-eşca ! niscar gisc îmblă pr-asi, 
pringă_ dvoru lu tar! 

ca: 

— D-a-iășca n-avem. 

— Du-ce-ntrabă pri tati-tu va puca si fiu la gișcil-eșca, numă sî-ma 
ranesc cita — lasă-mă și di-nbracamînt ma sî-ma ranesc, n-am se si maninc. 
S-duse la tati-su: 

— Tato, scă, iest-o fată etă a vinit: goală, saracă, n-are mumă, n-are 
tată, n-are pră nima — vrie să vină la noj slugă — n-are se sî manise, scă, a 
întrăbar di noj ṣ-a venit la noj —îq-o afară, s-o luvăm, sică, la gișc. 

— ]a-o, brate! Du-ce jă-o, scă! La-să vină-ncoas si manise, s-ducă 
cu gișcili, s-pască gișcili. Si-duse jel afară: 

— Fată, scă, aidi sî manis și, a diś tata, să fii la noi, si păzăşc gișcili. 

— Să fiu, brate! 

S-duse ja manincă, îį dau jej dîmîncare, manîncă. Îi dià gişcili, le pa- 
ziăşce. Îi dîă cita stan, asi unde si doarmă ia. Ia tot cu ţoalil-ela di îrce — 
îmblă tot cu ţoalil-ela di îrce. 

Cînd, vine o zaviecină. Ali copilu lu far tot cată, tot şiăde priîngă îa, 
s-invirceșce tot pringă ja — je frumoasă ia bine. Cată iel, i drag lui dă ja, şiade 
iel cu ia. Cînd vine zaviecina — ja cu gișcili, dabome, a prîndit ş-a slobodit 
gîşcili. Cînd, să-nskimbă iei să plese, placă jej la zoc. Să duc iei, triec pringă 
fată: 

— Ajdi, sică, gîscariţo, dise copilu lu ţar ! Țaru cu ţarița mierze naince 
a ja-n-urmă, copilu a udit: — Ajde, giscariţo, la zoc ! 

— Ee, nu mierg-jo că n-am-io ţoale şi nu-m las-ţo mije gișcili, să mierg- 
jo la zoc. Si-duc jel. 

Ee, triec iei cîta și-ja scoace toalil-ẹla, a jej, di matasă şi să-nskimbă 
frumos, şi sî piepcină și s-ogodeșce, și spală stiălili-ela — nu-je frumoasă 
cita, ma ca soarili. Și gişcili-nkide şi-si ia după jej. Şi-i azunze, și-i întriese, 
s-duse la zoc. Cum sî duse, ja uodma sî prinde-n-zoc și zoacă. Zoacă-zoacă, 
zoacă-zoacă, zoacă-zoacă. 

Copilu-lu țar (cînd azung ică şi cînd cată prîsti) zoc — ţa je măi frumoasă-n 
zoc odma si duse lîngă ia, sî prinde-n zoc și zoacă. Zoacă-zoacă, zoacă-zoacă. 
Cînd potrivieșce-ia cî jej vine vriemia sî plese, ța-l-lasă și să duse ia, și ţoalil-. 

ela-ale frumoasă le bagă-n gij-aia dă nucă și îăla le scoace, ale dă îrce, şi Te- 
mbracă, şi sî-sperligiadă ja, îș traze piăru pri stiălil-ela di nu să viăd — slo- 
boade gișcili şi paşce gișcili. Cînd copilu ţarului triese pringă ła: 

— Ajda, Scă, gîscariţo, mînă-le că s-a fi sturat și jele dă dăsnață. Scă: 

— Ajde. 

Îăia jar mierg naince, țaru cu țarița. 

— E, sică, se vadui —io o fată frumoasă — baş ca cînd iș tu. 

— Ee, da-un-să fiu-io, și sî prinde-a plînze: cînd r-aș fi fost-jo nis n-aş 
fi azuns jo si-ț pazăsc țîje gîşcili ma m-aș fi dus-io d-ais. 

— Die că dică dișăi, nu ce mîncaj. Ajdi. S-duse mină... gîșcili-nkid. 

Ali, copilu lu ţar sî gindeșce: dar măi afla-va jel fat-aja vr-undiva, va măi 
veda-o jel vr-undiva o n-o măj viede nisunde — se va fase? 

Cind, mife-di jar așa. Jej jar si sprimăsc, si duc —ja jar cu gișcili, 
jar copilu lu țar o kjamă — ma un-sî-s-ducă ia, nu să duse ia. Iej st duc, mierg 
naine, triec jej cîta. Ee, si duse ja și-nkide gîșcili — sî spală, să piepcină si 
siî-nskimbă, jar în-ala cî n-are ja-alce poale, tot în-aiăla. Să spală și să-nskimbă, 
şî să piepcină, s-ogodeșce frumos, şi să duse, şi i-azunze și-i întriese, și-să 
duse — cum sî duse, sî prinde-n zoc şi zoacă. Copilu lu țar si duse, cînd si 
duse colo — cum cată pristi zoc, jar o viede. Uodma si duse lingă ia, să prinde-n 
zoc şi zoacă şi zoacă, şi ja și iel, zoacă-zoacă. Ia cată la soare. Cind viede ia 
cî-j vriemia sî plese acas, cînd ja șcije, în aja vrieme —si nu plese îi nainca 
jei — ia fuga, si dasprinde dîn zoc și s-duse acas. Îș bagă jar îăla oale în 
gijă dă nucă, dar pră îăla le-nbracă, ale dă îrce, şi le culupieșce, Te bagă-n 
pungă și sloboade gişcili, pașce gișcili. Cînd vine jar, triese copilu lu ţar: 

— Ajde, giscarițo, mînă-le că gișcil-eşca s-a fi sturat. 

— Păi s-a fi și sturat, sică, di disnață (dar ja atuns le sloboade ma — 
așa-ţe vorba). Cînd, cată jel: 

— O, Doamne, Doamie, giscariţo, se jestă o fată frumoasă. Ma se jestă 
o fată frumoasă, baş ca cine, baş ca ćine. 

— Pă va fi sfiet, va sămana. A-dă-un să fiu io cînd jo cu gișcil-eşca unde 
mă duc, se ţoale am dă să mă duc. 

— Pă jo, die, dică dișăj — jo am dis dar nu baş șciu, ma așa samănă 
fat-aja. Cînd sî-duse, mînă gâșcil-ela-le-nkide —s-duse copilu lu ţar. Ali-i 
grijă lui dî fat-aja. Tot-ij gîndu luj di fat-aja, tot-ii grijă lui di fat-aia. Cînd, 
mine-di, a trejfa di, ja jar așa, jej si duc: 

— Ajdă, giscariţo., mierz la zoc. 

— E, io-să mierg? Se si fac jo cu gişcil-eșca, jo am poale ca voi? Îș bap 
zoc dă mine. 

— Că io nu-m bat ma dic așa. Iar triec iei și să duc. E, lasă ia cita, să 
măi dapartă-iei, s-ntoarse ia, și iei să dapartă bine, n-o viăd, și ia-nkide giș- 
Gili şi-s duse acas: și-să-piepcină, şi-să-spală — şimăi frumoasă stiălil-ela 
unde I-a spalat toace trei dife — s-a-nskimbat, le spală, să spală pră uoki să- 
nskimbă şi ja inclu-n-dejst și să duse. Să duse, jar i-azunze și-i întriese, triese 
prîngă iei și cum să duse sî prinde-n zoc. Şi-zoacă, şi-zoacă. Atuns copilu 
țarului cum sî duse, © viede. Iar sî duse lingă ia, să prinde-n zoc: 

— Bine, fată, Scă, da-unde-ş-tu, cum si ce măi aflu jo pri cine? 

— Ee, scă, nu mă măj afli tu prä mine niscînd că jo unde șăd nima nu 
mă măj află ma ăjtă ińęf-osta păi mă-vi-afla vrodată pră inel dacă-ţ va fi tije 
baş sî ma caţ-tu. Ş-așa şi si duse, sî pierde. Lelé, cînd cată copilu, ţa s-a dus, 
s-a perdut — nu-ie. Ali sî sikirieșce iel — n-o măj viede jel, scă. Are inelu 

iei ma unde, se şciie să facă cu ifel-ola —si cace la jel, dar se să facă cu iel 
altă-se — da unde şcije iel s-ducă, unde şcije s-o afle. Ia si duse acas, si das- 
poaie, ş-bagă ţoalil-ela, jar le culupieşce acolo, ș-ale dă îrce le-mbracă, și îş 
traze piaru pristi stialil-ela, ş-sloboade gișcili ş-șiăde cu gişcili. Iej vin, iar 
ţaru cu ţarița trijec naince. 

— Ajde giscariţo, mină gișcil-ela ! 

— Ajde. Mină-ţa giștil-ela acas, Ie-nkide. 

Ali copilu ţarului să-mbolnavieşce di para rîăuu lui fat-aja: că n-o 
măj află, n-o măi viede jel. S-îmbolnavieșce, dase iel vro doavă dile, nu ma- 
nîncă nimic pri pomiînt. Îl îmbije paru — á ! nu maniîncă jel —i grijă lui di 
fat-aia, îi para riău dî fat-aja. N-o află. S-ar mînca jel, sì manise cita lapce 
dî oaie. Naredeşce sluzili, s-ducă sluzifi, sî-i mulgă lapce. Îi mulg sluzili lapce, 
îl striăcură ji, îl fierb — ali dise cîtri sluz jel: 

— Să nu lăsat giscarița si s-aproapije di lapcil-ela si-i pise vrun pîăr 
dă îrce asiia-n lapcil-ela. Ia bagă si sama că iei mulg uoiili — spun iei, să vor- 
băsc iei pr-asija. 

— Cind viç dimica, scă, sî-m dat cîtă și mije, si dimic cîta și jo, să 
roagă ja dă iei, să roagă. Iej îi dau — pune ja cîta pîne asija. Ia pune cita pine 
asija, dar a măj avut ia şi-măij un inel, doauă inzle. Şi ia inelu și-y pune asi 
în lapcil-ela. A primenit inștili cu copilu lu ţar. Scă, pră ingl-osta n-am afla 
vrodată. -duc sluzil-ela colo lapcil-ela. Manincă iel cîta, măre că dia-iel, 
aude că ţacăje-se-ţacăje-n cinerj-ola. Măj dia-odată ș-scoace inelu. Atuns 
iel kjamă sluzili. Scă: 

— Să-m spuneţ voi mije care a dimicat în lapcil-ela. fila că a dimicat 
îăla, îăla că îăla, să cem. 

că: 
i — Nu vă cemiareţ niscum ma ma spuneţ-s-apropiiat giscariţa di lapcil- 
esta 

că: 

— a baş s-a rugat dă noi şi noi i-am dat, și ja a dimicat, și-a-picat vrun 
piăr ș-tu ú-omorj. 

— Nu-vă cemiareţ, duseţi-vă voi, n-aveţ voi nimica — samo ja să vină- 
-ncoasa dar voj, scă, nu-m trăbujiț mije Aimica. Duseţi-vă voi la lucru vostru, 
unde triăbuiz să vă duse, cu stoacă. Vine giscarița. Scă: 

— Bine, a tiău je inelu, inelu-osta tu l-aj pus? Scă: 

— Io. 

— Pă dar pice nu ce-ntrăb-io pri čińe și ce kjem la zoc ş-tu nu vriei să 
mţerZ. 

— E, scă, nu cuced-io sî mierg aşa. 

—Pă dar vrej tu, scă, să mierz după mine? 

—Pă, scă, dar vrjeu. 

— Ajde si-c-acej cum ai fost în sara dintin. S-aceje ja, si spală, s-acel= 
—tot în-aîala poale. 

— Aj să ce-nskimbi cum aj fost în sara dă mijloc. S-aceie ia, sî spală, 
s-înskimbă — cum a fost în sara dă mijloc. 

— Ajde cum ai fost asară. S-inskimbă ia, sì spală, s-aceie cum a fost 
în sara dă-pră-urmă — și uodma udeșce la copilu lu ţar. A udit țariță dîn 
giscarița — ja-a fost gîscariță — fata. Etă-ț ! 

Danica Mihajlović (Dânita lu Iliia), 59 ani, Rakova Bara (Ricobara), 9.2.1970. 
Culegător: Ratomir Marcovici. 

POVASTA CU SÎNTOADIRI 


A fost vrun uom şi s-a-nsurat și-i moare muieria — ș-udeșca iși vădu- 
vor. Ajde atuns şi s-insoare și ja muiere cu-o fată —o fată jel a-vut,o fată a 
luvat, mujeria jar cu o fată. Cind, muieria o mrziășce —mrziășce fat-aja 
dar pr-a jej o vojeșce, o urziăşce-mrziășe dar pr-a jejo voieșce. Vin sîntoa- 
dirii. ... Vin sîntoadiri ș-aj s-o mine la moară, s-o mîne noapca la moară — 
să iesă, s-omoară sîntoadirii. Atuns a-mblat sîntoadiri, vrodată a-mblat jej 
pră caj. 

Cind sî duse ja la moară, placă taman cînd zavirne soarili. Cocoșu: 

— Cucurigu ! mierg şi io. 

— Ajde cu mine dă soțiie. Mipu: 

— Miau! mierg şi jo. 

— Ajide cu mine dă soţije că n-am pră nima a mă duc la moară. Să duse. 
Cind să duse la moară, cocoşu-i spune: 

— Tu, scă, acuma (cocoşu o-nvaţă, a vorbit cocoșu) se-gode jej ce va 
năradi, tu să nu măi gindeşșc si jeș afară, noj tot-îț spunem — îi spune cocoșu. 
Triese cîta vrieme (a nu-i noapca prea mare pră sintoadiri) — vin sîntoadirii. 

— leş, fată, si zucăm |! 

— N-am rokiie (aja n-are-alină albă) — n-am alină d-ale albe di sî 
jes si zucăm. Să duc. Nu-s-nu-s, nu-s-nu-s, nu-s-nu-s, nu-s-nu-s. Îmblă ici, 
vin —îţ aduc alină albă: 

— leş, fată, sî zucăm ! 

— N-am taliri. Să duc jej. Nu-s-nu-s> nu-s-nu-s, nu-s-nu-s — jacătă-j 
vin, îi aduc taliri: 

— leş fată, și zucăm | 

— N-am ţapiel, c-aș ieși ma frî-di țapiel io nu pot sî zoc. Si-duc. 
Nu-s-nu-s, nu-s-nu-s, îmblă-îmblă, îmblă-imblă — iacătă-i vin, j-aduc ţapiel: 

— leş, fată, si zucăm ! 

— Nu pos si jes că taman acuma mi-s fată mare: n-am, îm-triabe o sută 
di cirpe, cînd ma marit. Si-duc. Nu-s-nu-s, nu-s-nu-s, nu-s-nu-s, nu-s-nu-s 
— iacătă-i via, j-aduc, îi lapădă cîrpili: 

— leş, fată, să zucăm ! 

— Nu pos că-m triăbe o sută dă peșkire di nuntă —im triăbe mije 
di nuntă — nu pos jo si jes. Să duc. Nu-s-nu-s, nu-s-nu-s, nu-s-nu-s — vin, 
îi aduc o sută di peșkire: 

— Ieş, fată, sî zucăm | 

— Nu pos si jes că n-am brăsiri, triăbe să grăbăsc să lucru, n-am bră- 
$iei dă nuntă — în-triăbe sin dăs dă frimbii dă brăsiri, triăbe sî diăruj — n-am. 
Si duc. Nu-s-nu-s, nu-s-nu-s, nu-s-nu-s —jacătă-i vin, îi lapădă sindăs dă 
frimbii dă brăsiri: 

— leş, fată, si zucăm ! 

— Nu pos si jes ci n-am, îm triăbuje sindăs di ţastuse % sî-m diăruj 
nunta că jo mi-s fată mare. Să duc. Nu-s-nu-s, nu-s-nu-s —jacătă-i vin, îį 
aduc, lapădă sindăs di jastuse, vigu: 

— leş, fată, si zucăm ! 

— Nu pos si jes că-m triăbe sindăs dă parieki dî sirjepi cusuţ, toț făr- 
buiiţ 91 și cusut — îm triăbe că si-m diăruj nunta, si-m diărui nașu. (o tot 
o-nvață cocoșu). 

Să duc. Nu-s-nu-s, nu-s-nu-s, nu-s-nu-s, nu-s-nu-s —jacătă-i vin, îj 
lapădă sindăs di parieki di Siriepi: 

— leş, fată, si zucăm! 

— Nu pos si jes că-m triăbe sins strane, s-am strane — nu pos-io 
-aşa că-n triăbe să mă culc. 

ej si duc. Nu-s-nu-s, nu-s-nu-s, nu-s-nu-s —jacă-tă-i vin, îi aduc 
śinś strane, lapădă: 

— leş, fată, si zucăm |! 

— Nu pos si jes că-n trîăbe șasă cilimuri (cocoșu o-nvaţă), în-triăbe 
şasă cilimuri — cînd m-ai marita-mă s-am s-încarc cosija dă dirză 

Să duc. Nu-s-nu-s, nu-s-nu-s — jacătă-i vin, îi aduc şasă cilimuri împu- 
-iace dă nu-măj pot fi dî mîndre, Ie lapădă: 

— leş, fată, sî zucăm! 

— Nu pos sî-ies sî zucăm că n-am, în-triăbe orman (nu-i dise șifoneri 
numă orman, atunsa-așa a fost), n-am orman să-m pun ţoalili —mi-le ma- 
nincă îrți ais în moară c-aisi-s boabe, nu-s toale. 

Si duc. Nu-s-nu-s, nu-s-nu-s, nu-s-nu-s, nu-S-nu-s, nu-s-nu-s — 
jacătă-i vin, aduc ormanu, îl lapădă: 

— Ieș, fată sî, zucăm! 

— Nu pos si jes că acuma taman mi-am pus slamiecili că-m triăbe 
mije slamie€ că-să-mă marit. 

Să duc. Nu-s-nu-s, nu-s-nu-s, nu-s-nu-s. Cind jej vin cu slamiecili, 
lapădă slamiedili, sins slamie€ — și iei lapădă sins slamiec şi cocoșu: 

— Cucurigu ! Cîntă dă-ncol6, și miîțu: 

— Miau, miau ! și ja bace vatraju — și jej să duc. Cita și să fase diva. 

Cind, sî fase diva, tramiece-ia după tată-su, să vină tati-su cu lojtrifi 
— să-i ducă ţoalili di-la moară. Îș fase racunu mașcoaici -s-aja — ma 
Se ţoale aiăla să ducă! 

— He ! —ja să ride, îş baće zoc cătră uom: 

— Du-ce, ja-ţ țoalili lu fată c-a lucrat fat-astănoapce la moară, si-ce dus 
sî-j adus ţoalili cu loitrili — să rîde ja. 

Cind, îăla ia prinde vasili la car, şi pure lojtrili-n car și-s-duse, s-duse 
ici la moară. Cînd —fata, îstină, scoace, scoale, scoate, tot Se-gode i-a 
tribujit jeij dî dar. Încarcă caru, pune șifoneriu și-s-duc acas — pune masi- 
fișu — și fanină a-facut. 

— Alălă-lălă ! fata mie, alălă!l — e nu-ce duşăş tu: s-ce-dus astară, 
fata mic, să-ț fas și tu. 

— Si-mă duc, mumo, cum să nu-mă duc! 

Cînd sara prinde murgu — mînă fata jej şi-măj însarat dicît pră-aja 
să-i aducă, să-ș facă măj mulce ţoale. 

Mi . 


tu: 

— Miau! mierg şi-io. 

— He, îş, rr, pişu-ce — tu să mrz cu mine că sigur no tu o-să-m 
fas ţoale mije, tu să-m fas poale ! 

Cocoşu: 

— Cucurigu ! mierg și-io. 

— He ! tu si mierz cu mite, tu să-m fas niscar ţoale, dar cum, tu sî mierz, 
la ŝe si mierz tu! Udeșce și cocoșu şi mițu. la nu le ja că, vied,ie cu mumă — 
nu să ceme ja di nima, s-ducă şi-s facă poale ja cum a facut aja într-o noapce. 

S-duse ia la moară, sloboade moara, mafsină — jej vin: 

— Ieş, fată, si zucăm! 

Ia iesă. Iei o-mor şi-i alină toace mațili zos după fusu lu moară a pră 
a o pun lingă mișnic și-o belesc dîn diny —îj cască gura, și-i belesc dinti, 
ş-o lasă și-s-duc. 

Cînd sî duse mumi-sa (ísto ja dimińața caru cu lojtrili) —s-duse 
s-aducă daru lu fată di-la moară. 

— Alălä ! — țucu-ce di fată, cum ce rîd-tu ! Ho, pucu-ce ! cum ce rîd-tu, 
mora ţ-a-mplut îăja — și-măi mulce aj facut dicît aja, dic ai cr$it măi mulce. 

Cînd să duse coló — iei după fusu lu moară i-a-nșirat mațili şi pri ja a 
pus-o lingă mișnic şi i-a cascat gura j-a belit dinți și stia lîngă mișnic moartă. 

— Alălă ! să cîntă, s-omoare maşci-sa toată că j-a omorît fata sintoadiri. 


Danica Mihajlovic, (Dańița lu Iiia), 59 ani, Rakova Bara (Ricobara), 9.2.1970. 
ulegător: Ratomir Marcovici. 


POVASTA CU BOBU 


A pus un uom mult bob, un moș, ş-a vinit jepuru și-j manincă bob-ola 
— a răsărit bobu şi jepuru-l manincă. Și dise moşu: 

— Copile, dă-m bitu și dudij jepuru din bob! 

Copilu dise: 

— Noavă an di-cind nu maninc-jo lapce. 

S-duse la vacă: 

— Vaco, dă-m cita lapce! Lapcili s-dau la copil, copilu si-m de bitu 
— s-dudii jepuru din bob. 

Vaca dise: 

— Noavă an di-cînd nu maninc-jo fin. 

S-duse la clanije: 

— Clańijo, dă-m cita fin! Finu sî dau la vacă, vaca să-m de lapce, lapéiľi 
s-dau la copil, copilu si-m de bitu —s-dudij jepuru din bob. 

Clanija dise: 

— Noavă an di cînd ma manîncă pră mine îrţi. 

Si duse la mîț: 

— Miţo, du-ce la clańij aja, prinde îrţi ! Clafija sî-m de fin, finu s-dau 
la vacă, vaca sî-m de lapce, lapcili si dau la copil, copilu sî-m de bitu—s-dudij 
iepuru din bob. 

Miţa dise: 

— Noavă an di-cind nu maninc-jo slanină. 

S-duse la scroafă: 

— Scroafo, dă-m cîta slănină! Slanina sî dau la mi, mițu să prindă 
îrcili, clanija sî-m de fin, finu sî dau la vacă, vaca dîă lapce, lapcili sî-dau la 
copil, cepilu sî-m de bitu —s-dudij jepuru dîn bob. 

Scroafa dise: 

— Noavă an di cînd nu maniînc-jo jir. 105 

S-duse la fag: 

— Fagule, dă-m cita jir ! Jiru sî-dau la scroafă, scroafa si-m de slanină, 
slafina-s-dau la miţ, miţu să prindă îr€ili, clanija sî-m de fin, ficu sî dau la 
vacă, vaca-n diă lapce, lapcili-s-dau la copil, copilu-n diă bitu — s-dudij 
ijepuru din bob. 

Fagu dise: 

— Noavă an di-cind-n-am-jo ploaje. 

S-duse la Dumnedău: 

— Dumtedăule, di; cita ploaje lu fagu-ola sî-m de cîta jir. 

Dumnedău dia ploaie la fag, fagu dîă jîr, jîru diîă la scroafă, scroafa-i 
diă slanină, slanina diă la mîț, miţu prinde îréili, clanija į diă fîn, finu dià la 
vacă, vai diă lapce, lapeifi dîă lu copil, copilu-į dîă bîtu — dudiie jepuru 

n bob. 


Danica Mihajlovic (Dâniţa lu IPiia), 59 ani, Rakova Bara (Ricobara), 17.1.1970 
Culegător: Ratomir Marcovici. 


COLEȘÎŢĂ Dl DUPĂ FAG 


Scă, a plecat vrun uom şi ie flămînd-flămînd, mierze — nu-je mîncare, 
godina rîa, n-au se sî manise sfietu (naince vreme). Și ie mierze-mierze, 
mierze-mierze, ş-află un ţigan c-a facut, ţigan-ola, la vrun fag cîta coleșiță 
di miei. 

— E, se, furtace, se șiăd-tu ajis și manis coleș-asta? ! 

— A, se se să fac? 

— Du-ce, ja, după dung-aia — jo-colo după dungă băui și mîncaj la-o 
nuntă — m-a Sturai — a tu șiăd la coleșiț-asta dă miej. 

Atuns țiganu, fuga și să duse și jel — lasă coleşiţ-aja asija și să duse. 
Rumânu cată numa cîta, pănă sî duse țiganu, și s-întoarse la coleşiț-aia și 
manincă coleşița dă miei. 

Ţiganu să duse —îmblă-îmblă, îmblă-imblă, nu-je nimic, caki nuntă 
— nu-ţe nimica. Cînd să-ntoarse: 

— E, coleşiță dă miei — fiă bă! cîtri mine si-ce maninc jo pră cine! 
Coleșiă, jeș di-după fag —fiîă bă ! cîtrî mine si-ce maniînc-io pri cine cu drag. 

Ali coleșița nu-ie c-a mincat-o uomu și s-a dus —a jel a udit, saracu, 
flamînd. 


Dâsica Mihajlovic (Daniţa lu ĦPiia), 59 ani, Rakova. Bara (Ricobara), 15.3.1970. 
Culegător: Ratomir Marcovici. 


BABA MARTA CU COJOASIL'I 


Baba Marta a fost muigre riă. la-vut noră: a minat pri nori-sa si spigle 
lina, s-ducă la ogaș s-o limpedască —lina nagră s-o facă albă dar a albă s-o 
facă nagră. Ia-tunsa s-a gindit: bine că pr-a albă o fiărbuje ş-o fase nagră ali 
cum pr-a nagră s-o facă albă. Spală la lină și să plinze că nu șcije se să facă. 

Atunsa vine vrun pacurari cu uoiili. l-aduse o kită dă micsă şî una 
dă cocosăi ; şi-i spune: 

— Nu-ce plinze tu, scă, soro, numă, scă, na îășca și si-i daj lu soacri-ta 
— să-i spun c-a-nflurit micsa şi cocoșăji. Dar aia a fost în luna lu februar. 

Ia ja floril-ela şî-s-duse la soacri-sa. Cind vide soacri-sa că a-nflurit 
floril-eta, ja įut, s-a lasat di lîn-aja, s-o sfadască se n-a facut ja lina albă nagră 

şi-a nagră albă, numă sprimigşce badinili şi pacurarii şi cîni și să-nbracă-n 
doavăspriîăse cojoase, și ia capril'i și badînili cu ja șî pacurarii cu fluiere, cu 
topoară, s-ducă-n padure cu caprili sî darime mugur. 

Cum s-a dus în padure sî darime mugur dar odma s-a-nkis kiametu 
— ploaje cu navă. Ploaje și ninze: ja pînă la prund udă un cojoc și-l labădă 
d-în-desară udă altu. Păcurarii cum a fost, sarasi, a darîmat mugur, așa a-nlem- 
nit în [semn — a-ngețat, [i s-a slobodit sloj dă la nas în zos. A ia dise: 

— Darimaţ mugur la capre, se, se diseț în flujere —îș bace zoc dî jej 
că dic în flujer dar lor Ii s-a slobodit giață di-la nas în zos. 

Și tot așa a ţinut doaspriăse dile pănă a do-primenit toace cojoasili și 
după se s-a do-sfrșit ale doaspriăse dile şi pri ja a zatrit-o. 

Codirca lu Ridomie lu Radu Breşcan 


Kadivka Jankovic; 44 ani, Rakova Bara (Ricobara), imprimat la Turija (Turiia), 


9.2.1970 
Culeoătar: Ratnmir Marcovici. 


2. Proverbe şi zicători 


— Tot ie minşiună. 
— Care aleze, culeze. 
— Nu ie bun cu riău, dar și măi rîău fri di rîău. 
— La puomu-al labdat nu ce duși cu trasta. 
— Cum fași așa petreşi. 
— Niş prea-prea, niş măi-măi. 
— Conacu ie di oamen facut. 
— Măi bine un bribiece-n mînă decît dzăse pri gard. 
— Mai bine soava decît nimic. 
— Tot natu cu zănatu. 
— Pră drumu-al dîn ocol măi iut azunz. 
— Miăsură dă trei ori și taie odată. 
— Dică c-ai prins în zoc-or zoacă, or nu ce niş prindje. 
— Dîn foc măi udjeşcie soava, a dîn apă nu udjeșcie nimic. 
— Cu untură și frundza dî fag ie bună. 
— Diva nu mince. 
— Gîsca s-apl'acă și cînd trieșe prin capiia mare. 
— Apa ie măi dul'se din urma dă vacă. 
— Purşielu-al rîpos manincă para coaptă. 
— Copilu si bace cînd pl'acă cu cîrsagu după apă, dar nu după șie l-a spart. 
— lepuru să-ntoarse la cîrtog. 
— Pasăria să-ntorșie la cuib. 
— La un car dă oale ie dastulă o toică bună. 
— Care nu să bace cu vorba, nu să bace niși cu toica. 
| — Uomu cînd sî nacă și di pai si prindje. 
| — Uomu nu să măi satură. 
| — Mutu şciie toace limbili. 
— Porcu-l tai a jiel gîndjeșcie că-l scarpin. 
— Din pomiînt, am ieșit, în pomînt ne bagăm. 
— Tot va fi, dar noi n-o să mai fim. 

— Neviestă cinere să cunosc pră port, fiecili pră briţişoare, copiii pri fluie- 
riel'e, a oamifi pră bicisiele. 

— Uomu ie ca uouu. 

— Uomu ie ca frundza din Pemn. 

— leșchiia nu siăre deparce dă tutuc. 

— Fieru să bace pănă ie cald. 

— Măi întîn sări pă dzi op! 

— Nu să duse la sires după se a trecut sirieșili. 

— După-aviăţ şi dazviăţ. 

— Oaia aimană o mănîncă lupii. 

— Nu ie foc frî di fum. 

— Si ce păzăşci dă uomu-al tăcut ca dă carbunili-al potolit. 

— S-a fost am vadzut-se va fi o să vedjem. 

— Se-s sins djedice la mînă și nu samănă unu la altu. 

— Nu ie cum vrem noi numă cum ie scris. Frace ie frace, dar brîndza pră basi. 

— Se-s doi frat pă nu samănă unu la altu. 

— Ban la ban mierze. 

— Nima nu scie tot. 

— Nima n-a murit dî foame. 

— A trait traiu s-a mincat malaiu. 

— Se-ncun-dascun. 

— Dracu nis nu ară, nis nu grapă numă împreună d-ai nebun. 

— Sat di lupovi nu ie. 

— Cu minsuna dîcă prindz, nu sin. 

— Sînataca ie măi scumpă pri pomint. 

— Cu lumna nu măi ieș la marzină. 

— Oaia care nu-s duse lina, lupii o mănîncă. 

— Lina bună udjeşcie pri spińe. 

— Dziva si cunoșce pri dimiâță și praznicu pri şinişoară. 

— Care nu sî fase — nu moare. 

— Uomu numa odată moare. 

— Şi samința batrină răsîare. 

— Nu ce-ncaldzăsci la focu-al dă putregan. 

— Triesnitu nu diă-n urdzis. 

— Porcu măi întîn rastoarnă valiăvu şi după aia manîncă dă zos. 

— Toată aia la vriemea iei. 

— Nu ie cal fri di narav. 

— Uomu dzişie cî livada ie cosită, a muierea cî ie tunsă. 

— L'imba dî la mumă nu să zauită. 

— Mielu-al menit dică nu-l tai, îl mănîncă lupu. 

— Uomu si plindje di trei ori: după ţiţă, cînd vrunu îi fură fata şi cînd ie 
batrin — după cineriață. 

— Lupu nu diă la lup. 

— Soară lu soară nu scoate uochii. 

— Muron pri murof nu manincă. 

— Nu manincă al mort pr-al viu. 

— Gura mitice, gura manincă. 

— Riîăuu nu vine cu caru numă cu sasu. 

— Cum ie parinâili, așa ie și copilu. 

— Tot ţiganu își falesce Socanu. 

— Cum lezi, aşa dezlez. 

— Dacă nu-ie ploaie, ie bună şi piatra. 

— Îi dai un djedjit și-ț ia mîna-ntriagă. 

— L'acu nu-ie cu sacu. 

— Cum ţ-aşcern aşa ce culs. 

— Acuma aidusi nu-s în padure numă în cințalării. 

— Berbiecu-al șut în omoare pr-al cornut. 

— Tot natu traze carbuni pri turta lui. 

— Arciia trpieșce dă toace. 

— Boii măi iut să satură cînd pasc prinș în zug. 

— Tot uomu cu belaia lui. 

— Cînili al flămind manîncă și coricîve. 

— Îrcili nu si ceme di mîţu-al frî-dî mustiață. 

— Moara nu-ie moară dacă nu rafeșce doi-triei sobol. 

— Tună ca paiu, iesă ca maiu. 

— În vale şi baliga mierze. 

— Di se ce păzășc nu scăpi. 

— Briîndza batrînă fase striăpid. 

— Miîţu tot în pisoare pică, 

— Şiărpili nu-s arată pisoarili. 

— Cinili care latră nu muscă. 

— Banu daschidje toace ușili. 

— La morminţ ie un uom măi puţin dăcît în sat. 

— le riău ca piru. 

— Grieu ca roata dă moară. 

— Negru ca dracu-al nepomefit. 

— Îşi fase coadă, coada colac. 

— Triese pră punca vasilor. 

— Îş toacă dîn crienze, ca din crienze, din azvrlicila. 

— Ie lovit cu crianga di sireş. 

— Ie lovit cu Siriepu. 

— N-are un sirep. 

— Pănă-i fu Oltu. 

— A durmit (mîncat) la Garduleșc. 

— A luvat-o la sănătoasa. 

— Ca-n disaga ţigănşi. 

— Una spune, alta findjeşcie. 

— Dunăre nagră dă cucuruddz. 

— Cucurudz ca Dunăria. 

— Cînd moare gaina a măi dă pră urmă o iai și ocoleșc odatu cunericu, să nu 
măi moară, o pun pră cuneric. 

— Cât soara stiă-n par, atît coarda pră sul. 

— Cit di daparce dai cu coleşiăriu, atica rișcitoare țăş la dzi. 

— Al urit Ai$ la moară nu prinde rînd. 

— Al frumos cum si duse toarnă-n coș. 

— Mierze gura fri-di iel. 

— Măi lagă-ţ caţava ! 

— Vorbieșcie ca moara. 

— Gura-i mierze ca Socîtu. 

— Mince dă svintă pomintu (sparge, rupe pomintu, stă soarili-n loc). 

— Ci mince di ce vinde pri tarîță. 
— Sî rîndjesc ca la moară; ca cîni la catavă. 
— Acolo'iestă şi lapce dipasăre. 
Tu cu Bogosav ce prindz! 
Îl taie galet. 
— A luvat muiere cu lapce. 
— Sîare ca pascariu. 
— Pine dă uom. 
-Ca cînd ie uscat la civig. 
Ş-a frînt dalu-n vîru carului. 
— Nişi în pivă nu-l zgodjeşci. 
— Şi cu plugu, cu oraľița c-am cătat și nu c-am aflat 
—Ca mîța udată (prlită). 
—La marzina pomîntului. 
— L-a luvat Rusalili. 
Numa uos și piele. 
—I s-a prins burta di șiăle, 
— Nu-l ţine curava. 
— A dat un fier rîăse prîn iel. 
— Į s-a pus negură la uochi. 
L-a batut ca pri tobă cațavă. 
— Cît pun pr-o masavă. 
— Cît baţ cu praşna. 
— Cît dai cu piatra. 
— Cît caf cu uochii. 
= Cît scapiri cu amnariu. 
Vine ca mormîntu, 
— Ie bun dj-adus moarca. 
—A dat-o dî pomană. 
— Din doavă fase una. 
Să-nfoaie ca curconu. 
— I-a dires djama. 
— Iancu cu Brancu! 
— Îi scapără uochii-n cap. 
— le rîă ca nopîrca. 
— A pus-o dî coleșă. 
— A învăţat s-a zuitat alți. 
— Urită ca Muma Padurii. 
— Acolo undje să bat munţi-n capice. 
S-a înfiat ca cariăbili. 
— Nu să ceme di uom mort. 
— Să prindje ca scaiecili di cîne. 
— Din ţințari fase magari. 
— Mierze cu capu-n pomînt. 
— Mierze cu uochii pră sus. 
— N-o să-i măi cînce cucu. 
— A prins muta. 
— A-nmarnurit (încremenit). 
— O sută ş-o mie. 

— Fură dă zatrieșce. 
—A tunat în minca copilariască. 
— N-am pazit noi vițăii (caprili). 
— Nis piatră să nu-i dai dă pomană. 
—A picat în laţ. 
Placeşce rîsu d-astă-vară. 
--I-a dat drumu. 
— S-a dat pr-afară. 
— Şciie cîce linguri are vrunu-n casă (se pune vrunu-n oală). 
— Traieşce ca miţu cu îrcili (ca mîțu-n vatră, ca biza-n tobă). 
— Traieşce ca îrcili-n tarîță. 
Îmblă după dracu. 
Frumos ca tras prin inel. 
— Noatăie ca borţonu. 
— Bun ca pinia caldă. 
— Duvaneşcie ca smucu. 
— Cu pumni după briu. 
Stiă ca goviia bula. 
— Mierze ca fata mare. 
— O să-i azuce sapa și lopata. 
— Îl fură somnu. 
— Uşor ca gîndu. 
— Taşe și fase. 
— Mierze ca oaia după lup. 
— $-a pierdut moșu lula. 
— Muscă cu furișu. 
—Urlă ca lupu-n padure. 
— Mierze ca cînili-al turbat. 
- Tot bagă-n sîn. 
— Je luvat dî dzile mari. 
— Nis n-o luvai, nis n-o pușăi. 
— Mierze ca oaia capiată. 
— Țaie turcu ţiţa ! 
— ÎI înțarcă prî vrunu. 
— Nu ie cu toace zoiili. 
= Pune nus în pod cu furconu. ` 
— Să suie-n pod să sară-n $oaresi. 
— L-a bagat în pomiînt. 
— Aduse apă cu sita. 
— Sî rîdje ca mutu la lapce. 
— Nu ie His dă dracu. 
—Nu ie bun nis dă curiăle. 
I-a-vrdzit ițăli. 
— A luvat di la uoi, di la stînă. 
— Nu-l prindz nis dă cap nis dă coadă. 
—Riă ca muma mâșce. 
— Vine vara cu sucala. 
— Cu scîndura la budză. 

— Dulse ca smochina. 
— Stiîă ca cînili cu coada întrî cras. 
— Ploaie ca cu galata (parieca). 
Undje si fase apa sfriediil. 
— Undje sacuria nu taie. 
Unde a dus mutu iapa şi narodu chita. 
Cască din gură ca puiu dă cuc. 
— Alavisos ca puiu dă cuc. 
— Narodiie chioară. 
— Urîtă minsună. 
A plecat cu trasta mare în a mică. 
— Nu minți pomîntul ! 
— L-a batut ca la sireș. 
— Negru ca corcanu. 
Ba 10 din zos ba íel din sus. 
— La cimpu-al roșu cînd va ova cocoșu. 
— Cind tinjala frundză vierdje și crăsele muguriele. 
— Macără dică ar cu pirsu. 
— Cînd a miers Dumnedzău pri pomint. 
S-a-ngroșat gluma. 
Cînd va fi baba fată mare. 
= I s-a facut nod în gușă. 
— el ie pri cal. 
— Ie c-un pisor în groapă. 
— Puce dă bun. 
Ie plin dă dras. 
— Floare albă la urieche. 
— 'Ţipă ca şiărpili-n foc. 
— Fuze ca dracu dî tamine. 
Nu sere malai (pîine). 
— l-a dat pristi tot. 
— Iel n-are bot. 
— I-a pus mîna-n cap. 
Puce ca cuibu dă pupădză. 
— Îi faleşce vro doagă. 
— La sfintu așcaptă. 
— Şciie nus în pod. 
— S-a dus să nu să măi întoarcă. 
— S-a dus să vină. | 
— Ie batrîn (grieu) ca magariu lu Mitru Polic. 
— l-a facut dă fasera. 
— Mierze ca racu. 
— [i stiă minsuna-n viru nasului. 
— Încă nispadusi nu i-a murit. 
— L-a napraorat. 
— Are mieră-n sin. 
— Dijireaptă ca funa-n trastă. 
— Stau ca coarnili-n sac. 


Culegător: Ratomir Marcovici, 
com. Ricobara, între 1965—1970, Homole. 


3. Sumiels (ghicitori) din Homole 


— Am o mioriță cu maţiii pistriță. (Pepenele verde). 

— Strigă Stanca din crac, nu să ceme dă cîni, numă să ceme dă gaiini. (Rima). 
Se nu stiă-n cun (Uouu). 

— Stiă raia-n pariece (Șiru dă piparcă). 

— Un toldiău riăse, Dunărisa triese. (Șiărpili ). 

— Am o vacă mare mare, cu ţița-n spinare. (Casa). 

— Am 0 vacă mare-mişcă maţili-n ia. (Casa cu gloacili). 

— Am o coșarică plină dă cai-toţ îs cu codijili dinafară (Strachina cu 
Pingurili ). 

— Sus bat tobili, zos pică negură. (Sita cerne fanină ). 

— Îngita, cotingita, cotui cotorîngita. (Cinrariu). 

— Am o găină cu minca-n coadă. (Ciîntariu ). 

— Di la munce pin'- la punce tot diăle manunce. (Furnisli). 

— Di la noi păn” la voi, tot capece dă uoi. ( Împrumuturi”). 

— Nu ce culs, păn’ nu-l pus. (UlIciorul, crîsagu). 

— Lipova pr-o lipova, frundză vierdje crîstula. (Ginipa). 

— În pădure ma facui, în padure ma crescui, în sat m-adusără, calcatoaria 
satului mă pusără. (Punca) 

— În padure ma facui, în padure ma crescui, în sat m-adusără, şi sorsei-m 
pusără. (Cobiliţa cu crisezil'i, cobilița cu ulcioarele ). 

-= Se ie mai iut pri pomint? (Gindu). 

— Undje ruian ruieşce, iarba nu măi criesce. (Focu). 

— Ticai, bicai pri-sup stran. (Foarfisil"i). 

— Dămiian cu palma-n cap. (Mălaiu). 

— Dămiian cu alba-n cap. (Tutucu cu nava, butucul cu neaua ). 

= Up’ 5 dus tu drugă lungă?-Se ma-ntrăbi tu arsă-n cur? (Galdaria cu 
pușca). 

— Am o sită plină dă alun, samo o nucă-n mijloc. (Luna cu stiaPil'i). 

— Patru fraţ într-o chimieșă-mbracaț. (Nuca). 

— Noavă frap într-o chimieșă-mbracaț. (Capaţina dă ai usturoi). 

— În casa costanului, cuibu socridanului. (Nasu întri uochi). 

— În casa lu Stoican stîă un pui dă socridan. (Buricu). 

— Am doavă boboloaşă, cît-godje le lapăd în sus, iele tot atât să duc. (Uochii-n 


cap). 

— Am doi bumbiţ cît-godje le dau, atita să duc, otar nu măi au. (Uochii). 

— Zoacă un iepuriel sup-un curpinel. (Fusu cu caieru la furcă). 

— Ce ia di falcă, şi diă cu cine di salică. (CPeșcii şi masava ). 

— O iai di falcă şi dai cu ia di salcă. (Puricu). 

— Supt o ridasină iestă-n codru dă slanină. (Broasca). 

— Patru protpiţ, doi beliț, doavă falastaniț şi una aicaina (Porca-scroafa, 
pitoare, uochii, urechi şi coadă). 

— Am dzăse feciță, toace dziășe-mbracace-n casuliță (Daiscili la mină). 


Culese de prof. Ratomir Marcovici, din comuna Ricobara, Homole, între 1966—1970, 

ANEXA B 


NUNTA LA ROMÂNII TIMOCENI (1921)! 


Să povestim despre nunțile care le făceam noi în anii copilăriei — 1921. 
Aproape toți băieţii nu puteau să ia în căsătorie o fată pe care ei ar fi vrut-o, 
fară vrerea părinților lor, numai aceia dacă îngăduia. La fel şi fetele nu putea 
să se mărite cu cine i-ar fi fost lor drag, pentrucă trebuia să îngăduie părinții lor. 

Căsătoriile să făceau numai dacă li să potrivia staria lor materială, adică 
fata să aibă zestre bună, ca să ia băiat bun și cu avere. Asta eria știută că bogatul 
lua fată bogată și săracul lua fată săracă. Chiar dacă s-ar fi întîmplat ca cineva 
dintre flăcăii bogați să să fi iubit cu o fată mai săracă, părinții nu-i da voie 
s-o ia-n căsătorie şi ieria foarte rău acest lucru, fiindcă pentru asta mulţi dintre 
flăcăi şi fete și-au pus cap zilelor. 

Dacă părinţii nu să ogodeau să ia fata, mai putea să fure fata, or, să 
fugă fata „om în casă” la fată şi atunci părinții nu mai aveau încotro. 

Da să vorbim de cei ce să potriveau într-un fel sau altul şi cum începeau 
ei conversa cu părinţii fetii pe care căzură de acord şi cu băiatul s-o ia. Adică 
viitorul ginere cu părinţii lui, fie că eria fata din altu sat, fie că eria din satul 
natal, pentru punerea la cale a căsătoriei începea în felul următor: 

ntîi să trimitea în peţitori din partea băiatului la părinţii fetei, la care 
trebuiau să le ceară fata. Acești împețitori eriau rude ale flăcăului, fie bărbat 
sau femeie, da mai mult eriau femeile şi să duceau două persoane, numite 
ssîmpețitori”». Da ăştia înainte de a ajunge în casă la părinţii fetii să mai abăteau 
pe la alţi cunoscuţi și ispiteau cum sînt părinții fetei, neamul lor, cum ie fata, 
adică dacă sînt oamini curaţi, cinstiți, sănătoşi, dacă fata ie cuminte și harnică 
de lucru, vrenică și abia după aia intrau în casă la părinții fetii; câteodată 
ei erau pregătiţi pentru asemenea oaspeţi. Făcea dinainte curăţenie prin curte 
şi prin casă, în tot puneau orînduire să fie frumos. Îi poftea pe împeţitori să 
stea pe scamne, după aia întrebau părinţii fetii zicîndu-le: „Dumneavoastră 
întrebați-ne la ce ați venit?” „Păi de spuneți şi dumneavoastră, de ce credeți 
că am venit?” Şi atunci impeţitorii le spunea: „Noi am venit să vă cerem fata, 
dacă vreţi s-o daţi în căsătorie cu ficiorul lui nea Mărin ori al lui unchiu Remu”. 
Ei spuneau numili de la care venisă şi spuneau și numele flăcăului, sau dăna- 
cului, cum îi spune la Timoc. După asta răspundeau și părinții fetii, dacă 
fata eria gata pentru măritat şi dacă le plăcusă familia, familia de la care venisă 
împeţitorii şi le spunea așa: „Păi fata are totul, îmbrăcăminte, zestre, tot ce-i 


1 (Povestită de Haralambie Anghelescu, comuna Gumătarţ-reg. Dii-Vidin în 
Cusuiul din Vale-Durostor, 1936) 

trebuie fetii pentru măritiș. Da s-o întrebăm și pe ea, ca să vedem ce zice?” 
"Trimeteau părinţii ei pe cineva din familia ei, fie o soră mai mică, o cumnată, 
or leică, așa cum îi zice la noi, de întreba fata, care acum pricepusă de ce venisă 
Străinii în casa lor, că ia întrasă într-o altă cameră de alături a casei, or în casa 
bătrină de ruşine. Se prefăcea că are ceva de lucru că la cazu cînd o chema-o 
să fie aci. Şi asta să făcea ca să o vadă şi împeţitorii, ori împeţitoarele pe fată. 
Așa că o scoteau tîrîş din casă, o chemau în faţa împeţitorilor, venia fata cam 
cu ruşine, alteori plingînd și să opria în faţa părinţilor ei, la care să uita între- 
bător, atunci părinţii îi punea întrebarea, dacă ea cunoaşte băiatu și să le dea 
fata răspuns dacă vrea să-l ia de bărbat, de om. Fata cînd auza să rușina, roșea 
din creștet pină-n tălpi şi da buzna afară pitulîndu-se prin alte odăi de rușine. 
Răspunsul îl trimitea prin vro soră, leică, frate. Și dacă răspunsul eria bun, 
atunci s-apucau împețitoarele să laude băiatul şi pe părinţii lui, în așa fel, 
ca şi cînd ar lăuda niște negustori marfa ce o aveau de vinzare. După ce cădeau 
cu toții la învoială, le puneau masă, se ospătau şi stabileau ziua la care să vie 
părinții dănacului, ca să facă zocmeala sau logodna. În acea zi a logodnei veneau 
părinții flăcăului şi cu alte neamuri, rudenii apropiate de-ale lor, cu purceii 
fripți în vîrful prăjinilor, ca niște steaguri şi cu lăutarii porneau de noapte în 
satul vecin la părinţii fetii. 

Părinţii fetei și ei la fel chemau cîteva rude de-ale lor și s-așezau la masă. 
Deși erau cu toții pregătiţi cu tot felul de mincăruri şi beuturi, nici nu beau, 
nici nu mincau, pînă ce nu cădeau de acord, la tot ce cerusă unul altuia și 
ce pretinsăsă fiecare. După ce cădeau la împăciuire, stabileau data nunții şi 
ce zestre dă la fată, cîte dulumuri, or hectare de pămînt, cîte vaci, câţi cai, câți 
bani şi alte lucruri muierești. După asta dădeau mîna unul cu altul că logodna 
e ca şi făcută şi de aci înainte porneau să-și zică unul altuia „scuscre”. După 
ce dădeau mina, să vesăleau, mai cereau o vie două de la tatăl fetii dacă uita- 
sără, apoi chemau lăutarii să cînte. În timpul ăsta mireasa și ginerile fusăsă 
în altă odaie, a fetii unde veneau și cîteva „„văruici” de ale ei, pe care le poftisă 
ea, da avia şi ginerele din partea lui unul sau doi ortaci, de sama lui. 

După ce auzeau ei de înțălegerea, sau împăcarea părinților, a bătrinilor, 
începeau să se invesălească, să bea cîteun pahar cu vin, pe urmă venea cineva 
din partea părinţilor, îi chema la ei acolo, pe ginere și pe mireasă, îi întrebau 
dacă să plac şi dacă au căzut de acord ca să se împreune pe viaţă. Dacă răs- 
pundeau că da, atuncea erau toţi bucuroși, tinerii treceau pe rînd de le săruta 
mîna la toți, iar tatăl fetii îi punea în mînă un dar în bani, cît avea el putere 
şi bunăvoință. După aia, tinerii plecau în odaia lor, unde-i așteptau ceilalți 
prieteni şi văruici. 

Mai ieşeau în maidan sau bătătură unde făceau hora și să veseleau pînă 
tirziu, pe urmă plecau acasă, însoţiţi de lăutari. 

Pină la ziua nunții ginerile era dator să se ducă de trei ori la mireasă 
cu plocon, adică-i ducea o găină friptă, vin, miere, zahăr și alte dulceţuri și 
de-acolo nici el nu venea cu mîna goală. Da pe lingă asta mireasa îi da una 
sau două trăști cu pături, chilimuri să le ducă la el acasă înainte de nuntă, 
ca un fel de garanţie că se ţin de cuvînt. 

Venea timpul nunții, cam de joi-vineri începeau pregătirile, tomneau 
lăutarii, o taifă or două taife de lăutari, făceau cîteva cuptoare de pîine, tăiau 
o vacă, doi porci, păsări, pregăteau un butoi două cu vin din cel mai bun şi 
vechi, de cinci sute de chile, adunau citeva stome, vro zece, oale mari de cite 
doăzeci de chile, tipsii de friptură, iar purceii se frigeau la proțap. Sa făceau 

mari cheltueli şi nuntașii nu dau nici o para tinerilor. Venezu la nuntă o pan. 
din sat, cîteva sute. 

Siîmbăta sara să făcea horă la ginere în bătătură, jucau băieții şi fetele, 
cam vreo doaă ceasuri. Ceilanţi nuntaşi aveau grije să pregătească carăli să 
le împodobească, cam de pe la ora nouă sara. Dacă eria mireasa în alt sat, 
plecau cu carăle cu boi s-o ia. Boii, sau dacă erau căruțe, caii erau împodobiţi 
cu flori, toată lumea cu chita la ureiche. Dacă eria nunta iarna să duceau cu 
săniile. Cu săniile treceau și Dunărea dacă eria înghețată de luau mireasa, 
fie din Calafat, Cetate, Girla, Maglavit, te miri de unde! S-a-ntimplat că s-a 
spart gheaţa și a pierit toți. 

Stăroichea, sau stirceala, era conducătorul nunţii, el punea czrăle, căru- 
țăle, săniile pe rînd, întîi carul din față cu bătrinii, al doilea car cu muierile, 
alt car cu tinerișul, alt car cu fetele mari, văruicile nedespărțite cum își zic ele. 
Trebuiau cam șapte-opt cară. Da un car eria împodobit şi pregătit pentru 
mireasă şi calabalicu ei, băgaju ei. 

n carul miresii să suja nașa cu stăroichea sau stirceala, ajutor de naș, 
da soţii lor eriau în carăli la oamini. Așa că porneau spre satul în care erja 
mireasa la cinci-șasă chilemetri, își luau cu ei vin mult, lăutarii, care şi înce- 
peau să cînte din curtea ginerelui un mers, care să cîntă la noi cînd pleacă 
nunta să ia mireasa, cel mai bine îl cînta prietenul meu Nicola Vătiș din Virf, 
sat pe Timoc. Lăutarii cîntau pînă ajungeau în marginea satului. Dacă erau 
două orchestre, cîntau pe rind, da la marginea satului tăceau și acolo urcau 
Şi ei în car. 

Acasă la ginere rămîneau doar „„afutătorii”, care pregăteau fripturile 
Şi serveau la masă, muierile, bătrînii, copiii. Le lăsau și lor lăutari, tot dintre 
cei mai bătrîni să le cînte, le cîntau cîntece bătrineşti de masă, și heri de jcc, 
jucau în casă la ogiac, în tindă și pe mădan, cam pînă pi la ora două noaptia, 
apoi să culcau, ca să fie odihniţi, pentru a doua zi, cînd vine mireasa. 

Acum, cei plecaţi la mireasă ajungeau, din marginea satului ei, lăutarii 
incepeau să cînte, pînă ajungeau în curtea miresii. Tinerișul din cară strigau 
cît îi ţinea gura: ura! ura! Ura, mai aveau și un steag alb într-o păleață pe 
care-l purta un dănac frumos. 

Uitasăm să spun că ginerile mai poftea din partea lui pe cei mai apropiaţi 
ortaci, prieteni, fîrtați. Ei nu veneau în car, ci călări pe cai, alegeau cei mai 
frumoşi cai din grajdurile lor și lor li să spunea „,colăceri”. Colăcerii ăștia 
erau în număr de zece-doişpe şi plecau și ei la mireasă, odată cu carăle, după 
ce ieșeau din sat, porneau cu caii în fuga mare, ajungeau înainte la mireasă, 
ei dădeau de știre că vin carăle, vine nunta; în fruntea lor călărea ginerile. 
Dacă întilneau în cale pe cineva, îl îmbiau cu plosca cu vin. Pe atunci flăcăii 
toţi aveau pistoale și cai, dacă nu erau noi, erau vechi turcești cu capsă, or, 
cu cremene. Cum intrau în curtea miresii slobozeau focuri din pistol, aşa vesteau 
că vine nunta. Erau sate care aveau ghiulele, un fel de tunuri făcute de ei pentruca 
să tragă la nunți, şi la lordănit. 

Mireasa le ieşea înainte cu văruicile ei, îi invita în casă, în odaia ei unde 
o adăstau și ale fete şi flăcăi. Se distrau acolo toţi pînă soseau carăle cu 
nuntașii. 

Jată că soseau și carăle înșiruite, împodobite, cu boii mari, cu coarne 
mari, toți împodobiţi. Lăutarii miresii ieșeau afară din curte și-i primeau pe 
nuntaşi cu cîntece vesele de se ducea pomina. După ce ocoleau curtea de cîteva 
ori cu un danţ, două, caii îi duceau în grajduri, iar la boi le da fin or, coceni 

să mănînce, toți în coşeri sau grajduri. Aci rămiîneau toată ziua şi noaptea, 
jucau și să vesăliau la mireasă pînă dimineaţa. Cam pe la ora nouă-zece plecau 
la ginere cu mireasa. Acum înainte de plecare trei-patru flăcăi frumoși și fruntași 
din satul miresii intrau în casă la masă unde erja nașul ginerelui şi tatăl gine- 
relui și le cereau „feria fetii, adică vadra”, îi obligau să le plătească în bani 
fetia fetii după datină. Tocmeala cu acel socru şi naș era anevoioasă, ei cereau 
mult, socru da puţin, citeodată ajungeau la ceartă şi dacă nu se pogodeau, 
flăcăii ieșeau afară şi opreau mireasa să iese din bătătură, pănă ce ei nu-și luau 
dreptul lor. Citeodată pentru asta ajungeau la încăierare şi taberele se băteau 
între ele, asta se întîmpla nu odată, ci de cele mai multe ori. 

În cele din urmă, după ce se ajungea la o înţelegere, ca să se respecte 
datina, și se linişteau toţi, porniau să cînte lăutarii o horă bătrîncască. O parte 
din lăutari cîntau cîntecul de „învelire a miresii”, o premeneau, în timp ce 
ea plingea că pleacă din casa ei părintească. În jurul ei erau numai femei și 
fete, văruicile ei şi ele cu lacrimi în oichi. Toți plingeau, plingeau și părinţii 
fetii şi rudele, ca după mort. Altele făceau glume, rideau doar le-o face inima 
bună. Unele cărau bagajul, sau dota miresii în cară, perini, căpătiie, chilimuri, 
cergi. Chilimurile erau umplute cu paie de grîu, unele erau lungi de cîte 1,25 
metri la 1,50 metri, le puneau în car peste Jacră, unde ținea mireasa oalele 
ei de sus, adică de sărbătoare, costumele naţionale. Erau atâtea lucruri, atitea 
pături că se legau loitrele cu o funie pe de-asupra să nu cadă. După ce toate 
erau la rînd, ginerile să ducea și o lua pe mireasă de mină şi o scotea afară 
din casă, ea mai mult plingînd, alteori rizîind. Ei îi eria şi drag de omul ei, 
dar îi eria și milă de părinţii ei, fraţii, surori. Da lăutarii ca să nu mai plingă, 
ridicau lăutele la înălțimea capului, toboşeriu da și el cu maiul cît mai tare 
şi cîntau de uitai de toate. 

Ginerele aducea mireasa la carul pregătit pentru ea, cu lacra ei, şi s-așeza 
pe un capăt al lacrii. Ciţiva flăcăi trăgeau cu pistcealele semn că nunta e pregătită 
şi poate pleca. 

Mireasa purta pe cap un fel de capelă, coroană, din bobcci de flori cum- 
părate di la Dii (Vidin) di la ovrei. Corcana miresii era înaltă de zece-cinșpe 
centimetri, cu un val alb pus pe cap, prins cu ace de păr, iar coroana peste val. 
Fetele se așezau de o parte şi de alta a loitrelor, iar mireasa la mijlcc sta înțo- 
ţonată pe ladă. 


Ginerelui i să punea aupă grumaz o pînză albă ţăsută de mireasă în răz- 
boiul ei, eria pinză, cam de două cămăși lungi și i să punea tot după git și şter- 
gare frumoase de borangic, din mătasă țărănească, ţăsută tot de mireasă în 
războiul ei şi cîte o batistă albă, de care era prins cu ac busuioc și cimișir telurit 
cu tel auriu. El să suia pe calul alb, şi la plecare din curtea miresii venea muma 
miresii îl apleca de cap, îl săruta și-i rupea chetoarea de la guleru cămășii cu 
care eria îmbrăcat. Ginerele mergea în urma carului miresii, mergea încet 
în apropiere, în timp ce colăcerii încurau caii în toate părțile prin sat, pînă 
pleca nunta cu mireasa. Mergeau cu lăutarii pînă ieșeau din sat, cîntind și 

| nuntaşii jucîn şi chiuind. 
Lăutarii sint impodobiţi şi ei la lăute şi clănarete, cu ștergare puse aupă 
git şi cîte o batistă albă legată de vioară, or de clănăret. La marginea satului 
| nu mai cîntă și să suie și ei în carul în care sînt oamenii. Cîteodată girerele 

mai pornește și el să încure calul cu ceilalți colăceri, pe urmă iar vire după 
| carul miresii s-o păzască. Cind ajungea nunta la jumătate de cale dintre cele 
| două sate pornea să dea drumul la cai din toate puterile că se pierdeau în nori 

de praf, ca să vestească în sat că vine nunta şi care colăceri ajungea întîi în 
curtea nunţii, i să dădea urciorul plin cu ţuică, eria o cinste pentru el să fie 
primul. La al doilea călăreț care ajungea în curte i să dădea plosca plină cu 
vin şi fiecare să fălea cu ce au primit ei, da la al treilea colăcer îi da o pîne, era 
cel mai micagrad. 

Ginerele își lua locul iar în urma miresii după car și intra în sat în spa- 
tele miresii şi aşa intrau chiuind și jucînd în sat. 

La fiecare car eria pus la jugul boilor o găină şi un ștergar, era darul celui 
care mergea cu carul cu boi și-i ținea de căpestre. 

Colăcerii se mai întorceau spre carăle de nuntă şi intrau și ei în sat odată 
cu nunta. Cînd intrau în sat cu nunta, dacă popa făcea slujba românește și 
nu-i era frică de gendari, că nici copiii la școală n-aveau voie să înveţe şi să 
vorbească românește, că dracu-i lua! atunci mergeau drept la biserică. Se 
dădea jos mai întîi mireasa din car ajutată de naşă și de stăroiche, sau stîrceală. 
De acolo de jos o lua de mină naşa şi cu un fecior al stăroichii între 7—14 ani, 
care se chema „cumnat de mină” nașul îl lua pe ginere de mînă. Acum să apropia 
de mireasă și ginerele o lua pe mireasă de mînă și cu toţii aşa intrau la cununie 
în biserică. 

La ieşirea din biserică stirceala aruncă dintr-un ciur făină de orz, mei, 
peste capul miresii, ginerelui, naşului, asta o făceau ca să aibă tinerii sămînță 
de copii. 

De-aci să suiau iar cu toţii în cară şi veneau cu lăutarii cîntînd în curtea 
nunții. Aci să dau jos din cară; mireasa era primită de soacră cu o masă 
rotundă de-ale scunde cu scamnuri împrejur și ele mici ca pe vremuri. Măsuţa 
eria plină cu toate mîncărurile, dulciuri, cîte şi mai cîte. O puneau jos așa 
cum eria încărcată şi o lua soacra pe mireasă şi ocolea măsuţa de trei ori și 
la fiecare ocolitură o opria cîte odată și o săruta pe mireasă, de trei ori o 
săruta. Pe măsuță ardea o luminare înfiptă într-un somon de pine; acum 
soacra, mireasa, ginerele, cumnatul de mînă, nașa şi cu nașul, puneau mina 
pe măsuţă și o duceau în odaia ginerelui, o puneau jos și-l punea pe ginere 
şi mireasă să măniînce singuri. Pe vremuri se spune că-i puneau să mănince 
stînd pe un mărăcine, şi dacă le plăcea, însemna că se vor bucura de viață 
fericită împreună. Ei nu aveau voie în ziua aceea de duminică să mănince 
nimic, decît după cununie. După ce mincau ei amindoi, văruicile veneau de 
scoteau mireasa în horă. Atunci se cînta „hora 7niresii””, horă care dăinuie din 
moși-strămoși acolo la noi în Timoc, ce i s-a zis cîndva Dacia Aureliană. 

Da am uitat să vă spun că atunci cînd păşeau pragul casei cei doi 
însuraţi, îi înjuga la un jug în locul boilor, băiatul la dreapta, mireasa la 
stînga și li se;punea răsteul, aşa îi trăgea muma ginerelui în casă, pe urmă 
îi dejuga. 

Dar în alte sate timocene este altfel, soacra ia un friu de cal, îl prinde 
pe ginere și mireasă de peste grumaji şi-i trage peste prag în casă. Ei trag 
afară din casă, da soacra în casă și prin asta soacra vrea să le arate că friul 
este în mîna ei de aci înainte; de aci nici un drac nu le poate strica căsnicia, 
de aceea nici nu s-au văzut la noi divorțuri. 


Dacă soacra vrea să aibă nepoți o bagă pe mireasă în casă, pune pe 
vatra focului un fedeleș și-i zice stai aici să-mi faci nepoți. Jar dacă vrea 
fete o pune pe un vas de lemn, însă asta se întîmplă rar, toți vreau băeți, 
fetele sînt socotote pacoste pe capul celor mai săraci. 

Tot așa învelirea miresii se face în curte pe grapă; nașa îi ia valul, 
sovonul şi-i învelește capul cu o basma albă sau galbenă și-i face otuz, semn 
că nu mai este fată. La românii munteni, din Carpaţii timoceni, mireasa a 
doua zi se bagă în podrum lingă butoaiele cu vin și-i taie coada. Mai peste 
tot a doua zi miresele se îmbracă ca și văruicile ei în costum național, țărănesc 
care seamănă întrucîtva cu cel oltenesc, iar la munte cu cel bănăţenesc. 

După amiază se dau darurile, în anumite sate joacă hora cu cite o 
făclie aprinsă în mină, lărgesc hora să fie mare cît este curtea, hora asta se 
zice că le aduce noroc. 

Uite că uitai să vă spun că în noaptea nunţii după mijlocul nopţii, cînd 
ceilalți rămîn să asculte cîntece bătrinești și să chefuiască o muiere mai în 
virstă din familie, cu om, deci să nu fie văduvă, ia mireasa de mînă o duce 
în odaia ei, îl duce şi pe ginere și le așează patul să se culce. Dimineaţa se 
duce la ei și cere cămașa miresii s-o arate nuntașilor să-i vadă fecioria și cinstea. 
Muierea coboară în curtea din casă cu un ciur în cap împodobit cu flori și 
în care se află cămaşa miresii plină de singe. Atunci de bucurie se aprinde în 
mijlocul măidanului un foc mare, se trage cu pușca, or cu ghiulele şi se joacă 
în jurul focului, băieții făcînd strigături: / Hai la horă să jucăm / Fata să ne-o 
mărităm; | Fata ni s-a măritat / Și-a luat un băiat / Am făcut nuntă cinstită / 
Ca să fie pomenită / Mireasa ieși curată | Cum mă-sa-a făcut-o fată / Ai la 
oră să jucăm / Şi rachiu roş să bem !. De aia noaptea asta ai bătrîni o numesc 
>»noaptea raciului roşu”, după ce vestea cea bună s-a auzit se dă nuntașilor 
rachiul roșu să bea. 

Rachierii sînt ortacii sau fîrtații ginerelui, care agaţă cămașa într-un 
ciumag și merg cu hora şi tinerii la casa miresei să vadă părinţii ei ce fată 
cuminte a avut. După ce le cîntă și aci lăutarii și mănîncă în curtea părintească 
a miresii, aceasta merge cu lăutarii la fîntina din mijlocul satului și-i aduce 
părinților două găleți cu apă proaspătă. De acia pleacă cu lăutarii la casa 
nașilor și acolo altă masă, beutură, chiote de bucurie, de acie iar se întorc 
la casa miresii, ca să fie dăruiți rachierii cu cîte o găină vie, iar la git cu cîte 
un șir de ardei roșu, cu cite o funie de usturoi, o funie cu linguri legate de 
o păleață. Unul dintre ei se îmbracă în costum muieresc, se maschează, pune 
găina în virful prăjinii și joacă cu hora înainte făcint zgoande, strigind frîn- 
turele frumoase, ca să-i facă pe nuntași bucuroși, în timp ce lumea se miră 
şi caută să-l identifice, să-i afle numele. 

La românii de peste Timoc de la munte din Sirbie, nașul îi face miresei 
un sovon, un fel de ciapsă cusută cu bani de argint și usturoi. Sovonul ăsta 
se poartă pe cap de mireasă de sîmbătă seara pînă duminică, după ce s-a cununat 
fie la biserică, fie la unul dintre cei mai bătrîni, fără primărie, fără popă. În tot 
timpul acesta mireasa n-are voie să ridice capul din pămînt. Dacă dau de 
vrun popă care le face cununia pe furiș în limba noastră, atunci de la biserică 
pînă la casa mirelui nașa aruncă după ei cu sare, orz și struguri uscați. Cum 
intră-n casă mama ginerelui îi aşează pe vatra focului pe niște scamne păcură- 
rești, le pune la fiecare cîte un copil în braţă și le spune să se uite pe coșul 
casei ca să aibă copii frumoși și sănătoşi. 

Cind s-a încheiat nunta la vlahii sau rumânii munteni de peste Timoc, 
ies toţi nuntaşii afară din sat, tinerii iau cu ei un aşternut de astrucat, o traistă 
cu pine şi o ploscă cu vin. Se duc lingă o pădure, nașul îndoaie o creangă 
dintr-un copac (stejar, gorun), leagă sovonul de creacă, atunci ginerele și 
mireasa îngenunche, nașul le dă aci în fața muntelui și a soarelui iertăciunea, 

se împacă cu ei și dă drumul la creanga îndoită care o desovenește pe mirezsă 
şi o face femeie. Naşa ia acum sovonul de pe ramură și-l leagă de pălăria gine- 
relui sau de căciula, căreia ei îi zic clăbăţ. 

De aci se întorc acasă, așează mireasa pe un gros de tocat lemne, nașa 
mai pune pe gros o şea, aşează mireasa acolo și-i fece conciul, aici iar se 
face iertăciunea, sărută mina nașilor. De aci, nașul ia o strămurare și împin- 
giîndu-i din spate spre ușa casei le poruncește: „hăis, ginere și cea, mireasă”, 
ajunși pe prag, nașul pune strămurarea jos, ia traista şi plosca cu vin şi 
împreună cu o pușcă le dă mirelui, ca să fie haiduc ca în Homole să se 
apere de duşmani, de aci tinerii iau traistă, plosca și pușca şi se duc sus la 
munte la sălaș, la colibă și de aci singuri se descurcă ei, uneori se mai 
întorc odată la nuntă .după ce au văzut vitele. 

Şi la noi în sat la Gumătarţ şi alte sate de pe lingă Dii și Timoc, stăroi- 
chea merge încet în spatele miresei, şi în timp ce joacă hora, ia dintr-o sită 
boabe de miei și de orz, pe care le aruncă în urmele tinerilor, şi asta de trei 
ori, pînă hora dă ocol curţii părintești a ginerelui. Pe urmă iar intră în casă să 
asculte cîntece de masă bătrinești și să se veselească. 

Căsătoriile nu se făceau la primărie, că n-avea încredere în primari și 
slujbaşi,, mai ales militari, care-i persecutau. Tinerii își jurau credință pe 
vecie, şi dacă omul pleca să zicem la lucru în vreo fabrică în America, or 
la vreun boier pe moșie în Rumania unde rămiîneau, cei din fabrici cîte zece 
ani, muierea îi aștepta şi nu s-a pomenit să-și părăsească feciorii sau bărbatul. 
Mai toţi aveau de la șapte pînă la paişpe copii. 

Aşa eria lumea atunci proastă, nu știa carte şi nu eria stricată, că n-avea 
mulți stăpini. Nunţile de aceea țineau pînă miercuri, la cei săraci pînă marți. 
Lumea trăia fericită de se pomenește și acuma. 


Text cules de Cristea Sandu Timoc. 


ANEXA C 


STĂNCUȚA SAU URSITORILE 


Lină verde trei măsline 
I-ascultaţi, lume, la mine, 
Lină verde de-o lalea, 

Să v-o cînt pe Stăncuţa, 
Da Stăncuţa ce-mi făcea? 
Fată mare că-mi era, 

Şi la vară că-mi fetea 
Dară toamna cînd sosea, 
Stăncuţa ce îmi făcea? 
Un băieţel că-mi venea, 
Pe Stăncuţa logodea !... 
Nuntă mare îmi făcea, 
Cum face toată lumea. 
Așa bine-mi petrecea, 
Dar Stăncuţa ce-mi făcea? 
Pîn’ la anu grea pleca, 
Şi-un copil că îmi năştea. 
Da de-ndată ce-l năștea, 
Copilul se prăpădea. 

Cu altul grea rămînea, 
Pân” la anul mi-l purta, 
Si la anul mi-l năștea; 
De la loc cum mi-l năștea 
Nici trei zile nu-mplinea, 
Iar copilul îi murea !... 
Dar Stăncuţa, ce-mi făcea? 
Făcea unul, făcea doi, 
Făcea copii păn” la opt. 
Cu-al de nouă grea-mi pleca, 
Păn' la anu mi-l năștea. 
Cînd copilul mi-l năștea, 
Şi trei zile se-mplinea, 
Stăncuţa pe strat şedea. 
Lină verde de-o lalea, 
lacă sara să-nsera, 

De pe strat mi să scula, 


Trei turte de pîne făcea, 
Și masa mi-o întindea; 
Cîrpă albă peste masă, 
Trei steble de busuioc, — 
Iubeşte copii cu foc, — 

Și un troc cu apă rece, 
Aşa lucru-şi isprăvește. 

Iar pe strat mi s-aşeza, 
Lîngă copil să culca, 
Mina sub cap îi punea, 
Ţiţişoara-n gură-i da, 

Da pe ea somnu-o fura. 
Cu copil la piept uidea, 
Dar omu-su ce-mi făcea? 
El în gînduri că intra, 
Toată noaptea nu-mi dormea. 
Lină verde trei granate, 
Doamne, la mijloc de noapte, 
Baş cu sudor'li de moarte. 
Ursător”li îmi veniră, 

La soba mare intrară, 
Ocol mesii că deteră; 

Dar ursoaica a mai marc, 
Busuiocu-n mină-l lua 
Şi-n trochiță mi-l muia, 
Cu apă rece stropea, 

Da Stăncuţa îmi durmea. 
Iar ursoaica cea mai mare, 
La capul copilului să trăgea, 
Și ceva bolborosea. 

A mijlocașe la buric, 

De-a mai mică la picioare. 
Iar ursoaica:cea mai mare, 
Deștiu-n sticlă mi-l băga, 
Pe copil mi-l miruia 

Și din gură-așa-mi vorbea: 


— Voi, surorile mele, 
Iubite cu dor și jele, 

Ai copilul să-l ursăm, 
Ș-acuşi cu noi să-l luăm. 
Mijlocașa-așa-mi vorbea. 

— Ai copilul să-l ursăm, 
Copilaşu să trăiască, 

Vacul să şi-o văcuiască, 
Cinșpe ai cînd s-o-mplinea, 
Tum-te-atunci s-o cununa. 
Atunci copilul să-l luăm, 
Toată nunta s-o stricăm, 
Inima să le-o rupem!... 
Dară ursoaica-a mai mică, 
Bat-o Maica Precista 

Și Sînta Duminica 

Şi ziulica de mine 

Cu toate zilele bune. 


Că nu-mi vorbea nici un bine: 


— Surorilor, ursitorilor, 
Zinilor, visătorilor, 

Las’ copilul să trăiască, 
Vacul să și-l văcuiască; 
De la optşpe ai de zile, 
Să se-ntimple o minune: 
Cu mumă-sa s-o-nsura, 
Baș cu ea s-o cununa, 

Să se ducă pomina 

Piste toată lumea ! 
Numa-atita că-l ursară 

Şi cocoșii îmi cîntară, 

Da ursoaicele-mi plecară. 
Da tată-su de-auza, 

Toată noaptea nu-mi dormea. 
Lină verde de-o lalea, 
Iacă zor”li se vărsa, 
Soarele că-mi răsărea; 

E! din ţoale se scula. 

La nevastă-i povestea: 

— Bre babă, nevasta mea, 
Miînca-ţi-aş guriţa ta, 

Tu as'noapte mi-ai dormit, 
Dară eu mi-am cucăit. 
Geaba noi că ne-am trudit, 
Copilașu l-am făcut 

Pe noi să ne îngrijească 
La vreme de bătrineaţă; 
La vreme de slăbiciune, 
La timpul de iertăciune... 
Da știi, soață, da nu știi. 

As'noapte pe cînd durmii, 
Lină verde trei granate. 
Doamne, la mijloc de noapte 
Cu fiorili de moarte, 
Ursitoarele-mi veniră, 

Ușile că-mi scirțiiră, 

Zinile ce mai făcură? 

Cind în sobă se treziră, 
Ocoi mesii îmi dădură; 
Dară sora cea mai mare, 
Busuiocu-n mînă-l luară, 
Şi-n trochiță mi-l muia, 

Pe copilaş ea-l stropea, 
Dară stratu iar așa. 
Ursitorile ce-mi făcea? 

La copilaş să trăgea 

Și la cap i s-aşeza, 

De-a mijlocea la buric, 
Fără să-i facă nimic, 

Dar ursoaica a mai mică, 
Dintre toate-mi mai voinică, 
Bat-o Maica Precista ! 

Ea nimica nu-mi vorbea. 
Dar ursoaica a mai mare, 
Din guriţă îmi grăiare: 

— Ai copilul să-l ursăm, 
Şi acuși cu noi să-l luăm ! 
Da a mijlocea vorbea, 

Din gură aşa zicea. 

— Las” copilul să trăiască, 
Vacul să şi-l văcuiască, 

Au în lume să-mi trăiască 
Părinții să bulguiască. 

Şi copilul mi-o creștea, 

De cinșpe ani mi s-o făcea. 
Da cînd o fi la-nsurat, 

La biserică în sat 

Cind cu nunta mi-o pleca 
Şi ei mi s-or cununa, 
Doamne, și s-o-mpreuna, 
Baș atunci copil să-l luăm, 
Toată nunta s-o stricăm, 
Inima să le-o săcăm ! 

Dară zina cea mai mică, 
Degeaba e frumușică ! 

Din gură aşa grăia, 
Surorile o-asculta: 

— Las'copilul să-mi trăiască, 
Vacul să şi-l văcuiască !... 
Da la optşpe anișori de zile, 


Să-l rîndim ca să se-nsoare 
Și s-o ia pe mumă-sa. 

Cu mumă-sa-și facă casă, 
Baş cu ea să mi se cunune, 
Naș cu ea să-mpreune, 
Ducă-se pomina-n lume 
Să-mi ajungă c-un renume ! 
Numa-atita mi-l ursară ... 
Iar cocoșii îmi cîntară, 
Ursoaicele îmi plecară, 
Aripioarele-aridicară, 
Și-nspre slăvi să înălțară. 
Ai copilașul să-l luăm, 

n ciutură să-l aruncăm,; 
Doamne, să nu-l mai vedem, 
Nici un păcat nu făceam !... 
Da nevasta-așa-i zicea, 
Printre lacrămi îi vorbea. 

— Măi bărbate cununate, 
Facă-ţi Domnu multă parte 
De mertic, de sănătate, 
Că zo nu le ştii pe toate! 
Copilaşul noi să-l luăm, 
În ciutură nu-l lăpădăm; 
Vrun păcat vom dobindea, 
Că lumea ne-o blăstăma. 
Doi butari noi să tocmim, 
Pe copil să-l primenim, 
În butoiaș să-l închidem, 


Tumba-n Dunăre-l împingem. 


Domnul aibe-n paza sa 
Dacă nu este cu mă-sa! 
Da bărbatul de-mi vedea. 
Doi maistori că îmi tocmea, 
Un butoiaș ei făcea, 
Butoiașul isprăvea, 

Dară neagră maică-sa, 

Milă de copil mi-avea, 
Cind meşterii mi-i vedea, 
Copilașul mi-l punea, 
Țiţişoară-n gură-i da, 
Copilaşul sătura, 

Frumos mi-l înfăşia, 
Copilașul închidea, 
Cercur”li mi le bătea 
Butoiaşul mi-l lua, 

Și-n Dunăre-l lăpăda, 

Din gură așa-mi vorbea: 

— Du-te, să nu te mai văd, 


Că în ursitori eu cred! 

Da mumă-sa zo-mi plingea, 
Din inimă greu ofta. 
Îndărăt iar să-ntorceau, 

De copila nu grijeau, 
C-are mumă valurile, 
Dară, tată stelele !.... 
Copilaşul ce-mi făcea? 
Printre valuri îmi trecea 

Şi mereu înainta, 

Apa lină se făcea. 

Copilul să deștepta, 
C-aştepta ţiță să-i dea. 

Da el, sărac, făr'de mumă, 
Să-i dea lapte o păstrungă! 
Şi-aşa tare-mi chirăia, 
Năvodari să speria; 

Cu cirligele-l prindea, 
Butoiaşul fărimară, 
Copilașul deșteptară; 

Iar începe de plingea, 

Din mini, din picioare da, 
Că flămînd tare era, — 
Multe zile-a drumuit, 

Spre mare-a călătorit. 

Dar lor milă le venea 
Cind copilul chirăia, 

Că era tare frumos, 

Ca un soare luminos! 
Năvodarii să vorbiră, 

Aşa mi se sfătuiră: 

— Ai copilul noi să-l creștem, 
Că mult bine-o să petrecem, 
La vreme de slăbiciune, 

O s-avem copil pe lume, 
La vreme de bătrineaţă, 

O să ne-ndulcească viaţă ! 
Ei în sat Să răpezea, 

O vacă cu lapte lua, 
Copilașul mi-l creștea, 

De cinșpe ani să făcea. 
Cînd anii să împlinea, 
Năvodarii s-aduna, 

Măre, cuvintează-așa: 

— Vezi, copilul ne-a crescut, 
Ajunge de căsttorit, 

Da noi toți sîntem săraci, 
N-avem oi, nu avem vaci. 
Da copilul nost’ să-mi pleacă, 
În lume să argățească. 

Frumoși bani să dobîndească, 
Pe urmă să căsătorească, 
Bine-n lume să-mi trăiască | 
Două pini lui îi făcea, 

Pe copil mi-l petrecea, 

Da din gură îi vorbea: 

— Măi băiete dumneata, 
Ascultă povestea ta: 

Într-o joi de dimineață 

Ne lăsaşi inima arsă; 
Într-un butoiaş ţipai, 

Pe valuri zo-mi alunecai, 
Şi-mi țipai, şi-mi chirăiai, 
Lapte de mumă cereai. 
Peștii Dunării-auza, 

De tine ei să milea, 

Şi cu botu te-mpingea, 

La năvoade te trăgea. 
Atunci noi ne-am repezit. 
Pe tine mi te-am trezit. 
Butoiul l-am desfăcut, 

Și pe urmă te-am crescut, 
Cu lapte de capră starpă, 
N-au duşmanii ce să-ți facă! 
De-acuşi vremea ţi-a venit, 
Anii ţi s-au împlinit, 

Fiule, de căstorit ! 

Că noi sîntem năvodari, 

Să cătăm dup-ăi ţipari, 

De rămînem toţi săraci, 
Făr' de boi şi făr' de vaci. 
Du-te-n lume, fii argat, 

Da poartă-te ca bărbat! 
Bine-n lume să-mi trăiești, 
Jar pe noi, acuşi, ne ierţi... 
Da copilul ce-mi făcea? 
Lăcrămi fața-i podidea, 
Mina năvodarilor pupa 

Şi pe cale că-mi pleca. 

Cale lungă să-i ajungă, 
Calea-i lungă far’ de urmă. 
Şi-mi mergea, şi-mi drumuia, 
Numai pin pustiu trecea. 
Da cînd fu la scăpătat, 
Brodi-n margine de sat 

La o mindră ceşmea, 

Apă rece ca că-mi bea, 
Inima să-și răcorească, 

De greu drum să hodinească. 
Da știi cum să potrivea? 

Tăman și ta-su venea, 

Cu boii la apă rece, 

Da copilul sta să plece, 
Ta-su cu ulcioraș pe mînă 
Îl privea de la fîntină: 

— Măi băiete, cu taica 

Or dacă vrei, cu neica, 
De-unde vii şi unde” te duci 
Şi pe unde-ai s-o apuci? 

— Măi unchiule dumneata, 
Săruta-ţi-aş eu dreapta, 

Că stătuşi şi mă-ntrebaşi 
Bună vorbă spune-ţi-aș: 

În lumea albă am plecat, 
Vreau să mă bag argat, 
Puţini bani să-mi dobindesc, 
“Țoalile mi le cîrpesc, 

Opinci noi ca să-mi croiesc. 
Sint, taică, copil sărac, 
Şi-mi colind din sat în sat, 
Şi n-am mumă mă miîngiie, 
Da nici tată să mă ţie, 
Şi-mi colind flămînd şi gol, 
Toate oasăle mă dor! 

Că patul mi-e iarba-n luncă, 
Da căpătii piatra-n ciucă. 

Şi aşa cum el vorbea, 
Tatăl oichii lăcrăma, 

Da din gură-i cuvinta: 

— Măi băiete băieţele, 

Eşti bătut de drumuri grele; 
N-ai nici mumă, n-ai nici tată, 
Săracu, ce crudă soartă! 
Cu nevasta mă vorbesc 

De argat eu te primesc, 
Numai via să-mi păzeșşti, 

Pe mine mă pomeneşti. 
Numai-atita că-mi vorbea, 
Tăman boii apă-mi bea, 
Merge ta-su înainte, 

Că e al său bun părinte. 
Cind acasă-mi ajungea, 

Da nevasta de-l vedea, 
Voie bună îmi avea, 

De copil mult îi plăcea. 

Da bărbatu-su de vedea, 

El din gură-așa vorbea: 

— Bre, muiere nevestea, 
Minca-ţi-aş gurița ta, 
Copilu-i singur pe lume 


N-are tată... n-are nume... 
De la noi aşa să crească, 
Poate să şi căs'torească, 

Și-o s-ajungă-un procopsit, 
Că buni părinți a găsit! 
De-aci taică-su mi-l lua, 
Dealur'le mi le suia, 

Unde bate soar?le tare 

Şi-i dealul cu vale mare, 
Piste vie să-mi păzască, 
Răzăchia să le crească, 
Da-n toamnă să veselească, 
Cu vin bun să se gostească! 
Pe dealul cu vii și flori 
Argatu-şi făcea foişori; 

Că viile le cuprindea 

Şi mierlele le șuiera. 

Trei ai de zile se-mplinea, 
Da simbria nu-și primea, 
La opişpe ani ajungea, 
Da-ntr-o sfiîntă duminica, 
Taică-su ce-mi făcea? 
Puşculița-n mînă-și lua, 

Pe la vii mi se ducea, 

Cu argatu să vorbea: 

— Măi argate, dumneata, 
Pușculiţa-n mînă-oi lua; 

Via să mi-o păzăști, 

De cinci ori s-o ocoleşti. 
Că din scăpătat de soare, 
Orişicare va intrare 

Tu pe loc l-oi împușca, 
Şi sama la nima n-oi da!... 
Argăţelu-mi răminea, 

Din foișor îmi păzea; 

Tot mai mult să stăruia, 
Cini şi păsări dudăia, 
Ziua, noaptea, el păzea, 

Pin” ce virsta se-mplinea. 
Baş la optșpe ai de zile 
Ziua ursitorilor îmi vine... 
Da taică-su ce-mi făcea? 

El frumos mi se rădea, 
Mindru ca să-mprimenea, 
Pi la dugăi îmi pleca, 

Cu beutura să lua, 

Și-aşa rău mi să-mbăta!... 
Pe drum lung că îmi pleca, 
Cind soarile după munte scăpăta. 
Cum la vie ajungea, 


Pingă bușteni jos şedea, 
Pornea struguri de mînca, 
După ce să sătura, 
Strugurei el ș-alegea, 

Cum îi cerea inima. 

Țiţa oii culegea, 

Da viala iar așa! 

Lasă strugurașii albi, 
Şi-mi alegea tot de-ai mari, 
Îmi aleasă şi-mi culeasă, 
Numai mintea și-o uitasă ! 
Da argatu de-mi vedea 
Că via i-o culegea, 

Tot de stăpîn să temea 
Și pușca o descărca, 

Pe ta-su mi-l prăpădea, 
Văi adinci bolborosa, 
Pămînt să cutremura ! 

Da argatu de-mi vedea, 
Din oichi negri-mi lăcrăma, 
Şi din gură să văita: 

— Sărăcuț de maica mea, 
Iaca, dedei de belea... 
Stăpînu mi-l împuşcai, 

Da simbria n-o luai! 
Dacă-mi văzu ce văzu, 

La stăpină să răpezi. 

Mi-o găsa pe bătătură, 
Urezînd, cintind din gură, 
Și-așa, plîngînd, suspinînd, 
Da din gură-așa spunînd: 
— Bre, dadă, stăpina mea, 
Taci din gură nu ridea, 
Pe stăpin l-am împușcat 
Pe cînd soar”le-a scăpătat ! 
Dară neagră maică-sa, 

Din oichi negri-mi lăcrăma. 
Pletele și le rupea, 

Da ţoalele iar așa, 

Şi-mi pornea și să cînta, 
Cu flori mîndre-l acoperea, 
În apă caldă-l scălda, 

De sînge mi-l curăța, 
Frumos, bine-l premenea, 
Şi la drăgoi mi-l ducea; 
Da ea mi să jumulea, 

Cu pumnii-n cap se bătea! 
Cu pom mindru-l îngropa, 
Toată lumea mi-l jelea, 

El rămînea de putrezea, 

Apoi lumea mi-l uita, 

Şi nevasta iar aşa... 

Că ce-i pasă de-ăl ce moare, 
La cela ce viață-mi arel!... 
Da muierea lui uidea, 
Toată ziua mi-l plingea, 

În lăcrămi mi se scălda, 
Da bărbatu-i putreza. . . 
Mi-l cînta, mi să văita, 

Da din gură-mi cuvinta: 

— Doamne, ce mare păcat, 
Să-mi rămîn făr’ de bărbat ! 
Dacă n-am avut noroc, 
Bine-ar fi să ard în foc, 

Or că apa să mă-nghită, 
Decit singură, părăsită. ... 
Dar copilu îmi sta trist, 
Și-l vedea pe ta-su-n vis — 
Zo-mi plingea şi mi se căia 
Da ta-su din vis pierea; 
Toată noaptea-l ispitea, 
Păsări via îi mînca, 
Da-ntr-o zi de sărbătoare, 
O porni cu sluga-n cale, 
Şi-așa frumos ce-i vorbea, 
Fiori de mi-l cuprindea: 

— Măi băiete, măi argat, 
M-ai lăsat făr' de bărbat, 
Da eu nu pot Singurea, 
Minca-ţi-aș gurița ta !... 
Din argat, 

Să-mi fii bărbat, 

Tu-mi cunoşti conacele, 

Să le ţii soroacele! 

— Da eu sînt un strin pe lume, 
Sint songur şi n-am nici nume, 


N-am nici mumă, n-am nici tată, 


Şi-mi am inima de piatră. 
Eu trei ai v-am argăţit, 
Da simbria n-am primit. 
Şi-mi pornea să tinguia, 
Și iar cu vorba să lua. 
Azi glumea, mine-mi ridea, 
Pînă mi să îndrăgea. 
Argat pe stăpină-o lua, 
Cu ea mi să cununa, 

De să dusă pomina! 
Lină verde peliniţă, 
Dragostea de muichiliță, 
Cu fiul ei de la țiă, 

Să sărute în guriță ! 

Cind soarele-mi scăpăta, 
Stau pe pat şi-mi povestea, 
Dară maică-sa-i zicea: 

Așa din gură-i vorbea: 

— Lină verde măndălac, 
Din argat îmi ești bărbat, 
Eu te rog ca să-mi grăieşti, 
De trii ani îmi argăţești, 
Da nimica nu vorbeşti ! 
Poveşteşte de-unde-mi eşti, 
Spune-mi, daică, orice vești, 
De ai mumă, de ai tată, 

Că n-oi fi născut din piatră?! 
Da argatu să gîndea 

Și din inimă ofta, 

Apoi așa-i cuvinta: 

—Nu ştiu, dadă, de-unde sînt, 
De-unde sînt, unde-s născut, 
Dară ştiu că-ntr-un butoi, 
Mă aflară printr-o joi, 
Năvodarii, ceia pescarii, 

La coveiul Dunării, 

Unde-i o salcă culcată, 
Doarme cu burta pe apă! 
Şi butoiul fărimară, 

În butoi ei mă aflară, 

Şi săraci precum îmi sînt, 
Îmi făcură legămînt, 

De mine să se-ngrijească, 
Cinş'pe ai eisă mă crească. 
— Lele muică, copilaş, 
Inimioara mi-o săcași | 
Bat-o Dumnezeu ursoaica, 
Că este ca o moroaică, 

Baş așa cum te-a ursat, 

Baş aşa s-a şi-ntimplat... 
C-amindoi noi ne-am luat, 
Și-ncă ne-am şi cununat! 
Pe pămînt păcate grele, 
Muică, nima nu le spele. 

O să ducă pomina, 

Pin” la Maica Precista !!!... 
Muuică, eu cînd te-am făcut, 
Numai trii zile mi-ai supt. 
Mumă-ta nu te-a scăldat, 
Da nici nu te-am botezat, 
Ursoaica rău te-a ursat, 

Să faci, muică, tu păcat! 
Ș-așa noaptea cum era, — 


Stele pe ceri s-aprindea, — 
Şi goală, și despletită, 
Nebună, fugea grăbită, 

De pe-un dimb mare sărea, 
Dunărea mi-o înghiţea, 

Și copilu iar așa, 


Numai luna și c-o stea, 
Le-nţelegea durerea. ... 
Soar'le merge şi apune, 
Da Stăncuţa tot să spune, 
Istorie bătrinească, 
Domnu ca să pomenească. 


Inf. Sima Prunaru, com. Zlocutea. 


Text cules in 1938 de Cristea Sandu Timoc. 


ANEXA D* 


TREI COPII SĂRACI 


Trăiau, la o margine de ţară, trei copii săraci, fară mumă şi fară tată. 

Într-o zi, au plecat ei în lume aşa goi, desculți şi flimînzi, să caute un 
stăpîn şi să s2 pună toți trei slugi la el, ca să se poată juca împreună. Mzrseră 
ei cît merseră și ajunseră la marginea pădurii. Se opriră puțin să se odih- 
nească, apoi văzură o turturea și începură a se juca, spunind unul altuia: 


Turturică, turturea 
Trece moşu pe colea, 
Cu doi pui de turturea. 
— Dă-mi-i mie, moșule ! 
— Nu ţi-i dau, cocoşule! 
— Da di ce, mă moșule, 
Moşule, cocoșule ! 

De tu mie nu mi-oi da, 
Eu pe tine te-oi tăia, 
Bucături mi te-oi făcea, 
Pe surcele te-oi frigea; 
Cu dulceaţă te-oi mînca 
Frate, de s-or pomenea. 


Și tot rostind ei versurile astea cu privirea către turturică, văzură că 
turturica zbură prin desişuri, iar din copacul acela se scobori o pocitanie de 
om negru buzat, cu un corn negru-n cap şi o gidă în mină, da la coadă un 
alt cap ca de cîne avea. Se uită fioros la copii și-i întrebă răstit: 

— Cine v-a învăţat să călcați pe moșia mea, măi ticăloșilor> 

— Nu sintem ticăloși, sîntem și noi trei frați săraci, fără părinți, şi 
mergem pe sub soare să cătăm un stăpin ca să-i slujim cu credință, răspunse 
copilul cel mai mare. 

— Vrei să fiți slugi la necuratul, la căpcăunul? 

— Ne este totuna. Slugi la diavolul ori la boieri este același !ucru. De 
muncit este şi la unul și la altul. 

— Bine, vă iau slugi la mine. 

— Să fim impreună, stăpine, că sintem frați şi eu sint cel mai mic, 
şi-mi este frică fără frățiorii mei. 

— Pe toți trei vă iau. 


* Aceste două texte au apărut mai întîi în vol. Tinerețe fără bătrinete şi viață fără 
de moarte, col. B.P.T., ESPLA, 1961. 

— Da ce să lucrăm? întrebară copii. 

— Nimica. Tot anul o să staţi și o să durmiţi, să vă jucaţi, faceţi ce 
vreţi voi, numai la căpătiiul anului să-mi răspundeți la trii întrebări. Dacă nu 
veţi răspunde, unde vă stau picioarele vă vor sta capetele. 

Copiii statură puţin pe ginduri și, cum nici un bogătaș nu-i primisă 
să-i slujească, se-nvoiră. La anu, pe același loc, trebuiau să vie să-şi primească 
simbria. 

Vremea trecea și copiii hoinăreau din sat în sat, agonisind cu greu o 
bucătură, cîte o bucătură de pîine. 

Căpătiiul anului se apropia. 

Fratele cel mic le spusă celorlalți doi: 

— Hai să fugim de aici, că vine necuratul și ne omoară, că noi nu 
ştim ce ne-ntreabă. 

— Ba nu, noi doi rămînem aici. Vorba e vorbă şi ce-o fi o fi. Şi așa o 
să murim de foame. Mai bine să ne încercăm norocul cu căpcăunul, poate 
să-l păcălim. 

Cei doi frați rămaseră, iar cel mai mic plecă să-și piardă urma în lume. 
Şi merse el, merse, cînd colo, după trii zile şi trii nopți de drumuire, căzu 
ostenit sub o salcie plingătoare şi adurmi între ierburi și flori mirositoare. 

Pe c'nd copilul durmea dus, în salcie se suiră nişte căpcăuni; salcia se 
scutură şi începu să plingă cu lăcrămi, ce cădeau ca nişte stropi mari de 
ploaie pe fața copilului. Copilul se trezi și cînd își aruncă privirea în sus, 
fu gata să dea un țipăt de spaimă. însă salcia vizindu-l cam fricos şi prostuţ, 
și mai tare plingea ca să-l spele bine și să-și vină-n fire. Băiatul se linişti 
şi privi în salcie cum pe trei creci stă cîte un căpcăun şi numai cu un picior 
se ţin şi nu cad jos. El stă nemișcat, cu sufletul la gură. 

Copiii necuratului s-apucară să vorbească fiecare lăudiîndu-se care mai 
de care a făcut mai multă răutate și batjocură în lume. 

Mai întîi vorbi cel mare: 

— Iată ce minune am făcut: am închis izvoarele de apă din cutare 
ţară și toată lumea o să piară de sete cu-mpărat cu tot. 

— Da cum ai putea să dai drumul la o apă? întrebară ceilalți frați îm- 
pelițaţi. 

— La fiîntîna din pădurea cu bujori este o salcă culcată cu burta pe apă. 
Lîngă ea, mai la deal, este un știubei, dacă se sapă, se dă de o lespedă mare 
de piatră. Dacă se scoate plocia apa iar izvorăște, se pornesc piraiele şi rîurile 
în toată țara însăcetată ! 

Copilul sta în iarbă pitulat şi numai băga-n cap tot ce auzea... 

Cel mijlociu începu și el să se laude cu isprăvile făcute: 

— Eu am dat fetii împăratului o boală grea să mă pomenească. Am um- 
plut-o de buboaie, că nu mai poate să șadă jos și nici să se vindece vreodată. 

— Păi bine, dar cum s-ar putea ea vindeca de boala asta? întrebară 
ailanți căpcăuni. 

— Ușor de tot. Să se scalde cu apă din frunze de rugi și să se afume 
cu tămiie. 

Da copilul pitulat tot auzea și prindea vorbele necuratului. 

Atunci, mai la urmă, rămase să vorbească căpcăunul cel mic, care-i avea 
pe copii în argăție. Şi-ncepu să se laude și el cu minunile ce le-a făcut: 

— Eu m-am întîlnit cu trii copii săraci și i-am luat argaţi. Dacă mi-or 
răspunde la trii întrebări bună plată le-oi da. De nu, capu le-oi tăia. 

— Bine, da ce întrebări sînt ălea așa de grele, de n-o să poată răspunde 
copilașii. ? 

— Întrebarea întîia: 

De unde m-am născut? 

Întrebarea a doua: 

De unde am mincat şi cu ce am mincat? 

Întrebarea a triia: 

De unde am beut apă? 

— Și cum ar trebui să-ți răspundă ca să fie bine? 

— La-ntiia întrebare: 

Din trupu lui mumă-ta. 

La a doua: 

Din capu lu mumă-ta și cu mîna lu mumă-ta. 

La a triia: 

Din apa cea vie. 

Le veni ceasul și plecară bucuroşi de blestemele şi grozăviile făcute, căci 
s-a auzit cîntatul cocoșului sălbatic în munte și ei s-au grăbit să se ducă 
la casa lor, unde îi aștepta să le dea porunci tartorele căpcăunilor. 

Copilul se sculă dis-de-dimineaţă, pe oichi negri se spălă și cu roua 
dimineţii de pe iarbă şi flori, apoi merse îndărăt la cei doi frățiori, să le spuie 
cele auzite. 

Frățiorul cel mare şi mijlociu stăteau trişti și se gîndeau că n-o să ştie 
să răspundă, că o să-i înfigă în gidă şi o să-i frigă pe frigare la foc de 
Cătran, și nici n-o să se sature cu ei. 

Mare însă le fu mirarea văzîndu-l pe fratele cel mic, venind vesel spre ei. 

— Frăţiorilor, nu vă temeţi, am aflat taina toată. Știu întrebările şi răs- 
punsurile pe care necuratul vrea să le pună. Apoi, le povesti tot ce văzuse și 
auzise. Frații se bucurară și băgară pe ureche cele spuse. Pe urmă, începură 
să se joace nepăsători. 

Mai trecură cîteva zile şi s-apropie sorocul. 

Se-mplinea un an de slugărie la necuratul. 

Iată că venea căpcăunul cu sacul cu bani, dar şi cu sabia şi gida, gata 
pregătite să le ia capul. 

Întîi îi despărți unul de altul. Pe unul l-a suit într-un stejar, pe altul 
într-un cer, iar pe fratele cel mare l-a chemat mai departe la ispitit. 

— la spune, băiete, că altfel te mănînc fript. De unde m-am născut? 

— Din trupu lu mumă-ta. 

— Da de unde am mincat și cu ce am mincat? 

— Din capu mumii tale şi cu mina mumii tale. 

— Şi apă de unde am beut? 

— Din apa cea vie ai beut. 

— De unde ştii să răspunzi așa de bine, mă pirlitule? 

— Din capu meu știu, adăugă fratele cel mare. 

— Na-ţi o desagă plină de poli de aur şi du-te să nu te mai văd în 
oichi, iar căpcăunul rămase scirțiind din dinţi de necaz. 

Copilul luă banii și plecă. După aceea, se dusă la fratele cel mijlocaș 
și începu și pe ăsta să-l întrebe, aceleași întrebări pe care le pusese fratelui 
mai mare. Mijlocaşul răspunsă foarte bine şi căpcăunul rămase mirat, de unde 
este minunea asta, că niște fețe pămintești să știe lucruri pe care numai eh 

și fraţii lui le ştiau. Îi dădu și lui o traistă de poli de aur şi-i zise să plece 
mai repede, pînă nu-l lovește. 

La urmă, merse copilul cel mai mic. Îi spusă să scoboare din copac și, 
stind cu mîna pe sabie, îi pusă și lui întrebările. El răspunsă minunat de bine, 
încît necuratul fu gata să plesnească de ciudă. Văzind că n-are ce face, îi 
dădu și lui o traistă plină cu poli de aur și plecă iute după frații lui. 

Mai la vale, s-au întîlnit tustrii fraţi săraci și tare s-au bucurat că au 
scăpat cu viaţă și cu atita bogăţie. Da n-au stat mult de vorbă, că s-a auzit 
o ceartă mare la o casă din pădure, ridicată tocmai pe un stei de piatră. 

Frăţiorul cel mic a dat desagii celorlalți doi și el s-a întors să vadă ce este 
cu cearta aceea, într-o pădure unde nu este picior de om. S-a apropiat de 
ușă și a auzit bătăi și înjurături pin casă, între doi copii. El deschisă ușa și 
cînd colo, în față erau doi pui de căpcăuni, care se băteau și se certau pe 
avuţia lu tată-su. 

— Ce vă certați, băă, şi nu trăiţi ca frații? 

— Cum o să trăim ca frații? Nu vezi că sîntem căpcăuni necuraţi, ne 
mîncăm frate pe frate și tată pe copii!? 

— Şi pentru ce vă certaţi? 

— Tatăl nostru a murit acum, și-a tăiat beregata de minie, că n-a putut 
să-i înșele pe trii copii care au fost slugi la el. Ne certăm pe averea ce a 
rămas de la el. Pe nuiaua asta, pe fesul roșu şi pe săcui ne certăm, că nu 
putem să le împărțim. 

— Da la ce este bună nuiaua, măi băieți? 

— Te aperi în lume cu ea. De vrea cineva să sară la tine, doar o ridici 
în sus și duşmanul se preface în stei de piatră. 

Și copilul luă nuiaua să fie a lui. 

— Dar fesul la ce vă trebuie? 

— Fesul e şi mai bun. Dacă vrei să te faci nevăzut, il pui în cap și 
te faci o muscă, că nu te vede nimenea și poți totul să vezi și să auzi. 

Copilul luă și fesul să fie al lui. 

— Da la ce este bun săcuiul2 

— Din săcui se bea și se mănîncă, iar bunătățile nu se mai isprăvesc. 
Şi copilul luă şi săcuiul pe mînă și le zisă cu glas poruncitor: 

— Ascultaţi, eu am să vă împart averea lăsată de răposatul vostru tată. 
Mergeţi la copacul ăla mare şi de acolo să vă luați la întrecere, fugind către 
mine. Cine o ajungea mai întii, ale ăluia vor fi toate cele trei lucruri. Puii 
de necurați se depărtară, apoi se luară la întrecere. Cind ajunseră lingă el, 
el ridică în sus nuiaua și căpcăunii se făcură două steiuri de piatră neagră ca 
noaptea. Vorba aia «cînd doi se ceartă, al treilea cîștigă». Ajunsă din urmă 
pe fraţii săi, duseră toate averile acasă la ei, o mai şi împărțiră pe la ai săraci, 
apoi plecară în țara împăratului, unde secasă apa şi lumea să prăpădea de sete. 

Cum ajunsă acolo, se-nfățișă la-mpărat şi-i spusă: 

— Eu pot să dezleg izvoarele, să pun în mișcare apele și să scap de la 
Moarte lumea și țara ta, 

— Dacă ne dai apă, ne dai viaţă, iar eu iți dau împărăția mea și pe 
fiica mea să-ţi fie mireasă. Copilul deși era mic, dar era priceput, mersă la 
salcie unde necuratul legase pe vecie izvoarele. Săpă, scoasă plocia de piatră 
şi dete peste o vînă de apă, care ţișni că era gata să-l aline de toartele cerului. 
Avu noroc că-și pusese fesul pe cap și se făcuse nevăzut, că altfel o păţea. 

Împăratul și lumea din toată împărăția s-adunară să cadă la picioarele 
acestui copil năzdrăvan, cu puteri nevăzute. Poporul îngenunche și-i săruta 
mîna, iar el, pe care-l vedea că e mai răutăcios, ridica nuiaua și-l prefăcea 
în stei de piatră. Împăratul îi dădu fiica să-i fie mireasă. Dar el îl înfruntă 
spunîndu-i: 

— Cum, împărate, o să mă însor eu mai întîi, cînd am doi frățiori mai 
mari? Iată, să-ţi fie ginere şi să te moștenească fratele meu mai mare și 
nu eu; vreai să am necaz mai la urmă cu ei? Și împăratul făcu o nuntă 
împărătească, iar fratele lui mai mare, lăpădă ţoalele rupte, se-mbrăcă în 
cele de aur împărăteşti și fu încoronat ca împărat, și trăi fericit pînă la adinci 
bătrineţe. 

Nu stătu nici aci mult, își luă fratele mijlociu și plecă în țara unde aflase că 
este o fată de împărat plină de bube, gata să moară. Urcă pe frate-său în 
spinare, iar el îşi pusă fesul pe cap şi ca gîndul zbură pînă la fata-mpăratului. 

În ţara asta venisără toți vrăjitorii din apus. și răsărit, fără ca să poată 
ajuta cu ceva pe fată. El cum ajunsă, spusă-mpăratului că o poate înzdrăveni. 
Împăratul văzindu-i aşa rupți şi prăpădiţi, crezu la început că sînt niscaiva 
înșelători şi hoți, dar din desnădejde primi și încercarea acestor copii. 

Copilul ceru să i să aducă un sac plin cu frunze de rugi și tămiie. Fiarsă 
bine frunzele şi se scăldă fata cu apă din frunze de rugi, iar mai apoi se afumă 
cu frunze de tămiie. După puţină vreme, fata să-nzdrăveni. Împăratul îndată 
îi făgădui fata de soţie şi toată împărăţia. Fiind cel mai mic, rugă pe împărat 
să-l ia ginere pe fratele mijlociu. Și iar altă nuntă, alte petreceri, alte încoronări 
de-mpăraţi, dar el nici o grijă n-avea. Umbla tot desculț și zdrențuros, aşa 
cum era învățat şi crescut, în sărăcie de cînd era mic. 

Nu rămasă nici la fratele mijlocaş și plecă în lume. Cînd vrea să meargă 
mai repede, punea pe cap fesul şi ajungea o dată cu gîndul unde voia. Dacă-i 
era foame, băga mîna în săcui, lua de mînca și bea și de nimeni nu se temea. 
Mergea așa din sat în sat şi din țară-ţară și da mîncare la cei săraci, că săcu- 
iul lui era fără fund și unde întilnea pe stăpini cu slugi și oameni răi, ridica 
nuiaua şi-i prefăcea în stei de piatră, ca să-l pomenească cei necăjiţi și robii. 

Colindind în lung şi-n lat pămîntul, văzu multe lucruri vrute și nevrute. 
Ba se sui și în cer, că doar nu era greu, dacă avea fesul cel roșu la îndemină. 
N-avu de lucru și astupă toate găurelele de boita cerului, pe unde curgea apa 
cînd ploua. Odată, cînd zbura spre zările albastre, ridică nuiaua şi apa se 
prefăcu în pietricele de gheaţă, că fu gata-gata să omoare multe vietăţi 
pe pămint. Se plimbă el prin lună şi prin stele, se luptă acolo cu oameni 
care aveau picioarele cît prăjinile, capul cît banița şi mîinile cît rîșchitoarele, 
Cînd a vrut unul să surpe pe el un munte, copilul a ridicat nuiaua și omul se 
prefăcu într-un stei de piatră, căzindu-i jos din mină un glob de aur, pe care-l 
băgase-n săcui. 

Trecuseră mii de ani de cînd el zbura ca gîndul din stea în stea și cînd 
simți că-i vine dor de fraţi şi de pămînt, se lăsă ca gîndul în adîncurile 
văzduhului și porn: în zdrenţele lui vechi spre palatul frățiorilor. 

Mergind puțin cam îngindurat, că i-a venit vremea de-nsurat şi n-are 
nici un rost pe lume, băgă de seamă că pămîntul era copt și pirjolit de arșița 
soarelui, că nu mai are pe el nici iarbă și nici viață. Toate pieriseră ! Nu mai 
erau nici oameni şi nici ierburi. Numai palatele de marmură ale fraţilor mai 
străluceau în bătaia fierbinte a soarelui. Nu-și putea da seama nici cînd au 
murit și nici unde sînt îngropaţi. 

Soarele își aruncă razele dogoritoare din belșug, că era gata să-l topească, 
dacă nu-i trecea prin minte să-și pună fesul pe cap și să fugă la coadele mărilor, 
la marginea pămîntului, unde ar putea găsi o înghițitură de apă să se răcorească. 

Cind ajunsă acolo, găsi mările secate și în mijloc de mare mai rămăsese 
un pește mare, cu solzii de aur, și cap de femeie, care spunea că este Muma- 
Pămîntului. 

Copilul beu din apa mării de-şi potoli setea, iar Muma-Pămintului 
îi spusă că dacă nu plouă într-o zi, două, are să sece și apa mării adunată 
într-o afundătură și cu asta viața pe pămînt se sfîrșește, iar pe pămînt nu vor 
fi decît vînturi sălbatice şi nisipuri veșnice. 

— Lasă să piară tot, să pieri şi tu, Muma-Pămîntului, dacă n-am avut 
năroc să-mi găsăsc vii frăţiorii, zise copilul cel năzdrăvan. 

— Dar de unde ai venit tu, copile, de nu ţi-ai găsit frații? 

— M-am abătut prin stele și am zăbovit prea mult căutindu-mi pe 
acolo o mireasă pe plac. 

— Dacă dai apă să răsară ierburile şi să fie din nou viaţă în ape şi pe 
pămînt, eu îţi dau mireasă pe Fiica-Pămîntului, care este mai frumoasă 
decît Zîna-Zinelor. 

Băiatul îşi aminti greșeala ce o făcuse, dînd în băierile cerului cu nuiaua 
prefacînd picăturile de apă în gheaţă. 

Pusă fesul pe cap și să sui în creștetul cerului. Se uită bine și văzu 
toate găurelele pe unde trebuie să plouă, înfundate cu gheață. Dădu odată 
puternic cu nuiaua, gheața căzu și ploaia începu să cadă pe pămint. 

Dacă nu i-ar fi dat în gînd să-şi puie fesul, ploaia l-ar fi strivit, azvirlindu-l 
pe pămint. Ploua de parcă s-ar fi vărsat mările din cer. Din izbitura apei, 
i-a căzut însă din săcui globul de aur. Într-un tîrziu, zburînd el în jos, spre 
pămîntul întunecat de apă, a văzut o flacără puternică care a luminat tot 
pămîntul. 

Cînd ajunsă jos, găsi pămîntul înverzit, plin de ierburi și de vietăți. 
Găsi oraşe şi sate cu lume veselă care-și vedea de munca cîmpului sau pășu- 
natul vitelor. Giîndi el: « Globul meu de aur o fi făcut viața pe pămînt! 
Poate l-o fi furat omul acela înalt cît casa din soare, că așa minune n-am 
mai văzut ! » 

Merse la palatele fraților săi şi-i găsi cu împărătesele și pruncii, petrecînd 
și veselindu-se, căci, după un somn greu și lung s-au sculat și iarăși sînt 
fericiţi împreună cu tot poporul. 

Cei doi frați împărați se întristară văzindu-l așa singur, gol și des:ulţ, 
numai cu o nuia, un săcui şi un fes. Încercară să-l însoare cu o fată bogată 
şi să-l îmbrace în haine de mătase și de purpură, însă zadarnic. cind n-ai 
pe cine. El se simţea mai bine în zdrenţele lui. Își luă în curind rămas bun 
și plecă la Muma-Pămintului, la marginea mărilor, călătorind pe aripile vintului 
cu fesul roșu pe cap. 

Muma-Pămiîntului cînd îl văzu, mare-i fu bucuria. Strigă o dată și toate 
vietățile mărilor se adunară ca să meargă s-o cate pe Zina-Zinelor, fiica ei, 
ce plecase să se scalde în mările cele albastre de la miazăzi. Plecară în căutare 
peștii zburători pe deasupra iar în apă toate lighioanele mării scormoniră. 
Iată că fiica Mumii-Pămîntului (fu înștiințată şi, punîndu-și aripi, zbură la 
palatul de cleştar unde era chemată. Toată curtea strălucea de bogăţie și de 
frumuseţe, numai copilul cel sărac sta cu genunchii jerpeliţi, cu picioarele 
sîingerînde şi cu pieptul gol, acoperit de citeva petice ce abia se mai ţineau. 

Zina-Pămintului, cînd îl văzu așa de frumos și priceput se bucură. Ba, proasta 
de ea, se bucură și de felul cum era îmbrăcat, fiindcă nu văzuse voinici pînă 
atunci și nu-i păsa că este rupt. I se părea ei că poate așa trebuie sa fie hainele 
la oameni. 

Mumă-sa îi spusă că ar avea dorinţa să-i fie voinicul acesta ginere și ei 
să stăpinească aimindoi pămîntul, stelele și cerul. Zina zîmbi de fericire şi 
rușinoasă, dădu în semn de aprobare din cap. 

Atunci se făcu o nuntă mare, la care au fost chemaţi nuntași toți împă- 
raţii pămîntului, printre care se aflau și cei doi frați ai săi. Imbrăcat în aine 
de aur și purpură alături de frumoasa lui mireasă, el fu ales de ceilalți împărați 
stăpînul lor, şi o ţinură în veselie și petrecere, o lună și-o săptămînă, de cînd 
se punea luna de uidea ca secera. 

Poate că or fi trăind și-acuma în pace și fericire stăpinind popoarele 
lumii, de n-o fi murit mai de mult, după cum n-am auzit. 

Și mai dați câte-o para 
Că vă spusăi povestea-aşa, 
De-ajunsărăm soarele, 

Cu picioarele, 

lar luna, 

Cu mîna. 


Informator Pătru al lu Călin al lu Sandu (Petar Sandulovici), comuna Zlocutea 
(Casa Rea), jud. Craina-Margina, Serbia, 


MOARTEA-NAȘE 


Trăia de mult, undeva departe, într-o ţară așezată la coadili mărilor spre 
soare-răsare, un copil sărac, rămas orfan de mumă și de tată. Fără nici un 
sprijin din partea rudelor, bietul copil, ca să se arănească, merse în argăție 
pe la unul, pe la altul, de-și agonisi un codru amar de mălai și ăinuțe pentru 
iernile geroase. Stăpînii îl băteau, copiii îl batjocoreau văzindu-l gol, zdrențuros 
și descult. 

Alţii îl porecleau și-i născoceau vorbe grele de ocară, care-i spintecau 
inima, iar din ochi îi izvorau lacrimi fierbinţi, de-i ardeau obrajii. 

Cu cît creştea, cu atît stăpinul îl bătea mai mult şi-i cerea să trudească 
cu sudori amare, din zori și pină în amurg. 

Copilul creștea, suferințele se întețeau și greutățile sporeau. Cui să-i 
spună el durerile ce-i înăbușeau sufletul? Nimănui ! Doar păsările cerului îi 
ascultau glasul său minunat, cînd prin codri, colindind cu vitele, își astîmpăra 
dorul de mumă și de tată, povestind durerea sa în pustiu, codrilor și munților, 
cerului și apelor. 

Cuminte cum era și muncitor, îndeminatic la toate, fetele cînd îl vedzau, 
își dau coate. Era acum băiat mare, voinic și frumos. Pentru că era slugă şi 
sărac, fetele se fereau să se prindă-n horă lîngă el, că de, le ride lumea! 
Lîngă el juca o singură fată și aceea săracă, dar pricepută și cuminte nevoie 
mare. 

Nu trecu multă vreme și se căsători cu această fată. Sărmanul băiat era 
fericit alături de soția lui, cu care se înțelegea și la bine şi la rău şi vara 

şi iarna. După cităva vreme, căpătară și un prunc cu plete de aur, frumos de 
parcă era rupt din soare. 

Plini de bucurie cum erau, începură să alerge prin sat, din om în om 
și din casă-n casă, să caute un naș care să le boteze copilul, precum cerea 
obiceiul. Dar cum era sărac de curgeau petecele după el, toți îl batjocoreau, 
îl înfruntau și nimeni nu se îndura să-i fie naș. 

Deznădăjduit, într-o bună zi, îşi luă rămas bun de la soțioara lui și cu 
lacrimi în ochi, plecă să colinde lumea în lung şi-n lat, cu gîndul de a-și 
găsi norocul, adică nașul care să-i boteze copilul. Mergînd așa prin lume, 
află o mulțime de oameni, care nu se-ndurară să-i asculte rugămintea, 
văzîndu-l așa de zdrenţuros. 

Dacă văzu ce văzu, îşi urmă calea la întîmplare, unde-o da sorocul și 
norocul. Nădăjduia că va da peste un om drept, care-i va fi naș. Colindînd 
în neștire, bătut de vinturi, de ploi și arșiţă, lihnit de foame şi ostănit ajunsă 
la un rîu mare, ce-și mîna valurile ca o vijelie la vale. Tăie un copac, îl trase 
în rîu şi trecu pe celălalt țărm. Merse în țara aceasta zile-ntregi însă nu dădu 
peste picior de om. Vedea numai pustiu, ierburi, nisipuri, șerpi şi fiare sălba- 
tice. Cu inima cît un purice, dar cu nădejdea în suflet, mergea tot înainte. 

Iată că într-o zi, pe la chindia mare, se-ntilni cu un om. Era îmbrăcat 
în aine cam neobișnuite și cu o barbă albă, ce-i ajungea la genunchi. Se 
dete-n vorbă cu moșu. 

Moşu începu să-l ispitească: 

— Ce vinturi te-a pus pe astfel de drumuri fără căpătii, pe unde picior 
de om încă n-a îndrăznit să calce? 

Omul nostru se uită cu băgare de seamă și nu văzu alte urme decit pe 
ale moșului. Lăsă capul în jos, apoi zise: 

— Moşule, sînt om sărac, vin de la marginile lumii și caut un om drept 
care să-mi fie naş, ca să-mi boteze copilul, de curînd născut într-un bordei 
sărac. 

— Cu voia ta, eu aș putea să-ți fiu naș, zise moșul: 

Fruntea săracului să lumină de bucurie, apoi zise: 

— Dacă-i așa, atunci este drept să-ntreb pe cine am ales ca naș? 

— Da — răspunse moșul — eu sint Dumnezeu ! 

— Cum, dumneata ești Dumnezeu? O, ce nenorocire, zise săracul. 

— De ce nenorocire, omule? Nu te bucuri că Dumnezeu ţi-a ieșit în cale 
ca să te ajute? 

— Nu mă bucur! Dacă ești Dumnezeu, atunci nu-mi ești naș, fiindcă 
dumneata nu eşti om drept ! Dacă ești Dumnezeu, pentru ce ai lăsat în lumea 
asta atitea rele și pacoste? Pentru ce pe unii i-ai făcut bogaţi, da pe alții săraci 
lipiți pămîntului? Aaa... nu, nu, dumneata nu ești un om drept. Și unui 
cîne i-ar fi milă de trupul meu, gol și plin de răni, de picioarele mele din 
care curge sînge, de inima mea plină de venin, da ţie nu ţi-e milă, cum nici 
la cei avuți nu le este milă de cei săraci. 

Fără să-și fi luat nici bună ziua de la Dumnezeu plecă, cu sufletul îndu- 
rerat, mai departe. 

În ziua următoare, se întilni cu un alt moș, căruia-i povesti ca și lui 
Dumnezeu, rostul plecării sale-n lume. Bătrinul care-l ascultă cu luare aminte, 
îi răspunse: 

— Aş putea să-ți fiu naș!... 

— "Toate sînt la locul lor, da eu n-aş vrea să fiu păcălit şi te-aș ruga 
să-mi spui cine ești dumneata, adăugă săracul. 

— Eu sînt Sfintul Nicola, în toată lumea cunoscut. 

— Sintul Nicola? Păi nici dumneata nu eşti om drept. Oare așa sînt 
oaminii cei drepți? Spui că peştele e de post, dar din pește cură sînge? 
Apoi bună ziua, nici cu dumneata nu fac nici un tîrșag, pentrucă nu ești om 
drept, precum nu este nici Dumnezeu. 

Sfintul Nicola rămasă cu privirea-ncremenită de îndrăzneala săracului, 
care-și luă toiagul și traista pe spinare și-și văzu de drum. 

A treia zi se-ntîlni cu un alt om în cale, care auzind plingerea călătorului 
sărman, se învoi să-i fie naș. 

Omul acesta era deosebit față de alți oameni. Era un vlăjgan mare și 
urit, fața păroasă, oichii negri schinteietori, care te sfredeleau cu privirea crudă 
ca de fiară sălbatică. Vorba lui era scurtă și lovea ca o săgeată. Pe șoldul stîng 
atîrna o sabie mare îngrozitoare, pe care se prelingeau picături de sînge încă 
cald. Îl cuprinseră fiorii privindu-l încă o dată din creștet pină-n călcîie. Nu 
mai cuteza să spuie nici o vorbă. Stătu puţin ca să-i vină curaj. Ba să-l 
întrebe cine este? Își luă inima-n dinţi şi-i zise: 

— Bine, nasule, drept ar fi să știu și eu pe cine am ales să-mi fie naș? 
De aceea te-aș ruga, spune-mi cine ești dumneata? 

— Chipul meu și sabia ar putea să te facă să ghicești. Sint moartea! 

— Dumneta moartea? zise tremurînd de frică săracul. 

— Da, chiar eu, întări ea. 

— Atunci să știi că este bine! Mă învoiesc să-mi fii nașe, pentrucă ești 
un om drept. Dumneta nu sprijini nici pe cel bogat, nici pe cel sărac. 
Mergi la fiecare și fără indurare curmi firul vieții și celor bogaţi și fericiți 
şi celor săraci şi oropsiţi. Apoi, mă bucur că am făcut o alegere bună, am avut 
mare noroc. Un lucru n-o să-ţi placă, fiindcă sînt sărac şi n-am nimic în 
afară de petecele de pe mine și acest toiag. 

— Tot una este pentru mine, avut ori neavut, tînăr ori bătrin, sabia mea 
nu alege, cînd vine sorocul. Lasă tu sărăcia la o parte, că te avoi ajuta să 
ajungi om bogat, zisă moartea. După o cale lungă și întoarsă, săracul ajunge 
cu nâșul său la bordeiul unde muierea lui îl aștepta cu fiul său nebotezat. 

Boteză nașul pruncul și se făcu și o mică veselie, la care ceilalți oameni 
din sat nu veniră, din mîndrie în casa săracului. 

Nașul îl îndemnă pe omul nostru să se facă vrăjitor dacă vrea să se 
îmbogăţească. El, care nu se pricepea în farmece și descintece, cu părere de 
rău, nu putu face pe plac nașului. 

Moartea însă nu se lăsă; începu să-l dăscălească, spunindu-i că va fi 
de ajuns să aibe în mînă un troc, ori o cănuţă cu o steblă de busuioc, fiincă 
va primi de la el puteri nevăzute. Va putea ști cine din cei bolnavi mai poate 
lungi firul vieţii și cui i se curmă firul vieţii, privind locul unde se așeza 
ea cu sabia. Dacă o vedea la picioare, îi poate proroci că mai are de trăit și 
că e scăpat, dar dacă o va vedea pe la capul bolnavului, atunci poate să spuie 
că totul este în zadar, că leacurile iui nu mai au nici o putere tămăduitoare. 

Finul nu stătu mult pe gînduri și s-apucă de colindat și descîntat prin 
casele bolnavilor. Cu cît trecea timpul, cu atît devenea om de vază, mare 
filozof, vrăjitor şi cititor în stele. Îl căutau împărați și regi, bogaţi și săraci. 
Pe toți îi vrăjea şi le descînta fără deosebire. Ajunsă om bogat, că nu mai 
avea ce să facă cu banii. După ce-și adună comori însemnate de aur, către 

bătrineţe, se lăsă de vrăjitorie, ducind o viaţă liniștită lingă soția și fiul său, 
pe care-l însură cu o mireasă cuminte și frumoasă. 

Trăi așa în linişte și-n pace, pînă ajunsă la adinci bătrînețe. Giîrbovit 
de ani şi alb ca zăpada, se gîndi că de mulți ani nu-l mai văzuse pe nașul 
său şi că s-ar cădea să-i mulțumească pentru binele ce i l-a făcut. După ce sosi, 
nașul rămasă cam mirat că i-a luat-o înainte, fiincă el avea de gînd de mult 
să treacă pe la finu-su. Se gostiră pînă la un timp, cînd nașul, ca să-și arate 
bucuria față de fin, îl luă pe acesta de mînă, cobori niște scări pe furca 
pămîntului în jos, trecură pe sub mai multe tunele și ajunseră în inima pămin- 
tului. În fața lor, se deschisă o boltă mare, luminată ca ziua, ca cerul cu 
stelele. Un om uriaș ținea pămîntul într-o furcă mare cu trei dinţi și nici 
nu simțea greutatea. Omul sta nemișcat ca o stană de piatră și nu băga-n 
seamă pe nimeni. Așa primise poruncă de la stăpînul pămîntului; el să ție 
pămîntul în mina lui, că aşa i-a fost rinduit. 

Pe bolta pămîntului erau aprinse nenumărate lumini, dintre care 
moșneagul luă seamă că unele s-aprind sub văzul lui, iar altele se sting. 

Rămase mirat cînd văzu pe naşu-su cum stinse niște luminiţe, iar pe 
altele, gata să se sfirşească, le aprinde din altele stinse. 

— Nașule, ce poate să însemne asta? În fundul pămîntului, unde-i 
noapte neagră ca moartea, ard lumini, din care tu pe unele le stingi, iar 
pe altele, gata să se stingă, le aprinzi. Nașul, grăbit nu răspundea ninic, necon- 
tenind să aprindă sau să stingă luminile. 

Finul plin de nerăbdare, întrebă pe naş din nou, şi de data asta îi răs- 
punsă: 

— Vezi, fiecare vietate de pe pămint are aici cîte o lumină. Lumina 
fiecăruia arde pînă omului nu-i iese sufletul. Luminile ce au ars și s-au stins 
arzînd pînă la capăt, sînt oameni care au trăit pînă la adinci bătrîneţe. Lumi- 
nile care se sting, deși sînt abia începute sau pe jumătate arse, arată cîte zile 
a avut omul ori copilul ce i s-a curmat firul vieții mai devreme. 

Ascultindu-l pe naș, își dădu seama că este cu adevărat moartea și simţi 
cum de spaimă îl sacă la ficați. 

— Nașule, dar eu, bunăoară, am pe-aici vreo lumină? 

— Uite, chiar lumina asta din faţa ta, care-și potoleşte încetişor pilpăitul, 
este a dumitale, spuse nașul. 

Moșneagul rămase uluit cum i se stinge lumina vieții și simți deodată 
cum se înăbușe și zise: 

— Nașule, simt că mă înăbuș, nu mai pot sufla nașule, nu mă părăsi, 
ajută-mă să-mi văd copilul şi soția! 

Moşul se apropie de luminarea sa și din lumina ei aprinsă un muc de 
lumînare, de cine ştie cînd stins, și o înfipse în locul luminii ce se stingea. 
Atunci simți cum îi reveni puterile și glasul. 

Nașul îl privi cu miînie și-i zise: 

— În lumea asta, în afară de tine, nimeni nu m-a înșelat, lungindu-și 
viaţa prin viclenie. Da să știi că peste zece ani, în aceeași zi, să fii acasă, că 
am să vin să-ţi Curm viața. 

Şi cu asta, nașul îl apucă de o mînă și ca o nălucă zbură cu moşneagul 
în sus, pe lingă furca pămîntului, și ieși la lumină. Se despărțiră mulțumiți 
şi unul şi altul; însă vremea trecea pe nesimţite. Într-o zi, iată-l pe naş, 
după cei zece ani, că-i deschide ușa casei. 

— E, finule, acum a sosit ziua cea din urmă. a-ţi rămas bun de la 
toate cele pămiîntești, fă-ți iertăciune cu cei ce rămîn în viaţă, că de data 
asta nu mă mai poţi înşela. Eu îndeplinesc porunca stăpinului meu, care nu 
iartă de moarte nici pe cel bogat, nici pe cel sărac. Pregătește-te dar ! 

Moşneagul, auzind cuvintele acestea, porni să plingă ca un copil. În 
zadar îi curgeau lacrimile şiroaie peste obrajii zbirciţi, că moartea nu se-ndura. 

— Te rog ca pe un naș ce-mi ești, mai lasă-mă trii zile să trăiesc, şi-ţi 
voi fi recunoscător. 

— Apoi, deşi cei mari s-ar putea minia pe mine, îți mai dau îngăduință 
trii zile, însă atunci să fii pregătit aici, în casa ta de moarte. 

— Mulţumesc din suflet, naşule, zise moşul, și se despărțiră cu gindul să 
găsească alt mijloc să-şi mai prelungească zilele. 

Nu mai era de glumit cu moartea. Moşneagul în grabă își pregăti o pereche 
de desagi cu galbeni, îl alină pe cal şi-i dădu drumul fără ţintă. Merse nopţi 
şi zile şi poposi lîngă poiana unor păduri fără căpătii. Își odihni calul şi își 
făcu socotelile pe unde i-ar putea pierde moartea urmele, și o luă din nou 
la drum lung, fără pulbere. 

Străbătu cîmpii, păduri, trecu ape și ajunse într-o pustietate. « Aici sînt 
scăpat zise el. Nu este picior de om și moartea caută locuri unde este lume»; 
se bucură moșneagul. Merse el așa o bucată de drum sub dogoarea unei 
călduri de cuptor. Era în amiaz de zi. Îl prididise setea, că ar fi băut apă 
şi din urma boului. Mergea în neștire, tot uitîndu-se-n urmă, să vadă dacă 
nu-l urmărește nașu-su. Se opri într-un tufiş unde era un izvor, și iute 
cobori să-și astimpere setea. 

Dar cum se aplecă să soarbă o înghiţitură, în luciul apei, zări chipul 
nașului său și apa se opri-n gi 

— Așa ne-a fost vorba finule, să ne-ntilnim aici? 

— lartă-mă, nașule, ce era să fac, care muritor din lumea asta n-ar 
fugi de moarte dacă-ar şti cînd îi vine? îngînă cu glasul aproape stins. 
Şi deşi era setos, îl ridică de la izvor moartea și se pomeni cum îl duce de 
mină pe alt drum. 

— Nașule, noi mergem, da nu vezi că mi-am uitat calul, căciula şi desagii 
cu aur? Lasă-mă să mă duc să-i iau cu mine. Și începu să se văicărească ca 
o muiere. 

— N-aș vrea ca în ceasul ăsta să te superi pe mine, du-te și caută deși 
n-ai să mai găseşti nimic. Du-te, dar! 

Moşneagul plecă, caută în zadar, însă, mirarea lui, nu văzu nimic. 
Numai o grămadă de coţofene se băteau între ele și se certau pe căciula 
lui, de făceau o larmă parcă li s-ar fi întimplat un lucru cine ştie ce mare. 
Se-ntoarse la nașu-su şi-l întrebă: 

— Naşule, acum simt că sînt în mîinile tale, dacă vrei, spune-mi, de 
ce se bat şi se ceartă coțofenele acelea pe căciula mea? Nu pot lua căciula din 
pricina lor; ce să fie oare asta? 

— E, finule, nu sînt acelea coţofene, ci sînt muierile şi soţia ta, care se 
omoară plingindu-te că ai murit. 


Inf. Traian Preda, 22 ani, comuna Bogovina, jud. Timoc, 1944. 

35. Lăpădat Maria **, 25 ani, 1938, com. Valea cu anini (Valakonje): Dinu Făt-Frumos (tip. 425). 

36. Lăpădat Mlăden **, 67 ani, com. Zlocutea (Alexandrovaţ — Casa Rea), jud. Craina: Capra 
şi lupul. 

37. Lăutaru Ilie **, 29 ani, 1945, com. Lazniţa-Homole: Moşul, baba şi găina (tip. 2022 B). 

38. Lăutaru Ion ** (Lautarevic Iovan), 45 ani, 1948, com. Toromaşțła, jud. Craina: Înţelepciunea 
ursului. 

39. Lăutaru (Lautarevic) Stana **, 35 ani, 1938, com. Toromaşta, jud. Craina: Ursitorile (up. 930). 

40. Liubomir Firu **, 39 ani, com. Groboviţa, jud. Craina: Prostu-mpărar, (tip. 851 A). 

41. Manca Dumitru ****, 65 ani, 1960, com. Lumniţa, Meglenia-Salonic: Împăratul cu doi feciori 
(tip. 303+516), Trei flăcăi săraci (tip. 750), Împăratul îngrijorat (tip. 956 B), Gingăraşul 
tip. 2014), Împărarul Constantin cel Mare. 

42. Marcu Ion **, 21 ani, 1945, com. Porodin, jud. Morava: Măgarul cu doi stăpîni. 

43. Marian Liuba **, 80 ani, 1945, com. labucovaţ, jud. Craina: Pasărea Zambilă (tip. 550 B *) 

44. Marinescu Toma ***, 52 ani, 1962, com. Coşava, jud. Vidin; Bai Giora şi fluierul, Bai 
Giora şi cizma. 

45. Marinovici Sava **, 1937, com. Negotin, jud. Craina: Doctor bun (tip. 566-+301+566) 

46. Marințăst Rada Gheorghiţă *, 73 ani, 1968, com. Bregova, jud. Vidin, în prezent, în Peciul 
Nou, jud. Timiş: Cum a păcălit vulpea lupul. 

47. Martin Bojidar **, 1945, com. Plamna (Plevna): Împăratul hof (tip. 950). 

48. Milutin Sandu **, 27 ani, 1945, com. Vrimbnița, jud. Pojarevaţ: Moşul şi baba (up. 480), 

Moşu și baba (tip. 480). 

49. Minoacă (Găluţă **, 55 ani, 1938, com. Zlocutea (Alexandrovaţ — Casa Rea), jud. Craina: 
Păcală cu purcelu. 

50. Moraru Ion (Morarevic Iovan) **, 79 ani, com. Rădoivăţ. jud. Craina: Proszul cu păsărica 
(tip. 851 A). 

5]. Nicolici Ion **, 57 ani, 1945, com. Gamzigrad: Prințesa de la Gamza. 

52. Niţă (Niţici) Petcu **, 65 ani, 1978, com. Zlocutea, jud. Craina: Poveste de o muiere cu un 
om (tip. 332), Povestea lu Pătru ofu (tip. 756 B--756 C), Poveste cu un om sărac 
şi unu bogat. 

53. Păsui Petru **, 1945, com. Şeviţa, jud. Pojarevaţ: Mirtanul năzdrăvan (tip. 545 B). 

54, Peich: Petru **, 92 ani, 1945, com. Cims=niţa Mare, jud. Craina: Binele și Răul (tip. 910+ 
613), Popa și haiducii. 

55. Peniu Vasilca ***, 1935, com. Cusuiul din Vale, jud.Durostor: Ivanciu cel sărac (tip. 910). 

56. Petri Vlastimir **, 37 ani, 1945, com. Rășanaț (Rasanac), jud. Pojarevaţ: Ura omenească 
(tip. 735A). 

57. Petrişor Marian **, 52 ani, 1958, com. Leca, Cladova, jud. Craina: Turcul şi munteanul. 

58. Pirvu Stan (Prvulov Stan) ***, 35 ani, 1937, com. Coşava, jud. Vidin: Ce doresc copiii 

59. Pop Dioca (Popovici Djoka), com. Iabucovăţ, jud. Craina: Părania lu taica popa. 


60. Popescu Floranca ***, 72 ani, 1961, com. Coșava, jud. Vidin: Petrişor cel iubit (tip. 303+ 
468+313+314), Lupul (up. 550), Ghiunea Ghiuzel sau Ghina cea frumoasă (tip. 566), 
Doi frați (tip. 567), Piaza rea (tip. 947 F *), Almeș-Balmeş, Solomon împăratul. 

61. Popovici Atanasie-Furnigă **, 60 ani, 1945, com. Geanova, jud. Craina: Craleviciu Marcu 
şi Mircea cel Mare. 

62. Prăgoi Dumitru **, 57 ani, 1945, com. Podvrişca, Cladova, jud. Craina: Prostia omenească 
Tiganul păcălit. 

63. Preda Petre (Predici) **, 45 ani, 1947, com. Bogovina, jud. Timoc: Pătru Făt-Frumos (tip 
300-+301), Povestea cu poarca (tip. 425). 

64. Prunaru Dobrilă ** (fiul celebrului lăutar Sima Prunaru), 48 ani, 1975, com. Zlocutea 
(Alexandrovăţ-Casa Rea), jud. Craina: Poveste de un moş cu o buturoagă (tip. 563), Poveste 
de băiatul milos (tip. 981). 

65. Raboveanu Florea (Rabovjanovic Flora) **, 76 ani, 1946, com. Zlocutea, jud. Craina: Ba 
e tunsă, ba e rasă! 

66. Raboveanu Ion ** (zis Dobindă, zis Barac), 75 ani, 1973, con. Zlozutea, jud. Craina: Măgarul 
cu doi stăpîni. 

67. Raboveanu Pavel (Raboveanov Pavle) ***, 1937, com. Rabova; jud. Vidin: Trei ciobani 
(tip. 539465). 

68. Rădiţă Florică (Radicovic Cvetko) **, 35 ani, 1956, com. Zlocurea, jud. Craina: Fiul vacii 
(tip. 301), Judecată dreaptă (tip. 920 A), Un om de pe lumea lantă, Ion și peştele, Văcaru 
şi turcu, Înţelepciunea bătrineții. 

69. Ristea Ion ***, 53 ani, 1353, con. Bilii, jud. V.din: Of? (tip. 325), Ariciul şi vulpea. 

70. Sandu Dumitru (Sandulovic Dimitrie) **, 80 ani, 1937, com. Zlocutea, jud. Craina: Mucea 
Căcicea (tip. 675), Un şoricel şi un prichindel (tip. 2024 A *). 

71; Sandu Gherghina, ** 33 ani, com. Zlocutea, jud. Craina: Trei fete mari în cînepă (tip. 707 C *). 

72. Sandu Ilie (Sandulovic Ilija) **, 33 ani, 1933, com. Zlocutea, jud. Craina: Iovan Iorgovan 
(tip. 300+303), Snopul de nuiele (tip. 910 F). 

73. Sandu Ioana ***, 89 ani, 1938, com. Deleina-Fundeni, jud Vidin: Peștișorul roșu (tipe 
303 +300). 

74. Sandu Ioniţă **, 42 ani, 1946, com. Zlozutea, jud. Craina: Nastratin Hogea. 

75. Sandu Pătruţă **, 27 ani, 1937, con. Zlozutea, jud. Craina: Pipilcuța (tip. 5104+511). 

76. Sandu Petre Călin **, 55 aai, 1933, com. Ziocutea, jud. Craina: Împăratul Traian cu urechi 
de fap (tip. 782). 

77. Sandu Ristea **, 55 ani, 1970, com. Zlozutea, jud. Craina: Peștele de aur (tip. 555). 

78. Sandu Ţană **, 66 ani, 1978, com. Zlozutea, jud. Craina: Povestea lu Chelu cu a Tainii. 

79. Stani Meilă **, 35 ani, 1944, cătunul Ciuloame, plasa Cladova, jud. Craina: Fata din dafin 
(tip. 652 A). 

80. Sirbul Antoniu **, 1945, com. Maidan Pec, jud. Pojarevaţ, Pielea de măgar (tip. 510 B). 

81. Stezaru M lozadal lai Dzoxe **, 76 ani, 193), con. Bordaie, jud. Craina: Andrei (tip. 465 A), 
Galbinu năzdrăvan (tip. 539 *), Mustăciosul (tip. 650). 

82. Tabacu Păun, 53 ani, 1945, satul Dealu! Gol, plasa Ciadova, jud, Craina: Negel ienicerul. 

83. Tolcea Emilia *, 48 ani, 1967, jud. Timiş: Giscăriţa (tip. 510 B). 

84. Trailovici Nicola **, 58 ani, com. Isănouz, jud.. Morava: Băiatul fără noroc (tip. 137 B*). 

85. "Țăranu Dumitru **, 25 ani, 1945, com. Vîrbiţa Mare, plasa Cladova, jud. Craina: Doi fegi 
logofeți (tip. 707 C*). 

86. Țăranu Florea ***, 92ani, 1963, com. Coşava, jud. Vidin: Srăpinul zgîrcir şi măgarul, Cadiu 
şi femeia. 

87. Țăranu Ioana **, 1945, ccm. Virbiţa Mare, plasa Clacova, jud. Craina: Taina muierii. 

88. Țiru Sofia ***, 50 ani, 1962, com. Coșava, jud. Vidin: Catrina a leneşă, Ghicitoarea sau 
trei fraţi, Copilul prostu, Femeia leneşă. 

89. Țuțu Ion **, 60 ani, 1945, com. Costol, plasa Cladova, jud. Craina: Împăratul Traian 
trece-n fară. 

90. Vasilescu Stan **, 23 ani, 1938, com. Toromașţa, jud. Cra:ra: Tret frați împărati (tip. 500 
A+518 A *+566). 

91. Văduva Dobrilă **, 39 ani, 1974, com. Zlocutea, jud. Craina: Omul fără năroc (tip. 947+ 
737 B*). 

92. Văduva Stancu **, 75 ani, 1945, com. Zocutea, jud. Cra:ra: Fiica florilor (t.p. 403). 

93. Văituş Nicola ***, lăutar, 62 ani, 1967, com. Virf, jud. Vidin: Picară din cer (tip. 470 C*+ 
707 C*). 

94. Zloici Dionisie ****, 72 ani, 1960, com. Lumniţa, Meglenia, Salonic, Grecia: Cerbul 
fermecat (tip. 315), Geanfichia şi cei nouă frați (tip. 365 E)., Moara lu Şeban, Păcală şi 
Zaica popa. 

